
Prolog 


Eton, iarna lui 1794 


După înmormântare a fost trimis înapoi la şcoală. Ce 
altceva putea face un băiat, chiar şi unul care tocmai 
devenise cel mai bogat copil din Marea Britanie? 

Proaspătul conte de Strathmore, Lucien Fairchild, era 
foarte nerăbdător să se întoarcă la Eton. Acolo, alături de 
prietenii lui, putea să se poarte de parcă nu se schimbase 
nimic; de parcă atunci când avea să revină la Ashdown la 
sfârşitul semestrului avea să-şi găsească tatăl, mama şi 
sora încă în viaţă şi sănătoşi. 

Desigur, ştia prea bine care era realitatea, dar nu era 
încă pregătit să accepte ideea morţii. Poate avea să-i fie 
mai uşor după ce împlinea doisprezece ani. 

Până atunci purtase titlul de viconte de Maldon. 
Directorul de la Eton, care a ieşit în întâmpinarea trăsurii, 
l-a numit Strathmore, la fel ca servitorii de la şcoală care i- 
au luat bagajul; însă pe la spate auzise de două ori voci 
care îl numeau „contele orfan”. Lui Lucien i s-a strâns 
inima când a auzit acele cuvinte. Îl făceau vrednic de milă. 
Işi ura bastonul din acelaşi motiv, însă cel puţin avea să 
scape de el în câteva săptămâni. N 

Se însera când ajunse la internat. Indată ce îşi scoase 
haina şi mănuşile, în camera lui, se duse să-şi caute 
prietenii, toţi cazaţi în aceeaşi clădire. Ca de obicei, se 
adunaseră în camera lui Rafe, care era cea mai mare şi cea 
mai caldă. 

Lucien intră şchiopătând, fără a se mai deranja să bată. 
Cei trei prieteni ai lui stăteau tolăniţi în diverse poziţii. 
Nicholas era viconte, Rafe marchiz, iar Michael - fiul mai 
tânăr al unui duce, dar titlurile lor nu însemnau aproape 
nimic acum că Lucien devenise conte. Insă el şi-ar fi dorit 
ca lucrurile să fi stat altfel. 


Când se deschise uşa, cu toţii ridicară privirea. Se lăsă 
un moment de tăcere. Sigur, auziseră toţi veştile. 

Lui Lucien i se strânse inima. Plin de durere şi chinuit de 
o singurătate care, după cum bine ştia, avea să-l însoţească 
pentru tot restul vieţii, avea o nevoie disperată ca prietenii 
săi să rămână la fel ca înainte. Nu putea îndura să-i vadă 
prea stânjeniţi ca să se poarte cu el aşa cum o făcuseră 
mereu. 

Nicholas îşi lăsă cartea deoparte şi se ridică de pe locul 
lui de lângă foc. Sângele său ţigănesc îl făcea mai 
exuberant decât alţii; pentru el era un gest absolut firesc 
să-şi treacă un braţ pe după umerii lui Lucien şi să-l 
conducă lângă foc. 

— Îmi pare bine că te-ai întors, spuse el vesel. Chiar la 
timp pentru nişte brânză coaptă. 

Lucien era foarte recunoscător pentru naturaleţea 
prietenului său. Il făcea să se simtă din nou ca o fiinţă 
umană, în ultimele două săptămâni se întrebase uneori 
dacă nu cumva era şi el o fantomă, asemenea celorlalţi 
membri ai familiei lui. 

Se aşeză pe un covoraş în faţa focului, iar ceilalţi băieţi 
îşi lăsară şi ei cărţile. Apoi coapseră bucăţi de brânză 
înfipte în furculiţe lungi şi întinseră rezultatul suculent şi 
gustos pe felii de pâine - cina perfectă pentru o noapte rece 
şi umedă. 

Sporovăiră pe îndelete, povestind ce se întâmplase la 
şcoală cât lipsise Lucien. El nici măcar nu trebui să 
deschidă gura, lucru care-i convenea, deoarece nu era 
sigur că ar fi fost în stare să vorbească din cauza nodului 
din gât. După o vreme, când emoţiile i se mai potoliră, reuşi 
să adauge şi el câte un comentariu din când în când. Şi îşi 
mai dădu seama, destul de mirat, că simţea foame pentru 
prima dată de la accident. 

— Luce, am găsit în oraş o chestie care cred că te-ar 
amuza, spuse Rafe după ce terminară brânza. Se ridică, se 
duse la birou, apoi reveni cu un obiect de mici dimensiuni. 


Era o ţestoasă mecanică, cu o sirenă de bronz în 
miniatură pe carapace. Nici măcar acea suferinţă 
distrugătoare nu putu stăvili curiozitatea nou-venitului. 

— E o carapace de ţestoasă adevărată, nu? Răsuci 
dispozitivul pe toate părţile, studiindu-i lucrătura, apoi îi 
apăsă arcul şi o lăsă pe podea. 

Broasca începu să înainteze cu greu. Cu toate că se 
deplasa pe rotiţe minuscule ascunse, capul şi picioarele se 
mişcau ca şi când chiar ar fi mers cu adevărat. Pe spatele 
ţestoasei, sirena cea timidă îşi mişca braţul înainte şi 
înapoi, aruncându-le săruturi băieţilor care o priveau. 

Lucien zâmbi o clipă, înainte să fie zdrobit din nou de 
realitate. Primise cea dintâi jucărie mecanică de la tatăl 
său, care îl încurajase să le colecţioneze şi să le 
construiască. De la tatăl său care în acel moment zăcea în 
cripta familiei de la Ashdown, cu zâmbetul îngheţat pentru 
totdeauna. Băiatul îşi reţinu cu greu lacrimile care 
amenințau să-i curgă din ochi. Ce bine ar fi fost dacă şi în 
realitate s-ar fi aflat pe un tărâm fermecat al sirenelor, 
unde nu murea nimeni niciodată! 

— Rafe, eşti sigur că vrei să mi-o dai mie? întrebă el după 
ce îşi mai reveni. N-am mai văzut aşa ceva. 

— Când o să vreau s-o văd, ştiu unde să vin, răspunse 
Rafe ridicând din umeri. 

Ţestoasa se opri, aşa că Lucien învârti arcul şi o porni din 
nou. Când se consideră pregătit să facă o aluzie ocolită la 
ceea ce se întâmplase, rosti pe un ton coborât: 

— Acum îmi spun „contele orfan”. 

Se lăsă o tăcere revoltată, întreruptă de Michael: 

— O poreclă detestabilă. Te face să pari un cerşetor. 

Ceilalţi dădură afirmativ din cap. Lucien ştiuse că vor 
înţelege. 

— Trebuie să găsim o poreclă mai bună înainte să se 
răspândească asta, spuse Rafe cu hotărâre. Luce, cum ţi-ar 
plăcea să te strigăm? 

— Ce ziceţi de Şarpele de Strathmore? chicoti Nicholas. 
Sună destul de periculos. 


Lucien se gândi. Un şarpe era atrăgător şi mortal. Toţi se 
temeau de şerpi. Şi totuşi... 

— Nu e rău, dar nici tocmai bine. 

— Am o idee mai bună. Michael rânji şi ridică volumul pe 
care îl studia. Era Paradisul pierdut al lui Milton. Pentru că 
te cheamă Lucien, Lucifer e o alegere firească. 

— Perfect, exclamă Nicholas entuziasmat. Lucifer, îngerul 
rebel care preferă să domnească în iad decât să fie slugă în 
rai. Aşa blond, eşti întruchiparea Luceafărului! 

— Un nume cu rezonanţă, aprobă Rafe. Eu unul cred că 
Milton avea o preferinţă secretă pentru Lucifer. Ca 
personaj e mult mai interesant decât Dumnezeu, care se 
poartă ca un director de şcoală mult prea sever. 

— Dacă vom începe să te strigăm cu toţii Lucifer, în 
maximum două săptămâni toţi băieţii de la Eton o să te 
strige la fel. Ochii verzi ai lui Michael străluceau ca ai unui 
drăcuşor. Profesorii o să bombăne că e un sacrilegiu. Or să 
fie furioşi. 

Lucien se rezemă de pat şi închise ochii gânditor. 
Poreclele erau importante; o poreclă idioată precum 
Plângăciosul, căpătată la Eton, îl putea urmări pe un bărbat 
toată viaţa. Lucifer era o poreclă puternică; o făptură care 
îi putea râde în faţă lui Dumnezeu ştia că nu trebuia să 
iubească prea mult. Iar un înger căzut, mândru şi periculos, 
nu plângea noaptea. 

Incercă să afişeze o expresie rece şi ironică. Da, era 
perfect. 

— Prea bine, murmură el. O să fiu Lucifer. 


Capitolul 1 


Londra, octombrie 1814 


Trecuseră două zile, iar vremea pentru doliu se 
încheiase. Acum venise vremea pentru acţiune. 

Deja pusese întrebările fireşti oamenilor celor mai 
potriviţi şi nu primise nici un răspuns convingător. In afară 
de propria intuiţie nu avea altă dovadă că se întâmplase 
ceva îngrozitor. 

Iar în momentul acela intuiţia ei era infailibilă. 

Slavă Domnului, măcar ce era mai rău nu se întâmplase 
încă. Dacă acţiona rapid putea să împiedice dezastrul, însă 
ce era de făcut? Nu avea la îndemână surse convenţionale 
de ajutor şi, cu toate că existau bărbaţi la care să apeleze, 
nu se putea încrede în niciunul. 

Cu greu se opri din mersul haotic prin camera 
dezordonată, care vădea efectele căutării ei zadarnice. 
Trebuia să fie o femeie deşteaptă, deci venise timpul să se 
poarte ca atare. 

Se aşeză la birou şi ascuţi vârful peniţei, îl înmuie în 
călimara cu cerneală şi începu să aştearnă pe hârtie ceea 
ce ştia deja. Întâi date, ore şi răspunsurile oamenilor pe 
care îi luase la întrebări. Apoi scrise teoria ei cu privire la 
derularea evenimentelor. Aceasta se baza în mare parte pe 
conversații de care alţii îşi aminteau doar pe jumătate, dar 
se potriveau cu faptele, aşa că le luase de bune. La urma 
urmei, nu avea alte piste. 

Până îi veni în minte ce să scrie în continuare, cerneala 
se uscase deja pe peniță. Cel mai important era să găsească 
informaţii; dacă ar fi aflat mai multe amănunte, ar fi putut 
identifica o soluţie. 

Cu toate că aliaţii nu-i lipseau, partea cea mai grea a 
investigaţiei avea să cadă pe umerii ei. Nu doar pentru că 
abilităţile ei erau unice, ci şi pentru că nimănui, nici măcar 
lui Jane, nu avea cum să-i pese atât de mult ca ei. 


Încet îşi dădu seama cum trebuia să acţioneze, dar se 
crispă când înşiră toate locurile pe care le avea de cercetat. 
Se profilau pericole considerabile, iar ea ştia că nu era 
foarte curajoasă. Insă nu avea de ales; aşteptarea pasivă 
era de neîndurat. 

Cea mai îndrăzneață idee era uimitor de simplă. Pe când 
o punea pe hârtie se mustră că nu-i venise în minte mai 
devreme. 

Peniţa îi plutea pe pagină în timp ce gândurile i se 
îmbulzeau în minte. Curând avea deja scrise toate detaliile 
necesare pentru a deveni altă persoană. 

De fapt, era mai corect să spună că avea să devină vreo 
şase persoane diferite. 


Capitolul 2 


— Stai naibii în loc, Luminăţia Ta! 

Se opri instantaneu. Lucien Fairchild, al nouălea conte de 
Strathmore, de profesie şeful serviciului britanic de 
informaţii şi din proprie voinţă o enigmă, putea recunoaşte 
un ucigaş de la o poştă. 

Se întoarse încet spre bărbatul care îl acostase, 
blestemându-se că devenise atât de neglijent după 
terminarea războiului. Ar fi trebuit să fie mai atent. Cu 
toate că pe câmpurile de bătălie ale Europei lupta se 
sfârşise, lumea ascunsă a comploturilor, a politicii şi a 
puterii nu cunoştea pacea. 

Se îndrepta spre casă de la club şi era târziu, trecut de 
miezul nopţii. Frunzele uscate pluteau peste pietrele 
pavajului, iar în apropiere trăsurile fremătau prin piaţa 
Hanover, însă Lucien era singur pe o străduţă îngropată în 
beznă, cu una - nu, două - siluete întunecate şi masive în 
faţă. Lumina ştearsă a stelelor se reflecta pe ţevile lungi ale 
celor două pistoale aţintite spre inima lui. 

„Câştigă timp. Află pe cine înfrunţi şi de ce”, îşi aminti el. 

— Ne cunoaştem de undeva, domnule? întrebă Lucien 
politicos. 

— Nu chiar în persoană, da’ se zvoneşte că de doi ani îl 
cauţi pe Harry Mirkin, aşa că a venit vremea să mă prezint. 
Bărbatul râse dispreţuitor. Sunt dezamăgit. Se spune că te- 
au poreclit Lucifer pentru că eşti un diavol periculos, însă 
nu eşti decât un dandy alb ca zerul, prea frumuşel ca să 
sperie până şi un hoţ de buzunare de zece ani din East End. 

— Îmi pare rău că nu mă ridic la înălţimea aşteptărilor. 
De obicei reputaţiile deformează realitatea. Lucien făcu un 
gest către Mirkin cu bastonul său cu mâner de fildeş. De 
exemplu, zvonurile te descriu drept regele lumii interlope a 
Londrei. Se spune că francezii te-au plătit să-i asasinezi pe 
liderii partidului Tory, sperând că se va prăbuşi guvernul, 
iar Marea Britanie se va retrage din război. Este adevărat? 


— Mda, e adevărat, chicoti Mirkin cu răutate. Şi aş fi 
izbutit dacă n-ai fi fost Domnia Ta. Eşecul acela m-a costat 
o mare parte din bandă, poziţia în lumea interlopă şi cinci 
mii de guinee de aur pe care le-aş fi primit în caz de 
reuşită. Am fost norocos să scap cu viaţă. 

— O plată bună pentru misiunea ta, însă un preţ 
derizoriu ca să-ţi trădezi ţara, murmură Lucien. Voiam să 
dau de tine, dar nu pot să zic că m-am străduit prea mult. 
Am avut lucruri mai importante de făcut. 

— Mare greşeală faci de mă socoteşti neînsemnat! 

— Da, se pare că te-am subestimat. Lucien se juca alene 
cu bastonul, slăbind pe ascuns mânerul. Ai reuşit să dispari 
cu totul. In ce canal ai stat ascuns? 

Adversarul său scuipă pe trotuar. 

— Am fost în mizeria de Dublin, şi asta din vina ta. M-am 
întors să iau ce-i al meu şi o să încep cu uciderea lordului 
Lucifer, care îşi bagă nasul în lucruri care nu-l privesc. 

— Sunt sigur că reputaţia ta va înflori când se va afla că 
ai avut nevoie de ajutor ca să ucizi un om neînarmat, 
comentă Lucien sec. 

Mirkin îi fâcu un semn tovarăşului său musculos, care 
stătea la vreo doi metri mai departe. 

— Fratele meu Jimmy n-o să mă dea de gol. Tot ce se va 
afla e că eşti mort şi că eu te-am trimis pe lumea ailaltă. 
Tonul lui era veninos. Imploră-mă să te las în viaţă, 
Strathmore. Vreau să te văd târându-te ca un şarpe ce eşti. 

Incordat ca un resort, Lucien rosti calm: 

— Cum spui tu, Harry. Vrei să cad în genunchi? 

li zări zâmbetul scurt, de prădător, printre dinţi. 

— Da, mi-ar plăcea. Dacă te târăşti cum trebuie, poate m- 
aş îndura să te omor repede. Altfel îţi trag două gloanţe în 
stomac şi o să te chinui câteva săptămâni. 

Mirkin coborî uşor pistolul, aşteptând  umilirea 
duşmanului său. In timp ce era cu garda jos, Lucien se 
aruncă precum o felină asupra lui Jimmy. Era o manevră 
riscantă, însă dacă avea noroc îl făcea pe Jimmy să-şi 


greşească ţinta, iar pe Mirkin să nu tragă de teamă să nu-şi 
lovească fratele. 

Câştigă, însă la mustață; când bărbatul mai masiv se 
năpusti asupra lui, pistolul i se declanşă. Glonţul trecu 
chiar pe lângă capul lui Lucien, iar praful de puşcă îi arse 
uşor obrazul. 

Ignorând explozia asurzitoare, contele sări în spate şi 
scoase mânerul  bastonului, dând la iveală lama 
strălucitoare şi ascuţită a unei săbii. Apoi o prinse cu 
ambele mâini şi o direcţionă fix spre bărbatul care cădea 
peste el. 

O secundă mai târziu, Jimmy intra în lamă cu un impact 
care îl făcu pe Lucien să vibreze din toate încheieturile. 
Bărbatul scoase un țipăt cumplit care se termină la fel de 
repede pe cât începuse. Apoi toată greutatea corpului său 
căzu peste Lucien, ţintuindu-l la pământ. 

Inainte să apuce să se elibereze, îl auzi pe Mirkin urlând: 

— Criminal nenorocit ce eşti! îşi întoarse pistolul şi îl lovi 
pe Lucien cu el în cap, apoi îşi retrase braţul să repete 
lovitura. Pentru asta o să te omor încetul cu încetul. 

Durerea explodă în tot creierul contelui. Încercând cu o 
hotărâre de fier să rămână conştient, pufni: 

— Dacă reuşeşti, cel puţin m-ai omori cinstit. 

Când Mirkin se retrase câţiva paşi ca să-l lovească cu 
piciorul, Lucien se descotorosi de cadavrul masiv al lui 
Jimmy şi i-l împinse adversarului său peste glezne, apoi sări 
în picioare. Pierdu câteva clipe preţioase încercând să-şi 
elibereze şi sabia, dar era înfiptă prea bine în pieptul 
defunctului. Trebuia să-l înfrunte pe Mirkin cu mâinile 
goale. 

— Eşti un ticălos viclean, nu-i aşa? Mirkin ridică pistolul. 
O să te împuşc aşa cum trebuia să fac de la bun început. 
Nu apucă să apese trăgaciul, că Lucien ridică un picior şi îi 
lovi arma. Pistolul zbură prin beznă şi ateriză cu un sunet 
metalic. Pentru numele lui Dumnezeu, dacă nu pot să te 
împuşc o să-ţi smulg capul de pe umeri cu mâinile goale, 


porc blestemat! urlă Mirkin, năpustindu-se într-un atac 
care îi dobori pe amândoi la pământ. 

Lucien se chinui să se elibereze din strânsoarea aceea 
letală, dar Mirkin îşi începuse cariera de răufăcător ca hoţ 
pe docurile londoneze şi încă avea forţa brută şi 
dimensiunile unui hamal. Il ţintui pe Lucien pe pavaj, apoi 
îşi prinse mâinile în jurul gâtului său şi strânse cu toată 
puterea, lăsându-l fără aer, cât pe ce să-i zdrobească 
traheea. 

Simţind cum i se întunecă vederea, contele se împinse în 
faţă ca să-şi dezechilibreze atacatorul, apoi îl lovi cu 
genunchiul în vintre. Mirkin se strânse instinctiv de durere, 
dându-i lui Lucien şansa să se elibereze. Sări în picioare cu 
iuţeala unei pantere şi îşi prinse adversarul de cap pe la 
spate, frângându-i gâtul cu o singură smucitură. 

După acea pocnitură sinistră, totul rămase tăcut, nu se 
mai auzea decât respiraţia accelerată a lui Lucien. Lăsă 
trupul fără vlagă al lui Mirkin să cadă la pământ, apoi făcu 
un pas în spate şi îşi şterse sudoarea de pe frunte cu 
încheietura mâinii. 

— Într-un fel mi-ai făcut o favoare, Harry, gâfâi el. Nu-mi 
place să omor cu sânge-rece, însă dacă trebuie să-mi apăr 
pielea nu simt nici o remuşcare. 

Se zăreau venind câţiva locuitori din vecinătate, atraşi de 
sunetul pistolului lui Jimmy. Trecuseră probabil trei sau 
patru minute de când îl acostaseră Mirkin şi fratele lui. 

Suficient cât să ucidă doi oameni. 

Apărură vreo şase bărbaţi cu felinare. Unul dintre ei, o 
cunoştinţă de-al lui Lucien pe nume Winterby, începu să 
strige: 

— Dumnezeule, Strathmore este rănit. Chemaţi un 
doctor, vă rog! 

Lucien privi în jos şi văzu că pelerina de culoarea pielii 
de căprioară era colorată în roşu. 

— Nu e nevoie, sângele acela nu e al meu. 

— Ce s-a întâmplat? 


— M-au atacat doi tâlhari. Lucien se aplecă şi îşi ridică 
pălăria. Acum că primejdia trecuse, tremura tot. Fusese cât 
pe ce. 

— E uimitor să vezi că nu eşti în siguranţă nici măcar în 
Mayfair, observă cineva cu indignare. 

Un bărbat slab care îngenunchease să cerceteze 
trupurile îi aruncă lui Lucien o privire ciudată: 

— Sunt amândoi morţi. 

— Din fericire am avut sabia cu mine. Lucien îşi recuperă 
cele două componente ale bastonului. După ce şterse lama 
pe mantia deja distrusă, o vâri din nou în teacă. 

Tipul cel slab îl privi pe Mirkin; ochii acestuia se holbau 
cu o privire de sticlă, iar gâtul era îndoit într-un unghi 
ciudat, aproape imposibil. 

— Da, aţi avut noroc, remarcă el sec. 

— Nu e de mirare că i se spune Lucifer, murmură altă 
voce. 

— Hai la mine acasă să bei un coniac până apare 
magistratul, propuse Winterby, ridicând glasul ca să 
acopere comentariul. 

— Mulţumesc, însă locuiesc în apropiere şi prefer să mă 
duc acasă. Magistratul mă poate interoga acolo. 

Mai privi o dată trupurile celor doi bărbaţi care 
încercaseră să-l ucidă. Ce viaţă ciudată ducea, în care 
treburi uitate din trecut puteau apărea în orice moment să-l 
distrugă! Dacă Mirkin n-ar fi simţit nevoia să se explice, pe 
lespezile reci ar fi zăcut Lucien, nu el. 

Contele se întoarse obosit spre Hanover Square, însoţit 
de unul dintre lacheii lui Winterby, care ducea un felinar. 
Atacul îi amintise că venise vremea să se ocupe şi de alte 
treburi neterminate. Harry Mirkin fusese doar un 
instrument în mâinile unui personaj mai puternic, un agent 
de-al lui Napoleon care lucra împotriva Marii Britanii de ani 
de zile. Lucien îl supranumise Fantoma, pentru că stătea 
mereu în umbră în timp ce îşi punea la cale nelegiuirile. 

După abdicarea lui Napoleon din primăvară, Strathmore 
monitorizase cu mare atenţie manevrele complicate care se 


desfăşurau pe marginea Congresului de la Viena. Acea 
preocupare fusese mai urgentă decât găsirea Fantomei, 
însă Congresul decurgea conform aşteptărilor, aşa că 
venise momentul să-l distrugă pe spionul ale cărui activităţi 
prelungiseră războiul şi puteau complica pacea. 

De unde să înceapă? Potrivit indiciilor, Fantoma era un 
englez de condiţie bună, posibil chiar un cunoscut de-al lui 
Lucien. Trebuia să analizeze puţinele dovezi pe care le 
avea, să adauge un strop de instinct, apoi să elaboreze un 
plan de capturare a trădătorului. 

Lucien urcă treptele casei sale cu un zâmbet ironic. Nici 
măcar o fantomă nu putea scăpa de Lucifer. 


Capitolul 3 


Era momentul potrivit pentru o spargere. Oaspeţii 
castelului Bourne beau şi se distrau în salonul de la parter, 
iar valeţii lor nu erau mai prejos în aripa servitorilor; Kit 
Travers era mai pregătită ca niciodată. 

Işi şterse mâinile umede pe materialul mohorât al fustei, 
spunându-şi că era Emmie Brown, cameristă, conştiincioasă 
şi nu prea deşteaptă. Boneta ei pleoştită accentua acea 
imagine şi, în plus, avea avantajul că-i ascundea faţa. 
Nimeni nu şi-ar fi dat seama că nu era ceea ce părea a fi. 

Luă vasul de încălzit într-o mână şi o lampă în cealaltă şi 
ieşi din zona sigură a scărilor din spate, apoi intră pe 
coridorul vestic de la etaj. Lumina mişcătoare a lămpii 
scoase la iveală vreo douăsprezece uşi identice. 

Din fericire, obiceiul acelei case era să se pună un bilet 
cu numele ocupantului lângă uşa fiecărei camere de 
oaspeţi. Probabil pentru a facilita traficul nocturn ilicit. Kit 
auzise odată de un musafir care, aflat în căutarea amantei, 
dăduse buzna pe o uşă strigând: „Lady Lolly e pregătită 
pentru Marele John?”, dar constatase că intrase din 
greşeală în camera episcopului de Salisbury, un bătrân de 
şaptezeci de ani. Aproape că-i veni să râdă la amintirea 
acelei poveşti. 

Işi adună gândurile îndată ce ridică lampa şi citi primul 
nume. Domnul Halliwell. Din câte ştia ea, nu era membru al 
Clubului Diavolilor, aşa că trecu la uşa următoare. Sir 
James Westley. El era pe listă, aşa că lăsă jos lampa şi 
răsuci clanţa şovâind. Uşa se deschise. 

Cu inima bătându-i să-i spargă pieptul, intră şi încercă să 
se poarte ca şi când ar fi avut tot dreptul să fie acolo. Din 
fericire însă, camera era goală. Lăsă vasul pentru încălzit 
pe şemineu, apoi începu să caute prin grămada de haine. 

După cum i-o arăta îmbrăcămintea, Westley era corpolent 
şi avea gusturi de dandy. Căută rapid în veşmintele 
atârnate, mai ales în buzunare, dar nu găsi nimic care să-i 


atragă atenţia. Apoi scoase pe rând toate sertarele cu 
lenjerie. Nimic. 

După ce se asigură cu o privire rapidă că pusese toate 
lucrurile la locul lor, închise şifonierul şi se duse la birou. 
Mai multe scrisori erau vârâte într-un dosar de piele. 
Conştientă că trecea timpul, le răsfoi în grabă. Din nou, 
nimic relevant. 

Când nu-i mai rămase nimic de căutat, trecu vasul 
fierbinte peste cearşafuri, apoi plecă. In următoarea 
cameră era cazat onorabilul Roderick Harford. Excelent; 
fondator al Clubului Diavolilor, era unul dintre oamenii care 
o interesau cel mai mult. 

Mai secretos ca Westley, îşi încuiase uşa. Kit privi şi în 
stânga şi în dreapta ca să se asigure că n-o vedea nimeni, 
apoi scoase o cheie care se potrivea în încuietorile simple 
de la majoritatea camerelor din castelul Bourne. Dacă o 
descoperea cineva, avea să pretindă că găsise uşa deschisă, 
sugerând că broasca nu funcţionase. 

Cheia se întoarse cu un mic clinchet. Intră în cameră şi 
începu aceeaşi căutare sistematică pe care o desfăşurase în 
camera lui Westley. Harford era mult mai înalt decât 
celălalt bărbat şi mult mai neîngrijit în privinţa garderobei, 
cu pete de tutun pe lenjerie. Ar fi trebuit să-şi concedieze 
valetul. 

Cât timp trecuse? Din moment ce toţi oaspeţii 
petrecuseră o zi epuizantă la vânătoare, probabil doreau să 
se retragă devreme. Işi trecu agitată palmele printre 
teancurile de lavaliere împachetate. Of, dacă ar fi ştiut 
măcar ce căuta! _ 

Nici acum nu găsi nimic interesant. In cele din urmă 
descoperi o carte mare, cu legătură scumpă, intitulată 
Concupiscentia, sub un teanc de cămăşi în sertarul de jos. 
O deschise, apoi se schimonosi. Se părea că Onorabilul 
Roderick avea o înclinaţie pentru gravuri obscene foarte 
deocheate. Trebuia clar ţinut sub supraveghere. 

Se îndrepta spre birou când auzi o cheie răsucindu-se în 
broască. Preţ de o clipă îngrozitoare avu senzaţia că i se 


oprise inima în loc. Uşa nu era încuiată, însă bărbatul 
începu să forţeze cheia, încercând să deschidă ceea ce era 
deschis deja. Paralizia ei de moment dispăru; imediat se 
întinse după vasul de încălzit, apoi dădu deoparte cuvertura 
de pe pat. Când onorabilul Roderick Harford intră în 
cameră, era deja în mijlocul activităţii nevinovate de a trece 
vasul fierbinte peste aşternuturi. 

În persoană era chiar şi mai masiv decât dăduseră de 
înţeles hainele lui. 

— Ce faci aici, fato? horcăi el cu limba împleticită de 
băutură. Camera mea era încuiată. 

— Era deschisă, domnule, răspunse ea cu un accent 
puternic de ţară. Apoi continuă, lăsându-şi umerii în jos: 
Dacă nu doriţi să vă încălzesc patul, domnule, mă retrag. 

— Probabil nenorocitele astea de încuietori sunt aici de 
pe vremea când Henric al VIll-lea a desfiinţat abaţiile. 
Candover ar trebui să le înlocuiască, mormăi Harford cu 
dispreţ. Inchise uşa şi traversă camera cu paşi nesiguri. Nu 
pleca, fato. E o noapte rece şi, dacă stau să mă gândesc, 
mi-ar prinde bine nişte căldurică în pat. 

Speriată de lucirea din ochii bărbatului, Kit se feri în 
lături când el întinse mâna s-o apuce. 

— Plec, domnule. Alergă spre uşă. 

— Nu aşa repede, drăguţo. O prinse de încheietură şi o 
trase s-o oprească. Eşti o fetişcană slăbuţă, dar merge 
pentru un dans rapid sub pătură. 

Spaima i se citea pe toată faţa. Kit, în lacrimi, se zbătu să 
scape. 

— Vă rog, domnule, sunt o fată cuminte. 

— O să primeşti o guinee de aur pentru asta, spuse el cu 
o veselie beată. Poate chiar două dacă faci treabă bună să- 
mi ţii de cald. Se repezi s-o sărute, oripilând-o cu mirosul 
dezgustător de băutură. Ştia că era inutil să se lupte cu un 
bărbat care era de două ori cât ea. Se strădui să se 
liniştească, dar îşi păstră gura închisă ca să evite să-i 
atingă limba. Mult mai bine drăguţo, bolborosi Harford, 


luând nemişcarea ei drept acceptare, apoi o pipăi pe sân. Ia 
arată-mi cât de caldă eşti. 

Ea profită că slăbise strânsoarea şi se eliberă, reuşind să 
ajungă până la uşă. Deja străbătuse jumătate de coridor 
când o prinse din nou. 

— ţi place să te joci, nu-i aşa? spuse el vesel. Eşti mai 
jucăuşă decât pari. 

Speriată, începu să se zbată violent la pieptul lui, reuşind 
să-l dezechilibreze. Bărbatul se prinse de ea ca să nu cadă 
şi o târî la podea împreună cu el. Sfârşiră întinşi pe prag, 
cu capul pe coridor. Kit încercă să-şi recapete răsuflarea, 
moment în care Harford o trase de corset, sfâşiindu-l până 
aproape de talie. 

— Mult mai frumos decât credeam, murmură el răguşit. 
Poate că o să-ţi dau chiar cinci guinee. 

Se temuse de multe lucruri în acea noapte, însă nici 
măcar nu-i trecuse prin cap că putea fi violată pur şi simplu 
de un bărbat care nici măcar nu-i ştia numele. Incepu să 
strige îngrozită, însă el îşi lipi gura de a ei. 

Brusc, greutatea lui dispăru, iar Kit putu din nou să 
respire. Deasupra ei auzi o voce rece: 

— Domnişoara nu pare interesată, Harford. 

Tânăra ridică privirea şi văzu un bărbat înalt şi blond 
care îl lipise de zid pe atacatorul ei. Cu toate că nou-venitul 
cel elegant nu părea să pună presiune asupra lui, Harford 
nu se putea mişca. 

— Vezi-ţi de treaba ta, gâfâi acesta, încercând fără succes 
să se elibereze din strânsoarea blondului. Este o cameristă, 
nu o domnişoară. N-am întâlnit niciodată o servitoare care 
să nu fie flatată când un gentleman vrea s-o călărească. 

— Cred că tocmai ai întâlnit una. Era ceva dacă-şi 
exprima acordul, însă nu e bine să le violezi pe slujnicele 
gazdei tale, continuă necunoscutul cu reproş. Candover o 
să fie supărat dacă faci asta, şi ştii cât de bun ţintaş e. 

Cuvintele ajunseră până în creierul înecat în băutură al 
lui Harford. 


— Cred că ai dreptate, spuse el cu ranchiună. Nu merită 
să mă bat în duel pentru o servitoare sfrijită. Blondul îl 
eliberă, apoi bărbatul se retrase în camera lui cu un căscat. 
Noapte bună, Strathmore. 

Kit îngheţă. Doamne, Dumnezeule, salvatorul ei era 
Lucien Fairchild, contele de Strathmore! Un bărbat căruia i 
se spunea, în şoaptă şi după o privire în toate direcţiile, 
Lucifer. El şi mai mulţi dintre prietenii săi dezmăţaţi erau 
cunoscuţi sub numele de îngerii Căzuţi. Nu ştiuse că era şi 
un Diavol. 

Şi totuşi îi oferi mâna ca un gentleman. 

— Sunteţi bine, domnişoară? 

— D... da, domnule, bâigui ea, întrebându-se dacă nu 
cumva scăpase de un necaz ca să dea peste unul şi mai 
mare, apoi îi luă mâna şi se ridică. 

Când îl privi în ochi, simţi un nou şoc. La fel ca tizul său, 
Lucifer, contele avea o strălucire aparte. Dacă viciul îl 
ruinase, cu siguranţă asta nu se vedea pe chipul lui, însă 
ochii lui verzi-aurii reflectau oboseala unui bărbat care 
cunoscuse flăcările iadului. Speră să nu fie el duşmanul, 
deoarece ar fi fost un adversar mortal. 

— Cum te cheamă? întrebă el, strângându-i şi mai tare 
mâna. 

— Kit, răspunse ea automat, căci era prea tulburată, apoi 
îşi aminti că se angajase acolo sub numele de Emmie 
Brown. Furioasă că-şi dezvăluise numele adevărat, încercă 
să-şi repare greşeala printr-o bâlbâială: Kit... Kitty, 
domnule. 

— Poate că totuşi meriţi să se bată în duel pentru tine, 
Kitty, remarcă el, măsurând-o cu privirea. Dându-şi seama 
că sfâşierea corsetului îi dezvelise aproape complet un sân, 
se strădui înfiorată să se acopere cu o bucată de material. 
El îi dădu drumul imediat. Revenind la răceala de mai 
devreme, continuă: Du-te să bei o cană de ceai şi mergi la 
culcare, Kitty. Tragi un pui de somn şi îţi revii. 

— Incă n-am terminat treaba, domnule, replică ea, deşi 
nu-şi dorea nimic mai mult decât o clipă de odihnă. 


— Ceilalţi oaspeţi pot dormi şi în aşternuturi neîncălzite 
în noaptea asta. li explic eu ducelui şi nu vei fi pedepsită. O 
măsură din nou cu privirea. Spune-i menajerei să trimită pe 
cineva mai în vârstă să facă asta când mai vin oaspeţi la 
vânătoare. Acum du-te, Kitty. Şi pentru binele tău, învaţă 
să-ţi ascuţi ghearele. 

Fericită că i se dădea liber, plecă fruntea şi o tuli ca o 
fetiţă care tocmai fusese speriată rău. lar pentru asta nici 
nu-i trebui vreun talent de actriţă. Dispăru după colţul 
coridorului şi se adăposti în spatele uşii care ascundea 
scara servitorilor. 

Odată ce se află în siguranţă, se aşeză pe treapta cea mai 
de sus şi îşi îngropă chipul în mâinile tremurânde. Mai 
rămăseseră vreo şase bărbaţi ale căror camere ar fi trebuit 
cercetate, însă nu îndrăznea să continue. Se părea că 
grupul de jos se retrăgea, iar dacă ar fi întâlnit alt oaspete 
aţâţat, risca să nu aibă acelaşi noroc a doua oară. 

Furioasă, se mustră că realizase atât de puţin. Sperase să 
afle ceva care să-i uşureze căutarea, dar avusese nevoie de 
mai multe zile ca să reuşească să se angajeze cameristă, iar 
petrecerea de vânătoare era pe sfârşite. A doua zi toţi 
oaspeţii aveau să plece, iar ea nu obținuse nici o informaţie. 

Se ridică în picioare, simțind zgârieturile pe care le 
căpătase când se lovise de podea. Putea să plece încă din 
acea seară, căci nu rezolvase nimic. Emmie Brown, 
camerista fără succes, urma să dispară, iar menajera avea 
doar să mormăie despre cât de greu e să faci rost de 
ajutoare de încredere şi să spună că nu e mare pagubă. 

Când urcă scările întunecate spre cămăruţa din 
mansardă în care nu dormise niciodată, Kit jură că data 
următoare avea să se descurce mai bine. 

Nu avea de ales, căci eşecul era inacceptabil. 


În timp ce străbătea coridorul spre camera lui, Lucien se 
gândi la capriciile naturii. Camerista era o fată simplă de la 
ţară, o inocentă vulnerabilă deloc isteaţă şi cu umerii 
înclinați ai cuiva care se ruşinează de propria înălţime. Şi 


totuşi, preţ de o clipă, îi văzuse chipul din profil şi 
remarcase că avea puritatea unei efigii de pe o monedă 
grecească. Poate că asta îl atrăsese pe Harford. Nu, 
libidinosul acela probabil nu remarcase; onorabilul 
Roderick nu ştia să facă diferenţa. 

Lucien şi-o alungă din minte pe cameristă şi intră în 
dormitorul său. Işi scoase lavaliera şi se aplecă să facă 
focul. Apoi se aşeză într-un balansoar şi privi flăcările joase, 
în timp ce mintea lui întorcea pe toate părţile un amalgam 
întâmplător de date, încercând să găsească o logică. Nu 
înainta deloc, aşa că se simţi uşurat când auzi un ciocănit 
uşor în uşă. 

— Intră, spuse el. 

Nu rămase deloc surprins să vadă că musafirul său era 
ducele de Candover. Nu avusese ocazia să schimbe prea 
multe cuvinte cu gazda în timpul vânătorii. Ducele intră cu 
două pahare şi un urcior la braţ. 

— Erai atât de ocupat cu analizatul celorlalţi oaspeţi, 
încât abia te-ai atins de vin, aşa că m-am gândit că poate 
vrei nişte coniac înainte să te culci. 

— Foarte frumos din partea ta, Rafe, chicoti Lucien. 
Presupun că vrei să afli şi de ce ţi-am cerut din scurt să 
inviţi o asemenea adunătură la castelul Bourne. 

— Luce, mereu sunt bucuros să-mi pun splendoarea 
ducală la dispoziţia ta, dar, trebuie s-o recunosc, sunt 
curios să ştiu ce pui la cale de data asta. Ducele turnă 
coniac pentru amândoi, îi întinse un pahar, apoi se aşeză 
într-un fotoliu de cealaltă parte a focului. Pot să te ajut şi 
altfel în cercetarea pe care o faci? 

Lucien şovăi, gândindu-se cât de mult să divulge. Când 
fusese necesar, îşi implicase vechii prieteni, inclusiv pe 
Rafe, în reţeaua lui de informaţii secrete, însă niciodată nu 
o făcuse fără un motiv întemeiat. 

— De data asta nu, eşti prea respectabil. Ar părea ciudat 
să faci mai mult decât să-i inviţi la o partidă de vânătoare 
pe oamenii care mă interesează. Şi că veni vorba, îţi 
mulţumesc că m-ai ajutat. Faptul că le-am făcut rost de 


invitaţii la faimosul castel Bourne mi-a îmbunătăţit 
imaginea printre Diavoli. 

— Clar, spuse Rafe, fluierând uşor. Mă întrebasem de ce 
anume mi-ai cerut să-i invit pe indivizii ăia. Toţi sunt în 
Clubul Diavolilor. Ce te face să-l supraveghezi? Credeam că 
e doar o adunătură de dezmăţaţi cărora le place să se 
creadă moştenitorii spirituali ai Clubului Flăcările Iadului, 
fiind însă destul de inofensivi. 

— În mare parte aşa este, aprobă Lucien. Cei mai mulţi 
sunt tineri cărora le place să ducă o viaţă strălucitoare, la 
limita pericolului. După un an, doi, cei mai mulţi se satură 
de comportamentul destul de copilăresc al grupului şi-l 
abandonează. Insă există un cerc intern al Discipolilor care 
e posibil să folosească băutura şi femeile ca să ascundă 
activităţi mai puţin acceptabile. Făcu o grimasă. Ceea ce 
înseamnă că în viitorul apropiat voi petrece mult timp 
alături de nişte oameni cu interese destul de limitate. 

— Oaspeţii mei sunt Discipoli? 

— Cred că majoritatea sunt, însă e greu să-mi dau seama 
cu siguranţă, răspunse Lucien încruntându-se. Păcat că nu 
a venit şi fratele lui Roderick Harford, lordul Mace. Am 
impresia că ei doi, împreună cu vărul lor, lordul Nunfield, 
sunt coloana vertebrală a organizaţiei. Trebuie să câştig 
aprobarea lui Mace ca să fiu primit în grup. 

— Chiar nu-l ştii pe Mace? Aş fi zis că nu e niciun 
membru al lumii bune din Londra pe care să nu-l cunoşti. 

— Nu chiar, însă mă străduiesc. Eu şi Mace ne ştim de la 
distanţă, nu e genul de om pe care mi l-aş face prieten. 
Bănuieşte pe toată lumea, mai ales pe mine. 

— Şi are dreptate să o facă, zâmbi Rafe. Presupun că 
sunt şi implicaţii politice, altfel nu ai cerceta grupul. 

— Ai dreptate. Cel puţin un oficial al guvernului a fost 
şantajat cu ceva ce s-a întâmplat în timpul unei orgii a 
Diavolilor. Din fericire a avut inspiraţia să vină la mine, dar 
poate mai sunt şi alte victime care n-au făcut-o. Lucien 
studie coniacul din pocal. Mai am motive să cred că un 
membru al grupului le vindea informaţii francezilor. 


Rafe îşi încruntă sprâncenele negre. 

— Urât dacă e adevărat, însă acum că Napoleon nu mai 
e, spionul nu prea mai constituie o ameninţare. 

— In timpul războiului, unul dintre agenţii mei din Franţa 
a murit pentru că un bărbat din Londra i-a dezvăluit 
identitatea în faţa poliţiei lui Napoleon. Şi au mai fost şi 
alte nenorociri. Lucien îşi îngustă privirea. Războiul s-a 
terminat, dar eu nu sunt încă pregătit să iert şi să uit. 

— Dacă vinovatul este un Diavol, atunci ar face bine să 
spere că va primi ajutor din infern, se amuză ducele. Chiar 
şi aşa, o să te ajut să câştigi. 

— Desigur, spuse Lucien vesel. Ca lider al îngerilor 
Căzuţi, am întâietate la ajutorul diabolic. 

__ Rafe râse, apoi bărbaţii se relaxară într-o tăcere plăcută. 
În vreme ce urmăreau flăcările, ducele întrebă: 

— Te-ai întrebat vreodată câte kile de brânză am fript la 
astfel de focuri când eram la şcoală? 

— Nu pot să spun că am reflectat la asta, chicoti Lucien, 
însă acum că ai pus problema n-o să mai pot dormi pentru 
că o să stau să calculez. 

— i se pare obositor să cauţi mereu răspunsuri? se 
interesă Rafe, devenit brusc serios. 

— Foarte, răspunse Lucien sobru. 

— Un singur om nu poate salva lumea, indiferent cât de 
mult se străduieşte, rosti ducele după o tăcere lungă. 

— Însă asta nu înseamnă că nu trebuie să încerce, Rafael. 
Lucien îi aruncă prietenului său o privire crispată. 
Problema cu prietenii vechi e că ştiu prea multe. 

— Aşa este, admise Rafe împăciuitor. lar ăsta e şi un 
avantaj. 

— Pentru prietenie. Lucien ridică paharul, apoi luă o gură 
de coniac. Era ironic faptul că el şi cei mai buni prieteni ai 
lui de la Eton primiseră porecla de îngeri Căzuţi când 
ajunseseră la Londra după ce absolviseră la Oxford; cu 
excepţia lui Lucien, toţi erau bărbaţi onorabili. Când 
tragedia îi zdruncinase viaţa din temelii, ceea ce îl salvase 
fusese veselia lui Nicholas, acceptarea calmă a lui Rafe, 


loialitatea hotărâtă a lui Michael. Dacă n-ar fi fost ei, 
singurătatea şi suferinţa l-ar fi consumat. 

Ştia ce noroc incredibil avea cu prietenii săi. Nu era vina 
nimănui că nici măcar o amiciţie profundă nu putea alina 
complet un suflet care fusese sfâşiat în două. 

Işi goli paharul amintindu-şi de întâmplarea de pe 
coridor. 

— A trebuit să-l iau pe Roderick Harford de pe una dintre 
cameristele tale, o fată pe nume Kitty. Voia să-i extindă 
îndatoririle într-o direcţie care nu prea părea să o încânte. 

— Harford e un mârlan, spuse Rafe, strâmbându-se cu 
dezgust. Sper că nu-mi vei mai cere să-l invit aici; asta s-ar 
putea să cam întreacă limitele prieteniei. Fata e bine? 

— Speriată, însă nu rănită. l-am spus să-şi ia liber şi să se 
ducă să se odihnească, promiţându-i că o să-ţi explic eu. 

— Foarte bine. O să vorbesc de dimineaţă cu menajera să 
mă asigur că fata nu e pedepsită pentru neîndeplinirea 
sarcinilor de muncă. Rafe se ridică în picioare, căscând. 
Pleci mâine cu ceilalţi sau mai rămâi câteva zile? 

— O să mă întorc Ia Londra. Am un drum lung de parcurs 
ca să devin un Diavol adevărat. 

— Ei, nu ştiu ce să zic. Gândeşte-te la primul an în care 
am ajuns cu toţii la Londra. 

Râseră amândoi, apoi Rafe ieşi. Lucien continuă să 
privească focul. Era un bărbat căruia nu-i plăceau excesele, 
aşa că nu îl încânta prea mult ideea să se infiltreze printre 
Diavoli. Şi totuşi nu avea de ales. Cu toate că îi spusese lui 
Rafe adevărul, trecuse sub tăcere faptul că instinctele sale 
rafinate de vânător erau în plină alertă. 

Clubul Focul Iadului, care activase în urmă cu vreo 
cincizeci de ani, fusese renumit pentru desfrânarea sa şi 
pentru membrii săi aleşi, printre care se numărau mulţi 
dintre cei mai influenţi bărbaţi din Anglia. Fusese înfiinţat 
de Sir Francis Dashwood, un om foarte bogat şi de o 
depravare plină de inventivitate. Membrii clubului 
aduseseră viciul pe înălţimi noi şi, în acelaşi timp, îşi 
bătuseră joc de religie şi se implicaseră în jocuri politice cu 


consecinţe extinse. Dacă nu ar fi fost Clubul Focul Iadului, 
probabil coloniile americane nu s-ar fi revoltat şi nu şi-ar fi 
declarat independenţa. 

Diavolii din prezent nu aveau asemenea pretenţii 
exaltate. Teoretic erau doar o adunare veselă de beţivi şi 
afemeiaţi, cu aproape nimic diferită de zeci de alte grupuri 
asemănătoare. Totuşi, Lucien simţea că în spatele fațadei 
se ascundea ceva malefic şi era decis să afle ce anume. 

Păcat însă că nu-i plăceau orgiile. 


În dimineaţa următoare, marea sală a castelului Bourne 
era foarte zgomotoasă, căci oaspeţii şi servitorii lor se 
pregăteau de plecare. La adăpostul larmei generale, ducele 
îi spuse lui Lucien: 

— Am întrebat-o pe menajeră de camerista aceea. Se 
pare că Harford m-a costat o servitoare - era prima zi de 
slujbă a fetei şi a speriat-o atât de rău, că a fugit în toiul 
nopţii. 

Lucien se gândi la aerul de vulnerabilitate al fetei. 

— Părea timidă. Sper să aibă inspiraţia să-şi caute 
următoarea slujbă într-un loc mai liniştit. Poate în casa unui 
vicar. 

— Iată însă un lucru ciudat: potrivit menajerei, numele 
fetei era Emmie Brown, nu Kitty. 

— Poate este vorba de două fete diferite? întrebă Lucien 
suprins. 

— Nu, Emmie Brown era cu siguranţă camerista de care 
mi-ai zis, iar în casa asta nu lucrează nici o Kitty. 

Lucien ridică din umeri. 

— Poate că asta e o poreclă din copilărie, iar fata s-a 
recomandat aşa pentru că era prea speriată. 

Era o explicaţie plauzibilă. Şi totuşi, în timp ce se 
îndrepta spre Londra, se trezi nu o dată cu gândul la fata 
cu două nume. li dădea un aer de mister, iar lui nu-i 
plăceau misterele. 


Capitolul 4 


Pasul următor în campania de integrare în rândul 
Diavolilor avu loc în seara de după întoarcerea lui la 
Londra, când se duse la o tavernă pe nume Coroana şi 
Vulturul, unde grupul se aduna să chefuiască în fiecare 
lună. Roderick Harford îl invitase şi îi spusese că va veni şi 
fratele lui, lordul Mace. 

De sus cădea o ploaie rece, iar Lucien fu fericit să intre la 
căldura plină de fum a tavernei. Salonul din faţă era plin de 
muncitori îmbrăcaţi prost. După ce aruncă o privire la 
hainele scumpe ale lui Lucien, barmanul făcu un semn cu 
degetul mare peste umăr: 

— Prietenii dumneavoastră cei bogaţi sunt acolo. 

Când traversă sala spre capăt, Lucien fu întâmpinat de 
hohote de râs. Diavolii erau în toane bune. 

Se opri în prag ca să analizeze încăperea. Era prima lui 
venire la Coroana şi Vulturul. La lumina focului şi a câtorva 
lumânări, atmosfera i se păru primitoare în acea seară 
rece. Vreo doisprezece bărbaţi stăteau la mese cu halbele 
în mână. Cei mai mulţi erau tineri, însă printre ei se aflau şi 
câţiva mai în vârstă. 

Mai era şi o femeie, o chelneriţă vioaie care glumea cu 
clienţii. Inaltă şi voluptuoasă, avea chipul sulemenit din 
belşug şi o claie ciufulită de bucle roşii ţipătoare care se 
răzvrăteau de sub bonetă. Chipul ei frumos era scos în 
evidenţă şi de şorţul legat în jurul unei talii remarcabil de 
subţiri. 

Insă ceea ce îi atrăgea pe bărbaţi era accentul ei 
cockney. Când un tânăr o întrebă cu reproş în glas „Cum de 
ţi-a luat doar o clipă ca să te uiţi urât la mine?”, ea 
răspunse caustic: „N-am vreme de pierdut”. 

Se auzi un hohot de râs. După ce se potoli, alt tânăr i se 
adresă: 

— Draga mea Sally, mi-ai răpit inima. Hai să fugim 
amândoi în noaptea asta călare până la Gretna Green. 


— Atâta drum pe un căluţ sfrijit? îşi mişcă sugestiv 
şoldurile. O să-mi găsesc un armăsar mai bun aici, la 
Londra. 

Gluma cu dublu sens produse şi mai multe hohote. Când 
se lăsă iar liniştea, pretendentul ei spuse cu o privire 
chiorâşă exagerată: 

— N-o să găseşti un călăreț mai bun ca mine, Sally. 

— Pleacă de-aici, băieţaş, se răsti ea batjocoritor. Habar 
n-ai despre călărie, şi pot să-ţi dovedesc asta. 

— Cum? întrebă el indignat. 

Îşi înclină urciorul şi îi turnă mai multă băutură în halbă. 

— Spunându-ţi că dacă lumea noastră ar fi cu scaun la 
cap, toţi bărbaţii ar călări pe-o parte. 

Comentariul ei stârni hohote zguduitoare. Chiar şi Lucien 
râse. După ce câştigă acel schimb de replici, fetişcana ieşi 
din încăpere cu mişcări provocatoare. Avea o senzualitate 
profană care atrăgea atenţia oricărui bărbat. 

— Deci, în sfârşit, Lucifer a binevoit să-şi facă apariţia. 
Mi-a spus fratele meu că ai putea să apari, se auzi o voce 
groasă. Ar trebui să te simţi ca la tine acasă printre 
locuitorii iadului. 

Lucien privi în dreapta sa şi îl zări pe lordul Mace într-un 
colţ de unde putea vedea tot ce se petrecea în cameră. La 
fel de înalt şi slab ca şi fratele său mai mic, Mace era un 
personaj fascinant, cu părul negru şi ochi lipsiţi de 
strălucire. 

Luând comentariul lui Mace drept o invitaţie, contele se 
duse către locul liber de lângă el. 

— Mă străduiesc. Ar fi vrut să spună mai mult, dar se 
opri, captivat de o privelişte neaşteptată. In spatele lui 
Mace se afla o stinghie de lemn, iar pe ea o pasăre uriaşă, 
acoperită, care se mişca agitată de pe un picior pe altul. 
Cine e prietenul tău înaripat? 

Buzele subţiri ale lui Mace se întinseră într-un zâmbet. 

— E George, vulturul care a dat numele acestui loc. 
Proprietaml tavernei a fost actor şi-l închiriază de câte ori 


au nevoie teatrele de el. Îi aruncă păsării o privire plină de 
afecţiune. Dă bine aici, nu crezi? 

— Cu siguranţă, aprobă Lucien. 

Sally apăru cu un urcior plin într-o mână şi o halbă în 
cealaltă. Trânti halba în faţa nou-venitului. 

— Poftim, frumosule. Bucură-te de punciul diavolului. 

Apoi se îndepărtă ondulându-şi trupul. Chipul îi era 
ascuns de părul ţipător, însă ocheada pe care i-o aruncase îi 
arătase că era atât de sulemenită, încât probabil încerca să- 
şi acopere semnele de vărsat de vânt. Oricum nu avea 
importanţă; puţini bărbaţi se deranjau să-şi ridice privirea 
până la faţa ei. 

Halba conţinea de fapt bere încălzită, cu o cantitate mare 
de băuturi spirtoase adăugate în ea. 

— Imi dau seama de ce se cheamă punciul diavolului, 
remarcă el. Arde ca focul iadului. 

— După două halbe te apuci să reciţi scriptura invers, 
spuse Mace cu un umor sardonic. 

— Sau probabil o să mă cred în stare s-o fac, ceea ce 
înseamnă cam acelaşi lucru. Lucien făcu un semn din cap 
spre barmaniţă. Ea vine la ceremoniile voastre? Pare destul 
de vioaie. 

— Ce ştii despre ritualurile noastre? întrebă Mace, 
îngustându-şi privirea. 

— Se spune că Diavolii se îmbracă în călugări medievali. 
După ceremonie, fiecare „călugăr” îşi alege o parteneră 
dintr-un grup de „măicuţe” selectate dintre cele mai bune 
prostituate ale Londrei. După cum se zvoneşte, unele 
măicuţe sunt. De fapt, doamne din înalta societate care au 
ieşit la distracţie. Lucien chicoti. Am auzit că odată un 
călugăr şi o măicuţă au fost îngroziţi să se dezbrace şi să 
descopere că de fapt erau soţ şi soţie. 

Mace îşi încruntă sprâncenele groase. 

— Eşti foarte bine informat. 

— Când jumătate dintre membrii voştri sunt nişte 
beţivani, nu te poţi aştepta să ţină secrete. Lucien schiţă un 
surâs. Mi s-a părut că grupul vostru e distractiv. In ultima 


vreme mă cam plictisesc, aşa că am acceptat invitaţia 
fratelui tău. 

— Ne străduim să alungăm plictiseala. Mace îi studie 
chipul cu un scepticism sincer în privire. Roderick mi-a 
spus că vrei să ni te alături. Am rămas surprins. Pari prea 
fin şi prea dandy ca să faci parte dintr-un grup dedicat 
desfrâului. _ 

— Îmi plac contrastele. Imi place şi intriga. Lucien îşi 
potrivi manşeta. Şi cel mai mult îmi place să înşel 
aşteptările oamenilor. 

— Atunci avem ceva în comun, răspunse Mace zâmbind 
vag. 

— Cred că mai avem şi alte interese comune. Am auzit că 
îţi plac jucăriile mecanice. Mace dădu din cap, iar Lucien 
scoase un obiect de argint în formă de con din buzunar. Ai 
mai văzut aşa ceva? Uită-te prin capătul mai îngust. 

Mace duse conul la ochi şi privi în interior, apoi îşi ţinu 
răsuflarea. 

— Fascinant. Are nişte lentile care sparg imaginea în mai 
multe fragmente identice? 

— Exact. Lucien scoase alt obiect asemănător şi privi 
prin el. Încăperea se desfăcu imediat în mai multe imagini. 
Cunosc un naturalist care e interesat de insecte. Cândva 
mi-a spus că libelulele au ochi cu mai multe fațete şi 
probabil aşa văd lumea. Mi s-a părut interesant, aşa că m- 
am hotărât să încerc să reproduc efectul. Un meşter de 
lentile mi le-a tăiat după specificaţiile mele, iar eu le-am 
montat. Şi pentru că nu am mai avut inspiraţie, am numit 
jucăria „lentila libelulei”. 

Clipi când în dreptul instrumentului apăru Sally. O 
mulţime de perechi de sâni imenşi se învârteau în faţa lui, 
împreună cu o mulţime de talii subţiri. Efectul era 
copleşitor. 

— Faci şi altfel de curiozităţi mecanice? se interesă 
Mace. 

Lucien cobori lentila libelulei, reducând-o pe Sally la o 
singură persoană. 


— Proiectez şi construiesc mecanismele singur, însă am 
un bijutier care îmi face exterioarele. 

— Şi eu la fel. Mace îi oferi un zâmbet enigmatic. De-a 
lungul anilor am creat o colecţie de maşinării destul de 
impresionantă. Poate într-o zi ţi le arăt. 

Când dădu să-i returneze instrumentul, Lucien îi făcu un 
semn degajat. 

— Păstrează-l dacă vrei. Am mai multe. 

— Mulţumesc. Mace îl privi gânditor. Vrei să vii la 
următorul nostru ritual? 

„Perfect”, îşi zise contele. 

— Aş fi încântat. 

Mace ridică din nou dispozitivul şi o studie pe Sally. 

— O femeie care are prea mult din toate. Fata care 
serveşte aici de obicei îmi place mai mult... E mai slabă, 
mai puţin vulgară. 

— Incă un lucru pe care îl avem în comun. 

Un bărbat se apropie să discute cu Mace, iar Lucien îi 
oferi locul său. Cu halba în mână, începu să-şi observe 
tovarăşii. 

Cei mai mulţi dintre Diavoli îi aminteau de studenţii 
gălăgioşi, mai degrabă greu de strunit decât imorali, în 
partea cealaltă a camerei, un tânăr foarte beat îşi descheie 
pantalonii şi spuse cu neruşinare: 

— Vezi ce am pentru tine, Sally? 

— Am văzut şi mai breze, ripostă ea, după o privire 
plictisită. În hohotele de râs care urmară, tânărul roşu ca 
sfecla se încheie, iar chelneriţa ieşi săltând din încăpere. 

Lucien rânji, apoi îşi îndreptă atenţia spre Diavolii mai în 
vârstă, printre care se numărau câţiva dintre cei mai mari 
desfrânaţi ai Londrei. Stăteau grupaţi, aşa că se duse lângă 
ei când îi făcu semn Sir James Westley. 

— Imi pare bine să te văd, Strathmore. Voiam să-ţi spun 
cât de mult mi-a plăcut vizita la castelul Bourne. Baronetul 
cel bondoc sughiţă, apoi înghiţi o gură de punci. Frumos 
din partea ta să vorbeşti cu Candover. L-am văzut dând 


lovituri care ar dărâma şi un elefant, însă a fost o gazdă 
foarte amabilă. 

Vecinii săi erau lordul Nunfield, un văr de-ai lui Mace, şi 
Roderick Harford care avea aceeaşi constituţie deşirată. 

— Eşti norocos să ai un prieten care trăieşte într-un ţinut 
atât de prielnic vânătorii, Strathmore, zise el plictisit. Gura 
i se curbă într-un rânjet. Aud că tu şi Candover aţi fost cei 
mai apropiați prieteni încă de când eraţi la şcoală. 

Aluzia sexuală era clară. lar Lucien răspunse cu o 
ambiguitate intenţionată: 

— Ştim cu toţii cum e la şcoală. 

— Băieţii tot băieţi rămân, aprobă Harford. Privirea lui se 
opri asupra chelneriţei, ai cărei sâni ofereau o privelişte 
incitantă în timp ce turna punciul la o masă din apropiere. 
Insă cred că şcoala ar trebui să aibă şi eleve. Aşa, lecţiile ar 
fi mult mai interesante. 

Apăru o scânteie în ochii lordului Chiswick, ultimul 
bărbat de la masă. Fiu de episcop, îşi fixase drept scop în 
viaţă încălcarea unui număr cât mai mare dintre cele Zece 
Porunci. 

— Incep să mă plictisesc de falsele călugăriţe. Poate că o 
să fie mai amuzant dacă micuţele noastre se vor deghiza în 
şcolăriţe data viitoare. Un contrast încântător între 
inocenţă şi experienţă. 

Harford dădu gânditor din cap. 

— Propunerea merită luată în seamă. Mă duce cu gândul 
la fiica paznicului de vânătoare de când aveam eu 
paisprezece ani. Începu să descrie acea întâlnire în detalii 
pe cât de explicite, pe atât de plictisitoare. Anecdota lui fu 
urmată de amintirile celorlalţi. Chiar şi Lucien veni cu 
propria poveste, însă a lui era complet inventată; nu-i 
stătea în obicei să-şi discute cu cineva relaţiile. 

Era o seară anostă, iar subiectele de conversaţie rareori 
se ridicau mai sus de nivelul taliei. Insă din punctul de 
vedere al lui Lucien era un timp petrecut cu folos. La 
miezul nopţii, toţi Diavolii păreau deja să-l accepte ca pe 
unul de-al lor. 


Ca să-şi înfrângă plictiseala, o urmărea pe Sally, care tot 
intra şi ieşea. Caustică şi ironică, era expertă în a-şi distra 
clienţii, reuşind să evite mâinile care încercau din când în 
când să o pipăie. Nu era deloc genul de femeie care să-l 
atragă, însă avea ceva care-i stârnea interesul, cumva i se 
părea familiară. Probabil o mai văzuse pe undeva. 

La unu noaptea, cei mai mulţi dintre Diavoli deja 
plecaseră, iar Lucien îşi spuse că venise timpul să se 
întoarcă şi el acasă. Apoi îl văzu pe cel mai guraliv dintre 
admiratorii chelneriţei, lordul Ives, sărind în picioare şi 
urmând-o afară din cameră. Cu toate că părea destul de 
capabilă să-şi poarte singură de grijă, Lucien nu reuşi să-şi 
înfrâneze instinctul protector. După ce le ură noapte bună 
acelor tovarăşi ai săi care încă erau treji, se ridică şi îi 
urmă tăcut pe Sally şi Ives. 

Vechea tavernă era un labirint de coridoare pardosite cu 
lespezi. Chelneriţa o apucă brusc pe unul dintre ele, cu 
tocurile răsunând pe piatră, după care făcu la stânga, apoi 
din nou la stânga, sfârşind într-un depozit pe jumătate plin 
cu butoaie. Aparent fără să-şi dea seama că Ives era foarte 
aproape în spatele ei, lăsă lumânarea pe un butoi, apoi se 
opri să scoată un urcior cu bere. 

Lucien se opri pe coridorul învăluit în umbră. Dacă vedea 
că nu era nevoie de ajutorul lui, avea de gând să se retragă. 
Imaginea lui de desfrânat ar fi fost serios afectată dacă se 
afla că lua mereu apărarea domnişoarelor hărţuite, iar când 
venea vorba de Diavoli, se părea că domnişoarele erau 
hărţuite destul de des. 

Când chelneriţa se ridică, Ives i se adresă bolborosind: 

— Drăguţă Sally, dacă nu fugi cu mine, îmi oferi măcar o 
tăvăleală mică înainte să mă duc acasă? 

Ea tresări, aproape vărsând berea din urcior; apoi 
răspunse pe un ton vesel: 

— Şi să fi vrut, dar nu vreau, n-aş avea ce face cu tine, 
băiete. Poate că alcoolul îţi stârneşte dorinţa, dar îţi 
răpeşte cu totul putinţa. 


Lucien rămase uimit să audă un citat din Shakespeare ei 
de la o chelneriţă. Insă lui Sally n-avea de ce să nu-i placă 
Bardul la fel de mult ca unui aristocrat. 

— Dacă te îndoieşti de putinţa mea, răspunse Ives mai 
puţin literar, atunci încearcă-mă şi o să-ţi dovedesc 
contrariul. 

Buclele ei roşii săltară când îşi scutură capul. 

— Bărbatul meu are porecla de Câine Ucigaşul şi nu cred 
că o să-i placă deloc dacă aude că mă destrăbălez cu alţii. Il 
împinse jucăuş pe Ives. Du-te acasă în patul tău, băiete, şi 
să vezi ce bine o să dormi de la punci. 

— Atunci dă-mi un sărut. Doar un sărut. 

Inainte să apuce să răspundă, o trase în braţe şi aproape 
îi zdrobi gura cu a lui, în timp ce cu o mână îi strângea 
sânul umflat. Lucien ştia că Ives nu voia să-i facă rău, însă 
era beat şi nu-şi dădea seama de propria putere sau că 
femeia se chinuia să scape. Amintindu-şi într-un fel 
neplăcut de camerista de la castelul Bourne, se hotări să 
intervină. 

Făcu vreo câţiva paşi, dar văzu cum Sally îl călcă bine pe 
picior pe admiratorul ei. 

— Au! se tângui Ives. Cu mâna încă pe sânul ei, o întrebă 
cu reproş: De ce-ai făcut asta? 

— Ca să scap de tine, băiete, răspunse Sally cu răsuflarea 
tăiată. 

— Nu pleca, se rugă el, frământând cu mâna globul 
rotund care îi umplea palma. 

Tânăra îl îmbrânci în piept şi reuşi să-i slăbească 
strânsoarea. 

— Nu pe mine mă vrei, pufni ea, înainte ca beţivul să o 
îmbrăţişeze din nou. Tu de fapt vrei asta. Duse mâna în 
corset şi scoase o pernă din burete pe care i-o aruncă în 
faţa atacatorului ei. Distracţie plăcută, băiete. 

Ives îi dădu drumul şi se lăsă pe spate, în timp ce 
obiectul moale i se lovi de nas şi căzu pe podea. După ce 
privi nedumerit formele rotunde învelite în bumbac, ridică 


ochii spre chelneriţă. Corsetul îi cădea acum prea larg 
peste un piept de dimensiuni modeste. 

Spre lauda lui, tânărul începu să râdă. 

— Sally, eşti o femeie cu suflet mincinos. 

— Nu sufletul meu e mincinos, răspunse ea obraznic. 
Acum dă-te de aici ca să pot să-mi văd de treabă. 

— Îmi pare rău, m-am purtat urât, continuă el. O să fii 
aici la următoarea întâlnire a Diavolilor? 

— Poate că da, poate că nu, răspunse ea ridicând din 
umeri. 

Aruncându-i un sărut din vârful degetelor, Ives părăsi 
cămara pe cealaltă uşă, care ducea în faţa tavernei. Sally îl 
privea ieşind, când auzi chicotitul lui Lucien. Tresări, apoi 
se întoarse şi îl zări în umbră. 

— Ia te uită, Lucifer în persoană, spuse ea înţepător. Ţi-a 
plăcut spectacolul? 

— La nebunie. Intră în cămară. Mă gândisem că poate ai 
nevoie de ajutor, dar se pare că m-am înşelat. 

— Lucifer salvatorul? rosti ea cu sarcasm. Şi eu care 
credeam că vrei un pic din fundul meu umflat cu perne. 

Acum că acel burete pentru sâni dispăruse, se vedea că 
doar talia ei subţire fusese naturală. Dacă îşi scotea şi 
pernele de la şolduri căpăta o siluetă mlădioasă şi feminină 
care lui Lucien i se părea mai atrăgătoare decât formele 
exagerate cu bumbac. 

— De ce ascunzi un corp care este cât se poate de 
încântător în stare naturală? 

— Poate ţie îţi plac sfrijitele, însă de obicei bărbaţii 
preferă o femeiuşcă durdulie cu un fund mare. Când îl văzu 
zâmbind, urmă caustic: Poate crezi că glumesc, înălţimea 
Ta, dar acele perne îmi mai bagă în buzunar vreo trei lire în 
plus pe săptămână. 

— Nu râd de tine, o asigură el. Doar că admir isteţimea 
oriunde aş găsi-o. E 

Ea îşi înclină capul, aparent stânjenită de compliment. În 
tăcerea care se lăsă, contele îi remarcă senzualitatea 
înnăscută, care nu avea nicio legătură cu deghizarea. Era 


suficient de aproape de ea cât să vadă că pielea de sub 
machiajul strident nu era pătată şi îşi dădu seama că era 
mai tânără decât crezuse el la început. 

— Şi ai fi şi mai drăguță dacă nu te-ai sulemeni. 

Sally îi aruncă o privire furioasă. 

— Nu v-am cerut părerea, domnule. Credeţi-mă, îmi ştiu 
cel mai bine meseria. 

Ochii ei erau luminoşi şi limpezi, însă nu le vedea 
culoarea în lumina slabă. Din nou îmboldit de aceeaşi 
senzaţie de familiaritate, spuse: 

— Am senzaţia că te-am mai văzut. Ai fost cumva pe 
scenă? 

Ea îi aruncă o privire îngrozită. 

— Oi fi eu chelneriţă, dar nu e cazul să mă jigniti. 

— Nu toate actrițele sunt târfe, replică el cu blândeţe. 

— Cele mai multe sunt. 

Inainte ca Lucien să apuce să răspundă, se auzi o voce 
din bar. 

— Sally, unde dracu' eşti? 

Luă de jos buretele pentru sâni, apoi se întoarse 
ostentativ. 

— Mă iertaţi, trebuie să-mi pun pieptul înapoi. 

Işi dădu seama că inima nu-i dădea ghes să plece. Sally îi 
stârnise interesul şi voia să ştie mai multe despre ea. Acel 
impuls îl îngrozea, pentru că niciodată nu-i trecuse prin cap 
să seducă o servitoare. 

— Spune-i Ucigaşului Câine că e un bărbat norocos. 

Şi totuşi, când părăsi taverna, se trezi dorindu-şi ca 
lordul Mace să o invite pe chelneriţă la următoarea lor 
orgie şi ca el însuşi să fie în stare să o recunoască şi într-o 
rasă de călugăriţă. 


Kit se rezemă de butoaie, cu inima bătându-i să-i spargă 
pieptul. Cum de putuse fi atât de proastă încât să 
glumească cu unul dintre suspecţii ei? Mai ales cu lordul 
Strathmore, ai cărui ochi cu pleoape mari vedeau totul, al 
cărui farmec îl făcea şi mai ameninţător. Probabil că 


taverna era bântuită de spiritul obscen al vreunei 
chelneriţe dispărute de mult, care pusese stăpânire pe 
judecata şi limba ei, căci nu se putuse stăpâni să nu 
vorbească cu el. 

Asta nu trebuia să se repete. Chiar dacă Strathmore nu o 
recunoscuse în ea pe chelneriţă de la castelul Bourne, i se 
păruse familiară; iar altă întâlnire s-ar fi putut dovedi 
dezastruoasă. 

Venise la Coroana şi Vulturul cu gândul că o seară 
petrecută printre Diavoli o va ajuta să-i înţeleagă mai bine 
ca indivizi. Bella, chelneriţă care lucra de obicei acolo, n-ar 
fi vrut să piardă un banchet atât de profitabil, însă Kit îi 
promisese să-i dea tot bacşişul pe care îl primea, plus cinci 
lire pe deasupra. 

Tentată, însă precaută, Bella o întrebase de ce ar face o 
doamnă aşa ceva. Kit îi spusese fără ezitare că era sora 
unui Diavol şi pusese rămăşag că se putea deghiza atât de 
bine, încât nici propriul frate să nu o recunoască. 

Amuzată de idee, Bella îi explicase ce avea de făcut, apoi 
o prezentase drept o verişoară care avea să-i ţină locul în 
acea noapte, căci ea se simţea rău. In ansamblu, seara 
decursese bine. Replicile isteţe ale lui Kit îi ascunseseră 
lipsa de experienţă şi nimeni nu o bănuise că era o 
impostoare. 

— Sally! urlă din nou proprietarul. Nu mai lenevi acolo şi 
fă curat în camera din spate. 

După ce îşi potrivi bustul fals într-o formă convingătoare, 
se întoarse ostenită la lucru. Era obositor să joace un rol 
atât de diferit de propria ei fire, însă cel puţin, se gândea 
ea cu amărăciune, începea să se deprindă cu pipăielile 
beţivilor aţâţaţi. Curând avea să devină expertă în evitarea 
îmbrăţişărilor nedorite. 

Cum a fi fost să fie sărutată de lordul Strathmore? I-ar fi 
zâmbit cu ochii aceia verzi-aurii, iar atingerea lui ar fi fost 
uşoară şi sigură. Nici o femeie n-ar fi vrut să fugă de el... 

Gândul o făcu să tremure şi să grăbească pasul. De un 
lucru era sigură: contele nu era ca ceilalţi. 


După ce deretică prin sala goală din spate, se întoarse în 
barul principal. Câteva suflete mai rezistente încă mai 
zăceau acolo lângă foc. Se pregătea să plece, când un client 
se ridică şi se apropie de ea. Îngrijorarea ei dispăru când îl 
recunoscu pe bărbatul corpolent şi puternic. 

— Aţi stat până târziu, domnule Jones, spuse ea, plină de 
speranţă. Aveţi veşti pentru mine? 

— Nimic de la ultima noastră discuţie, zise el, scuturând 
capul. Venisem să te conduc acasă. 

— Dumnezeu să vă ajute, murmură ea, ascunzându-şi 
dezamăgirea. Nu eram prea încântată să mă plimb singură 
pe străzi. 

li aruncă o privire amuzată în timp ce ea îşi luă pelerina. 

— Ai crescut, puştoaico. Abia te-am recunoscut. 

— Asta era şi ideea, răspunse ea, zâmbind uşor. 

Bărbatul aprinse felinarul pe care îl adusese şi îi deschise 
uşa. Afară, Kit începu să tremure şi îşi strânse pelerina şi 
mai mult în ceața rece. 

— In noaptea asta mă duc pe strada Marshall. 

El dădu aprobator din cap şi se îndepărtară unul lângă 
altul, la lumina slabă a felinarului. Când taverna rămăsese 
mult în spate, o întrebă: 

— Ai aflat ceva de folos? 

— Doar în sensul general. Cei mai mulţi Diavoli sunt 
destul de inofensivi. Cei mai periculoşi sunt probabil 
Chiswick, Mace, Nunfield, Harford şi Strathmore. Primii 
patru au o răceală care i-ar face capabili de orice ticăloşie. 
Tăcu o clipă, ocolind o baltă. Nu ştiu ce să zic de 
Strathmore. Are ceva ameninţător, însă era gata să se bage 
când unul dintre cei mai tineri mă încolţise lângă butoaie. 

Domnul Jones mârâi o înjurătură. 

— Domnişoară, n-ar trebui să te pui într-o poziţie în care 
să primeşti atâtea insulte. 

— Sper că nu veţi pierde iar timpul încercând să mă 
convingeti să renunţ, replică ea, încreţindu-şi gura. 

— Deja o ştiu prea bine, nu crezi? rosti el sec. Nu-l 
subestima pe Strathmore. O fi avut un moment galant, însă 


din tot grupul a fost cel mai greu de cercetat. Toate pistele 
mele au ajuns într-un punct mort. Omul acela e un adevărat 
mister, şi asta îl face periculos. 

— Raportul dumitale spunea că Strathmore nu a avut 
mult timp de-a face cu Diavolii, aşa că poate nu e omul pe 
care îl căutăm noi. 

— E cu ei de destulă vreme, răspunse Jones cu 
înverşunare. De curând a ucis doi tâlhari, pe unul chiar cu 
mâinile goale. Sau cel puţin el susţinea că erau tâlhari. Să 
păstrezi distanţa faţă de el, domnişoară. 

Ea tremură uşor, amintindu-şi de ochii de felină ai 
contelui. 

— Asta am de gând să fac. 

Când ajunseră la căsuţa de pe Marshall Street, Kit îl 
invită pe domnul Jones să bea ceva să se încălzească, însă 
el refuză. 

— Dacă nu ajung curând acasă, Annie a mea o să devină 
prea bănuitoare. Râse din toată inima, apoi îi aprinse lui Kit 
lumânarea de la felinarul său. Crede că în ochii altor femei 
sunt irezistibil. Asta mă unge pe suflet. 

— Imi spuneţi dacă...? 

— Bineînţeles, o asigură el cu blândeţe. Dacă aflu ceva o 
să te anunţ imediat. 

Kit încuie uşa în urma lui, apoi se rezemă de ea o vreme, 
simțind cum încăperile tăcute îi urau bun-venit. Ca de 
obicei, spaimele i se disipară şi începu din nou să creadă că 
totul avea să fie bine. 

Işi îndreptă spatele când simţi un trup micuţ pe la glezne, 
torcând zgomotos. 

— Nu încerca să-mi atragi atenţia, Viola. Te interesează 
doar cina. 

Kit ridică pisica mare şi grasă pe umăr, apoi luă sfeşnicul 
şi se îndreptă spre bucătăria micuță din spatele casei. 
Apartamentul era mic, dar confortabil, cu o cameră de zi şi 
un dormitor. La etaj era un apartament asemănător, în care 
locuia actriţa Cleo Farnsworth. Chiar dacă aceasta era de 


fapt un pic mai tânără decât Kit, avea un suflet bun şi era 
un fel de mamă pentru Kit şi Viola. 

După ce hrăni pisica, Kit făcu focul şi se dezbrăcă. 
Trăsătura cea mai neobişnuită a apartamentului era că 
avea un perete plin cu dulapuri încorporate. După ce îşi 
atârnă veşmintele, Kit deschise dulapul din stânga, scoțând 
la iveală mai multe rafturi cu margini albe de ghips. Pe 
fiecare se afla câte o perucă - de toate culorile, lungimile şi 
stilurile. 

İşi scoase bucuroasă peruca roşie ţipătoare şi îşi trecu 
degetele prin părul ei natural, şaten. La fel de uşurată fu 
să-şi scoată perniţele care îi schimbau silueta şi să le aşeze 
în dulapul de alături, apoi să-şi spele machiajul de pe faţă. 

In sfârşit, se târî în pat, unde Viola sforăia deja pe o 
pernă. Aşteptând să o ia somnul, Kit se rugă ca visele să-i 
aducă inspiraţia de care avea atâta nevoie. 


Bătrânul îşi ridică sprâncenele groase când văzu cine-i 
era musafirul. 

— Nu v-am recunoscut, domnule. Arătaţi ca un lampagiu. 

— Perfect. Exact asta îmi doream. Lucien îşi scoase 
pălăria fără formă. lţi mulţumesc că mă primeşti la ora 
asta. 

Bătrânul chicoti şi îşi conduse oaspetele în bibliotecă. 

— Un cămătar e obişnuit cu ore ciudate, căci mulţi clienţi 
nu vor să fie văzuţi. Ce pot face pentru dumneavoastră, 
domnule? Nu cred că aveţi nevoie de serviciile mele. 

— Aşa este. Nu am nevoie de bani, ci de informaţii. 
Scoase o listă din buzunar. Aş vrea să ştiu care dintre aceşti 
bărbaţi au apelat la tine sau la colegii tăi. Mai exact, mă 
interesează dacă vreunul dintre ei ţi-a devenit client după 
abdicarea împăratului, primăvara trecută. Sau care dintre 
ei a împrumutat din când în când bani înainte, dar în ultima 
vreme a avut nevoie de mai mulţi. 

Bătrânul îi aruncă o privire vicleană, dar se stăpâni să 
dea glas deducţiilor sale. 


— O să vorbesc cu colegii mei şi o să vă pot da curând 
acele informaţii, spuse el după ce studie lista, apoi lăsă 
hârtia pe birou. E o mică problemă totuşi. Nu prea vreau să 
o menţionez, însă... 

Vocea i se pierdu, dar Lucien îl îndemnă: 

— Şi anume? 

— Un tânăr care îmi datorează o sumă mare de bani mi-a 
spus că în Europa Centrală şi de Est, oamenii ca mine devin 
de obicei victime ale violenţelor populare. O revoltă, un foc 
şi toate datoriile mari dispar în cenuşă. Îşi întinse braţele 
cu o expresie tulburată pe chip. A pretins că nu vorbea 
serios, dar nu sunt prea sigur că era o glumă. 

Lucien se încruntă. 

— Asta nu s-a mai întâmplat de secole în Marea Britanie, 
însă o revoltă e imprevizibilă. Cum îl cheamă pe acel tânăr? 
După ce îi auzi numele, dădu din cap gânditor. Prea bine. 
Nu mai ai de ce să te temi; nu te va mai deranja. 

— Ce aveţi de gând să faceţi? se interesă bătrânul 
neliniştit. Nu vreau să am o viaţă pe conştiinţă, nici măcar 
dacă e vorba de un porc desfrânat şi lacom. 

— Nu ceva atât de drastic. In plus, dacă ar fi mort, n-ar 
mai putea să-şi plătească datoria. Ştiu cum să-l conving pe 
omul acela să se poarte cum trebuie. 

— Aveţi timp de un ceai, domnule? întrebă bătrânul 
uşurat. 

— Nu în seara asta. Mai am nişte vizite de făcut în East 
End. O să trec iar pe aici peste trei nopţi. Apoi îi strânse 
mâna şi dispăru în noapte. 

Când se întoarse în bibliotecă, bătrânul se întrebă ce 
vizite intenţiona contele să facă. Apoi ridică din umeri şi 
deschise un registru contabil. Se îndoia că imaginaţia lui 
putea merge atât de departe. 


Capitolul 5 


Lucien puse mecanismul săltăreţ în figurina de argint şi 
studie montajul. Cam prea apropiat într-un loc. Demontă 
dispozitivul, scoase pila de bijutier şi începu să şlefuiască 
metalul. Era un cadou de botez pentru copilul pe care îl 
aştepta prietenul său Nicholas şi voia să-i iasă perfect. Mai 
ştia din experienţă că deplina concentrare care-i era 
necesară pentru o asemenea operaţiune îi ţinea departe 
alte gânduri din minte până când bucăţile disparate de 
informaţii formau modele noi. 

Din păcate, în noaptea aceea, asta nu se întâmpla. 
Strânsese dosare despre toţi Diavolii, un amestec de 
cercetări financiare atente şi de impresii personale. Şi 
totuşi nu bănuia deocamdată cine putea fi spionul; ştia la 
fel de multe ca în ziua în care îşi începuse investigația. 

Singura lui dovadă era un raport primit de la unul dintre 
agenţii lui din Paris. In dosarele şefului serviciilor secrete 
ale lui Napoleon, agentul găsise mai multe referinţe 
criptice la o sursă engleză valoroasă, din care reieşea că 
informatorul făcea parte din Clubul Diavolilor. Era singurul 
indiciu pe care trebuia să se bazeze Lucien. Presupunea că 
spionul era motivat de lăcomie, nu de idealuri politice. Asta 
nu îl ajuta prea mult; se părea că jumătate dintre Diavoli 
aveau probleme financiare provocate de jocurile de noroc şi 
de cheltuieli mai mari decât îi ţinea plapuma. 

Termină de pilit, apoi se lăsă pe spate şi îşi întinse 
muşchii obosiţi. De obicei avea răbdare când era nevoie, 
dar se simţea ciudat de neliniştit. Petrecerea timpului în 
compania Diavolilor devenea obositoare. In zori trebuia să 
plece la altă partidă de vânătoare, de data aceasta la moşia 
lordului Chiswick. Nu era chiar o activitate oficială a 
Diavolilor, însă şase dintre oaspeţi erau membri de prim 
rang ai grupului. Perspectiva era deprimantă; Lucien 
trebuia să facă eforturi considerabile să se integreze şi să 
se poarte ca unul de-ai lor. 


Prin minte îi trecu imaginea chelneriţei voluptuoase de la 
Coroana şi Vulturul. Cu un zâmbet crispat îşi dădu seama 
că neliniştea lui era provocată de trebuinţe mult mai puţin 
sofisticate: trupul său tânjea după o femeie. Privi ceasul şi 
văzu că era ora unsprezece. Nu era prea târziu ca să se 
ducă la unul dintre bordelurile discrete pe care le 
frecventau bărbaţii bogaţi şi cu pretenţii, unde femeile erau 
calde şi pline de dorinţă. 

Şovăi, sfâşiat între patimă şi prudenţă, apoi scutură din 
cap. Nevoile lui nu erau atât de puternice încât să merite 
preţul. 

Pentru a mia oară şi-ar fi dorit să fi fost ca alţi bărbaţi şi 
să se poată culca cu o femeie, fără repercusiuni emoţionale. 
Din păcate, lui îi era imposibil. 

Ca tânăr plin de dorinţe, gustase cu entuziasm din 
plăcerile de care se bucura orice bărbat bogat. Pasiunea 
era atât de ameţitoare, încât avusese nevoie de ani buni ca 
să recunoască faptul că după plăcerea sexuală urma, 
invariabil, deprimarea. 

O veche epigramă spunea: post coitus, triste: după actul 
sexual urmează tristeţea. Insă ceea ce simţea Lucien trecea 
dincolo de perceperea sumbră a mortalităţii pe care o 
încercau uneori alţi bărbaţi. Crizele lui de melancolie erau 
mult mai profunde şi durau ore, uneori zile întregi. 

După ce îşi testase colţurile cele mai întunecate ale 
minţii, ajunsese la concluzia că problema era, de fapt, falsa 
iluzie de intimitate pe care o oferea împerecherea. Când 
actul se sfârşea, iar el revenea la singurătatea lui esenţială, 
urma dezolarea. 

În momentul în care devenise conştient de preţul pe care 
îl plătea pentru câteva minute de plăcere, alesese cu regret 
o existenţă mai austeră. Rareori, când pasiunea şi dorul lui 
de apropiere îi copleşeau stăpânirea de sine, căuta o 
femeie. Mereu spera să fie altfel, sa poată oferi şi primi 
plăcere, apoi să se trezească a doua zi cu un zâmbet pe 
chip. Însă nu se întâmpla niciodată. 


Privirea îi cobori pe schiţa în cărbune înrămată care-i 
înfăţişa pe el şi pe sora lui, Elinor, cu doi ani înainte de 
moartea ei. Fusese făcută de artistul care venise la 
Ashdown, pe domeniul Strathmore, să realizeze un portret 
oficial în ulei al întregii familii. Tabloul era minunat, însă 
Lucien preferase întotdeauna schiţa, căci surprindea mult 
mai bine farmecul delicat al lui Elinor. 

Studie cele două capete blonde aproape lipite unul de 
celălalt. Amândoi aveau expresia lipsită de griji a copiilor 
născuţi de părinţi iubitori, care nu cunoscuseră niciodată 
nevoia sau cruzimea. Uneori îi era greu să-şi aducă aminte 
că fusese atât de fericit. 

Cu trăsăturile crispate, se aplecă peste masa de lucru şi 
întinse mâna către şurubelniţa cea mai apropiată. Dacă se 
concentra suficient, putea să uite din nou. 


Kit urmase cu sfinţenie instrucţiunile lui Henry Jones, aşa 
că nu avu nevoie decât de câteva minute să spargă 
încuietoarea simplă a uşilor vitrate. După ce se strecură în 
biblioteca întunecată, îşi ţinu răsuflarea şi ascultă cu 
atenţie. Din depărtare răsunau chicoteli subţiri. Lordul 
Chiswick era un bărbat primitor; adusese zece târfe tocmai 
de la Londra ca să-şi distreze musafirii. Seara abia 
începuse, aşa că avea timp să cotrobăie prin majoritatea 
camerelor de oaspeţi. 

Devenea o răufăcătoare tot mai iscusită; de data asta, 
intrarea ilegală abia o speriase puţin, în nici un caz nu o 
făcuse să tremure de spaimă. 

Urcă scările din spate câtre camerele de oaspeţi. Nu 
reuşise să se angajeze din nou cameristă, dar incursiunile 
ei în sat o conduseseră la un fost lacheu nemulţumit al lui 
Chiswick. Contra unei sume modeste, bărbatul îi descrisese 
obiceiurile casei şi îi desenase un plan al camerelor. li mai 
spusese că Chiswick aducea mereu prostituate la 
petrecerile sale, scandalizând toată comunitatea. 

Asta îi dăduse ideea de a se îmbrăca precum o târfă şi de 
a intra în casă pe furiş, să-şi continue căutările. Peruca 


blondă şi o versiune modificată a perniţelor şi a 
cosmeticelor pe care le purtase în chip de Sally o făceau să 
arate exact ca o femeie uşoară. Toţi oaspeţii care ar fi 
văzut-o ar fi bănuit că făcea parte din trupa de animatoare 
a lui Chiswick. 

Se încruntă când văzu că de data aceea nu mai existau 
bilete cu numele ocupanților camerelor. Trebuia să-şi dea 
seama singură, pe măsură ce căuta. 

Cu palmele umede, se strecură în prima cameră. 


Lucien ştiu că începea orgia când roşcata voluptuoasă 
din dreapta i se aşeză în poală. 

— Pari singurel, drăguţule, gânguri ea. Las-o pe Lizzie să 
te aline. Işi trecu braţele pe după gâtul lui şi îi oferi un 
sărut cu gust de vin. 

Era fermecătoare şi îi amintea de chelneriţă Sally, însă 
croiala rochiei lui Lizzie nu lăsa vreo urmă de îndoială că 
formele ei nu ar fi fost autentice. Şi pentru că sărutul ei 
stăruia, se gândi să-i accepte oferta. Trecuse mult de când 
avusese ultima oară o femeie - prea mult. Poate că firea 
veselă şi directă a lui Lizzie avea să-l împiedice să cadă iar 
în melancolie după aceea. 

Însă îşi dădu seama cu tristeţe că, de fapt, vorbea dorinţa 
din el. Imperecherea nepăsătoare cu o străină producea 
depresiile cele mai mari. Avea să regrete că se lăsase pradă 
tentaţiei încă din clipa în care va fi terminat. Interesul său 
nu era atât de mare cât să merite. 

Pe de altă parte, celibatul ar fi părut ciudat în mijlocul 
unei orgii. Chiar dacă nu participa, măcar putea lăsa 
impresia că o făcea. 

Lucrurile deja avansaseră în timp ce el şi Lizzie se 
sărutau. Când se auzi de sub masă un geamăt puternic şi 
masculin, Lucien cobori privirea şi văzu o femeie care îşi 
demonstra abilităţile profesionale pe Roderick Harford. Cu 
braţele în jurul a două blonde, Chiswick se îndrepta spre 
salonul de alături, unde covorul era mai moale, iar focul 
mai cald. Nunfield stătea pe burtă şi îi sugea degetele de la 


picioare unei târfe brunete. Ceilalţi oaspeţi se împerecheau 
şi ei prin diverse colţuri tăcute. 

Lucien o lăsă pe roşcată şi se ridică de pe scaun. Apoi o 
cuprinse cu braţul şi ieşi împreună cu ea din salon pe 
coridor. 

— Nu-ţi place în public, drăguţule? Nici mie. Se băgă şi 
mai tare în el şi începu să-l mângâie cu mişcări experte. 

Aproape că reuşi să-l facă să se răzgândească, însă 
Lucien rămase ferm. 

— Îmi pare rău, Lizzie, dar aş vrea să dorm singur în 
seara asta. Se desprinse cu blândeţe de ea. Am căzut rău 
când eram la vânătoare azi şi am vânătăi în toate locurile 
sensibile. 

— Eşti sigur? întrebă ea linguşitor. Trebuie să mă ocup 
de cineva, şi tu eşti cel mai atrăgător din grup. 

— Ce-ar fi să te odihneşti şi tu? îi sugeră el, observându-i 
cearcănele de sub ochi. 

— Ca să spun drept, răspunse ea şovăind, am avut o zi 
obositoare şi mi-ar prinde bine un pui de somn. Insă 
afacerea e afacere, iar lordul Chiswick vrea să ştie că nu dă 
banii aiurea. 

— Atunci mâine o să le spun tuturor cât de senzaţională 
ai fost. Chiswick n-o să afle niciodată. 

— Foarte bine, zâmbi ea, o să fie secretul nostru. Privirea 
ei îl cercetă admirativ. Îţi rămân datoare, drăguţule. Vino să 
mă vezi într-o zi când o să avem amândoi chef. Lizzie 
Lariche; caută-mă în holul de la Theatre Royal. 

li ură noapte bună şi se îndreptă spre camera lui, nu fără 
o urmă de regret. Era o fetişcană atrăgătoare şi nu era 
deloc exclus să o caute altă dată, când dorinţa avea să-i 
înfrângă prudenta. 

Spre surprinderea lui, o rază argintie de lumină se zărea 
pe sub uşa dormitorului care-i fusese repartizat. Intră încet 
şi văzu silueta unei femei înalte în colţul celălalt al 
încăperii. Crezu că era o cameristă, însă îi zări rochia de 
seară roşie şi transparentă. Altă târfă de-ale lui Chiswick, 
de data asta o blondă ciufulită. Îşi stăpâni un oftat; se pare 


că ospitalitatea gazdei depăşea toate aşteptările. Abilitatea 
lui de a respinge fetele frumoase nu era fără limite, aşa că 
poate ar fi fost o idee să se supună inevitabilului. 

Amuzamentul său dispăru brusc când îşi dădu seama că 
femeia îi scotocea prin dulapul cu haine. După ce îi cercetă 
veşmintele de pe umeraşe, închise uşile de sus şi îşi 
îndreptă atenţia spre sertarul cu lenjerie. Acolo găsi o cutie 
cu mai multe dispozitive mecanice, pe care le adusese săi 
le arate lordului Mace. 

— Dacă vrei bani, rosti el cu răceală, înainte să apuce să 
o deschidă, n-o să-i găseşti acolo. 

Fata scăâăpă cutia, care căzu pe podea şi se deschise; 
conţinutul ei se răspândi pe jos. Se întoarse spre el, iar 
buclele ei aurii îi dansară pe faţă, în timp ce ochii i se 
dilatară de spaimă. Poate că ar fi fost mai înţelegător dacă 
nu ar fi surprins-o exact în timp ce fura. 

Contele închise uşa, apoi îşi încrucişă braţele şi se 
rezemă de ea. 

— Obişnuieşti să furi de la clienţi? 

— Nu... nu furam, domnule. Vocea ei joasă şi plăcută 
avea un accent puternic de Yorkshire. 

— Sigur că nu, răspunse el sec. Te-ai rătăcit şi ai luat 
curba greşită în dulapul meu. 

Ea îşi privi mâinile încleştate. 

— Eu... îl căutam pe domnul Harford şi nu ştiam în ce 
cameră se află, aşa că m-am uitat în dulap să văd dacă-i 
recunosc hainele. 

Poate chiar era adevărat, deşi povestea era cusută cu aţă 
albă. Oricum, bine că o oprise la timp. Costumul acela 
sumar nu avea cum să ascundă prea mult bunuri furate; nu- 
i ascundea nici măcar prea mult din trup. O studie 
apreciativ. li era greu să se înfurie pe o femeie cu picioare 
atât de lungi şi elegante. 

— Mă îndoiesc că Harford are nevoie de serviciile tale. 
Când l-am văzut ultima oară era ocupat cu altcineva. 

— Oh. După o pauză stânjenitoare, tânăra spuse: Am 
ajuns prea târziu; lordul Chiswick o să fie foarte aspru cu 


mine. 

— Mă îndoiesc că-ţi va remarca absenţa prea curând, o 
linişti Lucien, gândindu-se la Chiswick şi la blonde. 

— Totuşi trebuie să-l caut. Imi pare rău că am intrat din 
greşeală în camera dumneavoastră. Sincer, n-aş fi luat 
nimic. Se îndreptă spre el, încrezătoare că se va da din uşă 
şi o va lăsa să plece. Noapte bună, domnule. 

Insă el nu se mişcă. Privindu-i mişcările suple, dorinţa 
care mocnea în el de zile întregi începuse să ardă tot mai 
tare, răsucindu-i-se în vene şi accelerându-i pulsul. Cu toate 
că fata nu era atât de vizibil atrăgătoare ca Lizzie, ceva la 
ea îl atrăgea. Probabil contrastul ciudat între timiditatea ei 
şi aspectul desfrânat. Sau poate o demnitate tăcută care 
ieşea în evidenţă chiar şi acea situaţie. Motivele erau 
neimportante; ceea ce conta era că îi păsa tot mai puţin de 
consecinţe. 

— Din moment ce Harford nu e disponibil, poţi să-ţi 
câştigi banii cu mine. 

Cuvintele lui se lăsară în acea tăcere precum o piatră 
într-un heleşteu, trimițând unde în toate direcţiile. Kit se 
opri. Avusese dreptate să se teamă de Strathmore, căci 
privirea lui de felină, verde-aurie, era ameţitoare. Pulsul ei 
se acceleră şi deja nu mai ştia dacă de frică sau de dorinţă. 

— Vino aici, spuse el pe un ton coborât şi firesc, 
întinzând mâna. : 

Ar fi vrut să fugă. Insă, ca şi când ar fi avut o voință 
proprie, mâna ei se ridică şi o luă pe a lui. Degetele lui 
lungi se împletiră cu ale ei, iar el o îmbrăţişă. 

Ştiuse că acel om era altfel, şi aşa era. Nu o pipăia 
brutal, ci o ţinea uşor, netezindu-i buclele ciufulite, 
mângâindu-i spatele, lipindu-şi obrazul de părul ei în vreme 
ce ea se obişnuia cu atingerea lui. Inchise ochii. Căldură. 
Putere. Un erotism subtil care îi zăpăcea simţurile. Incet, 
trupul ei se înmuie şi se potrivi după al lui. 

— Cum te cheamă? murmură el. 

Ea nu răspunse, căci ar fi distrus momentul. Pentru 
prima dată de la începutul misiunii ei se simţea în 


siguranţă. Fusese atât de singură, atât de speriată... 

Contele îi ridică bărbia să o sărute. Când buzele lor se 
atinseră, o trecu un fior. Cu toate că sărutul lui era delicat, 
n-ar fi putut să se desprindă şi să scape. Sărutul deveni mai 
profund, o uniune voluptuoasă de buze şi limbi, o armonie a 
pulsurilor. li zdrobea zidul de apărare fără pic de forţă 
fizică. 

Insă vraja se rupse când îi simţi palmele calde pe umerii 
goi. Dumnezeule mare, îi dezlegase panglicile care îi ţineau 
corsetul la spate, apoi îi trăsese mânecile subţiri ale 
rochiei. Dacă nu-l oprea, avea să rămână goală într-o 
clipită. Şi nu i-ar fi căzut doar hainele, ci şi zidurile de 
apărare şi raţiunea. Cum de uitase atât de uşor că era unul 
dintre duşmani? Nu din întâmplare era poreclit Lucifer. 

Se retrase cu un țipăt înecat, împingându-i pieptul cu 
podul palmei. A 

— Trebuie să plec. Îşi ridică din nou mânecile. Am... am 
fost angajată special pentru domnul Harford. Dacă mă 
eliberează de obligaţii, mă întorc. i 

Se strecură pe lângă el şi se îndreptă spre uşă. Intr-o 
secundă avea să fie liberă... 


Capitolul 6 


Lucien înjură în gând când fata alunecă pe lângă el. De 
ce pusese ochii pe o târfă cu un simţ al responsabilităţii 
supradezvoltat? Se întinse spre ea şi o îmbrăţişă din nou. 

— Poţi să-l cauţi pe Harford mai târziu, dacă o să mai vrei 
asta. 

Se îndepărtă cu graţie, întorcându-se cu faţa de la el, iar 
preţ de o clipă chipul ei fu luminat de lampă. Un profil 
delicat, pur ca o efigie grecească... 

Recunoaşterea îl uimi. Nu, nu era posibil... asemănarea 
era doar o coincidenţă. Instinctul îi spunea însă altceva. 

Dorinţa dispăruse; se duse după ea, prinzându-i braţul 
când deja ajunsese pe coridor. O trase înapoi în cameră şi 
trânti uşa, apoi o întoarse ca să vadă din nou acel profil 
inconfundabil. 

— Dumnezeule, chiar eşti tu! 

Ea încercă să se smucească. 

— Lasă-mă! Nu ştiu despre ce vorbeşti. 

Se întrebă dacă nu cumva lordul Mace o pusese să-l 
spioneze. Dacă era aşa, însemna că Mace îl bănuia pe 
potenţialul nou membru, iar întreaga situaţie era mai 
periculoasă decât crezuse Lucien. Dar fata tremura din tot 
corpul şi nu părea nici pe departe un spion cu experienţă 
sau o târfă. Sărutase ca o inocentă, o inocentă care învăţa 
repede. 

— Să nu crezi că mă păcâleşti iar, doamna mea cea 
înşelătoare. li prinse umărul strâns ca să-i poată studia 
chipul de aproape. Cu cealaltă mână îşi trecu degetele 
peste trăsăturile ei. Ai folosit foarte inteligent cosmeticele 
ca să-ţi modifici subtil forma şi planurile feţei. Nici propria 
mamă nu te-ar fi recunoscut. Şi iar ţi-ai pus perniţe, chiar 
dacă nu la fel de evidente ca atunci când erai Sally. 

Toată rezistenţa ei se prăbuşi. Il privi lung, cu lacrimi în 
ochii de un albastru-cenuşiu. 


— Gata cu joaca, nu? Orice urmă de accent de Yorkshire 
dispăruse. _ 

— Cu siguranţă. li eliberă încheietura. Cine naiba eşti? 
Ea se întoarse şi îşi duse mâinile la tâmple tremurând. Nu- 
ţi fac niciun rău, spuse el încet, dar vreau adevărul. Care e 
numele tău de fapt... Kitty? Emmie Brown? Ori Sally, ca 
femeiuşcă obraznică de la tavernă? Probabil niciunul. 

Ea oftă şi ridică fruntea. 

— Mă cheamă Jane. N-o să-ţi spun numele meu de 
familie. Deja am dat de necaz. 

El bănui că se temea ca nu cumva să-i recunoască 
familia; aerul ei natural era al unei tinere crescute în 
rândurile nobilimii, dintre cele pe care de obicei le găseai 
în saloanele din Londra, nu într-o tavernă. 

— De ce îi urmăreşti pe Diavoli? Sau încerci să-mi atragi 
mie atenţia în mod special? 

— Nu mă interesează persoana dumneavoastră, lord 
Strathmore, ci alt tovarăş al vostru. 

— Care dintre ei? 

— Aş prefera să nu divulg asta, răspunse ea şovâăind. 

— Va trebui să-mi spui ceva, ripostă contele. Sunt sigur 
că ştii foarte bine care e pedeapsa pentru furt. Eşti prea 
drăguță ca să ajungi la Newgate, însă dacă mă hotărăsc să 
depun plângere, o să fii închisă cu siguranţă. 

— Vă rog, nu mă daţi pe mâna magistratului, şopti ea 
pălind. Jur că vreau doar ceea ce mi se cuvine. 

— Ţinta ta e un individ care te-a ruinat? se încruntă el. 

Tânăra începu să se plimbe neliniştită prin cameră, iar 
rochia îi flutură peste glezne. 

— Fratele meu este cel ruinat, însă mă afectează şi pe 
mine. 

— Fratele tău şi-a pierdut averea la cărţi? 

Se opri şi îl privi lung. 

— Cum v-aţi dat seama? 

— O presupunere bazată pe experienţă. Jocurile de noroc 
sunt calea cea mai rapidă către ruină pentru un bărbat. Dar 


ce fel de ticălos demn de dispreţ şi-ar lăsa sora să rişte atât 
de mult ca să-l scape de propria-i nebunie? 

— James nu e aşa. Se duse lângă foc şi privi cărbunii. Nu 
mi-aş putea dori un frate mai bun şi mai responsabil. E în 
armată şi venise acasă în convalescenţă după ce fusese 
rănit. Chiar înainte să se întoarcă la regimentul său, a fost 
atras la un joc de cărţi de către... un anumit domn. Fratele 
meu a fost constrâns, înşelat şi, probabil, drogat. Când s-a 
trezit în dimineaţa următoare, bărbatul avea un bilet scris 
de mână în care se spunea că primeşte drepturile asupra 
averii noastre dacă James nu-i achită douăzeci de mii de 
lire în şaizeci de zile. 

Lucien fluieră uşor. 

— O treabă urâtă, dacă e adevărat. 

In faţa rezervei lui, Jane îi aruncă o privire ostilă. 

— Fratele meu nu e un mincinos şi nu a inventat 
povestea ca să-şi găsească scuze. 

— Dacă se simţea înşelat, de ce nu l-a provocat la duel? 

— Şi să înrăutăţească o situaţie deja gravă? Bărbatul 
care l-a înşelat - în această conversaţie îl voi numi 
căpitanul Sharp - are o influenţă foarte mare. S-ar fi iscat 
un scandal teribil, care i-ar fi distrus cariera fratelui meu. 
James e un ţintaş bun şi probabil şi-ar fi ucis adversarul. 
Dacă nu... Se cutremură. Nici nu vreau să mă gândesc la 
alternativă. I-am spus lui James să se întoarcă la regiment 
pentru că aveam un plan să rezolv problema. 

— Aşa că el a plecat voios şi a lăsat toată treaba pe 
umerii tăi. Lucien scutură din cap. Şi care e planul tău, să 
înfigi un pumnal în coastele celui pe care-l vânezi? Nu e o 
idee prea bună. 

Ea bătu uşor cu degetele pe poliţa şemineului. 

— Credeţi-mă, nu mă consider vreo Lady Macbeth. Am 
aflat că acest căpitan Sharp a mai făcut asta şi altor tineri, 
de obicei unora ca fratele meu, care sunt de familie bună, 
însă nu extrem de bogaţi sau influenţi. Iar obiceiul lui este 
să păstreze acele bilete la îndemână, ori asupra lui, ori în 


bagaje. Speram să fur biletul înainte să treacă cele şaizeci 
de zile. 

— Vorbeşti de parcă furtul ar fi o soluţie perfect logică, 
nu o nebunie periculoasă. Lucien încercă să-şi dea seama 
dacă era cea mai curajoasă femeie pe care o cunoscuse 
vreodată sau cea mai nesăbuită. Probabil ambele. Tu şi 
James sunteţi gemeni? 

— Nu, sunt cu trei ani mai mare, răspunse fata după o 
tăcere ciudată. Ce v-a făcut să credeţi că suntem gemeni? 

— Faptul că păreţi neobişnuit de apropiaţi, explică el 
ridicând din umeri. 

Peste chipul ei expresiv se lăsă o umbră. 

— Asta pentru că părinţii noştri au murit când eram 
tineri. N-am fost decât noi doi. 

— Nu aţi avut rude care să apere interesele familiei 
voastre? 

— Un văr a avut rolul de tutore, însă de câţiva ani buni 
locuieşte în altă ţară. 

— Poate că te pot ajuta eu, se oferi Lucien. Aşa făcea o 
faptă bună şi, în plus, afla şi mai multe informaţii despre 
unul dintre Diavoli. Bănuia că acel căpitan Sharp al lui Jane 
era Harford sau Nunfield. Ambii aveau o reputaţie proastă 
în materie de jocuri de noroc. 

— Nu fi ridicol, spuse ea uimită. Asta nu este problema 
dumitale. 

— Ar fi înţelept să accepţi orice ajutor poţi primi, draga 
mea, continuă el cu blândeţe. Asta e... a treia încercare să 
te apropii suficient de mult de acel om cât să furi ceea ce-ţi 
doreşti? Sau mai sunt şi alte ocazii despre care eu nu ştiu? 

— M-ai văzut de fiecare dată, răspunse ea cu un zâmbet 
trist. 

— E o minune că n-ai fost violată sau arestată până 
acum, spuse el exasperat. Ba ai putea ajunge chiar să 
dansezi în vânt. Dacă îmi spui pe cine urmăreşti, sunt şanse 
mari să vă pot scoate eu din necaz. 

— Văd că trebuie să fiu directă, replică ea, îngustându-şi 
privirea. Nu ai o reputaţie chiar fără pată, lord Strathmore. 


Poate mă consideri nebună că-ţi refuz ajutorul, însă aş fi o 
nebună şi mai mare dacă aş avea încredere în dumneata. 

Din moment ce mereu se străduise să pară misterios şi 
uşor ameninţător, cuvintele ei n-ar fi trebuit să-l doară, însă 
îl dureau. 

— Faptul că încă nu te-am dat pe mâna magistratului ar 
trebui să te facă să ai încredere în mine, rosti el pe un ton 
dur. | 

— Asta e un motiv prea slab, din moment ce magistratul 
cel mai la îndemână e lordul Chiswick, răspunse ea mieros. 
Şi chiar dumneata ai spus că nu-i place să fie întrerupt din 
orgie. 

Lucien aproape că izbucni în râs. Acum că spaima iniţială 
îi trecuse, Jane devenise foarte stăpână pe ea. Poate că 
accepta, totuşi, să se încreadă în el dacă-i oferea o soluţie. 

— Ai spus ceva de un tutore. Presupun că tu ai împlinit 
douăzeci şi unu de ani; însă fratele tău? 

— Devine major în februarie. 

— Excelent. Din moment ce James nu avea vârsta legală 
când a contractat datoria, căpitanul Sharp nu-i poate lua 
niciun sfanţ. 

Făcu ochii mari, însă speranţa i se împletea cu îndoiala. 

— Cum se poate aşa ceva? Tinerii au aproape tot timpul 
datorii la jocuri. 

— De dragul onoarei, cei mai mulţi îşi plătesc datoriile 
dacă au cum. Însă nu pot fi obligaţi legal să facă asta. Într- 
un astfel de caz, în care fratele tău crede că a fost înşelat, 
căpitanul Sharp nu va îndrăzni să meargă mai departe până 
la tutore, o lămuri Lucien. O prostie din partea lui să se 
încurce cu un băiat minor. 

— Poate că nu şi-a dat seama. James pare să aibă peste 
douăzeci de ani şi e în armată de la şaptesprezece. 

Se lăsă pe marginea patului, cu o expresie perplexă. 

Niciodată nu mi-a trecut prin cap că din punct de 
vedere legal încă nu e considerat bărbat. 

— Iţi sugerez să găseşti un avocat cu limba ascuţită care 
să-i scrie căpitanului Sharp şi să respingă datoria. Pot să-ţi 


dau eu nişte nume dacă nu ştii unde să te duci. 

— Nu e cazul, cunosc persoana potrivită. li aruncă un 
zâmbet fermecător. Şi când te gândeşti că am intrat pe 
furiş şi m-am făcut de râs când, de fapt, nu exista nici o 
problemă. 

— Dar dacă n-ai fi făcut-o, nu te-aş mai fi întâlnit, iar asta 
ar fi fost mare păcat, rosti blând Lucien. 

Privirile lor se întâlniră, iar între ei pulsă o conştientizare 
primitivă şi puternică a persoanei celuilalt, un bărbat şi o 
femeie care se plăceau şi îşi doreau să fie mai aproape unul 
de altul. Jane îşi înghiţi nodul din gât, iar contele ştiu că 
atracţia faţă de el i se părea stânjenitoare. Ochii tinerei 
aveau fascinația speriată a unei virgine neliniştite. 

— Trebuie să plec. Se ridică în picioare şi aproape călcă 
pe unul dintre dispozitivele mecanice care căzuseră mai 
devreme pe podea. Îngenunche şi începu să adune jucăriile 
răspândite pe jos. Imi pare rău că le-am scăpat. Sper că n- 
au păţit nimic. 

El se apropie şi îngenunche să o ajute. Degetele lor se 
atinseră când amândoi întinseră mâna după pinguinul mic 
argintiu cu negru. În secunda contactului, Lucien îi simţi 
tremurul mâinii. 

— Ce face chestia asta? întrebă ea repede. El luă 
pinguinul mecanic şi învârti cheia, apoi îl aşeză pe podea. 
Cu un bâzâit uşor, micul animal se aplecă în faţă, apoi sări 
pe spate într-un salt perfect. Când ateriză pe picioarele-i 
late, Jane scoase un țipăt: Nu-mi vine să cred! 

Nici nu termină de vorbit, că pinguinul mai făcu un salt 
pe spate, apoi altul. Jane se ridică pe călcâie, râzând atât 
de puternic încât se ţinu cu mâna de burtă. Arăta de parcă 
nu mai râsese de mult. Lucien era fericit să o privească. 

În ultimele câteva minute fusese o fecioară 
înspăimântată, o nimfă senzuală şi un duşman cu privire 
rece. Acum era un copil încântat. Bănuia că toate acele feţe 
ale ei erau autentice, însă reprezenta oare vreuna dintre 
ele femeia profundă, esenţială din ea? Avea în faţa ochilor 
un puzzle fascinant pe care era hotărât să îl rezolve. 


— De unde ai asta? întrebă ea, cu lacrimi de amuzament 
în ochi. 

— Eu l-am proiectat şi am construit mecanismul pentru 
săritură. O să fie un cadou de botez pentru copilul unui 
prieten. 

Kit ridică jucăria şi o privi gânditoare. 

— Ai talente nebănuite, lord Strathmore. Dar de ce un 
pinguin? 

— Prietenul meu are câţiva pe domeniul său. Probabil 
singurii pinguini din Marea Britanie. Este încântător să-i 
priveşti. 

I se părea firesc ca Strathmore să aibă prieteni la fel de 
ciudaţi ca el. Mai luă o jucărie, un iepure în haine elegante 
de curte, care stătea pe un scaun şi cânta la violoncel, 
învârti cheia, iar iepurele începu să mişte arcuşul înainte şi 
înapoi, interpretând o melodie veselă. 

— Minunat. Tot tu l-ai făcut? 

— Nu, e franțuzesc. Mi l-a găsit un prieten, la Viena. 
Cercetă iepurele, apoi îi îndreptă cu grijă o ureche. S-a cam 
îndoit când s-a lovit de podea, constată el. 

Fata zâmbi privind concentrarea lui Strathmore. Nu 
părea deloc ameninţător. Şi totuşi, chiar dacă se purtase 
frumos, de-a dreptul galant, tot o îngrijora. Era un bărbat 
foarte misterios pentru care duritatea era o trăsătură la fel 
de naturală a caracterului ca şi farmecul. 

Luă ultima jucărie, o împachetă într-una dintre batistele 
de catifea care căzuseră din cutie şi o aşeză alături de 
celelalte. Apoi se ridică şi puse cutia din nou în sertarul cu 
lenjerie. Se părea că mai rămăsese în ea un pic din Emmie 
camerista. După ce termină de strâns, spuse: 

— Noapte bună, lord Strathmore. Nu ştiu cum să vă 
mulţumesc pentru ajutor. 

Şi el se ridicase şi îi studia chipul cu o atenţie 
stânjenitoare. Se întrebă neliniştită dacă nu cumva îşi 
dăduse seama că îl minţise cu toată povestea despre fratele 
ei imaginar şi datoria de la jocurile de noroc. 

— Vreau să te revăd, murmură el. 


Cuvintele lui o şocară mai mult decât ar fi făcut-o un 
reproş. li tresăltă inima, în parte de frică şi în parte din 
cauza constatării că şi ea ar fi vrut să-l revadă. După ce îşi 
aminti toate motivele pentru care nu avea voie să o facă, îi 
răspunse calm: 

— Asta, domnule, nu se poate. 

El îşi arcui sprâncenele, părând mai Lucifer ca niciodată. 

— De ce nu? 

— Pentru că nu voi fi amanta dumneavoastră şi nu poate 
exista altă relaţie între noi. 

Ochii lui sclipiră amuzaţi, mai mult aurii decât verzi. 

— Mă acuzi pe nedrept. Nu am mai făcut nicio aluzie 
indecentă de când am aflat că nu eşti târfă. De ce nu putem 
fi prieteni? 

Fusese mai uşor să aibă de-a face cu Diavolii, care doar îi 
vânaseră trupul. Făcu un pas discret în spate. 

— Prietenia între bărbaţi şi femei e rară în cel mai bun 
caz şi de obicei inexistentă între cei cu statut diferit. 
Domnule, nu ne învârtim în aceleaşi cercuri, deci nu putem 
fi prieteni. 

— Prostii, răspunse el hotărât. Clar provii dintr-o familie 
bună şi chiar dacă, aşa cum ai spus şi tu, reputaţia mea nu 
e chiar fără pată, încă mai sunt considerat acceptabil din 
punct de vedere social. Spune-mi unde te găsesc şi o să 
aranjez o întâlnire decentă să mă prezint. 

— Ce anume doriţi de la mine, lord Strathmore? întrebă 
ea direct. Ş 

— Sincer, nu ştiu. Insă intenţionez să aflu. 

— Atunci pregătiţi-vă să fiţi dezamăgit. Trecu pe lângă el 
şi se îndreptă spre uşă. Dacă nu aveţi de gând să mă luaţi 
prizonieră, acum chiar trebuie să plec. 

— Aşteaptă, rosti el poruncitor. Se opri cu nervii întinşi, 
ştiind că era în întregime la mila lui. Te conduc eu jos, urmă 
contele, spre uşurarea ei. N-ai fi în siguranţă să cobori 
singură. 

Recunoscu în sinea ei că avea dreptate. Era prea târziu 
să mai caute în alte părţi. Probabil că prima parte a orgiei 


era terminată deja, iar acei Diavoli care încă se mai ţineau 
pe picioare se îndreptau spre camerele lor să se 
odihnească. Şi poate că unul avea chef de o parteneră nouă 
de pat. 

— Bine, acceptă ea. Am intrat prin bibliotecă şi am lăsat 
uşa deschisă, aşa că pot să plec tot pe acolo. 

El îşi dezlegă lavaliera şi o scoase, apoi îşi dezbrăcă 
haina. Când începu să descheie nasturii de la gâtul cămăşii, 
îi văzu expresia speriată şi o interpretă corect. 

— Trebuie să arătăm ca şi când am fi făcut alte lucruri, 
explică el zâmbind. 

Cu părul blond ciufulit şi cămaşa desfăcută cât să-i 
dezvăluie pieptul lat, era însăşi imaginea desfrânatului, a 
acelui bărbat căruia nici o femeie nu-i putea rezista. Şi 
neîndoielnic ştia ce efect avea asupra ei, naiba să-l ia. 
Singuri în acea cameră, amândoi aproape dezbrăcaţi; era la 
fel de multă intimitate ca şi când chiar ar fi fost iubiţi. 

— Trebuie să arăţi mai lasciv, observă el după ce o privi 
cu un ochi critic. li trase o mânecă în jos. Pentru că încă 
avea  corsetul dezlegat, materialul alunecă pe dată, 
dezvelindu-i umărul stâng. Când îi simţi degetele pe pielea 
goală, aproape tresări. 

Simţindu-i reacţia, Lucien ezită, ca şi când ar fi fost 
tentat să-şi transforme gestul într-o mângâiere. Iar 
momentul rămase suspendat între ei. 

În sfârşit, spre uşurarea ei, se desprinse de ea şi deschise 
uşa. După ce aruncă o privire, îşi trecu braţul pe după 
umerii ei şi o conduse afară. 

De jos se auziră voci, însă nu se vedea nimeni. Intrându- 
şi în rol, îşi trecu şi ea braţul pe după talia lui subţire, 
încercând să arate ca o târfă satisfăcută. Era simplu să 
joace acel rol când trupul lui cald era lipit de al ei. 
Apropierea înteţi focul care fusese aprins de sărutul lui de 
mai devreme. 

Insă îşi aminti imediat că trebuia să mai reziste doar 
câteva minute. Apoi avea să scape de însoţitorul care o 
tulbura. 


La parter trecură pe lângă un Diavol care se sprijinea de 
o femeie pe jumătate goală, îndreptându-se spre scări, în 
lumina slabă nu-l recunoscu pe bărbat. Un duet şovâitor de 
tenor şi soprană se auzi când trecură pe lângă salon, 
cântând o melodie despre care Kit bănui că ar fi fost 
îngrozitor de stânjenitoare dacă i-ar fi înţeles toate 
cuvintele. Insă, aşa cum afirmase Strathmore, era în 
siguranţă lângă el. Sau cel puţin în siguranţă faţă de alţi 
bărbaţi; contele era altă poveste. 

Se desprinse de el imediat ce intrară în bibliotecă, apoi 
îşi luă pelerina pe care o ascunsese după canapea şi trase 
perdelele uşilor vitrate. Noaptea era îngrozitor de 
friguroasă. 

— Presupun că ai un cal sau o trăsură care să te ducă 
acasă? întrebă el. N 

Fata îi studie chipul. In lumina lunii avea o frumusețe 
rece, nepământeană. Ce s-ar fi întâmplat dacă ar fi avut 
şansa să se cunoască într-un context normal, lipsit de 
complicaţii? Probabil nici măcar n-ar fi remarcat-o. 

— Da, domnule, am. Nu mai trebuie să vă faceţi griji în 
privinţa mea. 

Inainte să apuce să iasă, el îi prinse umerii şi o trase mai 
aproape. 

— Numele meu e Lucien. Apoi se aplecă şi o sărută cu o 
posesivitate calmă. Cât de repede putea să se transforme 
îmbrăţişarea îndrăzneață a unui bărbat într-un lucru firesc, 
apoi dezirabil! Inima îi bătu şi mai tare când îi răspunse la 
sărut. Ştia prea bine că nu avea să poată uita niciodată 
clipa aceea sau pe bărbatul acela. Intimitatea apropierii, 
contrastul erotic dintre respiraţia rece şi carnea caldă, 
mângâierea blândă a răsuflării lui pe tâmpla ei când îi dădu 
drumul din strânsoare... toate rămaseră gravate în sufletul 
fetei. Mă întreb dacă numele tău chiar e Jane, spuse el 
meditativ. Probabil că nu, însă nu contează. O să aflu cine 
eşti de fapt. 

Remarca lui fu cel mai neliniştitor aspect al unei întâlniri 
neliniştitoare pe de-a-ntregul. 


— Nu, n-o să aflaţi, răspunse ea, când spaima copleşi 
senzualitatea care o învăluise. Vă mulţumesc din nou, 
domnule; la revedere. In viaţa mea nu e loc şi pentru 
dumneavoastră. 

— O să-ţi faci loc, o contrazise el cu fermitate. Pe data 
viitoare, draga mea. 

Se strecură afară în noapte, cu pulsul accelerat, 
gândindu-se la ceea ce spusese el despre „dansul în vânt”. 

Expresia constituia un eufemism pentru moartea pe 
eşafod, ceea ce era cu siguranţă o posibilitate dacă îşi 
continua activităţile ilegale. 

Insă cuvintele îi descriau şi misiunea. Se simţea ca şi 
când ar fi dansat nebuneşte într-un vârtej, chinuindu-se să 
rămână pe linia de plutire într-o situaţie delicată în care cel 
mai mic pas greşit putea să o trimită la pierzanie. Din acel 
motiv, contele enigmatic era periculos, căci o făcuse să-şi 
piardă echilibrul. Spera din tot sufletul ca drumurile lor să 
nu se mai întâlnească vreodată. 


Interludiu 


Servitoarea tăcută, cu chip ca de piatră, îşi făcu apariţia, 
ceea ce însemna că venise vremea să se pregătească. După 
ce îşi scoase hainele obişnuite, imbrăcă o cămaşă 
transparentă de mătase neagră, care îi dezvelea sânii pe 
jumătate şi îi ajungea doar până la coapse. Apoi servitoarea 
o ajută să-şi pună corsetul de brocart, strângând şireturile 
atât de tare, încât abia mai putea respira. 

Veneau la rând ciorapii negri de dantelă, legaţi de corset 
cu jartiere roşii. Cizmele lungi pe care le încălță peste ei 
erau făcute din piele neagră şi fină, care se mula pe glezne. 
Fuseseră croite special cu tocuri subţiri şi inalte, pe care 
era greu să-ți ţii echilibrul. 

Rămase nemişcată în vreme ce slujnica îi acoperi părul 
şaten cu o perucă roşie strălucitoare, lungă până pe spate. 
Ruj ca să-i facă buzele pline şi dure şi o pată de culoare pe 
obrajii ei palizi. La urmă, o mască neagră cu fante pentru 
ochi şi mănuşi negre, lungi până la cot. 

Se ridică şi işi cercetă înfăţişarea în oglindă. Doar în 
negru, alb şi roşu, era o caricatură a feminităţii, cu o talie 
subțire care îi exagera sânii şi şoldurile şi picioarele 
indecent de lungi. Servitoarea dădu din cap aprobator şi 
leşi. 

Ca să se pregătească mental, privi lung dispozitivul 
mecanic înfiorător pe care îl primise şi se gândi la ceea ce 
trebuia să facă. Atunci când se simţi pregătită, intră în 
camera alăturată şi începu să aprindă zecile de lumânări 
care acopereau întreaga suprafață. Când termină, 
încăperea căpătă sclipirea portocalie a unei anticamere a 
iadului. 

Oaspetele avea să vină curând. Luă biciul şi şfichiui aerul 
cu el, să-l încerce. Perfect echilibrat. Totul era pregătit 
pentru debutul ei. Şi totuşi, se încordă când auzi cheia 


răsucindu-se în broască. Deşi se pregătise temeinic, erau 
multe lucruri pe care nu le ştia. 

Imediat se intoarse cu spatele la uşă, ca şi când ar fi fost 
complet indiferentă. Il simţi intrând, auzi cheia răsucindu- 
se din nou şi îi ascultă respiraţia grea. Se jucă nonşalant cu 
o şuviţă lungă a părului său roşu fals, făcându-l să aştepte. 
Când răbdarea lui atinse limita, spuse pe un ton răguşit: 

—Sunt aici, stăpână. Ce porunciţi? 

Fa se intoarse folosindu-şi corpul ca să exprime 
aroganță, dispreț şi dominație. Bărbatul o privea cu ochi 
flămânzi. 

—Linişte! răbufni ea când el dădu să vorbească din nou. 

Biciul din mâna ei plesni aerul precum coada unei pisici 
furioase. Pe măsură ce tensiunea creştea, pe chipul lui 
apărură picături de sudoare, iar albul ochilor i se dilată. 

Cu o mişcare bruscă şi puternică a braţului, pocni din 
nou din bici. Bufnitura sparse tăcerea sufocantă. li 
surprinse privirea şi rosti pe un ton ameninţător: 

—In genunchi, sclavule! 


Capitolul 7 


Kit se trezi din somn ţipând. Inima îi bătea să-i spargă 
pieptul în timp ce încercă să-şi amintească acel coşmar, 
însă deja se dizolva în imagini fragmentare. Işi privi braţele 
şi văzu pe jumătate surprinsă că erau goale, nu acoperite în 
piele neagră. 

In acel vis apăruse ceva important - extrem de important 
-, dar nu-şi mai aducea aminte exact ce. Aprinse lumânarea 
de pe noptieră cu degetele tremurând. După cum arăta 
ceasul, era trecut cu puţin de miezul nopţii. Vru să se dea 
jos din pat, dar picioarele i se înmuiară şi căzu în genunchi; 
i se învârtea capul. Toată energia îi secase, lăsând-o 
neajutorată ca un bebeluş. 

Când totul în jur începu să-şi revină la normal, se ridică 
stângaci şi îmbrăcă un halat peste cămaşa de noapte. Apoi 
se duse la bucătărie şi puse un ibric pe foc. Viola, care 
dormise pe pat, o urmă cu un mieunat întrebător. Kit luă 
pisica în braţe şi o mângâie. Trupul cald al felinei îi mai 
uşura senzaţia de singurătate, însă nu era de ajuns. 

In timp ce aştepta să fiarbă ceaiul, auzi uşa principală a 
casei deschizându-se. Era probabil Cleo Farnsworth, a cărei 
prezenţă ar fi fost o adevărată binecuvântare. Kit lăsă jos 
pisica, apoi traversă în grabă salonaşul şi descuie uşa. 
Aruncă o privire pe coridorul comun şi o văzu pe Cleo, o 
blondă frumoasă, care abia împlinise douăzeci de ani, 
urcând scările. 

— Bună seara, Cleo. Kit încercă să nu pară tristă. Vrei o 
ceaşcă de ceai şi o gustare? 

— Nu mi-ar strica. Nimic nu-ţi creşte la fel de mult 
apetitul precum un rol greu. Actriţa o privi mai atent şi se 
încruntă. Eşti trează şi e foarte târziu. S-a întâmplat ceva? 

Kit fu cât pe ce să-şi verse tot oful, însă reuşi să-şi 
controleze impulsul. 

— Am avut un coşmar, spuse ea, intrând în apartament. 
Sunt atât de obosită. Mă simt ca şi când aş trăi trei vieţi 


diferite şi toate epuizante. 

— Păi cam asta şi faci. Ai avut două săptămâni pline. 

— Mi se pare că a trecut mult mai mult. Kit încălzi 
ceainicul şi turnă apa fiartă peste frunzele de ceai, apoi tăie 
brânză, ceapă murată şi cârnaţi pe care îi cumpărase de la 
o băcânie. Cum a fost spectacolul din seara asta? 

— Mediocru, răspunse Cleo, ridicând din umeri. Teatrul a 
fost plin doar pe jumătate. l-am spus lui Whitby că e prea 
devreme să jucăm iar Magistratul, însă el nu le dă atenţie 
unor biete femei. Măcar pentru rolul meu am primit ceva 
aplauze. 

După ce mâncă o bucată de brânză, două felii de cârnat 
şi trei cepe murate, Cleo se lăsă pe spate şi scoase un 
râgâit discret. 

— Te-ai hotărât ce să faci în continuare? 

— Pornind de la investigaţiile mele de până acum, sunt 
mai mulţi bărbaţi pe care i-aş considera suspecți, răspunse 
Kit. Domnul Jones mi-a dat adresele lor din Londra, aşa că 
o să intru în locuinţa fiecăruia să caut. 

— Vai, Kit! exclamă Cleo. Asta e mai periculos decât ce ai 
făcut până acum. Oare domnul Jones nu ar putea să 
găsească un spărgător destoinic şi de încredere care să 
facă treaba în locul tău? 

— Mă îndoiesc că există spărgători de încredere, 
răspunse Kit zâmbind uşor. În plus, nimeni nu mă poate 
înlocui, pentru că nu ştiu exact ce caut. E 

— Da, ai dreptate, recunoscu actrița. Insă cum vei 
proceda? Chiar dacă domnul Jones te-a învățat să desfaci 
încuietori, tot rişti să dai peste servitori. 

— O să merg pe acoperişuri şi o să intru pe ferestrele de 
la etajele de sus. Faptul că am crescut la ţară mi-a dato 
anumită îndemânare. 

— Nici nu vreau să mă gândesc, se înfioră Cleo. Nici 
măcar nu vreau să mă gândesc. Şi totuşi, ai ajuns până aici. 
Să ne rugăm să nu te lase norocul. 

— Norocul meu a fost capricios. Kit îi dădu o felie de 
brânză Violei, care se duse plină de speranţă sub masă. N-a 


fost prea rău când doi dintre Diavoli au încercat să mă 
molesteze - habar n-aveau că nu eram ceea ce păream a fi. 
Insă unul dintre cei mai inteligenţi m-a prins cotrobăind în 
camera lui, la lordul Chiswick, şi m-a recunoscut din 
întâlnirile precedente. M-a lăsat să plec după ce l-am 
îmbrobodit bine. Nu cred că le va spune celorlalţi despre 
mine, însă din moment ce el crede că problema s-a rezolvat, 
o să dau de necaz dacă mă vede iar. 

— Dacă se întâmplă aşa ceva, chicoti Cleo, sunt sigură că 
o să vii cu altă poveste convingătoare. Spune-mi, cine era 
acel gentleman? 

— Contele de Strathmore. 

— Strathmore! Sprâncenele expresive ale lui Cleo se 
arcuiră. Lucifer în persoană. [ie chiar îţi place să trăieşti 
periculos. 

— Ştii totul despre toţi. Kit începu să-şi scarpine pata de 
pe interiorul coapsei, apoi se opri. Nu putea risca să 
rămână cu cicatrice. Ce ştii despre el? 

— Nu ştiu multe, însă umblă tot felul de zvonuri. Se 
învârte prin toate straturile societăţii, de la cel mai jos la 
cel mai înalt. Cu toate că nu e un cartofor împătimit, atunci 
când joacă are un noroc chior şi se spune că i-a ruinat pe 
mulţi. Era considerat una dintre cele mai bune partide la 
însurătoare când era mai tânăr, însă am auzit că mamele 
acelea pline de speranţă au renunţat la el. Chiar mă întreb 
de ce, din moment ce e bogat, frumos şi liber. 

— Nimic din toate astea nu sugerează că ar fi un tip 
deşănţat. 

— Este adevărat că bârfa nu înseamnă mare lucru, zise 
Cleo. Mai îngrijorător e faptul că o dată sau de două ori s-a 
întâmplat ca anumiţi domni de condiţie bună să dispară 
fără urmă din societate. Am auzit vorbindu-se cum că 
Strathmore ar fi avut o legătură cu acele dispariţii, însă, 
pentru că are prieteni sus-puşi, nimeni nu îndrăzneşte să-l 
acuze făţiş. r; 

Nu asta ar fi vrut să audă Kit. Işi strânse buzele. 


— Deci poate fi un răpitor de oameni, un ucigaş sau chiar 
mai rău. 

— Poate. Expresia lui Cleo deveni gânditoare. L-am 
întâlnit o singură dată în culise şi mi-a plăcut. Un om foarte 
inteligent. Ar fi putut aduce orice femeie de acolo în patul 
lui, însă n-a făcut-o. Mi s-a părut ciudat, căci foarte puţini 
domni refuză o actriţă frumoasă. Chipul ei deveni grav. Kit, 
nu te lăsa prinsă de el. E un tip profund şi nu greşeşte 
niciodată. N-ar fi exclus ca el să fie omul pe care îl cauţi. 

— Şi când te gândeşti că mie mi-a plăcut. Kit îşi turnă în 
ceaşcă ultimele picături de ceai. Din păcate. 

— Cum îţi merge dansul? 

Doar amintirea exerciţiilor o făcu pe Kit să se simtă şi 
mai obosită. 

— Cred că am învăţat paşii, răspunse ea fără entuziasm. 

— Arată-mi. 

— La unu noaptea şi îmbrăcată în cămaşă de noapte? 
întrebă Kit nedumerită. 

— De ce nu? rânji Cleo. Eu o să fredonez muzica. Se 
ridică şi intră în salonaş, apoi se lăsă într-un fotoliu şi 
începu să cânte o melodie fără cuvinte; glasul ei umplu 
încăperea. Kit îşi strânse mai tare halatul şi începu să 
danseze. Era un ritm vesel, iar în timp ce repeta paşii 
începu să se simtă mai puternică. Nu e rău, comentă Cleo 
la sfârşit, însă de data asta fă-o mai vioi. Şi arată-ţi mai 
mult picioarele, căci asta vor domnii să vadă. Se apucă 
iarăşi să fredoneze, de data asta bătând puternic din palme, 
după ritm. 

Kit se lăsă o clipă pradă reveriilor ei, spunându-şi că era 
irezistibil de cochetă, fantezia delicios de seducătoare a 
unui bărbat. Şi-l imagină pe Lucien Fairchild privind-o, cu 
ochii aurii de dorinţă... 

O străbătu un fior fierbinte la acel gând. Se roti prin 
toată încăperea, aproape lovindu-se de mobilă. În cele din 
urmă se lăsă complet în ritmul muzicii, răsucindu-se astfel 
încât halatul să i se ridice deasupra genunchilor. Termină 


cu o etalare care o făcu pe Cleo să treacă de la bătaia 
ritmică din palme la aplauze însufleţite. 

— Bravo, Kit! O să ai un succes extraordinar. 

Buna dispoziţie de moment a lui Kit începu să se 
risipească. Poate că dansul ei avea să se bucure de succes, 
însă acela era cel mai puţin important dintre obiective. 
Timpul trecea cu o viteză înspăimântătoare, iar scopul ei 
crucial, pe viaţă şi pe moare, era la fel de îndepărtat ca la 
început. 


Lucien se aşeză la birou să aştearnă pe hârtie ceea ce 
aflase în cercetările lui despre Diavoli, însă creionul său 
începu să schiţeze un desen. Talentul îi era util când 
proiecta jucăriile mecanice. Însă de data asta pe hârtie 
apăru nu un pinguin, ci chipul unei femei. 

Când termină, studie rezultatul. Doamna Răzbunare, pe 
cât de tulburătoare, pe atât de necunoscută. 

În gând o numi Jane, căci acela era numele ei cel mai 
recent. Cu toate că o văzuse doar de trei ori şi se 
sărutaseră de două, nu era prea sigur cum arăta. Pomeţii ei 
chiar erau atât de ridicaţi, sau erau rezultatul talentului ei 
la machiaj? Chipul ei era un oval perfect, sau uşor alungit? 
lar gura - atingerea dovedise catifelarea buzelor ei, însă 
forma lor precisă rămânea un mister. Singurul lucru pentru 
care putea băga mâna în foc era silueta zveltă, pe care o 
găsea mai atrăgătoare decât rotunjimile artificiale ale 
chelneriţei Sally. 

Incercă să o deseneze de mai multe ori, apoi renunţă. 
Niciuna dintre variante nu părea corectă. Îl înnebunea 
gândul că ar fi putut trece pe lângă ea pe stradă fără să o 
recunoască. 

Se rezemă de spătarul scaunului cu un oftat şi îşi sprijini 
picioarele pe masă. Femeia aceea blestemată se transforma 
în obsesie. Se angajase s-o găsească şi avea s-o facă, dar să 
dea de urma unei tinere care se putea afla oriunde în 
Marea Britanie era ca şi când ar fi căutat acul în carul cu 
fân. 


Şi dacă o găsea, ce naiba ar fi putut să facă? Patima 
tulburătoare pe care o simţise la Chiswick scăzuse la un 
nivel uşor de controlat, însă tot voia să se culce cu ea şi nu- 
i păsa de consecinţe. Mai fusese deprimat şi înainte şi avea 
să fie şi de atunci încolo; cel puţin, Jane cea curajoasă şi 
deşteaptă merita acel preţ emoţional. Insă nu se cădea să 
seducă fecioare de condiţie bună; iar ea asta era cu 
siguranţă, în ciuda acţiunilor ei nelegiuite. 

Tinerele de felul ei erau cele cu care te căsătoreai. Ceea 
ce însemna că el nu avea dreptul să o caute. Privirea îi 
cobori pe schiţa cu el şi Elinor. Cu mult timp în urmă se 
hotărâse să nu se însoare niciodată, decât dacă găsea o 
femeie cu care să împartă intimitatea sufletească profundă 
care îi lipsea de atâta vreme. 

Ar fi fost un om mai fericit dacă nu ar fi cunoscut 
nicicând o asemenea apropiere. Insă chiar dacă îl durea 
pierderea, nu putea regreta că avusese parte de ea. 

Tocmai se pregătea să revină la treburile lui, când 
majordomul intră în cameră să anunţe: 

— Lordul Aberdare a venit în vizită, domnule. 

— Nicholas! Lucien se ridică şi îi strânse mâna 
prietenului său, care intrase în urma majordomului. Nu 
ştiam că vii la Londra. 

— Nici eu, dar Rafe m-a chemat aici pentru votul acela 
privind negocierile de pace de la Ghent pe care o să-l 
propună în Camera Lorzilor. 

— Dumnezeule, te-a adus tocmai din Ţara Galilor pentru 
asta? Lucien îi făcu semn oaspetelui său să ia loc, apoi se 
aşeză şi el. Totuşi, Rafe are dreptate; din moment ce 
războiul cu americanii a ajuns într-un punct mort, nu are 
rost ca Marea Britanie să pretindă concesii teritoriale. Rafe 
cere ca guvernul să facă un pas înapoi şi să accepte 
graniţele existente, de altfel singura metodă de a se ajunge 
la o înţelegere. Insă chiar dacă acea rezoluţie va fi 
aprobată, nu va avea putere de lege. 

— Aşa e, dar atunci când Camera Lorzilor latră, guvernul 
ascultă; iar Rafe are nevoie de orice vot. De-asta a trimis 


după mine. Nicholas se lăsă într-un fotoliu şi îşi întinse 
picioarele. E vremea să punem capăt unui război care nici 
măcar n-ar fi trebuit să înceapă. 

— Sunt de acord. A fost o nebunie să ne certăm cu 
Statele Unite când aici ne luptăm cu Napoleon. Cu cât 
facem pace mai repede, cu atât mai bine. 

— Mai ales din moment ce verii noştri cei parveniţi au 
cam început să câştige bătăliile, completă Nicholas cu un 
zâmbet prefăcut. 

— Ce face contesa mea preferată? se interesă Lucien. 

— Clare e liniştită ca întotdeauna. Nicholas zâmbi trist. 
Eu sunt cel care tremură de nervi. Ea spune că nu e niciun 
motiv de îngrijorare, pentru că provine dintr-un neam de 
ţărănci zdravene care se întorceau pe câmp să cosească la 
o oră după naştere. Are dreptate, desigur, însă o să fiu mai 
liniştit când o să-mi ţin în braţe copilul. 

Lucien scoase din sertar pinguinul mecanic. 

— Am făcut asta drept cadou de botez. Poţi să-l duci 
acum cu tine în Ţara Galilor. 

— Ce-ai mai născocit acum? Nicholas învârti cheia. Când 
pinguinul începu să facă salturi pe spate, tânărul se rezemă 
de spătarul fotoliului înecându-se de râs. Ce minte stranie 
şi minunată ai, Luce! exclamă el când îşi recăpătă glasul. 
Clare o să-l adore. Dar ce o să faci dacă o să avem şi alţi 
copii? _ 

— Pinguinii fac şi alte lucruri. Înoată. Se târăsc pe burtă. 
Dansează. O să văd când vine vremea. 

Nicholas se întinse din nou după jucărie. Atunci văzu 
schiţele lui Jane, care stăteau pe birou. Ridică una şi o 
studie. 

— Un chip interesant. Plin de personalitate şi de 
inteligenţă. Te-ai îndrăgostit? 

— In niciun caz, răspunse iute Lucien. Femeia asta aduce 
mai multe necazuri ca o adunătură de pisici. 

— Sună promiţător, chicoti prietenul său. Când să 
aşteptăm un anunţ interesant? 

Lucien dădu ochii peste cap. 


— Nu încerca să mă convingi de avantajele căsătoriei. 
Există o singură Clare, iar tu ai găsit-o primul. Şi pentru că 
nimic mai puţin nu mă mulţumeşte, sunt condamnat să-mi 
petrec restul vieţii ca burlac. Copiii tăi mă vor striga 
unchiul Lucien şi vor bârfi despre excentricitatea mea. 

Nicholas remarcase tristeţea din spatele glumelor de 
suprafaţă, căci îi aruncă lui Lucien o privire ascuţită. 

— Că tot veni vorba de nimic, spuse el încet, Clare spune 
că motivul pentru care îngerii Căzuţi sunt atât de apropiaţi 
este că niciunul dintre noi nu a avut o familie adevărată, 
aşa că am fost nevoiţi să ne inventăm una. 

Era un adevăr atât de neaşteptat şi de bine zis, încât 
Lucien rămase o clipă fără cuvinte. După câteva momente, 
răspunse: 

— Într-adevăr, „că tot veni vorba de nimic”. Cum e să 
trăieşti cu o femeie care vede atât de multe? 

— Uneori e neliniştitor. Nicholas rânji. De cele mai multe 
ori, minunat. 

Lucien îşi zise că venise vremea să schimbe subiectul, 
înainte ca invidia lui să devină prea vizibilă. 

— Ai aflat vreo veste interesantă de la ţiganii tăi? 

Zâmbetul lui Nicholas se stinse. 

— Asta e motivul pentru care voiam să vorbesc cu tine. 
Un văr îndepărtat cu care am călătorit de curând pe 
continent a trimis un mesaj la Aberdare. Potrivit lui, umblă 
zvonuri demne de încredere cum că Napoleon plănuieşce o 
întoarcere triumfătoare din exil. 

Nicholas petrecuse mai mulţi ani călătorind prin Europa 
cu rudele sale nomade. Acel om mergea peste tot şi auzea 
totul, iar informaţiile pe care le trimitea la Londra erau 
nepreţuite. Sperând ca de data aceea prietenul său să se 
înşele, Lucien remarcă: 

— Erau de aşteptat asemenea zvonuri despre corsican. E 
o legendă vie. 

— Da, însă asta depăşeşte limitele zvonului. Vărul meu 
spune că agenţii împăratului au călătorit în secret prin 
toată Franţa ca să evalueze starea de spirit a populaţiei şi 


au ajuns la concluzia că majoritatea îl susţine în continuare 
pe împărat. A mai auzit şi şoapte cum că printre aliaţi - 
britanici, prusaci şi austrieci - se află oameni puternici care 
ar da o mână de ajutor pentru că doresc întoarcerea lui 
Napoleon. Se pare că au descoperit că războiul este o 
afacere profitabilă. 

— Ce şacali, spuse Lucien, cu o furie abia stăpânită. Da, 
lupta se terminase, însă trebuia să-şi fi adus aminte că 
lăcomia şi violenţa erau eterne. Venise vremea să nu se mai 
gândească la o femeie necunoscută şi să se concentreze 
asupra treburilor sale. E foarte posibil ca zvonurile să fie 
doar speculaţii şi vorbe în vânt, însă nu putem risca. O să 
fac cercetări. Şi o să le trimit vorbă colegilor mei din Prusia 
şi Austria. Dacă există un plan de restauraţie, poate îl vom 
înăbuşi din faşă. 

— Sper, rosti Nicholas grav. Chiar sper asta. 


Noaptea era una uscată şi încărcată de nori negri, 
perfectă pentru activităţi ilegale. Imbrăcată din cap până-n 
picioare în haine bărbăteşti şi înarmată cu sfoară subţire şi 
rezistentă şi un cârlig, Kit îşi începu cariera de spărgător la 
casa lordului Nunfield. Nobilul acela sardonic şi imoral era 
unul dintre suspecţii ei principali. 

Clădirea vecină era goală în acel moment, aşa că reuşi să 
se caţăre pe ea fără teama de a fi auzită. De acolo era 
simplu să sară pe acoperişul casei lui Nunfield. 

Luminile din pivniţă indicau faptul că servitorii petreceau 
o seară liniştită în aripa lor. Partea superioară a casei era 
cufundată în beznă. După ce legă sfoara de un coş, Kit îşi 
prinse celălalt capăt de brâu şi cobori până la o fereastră 
din spate. Era o muncă extenuantă, chiar şi pentru o 
persoană care fusese mereu atletică, până la un nivel 
complet lipsit de feminitate. 

Din fericire, fereastra pe care o alesese avea o 
încuietoare simplă, pe care reuşi să o deschidă cu cuțitul. 
Se opri să-şi recapete răsuflarea, căci respira greoi, şi de 


nervi şi de efort. De data asta, dacă era prinsă, nu mai avea 
cum să-şi explice prezenţa. 

Când pulsul îi reveni la normal, se puse pe lucru. 
Devenise pricepută la căutare şi reuşi să-şi parcurgă foarte 
repede traseul. Cercetă fiecare cameră, acordind o atenţie 
specială dormitorului principal. 

Totul merse ca pe roate. Din păcate însă, nu găsi nimic. 
Când ieşi pe fereastră şi se prinse de frânghie, reflectă că 
persoana căutată nu era Nunfield. Următoarea casă de pe 
listă era cea a lordului Mace. 

Se căţără pe acoperiş şi îşi spuse că în acea noapte 
avusese succes măcar dintr-un punct de vedere: nu mai 
fusese prinsă de tulburătorul lord Strathmore. 

Măcar pentru asta ar fi trebuit să fie recunoscătoare. 


Propunerea lui Rafe de a ajunge rapid la o înţelegere cu 
Statele Unite adusese un număr surprinzător de nobili în 
Camera Lorzilor. Subiectul stârnise o dezbatere aspră şi, 
uneori,  virulentă. Rafe însuşi  dovedise o  elocinţă 
impresionantă, iar Lucien şi Nicholas ţinuseră şi ei 
discursuri de sprijin. 

Dezbaterea continuă până după miezul nopţii. Când veni 
vremea să se voteze, Rafe aşteptă cu chipul împietrit, ca şi 
când rezultatul i-ar fi fost indiferent. Lucien stătea la 
dreapta prietenului său şi ţinea socoteala rezultatelor. 
Urma să fie un scor strâns, foarte strâns, iar sala era tăcută 
şi tensionată. 

Rezoluţia fu aprobată la diferenţă de un vot. Chiar când 
începu să se audă o mare de voci, Rafe îşi permise un 
zâmbet triumfător: 

— Bine că ai venit, Nicholas. 

— Să sperăm că rezoluţia asta va avea rezultate pozitive. 
Nicholas îl bătu pe Rafe pe umăr. Bravo. Mi-era teamă că 
gloata „Zdrobiţi-i pe cei din colonii” va învinge. 

Rafe se întoarse spre Lucien. 

— Vrei să vii la mine să sărbătorim? Poate mai reuşim să 
mai născocim şi alte lucruri pe care le putem pune pe 


umerii guvernului. 

— Eu vin mai târziu. Lucien se uită prin sala aglomerată. 
Mai sunt nişte oameni pe care vreau să-i salut. 

Lucien nu fusese surprins nici că Mace şi Nunfield 
participaseră la dezbateri, nici că votaseră împotriva 
măsurii. Se îndreptă spre ei prin grămada de lorzi. 

Mace ridică sprâncenele când Lucien li se alătură. 

— Tu chiar vrei să ne predăm în faţa proştilor de 
americani? 

— Nu e vorba de predat, ci de compromis, spuse Lucien, 
în timp ce făcură loc unui şir de bărbaţi care părăseau 
încăperea. Nu văd de ce-am continua un război inutil. 

— Se pare că ai tendinţe liberale periculoase, constată 
Nunfield cu o oroare prefăcută. Probabil îi citeşti pe 
radicalii de soiul lui Leigh Hunt şi L.J. Knight şi eşti de 
acord cu ei. 

— Uneori, da. Lucien făcu un semn spre mulţime. Pacea 
nu ar trebui să fie o cauză îmbrăţişată doar de radicali. Cei 
mai mulţi de aici au rude de partea cealaltă a Atlanticului. 
Şi eu am. Ar trebui să ni-i facem prieteni pe americani, nu 
să le dăm foc la capitală. 

— E adevărat că ne dau tutun, iar pentru asta le suntem 
datori. Şi că veni vorba de tutun... Mace scoase o tabacheră 
aurită şi o deschise cu un gest elegant cu mâna stângă. 
După ce priză, scoase un oftat de plăcere. 

— Minunat. Aproape la fel de plăcut ca protoxidul de 
azot. Ai încercat vreodată? 

Cu toate că expresia lui Mace era perfect calmă, tonul 
vocii lui îl făcu pe Lucien să-şi dea seama că întrebarea era 
importantă. _ 

— Nu, dar, desigur, am auzit de aşa ceva. Inţeleg că 
inhalarea acelui gaz produce efecte asemănătoare beţiei, 
însă fără durere de cap a doua zi. 

— Chiar mai bine, îl asigură Mace. Spre deosebire de 
alcool, care te face de obicei mai morocănos, protoxidul de 
azot chiar te împacă cu lumea. De-asta se mai cheamă şi 
gaz ilariant. Am un chimist care mi-l prepară şi, din când în 


când, îmi invit câţiva prieteni să se bucure de el alături de 
mine. De fapt, chiar mâine-seară găzduiesc o asemenea 
adunare. Vrei să vii? 

— Mi-ar plăcea foarte mult, răspunse Lucien, nu tocmai 
sincer. E unul dintre lucrurile pe care mi-am dorit 
întotdeauna să le încerc. 

— Atunci, pe mâine. Mace dădu din cap şi îşi văzu de 
drum. 

Plecat în căutarea lui Rafe şi a lui Nicholas, Lucien îşi 
permise un zâmbet de satisfacţie în sinea lui. Protoxidul de 
azot era renumit pentru faptul că dezlega limba şi slăbea 
inhibiţia, aşa că putea afla lucruri interesante de la ceilalţi 
invitaţi la petrecere. Insă, pornind de la aceeaşi premisă, 
trebuia să se asigure că Mace nu afla nimic de la el. Un 
lucru foarte bun era acela că Lucien se pricepea să-şi 
urmeze propriile sfaturi. 


Capitolul 8 


Lucien întârzie intenţionat la petrecerea cu gaz ilariant a 
lordului Mace. Casa acestuia era foarte aproape de 
reşedinţa familiei Strathmore, aşa că se duse pe jos. Şi 
pentru că vremea era mult prea rece, mai degrabă de 
ianuarie decât de noiembrie, strada era pustie. 

La Mace draperiile erau trase, cufundând casa într-o 
asemenea beznă încât părea părăsită. Insă un majordom 
impasibil îl întâmpină imediat la uşă pe Lucien, îi luă 
pelerina şi îl conduse în salon. In lumina slabă a lămpilor se 
zăreau vreo doisprezece oameni, majoritatea bărbaţi, dar şi 
câteva femei. Spre deosebire de alte ocazii sociale, invitaţii 
afişau zâmbete înfloritoare şi ţineau în mâini băşici mari de 
piele din care inhalau din când în când. Lacheii treceau în 
tăcere, aducând recipiente noi atunci când musafirii cereau 
asta. 

Lucien cercetă încăperea cu privirea, căutându-şi gazda. 
Mai mulţi oaspeţi vorbeau şi râdeau împreună, însă 
conversațiile lor erau haotice. Alţii, poate şi mai intoxicaţi, 
intraseră într-o stare de transă, mai interesaţi de propriile 
senzaţii decât de ce se petrecea în jur. 

Într-un colţ, lordul Nunfield zăcea într-un fotoliu şi, pe 
rând, sorbea vin şi inhala din băşica lui de gaz. In 
apropierea lui, lordul Chiswick stătea pe covor, ţinând în 
poală o femeie care chicotea. Işi ridică punga dezumflată şi 
îi făcu un semn lacheului. 

— Goală, spuse el pe un ton plângăreţ. Mai vreau. 

Fără să scoată o vorbă, servitorul îi aduse altă băşică 
umflată şi i-o luă pe cea terminată. După ce trase cu 
lăcomie din ţeavă, expresia lui Chiswick se transformă într- 
un zâmbet fericit. 

— Imi pare bine că ai ajuns, Strathmore, se auzi vocea 
stăpânită a lui Mace. 

— Mulţumesc pentru invitaţie. 


Lucien se întoarse şi îşi văzu gazda cu chipul umflat şi 
pupilele dilatate atât de mult, încât ochii îi păreau negri. 
Dacă acela era efectul protoxidului de azot, atunci se 
explica lumina slabă din încăpere. 

— Va trebui să te străduieşti să ne prinzi din urmă, spuse 
Mace. Vino aici, e mai linişte. 

Il conduse într-o cameră de primire alăturată, iar cei doi 
se aşezară pe fotolii de piele. Un servitor le aduse imediat 
două băşici. 

Lucien o examină pe a lui, estimând că avea un volum de 
aproximativ patru litri. 

— Cum se produce gazul? 

— Incălzind o substanţă - cred că nitrat de amoniu, 
explică Mace. Sigur, nu-l las pe chimist să-mi prepare gazul 
aici, pentru că uneori chestia asta explodează. Haide, 
încearcă. 

Lucien potrivi ţeava şi inhală gazul, sperând că avea să-şi 
păstreze creierul întreg. După ce goli băşica, spuse: 

— E relaxant şi cam atât. 

Mace i-o luă şi îi dădu una nouă. 

— E nevoie de câteva minute bune să-i simţi efectul pe 
de-a-ntregul. 

Pe la jumătatea celei de-a doua băşici, Lucien începu să 
simtă cum i se înceţoşează mintea, însă într-un fel plăcut. 
Inhală din nou şi simţi un fior vibrant prin tot corpul, 
dansându-i prin vene şi reverberând la extremităţi. Culorile 
păreau mai vii şi se simţea vesel şi energic. 

— Interesant. Încep să înţeleg de ce îţi place chestia asta. 

— O să fie chiar mai bine, îl asigură Mace făcând semn să 
li se mai aducă. Dacă protoxidul de azot ar fi uşor de 
obţinut, băutura s-ar demoda. 

Lucien râse, pentru că acel comentariu i se păruse foarte 
amuzant. Nu se mai simţise atât de liber de când era mic. 

Mace luă o agendă şi un creion de pe masa de lângă el. 

—  Descrie-mi senzațiile. Chimistul meu strânge date 
despre reacţia oamenilor la protoxidul de azot. 


— E ca şi când... ai fi muzică. Lucien încercă să explice 
inexplicabilul. Cândva, un prieten m-a dus la Westminster 
Abbey să ascult Mesia lui Hândel. Clădirea rezona de la 
sutele de instrumente şi cântăreţi. Cam aşa e şi acum. 

— Iţi ţiuie urechile? E 

— Da, spuse Lucien după ce se gândi o clipă. In ritmul 
inimii mele. 

Mace continuă să-i pună întrebări, însă uneori Lucien le 
pierdea şirul. Timpul se dilata pe măsură ce prin mâinile 
sale treceau alte şi alte băşici pline. Observă că Mace 
inhala gazul într-un ritm mult mai lent. Cu toate că era clar 
că acel om îl voia drogat, acest lucru nu părea să-l 
îngrijoreze. O dată sau de două ori, Lucien încercă să-şi 
adune minţile, însă nu ştia exact de ce trebuia să facă asta. 
Lua lucrurile prea în serios, toţi prietenii lui îi spuseseră 
deja asta, aşa că era mai bine să profite de ocazie şi să se 
relaxeze. 

Un colţ mic al minţii lui rămase de veghe, însă fără 
puterea de a acţiona. Pur şi simplu urmărea. 

După mai multe întrebări legate de reacţia la gaz, Mace 
se interesă pe un ton firesc: 

— Strathmore, de ce vrei să te înscrii în Clubul 
Diavolilor? De data asta aş vrea să-mi spui adevărul. 

— Vreau să ştiu... să ştiu... O clipă, mintea lui Lucien 
deveni inertă şi nu îşi mai aminti exact ce anume dorise să 
afle. În secundele în care căuta răspunsul, recunoscu 
sclipirea dură din ochii gazdei sale. Mace aşteptase exact 
acel moment. : 

Fusese previzibil. Insă ceea ce îl uimea pe Lucien era 
faptul că, în ciuda anilor de exercițiu în care păstrase 
secrete, fusese cât pe ce să mărturisească adevărul. 
Zidurile fireşti ale judecății şi stăpânirii de sine i se 
dărâmaseră, iar limba lui era gata să spună că, de fapt, 
căuta un spion pe care avea de gând să-l distrugă. 

Acea parte a minții lui care stătuse de veghe îl informă 
cu răceală că dacă îi dădea răspunsul, iar spionul era Mace, 
atunci era foarte posibil să nu apuce dimineaţa. O moarte 


accidentală era simplu de aranjat. O alunecare pe 
caldarâm, un atac din partea unor tâlhari necunoscuţi şi 
gata. Lumea bună, şocată, avea să-l regrete o zi sau două. 

Chinuindu-se să nu divulge adevărul, Lucien spuse: 

— Imi pare rău, ţiuitul urechilor mi se înteţeşte. Mi-e 
greu să aud. 

Mace îşi ascuţi tonul vocii. 

— Spune-mi ce vrei să afli. 

— Vreau să aflu... Lucien încercă din răsputeri să-şi 
stăpânească mintea fragmentată, să se conecteze cu acea 
parte din sine însuşi care încă avea o judecată clară, îşi 
frecă fruntea fără să poată simţi presiunea degetelor. „La 
naiba, gândeşte!” 

Se îndoia că putea să mintă, chiar dacă în joc era propria 
lui viaţă, dar îşi dădu seama cu bucurie că putea să spună 
adevăruri mai mici. 

— Vreau să aflu... mai multe despre tine şi despre 
ceilalţi. Uneori... propria mea persoană mă oboseşte. Sunt 
prea serios. li invidiez pe cei care pot trăi pentru plăcere, 
pentru că eu nu ştiu cum să fac asta. Şi îşi dădu seama cu o 
urmă de uimire că acelea erau lucruri pe care nu le văzuse 
niciodată în el însuşi. 

Mace repetă întrebarea în mai multe feluri, însă acum 
Lucien ştia deja ce răspunsuri să ofere şi îi era mult mai 
uşor. Mace se rezemă de scaun şi îl privi cu ochii pe 
jumătate închişi. 

— Felicitări, Strathmore, tocmai ai trecut testul 
Diavolilor. Nimeni nu poate fi iniţiat în acest grup fără să 
treacă prin protoxidul de azot, pentru că acest gaz obligă la 
sinceritate. 

Recunoscător că putea, în sfârşit, să lase garda jos, 
Lucien vtu să ştie: 

— Există persoane care pică acest test? 

— Nu chiar, însă ar fi putut fi cazul tău. M-am tot întrebat 
de ce vrei să vii în rândurile noastre - bărbaţii complicaţi 
mă îngrijorează. Însă ştiu cum e să fii plictisit de prea 
multă seriozitate. O să te vindecăm. Pentru bărbaţii bogaţi 


şi de condiţie bună ca noi, plăcerea e o datorie. Mace trase 
adânc dintr-o băşică nouă de gaz, iar ochii lui roşii luciră cu 
un foc interior. 

— Satisfacţiile animale simple ne sunt disponibile tuturor, 
însă rafinamentele extazului necesită talent şi imaginaţie. O 
să vezi, Strathmore, o să vezi. Mace se ridică şi îi făcu semn 
unui lacheu să le mai aducă două băşici, după care urmă: 
Pentru că o să fii unul de-ai noştri, pot să-ţi arât ceva 
special. 

Când se ridică, Lucien era ameţit. Se prinse de spătarul 
scaunului. După ce îşi limpezi mintea, îl urmă pe Mace 
afară din cameră. Se lovi cu coapsa de colţul ascuţit al unei 
mese, dar nu simţi nimic. De fapt nu-şi mai simţea deloc 
corpul. Era amorţit şi distras. Foarte ciudat. 

Pe la jumătatea scărilor, se întoarse şi privi către etajul 
foaierului. Dacă ar fi căzut pe scări şi s-ar fi zdrobit pe 
pătratele de marmură, nici asta n-ar fi simţit. 

— Haide, spuse Mace, cu vocea nerăbdătoare uşor 
bâlbâită. Eşti unul dintre puţinii care pot aprecia aceste 
lucruri la adevărata lor valoare. 

Lucien îl urmă ascultător pe al doilea şir de trepte, apoi 
de-a lungul unui coridor care ducea în partea din spate a 
casei. Acolo, Mace descuie o uşă care dădea într-o cameră 
cu vitrine de sticlă pe margini, având în mijloc o masă de 
lucru. 

— Aici îţi ţii colecţia de obiecte mecanice, spuse Lucien, 
destul de inutil, în timp ce Mace aprindea o lampă. 

Privi într-o vitrină şi văzu trei statui, dintre care una se 
pregătea să-i taie capul alteia. Asta e bavareză? 

Mace dădu afirmativ din cap. 

— Decapitarea lui Ioan Botezătorul. Un obiect rar. Dar 
nici nu se compară cu cele pe care le proiectez eu însumi. 

Cu o cheiţă care-i atârna de lanţul ceasului de buzunar, 
deschise un dulap cu uşi opace, de unde scoase un 
dispozitiv mecanic pe care-l aşeză pe masă. După ce învârti 
lung de cheie, făcu un pas înapoi ca să-şi lase musafirul să 
vadă clar. 


Mecanismul era alcătuit din două siluete foarte frumos 
sculptate, o femeie goală şi un bărbat gol întins între 
picioarele ei. Cu un sunet metalic de roţi, începură să se 
mişte ca într-un act sexual. 

Lucien contemplă fesele bărbăteşti în mişcare şi braţele 
femeii care fluturau imitând extazul. Acea privelişte îi 
stârni o răceală interioară atât de profundă, că nici măcar 
euforia produsă de gaz nu o putea înlătura.. „Jucăria" atât 
de preţuită a lui Mace era o batjocură a sexualităţii, un 
simbol al uniunii absente, mecanice pe care o ura Lucien. 
În starea lipsită de inhibiţii în care se afla, nu-şi dorea 
decât să ia acel lucru urât şi să-l zdrobească de podea. 

Impulsul era atât de puternic, încât braţul îi tremura 
încercând să se stăpânească. Pe un ton de neutralitate 
atentă, declară: 

— Nu am mai văzut aşa ceva. O lucrătură excelentă. Ai 
0... minte ingenioasă. 

— Nu mai există o colecţie ca asta pe pământ. Eu 
proiectez dispozitivele şi construiesc mecanismele, iar 
fierarul îmi face statuetele. Mace scoase încă un mecanism. 
O femeie cu doi bărbaţi, toţi trei acţionând plini de 
imaginaţie. Asta mi se pare... excitantă. 

Lucien inhală din noua băşică cu gaz, însă dezgustul nu-l 
părăsi. Din fericire, Mace nu îşi privea musafirul; era prea 
ocupat să-şi admire micile monstruozităţi. Tot ce avea 
Lucien de făcut era să admire felul în care erau lucrate, 
punând, din când în când, întrebări despre aspecte tehnice 
neobişnuite. 

Când toate dispozitivele fură aşezate pe masă, ofereau 
imaginea unei galerii de practici sexuale. Mace spuse pe un 
ton răguşit: 

— Ajută-mă să le învârt ca să meargă toate în acelaşi 
timp. 

Lucien se supuse şovăind, începând cu o femeie şi un 
armăsar. Ura să pună mâna pe acele maşinării, însă, 
forţându-se să uite ce reprezentau, reuşi să învârtă 
cheiţele. 


După ce amândoi bărbaţii parcurseră toată lungimea 
mesei, în zece secunde toate dispozitivele începură să 
meargă, umplând încăperea cu un cor de bâăzâituri 
mecanice. Una dintre statuete - Lucien nu era foarte sigur 
care - conţinea şi un corn minuscul care imita brut gemete 
de extaz. 

Mace se holbă la comorile lui până când ultima se opri. 

— Eu mă duc să-mi iau o femeie de jos, mormăi el. Vrei 
să vii şi tu? 

Lucien îşi stăpâni un răspuns sincer. 

— Nu, mulţumesc. Incă sunt ametit de la gaz. 

Mace îşi conduse musafirul afară. 

— Ameţeala trece repede, spuse el în timp ce încuia uşa. 
Dacă vrei să te întinzi, camera din capătul celălalt al 
coridorului e pentru oaspeţi. 

Pentru că tânjea să fie singur, Lucien îi acceptă sugestia. 
Din fericire, camera de oaspeţi era tăcută şi întunecată. 
Găsi un scaun după ce se împiedică de el şi se aşeză. Când 
termină de tot gazul ilariant, era din nou liniştit. Mintea lui 
alunecă pe o mare de plăcere necinstită. 

Un zgomot la fereastră îl trezi din meditaţie. Privi şi văzu 
o siluetă subţire, îmbrăcată în negru, lipită de sticlă ca un 
păianjen uman. Imposibil; poate că gazul îi provoca 
halucinaţii. 

Geamul din stânga se deschise, aducând în încăpere un 
val de aer rece şi o formă umană agilă. Hoţul ateriză cu un 
sunet uşor, apoi rămase nemişcat; respiraţia lui umplea 
încăperea. Orice om raţional s-ar fi gândit de două ori 
înainte să se ducă după un intrus care putea fi înarmat, cu 
atât mai mult cu cât nici nu era casa lui. Insă Lucien nu 
gândea raţional în acel moment. Se ridică şi se năpusti 
asupra hoţului. Ar fi şi reuşit să-l prindă dacă nu s-ar fi izbit 
de alt scaun prin beznă. Scaunul căzu pe podea, 
dezechilibrându-l şi avertizându-i adversarul. 

Intrusul scoase un țipăt ascuţit de alarmă, apoi sări pe 
fereastră şi dispăru. Lucien clipi în faţa dreptunghiului 
întunecat şi se întrebă dacă nu cumva îşi imaginase. Însă 


fereastra era clar deschisă. Se aplecă peste pervaz şi zări o 
frânghie care atârna la câţiva metri în faţa lui. Ridică 
privirea şi văzu silueta hoţului căţărându-se pe acoperiş. 

Condus de acelaşi instinct care îl împinsese să traverseze 
camera, prinse frânghia şi ieşi afară. În timp ce se căţăra 
cu repeziciune simţi vântul muşcător, dar asta nu-l deranjă. 
Efectul drogului încă îi pulsa în trup, aşa că urcă fără efort, 
ca şi când ar fi avut aripi. Chiar şi activitatea dificilă a 
urcatului de pe cornişă pe acoperiş i se păru simplă. 

Dădu drumul frânghiei şi îngenunche pe marginea plată, 
apoi privi în jur. Acoperişul era suficient de turtit cât să 
poată merge pe el dacă era atent. Unde dispăruse hoţul? în 
dreapta nu era, se zărea doar o întindere goală de ţigle. 
Probabil o luase la stânga, unde se putea ascunde după 
fronton. 

Bănuiala lui Lucien se confirmă când îşi dădu seama că 
fâşâitul abia auzit era de fapt o frânghie care fusese 
ridicată, apoi aruncată la stânga. Însă când o observă, deja 
era prea târziu ca să-i mai prindă capătul. 

Probabil hoţul era pe cealaltă parte a frontonului. Lucien 
ţâşni în sus, folosindu-se de unghiul dintre acoperişul 
principal şi fronton ca să îşi sprijine mâinile şi picioarele. 

Imediat ce ridică fruntea deasupra vârfului frontonului, 
simţi din plin forţa vântului. Se ghemui şi se sprijini cu o 
mână de stâlpul muchiei, apoi îl căută din priviri pe hoţ. 

Cu toate că hainele lui negre îl făceau aproape invizibil, 
hoţul fu trădat chiar de mişcările sale agile. Traversase 
acoperişul casei lui Mace şi deja era pe la jumătatea celui 
de alături. 

Lucien îl urmă, cu instinctul de vânător fremătându-i prin 
vene cu aceeaşi exaltare pe care o simţea când călărea 
peste câmpuri şi garduri. Râse din toată inima în timp ce 
sărea peste ţiglele înşelătoare. Vulpile şi hoţii erau doar o 
scuză; ceea ce conta cu adevărat era urmărirea. 

Zeul vânătorii îl proteja, aşa că putea merge cu o viteză 
care micşora rapid distanţa dintre el şi spărgător. Mintea 


abia i se conecta cu trupul; se aruncă de pe fronton pe 
coşuri şi de acolo pe acoperişul casei următoare. 

Hoţul privi în urmă şi bolborosi o înjurătură de neînțeles 
când văzu că încă era urmărit. Apoi sări peste distanţa care 
despărţea cea de-a doua casă de următoarea din şir. Pe 
partea cealaltă prinse ceea ce părea a fi frânghia pe care o 
lăsase mai devreme. După ce îşi recăpătă echilibrul, ţâşni 
peste ţigle şi dispăru după alt fronton, luând frânghia cu el. 
Când ajunse la marginea acoperişului, Lucien sări fără să 
ezite. Însă norocul îl părăsi. Acoperişul era mult mai abrupt 
decât celelalte două, iar când ateriză îi fugi piciorul. Se lovi 
puternic şi se rostogoli, apoi începu să alunece pe burtă 
peste ţigle. 

Incercă să-şi oprească alunecarea, însă nu avea de ce să 
se prindă. Vârfurile degetelor îi alunecau peste pelicula de 
gheaţă care acoperea ţiglele. Cu o uşoară uimire îşi dădu 
seama că se îndrepta inexorabil spre moarte. Drogul care îi 
cuprinsese mintea îl mai binecuvântase într-un fel: îi bloca 
teama şi durerea. 

Cu toate că mintea lui era indiferentă în faţa morţii 
iminente, trupul lui lupta din reflex pentru supravieţuire, 
zgâriind şi prinzându-se cu unghiile de pietrele alunecoase 
şi drepte. Chiar la marginea acoperişului, mâna găsi o 
muchie de piatră ornamentală. Aceasta îi încetini 
alunecarea, astfel că Lucien se trezi agăţat de ea cu 
vârfurile degetelor, la o înălţime de trei etaje şi jumătate. 

Gravitaţia era duşmanul său şi foarte curând avea să-l 
învingă. Ce fel prostesc de a muri! 

— Prinde asta! se auzi o voce ascuţită. 

Lucien ridică privirea şi zări ceva care zbura spre el din 
umbra aruncată de coşurile de fum. Inainte să-şi dea seama 
ce era, capătul aspru al unei frânghii îl lovi în faţă. Nu mai 
reuşi să se ţină de cornişă şi căzu de pe acoperiş cu capul 
înainte. 

In timp ce cădea, printr-un noroc chior reuşi să prindă 
frânghia cu mâna stângă. Sfoara se întinse, iar căderea lui 
se încheie cu o smucitură care îi răni muşchii braţului şi 


umărul. Sfârşi agăţat cu o mână în gol, cu vântul ţiuindu-i 
în urechi. La început se mulţumi să atârne acolo fericit, 
fermecat de situaţia atât de improbabilă în care se afla. 

Reveni la realitate când îşi dădu seama că degetele sale 
rănite slăbeau tot mai mult sfoara. O prinse şi cu cealaltă 
mână şi se căţără cu aceeaşi pornire ciudată care-l adusese 
în acea poveste. 

După ce ajunse în siguranţă pe ţigle, se lăsă în patru labe 
şi încercă să-şi recapete răsuflarea. Nu simţea durere, însă 
trupul îi tremura violent. O voce joasă se auzi prin vânt: 
„Slavă Cerului!” Ce hoţ ciudat. Lucien trebuia să-l 
cunoască. 

Urcă pe acoperiş până la coşuri, ţinându-se de frânghie. 
Când ajunse la destinaţie, hoţul se retrăgea, însă încă era 
suficient de aproape cât să-i permită lui Lucien să-l prindă 
de haina bărbătească. 

— Nu aşa repede, prietene tâlhar. Trebuie să-ți 
mulţumesc că mi-ai salvat viaţa. 

Hoţul încercă să se elibereze, însă alunecă pe ţigle şi se 
prăbuşi peste Lucien. Căzură unul peste altul în unghiul 
format de coş şi acoperiş, Lucien dedesubt, iar hoţul 
deasupra. 

După ce îşi recăpătă suflarea, Lucien îşi dădu seama că 
silueta mlădioasă a hoţului i se părea familiară. La fel şi 
parfumul vag de garoafe, care nu i se potrivea deloc unui 
spărgător de locuinţe. 

De curând mai întâlnise pe cineva care mirosea a 
garoafe. Cu un sentiment al previzibilului, trase eşarfa 
neagră care ascundea trăsăturile hoţului. Chipul palid şi 
oval era foarte uşor de recunoscut chiar şi în beznă. 

Lucien rânji, potrivind acel trup lung şi încântător de 
feminin deasupra lui. 

— Deci ne întâlnim din nou, Lady Jane. Sau cum doreşti 
să te numeşti în seara asta. Se pare că suntem sortiţi să fim 
împreună. 

— Asta e o ironie a sorții, mai degrabă, pufni Jane. 


Îşi accentuă remarca dându-i lui Lucien un cot în burtă, 
din dorinţa de a se elibera. Dacă mintea şi creierul lui ar fi 
fost conectate cum trebuie, l-ar fi durut. 

— Probabil ţii neapărat să fii trimisă la ocnă, spuse el, 
imobilizându-i braţele într-o strânsoare puternică. Altfel n- 
ai încerca să intri într-o casă unde petrecerea e în toi. 

— Am crezut că lordul Mace e plecat, întrucât aproape 
toate ferestrele erau în beznă. Pentru că nu avea braţele 
libere, încercă să-l lovească în vintre. 

Din fericire o ţinea suficient de aproape cât să nu-i poată 
face rău. 

— Eşti puternică pentru o femeie, observă el, aproape 
ţinându-şi răsuflarea. De fapt, dacă n-ai fi fost, n-ai fi 
alergat pe acoperişurile Londrei ca o maimuţă nebună. 

— Tu vorbeşti! Ai riscat nebuneşte. Mă mir că n-ai căzut 
mai devreme. Podul palmelor ei şi coatele se împinseră în el 
cu toată forţa. Lasă-mă, bădăran ce eşti! 

— Dar nu vreau să te las să pleci, spuse el, cu o 
simplitate uimitoare. lar eu fac doar ce vreau. 

— Trebuia să te las să cazi de pe acoperiş! 

—Asta cam aşa e, aprobă el. Dar pentru că n-ai făcut-o, 
am o idee mai bună. 

O sărută. 


Capitolul 9 


Spre furia ei, Kit se trezi că răspunde la sărutul lui 
Strathmore. Era o nebunie, căci amândoi erau întinşi pe un 
acoperiş alunecos, iar ea comisese o fărădelege, însă 
umorul şi senzualitatea acelui bărbat erau irezistibile. 
Braţele lui îi ofereau un adăpost cald în noaptea friguroasă, 
iar gura şi limba lui erau o invitaţie la plăceri erotice. 

Trupul ei se înmuie, iar el îşi slăbi strânsoarea ca de oţel 
şi începu să o mângâie. Chiar şi prin straturile de haine de 
iarnă dintre ei, simţi fiori pe piele când o atinse. O mână 
mare alunecă peste şoldul ei pe sub haină, apoi îi mângâie 
spatele într-un ritm blând, care îi relaxă muşchii tensionaţi. 
Centimetru cu centimetru, buze, mâini şi bust, îşi dorea din 
instinct să-şi lipească trupul de al lui. 

Nu-şi dădu seama că îi scosese cămaşa din pantalonii 
bărbăteşti decât atunci când mâna lui îi atinse spatele gol. 
Ar fi fost încă o plăcere dulce dacă degetele lui n-ar fi fost 
reci ca gheaţa. Scoase un țipăt şi se retrase. 

—E absurd, se răsti ea furioasă, ca şi când n-ar fi fost o 
participantă plină de entuziasm la întreaga scenă. Dacă 
vrei poţi să rămâi aici, însă eu cobor de pe acoperişul ăsta 
înainte să mor îngheţată. 

El ridică mâna şi îi mângâie obrazul cu blândeţe. 

—Iţi ţin eu de cald. 

Încercă să o apropie de el pentru încă un sărut, însă Kit 
se ridică în grabă şi se rezemă de coşul casei. În seara în 
aceea era altfel, se mişca şi vorbea cu o lejeritate diferită 
de intensitatea concentrată a întâlnirilor trecute. Ghici 
motivul şi îi spuse cu asprime: 

— Eşti beat. Nu e de mirare că te porţi ca un idiot. 

El îşi trecu degetele prin părul ciufulit. 

— Nu... nu sunt beat, rosti el apăsat. E de la protoxidul 
de azot. 

Asta explica de ce nu avea gust de alcool când se 
sărutaseră. 


— Ce degenerat, mârâi ea. Deşi era de aşteptat de la un 
Diavol. 

— E o chestie interesantă, protestā el. Te face foarte 
sincer. Şi cu mare sinceritate, micuța mea răufăcătoare, îţi 
spun că te vreau. Se ridică în capul oaselor şi întinse din 
nou mâna spre ea. N-am mai sărutat până acum un 
nelegiuit. 

Nu ştia dacă să râdă sau să-l împingă peste ţigle. Până la 
urmă, se mulţumi să-i îndepărteze mâna. 

— Nu sunt micuță, sunt la fel de înaltă ca un bărbat. 
Acum o să iau sfoara şi o să cobor înainte ca proprietarul 
acestei case să ne audă şi să trimită după gărzi. 

— Gărzile n-au ce căuta afară pe o asemenea vreme, râse 
el. 

— Nici noi nu prea avem ce căuta, ripostă ea. Eşti în 
stare să cobori fără să-ţi rupi gâtul? 

— Cred că da, răspunse el după ce se gândi atent. 

Nu era o afirmaţie liniştitoare, însă puterea, instinctul de 
conservare şi agilitatea lui îl mai salvaseră o dată. Cum 
drumul în jos spre spatele casei îi ducea într-o grădină 
împrejmuită, fata luă un capăt al frânghiei, verifică dacă 
încă era legată bine de coş, apoi se târî pe zidul care dădea 
în stradă. 

Nu se vedea nimeni, iar ferestrele erau cufundate în 
beznă, aşa că îşi legă frânghia de brâu şi se pregăti să 
coboare. 

— Când ajung jos, trag de două ori de funie, îi spuse ea 
lui Strathmore, care o urmase. Apoi vii şi tu. Să ai mare 
grijă. 

După manevra riscantă cu care trecu de pe acoperiş pe 
frânghie, cobori într-o alunecare controlată, cu mâinile 
protejate de mănuşile de piele. Ajunse în siguranţă pe 
pământ, unde însă alunecă pe o bucată de gheaţă. Din 
fericire încă ţinea sfoara, aşa că nu căzu. Se dădu într-o 
parte cu grijă, apoi îi dădu semnalul lui Strathmore. Îndată 
ce cobora el, intenţiona s-o ia la goană cu viteza unui 


iepure speriat, iar contele ameţit urma să-şi vadă de drum. 
„Să-i fie de bine”, se gândi tânăra femeie. 

El cobori atât de rapid, încât o făcu să se întrebe în ce 
stare erau palmele lui goale. Spunându-şi că nu era treaba 
ei, se pregăti să fugă. Apoi Strathmore alunecă pe gheaţa 
de sub frânghie şi căzu. Se înfioră de violenţa impactului. 

— Eşti bine? 

— Cred că da. Dădu să se ridice, apoi căzu din nou, căci 
glezna dreaptă se îndoi sub el. Sau, de fapt, poate că nu. 

— La naiba! spuse Kit apăsat. Ţi-ai rupt piciorul? 

— Nu cred. Îşi pipăi piciorul. Glezna asta cedează de câte 
ori o pun prea mult la încercare. Într-o zi, două ar trebui să 
se vindece. Se ridică ţinându-se de frânghie, apoi se sprijini 
de zidul casei. 

— Te doare rău? 

— Draga mea, în secunda asta nu mă doare nimic, chicoti 
el. N-aş băga de seamă nici dacă mi-ai tăia piciorul cu un 
cuţit bont. Dacă vreodată aş fi obligat să mă las pe mâna 
chirurgului, am de gând să mă îndop cu protoxid de azot 
înainte. Făcu un pas în faţă cu grijă şi căzu în genunchi. 
Insă, chiar dacă nu mă doare, se pare că glezna mea nu 
vrea să meargă. 

— Te ajut să ajungi la uşa principală a lordului Mace, oftă 
Kit. Te rog să nu baţi până nu apuc să dispar. 

— Apreciez oferta ta, spuse el politicos, însă nu aş vrea 
să mă întorc în casa lui Mace. 

— Dacă rămâi afară în starea în care eşti, fără să ai nici 
măcar o pelerină care să-ţi ţină de cald, nu mai apuci 
răsăritul, îl dojeni ea, încercând să-şi reţină furia. 

— Locuiesc foarte aproape. Nu-ţi face griji, pot să mă 
târăsc şi singur până acolo. Incercă să-i demonstreze şi 
aproape căzu din nou. Dacă n-ar fi fost zidul, sigur s-ar fi 
prăbuşit. 

Resemnată, Kit îi trecu braţul drept pe după umerii ei. 
Era foarte mare şi foarte solid. 

— Te ajut eu să ajungi acasă dacă eşti convins că te poţi 
abtine de la alte necazuri până acolo. 


— Asta nu pot să garantez, draga mea. În ciuda a tot ce 
se întâmplase, râdea. 

Încercând să nu se gândească la trupul lui zvelt şi 
puternic, o apucă pe stradă. Arătau ca doi beţivi care se 
ajutau să se întoarcă acasă. 

— Dacă nu te-ai fi băgat, bombăni ea, aş fi reuşit să plec 
în voie cu frânghie cu tot. Acum trebuie să-mi cumpăr alta. 

— [ţi cumpăr eu alta. Rămase o clipă pe gânduri. Sau 
poate nu. Ultimul lucru pe care mi-l doresc e să te încurajez 
la fărădelegi. Nu că ai avea nevoie de încurajări. Bănuiesc 
că n-ai mai întrebat unde e casa mea pentru că deja aflaseşi 
atunci când ţi-ai făcut programul de spargeri. Am dreptate? 

Pentru că avea, nu-i dădu satisfacţie cu un răspuns. La 
început el continuă să pălăvrăgească fără sens, însă apoi 
tăcu, respirând din ce în ce mai greu. Partea bună a vremii 
rele era că străzile erau pustii. 

Când aproape ajunseseră la destinaţie, alunecară pe altă 
bucată de gheaţă şi căzură amândoi. Kit nu se răni, însă 
contele scoase un țipăt ascuţit. 

— Efectul protoxidului de azot începe să dispară, gâfâi el, 
în timp ce era ajutat să se ridice. Din păcate. 

Ultima sută de metri i se păru nesfârşită. Când ajunseră, 
în sfârşit, la casa lui, fata se încruntă în faţa scărilor de 
marmură. 

— O să sun să-i chem pe servitorii tăi. O să fie nevoie de 
doi lachei să te urce până la uşă. 

— Există o cale mai bună, spuse el. Hai în jos pe stradă. 

Când ajunseră la o uşă de la nivelul solului din spatele 
casei, ea era atât de obosită încât nu mai era sigură cine 
susţine pe cine. Când el îi porunci „întoarce-te o clipă cu 
spatele”, se supuse fără ca măcar să încerce să arunce un 
ochi. 

Se auzi un sunet de piatră hârşâită, urmat de o cheie 
băgată în broască. Se întoarse din nou, curioasă. 

— Dacă ţii cheia sub vreo cărămidă, înseamnă că faci 
asta des. De ce nu foloseşti uşa din faţă, ca un conte ce 
eşti? 


— Uneori îmi place să plec şi să mă întorc neobservat. 
Deschise uşa către o încăpere cenuşie, luminată de o lampă 
mică. 

— Incep să cred că te pricepi la furişat la fel de bine ca 
mine. Il ajută să intre, gândindu-se că era periculos să 
simtă o asemenea tovărăşie faţă de un suspect. Pentru că în 
colţ văd un baston, presupun că poţi urca scările şi singur. 
Ridică bastonul şi i-l întinse. Noapte bună, lord Strathmore. 

Însă era mult prea târziu ca să scape. Înainte să apuce să 
facă un pas, un braţ lung şi puternic se înfăşură pe după 
talia ei, oprind-o. 

— Unde te grăbeşti, tâlhăriţa mea? 

Ea se încordă, gata de bătaie, însă el îi spuse pe un ton 
liniştitor: 

— Armistiţiu, draga mea, cel puţin în seara asta. Nu ar fi 
deloc un gest prea galant să te dau pe mâna legii după ce 
mi-ai salvat viaţa. 

— Atunci ce vrei? întrebă ea cu precauţie. 

— Vreau să urci şi să te încălzeşti ca să nu mori îngheţată 
prin vreun canal. 

Contele avea dreptate; acum că trupul lui cald nu mai era 
lipit de ea, tremura incontrolabil. După ce el închise şi 
încuie uşa, îl urmă pe scări. 

Cu toate că Strathmore se sprijinea în baston, se 
descurcă foarte bine şi fără ajutorul lui Kit. Se întrebă dacă 
nu cumva îşi exagerase rana ca să o facă să vină cu el. 
Foarte posibil; în mod clar, acel conte era un perfid - exact 
genul de ticălos pe care îl vâna ea. 

Insă, în ciuda acestor îndoieli, nu se temea de el. Simţea 
o legătură ciudată între ei, intuia că erau suflete pereche. 
Rațiunea îi spunea că acel sentiment era o iluzie stârnită de 
nevoia ei de a avea un tovarăş. Nu se descurcase niciodată 
singură şi era hidos de tentant să spună altcuiva despre 
problemele ei. Ce bine ar fi fost să poată avea încredere în 
Strathmore! Dacă ar fi fost la mijloc doar viaţa ei, ar fi 
riscat; însă nu putea pune în joc siguranţa altcuiva. 


Pe de altă parte, chiar dacă era un monstru, în seara 
aceea Kit era în siguranţă; faptul că îl salvase îi oferea un 
atu. Se înfioră când îşi aminti ce teroare încercase când îl 
văzuse alunecând de pe casă. Oricât de neliniştitor şi de 
agasant ar fi fost Strathmore, nu-l voia mort. 

Când ajunseră la etajul următor, o conduse în bibliotecă, 
unde luceau cărbunii unui foc stins. Kit se duse lângă 
şemineu şi îngenunche să facă din nou focul, în timp ce 
Strathmore aprinse cu lampa câteva lumânări. Apoi 
şchiopătă până la un dulap şi scoase o carafă cu coniac şi 
două pahare. Turnă din belşug în ambele, după care îl dădu 
pe al lui pe gât dintr-o înghiţitură. Il umplu din nou, apoi se 
aşeză într-unul dintre fotoliile de lângă şemineu şi încercă 
să-şi scoată cizmele. Cea stângă ieşi uşor, însă cea din 
piciorul rănit îi dădea de furcă. 

După ce focul se înteţi, Kit luă o gură de coniac. Tăria 
băuturii o făcu să clipească, dar o încălzea. După încă o 
sorbitură mai precaută, se duse să îl ajute pe conte. 

Se aplecă să prindă cizma şi simţi o atingere uşoară pe 
cap când el îi trase eşarfa de pe umeri. 

— Asta este culoarea adevărată a părului tău, nu? E 
foarte frumoasă. 

Ridică privirea şi i se tăie răsuflarea. Ochii lui erau aurii, 
iar căldura lor era mai înăbuşitoare decât coniacul. 

— E şaten, răspunse ea, încercând să pară indiferentă. O 
nuanţă cât se poate de obişnuită. 

El îi îndepărtă firele care ieşiseră din coc. 

— Eşti nedreaptă. Părul tău e ca mătasea, străluceşte în 
culoarea chihlimbarului şi a bronzului. 

Se înfioră când degetele lui îi mângâiară tâmpla. Era clar 
un desfrânat de primă clasă. Hotărâtă, se aplecă şi trase de 
cizmă, însă fără succes. Auzindu-i răsuflarea ascuţită şi 
dureroasă, spuse: 

— Poate ar fi mai bine să o tai. 

— Şi să-mi stric cea mai bună pereche de cizme? 
răspunse el, scandalizat. Mai încearcă. Voi supravieţui. 


Kit ridică din umeri, apoi trase cu toată puterea, cât pe 
ce să cadă la podea când cizma ieşi brusc. Pe chipul lui se 
văzu un spasm şi abia îşi reţinu o înjurătură. 

— Eşti sigur că nu e ruptă? întrebă ea, atingându-i blând 
glezna umflată. _ 

— Destul de sigur. Îşi scoase lavaliera şi o înfăşură în 
jurul gleznei, apoi trase lângă el un scaun înalt şi căptuşit 
şi îşi sprijini piciorul rănit pe el. Cum spuneam, mi s-a mai 
întâmplat. E doar scrântită. 

— Păcat că nu mai ai protoxid de azot să-ţi mai ia din 
durere. 

— A fost o experienţă interesantă, spuse el strâmbându- 
se, însă nu vreau să o repet. Te face să îţi pierzi controlul, 
iar asta nu-mi place deloc. 

— Nu mă surprinde ce aud. Simţind brusc nevoia să se 
agite, găsi o pătură pe canapea şi îl acoperi pe conte cu ea. 
Apoi îşi scoase haina şi eşarfa ude, îşi luă paharul şi se 
aşeză pe celălalt fotoliu, din capătul opus al şemineului. 

Strathmore se lăsă pe spate cu un oftat. 

— Ce noapte ciudată. Ridică o sprânceană către ea. 
Trebuie să te felicit pentru felul în care ai minţit. Mă 
mândresc cu priceperea mea de a citi în sufletele 
oamenilor, dar ai reuşit să mă duci de nas acasă la 
Chiswick. Ce naiba urmăreşti de fapt? 

— Ar fi trebuit să-mi dau seama că m-ai invitat la 
interogatoriu, replică ea, străngându-şi buzele. Ar fi fost 
mai înţelept să plec prin frig. 

— Probabil doar un mort n-ar fi curios, rosti sec Lucien. 
Ai fost foarte convingătoare în rolul de soră disperată. 
Chiar ai fraţi? 

Ea îşi privi paharul din mână. 

— Am fost convingătoare pentru că... există un sâmbure 
de adevăr în ceea ce am spus. Însă povestea a fost falsă. Nu 
am fraţi, nici în armată, nici altfel. 

— Atunci de ce îi urmăreşti pe Diavoli? 

— De ce trebuie să-ţi răspund la întrebări? spuse ea, 
ridicând din nou privirea, cu o expresie provocatoare. 


— Hm, oare faptul că sunt de două ori cât tine şi renumit 
ca necruţător nu-ţi dă de gândit? 

— Nu în seara asta, domnule, răspunse ea, cu chipul 
luminat de un hohot de râs brusc. Pe lângă faptul că ai 
menţionat un armistițiu, nu te poţi mişca suficient de 
repede cât să mă prinzi. 

li aruncă o încruntătură feroce. 

— Ce zi tristă când un bărbat nu mai are parte de respect 
în propria casă. Apoi, când ea râse din nou, întrebă cu 
blândeţe: Cine eşti? 

Ea fu cât pe ce să-i răspundă, dar se stăpâni. 

— Bărbat diabolic! încerci să mă dezarmezi cu umorul, îşi 
lăsă paharul de coniac cu un clinchet. Insă n-o să mă prinzi 
prea uşor. 

— Ah, a meritat să încerc. Veselia îi pieri. Poate că în 
seara asta între noi există un armistițiu, însă nu te pot lăsa 
să-ţi continui fărădelegile. Dincolo de faptul că e o 
activitate ilegală, spargerea unei case e şi foarte 
periculoasă. 

— Dacă eşti atât de moral, de ce eşti Diavol? 

El se întrebase când avea să vină şi replica aceea. 

— Nu sunt membru oficial al clubului, însă voi deveni 
curând. 

— Şi de ce vrei să te alături lor? întrebă ea surprinsă. 
Adunătura aia nu prea pare genul tău. 

— Am tot soiul de prieteni. Diavolii sunt amuzanţi, într-un 
fel lipsit de complicaţii. Dacă vreau o companie mai 
inteligentă, mă duc în altă parte. O privi gânditor peste 
marginea paharului din care tocmai sorbea. Scuza mea 
sunt gusturile proaste, însă pe tine de ce te interesează 
grupul? Eşti uimitor de insistentă. 

Cu chipul nehotărât, se ridică şi începu să străbată 
camera cu paşi mari, cu o graţie naturală. Măştile pe care 
le purtase în întâlnirile lor anterioare căzuseră, dezvăluind 
câte ceva din femeia adevărată. 

Şi totuşi era un paradox. În activitatea sa întâlnise mulţi 
ticăloşi - de obicei bărbaţi, uneori şi femei - care iubeau 


pericolul şi riscurile. Jane nu făcea parte dintre ei, căci nu 
părea să găsească vreo plăcere în aventurile ei îndrăzneţe. 
Avea o sfială autentică, îngemănată cu o putere de oţel care 
o trimitea tot timpul în gura lupului. 

Hotărâtă, se întoarse cu faţa la el. 

— Pentru că am încheiat un armistițiu, iar tu nu eşti 
Diavol iniţiat, îţi voi dezvălui adevărul. Se pare că ai o 
conştiinţă, şi poate că ceea ce îţi voi spune te va convinge 
să te retragi din grup. 

Probabil încă era sub efectul protoxidului de azot, căci 
spuse vesel: 

— Adevărul va fi o schimbare plăcută. 

— Nu e de râs, îl mustră ea. Sunt ziaristă. Scriu eseuri şi 
articole pentru mai multe periodice. Incerc să-i demasc pe 
cei din Clubul Diavolilor. Teoretic, e la fel ca orice alt grup 
de bărbaţi privilegiați şi desfrânaţi, însă am primit 
informaţii că unele dintre obiceiurile lor merg dincolo de 
cele ale Clubului Diavolilor de la început. 

— Cum ar fi? 

— Răpirea şi uciderea unor tinere nevinovate ca parte a 
ceremoniilor lor. 

— Sinistru dacă este adevărat, spuse el, devenit brusc 
serios. 

— Sunt destul de sigură că e adevărat. A 

Contele se gândi la membrii pe care îi ştia. Îi venea greu 
să creadă că tânărul lord Ives, de exemplu, ar fi aprobat o 
crimă ritualică. 

— Mă îndoiesc că Diavolii ar participa, în majoritate, la 
asemenea activităţi. 

— Probabil aşa e. Cred că ticăloşia se limitează la un cerc 
restrâns. 

— Discipolii? 

— li cunoşti? întrebă ea, aruncându-i o privire dură. 

— Ştiu doar de existenţa lor; nu le cunosc identitatea sau 
scopul. Crezi că se folosesc de un grup mai mare ca să-şi 
ascundă activităţile? 


— Exact. Am dovezi, însă vreau mai multe ca să-mi pot 
scrie articolul. 

— Ce indicii ai găsit? 

— Am cunoscut o fată care a reuşit să scape de unde era 
ţinută prizonieră. Mi-a povestit ce auzise de la răpitorii ei şi 
de la unii dintre servitori. Pentru că informaţiile primite de 
la ea sunt insuficiente, încerc să aflu mai multe. 

El bătu cu vârful degetelor în braţul scaunului. 

— E destul de rar pentru o tânără să fie ziaristă, dar să 
urmărească asemenea subiect e de-a dreptul incredibil. 

— Cu alte cuvinte mă acuzi că mint iarăşi? pufni ea. Dacă 
ar exista mai multe jurnaliste, s-ar scrie mai mult despre 
astfel de subiecte. Anglia e plină de femei şi copii 
brutalizaţi, o situaţie pe care bărbaţii o consideră normală. 

Cuvintele ei emanau o convingere înflăcărată şi, în 
acelaşi timp, produceau un ecou vag în mintea lui. Ceva ce 
citise... 

— Cum te cheamă? Poate că ţi-am citit din articole. 

— Pentru că nicio autoare nu ar fi luată în serios, scriu 
sub mai multe pseudonime, în funcţie de ziar. 

Asta era plauzibil; cei mai mulţi gazetari care scriau 
pentru ziare diverse şi foarte populare aveau mai multe 
pseudonime. 

— Citesc mult. Ce nume foloseşti cel mai des? 

— Trebuie să-l dezvălui? întrebă ea şovăind. Apoi, după 
ce el dădu afirmativ din cap, răspunse: Pentru Examiner 
sunt L.J. Knight. 

— Dumnezeule! exclamă el. Săptămânalul respectiv era 
cunoscut pentru curajul şi zelul său reformist; de fapt, cei 
doi fraţi care îl editau erau momentan în închisoare pentru 
lipsa de respect pe care i-o arăâtaseră prinţului regent. L.J. 
Knight, agitatorul radical, e o tânără femeie? 

— Nu trebuie să fii bărbat sau în vârstă ca să vezi că 
multe lucruri din societatea noastră trebuie schimbate. De 
fapt, tinereţea şi sexul meu sunt nişte avantaje, căci văd 
lumea altfel decât scriitorii bărbaţi, explică ea cu răceală. 
Aveam douăzeci de ani când am trimis primul articol Ia 


Examiner. Leigh Hunt l-a cumpărat imediat şi mi-a mai 
cerut. 

— Sunt surprins că nu am auzit niciodată că L.J. Knight e 
femeie, spuse Lucien, încă nevenindu-i să creadă. 

— Comunic cu Leigh Hunt şi cu ceilalţi editori ai mei prin 
poştă sau prin curier special. 

— Mi s-a părut că ai fost cam dură cu lordul Castlereagh 
în articolul despre el de vara trecută, spuse Lucien dorind 
s-o testeze. 

— Mă confunzi cu alt ziarist. Nu am scris niciodată 
despre ministrul de externe. Zâmbetul ironic din ochii 
tinerei arăta că îşi dăduse seama de încercarea lui de-a o 
prinde în capcană. 

El dădu să-şi mai toarne coniac, dar se răzgândi, căci 
avea nevoie să rămână cu mintea limpede. 

— Şi ai aflat ceva spărgând casele Diavolilor? 

— Nu la fel de mult pe cât aş fi reuşit dacă nu mi-ai fi 
apărut tot timpul în cale, răspunse ea, cu o exasperare 
îmblânzită de umor. Dar scotocirea locuinţelor este doar o 
parte din investigația mea. Dovezile se adună şi curând o 
să-mi pot redacta articolul. 

— Ce ai aflat? 

— Aş fi proastă să spun mai mult, replică ea, scuturând 
din cap. 

Contele privi cu respect silueta aceea mlădioasă şi 
feminină. Avea nevoie de mult curaj ca să atace o asemenea 
ticăloşie înarmată doar cu o peniță. 

— Draga mea, eşti o sursă constantă de surprize. 

— Şi tu la fel. Pentru un stricat de profesie ai o minte 
remarcabil de iscoditoare. Inclină capul. Tuturor femeilor le 
spui „draga mea”? 

— Doar celor pe care le plac. Şi sunt destul de multe. 

— Nu e de mirare din partea unui desfrânat. 

— Am spus pe care le plac, nu pe care le doresc, preciză 
el. Sunt două lucruri complet diferite. 

— Cred că e ceva rar ca un bărbat să placă într-adevăr o 
femeie. De ce ai fi tu altfel? 


— Când eram copil, tovarăşa mea cea mai apropiată era 
femeie, răspunse el după o clipă. În plus, tot nu îţi ştiu 
numele adevărat, aşa că „draga mea” este sigur şi neutru. 

— De fapt chiar mă cheamă Jane, spuse ea, zâmbind uşor. 

— Lydia Jane Knight? Sau Louise sau Laura? 

— 'Ţi-am spus tot ce am avut de gând să-ţi spun, aşa că te 
poţi opri din întrebat. li aruncă o privire directă. Acum că 
ţi-am mărturisit adevărul, înţelegi de ce îi cercetez pe 
Diavoli? 

— Da, însă tot nu sunt de acord. Te joci cu focul. 

— Şi poate o să mă şi ard. Se ridică şi îşi îmbrăcă haina, 
care abia se uscase. Aşa să fie. Noapte bună, domnule. 

Incepu să-şi înfăşoare eşarfa în jurul capului, însă Lucien 
se ridică imediat de pe scaun, îşi luă bastonul şi şchiopătă 
spre ea. 

— Nu încă. După cum ţi-am spus şi înainte, vreau să te 
mai văd. Unde locuieşti? 

— Eşti foarte insistent, oftă ea. 

— E o calitate pe care tu ar trebui să o înţelegi. Şi ăsta e 
departe de a fi singurul lucru pe care îl avem în comun. 
Ridică mâna liberă şi îi mângâie linia obrazului cu dosul 
palmei. Să ştii că nu suntem duşmani. 

— N-aş fi atât de sigură de asta, ripostă ea, făcând un pas 
înapoi. 

— Poţi să negi că între noi există atracţie? 

— Nici măcar eu nu aş putea minţi atât de bine, răspunse 
ea sardonic. Însă atracţia e un lucru neimportant. Poate ţie 
îţi vine greu să crezi că o femeie poate fi mai interesată de 
dreptate şi rațiune decât de bărbaţi, însă aşa sunt eu. Lord 
Strathmore, trăim în lumi diferite. 

— Şi ăsta e un lucru neimportant? O trase în braţele lui şi 
o sărută, nu cu plăcerea înceţoşată de drog pe care o 
simţise pe acoperiş, ci cu emoţiile care se adunaseră de la 
prima lor întâlnire. Cu pasiune, dorinţă, speranţă. 

Mâinile lui Kit se opriră pe braţele lui, închizând şi 
deschizând spasmodic pumnii în vreme ce degetele 
bărbatului îi încercuiau sânul. Prin straturile de material, 


Lucien îi simţea sfârcul întărindu-se sub palma lui. Tânăra 
femeie îi umplea simţurile, atingerea, auzul şi mirosul. 

— Nu, Lucien, şopti ea, când el se aplecă să-i sărute 
gâtul. Nu... nu-mi permit să las dorinţa să-mi distragă 
atenţia. Imi dai şi mai multe motive să te evit. 

Sunetul delicios al numelui său pe buzele ei distrugea 
sensul cuvintelor. Când ea făcu un pas şovăielnic în spate, 
el o urmă, apoi scoase un țipăt când durerea îi trecu prin 
glezna de care deja uitase. 

— La naiba! Cu fruntea plină de sudoare, se prinse de un 
scaun ca să nu cadă. E incredibil felul în care durerea 
înăbuşă dorinţa. 

— Dacă aş fi ştiut asta, aş fi fost tentată să te lovesc în 
gleznă mai devreme. Îşi strânse haina pe trup şi se îndreptă 
spre uşă. A venit vremea să mă laşi să plec. 

El ridică o lampă şi o urmă. 

— ţi luminez drumul. li aruncă un zâmbet la fel de 
periculos de seducător precum sărutările lui. Cu un baston 
într-o mână şi cu o lampă în cealaltă nu prea am cum să te 
seduc. Cu toate că, dacă mă gândesc bine, aş putea să vin 
cu o idee. 

— Atunci nu te gândi, răspunse ea. Şi totuşi, când 
ajunseră la scări, ea luă lampa fără să scoată o vorbă, 
pentru ca el să se poată sprijini de balustradă. Alt exemplu 
de cât de bine se înțelegeau, o armonie instinctivă pe care 
Kit o cunoscuse doar cu o singură altă persoană. 

Tăcură până ajunseră la uşa laterală. El întoarse cheia în 
broască, însă ţinu mâna pe clanţă şi o întrebă: 

—Unde locuieşti, Jane? 

In lumina lămpii, ochii lui erau aurii strălucitori. Nu se 
ridica la nivelul unui asemenea bărbat, se gândi ea cu 
disperare. Era stăpânul unor mistere pe care ea nu le ştia şi 
îşi folosea ştiinţa cu o insistenţă care mai degrabă o tulbura 
decât o speria. 

Ştiind că trebuia să plece înainte să-şi piardă orice 
fărâmă de rațiune, spuse rapid: 


__— Wardour Street. Am un apartament la numărul 96. 
Insă data trecută ţi-am spus adevărul, Lord Strathmore. In 
viaţa mea nu e loc pentru tine. 

— Locurile se pot crea. Dădu drumul clanţei şi făcu un 
pas înapoi, lăsând-o să treacă pe lângă el. 

Vremea era chiar mai rea decât mai devreme. Din 
fericire, destinaţia ei se afla la doar câţiva paşi distanţă, în 
timp ce se îndepărta pe străzile tăcute, se trezi întrebându- 
se din nou cum ar fi fost să fie liberă să-i întoarcă interesul. 
Dacă intenţiile sale erau onorabile, nu ticăloase... dacă 
avea să-şi încheie cu succes misiunea... 

Insă, oricât de mult încerca, nu-şi putea imagina că între 
ei s-ar fi putut înfiripa o relaţie serioasă. Ea jucase o 
diversitate de roluri şi mai avea să joace multe altele, însă 
niciuna dintre identitățile ei nu avea ce căuta în lumea 
bogată şi strălucitoare a contelui de Strathmore. 


Capitolul 10 


După plecarea lui Jane, Lucien era atât de obosit încât 
abia reuşi să urce cele trei trepte până în camera lui. Şi 
totuşi, când se băgă în pat, cu glezna umflată, încercă o 
senzaţie profundă de încântare. Doamna lui cea misterioasă 
recunoscuse atracţia reciprocă dintre ei şi, cu toate că ea 
încă avea îndoieli, făcuseră primii paşi spre o relaţie mai 
promițătoare. Jane. Repetă numele în minte. Numele nui 
se potrivea neapărat, dar începea să se deprindă cu el. 
Jane, cu o senzualitate subtilă, sfioasă şi totuşi hotărâtă, cu 
limba ascuţită şi inima unei leoaice. 

Fusese o plăcere să o vadă fără peruci şi machiaj, în 
sfârşit, avusese în faţa ochilor un chip autentic. li plăcea 
părul ei moale şi ondulat, iar tenul ei fără cosmetice avea 
transparenţa delicată a unei perle. Şi, mai mult decât orice, 
îi plăceau inteligenţa şi personalitatea ei, care ieşiseră la 
lumină nestingherit acum că nu se mai deghizase. Adormi 
cu gândul la ochii ei cenuşii şi limpezi şi la căldura blândă a 
trupului ei zvelt. 

Protoxidul de azot îi lăsase şi un cadou de despărţire: o 
noapte neliniştită, plină de vise lugubre. In primul petrecea 
o noapte pasională cu Jane, care era douăzeci de femei într- 
una, rămânând mereu ea însăşi deasupra tuturor. Şi totuşi, 
după o împlinire de neegalat, ea începu să se dizolve în 
braţele lui. Încercă să o reţină, însă dispăru în umbre, 
lăsându-l singur cu o tristeţe nimicitoare. 

Se trezi în zori, leoarcă de sudoare. Imaginile deja 
trecuseră, rămânând în urma lor doar o senzaţie 
tulburătoare de pierdere. Poate că visele erau un 
avertisment să o evite pe Jane pe viitor. Cu cât o dorea mai 
mult, cu atât l-ar fi durut mai tare dacă în final nu puteau 
ajunge la o intimitate emoţională. Nu era o întâmplare că 
ani de zile dusese aproape o viaţă de pustnic şi ar fi mai 
înţelept să-şi continue traiul solitar. 


Îşi subţie buzele. Era prea târziu să se întoarcă din drum; 
trebuia să-şi continue căutarea cu orice preţ, căci Jane îi 
pusese stăpânire pe suflet şi gânduri aşa cum nu o mai 
făcuse altă femeie vreodată. Alese să rişte. 

Sună să i se aducă ceaiul şi îşi spuse sec că dacă visele 
lui chiar transmiseseră un mesaj, acela era să stea departe 
de protoxidul de azot. Euforia de moment avea un preţ mult 
prea obositor. 

Glezna lui Lucien îşi revenise peste noapte. După ce 
valetul său i-o obloji şi i-o bandajă cum trebuie, deja putea 
să meargă şi să iasă afară. Ca o concesie totuşi, merse într- 
o trăsură închisă în loc să se plimbe. 

Desigur, destinaţia lui era Wardour Street. Se afla în 
Soho, o zonă renumită pentru că acolo locuiau artişti, 
scriitori, excentrici şi străini, exact genul de loc în care 
puteai găsi o femeie independentă precum Jane. 

Cobori din cupeu cu bastonul în mână, tremurând de 
nerăbdare. Spera să o găsească acasă; în acest caz, 
intenţiona s-o invite la plimbare cu trăsura. Va fi o plăcere 
să o vadă în lumina zilei, nu doar în toiul nopţii. Până în 
acel moment, relaţia lor se desfăşurase exclusiv pe 
întuneric, de parcă ar fi fost lilieci. 

Zâmbi când văzu că pe partea cealaltă a străzii se afla o 
tavernă numită Vulpea Cutezătoare. I se părea potrivită, cu 
toate că lui Jane i s-ar fi potrivit mai degrabă Şireata 
Cutezătoare. 

Nerăbdarea începu să-l părăsească după ce studie 
numărul 96. Imobilul părea să aparţină unei singure familii, 
nu să fie împărţit în apartamente. Însă aparențele puteau 
înşela. Bătu cu putere cu inelul de aramă. 

O servitoare deschise uşa, cu ochii mari la vederea 
gentlemanului elegant de pe scări. lar el începu, cu 
zâmbetul său cel mai plăcut: 

— Verişoara mea m-a rugat să o vizitez pe prietena ei 
Jane la această adresă, însă din păcate nu-mi aduc aminte 
numele ei de familie. Domnişoara Jane e acasă? 


— O, domnule, aici nu locuieşte nicio tânără. Desigur, cu 
excepţia mea, chicoti servitoarea, însă pe mine mă cheamă 
Molly, nu Jane. Sunteţi sigur că adresa asta este corectă? 

Strânse bastonul în mână, cuprins de o furie rece. Mica 
vrăjitoare ticăloasă îl prostise din nou. Rămase nemişcat, 
până când reuşi să se adune suficient de mult cât să spună 
pe un ton neutru: 

— Foarte probabil am greşit adresa. Poate că de fapt 
căutam numărul 69. Dacă nu, o să-i trimit vorbă verişoarei 
mele să îi cer lămuriri. 

Inclinând politicos pălăria, se întoarse şchiopătând la 
trăsură. La naiba, cum să fie atât de prost încât să creadă 
că îi spusese adevărul? Ar fi vrut să dea vina pe protoxidul 
de azot pentru greşeală, însă adevăratul drog era Jane, sau 
cum o fi chemat-o, singura femeie care izbutise să-i 
transforme creierul într-o grămadă de pietriş. Se urcă în 
trăsură şi îi spuse vizitiului: 

— Mergi spre Podul Westminster. Vreau să ajung la 
închisoarea Surrey. 


Leigh Hunt stătea la masă cu o privire absentă când se 
deschise uşa celulei. Recunoscându-şi vizitatorul, se ridică 
şi zâmbi încântat. 

— Strathmore, frumos din partea ta să mă vizitezi. Cei 
doi bărbaţi îşi strânseră mâinile. Pentru că îl mai vizitase şi 
înainte pe editor, Lucien nu rămase deloc surprins să vadă 
tapetul cu trandafiri care îi lumina pereţii celulei sau cerul 
albastru cu nori pictat pe tavan. Leigh 

Hunt nu era omul care să lase un lucru atât de mărunt 
precum închisoarea să-i strice plăcerile vieţii. 

Intră un gardian cu o vază mare cu flori. 

— Le-am văzut la o vânzătoare şi m-am gândit că o să-ţi 
placă, explică Lucien când paznicul aşeză vaza pe pian. 

— Mulţumesc. Editorul mângâie petalele unei 
crizanteme. Sunt superbe pentru perioada asta a anului. 

— O să ieşi curând, nu? 


— În februarie. Leigh Hunt făcu o grimasă. Număr zilele 
până atunci. Mi-am făcut celula asta cât mai confortabilă cu 
putinţă, însă tot puşcărie rămâne. Făcu semn spre un 
scaun. Te rog, ia loc şi spune-mi ce mai e prin oraş. 

— Din moment ce editezi Examiner din celula asta, 
probabil ştii mai multe decât mine. Totuşi poate încă n-ai 
auzit că... Lucien îi povesti mai multe întâmplări amuzante 
care să-l distreze pe prietenul său. Treptat, contele aduse 
conversaţia la subiectul care îi prilejuise vizita. Apropo, am 
auzit zvonul cum că unul dintre scriitorii tăi, L.J. Knight, e 
de fapt femeie. 

Leigh Hunt râse din toată inima. 

— Ce prostie cât casa! 

— Şi mie mi s-a părut prea puţin probabil. Cum este de 
fapt Knight? Judecând după idealismul său, presupun că e 
tânăr. 

— Sincer, nu ştiu. Nu l-am întâlnit niciodată în persoană; 
folosim poşta. 

Interesant. 

— Locuieşte la ţară? 

— Nu, e londonez. 

— Deci e posibil ca acest Knight să fie o femeie care 
foloseşte un pseudonim ca să-şi ascundă sexul. 

__— Teoretic e posibil, răspunse editorul scuturând din cap. 
Insă nicio femeie nu ar putea scrie asemenea eseuri 
puternice şi argumeniate. 

Dacă Leigh Hunt ar fi cunoscut o femeie ca Jane, n-ar mai 
fi fost atât de sigur de asta. Bineînţeles, şi povestea cu L.J. 
Knight putea fi o minciună, însă Lucien era înclinat să o 
creadă; zelul şi cunoştinţele ei despre problemele sociale 
fuseseră convingătoare. 

— Crezi că s-ar supăra dacă i-aş face o vizită? Aş vrea să 
dau mâna cu el. Nu sunt întotdeauna de acord cu opiniile 
lui, însă are o minte pătrunzătoare. E o plăcere să-i citesc 
articolele. 

— Mă îndoiesc că primeşte oaspeţi, se încruntă Leigh 
Hunt. Cred că e bolnav, aşa că e foarte retras. 


Lucien dădu uşor din cap. Să fie invalidă era deghizarea 
perfectă pentru o femeie neconvenţională, exact soluţia 
inteligentă la care s-ar fi aşteptat din partea lui Jane. 

— Nu vreau să-l storc de puteri, spuse el cu evlavie în 
glas, însă am o propunere pentru el. Războiul s-a terminat 
şi a venit vremea ca Marea Britanie să privească în viitor. 
Aş vrea să public un pamflet despre ideile mele economice 
şi sociale. Insă nu mă pricep la scris şi aş vrea să angajez 
pe cineva care să-mi prezinte eficient ideile. Dacă îmi dai 
adresa lui Knight, îi trimit un bilet să-l întreb dacă ar fi de 
acord cu acest proiect. Dacă nu-l interesează, nu-l mai 
deranjez. 

— Knight mi-a refuzat întotdeauna vizitele, zise editorul 
şovăind. Pe de altă parte, rari sunt scriitorii care n-au 
nevoie de un ban în plus, mai ales cu un gentleman atât de 
generos ca tine. Adresa lui e Frith Street nr. 20. 

Din nou Soho. Lucien îşi dădu seama că nu era o 
coincidenţă. Din moment ce Jane îi dăduse tot o adresă din 
Soho când insistase el, înseamnă că într-adevăr locuia în 
zona aceea. Asta îi reducea domeniul de căutare la 
proporţii cât de cât rezonabile. Abătu discuţia spre alte 
subiecte, iar după încă vreo câteva minute plecă. 

Pe drumul de întoarcere spre Londra, cântări ceea ce 
aflase. În activitatea lui întâlnise multe tipuri de mincinoşi, 
inclusiv din aceia care spuneau lucruri false doar de amorul 
artei şi din aceia care nu puteau deosebi închipuirea de 
realitate. Jane nu era aşa; minciunile ei aveau un scop. 
Minciuna ei în privinţa adresei nu i se părea condamnabilă, 
din moment ce el insistase să-i dezvăluie ceea ce ea 
preferase să ascundă. Insă, cu toate că furia i se mai 
domolise, hotărârea lui de a o găsi rămăsese aceeaşi. 

Era deja târziu, aşa că vizita pe Frith Street trebuia să 
aştepte până a doua zi. Se întrebă ce avea să găsească 
acolo; ticăloasa de Jane dăduse probabil altă adresă poştală 
în locul celei de acasă. Însă adresa aceea putea să ducă 
undeva. 


De vreme ce nu prea mai avea nimic de făcut în privinţa 
ei, gândurile lui reveniră la Fantomă. Spionul francezilor 
era mult mai important decât găsirea unei tinere doamne 
care-l înnebunise. Mintea lui ştia asta; nu şi inima lui. 


Îmbrăcată într-o pelerină cenuşie şi cu o bonetă mare 
care îi umbrea chipul, Kit intră în magazinul de zarzavaturi. 
Proprietara, o femeie bondoacă, de vârstă mijlocie, cu 
trăsături plăcute, era ocupată cu o clientă mai în vârstă, 
însă îi aruncă lui Kit un zâmbet de bun venit. 

Kit îşi făcu de lucru cercetând produsele până când 
cealaltă clientă plecă. Apoi spuse: 

— Bună dimineaţa, doamnă Henley. 

— Imi pare bine să vă revăd, domnişoară. A trecut ceva 
timp, răspunse cealaltă femeie cu amabilitate. Ce anume 
doriţi astăzi? 

— O duzină de fire de praz, vă rog, şi două kilograme de 
varză de Bruxelles proaspătă. Când doamna Henley se duse 
să aleagă legumele, Kit adăugă murmurând: E posibil să 
vină cineva să întrebe de L.J. Knight. Un domn fermecător 
şi foarte insistent. 

— Nu te îngrijora, fetiţo. De la mine n-o să afle nimic. 

— Cu cât mai puţine spuneţi, cu atât mai bine, căci e un 
tip foarte isteţ. 

In magazin intră altă clientă, aşa că doamna Henley 
adăugă pe un ton mai ridicat: 

— Domnişoară, vreţi şi nişte portocale? Sunt un pic cam 
scumpe, dar foarte dulci. 

— Chiar arată bine, aprobă Kit. O să vreau şase. 

După ce adăugă şi portocalele în coş, întinse banii să 
plătească pentru cumpărături. Printre celelalte monede mai 
mici era ascunsă şi o guinee de aur. 

— Ca să acopăr costurile de redirecţionare a poştei, 
murmură ea. Deocamdată nu pot să vin să ridic personal 
corespondenţa. 

Doamna Henley vâri banii în buzunar cu un zâmbet 
conspirativ, după care se întoarse spre clienta cea nouă. 


Kit ieşi din magazin. N-ar fi trebuit să-i spună niciodată 
lui Lucien - se mustră în gând şi îi schimbă numele în 
Strathmore - atât de multe. Bineînţeles, nu totul era 
adevărat, însă ştia că nu avea să-i ia prea mult să separe 
grâul de neghină. Probabil chiar atunci îl lua la întrebări pe 
Leigh Hunt, de unde avea să ajungă direct la magazinul 
doamnei Henley. 

Probabil că avea să fie foarte furios văzându-se înşelat 
din nou. Era ironic că ea, care întotdeauna avusese o 
pasiune pentru adevăr, spunea acum atâtea minciuni încât 
îi era greu să le mai ţină şirul. Iar faptul că nu avea de ales 
nu-i oferea nicio alinare. 

Cu un oftat, lăsă deoparte grijile ei legate de Strathmore. 
Venise vremea să se preocupe de ceea ce o aştepta în 
noaptea următoare. Cumularea neliniştilor nu-i era de 
niciun ajutor. 


Lucien nu rămase deloc surprins să afle că numărul 20 
de pe Frith Street era, de fapt, o combinaţie între un 
magazin de zarzavaturi şi un oficiu poştal. Intr-un şuvoi de 
clienţi aproape în exclusivitate femei, care intrau şi ieşeau 
cât era ziua de lungă, îi era foarte uşor lui Jane să-şi ia 
corespondenţa nestingherită. 

Când clientele văzură că un bărbat - şi nu un bărbat 
oarecare, ci unul bogat şi de rang înalt - intrase în 
magazin, schimbară priviri neliniştite. Una câte una, îşi 
terminară în grabă cumpărăturile şi ieşiră din magazin, 
însă nu fără a-l studia pe intrus. El rămase calm, cu mâinile 
împreunate pe baston, dar în sinea lui era amuzat că simpla 
lui prezenţă putea goli un magazin întreg. 

După ce toate clientele ieşiră, proprietara se întoarse 
spre el, fără să se arate surprinsă de vederea unui 
gentleman printre coşurile cu napi şi cartofi. Cel mai 
probabil, Jane o avertizase că Lucien avea să vină să îl 
caute pe L.J. Knight. 

— Cu ce vă pot ajuta, domnule? întrebă femeia. Vreţi 
nişte portocale frumoase? 


Spre regretul lui, nu părea uşor de mituit. Nu avea cum 
să primească informaţii decât dacă o ducea pe piste 
greşite. 

— Îl caut pe unchiul meu. E un bătrân încântător, însă nu 
foarte întreg la minte. Din când în când mai fuge de acasă. 
Am auzit că de data asta şi-a luat un apartament în Soho şi 
primeşte corespondenţa la adresa asta. Il cheamă LJ. 
Knight. Işi ia scrisorile de aici? 

Ea păru uimită, ca şi când s-ar fi aşteptat la o altă 
întrebare. 

— Numele unchiului dumneavoastră îmi sună cunoscut, 
însă nu-l pot asocia cu un chip. 

Lucien îi aruncă femeii un zâmbet fermecător. 

— Pot să fiu sincer? De data asta mi-e teamă că bătrânul 
a fugit cu o vânătoare de averi. Poate că ea îi ridică de aici 
corespondenţa. Femeia asta vă este cunoscută? Scoase 
dintr-un buzunar interior una dintre schiţele pe care i le 
făcuse lui Jane. 

Dacă n-ar fi urmărit-o atât de aproape pe femeie, n-ar fi 
remarcat tresărirea abia vizibilă, involuntară, a privirii ei. 
Lucien era gata să jure că o recunoscuse. 

— Cred că am văzut-o, răspunse ea, dar nu sunt prea 
sigură. Nu are o figură pe care să o ţii minte. Lucien nu era 
de acord cu asta, însă era adevărat că trăsăturile lui Jane 
nu ieşeau prin nimic din comun. Era nevoie de un artist 
excepţional ca să-i surprindă caracterul unic, iar talentul 
său nu se ridica la asemenea înălţime. Nu arată ca o 
vânătoare de averi, conchise femeia, dându-i înapoi schiţa. 

— Şi exact asta o face atât de periculoasă. Cu toate că 
pare cumsecade, are o reputaţie teribilă. Mi-e teamă să nu-i 
facă rău unchiului James când şi va da seama că nu are 
niciun ban pe numele lui. 

În ochii vânzătoarei luci o scânteie de amuzament când 
îşi dădu seama că Lucien spunea baliverne. 

— Dacă fata îi va face necazuri, unchiul dumneavoastră 
se va întoarce cu siguranţă acasă. 


— Sper. Când vine vorba de femei nu gândeşte prea 
raţional. Lucien se întrebă dacă vorbea despre unchiul său 
fictiv sau despre el însuşi. 

Plecă, după ce îi mulţumi femeii pentru amabilitate. 
Putea să pună pe cineva să pândească magazinul, dar se 
îndoia că ar fi fost de folos. Jane era prea deşteaptă să vină 
personal acolo, acum că Lucien ştia de acel loc. 

Ar fi fost mai productiv să-l pună pe unul dintre agenţii 
săi să-i dea de urmă în Soho, înarmat cu o schiţă. Cu toate 
că cereau timp, operaţiunile de acest fel dădeau de obicei 
rezultate. In timp, avea să-i dea de urmă. 

Insă care avea să fie următorul pas odată ce-o găsea? 


Interludiu 


Când îl auzi intrând în anticameră, sorbi ultima gură de 
ceai şi lăsă cu grijă ceaşca. Apoi se ridică şi işi scutură 
părul negru care îi cădea în cascadă până la brâu. In seara 
aceea purta un costum de dantelă neagră care i se potrivea 
perfect, cu un decolteu adânc şi cizme înalte până la 
coapsă. Spărturile dantelei ațâţau privirea, lăsând senzaţia 
că dezvăluie din corp mai mult decât o făceau de fapt. 

Îşi strânse buzele când auzi bâzâitul slab din camera 
alăturată. Luă biciul şi se plimbă cu postura arogantă a 
unui cavalerist. 

— Nu atinge nimic fără să-ţi dau eu voie, sclavule, se 
răsti ea, lovindu-i încheietura mâinii. 

Cu toate că era cel mai moale bici, tot îi lăsă o urmă. 
Clipi şi lăsă jos dispozitivul mecanic, însă căzu în genunchi 
cu ochi strălucitori. 

— Vă cer umil iertare, stăpână. 

Fa îi lovi în faţă, evitându-i ochiul şi lăsându-i doar o 
urmă uşoară. 

— Nu-ţi accept scuzele, sclavule. Trebuie să fii pedepsit. 
Scoate-ţi hainele ca să rămâi la fel de gol precum celelalte 
animale. 

El o ascultă, cu mâinile tremurând de nerăbdare, 
dezgolindu-şi trupul puternic. Apoi se lăsă în patru labe. Ea 
îl lovi cu biciul peste şira spinării, cu o putere furioasă. El 
ţipă şi ridică fruntea să o privească, cu pupilele înnegrite. 

Mersese prea departe prea curând. Aceea era partea cea 
mai dificilă, să se stăpânească şi să-i ridice incet nivelul 
durerii. Dacă o făcea prea rapid, îl pierdea şi, odată cu el, 
pierdea mult mai mult. Lovi din nou cu biciul, mai blând, iar 
el se relaxă cu un geamăt aspru de plăcere. Cu grija cu 
care artistul pictează un portret, începu să-l biciuiască pe 
tot corpul, verificându-i atent gradul de excitație. 


Îl şi blestema, adresându-i toate înjurăturile pe care le 
ştia, spunându-i ce animal scârbos era. lar criticile ei 
violente adăugau gaz pe focul excitaţiei lui. 

Când biciul moale îşi pierdu efectul, îl schimbă cu unul 
mai dur care îi lăsa urme sângerii la fiecare lovitură. 
Bărbatul începu să se zvârcolească în ritmul cravaşei, 
bucurându-se de nişte lovituri care mai devreme ar fi fost 
prea dureroase, in sfârşit, fu liberă să lovească în el cu 
toată forța. Il pocni din nou şi din nou, lăsându-se posedată 
de violență până când se simţi aproape dezumanizată. 
Ţipetele bărbatului deveniră tot mai puternice, umplând 
camera până când trupul său înecat în sudoare începu să 
tremure de extaz. 

Apoi se termină, iar el rămase întins pe covorul de piele 
de oaie, sângele lui murdărind lâna albă, cu trupul moale şi 
satisfăcut. 

— Eşti superbă, stăpână, spuse el gâfâind. Superbă, 
înecată de ura pe care o simţea faţă de ea însăşi, se răsuci 
pe călcâie şi ieşi din cameră. 


Capitolul 11 


Kit se trezi tremurând, cu tot trupul ud de sudoare. 
Fusese cel mai viu coşmar de până atunci şi o lăsase cu o 
senzaţie de greață. Incercă să găsească o logică în acele 
imagini, însă degeaba; coşmarul era atât de străin de 
experienţa ei, încât era ca şi când ar fi încercat să înţeleagă 
chineza. Doar emoţiile erau de recunoscut: o furie şi o 
disperare atât de intense, încât amenințau să o înece. 

Viola se ridică de la capul patului şi traversă păturile cu 
un mieunat uşor. Kit aproape plânse de uşurare când pisica 
îi mângâie obrazul într-un gest prin care, fără îndoială, 
cerea micul dejun. Normalitatea rugăminţii felinei o ajută 
pe Kit să înfrunte fluviul de nefericire care o inundase. 

Intâi se relaxă, muşchi cu muşchi, până când se opri din 
tremurat. Apoi îşi umplu mintea cu emoţii pozitive - pace, 
dragoste, speranţă - până când toată suferinţa dispăru. 

După ce se linişti, cobori din pat şi îmbrăcă un halat care 
să o ferească de aerul rece al dimineţii. Apoi o luă pe Viola 
pe umăr şi se îndreptă spre bucătărie, spunându-şi cu 
hotărâre că făcea progrese. Trecuse de noaptea trecută 
fără să se facă de râs, şi avusese ocazia să-şi studieze unul 
dintre suspecți suficient de aproape cât să-l elimine din 
calculele ei. Chiar dacă informaţiile erau negative, făcuse 
un mic pas înainte. 

Hrâni pisica, puse ceainicul pe foc şi scoase o bucată de 
pâine. Apoi, când dădu să o taie cu cuțitul, în mintea ei 
apăru brusc o imagine din coşmar. Cu toate că detaliile 
erau vagi, era vorba foarte clar de un soi de jucărie 
mecanică. Îngheţă, cu lama cuţitului în aer şi cu stomacul 
arzând. Cunoştea un singur om capabil să creeze un 
asemenea dispozitiv. Dumnezeule mare, fă să nu fie Lucien, 
se rugă ea. Te rog, fă să nu fie el. 

Şi totuşi, dacă era... 

Privi în gol la muchia strălucitoare a cuţitului. Chiar dacă 
bărbatul pe care îl căuta era contele de Strathmore, asta nu 


avea s-o abată de la drumul ei. 


Lucien privi mohorât grămezile de informaţii pe care le 
adunase despre Diavoli. Era o adunătură stânjenitoare de 
date despre activităţile lor financiare şi politice, aventurile 
lor amoroase, viciile lor publice şi virtuțile lor secrete. Şi 
totuşi, după ce parcurse toate materialele, nu ştia nimic 
mai mult decât ceea ce dedusese din pură intuiţie. Cei mai 
mulţi dintre Discipoli aveau probleme financiare grave. Mai 
mulţi aveau acces direct la secrete guvernamentale şi toţi 
se mişcau în cercuri în care informaţiile puteau fi stoarse 
din cuvintele rostise pe negândite de către oficiali. Oricare 
dintre ei ar fi acceptat bani francezi. 

Nu avansa în căutarea lui după femeia misterioasă. 
Agentul său se plimbase timp de două zile prin Soho cu 
portretul lui Jane. Unor locuitori şi proprietari de magazine 
li se păruse cunoscută, însă niciunul nu fusese în stare să-i 
alăture un nume şi o adresă. Poate că schiţa era de vină, 
însă bănuia că problema era, de fapt, abilitatea ei 
cameleonică de a arăta tot timpul altfel. 

Din impuls, se hotări să-şi lase deoparte hârtiile şi să 
meargă să ia cina la club. O seară plăcută printre prieteni 
avea să-i limpezească mintea înceţoşată. 

Afacerile şi plăcerea se îmbinară când Lucien îl găsi la 
club pe lordul Ives. Cu toate că în opinia lui nu Ives era 
Fantoma, exista întotdeauna posibilitatea ca tânărul Diavol 
să spună ceva interesant despre ceilalţi membri ai 
grupului. Mai mult, lui Lucien îi plăcea compania acelui 
tânăr. Un om capabil de autoironie după ce i se aruncase în 
nas o pereche de sâni falşi merita şansa unei prietenii. 

— Trebuie să plec curând, spuse Ives. În seara asta mă 
duc la teatru. 

— La Drury Lane? 

— Nu, la Marlowe, locul acela nou de pe Strand. Ai fost 
acolo? 

— Nu încă, dar aveam de gând să merg, răspunse Lucien 
cu interes. Am auzit că le face concurenţă celor două teatre 


regale renumite. 

— Aşa e, e un teatru de primă mână, rânji Ives. Şi are 
cele mai atrăgătoare dansatoare din Londra. 

— Ai pus ochii pe vreuna? 

— Am pus mai mult decât ochii, se lăudă Ives cu o 
mândrie tinerească adorabilă. Vrei să vii cu mine? Cu Cleo 
mă întâlnesc abia după aceea şi am toată loja pentru mine. 
In seara asta se joacă cel mai popular spectacol al teatrului. 
Pot să garantez că e foarte distractiv. 

— E o idee excelentă. Mereu mi-a plăcut să merg la 
teatru, însă în ultima vreme am fost prea ocupat. 

Tânărul începu să vorbească despre scenă, în trecut şi în 
prezent. Se vedea că subiectul îl pasiona. Mai spuse şi că îl 
cunoscuse pe lordul Nunfield datorită interesului lor comun 
pentru teatru şi, prin intermediul acestuia, ajunsese 
membru al Diavolilor. 

— Teatrul e un loc aparte, iar oamenii lui sunt o specie de 
sine stătătoare, remarcă Lucien după ce îşi terminară vinul 
roşu. 

— Admir modul liber în care îşi trăiesc viața, mărturisi 
Ives gânditor, în timp ce părăseau salonul de mese al 
clubului. N-ar fi minunat dacă toate femeile ar fi la fel de 
lipsite de inhibiţii ca actrițele? 

— Nu sunt sigur că lumea e pregătită pentru aşa ceva. 
Lucien făcu semn să li se aducă pălăriile şi pelerinele. Când 
te vei căsători, ai vrea ca soţia ta să fie libertină ca o 
dansatoare de la teatru? 

— Ai dreptate, murmură Ives cu un zâmbet trist. 

Luară fiecare trăsura lui, ca să poată pleca separat după 
aceea. Se întâlniră în holul teatrului şi urcară imediat, căci 
spectacolul începuse deja. 

Doar două teatre care beneficiau de privilegii regale, 
Drury Lane şi Covent Garden, aveau voie să pună în scenă 
spectacole „serioase”. Celelalte, de pildă Marlowe, fentau 
legea incluzând muzică şi dans, pentru ca spectacolele să 
poată fi considerate concerte. Lucien şi Ives se aşezară 


chiar când orchestra termină o interpretare energică a 
Muzicii apelor de Hândel. 

Apoi începu spectacolul principal. Aşa cum scria pe bilet, 
se numea Jigăncuşa. Era o piesă prostească şi plină de 
umor, care începea cu dezmoştenirea unui frumos tânăr 
nobil pe nume Horatio de către tatăl său cel dur, ducele de 
Omnium, după ce un văr mârşav făcuse să pară că Horatio 
pătase onoarea familiei. Cu inima frântă, tânărul pleacă în 
sălbăticie, unde e salvat de la moarte de o şatră de ţigani. 
Când Horatio se alătură noilor săi prieteni la un ospăț în 
jurul focului de tabără, Ives spuse încet: 

— Imediat o să iasă un grup de fete să danseze. Cleo e 
prima. 

Costumate minunat şi cu salbe lungi zângănindu-le la 
gât, fetele apărură pe scenă. Cleo era o fetişcană plină de 
viaţă, cu trăsături armonioase şi o privire languroasă. Când 
îşi ridică tamburina deasupra capului, fapt care făcu minuni 
pentru un trup deja impresionant, privi către loja lor şi îi 
zâmbi lui Ives. Părea un răspuns delicios la rugăciunea unui 
tânăr. 

Apoi grupul făcu vreo câţiva paşi înapoi, şi pe scenă intră 
altă ţigăncuşă ca să danseze un solo. Apariţia ei stârni un 
val de aplauze. Fata nou-venită nu era o frumuseţe ieşită 
din comun, însă avea misterul care îi face pe cei mai buni 
actori să atragă, într-o secundă, atenţia tuturor. 

Fata se răsuci şi sări veselă pe toată scena, ridicându-şi 
fustele cât să lase să se vadă un lanţ delicat de aur pe 
glezna fină. Pe măsură ce ritmul se acceleră, fustele ei se 
ridicară din ce în ce mai sus, lăsând vederii privelişti 
ameţitoare ale gambelor şi, din când în când, ale 
genunchilor. Avea picioare minunate. 

La fandarea finală, privirea ei o întâlni pe cea a unui 
Horatio vrăjit. Cei doi se uitară unul la celălalt. Ea avea un 
profil elegant, pur precum o monedă grecească... 

Lucien trase adânc aer în piept, paralizat de un şoc atât 
de intens, încât îl resimţi fizic. Nu era posibil, la naiba, nu 
era posibil. 


— Pot să-ţi împrumut monoclul? întrebă el, cu vocea 
gâtuită. 

Ives i-l întinse imediat. Imaginea mărită îi dovedi lui 
Lucien că ochii nu-l înşelaseră. Picioarele lungi şi profilul 
clasic erau, fără îndoială, ale lui Jane. 

Simţi cum i se albesc pumnii în jurul lornionului. Femeia 
pe care o considerase o intelectuală rezervată şi idealistă 
era, de fapt, actriță. Şi încă una care nu simţea vreo urmă 
de ruşine să-şi expună o parte indecent de mare din trupul 
ei minunat în faţa unui teatru plin de străini. 

li returnă lornionul, lăsând doar o uşoară urmă de 
curiozitate să i se vadă în voce. 

— Cine e dansatoarea? 

— Domnişoara James - Cassie James. Joacă rolul Annei, 
personajul principal din povestea de dragoste. E foarte 
bună, nu? 

Era mai mult decât bună; era ameţitoare. Avea o 
strălucire care aprindea întreaga scenă, eclipsându-i pe 
ceilalţi actori. 

La fel de vrăjit precum Lucien, Horatio se ridică de lângă 
foc şi începu să danseze cu Anna. Ea îşi dădu jucăuş părul 
negru pe spate şi îşi ridică din nou straturile diafane ale 
fustelor, din ce în ce mai sus cu fiecare piruetă. 

— Imediat o să-i vedem faimosul tatuaj, şopti Ives. 
Priveşte deasupra genunchiului ei drept. 

lar fustele ei se ridicară suficient de mult cât să-i 
dezvăluie desenul din interiorul coapsei, chiar deasupra 
genunchiului. Priveliştea stârni un zgomot asurzitor de 
exclamaţii de aprobare din partea bărbaţilor din public. 

Anna îşi ridică fustele încă o dată, provocând o rumoare 
şi mai amplă. Lucien îşi încleşta dinţii. 

— Ce e tatuajul acela, o floare? 

— Nu, un fluture. 

Ives îi dădu iarăşi lornionul, iar la următoarea piruetă a 
Annei, Lucien avu privilegiul să zărească un fluture frivol, 
negru cu roşu, tatuat pe pielea mătăsoasă a coapsei ei, pe 
interior. Şi-ar fi dorit să o înfăşoare într-o mantie care să o 


acopere din cap până-n picioare. Şi-ar fi dorit să-i sucească 
gâtul acela nedemn de încredere. Şi şi-ar mai fi dorit, cu 
disperare chiar, să-şi lipească buzele de fluturele acela 
îmbietor, înnebunitor, apoi să le urce şi mai sus... 

Aproape sufocat, închise ochii până reuşi din nou să 
respire. Când îi deschise din nou, cortina se lăsa pentru 
pauză. Se întoarse spre tovarăşul său. 

— Povesteşte-mi despre Cassie James. 

— Te-a cucerit, nu? rânji Ives. Se spune că o să aibă la fel 
de mult succes pe cât a avut doamna Jordan. A apărut pe 
scenele Londrei cu vreo trei sau patru ani în urmă, însă a 
avut doar roluri minore, aşa că s-a dus în circuitele din 
provincie. Cu doi ani în urmă am văzut-o la Teatrul Regal 
din York în Se umileşte pentru a cuceri şi a jucat excelent. 
Managerul de la Marlowe a considerat că era pregătită 
pentru Londra şi a angajat-o pentru sezonul ăsta, scriind 
Ţigâncuşa anume pentru ea. Şi ea şi piesa au avut un 
succes ameţitor. 

Lui Lucien nu-i păsa câtuşi de puţin de triumfurile ei 
teatrale. 

— Domnişoara James are, momentan, vreun protector? 

— Din câte ştiu eu, nu. Cred că e genul care preferă să 
aibă tot soiul de iubiţi. 

— Detalii, te rog. 

— Chiar te interesează persoana ei, nu? îmi pare rău, dar 
sincer nu ştiu cine s-a culcat cu ea - e destul de discretă 
pentru o actriţă. În York am văzut-o în culise şi se purta 
destul de îndrăzneţ cu un tip din Colonii - cred că era 
canadian sau american, însă habar n-am cum îl chema. Ives 
se gândi o clipă. Nunfield umbla după ea. Eram cu el în 
noaptea în care a debutat la Londra, acum, în septembrie. 
Iar el se purta cum te porţi tu acum. 

Lui Lucien îi reveni sentimentul de sufocare. 

— Şi a reuşit să o seducă? 

— Nu cred, însă, cum spuneam, nu pot băga mâna-n foc. 
Ştiu că dorea să-i ofere un cec foarte generos. 


Lucien se întrebă cu câţi bărbaţi se culcase „Jane", în 
timp ce cu el se purtase precum o mironosiţă aflată în 
pericol. Actoria. Acesta era răspunsul. Aşa se explicau 
perucile, machiajul, abilitatea de a-şi lua diverse 
personalităţi. Nici măcar Ives, care o ştia pe Cassie James, 
actriţă în plină ascensiune, nu o recunoscuse când îi făcuse 
avansuri beat lui Sally de la George şi Vulturul. 

Singura întrebare importantă era de ce îi urmărea pe 
Diavoli. O posibilitate care îl umplea de greață era ca ea să 
fie amanta lui Nunfield şi să-i spioneze pe cei din grup la 
cererea lui, fie pentru informaţii, fie pentru că cei doi 
găseau acea idee pervers de amuzantă. Sau poate că 
fuseseră iubiţi, el o părăsise, iar ea dorea să se răzbune. 

Un lucru era clar ca lumina zilei: încă o dată îşi bătuse 

joc complet de Lucien. 
_ Pauza se sfârşi şi începu următorul act din Țigăncuşa. 
Intre Anna şi Horatio înflori o poveste de dragoste care 
urma să culmineze cu o nuntă țigănească. Apoi apăru 
ducele de Omnium şi îl imploră pe fiul său să-l ierte pentru 
că luase de bune minciunile ticăloase spuse de vărul 
intrigant. 

După împăcarea cu tatăl său, Horatio o ceru pe Anna de 
soție, oferindu-i o viață de lux şi perspectiva de a deveni 
ducesă de Omnium. Cu lacrimi în ochi, fata refuză oferta 
din cauza originii ei umile, spunând că nu merita să fie 
ducesă. 

Chiar când cei doi iubiţi erau gata să se despartă pentru 
totdeauna, regele ţiganilor îşi făcu apariţia cu mare pompă, 
însoţit de dansatoarele care cântau la tamburină. Regele 
spuse că Anna era, de fapt, fiica unui conte şi fusese furată 
când era mică, din cauza frumuseţii ei. După ce i se stabili 
originea aristocratică, Anna acceptă cererea lui Horatio. La 
sfârşitul piesei, toate personajele, inclusiv ducele de 
Omnium, dansară vesel în jurul focului. 

Ca folclor ţigănesc, piesa era ridicolă; Lucien îşi spuse în 
gând că trebuia să-l trimită şi pe Nicholas să o vadă, căci 
era sigur că prietenul său avea să fie indignat de descrierea 


făcută ţiganilor. Însă ca distracţie era potrivită, iar Cassie 
James era lucrul cel mai bun din ea. 

După ce actorii se plecară în faţa publicului şi ieşiră de 
pe scenă, Ives spuse: 

— Acum mă duc după Cleo. Vrei să vii cu mine în culise 
sau îţi urez noapte bună aici? 

Lucien se ridică şi îşi luă pelerina pe care o aruncase pe 
un scaun liber. 

— Te însoțesc la cabinele actorilor. Nici nu-ți trece prin 
cap cât de mult îmi doresc să o cunosc pe talentata 
domnişoară James. 


Capitolul 12 


Culisele erau pline cu actori şi actriţe exuberante şi cu 
prietenii lor. Tumultul de după spectacole o neliniştea tot 
timpul pe Kit, aşa că rămase sprijinită cu spatele de zid. 
Mai mulţi bărbaţi formaseră un semicerc în jurul ei, 
oferindu-i complimente extravagante şi cerşindu-i atenţia. 

Se obişnuise să le dea replici sugestive, care bărbaţilor le 
plăceau. Când un admirator îi spuse „Domnişoară James, în 
seara asta arătaţi ca un înger”, ea răspunsese ironic cu 
„Dacă e adevărat, înseamnă că îngerii ar avea nevoie de o 
transformare”. 

Mulțimea din jurul ei râse. Apoi un tip mai cochet îi 
spuse plin de însufleţire: 

— Sigur nu vreţi să mă acceptaţi? îmi doresc să vă fiu 
protector. 

Ea îl privi gânditoare. j 

— Bărbații încearcă mereu să mă protejeze. Insă nu-mi 
dau seama niciodată de la ce anume. 

Grupul începu să facă aluzii gălăgioase la diverse lucruri 
de care trebuia să fie protejată. In timp ce rosteau tot felul 
de nume, ea privea cu coada ochiului la restul bărbaţilor 
prezenţi, aşteptând o reacţie de surpriză sau de şoc sau 
altceva care ar fi putut-o ajuta în căutări. 

Venise şi lordul Ives, iar acum părăsea încăperea cu Cleo 
zâmbindu-i la braţ. Din câte spusese vecina ei, era un tânăr 
decent. Nu văzu şi alţi Diavoli. Cei care mergeau la teatru 
văzuseră de mult Țigâncuşa, aşa că nu prea avea şanse să 
afle ceva în acea seară. 

Işi îndreptă din nou atenţia asupra admiratorilor ei, când 
un tânăr sobru încercă să-i pună în mână o carte religioasă. 

— Teatrul nu e un loc pentru o femeie cuviincioasă, rosti 
el cu sinceritate. Citeşte asta şi o să vezi pe ce cale greşită 
ai apucat-o. 

Refuză cartea şi îi răspunse cu un zâmbet ironic: 

— A greşi e omeneşte - iar senzaţia e divină. 


În hohotul de râs care urmă, tânărul cel onest fu nevoit 
să se retragă în grabă. 

— Dumnezeule, ce limbă ascuţită ai, comentă un bărbat 
mai în vârstă. 

— Dumnezeu n-are nicio legătură cu asta, spuse ea 
bătând din gene. 

Şi mai multe râsete. Privi în încăpere să vadă dacă mai 
apăruse cineva între timp şi dintr-odată înlemni de uimire. 
Lordul Strathmore tăia mulţimea şi se îndrepta direct spre 
ea, cu intensitatea concentrată a unui leopard flămând. 

li veni să înjure. Trebuia să-şi dea seama că norocul nu 
avea să rămână prea mult de partea ei; Strathmore avea o 
abilitate ciudată de a o găsi. 

Instinctul o îndemnă să o ia la fugă, dar se stăpâni. N-ar 
fi putut să se mişte suficient de rapid prin gloata aceea de 
oameni. În plus, era mai bine dacă rămânea în anticameră. 
Nu avea ce să-i facă într-un loc atât de populat. 

Il subestimase. 

În timp ce încerca să-şi adune gândurile, Strathmore 
ajunse la semicercul din jurul ei. Era în toanele de Lucifer, 
radiind o aură de o forţă atât de amenințătoare, încât 
ceilalţi bărbaţi se retraseră din instinct. 

Şi totuşi i se adresă într-o manieră ireproşabilă. 

— Draga mea, ai fost magnifică în seara asta. li ridică 
bărbia lui Kit şi o sărută uşor şi posesiv, ca şi când ar fi fost 
iubiţi declaraţi. 

Nu putea să nu răspundă buzelor calde, dar nu se 
încredea în strălucirea zâmbetului său. Se lipi de perete şi 
se întrebă ce ticăloşie avea în minte. 

— Mă bucur că ţi-a plăcut spectacolul, spuse ea cu 
precauţie. 

— Nu încetezi să mă uimeşti, draga mea, continuă el pe 
un ton răguşit şi intim. De câte ori te văd jucând am 
senzaţia că tocmai am cunoscut o femeie nouă şi 
fascinantă. 

În timp ce se gândea la un răspuns potrivit pentru 
cuvintele lui cu dublu sens, el deschise pelerina pe care o 


ţinea pe braţ. Veşmântul voluminos era suficient de mare 
cât să poată fi înfăşurat de două ori în jurul ei. Exact asta 
făcu el, cu o mişcare agilă, trăgând-o de lângă perete şi 
strângând-o atât de tare între falduri, încât nu-şi mai putea 
mişca mâinile. 

— Ce naiba faci? izbucni ea. 

— Te plângeai că devin previzibil, spuse el pe un ton 
dulce, aşa că m-am hotărât să iau măsuri în privinţa asta. O 
luă în braţe şi o sărută uşor pe buze, ridicând cu abilitate 
capul când ea încercă să-l muşte. In seara asta o să ne 
recâştigăm dragostea. 

Furioasă, Kit încercă să se elibereze, însă era neajutorată 
în coconul de material negru. 

— Ştiam eu că o bucăţică de prima mână cum e Cassie 
are sigur un protector, spuse vesel unul dintre admiratorii 
săi, însă habar n-aveam că norocosul erai tu, Strathmore. 
Nu e de mirare că ne-a refuzat pe toţi. 

— Sunt foarte conştient de norocul meu. Tonul blând era 
contrazis de lumina verde şi periculoasă a ochilor săi când 
o privi. Nu mai există în toată Anglia o femeie precum 
Cassie James. 

Înaintarea lor prin anticameră fu însoţită de aluzii la ceea 
ce turturica lui ar fi putut considera romantic. Kit încercă 
să se elibereze, însă braţele contelui o ţineau lipită de 
pieptul său lat la fel de strâns precum nişte bare de fier. 
Reugşi să-l lovească cu cotul în plexul solar, iar el făcu o 
grimasă, fără să-şi piardă însă zâmbetul. 

— Nu te-aş sfătui să faci o scenă, draga mea, murmură el 
printre dinţi. 

O privire rapidă către bărbaţii care râdeau în jurul lor o 
lămuri că nu putea să strige după ajutor. Orice protest ar fi 
fost considerat doar o prefăcătorie în cadrul jocului 
amoros. 

Un binevoitor îi deschise uşa lui Strathmore, care dădu 
din cap în semn de mulţumire şi ieşi pe hol. Paşii lui se 
auzeau cadenţat în timp ce mergea cu ea în braţe prin 


teatrul pustiu. Chiar dacă ar fi urlat, n-ar fi auzit-o nimeni 
din cauza zgomotului din jur. 

Când ajunseră la uşa secundară, ponarul făcu o 
plecăciune adâncă. 

— Domnule, trăsura dumneavoastră vă aşteaptă. 

— Mulţumesc Smithson, răspunse Strathmore, înclinând 
capul. 

Kit încercă să se elibereze, însă fără succes. 

—  Ajutaţi-mă domnule Smithson, gâfâi ea. Nu este o 
joacă... sunt răpită. 

Hamalul zâmbi şi le făcu loc să treacă. 

— Domnul mi-a spus mai devreme de planurile sale, 
domnişoară. Simţiţi-vă bine. Munciţi din greu şi meritaţi un 
pic de distracţie. 

Trăsura lui Strathmore aştepta chiar afară, iar răsuflarea 
cailor se ridica în nori cenuşii în aerul rece al nopţii. 
Smithson deschise uşa şi le cobori treptele. După ce 
contele o urcă pe Kit în trăsură şi o lăsă pe bancheta de 
piele, îi aruncă o monedă de aur portarului. 

Kit folosi momentul în care el stătea cu spatele ca să 
încerce să se elibereze de pelerină, dar în clipa următoare 
Strathmore urcă lângă ea şi trânti uşa. Trăsura porni 
imediat pe străduţa care ducea în Strand. 

Când mişcarea o aruncă pe Kit în cealaltă parte a 
vehiculului, teama ei se transformă de-a dreptul în panică, 
în niciuna dintre întâlnirile lor întâmplătoare nu crezuse că 
Strathmore i-ar fi putut face rău, însă acum se întreba dacă 
nu cumva îl judecase complet greşit. In doar câteva clipe 
devenise prizoniera lui. Atât de repede, atât de uşor. 

Ar fi putut s-o ucidă în seara aceea şi să-i arunce trupul 
în Tamisa. lar în cazul în care dispariţia ei ar fi fost 
cercetată, el avea să spună doar că petrecuseră o noapte 
minunată, iar ea plecase cât se poate de întreagă. Nimeni 
n-ar fi bănuit că un nobil atât de rafinat şi de integru putea 
minţi cu atâta uşurinţă. 

Işi strânse pumnii pe sub pelerină şi îşi muşcă buza până 
la sânge. Niciodată nu se simţise atât de neajutorată, la 


mila unui bărbat. Se întoarse disperată la singura sursă de 
putere care nu o dezamăgise niciodată. 

Când găsi ceea ce căuta, o umbră de linişte începu să-i 
domolească teroarea. Nu era singură. Respiră adânc, iar 
teama i se retrase până în punctul în care reuşi din nou să 
gândească lucid. Trebuia să fie puternică, să se ridice la 
înălţimea bărbatului care o capturase. 

Inchise ochii şi îşi creă un nou rol: acela al unei actriţe 
versate şi sofisticate, căreia nu-i era frică de nimic. Când se 
gândi că putea fi convingătoare, deschise ochii şi spuse cu 
răceală: 

— Aveţi obiceiul să răpiți femei, domnule? 

—Nu neapărat, răspunse el cu o răceală la fel de mare, 
însă mi se pare firesc când femeia în cauză e incapabilă să 
spună adevărul. 

— Sinceritatea mea sau lipsa ei nu e treaba ta. Cuvintele 
ei tăioase fură întrerupte de o zdruncinătură a trăsurii care 
o făcură să se rostogolească pe banchetă. Nu putea să-şi 
ţină echilibrul fără să se ajute de braţe. 

Strathmore o prinse de umeri şi o împinse în colţ. 

—Nu uita că Lucifer e Prinţul Minciunilor, iar asta îmi dă, 
cu siguranţă, drepturi asupra ta, continuă el, rezemându-se 
de partea lui de banchetă. Tu eşti unul dintre cei mai 
devotați adepţi ai mei. 

— Când o zbura porcul, replică ea nepoliticos. Cea mai 
mare dorinţă a mea e să te evit. 

În sfârşit, zbaterea ei îndelungată dădu roade şi se 
eliberă de pelerină. O dădu la o parte, însă el spuse: 

— Îţi sugerez să rămâi în ea. Uşa de pe partea ta e 
încuiată ca să nu poţi fugi pe acolo, iar afară e îngrozitor de 
frig. 

Să-l ia naiba, avea dreptate; era foarte frig, iar costumul 
ei de ţigancă nu fusese croit ca să-i ţină de cald. Se 
înfăşură din nou în pelerină. Încercă pe ascuns uşa de pe 
partea ei, însă chiar era încuiată. Oftă şi reveni în colţ, 
înfăşurând şi mai strâns pelerina. Faldurile grele de lână 
păstraseră parfumul vag al coloniei lui. 


— Unde mă duci? 

— La cină. Ai muncit mult pe scena aceea, deci, probabil, 
ţi-e o foame de lup. 

Răspunsul lui fu atât de prozaic, încât aproape o făcu să 
râdă. Teama i se domoli şi mai mult. 

— Ai dreptate, după spectacole întotdeauna simt nevoia 
să mănânc mult. Dar de ce nu mi-ai zis pur şi simplu să vin 
cu tine? Nu-mi place să fiu luată pe sus de bărbaţi. 

— Nu? răspunse el sarcastic. Am auzit că destul de mulţi 
bărbaţi te-au luat. 

— Din nou, ce treabă ai tu? se răsti Kit. Nu suntem legaţi 
prin sânge sau prin căsnicie şi n-ai niciun drept să-mi 
cenzurezi treburile. 

— Nu te cenzurez. Ba chiar sunt încântat să te eliberez 
de rigorile respectabilităţii. Eram atât de limitat când te 
credeam cinstită. Acum pot să trec la metode mai 
convingătoare. 

— Dacă scopul e să mă seduceţi, aţi început foarte rău, 
domnule, rosti ea cu un formalism exagerat. 

Inainte să apuce să răspundă, trăsura se opri, iar lacheul 
deschise uşa. Strathmore cobori, apoi o ajută cu deferenţa 
pe care ar fi manifestat-o dacă ar fi fost oaspete de onoare, 
nu prizoniera lui. 

Când cobori, Kit văzu că se aflau în faţa hotelului 
Clarendon. Măcar vorbise serios când îi spusese că o invita 
la masă. Îşi aranjă în grabă pelerina până pe gât, cât să-şi 
ascundă chipul. Ultimul lucru de care ar fi avut nevoie era 
să fie recunoscută de altcineva. 

Cu mâna strânsă pe cotul ei, Strathmore o conduse pe 
scări. Inăuntru, i se adresă recepţionerului, care făcea o 
plecăciune adâncă: 

— Un salonaş privat în care să iau masa, Robecque, şi o 
cină bună pentru o doamnă înfometată. Cu şampanie. 

Robecque şovâi, cu chipul tulburat. 

— Imi pare foarte rău, lord Strathmore, însă cred că 
toate camerele private sunt rezervate, spuse el cu un 
accent franțuzesc puternic. 


— Poftim? făcu Strathmore, arcuindu-şi sprâncenele. 

Francezul reacţionă ca şi când i s-ar fi pus un cuţit în gât. 

— Pe aici, domnule, doamnă, rosti el imediat. Tocmai mi- 
am adus aminte că am o încăpere. li conduse pe un coridor 
către o cameră mică, mobilată somptuos. Şampania şi o 
cină adecvată vi se vor aduce direct aici. 

După ce Robecque se înclină şi ieşi, Kit observă ironic: 

— Presupun că tocmai l-ai ameninţat pe bietul om să-ţi 
dea o cameră pe care un muritor de rang mai mic o 
rezervase pentru seara asta. 

— Foarte probabil. Netulburat, Strathmore îi scoase 
pelerina, mângâindu-i o clipă braţele goale cu degetele. Ea 
se înfioră şi făcu un pas în spate. Nevoia mea era mai mare, 
urmă contele, agăţând veşmântul într-un cuier din colţ. 

— Şi buzunarul tău mai adânc. Simţind că dacă s-ar fi 
aşezat ar fi fost în dezavantaj, se plimbă prin cameră cu 
fustele de ţigancă fâşâindu-i în jurul gleznelor, în timp ce 
covorul gros absorbea sunetul papucilor ei uşori. Mai luase 
cina o dată sau de două ori la Clarendon în ocazii speciale, 
însă nu intrase niciodată într-un salonaş privat. Era o lume 
cu trandafiri de iarnă, cristal strălucitor şi lemn lustruit. 

Privirea ei zăbovi o clipă asupra canapelei tapiţate cu 

catifea dintr-un colţ. Nimic nu le lipsea celor veniţi pentru o 
aventură de lux. 
__ Uşa se deschise şi un pluton de servitori îşi făcu apariţia. 
In timp ce unul lăsă un candelabru mic şi aprinse 
lumânările, altul făcu focul. Al treilea deschise o sticlă cu 
şampanie, iar ultimul aduse un cărucior pe care erau 
aşezate recipiente de argint aburinde. Mâncarea mirosea 
minunat şi ajunsese atât de rapid, încât Kit bănui că 
primiseră cina altcuiva. 

— Îţi mulţumesc Petain, i se adresă Strathmore 
ospătarului-şef. Acum puteţi pleca. O să ne servim singuri, 
aşa că nu mai avem nevoie de voi în seara asta. 

Chelnerul făcu o plecăciune, apoi îşi conduse trupa afară 
din cameră. 


— După felul în care eşti servit, spuse Kit după ce 
rămaseră singuri, încep să mă întreb dacă nu cumva eşti 
proprietarul acestui loc. 

— Cândva i-am făcut un serviciu proprietarului, răspunse 
el, ridicând din umeri. Şi nu a uitat. 

— Asta înseamnă probabil că a pierdut o avere în faţa ta 
la cărţi, iar tu, cu inima ta largă, ai ales să nu-l trimiţi la 
închisoarea datornicilor. 

— Ceva de genul ăsta. Trase un scaun la masă şi îi făcu 
semn să vină. 

— Incepem? 

Hotări să se simtă confortabil, astfel că îşi scoase acele 
care îi susțineau peruca neagră. După ce agăţă peruca în 
cuier, lângă pelerină, îşi scutură părul, apoi îşi trecu 
degetele prin el ca să-şi desfacă şuviţele. Se gândea că 
arăta ca o păpădie care tocmai făcuse sămânță. Insă când 
se aşeză, văzu admiraţie în ochii contelui. 

El turnă şampanie pentru amândoi, apoi ridică paharul 
spre ea. 

— Pentru cea mai talentată şi ticăloasă femeie pe care 
am cunoscut-o vreodată. 

— E un compliment sau o insultă? 

— O afirmaţie, zâmbi el. Era galant şi foarte chipeş. L-ar 
fi crezut un gentleman adevărat dacă n-ar fi zărit lumina 
periculoasă din ochii lui verzi-aurii. 

Conştientă într-un fel tulburător de tensiunea sexuală 
dintre ei, gustă din paharul de şampanie. Bulele îi dansară 
pe limbă, apoi îi ajunseră în sânge, relaxându-i muşchii 
tensionaţi. Simţindu-se mai liniştită, îşi îndreptă atenţia 
asupra mâncării. Era chiar mai gustoasă decât promisese 
mirosul. După calcan cu salvie şi anghinare, praz înăbuşit, 
pui în sos de caise şi cremă de fistic, se simţea mai 
pregătită să-şi înfrunte adversarul. 

El mâncase foarte puţin şi stătea rezemat pe scaunul lui, 
picior peste picior, cu părul strălucind ca aurul în lumina 
lumânării. Acum că îşi revenise după efortul depus pe 
scenă, îi conştientiza prezenţa intens şi fizic. De câte ori se 


întâlniseră, interacţiunea dintre ei fusese mereu mai 
profundă şi se întreba neliniştită ce îi rezervase acea seară. 

Sperând să păstreze neutralitatea atmosferei, spuse: 

— Iţi mulţumesc pentru masa excelentă. 

— Intotdeauna am fost de părere că e mult mai productiv 
să interoghezi pe cineva dacă nu e flămând. Sorbi din 
şampanie. Şi am o mulţime de întrebări pe care să ţi le pun. 

Ea trase aer în piept, apoi lăsă frumos cuțitul şi furculiţa 
pe farfurie. 

Bătălia începuse. 


Capitolul 13 


— Nu am nimic să-ţi spun, îl informă Kit, privindu-l în 
ochi. 

— Cum, nu mai ai nicio poveste frumoasă? Sunt 
dezamăgit, continuă el, cu un uşor sarcasm. Eşti una dintre 
mincinoasele cele mai pline de imaginaţie pe care le-am 
întâlnit vreodată. 

— Tu vorbeşti, i-o întoarse ea. Mă îndoiesc că ai măcar 
un gram de sinceritate în tine. I-ai convins pe toţi cei din 
teatru că suntem iubiţi. 

— Sunt sincer când îmi convine şi nu mă costă nimic. 
Avem multe în comun. Sigur nu poţi să inventezi un alt 
frate înşelat sau o investigaţie jurnalistică? 

— Am obosit să tot mint, replică ea, scuturând din cap. 
După cum am spus mai devreme, nu sunt obligată să-ţi 
răspund la întrebări, aşa că n-o voi face. ţi dau cuvântul că 
nu încerc să-i fac rău unui om nevinovat. Mai mult de-atât 
nu spun. 

— Mi-aş dori să ştiu ce înţelegi tu prin vină şi 
nevinovăție. li studie chipul. A fost o mişcare inteligentă să 
te dai drept L.J. Knight. Din moment ce nimeni nu ştie cum 
arată tipul ăsta, afirmaţia ta e greu de combătut. Poate 
chiar e adevărat, deşi acum n-aş prea paria pe asta. Mai 
degrabă eşti o cititoare înfocată de-a lui. Ai ceva de spus? 

— Aş prefera să pun şi eu nişte întrebări. Işi îngustă 
privirea. Cred că şi tu ai secretele tale, căci 
comportamentul tău e departe de cel al unui cetăţean 
cinstit şi integru. De ce insişti să mă interoghezi? 

— Pentru că nu-mi pot stăpâni curiozitatea în privinţa 
unei femei care se ocupă cu fraude, spargeri şi alte 
asemenea fărădelegi. Işi însoţi explicaţia cu un zâmbet care 
îi tăie respiraţia. 

Chiar dacă Strathmore nu era ticălosul pe care îl căuta, 
era cu siguranţă o ameninţare pentru ea şi pentru misiunea 
ei. Şi, într-o asemenea situaţie, de ce încă se simţea atrasă 


de el? Amintirea sărutărilor lor era la fel de vie precum 
flăcările care se zăreau prin grătarul şemineului. Şi la fel 
de caldă. 

Trebuia să plece înainte ca atmosfera să devină mai 
intimă de-atât. 

— Dacă tu crezi că sunt o nelegiuită şi ai dovezi în 
privinţa asta, cheamă un magistrat, rosti ea hotărât. Insă 
dacă te hotărăşti să mă dai pe mâna legii, nu uita că şi eu 
am prieteni influenţi care să-mi vină în ajutor. 

Asta stârni o sclipire întunecată în adâncurile ochilor lui. 

— Ar fi păcat să te trimit la puşcărie, draga mea. Nu ţi-ar 
plăcea, iar acolo nu ini-ai fi de vreun folos. 

— Presupun că vrei să mă seduci, însă trebuie să refuz 
onoarea pe care mi-o faci. Se ridică. Plec. 

Când trecu pe lângă masă şi se îndreptă spre uşă, el 
ridică mâna. Cu toate că nu o atinse, Kit se opri, prinsă în 
plasa concentrării lui incredibile. 

— Seducţia înseamnă să profiţi de o femeie nehotărâtă 
sau lipsită de apărare, spuse el. Iar tu nu eşti niciuna, nici 
alta. _ 

— Mulţumesc pentru compliment. Insă am spus deja că 
nu vreau, lord Strathmore. Ai de gând să mă ţii aici cu 
forţa? 

— Nu cred că va fi nevoie de forţă, spuse el blând. 

Era aşezat, iar asta îl făcea să pară mai puţin 
ameninţător. Insă ochii lui... ah, ochii lui încă erau 
periculoşi, căci promiteau plăceri care să-i dezgolească 
sufletul. IÎntărindu-se în faţa atracției puternice faţă de el, 
spuse: 

— Dacă speri să mă convingi să-ţi intru în pat, va trebui 
să te gândeşti de două ori înainte. 

— Răbdarea mea este infinită, răspunse el cu un zâmbet 
leneş, atâta timp cât la final primesc ce vreau. li luă mâna, 
împletindu-şi degetele cu ale ei. Refuzi să-mi spui Lucien. 

Ea îşi înghiţi nodul din gât, încercând să reziste efectelor 
subversive ale strângerii lui calde. 


— Să te strig pe numele de botez presupune o intimitate 
pe care nu o doresc. 

— Nu? [intuind-o cu privirea, o trase spre el, îi ridică 
mâna pe care o ţinea într-a lui şi îi sărută încheietura. 

Efectul fu devastator, făcând ca fiecare celulă din trupul 
ei să palpite de dorinţă. Incercă să se desprindă de el, însă, 
cu toate că nu o ţinea strâns, nu reuşi să scape. Contele 
începu să-i mângâie liniile sensibile ale palmei cu degetul 
mare, iar ea nu-şi găsi voinţa să se elibereze. 

— Domnule, o actriţă nu e neapărat şi târfă, spuse ea, cu 
o uşoară disperare în glas. 

— Nu, însă o actriţă e... mai puţin convenţională decât 
majoritatea femeilor. Zâmbi uşor. Şi singurul lucru de care 
sunt sigur în privinţa ta e că nu eşti convenţională. 

li crescu presiunea din mână, însă lumina aurie din ochii 
lui fu cea care o atrase spre el. Răsuflarea ei se acceleră, în 
egală măsură de nerăbdare şi teamă. 

Strathmore avea abilitatea ciudată de a-i citi stările, căci 
în loc să o sărute o trase pe genunchii lui. 

— Probabil eşti obosită. O cuprinse uşor cu braţele. Să te 
strig Cassie, sau Jane? 

— Cassie e nume de scenă. Chiar mă cheamă Jane. 

El începu să-i frământe abil porţiunea dintre gât şi umăr. 

— Jane. Un nume atât de lipsit de personalitate pentru o 
femeie remarcabilă. 

— Nu sunt remarcabilă, doar mă pricep să creez iluzii, 
spuse ea, apoi se întrebă de ce vorbise atât de mult. Era 
mai periculos decât bănuise ea, căci o făcea pe nesimţite să 
se încreadă în el şi să-i mărturisească totul. I se părea cât 
se poate de firesc să îi simtă braţele în jurul ei, să-şi 
sprijine capul de umărul lui. Ar fi dorit să-i împărtăşească 
temerile ei şi să se scalde în puterea lui, căci era obosită, 
atât de dureros de obosită, în chinul ei singuratic. 

Insă nu era atât de inconştientă cât să cedeze în faţa 
dorinţei de împreunare pe care o simţise imediat ce 
rigiditatea ei iniţială se risipise. Se lăsă să alunece, 
mulţumită să fie în braţele lui, simțind doar vag mirosul de 


mâncare şi de flori, auzind în depărtare râsete şi discuţii. 
Insă toate acelea nu erau decât fundalul pentru realitatea 
profundă pe care o reprezenta Lucien. El îi umplea 
simţurile, respiraţia lui tăcută îi mângâia părul de pe 
tâmplă. 

După cum spusese, era râbdător. Mult timp se mulţumi 
doar să o ţină în braţe, masându-i încet muşchii şi 
tendoanele tensionate. Căldura şi dorinţa lui o învăluiau, 
transformând-o într-un cuptor care îşi creştea treptat 
temperatura ca să se potrivească după a lui. 

Abia dacă îşi dădu seama de contactul blând al buzelor 
lui cu fruntea ei sau de coborârea lor delicată pe restul 
chipului. O mângâiere de mătase pe pleoapele ei închise; o 
răsuflare ademenitoare şi erotică în urechea ei. Într-un 
final, presiunea uşoară a degetului său arătător sub bărbia 
ei îi ridică fruntea, iar gura lui puse stăpânire pe a ei. 

Atingerea de catifea a limbii lui îi alină locul dureros în 
care îşi muşcase buza în trăsură. Nu-şi mai amintea de ce 
fusese atât de înspăimântată de el. Plăcerea ei înceţoşată 
se adânci şi mai mult, transformându-se în dorinţă când 
mâna lui îi cuprinse sânul. N 

Sărutul său se adâncea, explora, chema. li coborî bluza 
de ţigancă de pe umăr, iar ea primi cu bucurie atingerea 
răcoroasă a aerului şi confortul cald al mâinii lui. 

— Pentru că Jane e prea comun, o să te strig Lady Jane, 
murmură el, mângâindu-i sfârcul până îl întări. 

„De unde ştie?” Gândul o smulse din acel râu de plăcere. 
Ridică fruntea înfiorată şi îşi dădu seama de prostia ei. 

— Trebuie să plec. 

— Nu şi acum, Lady Jane, spuse el răguşit. 

Işi aplecă fruntea şi îşi apăsă gura pe sânul ei, iar ritmul 
limbii lui se potrivea cu cel al sângelui ei. O durea tot 
trupul şi se răsuci în poala lui, conştientă plină de vinovăţie 
că nu încerca să scape, ci să se ofere pe de-a-ntregul. 

Una dintre mişcările ei neatente îl dezechilibră şi 
aproape căzură pe podea. Insă reflexele lui îi salvară pe 


amândoi. Îşi reveni rapid şi o luă în braţe, apoi o duse până 
la canapea. 

O întinse pe suprafaţa cu perniţe şi se aşeză lângă ea, pe 
margine. Privind-o în ochi, îi trase bluza de pe umeri, apoi 
dezlegă şiretul din faţă al corsetului. Dedesubt, cămăşuţa 
urca şi cobora în ritmul rapid al respirației ei, până când el 
îi trase veşmântul până la talie. Cu o uşurinţă la fel de mare 
o dezbrăcase se pare şi de modestie, căci timiditatea lui Kit 
dispăruse complet sub privirea admirativă a bărbatului. 

li cuprinse sânii proaspăt eliberaţi în mâinile lui calde şi 
puternice, apoi se aplecă să-i sugă. Ea scoase un scâncet 
involuntar şi închise ochii, pradă unor senzaţii noi şi 
delirante. IÎnţepătura abia simțită a bărbiei lui pe pielea ei 
goală şi sensibilă; dinţii lui care ciupeau cu o forţă 
controlată; mâinile lui care se plimbau pe membrele şi 
bustul ei, ca şi când ar fi încercat să reţină fiecare formă şi 
textură. Papucii ei dispăruseră, iar catifeaua era o 
mângâiere voluptuoasă sub picioarele ei goale, în vreme ce 
se răsucea tânjind. Era doar el, doar acel moment... 

Şi totuşi asta nu era adevărat. In viaţa ei erau lucruri 
mult mai importante decât dorinţa. Intr-o căutare disperată 
a unei fărâme de rațiune, îşi retrase picioarele şi îşi înfipse 
mâinile în umerii lui, împingându-l. 

— Opreşte-te! Mă sperii. 

El rămase nemişcat, apoi ridică fruntea, încruntându-se 
când îi văzu chipul. 

— Băânuiesc că nu vorbeşti de o teamă fizică. 

— Nu, răspunse ea cu sinceritate. Mi-e teamă că merg 
prea repede. Că fac ceva ce voi regreta. 

— Te simţi mai bine dacă-ţi spun că şi tu mă sperii la fel 
de tare? întrebă el, ridicând trist colţul gurii. O să plătesc 
un preţ mare pentru tine, Lady Jane. De fapt, deja l-am 
plătit. 

O încânta să afle că avea un astfel de efect asupra unui 
asemenea bărbat. Şi totuşi... 

— Asta mă face să mă simt mai bine, dar nu mai în 
siguranţă. 


— De-asta fugi mereu de mine? Pentru că nu poţi să negi 
că între noi e ceva foarte intens. 

În timp ce vorbea, mâna lui alunecă pe piciorul ei stâng, 
de la genunchi la gleznă. 

Tot trupul ei se înfioră când degetul lui mare începu să 
facă mişcări circulare lente pe piciorul ei. 

— Nu neg că există atracţie, spuse ea cu vocea 
tremurândă, însă asta nu înseamnă că o să-i cedez. 

Insă cuvintele erau contrazise de impulsul ei irezistibil de 
a-l atinge. Mâinile ei îşi slăbiră rezistenţa şi coborâră pe 
umerii lui, simțind muşchii duri de sub hainele croite 
elegant. li scoase haina şi îşi trecu palmele flămânde peste 
coastele şi talia lui zveltă. 

El nu-i ironiză slăbiciunea; o privi în ochi şi zâmbi cu un 
triumf tăcut, mângâindu-i din nou piciorul. De data aceea 
se mişcă în sus, ridicându-i fustele voluminoase şi 
dezvelindu-i brăţara de pe gleznă. Privirea lui se opri pe 
aurul strălucitor. 

— Chestia asta îşi face treaba superb; atrage atenţia 
tuturor la picioarele tale frumoase, spuse el, trecându-şi 
vârful degetului pe sub bijuterie. 

Ea trase adânc aer în piept, înfigându-şi degetele în 
coastele lui. 

— Brăţara aparţine ţigăncuşei. Eu, care sunt Jane cea 
obişnuită, nu aş fi niciodată atât de îndrăzneață. 

— Jane cea obişnuită? Privirea lui era amuzată şi uşor 
zeflemitoare. Un lanţ de aur poate fi scos, însă ăsta - îi 
ridică fustele mai sus şi dezveli tatuajul cu fluture de 
deasupra genunchiului ei drept - există doar ca să-i 
înnebunească pe bărbaţi. Iar pe mine m-a înnebunit. 

Se aplecă şi îşi trecu limba peste acea imagine, răsuflând 
căldură în interiorul coapsei ei. Ea făcu ochii mari, iar 
trupul i se încordă de dorinţă. 

— Lucien, icni ea. O, Dumnezeule, Lucien... 

Moderaţia pe care o arătase se dizolvă într-o secundă. 
Contele se întinse lângă ea, trupul său încordat potrivindu- 
se pe formele ei. O sărută cu o voluptate feroce, în timp ce 


mâna lui îi urcă între coapse, arzând pe pielea sensibilă de 
deasupra tivului pantalonaşilor pe care îi purtase în timpul 
dansului ei provocator. O palmă lată şi caldă alunecă peste 
materialul fin. Degetele lui găsiră deschizătura şi trecură 
prin buclele moi spre cutele feminine umede şi fierbinţi. 
Alunecară adânc, cu o intimitate profundă. O tortură dulce 
şi îmbătătoare. 

Ea scânci neajutorată, cuprinsă de un val de patimă care 
îşi bătea joc de moravuri şi de rațiune. Nu mai putea îndura 
tumultul acela, sălbăticia aceea; chiar nu mai putea 
îndura... 

Eliberarea fu zguduitoare. Scoase un țipăt, iar sunetul ei 
se topi în adâncimile gurii lui, absorbindu-i esenţa în el 
însuşi. O sorbea şi o făcea să fie complet ea însăşi, 
descătuşându-i dorinţele ascunse. 

Kit îşi reveni în simţiri încetul cu încetul, trupul 
pulsându-i de la bust în jos sub efectele împlinirii. Fizic se 
simţea mai satisfăcută ca niciodată, iar asta o apropia de 
Lucien într-un fel în care nu-şi imaginase că era posibil 
înainte de acea seară. 

Insă imediat urmă o furie puternică faţă de ea însăşi. 
Dumnezeule mare, cum de fusese atât de nesăbuită? Nu-şi 
permitea să se piardă în el. Chiar dacă n-ar fi avut o 
misiune disperată de îndeplinit, tot ar fi fost culmea 
prostiei să lase un asemenea desfrânat să devină stăpânul 
sufletului ei. Fusese îngrozitor de slabă să permită 
asemenea intimitate. p 

Iar intimitatea dintre ei avea să fie şi mai mare. li prinse 
mâna şi i-o duse la bărbăţia întărită care îi apăsa pe 
coapsă. Prin straturile de material care îi despărţeau, simţi 
o pulsaţie fierbinte şi insistentă. 

Strânse cu precauţie. El gemu şi se mişcă în mâna ei, cu 
ochii închişi şi respiraţia accelerată. Găsea o plăcere 
nemaipomenită să-l satisfacă, să vadă că era la fel de lipsit 
de apărare pe cât fusese ea cu câteva clipe înainte. Şi mai 
simţi că acea vulnerabilitate reciprocă era un element 
crucial în legătura dintre doi iubiţi. 


Gândurile ei fură întrerupte când el începu să-şi desfacă 
nasturii pantalonilor. El tânjea să-şi ducă la împlinire 
uniunea, iar intensitatea dorinţei ei era la fel de mare. Ar fi 
vrut să-l învăluie, să-l facă parte din ea însăşi, să-l facă să 
se piardă în extaz. 

Însă nu îndrăznea. Nu îndrăznea. 

Mintea ei înfierbântată căută şi găsi scuza cea mai 
potrivită. 

— Nu încă... şopti ea. Trebuie... trebuie să-mi iau măsuri 
de precauţie. 

Ochii lui se deschiseră, aurii de patimă. 

— O să am grijă. Degetele lui fine ca fulgul îi mângâiară 
tâmpla. Nu ţi-aş face niciodată rău. 

Blândeţea lui era o armă la fel de puternică precum 
dorinţa. Cu răsuflarea tăiată, se desprinse de el înainte să 
cedeze din nou. 

— Va fi mai bine dacă nu vei fi obligat să te retragi, 
promise ea când mâna lui se întinse să o tragă înapoi. 

El râse uşor şi cobori mâna. 

— Se pare că ştii foarte bine că acela e argumentul cel 
mai irezistibil. 

Urându-se, se ridică şi îi atinse părul răvăşit. Arăta mai 
puţin intimidant ca de obicei; nu mai era Lucifer, ci Apollo, 
născut din soare. 

Simţi cum o săgetă regretul, însă limba ei ticăloasă şi 
mincinoasă continuă: 

— Durează doar un minut... Am cu mine ce-mi trebuie şi 
e o toaletă pe coridor. Îşi aranjă în grabă hainele cât să dea 
iluzia de ordine. 

— Grăbeşte-te, Lady Jane, spuse el, cu un zâmbet ca o 
mângâiere. 

Kit se aplecă şi îl sărută. 

— Aşa o să fac, murmură ea. Urăsc... urăsc să te 
părăsesc chiar şi o clipă. Cel puţin asta era adevărat. 

Se lăsă pe spate pe canapea şi îşi puse un braţ peste 
ochii închişi. Chiar dacă dădea impresia de relaxare, tot 
trupul său era încordat, nesatisfăcut. 


Nu avea să-l mai vadă niciodată atât de încrezător. Chiar 
dacă era posibil să se întâlnească altă dată în circumstanţe 
mai liniştite, nu avea s-o ierte nicicând pentru ceea ce 
intenţiona să facă. 

Inainte ca remuşcarea să-i dea cu totul peste cap 
hotărârea, traversă camera, îşi luă papucii şi se încălţă. 
Şovăi când văzu pelerina şi peruca atârnate de cuierul de 
lemn de pe uşă. Trebuia să meargă pe jos până acasă şi 
avea nevoie de pelerină ca să nu îngheţe şi ca să acopere 
costumul de ţigancă absurd, care sărea în ochi. Nici la 
perucă nu putea să renunţe. Luă ambele obiecte pe furiş, 
apoi se strecură afară din cameră. 

Coridorul era pustiu, aşa că îşi puse peruca şi îşi vâri în 
grabă părul sub ea. Apoi se înfăşură în pelerină atât de 
bine, încât să nu o recunoască nimeni. 

Aproape nimeni... Fără să vrea, se ciocni de proprietarul 
hotelului chiar când ieşea pe uşa laterală. Făcu ochii mari 
când o văzu atât de răvăşită, însă era prea discret ca să 
comenteze. 

— Sper că v-a plăcut cina, doamnă. 

Luându-şi un aer aristocrat, înclină capul şi răspunse în 
franceză: 

— Mâncarea a fost delicioasă, domnule. Ca întotdeauna. 
Deschise uşa cu o lumină încântată în ochi. Chiar înainte să 
iasă, curiozitatea o făcu să adauge: lordul Strathmore a 
menţionat că v-a făcut cândva o mică favoare. 

Aerul profesionist al francezului dispăru. 

— Nu a fost o mică favoare, domnişoară, spuse el apăsat. 
Mi-a scos întreaga familie în siguranţă din Franţa. Pentru 
asta sunt în stare să şi mor pentru el. 

Incă un şoc într-o noapte în care avusese deja parte de 
prea multe. In timp ce se îndrepta spre cea mai apropiată 
dintre locuinţele ei, îl blestemă în gând pe conte pentru 
complexitatea caracterului său. Cu toate că bănuia că 
făcuse multe lucruri despre care era mai bine să nu se ştie 
nimic, era foarte probabil că putea să se poarte cu 
generozitate şi eroism. Insă cum naiba reuşise să salveze 


oameni din Franţa când Continentul le fusese închis 
englezilor în cea mai mare parte a ultimilor douăzeci de 
ani? Poate că îşi mărise averea prin contrabandă sau ceva 
la fel de ticălos. 

În ciuda intimităţii pe care tocmai o împărtăşiseră, era 
totuşi un bărbat plin de mister. lar misterele erau 
periculoase. 

Lucien era bântuit de chipul lui Jane în timp ce îi aştepta 
întoarcerea. Membrele ei zvelte, diversitatea sa uluitoare, 
senzualitatea blândă şi dulce a răspunsurilor ei. Îl tulbura 
aşa cum nicio femeie nu o mai făcuse până atunci şi ardea 
de dorinţa de a o poseda. Poate că în intensitatea uniunii 
avea să-i atingă în sfârşit sufletul ca argintul viu. 

Se întrebă de ce avea cu ea mijloace contraceptive. Dacă 
ar fi fost vorba de altă femeie, ar fi luat-o ca pe un semn de 
promiscuitate, dar în cazul lui Jane putea însemna doar că 
era prea deşteaptă să fie luată pe nepregătite. 

Insă nu putea exclude posibilitatea că se minţea singur 
pentru că nu dorea să creadă că noaptea aceea nu fusese 
decât un alt episod întâmplător din viaţa unei actriţe 
libertine. Nu voia să-şi analizeze propriile sentimente, dar 
ştia că nu erau deloc întâmplătoare. 

Degetele lui băteau necontenit pe marginea canapelei în 
timp ce întreba cât avea să mai dureze. Trecuseră multe 
minute. Oare zece? Cinci, sigur. I se părea mai mult. N-ar fi 
trebuit s-o lase să-i scape din ochi. 

N-ar fi trebuit s-o lase să-i scape din ochi... 

Deschise brusc ochii şi imediat avu certitudinea 
zguduitoare că nu se mai întorcea. Micuța desfrânată 
egoistă fusese satisfăcută şi îl lăsase să ardă. Doamne 
Dumnezeule, cum de fusese atât de idiot? Ce naiba avea 
femeia aia de putuse să îmbrobodească tot timpul o minte 
renumită pentru vigilenţă? Niciodată nu fusese violent cu o 
femeie, însă dacă Jane ar fi apărut în faţa lui, exista 
posibilitatea foarte reală să facă o excepţie. 

Dacă ar fi apărut în faţa lui, nu s-ar fi simţit violent, sau 
cel puţin nu aşa. 


La naiba! sări în picioare şi apucă furios masa, 
răsturnând-o pe podea. Vasele se izbiră cu un zgomot 
eliberator de ceramică spartă şi argintărie. Gura i se 
strânse în timp ce privi vinul care se vărsa pe covorul 
oriental. Fără îndoială, aceea fusese cea mai scumpă cină 
din viaţa lui, din absolut toate punctele de vedere. 

Se auzi un ciocănit discret la uşă, urmat de vocea 
proprietarului. 

— S-a întâmplat ceva, domnule? 

Lucien îşi potrivi hainele şi expresia feţei. Să fie al naibii 
dacă spunea cuiva ce-i făcuse micuța vrăjitoare. 

Traversă camera, iar furia îl lovi din nou când văzu că îi 
furase pelerina şi îşi luase peruca. Ticăloasa complotistă cu 
sânge rece şi degete ca fulgul... 

— Doar un mic accident, Robecque, răspunse el după ce 
deschise uşa. Am fost îngrozitor de neatent. Trimite-mi 
factura pentru daune. 

Francezul aruncă un ochi la stricăciuni, însă îşi păstră 
gândurile. 

— Cum doriţi, domnule. 

Lucien se opri în prag. 

— Doamna aceea, prietena mea, a plecat în siguranţă? N- 
am vrut să o las să plece singură, însă e o femeiuşcă 
încăpăţânată, foarte mândră de independenţa ei. 

— Chiar este o femeie pe cinste, răspunse Robecque 
admirativ. Are o franceză minunată. La fel de bună ca a 
dumneavoastră. 

— E o femeie plină de talente. Iar la următoarea întâlnire 
- căci era sigur că aveau să se mai vadă - avea să plătească 
pentru ce-i făcuse în seara aceea. 


Capitolul 14 


La fel ca tânăra pe care o vâna, Lucien se pricepea destul 
de bine să-şi ascundă înfăţişarea. Dimineaţa următoare se 
deghiză şi plecă să caute o birjă pe Oxford Street când îl 
văzu pe ducele de Candover apropiindu-se. Vrând să facă o 
glumă, îl abordă cu un accent puternic de Yorkshire: 

— Mă scuzaţi domnule, Opera Engleză e pe-aici? 

Cu o căutătură enervată că fusese acostat de un străin, 
Rafe îi răspunse cu răceală: 

— Cinci minute de mers pe jos de aici, pe stânga. 

Revenind la tonul său firesc, Lucien adăugă: 

— Vă mulţumesc, înălţimea Voastră. 

Rafe se opri, apoi se întoarse spre el. 

— Luce, tu eşti? 

— In carne şi oase, mulţumit că nu mi-ai dat o directă 
când ţi-am cerut indicaţii. 

Ducele râse, apoi veni lângă el. 

— Ce mai pui la cale de data asta? 

— O mică investigaţie, însă ţi-aş rămâne recunoscător să 
nu anunti în tot Mayfair-ul. 

— Cum reuşeşti? întrebă Rafe pe un ton mai coborât. 
Faptul că ţi-ai închis culoarea părului şi porţi ochelari şi 
haine ponosite te schimbă mult, însă lucrurile astea sunt 
superficiale. li aruncă prietenului său o privire 
întrebătoare. 'Trăsăturile tale au rămas aceleaşi, dar pari 
mai scund şi mai lat şi ai o mutră care nu iese în evidenţă. 
Dacă nu te-aş fi cunoscut de la zece ani, habar n-aş fi avut 
cine eşti de fapt. 

— Deghizarea începe cu mintea, explică Lucien. Bogăția, 
puterea şi statutul dăruiesc unei persoane o încredere în 
sine de necontestat. Dacă laşi toate astea la o parte şi te 
consideri neimportant şi nesigur din punct de vedere 
financiar, atunci ai o cu totul altă alură. 

— Probabil că da, recunoscu Rafe, însă nu cred că aş 
vrea să fac asta. Imi plac destul de mult bogăţia, titlul şi 


puterea. 

— Joci atât de bine rolul unui aristocrat arogant, încât ar 
fi păcat să renunţi la el, aprobă Lucien. Că veni vorba, mai 
bine ne-am despărţi. O să ţi se ştirbească reputaţia de 
încrezut dacă vorbeşti cu un personaj atât de 
nesemnificativ precum James Wolsey din Leeds. 

— Sunt cât se poate de amabil şi cu cei din straturile de 
jos, atâta timp cât îşi dau seama de diferenţa dintre noi, îl 
asigură Rafe. Bagă-ţi bucla din faţă sub şapcă înainte să 
pleci. 

— Am auzit că negocierile din Ghent merg spre bine, 
zâmbi Lucien. 

— Cu puţin noroc, facem pace cu americanii înainte de 
Crăciun, încuviinţă ducele. 

— Aşa să fie. După ce făcu un semn de la revedere cu 
capul, Lucien opri o birjă şi se îndreptă spre Teatrul 
Marlowe. Acolo se dădu drept un ziarist care scria un 
articol despre Cassie James. Tânăra încântase de multe ori 
publicul din nord, iar cititorii de acolo erau interesaţi de 
succesul ei de la Londra. 

Prezenţa lui fu acceptată ca un lucru firesc, aşa că timp 
de câteva ore se plimbă de colo-colo, punând întrebări şi 
luând notițe. Era foarte priceput în a stoarce informaţii; din 
nefericire, nimeni nu avu nimic util de spus. Toată lumea 
considera că domnişoara James era o tânără încântătoare şi 
deloc încrezută. Şi foarte profesionistă. 

Insă cel mai mult ţinea la intimitatea ei. Nimeni nu ştia 
unde locuia sau alte detalii despre viaţa ei personală decât 
că, în urmă cu o noapte, iubitul ei aristocrat o răpise din 
culise şi le oferise o privelişte rară. Deşi se presupunea că 
avea un protector, nu ştiuseră că era de rang atât de înalt. 
Fetişcana se descurcase bine şi toţi îi urau mult noroc în 
continuare. 

Lucien găsi o oarecare satisfacţie în faptul că nimeni nu 
îl recunoscuse în James Wolsey pe contele de Strathmore. 
Insă era singura satisfacţie din acea zi de lucru. 


Nici măcar directorul teatrului nu reuşi să-l ajute, în 
timpul unei pauze de la repetiţia unei producţii noi, ce 
părea să constea într-o tornadă de insulte la adresa 
dansatoarelor stângace, îi spuse că domnişoara James 
jucase roluri mici în mai multe piese, însă urma să fie 
înlocuită o săptămână sau două pentru că ceruse liber ca 
să-şi viziteze o mâătuşă bolnavă. Tonul ironic al vocii lui 
dădea de înţeles că nu crezuse povestea cu mătuşa; fusese 
şi el în culise cu o noapte în urmă, când vedeta lui fusese 
luată pe sus. 

Insă fata avea să se întoarcă la următoarea reprezentaţie 
a Jigâncuşei, din moment ce acela era rolul ei cel mai 
important. Domnul Wolsey trebuia să le spună neapărat 
cititorilor săi că aveau în lucru încă o piesă pentru 
domnişoara James. Urma să joace un rol în pantaloni şi era 
sigur că toată Londra avea să-i venereze curând picioarele 
frumoase. 

Nu, habar n-avea unde locuia tânăra. Şi pentru că ştia ce 
fiinţe temperamentale sunt de obicei actrițele, îi mulțumea 
Cerului că nu spunea prea multe despre ea, îşi respecta 
programul şi nu arunca niciodată cu obiecte în directorul 
suferind. Acum, dacă îl scuza domnul Wolsey, trebuia să se 
întoarcă la lucru. 

Lucien părăsi teatrul, frustrat, însă fără să fie surprins. 
Din nou, Lady Jane îşi acoperise bine urmele. 

Ajunse acasă şi află că în absenţa lui apăruse un tânăr 
necunoscut care îi adusese un colet. Când îl deschise în 
biroul său, găsi în el pelerina şi un bilet nesemnat pe care 
scria: „Indiferent ce ai crede despre mine, totuşi nu sunt 
hoaţă”. 

Nu-l înveseli deloc să afle că, în felul ei ciudat, Jane era 
cinstită. Fu tentat să arunce cu pelerina de perete, dar se 
stăpâni; materialul greu de lână nu s-ar fi putut sparge ca 
să-l liniştească. 

In plus, deja dăduse dovadă de prea mult sentimentalism 
în privinţa lui Jane. Venise vremea să lase patima deoparte 
şi să o analizeze obiectiv, aşa cum ar fi făcut indiferent de 


subiectul investigaţiei sale. Aruncă pelerina pe canapea, 
apoi se aşeză la birou cu o coală de hârtie şi un creion. 

Pentru început, ce ştia de fapt despre ea? 

Singurul lucru de necontestat era faptul că era o actriţă, 
o femeie frivolă care se pricepea de minune să îşi joace 
rolurile, de la inocenta timidă la o cruciată intelectuală 
dedicată. 

De asemenea, îi semăna în multe privinţe - mult prea 
multe - iar acea asemănare îi sporea obsesia şi furia. 

Erau amândoi înşelători, capabili să mintă cu toată 
convingerea. In cazul lui, era convingător pentru că, 
întotdeauna, înşelătoriile sale aveau un motiv; chiar credea 
sincer că acţiona pentru binele ţării sale. 

Probabil şi Jane avea un sâmbure asemănător de 
sinceritate, altfel nu ar fi fost o mincinoasă atât de bună. De 
fapt asta spusese şi ea când explicase de ce povestea ei 
despre fratele inexistent părea atât de plauzibilă. Acea 
sinceritate era motivul pentru care el continua mereu să o 
creadă. 

Ce anume o făcea să-şi rişte în mod repetat viaţa şi 
reputaţia? Scrise întrebarea-cheie şi o sublinie de două ori. 
Dacă ar fi aflat răspunsul, ar fi înţeles-o, în sfârşit. 

Se gândi din nou la poveştile pe care i le îndrugase, întâi 
fusese o soră care încerca să-şi ajute fratele lipsit de 
apărare, apoi o scriitoare hotărâtă să dea în vileag violarea 
şi exploatarea tinerelor neajutorate. Tema comună era 
protecţia, iar grija ei pasionată fusese convingătoare. 

Deci comportamentul ei nebunesc şi imprevizibil era 
provocat de dorinţa de a proteja pe cineva. Oare acea 
persoană era iubitul ei? 

Işi strânse buzele. Nu-i plăcea gândul, însă un iubit aflat 
în necaz ar fi explicat ambivalenţa reacţiilor ei. Lupta între 
atracţia faţă de un bărbat şi fidelitatea faţă de altul putea 
produce cu uşurinţă sărutări fierbinţi urmate de fugă. 

O clipă, imaginea ei cu alt iubit aproape îi distruse 
detaşarea perseverentă. Avu nevoie de timp ca să înăbuşe 
imaginea suficient de mult cât să continue analiza. 


Încercările ei stăruitoare de a-i spiona pe Diavoli îi 
dovedeau că scopul ei avea legătură cu acel grup. Se părea 
că unul dintre membri avea ceva ce-şi dorea ea şi încă nu 
găsise ceea ce căuta. 

Dacă rămânea în preajma Diavolilor, probabil că tânăra 
avea să-şi facă din nou apariţia, însă obosise să aştepte. 
Bătu gânditor cu capătul creionului pe suprafaţa de piele a 
biroului, gândindu-se la alte piste pe care să le urmeze. 

Jane cunoştea foarte bine scrierile lui L.J. Knight. 
Probabil minţise când şi le însuşise, însă era posibil să se 
învârtă în cercuri în care acele articole erau dezbătute des. 
Probabil frecventa saloane unde scriitorii, artiştii, actorii şi 
alţi excentrici îşi dădeau mâna şi discutau despre viaţă, 
politică şi artă. 

Intr-un astfel de loc aflase că eseistul era retras şi că 
putea să-şi însuşească foarte credibil identitatea lui, cel 
puţin pe moment. 

Şi lui îi plăcuseră mereu saloanele - aveau conversațiile 
cele mai animate din toată Londra - însă în ultima vreme 
fusese prea ocupat ca să le viziteze. Venise timpul să reia 
circuitul. Avea să înceapă cu casa lui Lady Graham. Era o 
văduvă bogată, cu opinii liberale şi cu simţul umorului, iar 
adunările pe care le organiza o dată la două săptămâni 
atrăgeau unii dintre cei mai interesanţi şi mai controversaţi 
oameni din Marea Britanie. Acolo avea să găsească precis 
pe cineva care să o cunoască pe actriţa în ascensiune. 

Lăsă jos creionul, simțind că, în sfârşit, făcuse un pas 
înainte. Insă venise timpul să lase deoparte misterul lui 
Jane şi să se pregătească pentru cina cu lordul Mace. Dacă 
avea noroc, în seara aceea avea să fie invitat la următorul 
ritual al Diavolilor. Şi atunci avea să fie acceptat oficial în 
grup, mărindu-i-se şansele de a-l găsi pe trădător. 

Zâmbind, îşi potrivi lavaliera. Poate că Jane avea să apară 
chiar în seara aceea, cu silueta ei înaltă şi cu trăsăturile 
cameleonice, deghizată într-un lacheu de-al lui Mace. Dacă 
se întâmpla asta, nu era atât de prost încât s-o mai lase să 
dispară. 


Capitolul 15 


Îndată ce Lucien intră în casa lui Mace, o bucată mare de 
material îi fu lăsată pe cap, iar o voce - probabil a lui 
Roderick Harford? — rosti ameninţător: 

— In sfârşit, a sosit momentul adevărului, Strathmore. Ca 
să devii Diavol trebuie să fii iniţiat. Alegi să mergi mai 
departe în necunoscut sau te retragi şi renunţi să fii unul 
de-ai noştri? 

Lucien îşi înăbuşi un oftat. Ar fi trebuit să-şi dea seama 
că Diavolii aveau să recurgă la metode puerile. 

— Vreau să fac parte din frăţia voastră, răspunse el pe un 
ton grav, aşa că voi merge mai departe. 

— Ascultă toate ordinele, intonă Harford. Pregăteşte-te 
pentru cele mai neaşteptate lucruri şi lasă focul iadului să 
te transforme. 

Mâini necunoscute îi potriviră materialul întunecat. Se 
părea că era o robă fără formă, cu o glugă care îi acoperea 
complet chipul. După ce i se legară slab mâinile în faţă, fu 
condus prin casă, apoi afară, la o trăsură. O voce joasă îl 
avertiză când erau trepte şi curbe, însă faptul că nu putea 
vedea îl dezorienta. Bănuia că acel gen de tratament avea 
ca scop să-i submineze încrederea şi să-l facă mai bănuitor 
în faţa încercărilor care puteau urma. 

Drumul cu trăsura fu lung şi îi scoase din Londra. Nimeni 
nu vorbea, însă oamenii nu au cum să fie complet tăcuţi. 
Judecând după răsuflare şi estimându-le greutatea, îşi dădu 
seama că era însoţit de trei bărbaţi. 

Intr-un final trăsura se opri, iar Lucien fu ajutat să 
coboare. Vântul rece aducea mirosul de pământ reavăn al 
zonei rurale şi sunetul valurilor. După o plimbare scurtă pe 
o pajişte moale, fu urcat într-o barcă. Era strâmtă ca o 
luntre, proiectată pentru ape mici. Simţi că începea să se 
dezechilibreze, aşa că se aşeză imediat. 

Se mai clătină de trei ori când urcară şi ceilalţi. Apoi 
barca fu împinsă de la țărm şi alunecă uşor pe apă. În faţa 


lor, un clopot de biserică începu să bată sumbru, ca şi când 
ar fi numărat anii cuiva care tocmai murise. 

După o călătorie scurtă, barca ajunse, în fine, pe pietriş. 
Pasagerii coborâră, iar Lucien îşi lovi tibia de margine. Pe 
țărm aşteptau mai mulţi bărbaţi, căci auzea târşâituri şi o 
tuse înăbuşită. Era un grup mult mai mare, probabil peste 
douăzeci de oameni. Cineva îl întoarse pe Lucien la 
dreapta, apoi îl prinse de gluga robei. Aceasta căzu, 
permițându-i să vadă din nou. 

Pe dealul din faţă se profila un castel medieval, iar luna 
plină lumina pietrele vechi cu o strălucire rece şi stranie. 
Bătaia sinistră, ca un blestem, a clopotului bisericii îi făcea 
părul măciucă. Işi ascunse faţa ca să nu i se vadă reacţia. 
Era doar teatru, însă unul foarte eficient. Dacă ar fi crezut 
în superstiții, ar fi fost înspăimântat de moarte. 

Era înconjurat de aproximativ treizeci de bărbaţi care 
purtau robe albe cu glugi mari, ţinând în mâini sfeşnice 
înalte cu lumânări aprinse. Arătau ca un grup de fantome. 
Roba lui era neagră, probabil din cauza statutului său de 
novice. 

Bărbatul cel mai aproape de el era Roderick Harford. 
Acesta ridică mâinile şi strigă: 

— Care e parola noastră? 

— Faci doar ceea ce vrei! răspunseră în cor aşa-zişii 
călugări. 

— Care e scopul nostru? 

— Plăcerea! 

— Atunci haideţi, fraţilor, către ritualul nostru sacru. 

Un bărbat cu un medalion la gât o porni spre deal, iar 
restul grupului îl urmă în şir indian. Vântul le mişca 
flăcările lumânărilor, trimițând umbre sălbatice peste 
peisaj. 

Harford îi făcu un semn lui Lucien să se aşeze după 
ceilalţi, apoi încheie şirul el însuşi. 

Castelul era înconjurat de ziduri înalte. O poartă grea de 
fier le îngădui să pătrundă într-o grădină bine îngrijită. 
Aleea şerpuia printre tufe şi statui care abia se zăreau în 


lumina slabă. Din câte îşi dădea seama Lucien, una dintre 
statui reprezenta un falus de marmură înalt de şase metri. 
Sigur, ar fi vrut ei. 

Destinația lor era capela, care părea singura clădire 
intactă. Când se apropiată observă că uşa era încadrată de 
două statui, un bărbat gol şi o femeie goală, fiecare cu un 
deget la buze, în semn de tăcere. Amândoi erau atât de 
bine dotati fizic, încât un om de rând s-ar fi simţit inferior. 
Deasupra intrării erau cioplite cuvintele Fay ce que 
voudras. Fă tot ceea ce vrei. Fraza i se păruse cunoscută 
mai devreme, iar Lucien recunoscu atunci motto-ul 
Clubului Focul Iadului. Se întrebă ce-ar fi spus Jane despre 
tot acel răsfăţ masculin, apoi îşi stăpâni un zâmbet. 

Uşa grea se deschise cu un scârţâit, iar procesiunea intră 
în capelă. În jurul statuilor ardeau torţe, umplând aerul cu 
un fum înţepător de tămâie. Cu toate că avuseseră grijă să 
menţină atmosfera decrepită, Lucien îşi dădu seama că 
structura fusese renovată recent. Cel puţin, cele vreo 
douăzeci de ferestre cu vitralii care îi înfăţişau pe apostoli 
în desfrâu erau noi şi, fără îndoială, pline de imaginaţie. 

Privi în sus şi văzu că tavanul boltit fusese decorat cu o 
frescă la fel de obscenă. La fel ca în restul mănăstirii, 
imaginile erau o împletire eclectică de creştinism şi 
păgânism. Satiri cu picioare de ţap se împreunau cu îngeri, 
iar călugări înfierbântaţi urmăreau nimfe greceşti. Se părea 
că Diavolilor le plăcea diversitatea. 

Când călugării formară un cerc de-a lungul sălii, Harford 
şopti: 

— Du-te la grilajul altarului şi culcă-te la pământ. După 
ce preotul îţi spune să te ridici, rămâi în picioare lângă 
grilaj pe tot parcursul ceremoniei. Preotului i te adresezi cu 
Maestre. 

Lucien ascultă, gândindu-se că dacă ar fi ştiut că avea să 
dureze atât de mult până la cină, ar fi mâncat înainte. Nu 
era deloc amuzant să se întindă pe piatra rece cu stomacul 
gol. 


Se deschise o uşă din spatele altarului şi auzi paşi care se 
apropiau, cu un foşnet de robe roşii brodate. Lucien se 
stăpâni să ridice privirea, însă vocea răguşită a lui Mace fu 
uşor de recunoscut când îl întrebă: 

—  Inţelegi seriozitatea lucrului pe care urmează să-l 
înfăptuieşti, Novice? 

— Da, Maestre, înţeleg, răspunse Lucien, încercând să se 
simtă emoţionat. Pietrele erau dure sub obrazul lui. 

— Ridică-te şi priveşte-mă, Novice. După ce Lucien se 
supuse, Mace continuă: Juri credinţă solemnă acestei frăţii, 
ştiind că sperjurul îţi va aduce blestemul Diavolilor? 
Cuvintele lui sunau ca tunetul, iar privirea lui era 
periculoasă. 

Veselia lui Lucien pieri. Amintindu-şi să nu-şi 
subestimeze niciodată adversarul, rosti: 

— Jur, Maestre. _ 

Privirea iscoditoare a lui Mace îl cântări atent. In cele din 
urmă, dădu din cap. 

— Atunci aşa să fie. Se întoarse şi aprinse cu o candelă 
focul dintr-un bazin de piatră de deasupra altarului. 
Mirosul înţepător de plante se uni cu cel greu de tămâie. 

Slujba care urmă nu fu una satanică, ci un amestec 
ciudat între păgânism şi creştinism blasfemiat, ambele 
neobişnuite şi batjocoritoare. Vorbind în egală măsură în 
latină, franceză şi engleză, vocea lui Mace se ridica şi 
cobora într-un ritm care dădea o senzaţie puternică de 
mister. 

Pe măsură ce fumul se înteţea, Lucien începea să 
ameţească. Bănuia că printre ierburile arse erau prezente 
şi narcotice precum mătrăguna şi măselariţa. Amestecul 
înţepător inducea o stare receptivă în care era simplu să 
crezi că se invocau puteri mistice. Se chinui să-şi ia note 
mentale riguroase, pentru că analiza îl păstra în 
permanenţă detaşat. Prefera aşa; sacrilegiul nu fusese 
niciodată stilul său. 

In punctul culminant al ritualului, Mace ţipă: 


— Eşti unul de-ai noştri! îşi umezi degetele într-un pocal 
negru, apoi picură coniac cu miros de pucioasă peste 
Lucien, într-o imitație a botezului. În frăţia Diavolilor, noul 
nostru membru va purta numele mistic de Lucifer. 

— Bun venit, Lucifer! murmurară călugării. 

Mace se întoarse şi aruncă o mână de praf peste focul 
altarului. Flăcări violete se ridicară spre tavan, în vreme ce 
norii de fum se răsuceau în toate direcţiile. Deasupra 
altarului, fumul se îngroşa într-o formă amenințătoare, ca şi 
când s-ar fi pogorât diavolul. Aerul din capelă se electrizase 
de tensiune. 

Mace ridică braţele şi lătră o frază de neînțeles. 
Imaginea diabolică începu să se dezintegreze şi, odată cu 
ea, şi tensiunea care pusese stăpânire pe privitori. 

Lucien nu putea nega faptul că acea apariţie fusese de 
efect. Era sigur că în scurt timp ar fi putut să o reproducă 
şi el. Se părea că Mace îşi folosea talentul tehnic şi pentru 
altceva decât jucării obscene. 

Mace cobori braţele, iar strălucirea exaltată începu să-i 
dispară din ochi. 

— Veniţi, fraţilor, să ne ospătăm. 

Un călugăr trase o draperie neagră în colţ, dezvăluind un 
coridor care ducea către o sală de banchete. Imediat, 
atmosfera solemnă fu înlocuită de voci vesele, când Diavolii 
intrară în sală şi se aşezară pe canapelele în stil roman care 
erau aliniate pereţii. 

Văzând că Lucien şovăia, Mace îi făcu semn către capătul 
camerei. 

— Vino să stai lângă mine, Lucifer. Se aşeză pe divanul 
său. Ce părere ai de slujbă? 

— Impresionantă, răspunse Lucien sincer, rezemându-se 
de pernele din piele. Cu siguranţă nu e atât de simplă 
precum venerarea diavolului în Clubul Focul Iadului. 
Probabil a fost nevoie de un studiu considerabil să ajungeţi 
la o îmbinare atât de unică între tradiţiile clasice, creştine 
şi păgâne. 


— Ştiam eu că o să apreciezi straturile multiple de 
semnificaţii. Nu toţi membrii noştri sunt la fel de învăţaţi, 
în privirea lui se citea amuzament. Sigur, trebuie să-i 
acordăm şi diavolului atenţie, dar satanismul e prea banal, 
doar o biată inversiune a obiceiurilor creştine. E mult mai 
palpitant să inventezi o religie proprie. 

Tocmai îşi descria cercetarea când îşi făcură apariţia 
nişte servitoare îmbrăcate în costume transparente de 
mătase care scoteau în evidenţă fiecare formă şi 
despicătură apetisantă. Doar feţele le erau invizibile, 
ascunse în spatele măştilor complicate, din pene. 

Nunfield se aşezase pe canapeaua de vizavi. 

— Tema de azi e Turcia, spuse el când intrară fetele. Mie 
unuia îmi place când stricatele astea se îmbracă în 
călugăriţe, căci lasă frâu liber imaginaţiei. Insă mulţi dintre 
fraţii noştri preferă lucrurile evidente. li făcu semn unei 
slujnice care ducea un urcior. Femeia se aplecă şi le turnă 
vin în pocale, în timp ce sânii ei mari se legănau pe sub 
voalul care îi plutea deasupra bustului. 

— Nişte fiinţe minunate, nu-i aşa? Mace mângâie o fesă 
rotundă în semn de apreciere. Tânăra scoase un chicotit 
gutural şi se frecă de mâna lui. Roderick e responsabil cu 
alesul fetelor şi are gusturi excelente. 

— Sunt profesioniste? întrebă Lucien, deloc surprins să 
afle că Roderick era peştele şef. 

— Cele mai multe da, însă nu toate. Mace zâmbi ca un 
satir. Unele sunt femei de rang foarte înalt, dintre cele pe 
care le întâlneşti în saloanele reginei. De-asta poartă 
mască. Dacă ai o soră sau o soţie, e posibil să le găseşti 
aici. 

Lucien îşi reprimă un val de dezgust. 

— Un gând tulburător. Păcat că n-am niciuna, nici alta. 

— Pentru desfrâul exclamă Mace, ridicând pocalul. După 
o privire provocatoare, îl goli dintr-o înghiţitură. Lucien 
făcu la fel. Când eşti la Roma... 

Altă servitoare sosi cu un platou de cârnaţi aburinzi, în 
forma unor falusuri. Lucien muşcă un pic dintr-un capăt. 


Făcea toate acele lucruri pentru ţara lui. 

Ospăţul degeneră rapid într-o versiune contemporană a 
unei orgii romane. Acolo unde era posibil, mâncarea avea 
tot felul de forme sugestive, iar vinul şi băuturile spirtoase 
curgeau din belşug. 

Pe măsură ce înaintau în noapte, fetele erau trase pe 
canapele. Unele cupluri, printre care Nunfield şi o brunetă 
bine dotată, îşi vedeau de treabă chiar acolo; altele se 
împleticeau spre camerele private de pe coridorul adiacent. 
După ce Mace dispăru cu una dintre femei, Lucien se ridică 
şi se strecură pe furiş în grădină, simțind că nu mai putea 
îndura nici măcar un minut în atmosfera aceea fetidă. 

Aerul răcoros era înviorător, însă tot se simţea ametit de 
la cât alcool ingurgitase. Să se ridice la înălţimea lui Mace 
la băut era suficient cât să tulbure şi cea mai limpede 
minte. 

Se plimbă pe aleile luminate de lună, reţinând automat 
aspectul general pentru cazul în care acele cunoştinţe s-ar 
fi dovedit cândva utile. Când urcă o scară de piatră pe zid, 
descoperi că acel castel nu se afla pe o insulă. Apa pe care 
o trecuseră era un râu argintiu în lumina lunii, care şerpuia 
în jurul dealului. Castelul în sine era o ruină din perioada 
normanzilor, reconstruită de Diavoli. 

Grădinile erau minunat amenajate, dar statuile obscene 
erau obositoare. La un moment dat dădu nas în nas cu o 
Venus din marmură, aplecată să-şi scoată un spin din talpă. 
Fusese aşezată chiar în mijlocul aleii, pentru ca orice nou- 
venit să se izbească direct de fesele ei goale. 

Işi dădu seama că nu era singurul plimbăreţ când se trezi 
faţă în faţă cu lordul Ives, care privea o statuie în care Zeus 
viola o lebădă. Lucien făcu un semn către cele două figuri. 

— Poţi să mă consideri puritan, însă nu-mi pot imagina 
cum te-ar excita o lebădă. Desigur, asta dacă nu eşti şi tu o 
lebădă. 

— Cred că Leda ar fi în siguranţă şi cu mine, răspunse 
tânărul zâmbind. Grecii erau destul de grosolani. 


Cei doi bărbaţi continuară să se plimbe împreună pe 
alee. 

— Iei o pauză ca să prinzi puteri înainte de următoarea 
întâlnire? se interesă Lucien. 

Ives şovăi, apoi râse stânjenit. 

— De fapt mă gândeam să mă întorc acasă devreme. 
Probabil o să mă crezi prost, însă nu prea m-am simţit bine 
cu fata pe care am ales-o. M-am tot gândit că aş fi preferat 
să fiu cu Cleo. 

— Nu te cred prost. Lucien se gândi la Jane, care avea 
doar într-o privire mai multă senzualitate decât toate 
servitoarele acelea dezbrăcate luate la un loc. Pasiunea 
fără emoție satisface trupul, însă acea plăcere dispare la fel 
de repede precum vine şi lasă în urmă doar un gol. 

— Exact aşa e. Mă bucur că nu sunt singurul care 
gândeşte astfel. Ives zâmbi. Dacă ar afla Cleo că m-am 
culcat cu altă femeie, m-ar părăsi. Ştii, nu e o femeie 
uşoară. Sunt bărbaţi dispuşi să plătească enorm pentru 
favorurile ei, însă m-a ales pe mine pentru că preferă 
compania mea. 

— Dacă ai sentimente atât de puternice pentru fata asta, 
poate ar trebui să te retragi din rândul Diavolilor. 

Ives dădu din cap ca şi când sugestia aceea i-ar fi 
confirmat propriile gânduri. 

— Cred că ai dreptate. E o prostie să risc să pierd ceva 
de preţ doar de dragul câtorva minute de plăcere cu o 
femeie al cărei nume îl uit până dimineaţă. 

— Diavolii îşi iau ritualurile în serios? întrebă Lucien, 
hotărât să adune cât mai multe informaţii. 

— Poate doar Mace, un pic - are un suflet păgân -, dar în 
rest sunt doar pentru amuzament. Cei mai mulţi dintre noi 
vin pentru distracţie şi femei. 

Plimbarea îi aduse din nou la capelă, unde zgomotele 
petrecerii încetaseră. Luna începea să apună spre vest. 

— Când şi cum pleacă oamenii acasă? dori să ştie Lucien. 

— Cei mai mulţi dorm aici după excese, însă eu voi pleca 
acum. Vrei să te întorci la Londra în cabrioleta mea? 


Lucien şovâăi, tentat de ofertă, apoi scutură din cap. 

— Ar fi prea nepoliticos pentru prima dată. O să rămân 
până pleacă toţi ceilalţi. 

Işi luară rămas-bun, iar Lucien intră din nou în sala de 
banchete. După prospeţimea nopţii, atmosfera acră şi 
încinsă era sufocantă. Canapelele şi podeaua erau pline de 
trupuri adormite, bărbaţi şi femei împletiţi unul în altul, 
într-un colţ, Westley zăcea pe spate şi chicotea, în vreme ce 
o femeie goală îi strecura vin în gură. Se părea că nu mai 
rămăsese nimeni treaz. 

Lucien căuta un loc liniştit în care să adoarmă, când 
Nunfield ieşi dintr-una dintre camerele private, mergând cu 
grija exagerată a oamenilor foarte beţi. De braţul lui stătea 
agăţată o femeiuşcă plină de nuri, care nu purta altceva 
decât o jumătate de mască de pene de fazan. 

— Lucifer! Te căutam. Nunfield sughiţă. Trebuie să mergi 
cu Lola. E foarte pricepută. 

— [ţi mulţumesc dragul meu, toarse ea, cu ochii 
strălucind în spatele fantelor măştii. Scopul meu e să aduc 
plăcere. Întinse o mână şi îi prinse încheietura lui Lucien. 

— Vino cu mine şi o să încerc să mă ridic la înălţimea 
recomandării lui Nunny. 

Lucien se gândea la o metodă să refuze, când văzu 
ascuţimea privirii lui Nunfield. Ar fi sărit în ochi să 
respingă oferta, aşa că trebuia să se arate recunoscător. 
Îndată ce rămânea singur cu femeia, avea să scape, aşa 
cum făcuse şi acasă la Chiswick. Prefăcându-se beat, 
răspunse cu galanterie: _ 

— Va fi plăcerea mea, madame Lola. Ii oferi braţul, 
aproape dezechilibrându-se. 

Ea îi prinse cotul cu agilitate şi îl conduse spre o cameră 
privată. El încă simţea privirea lui Nunfield înfigându-se în 
spatele lui când traversau coridorul, făcându-şi loc printre 
trupurile leşinate. 

In cameră se afla un fotoliu suficient de lat pentru două 
persoane. Lola îşi aruncă masca şi îl împinse pe Lucien, 
care se aşeză pe margine. Apoi i se urcă în poală şi se 


înfăşură în jurul lui, sărutându-l pătimaş. După cum 
spusese Nunfield, se pricepea de minune. Şi totuşi, simţea 
că în spatele acelei etalări extravagante de pasiune se afla 
o fire la fel de rece şi de calculată ca o reptilă. Se desprinse 
de ea dezgustat şi spuse obosit: 

—Păcat că nu te-am întâlnit mai devreme, Lola, înainte să 
rămân fără energie. Sughiţă convingător. Îmi pare rău. Ar... 
ar fi trebuit să beau mai puţin. 

Era cât pe ce să o dea jos de pe el, când femeia cobori o 
mână mai jos de bustul lui. Iar hoţul lipsit de principii 
ataşat de trupul său începu să se întărească sub 
manipularea expertă a degetelor ei. 

Prostituata scoase un croncănit de satisfacţie. 

—Nucţi face griji, prietene, bătrânul încă mai are viaţă în 
el. Lola se va ocupa de tot. 

După lumina care îi scăpără în ochi, îşi dădu seama că, în 
secret, îi dispreţuia pe bărbaţi şi se bucura să-i vadă 
neajutoraţi, în focurile dorinţei. Cei mai mulţi nu remarcau 
sau nu erau interesaţi de părerile ei personale, căci 
comportamentul ei carnal evident făcea obiectul fanteziilor 
multora. Pe el îl lăsa însă nepăsător. Ar fi vrut să plece, dar 
ştia că trebuia să-şi păstreze imaginea de desfrânat. 

În vreme ce oscila între datorie şi înclinaţie, Lola îl lăsă 
pe spate în fotoliu, după care îi ridică tivul rasei de călugăr 
şi atacă nasturii pantalonilor. Când gura ei fierbinte se 
închise în jurul său, dorinţa pură îi alergă prin vene, 
paralizându-i raţiunea şi voinţa. Trecuse mult timp, mult 
prea mult, de când avusese o femeie şi nu-şi mai putea 
ignora trupul. Serviciile Lolei îl aduseră la punctul 
culminant în doar câteva minute, însă nu găsi nimic 
satisfăcător în eliberarea fizică. Îndată ce foamea lui de lup 
se potoli, se simţi copleşit de dezolare. 

Ce făcea acolo cu o prostituată vulgară? De ce credea că 
acţiona în virtutea unei necesităţi patriotice? 

Marea Britanie supravieţuise secole întregi fără el şi 
avea să supravieţuiască tot pe-atât şi după moartea lui. 
Fusese un prost să creadă că faptele sale ar fi avut vreo 


importanţă majoră; munca lui de-o viaţă era la fel de inutilă 
precum cenuşa stinsă. 

Incercă să-şi liniştească disperarea gândindu-se la 
prietenii şi la familia lui, dar se opri brusc, căci se simţea 
prea murdar ca să merite asemenea amintiri. Oare ce-ar fi 
zis Jane să-l vadă în acel moment? Ideea îi arse stomacul şi 
îi lăsă un gust amar, de bilă. 

Dacă ar fi continuat cu acele gânduri ar fi înnebunit, îşi 
suprimă dureros emoţiile, împingându-le cu forţa în camera 
ascunsă care îl salvase de fiecare dată. 

După ce îşi recăpătă raţiunea, deschise ochii. Lola era 
întinsă lângă el pe fotoliu, somnoroasă şi mulţumită de ea 
însăşi. Cu toate că nu putea să se atingă de ea, făcu 
observaţiile pe care toţi bărbaţii le fac în asemenea situaţie, 
mulţumindu-i femeii care îl servise şi flatându-i abilitatea. 

Raportul ei la Mace şi la Nunfield avea să fie ireproşabil 
şi asta era tot ce conta, nu? 

Îndată ce putu, ieşi grăbit din camera sordidă, de lângă 
femeia aceea ţipătoare. Păcat că nu putea fugi la fel de 
uşor şi de conştiinţa lui încărcată. 


Capitolul 16 


Lucien ajunse, în sfârşit, acasă la începutul după-amiezii, 
sătul până în gât să se mai dea drept libertin. Înainte de 
orice făcu o baie lungă şi fierbinte, ca şi când ar fi putut să 
şteargă murdăria spirituală de după orgia Diavolilor. 

Cu toate că ar fi preferat o seară liniştită acasă, jucându- 
se cu vreun dispozitiv mecanic, era zi de primire la Lady 
Graham, aşa că trebuia să se ducă. Se consola cu gândul că 
acea doză de conversaţie inteligentă avea să-i mai alunge 
depresia, chiar dacă nu afla vreun indiciu despre cum s-o 
găsească pe Cassie James. 

Când intră în casa frumoasă a lui Lady Graham, gazda îl 
întâmpină cu un zâmbet drăgăstos. 

— Lucien, ce surpriză plăcută. Mi-era dor de simţul tău 
muşcător al umorului. 

— A trecut destul de mult, răspunse el, sărutând-o uşor. 
Nu ştiu ce am făcut atât de important încât să nu mai am 
timp şi pentru distracţie. 

Lady Graham îi aruncă o privire vicleană. 

— Sigur era un lucru foarte important despre care nu 
poţi să vorbeşti. Vino să-i cunoşti pe câţiva dintre oaspeţii 
mei. În seara asta au venit destul de mulţi. Îi ştii deja pe 
mulţi dintre cei prezenţi, însă îţi garantez că vei vedea şi 
câteva feţe noi şi interesante. Prietena mea intelectuală, 
Lady Jane Travers, de exemplu; o cunosc de când am ieşit 
prima dată în societate, cu treizeci de ani în urmă. Nu se 
învârte prin cercurile mondene, aşa că probabil nu ai avut 
unde să o întâlneşti. Are un simţ al umorului foarte bine 
dezvoltat şi opinii bine formate despre cum ar trebui să 
funcţioneze guvernul. Uită-te după o femeie roşcată înaltă 
de un metru optzeci. 

— Pare o adevărată amazoană. Fără îndoială, promovează 
teoriile lui Mary Wollstonecraft Godwin? 

Lady Graham îşi arcui sprâncenele. 


— Sigur că da, ca orice femeie inteligentă. Şi tu la fel, 
radicalule în haine de dandy. Odată ai petrecut o noapte 
întreagă polemizând despre drepturile femeilor cu un Tory 
îngrozitor, aşa că nu încerca să mă duci cu zăhărelul. 

— Trebuia să-mi dau seama că o să ţii minte aşa ceva, 
râse el. Apoi, în vreme ce gazda îl conduse către salon, 
întrebă pe un ton firesc: Actriţa Cassie James a venit 
vreodată la seratele tale? 

— Nu, însă mi-ar plăcea s-o am drept oaspete, răspunse 
Lady Graham. Am văzut-o la Marlowe într-o piesă despre 
țigani şi e o fată talentată. O să mai auzim de ea. Il zări pe 
un tânăr şi îi făcu semn să vină. Domnule Haines, vreau să 
vă prezint pe cineva. După ce le făcu celor doi bărbaţi 
cunoştinţă, Lady Graham îl abandonă pe Lucien şi se duse 
să-şi întâmpine alt musafir. Domnul Haines era un poet 
aspirant care dorea să discute despre meritele noii epopei a 
lui Byron, Corsarul. Întrucât Lucien nu o citise şi, oricum, 
nu avea o părere prea bună despre felul în care Byron se 
ridica singur în slăvi, conversaţia lor fu una scurtă. 

Contele petrecu următoarea oră făcându-şi loc spre 
salonul principal, mai mult ascultând decât vorbind. 
Subiectele de conversaţie erau diverse, de la polemici 
înflăcărate despre politicile ţarului Alexandru până la 
succesul iminent al negocierilor de pace şi ultimul roman 
satiric al domnişoarei Austen. 

li plăceau discuţiile, dar întrebările sale despre Cassie 
James nu dădură deloc roade. Toţi auziseră de actriţă şi 
câţiva invitaţi o şi văzuseră jucând; însă nimeni nu o 
cunoştea personal. 

Investigația era de obicei o treabă obositoare şi 
neproductivă, aşa că îşi acceptă filosofic înfrângerea şi se 
mută în salonul alăturat, mai mic, dar la fel de plin de lume. 
Chiar atunci, Lady Graham apăru lângă el. 

— O să ţi-o prezint pe Lady Jane, care stă acolo, în colţ. O 
pasionează teatrul, aşa că poate o cunoaşte pe actriţa de 
care întrebi. 


Lucien o recunoscu imediat pe Lady Jane, căci era cu 
jumătate de cap mai înaltă decât grupul strâns în jurul ei. 
Părul ei roşu devenise castaniu şi avea fire argintii, dar 
încă era o femeie frumoasă. 

Lângă ea, pe jumătate ascunsă, se afla o tânără în rochie 
cenuşie. Era simplu s-o treci cu vederea, pentru că ţinea 
ochii în jos şi se purta în maniera lipsită de strălucire a 
rudei sărace. Pe lângă Lady Jane părea scundă, dar şi ea 
depăşea, probabil, înălţimea medie. N-ar fi remarcat-o 
deloc, însă nemişcarea ei atrăgea atenţia într-un salon plin 
de oameni. 

Tânăra făcu un pas înapoi şi se întoarse uşor, ca să se 
ferească de o mână ce făcea semne pline de entuziasm. 
Avea un profil încântător, pur ca al unei monede greceşti... 

Lucien rămase împietrit. „Nu, nu se poate, nu din nou”, 
îşi zise în gând. 

— Fata aceea de lângă prietena ta, spuse el pe un ton 
gâtuit. Nu cred că am mai întâlnit-o. Cine e? 

— Care fată? Lady Graham se opri şi ea şi îi urmări 
direcţia privirii. O, te referi la Lady Kathryn Travers, 
nepoata lui Jane. Nu e chiar fată. Probabil are vreo 
douăzeci şi patru de ani şi e nemăritată. O tânără plăcută, 
însă nu prea vorbăreaţă. Părinţii ei au murit, aşa că acum 
locuieşte cu Jane. 

O furie oarbă îi ardea venele. Se gândise că nimic nu-l 
mai putea surprinde când venea vorba de ea, însă, din nou, 
micuța vrăjitoare îl prinsese cu garda jos. Noul său rol 
întrecea chiar şi propriile ei standarde de înşelătorie. Era 
cel mai mare afront: o actriţă neruşinată dându-se drept o 
domnişoară educată. Nu doar atât, ci încă drept una din 
aristocrație! 

Ca întotdeauna, juca perfect. Dacă n-ar fi cunoscut-o atât 
de bine, dacă n-ar fi ţinut-o în braţe şi nu i-ar fi sărutat 
buzele mincinoase, probabil s-ar fi lăsat şi el păcălit, caci 
comportamentul ei de atunci era atât de rezervat, încât 
părea o străină. Însă chipul ei era, fără îndoială, cel al lui 
Emmie şi Sally şi Jane şi Cassie James. 


Prin mintea lui trecu o clipă imaginea cu ea întinsă lângă 
el, pe jumătate goală şi cu ochii tulburi de patimă. Crezuse 
în ea atunci, dar nu şi acum. De data asta nu avea să se mai 
lase păcălit. 

— Sigur, Lady Kathryn Travers, spuse el, pe un ton care 
trăda numai o uşoară urmă de interes. Nu eram prea sigur 
că ea este. O tânără atât de tăcută. Insă are o minte 
sclipitoare dincolo de acea timiditate. 

— Sunt surprinsă că ai avut ocazia să o cunoşti, se miră 
Lady Graham. După cum sigur ştii, familia ei este una 
veche, însă bărbaţii Travers au fost renumiţi mereu pentru 
desfrânarea lor şi niciunul dintre ei nu a avut măcar un 
sfanţ. Lady Kathryn n-a avut bani ca să-şi facă intrarea 
oficială în societatea londoneză, iar viaţa ei de acum, 
alături de Jane, e foarte liniştită. 

— Însă am avut plăcerea să o cunosc. Cu un zâmbet 
strălucitor, periculos, tăie mulţimea. Şi nici nu-ţi imaginezi 
cât de mult îmi doresc să o revăd. 

— Jane, aş vrea să ţi-l prezint pe un prieten de-al meu, 
lordul Strathmore, spuse Lady Graham când ajunseră la 
grupul din colţ. Lucien, dânsa este Lady Jane Travers. 

Când fu pronunţat numele lui Lucien, Lady Kathryn 
întoarse capul şi trupul ei zvelt încremeni. Doar cineva care 
o privea la fel de atent ca el ar fi putut observa asta, căci 
chipul ei era lipsit de expresie. 

Lucien se înclină şi îi luă mâna lui Lady Jane, apoi rosti 
toate formulele de politeţe. Era aproape la fel de înaltă ca 
el, iar ochii ei cenuşii erau încă vicleni şi pătrunzători. 

— IÎncântată, lord Strathmore, zâmbi ea. Aţi ţinut nişte 
discursuri remarcabile în Camera Lorzilor. V-aţi gândit 
vreodată la un post în guvern? 

— Niciodată, răspunse el prompt. E mult mai simplu să 
indici ce e greşit decât să îndrepţi. 

Lady Graham râse, apoi continuă. 

— Şi, desigur, pe Lady Kathryn Travers o cunoşti deja. 

— A trecut cam mult, Lady Kathryn, murmură el. 


— Ne-am cunoscut, Lord Strathmore? întrebă ea, 
încruntând sprâncenele. 

Abia rezistând tentaţiei de a-i complimenta talentul cu 
care afişa nedumerirea, scoase un oftat de regret. 

— Cât de trist sunt să descopăr că nu vă amintiţi o ocazie 
care a rămas gravată în memoria mea. Aveam o discuţie 
atât de fascinantă când am fost întrerupţi. Ea făcu greşeala 
să-l privească direct în ochi. Cu toate că reuşise să-şi 
ascundă chipul, nu prea putea ascunde şi tensiunea din 
ochi sau pulsul care îi bătea rapid în gât. O femeie mai 
slabă ar fi dat bir cu fugiţii. Am fost atât de captivat de felul 
în care Lady Kathryn povestea despre teoriile lui Mary 
Wollstonecraft Godwin, urmă el, privindu-le pe cele două 
doamne mai în vârstă. Consideraţiile ei despre educaţia 
femeilor sunt foarte interesante. De altfel, mă gândesc să 
introduc în Camera Lorzilor o lege în care să abordez 
câteva dintre inegalităţile despre care vorbea Lady 
Kathryn, aşa că trebuie să discut din nou cu ea. Vă rog să 
ne scuzaţi. 

Fără să mai aştepte răspuns, o prinse de cot într-o 
strânsoare de fier şi o trase prin salonul aglomerat. Dacă-şi 
amintea bine, în partea din spate a casei exista un birou în 
care îi putea suci gâtul în linişte. 

În timp ce-şi conducea însoţitoarea ezitantă pe coridorul 
gol, ea încercă să se împotrivească: 

— Lord Strathmore, nu se cade deloc să dispar singură 
cu un străin. 

— Nu ştiu exact ce suntem unul pentru altul, replică el 
aruncându-i o privire dură, dar în niciun caz nu suntem 
străini. Când ea încercă să protesteze din nou, adăugă pe 
un ton dulceag: Să-mi ridic vocea şi să le spun tuturor cât 
de frumoşi sunt sânii tăi goi? Sau ce sunet ai scos când ți- 
am sărutat tatuajul de pe coapsă? 

Ea se opri brusc şi se înroşi puternic. Apoi se albi la faţă 
şi nu se mai împotrivi. 

El o băgă în biroul luminat slab şi trânti uşa în urma lor. 
Când îi dădu drumul, Kathryn se retrase imediat în colţul 


cel mai îndepărtat al încăperii, frecându-şi cotul şi 
urmărindu-l cu grijă, ca şi când ar fi fost un nebun fugit de 
la azilul de lunatici. 

— Lady Jane e complicea ta sau altă victimă a minciunilor 
tale? Aprinse o lumânare de la lampă şi o folosi ca să 
aprindă toate celelalte lumânări din cameră; voia să poată 
vedea toate nuanțele şi expresiile de pe chipul ei înşelător. 
Te-aş crede în stare să o convingi pe o femeie nevinovată că 
eşti o rudă de a cărei existenţă habar n-avea. Suflă în 
lumânarea pe care o ţinea în mână şi adăugă: Chiar ţi-ai 
însuşit şi numele ei. M-am tot gândit la tine ca Jane încă de 
când ai insistat că acela era numele tău adevărat. Deşi 
trebuie să recunosc că ţi se potriveşte mai bine Kathryn 
decât toate acele nume pe care ţi le găsiseşi. 

— Nu ştiu despre ce vorbiţi, îngăimă ea tremurând. 

Lacrimile care străluceau în ochii ei cenușii erau adaosul 
perfect, dar în loc să se lase înmuiat, furia lui izbucni din 
nou. 

— Ce, gata cu dansul ţigănesc sau cu misiunea plină de 
pasiune în slujba dreptăţii sociale? Nici măcar o replică de 
chelneriţă? Se îndreptă spre ea. Sunt dezamăgit. Desigur, 
poţi veni cu o poveste nouă, ba chiar cu douăzeci de poveşti 
noi. Poate, de fapt, eşti o spioană de-a lui Napoleon care a 
dat de greu de când a abdicat împăratul. Sau eşti 
conducătoarea persecutată a unui regat din Balcani care 
încearcă să-şi recupereze tronul ce i se cuvine de drept? 

Ea se ascunse după canapea. 

— Lord Strathmore, cred că sunteţi nebun. Sau foarte, 
foarte beat. 

El înconjură canapeaua după ea. 

— Te asigur că beat nu sunt, iar dacă sunt nebun, atunci 
e vina ta că mi-am pierdut minţile. 

— Nu te apropia de mine! strigă ea, ferindu-se din nou. 

— Nu fi slabă de înger. De la tine mă aştept la un curaj 
nemaipomenit. 

Ea alergă până în capătul celălalt al canapelei, înainte ca 
el să apuce să o prindă. 


— Nu sunt cine crezi că sunt! 

El se opri şi se prefăcu că o observă cu atenţie. 

— Acelaşi chip, aceeaşi siluetă, aceeaşi culoare. Gura i se 
strânse. Şi aceiaşi ochi cenuşii şi mincinoşi. Doar numele s- 
a schimbat, însă asta nu contează din moment ce de fiecare 
dată când ne-am întâlnit ai avut altă identitate. 

Ea încercă să se strecoare din nou, însă camera era prea 
mică. Din doi paşi, contele o încolţi. Fata îşi lipi spatele de 
perete şi începu să tremure. 

— Ce ai de gând să faci? N 
__— Mă tentează ideea unei crime. Întinse mâna spre ea. 
Insă o să mă mulţumesc doar să duc la capăt ceea ce 
făceam când m-ai întrerupt cu fuga ta la ultima noastră 
întâlnire. 

— Nu mă atinge! ţipă ea. O să... o să urlu după ajutor. 

— La cum vorbeşte toată lumea, n-o să te audă nimeni, 
îndată ce o atinse, îşi dădu seama cât de mult din furia lui 
era dorinţă frustrată. O dorea - Dumnezeule, cât o dorea, 
chiar dacă nu avea absolut deloc încredere în ea. 

O cuprinse în braţe, dornic să-i simtă trupul zvelt lipit de 
al lui. 

— Nu te împotrivi inevitabilului, şopti el. 

— Nu e nimic inevitabil în asta! se răsti ea, încercând să 
se elibereze. 

— Nu? O ţinea captivă în braţele lui, blând, însă de 
neclintit. Relaxează-te, draga mea. N-o să te rănesc, pentru 
că nu pot rămâne supărat pe tine oricât aş încerca. 

Tânăra femeie scoase un sunet înecat şi îşi ascunse faţa 
în umărul lui. El îi mângâie spatele, aşteptând răbdător ca 
atracţia reciprocă intensă dintre ei să-şi facă efectul. 
Treptat, trupul ei rigid începu să se înmoaie, 
transformându-se în feminitate caldă, cu parfum de 
garoafe. 

Lucien îşi lipi obrazul de părul ei strâns în coc, suspendat 
într-o stare ciudată, între pace şi dorinţă. 

— Păcat că nu putem fi aşa tot timpul, murmură el, 
mângâindu-i formele familiare şi suple ale spatelui şi taliei. 


__ Cuvintele lui o smulseră din starea supusă în care se afla. 
Işi fixă mâinile pe pieptul lui şi îl împinse. 

— Nici nu ar trebui să fim aşa! 

El îşi lipi ambele mâini de zid, prinzând-o în strânsoarea 
braţelor sale, ca să nu o lase să fugă. 

— Cumva problema e alt bărbat din viaţa ta? Spune-mi, 
ca măcar să înţeleg cu ce mă lupt. 

— Nu pe mine mă vrei de fapt! rosti ea apăsat. 

— Te înşeli. Te vreau foarte mult. li mângâie uşor obrazul 
cu degetele. Tenul ei avea delicateţea netedă şi fragilă a 
unei flori. Şi, de data asta, intenţionez să te şi am. 

— Nu! îşi muşcă buza, ca şi când ar fi stat în cumpănă, 
într-un final, trase adânc aer în piept şi spuse tremurând: 
Nu voiam să-ţi spun asta. 

— Ce anume nu voiai să-mi spui? întrebă el pe un ton 
încurajator. 

— Lord Strathmore, răspunse ea cu un zâmbet şiret, mă 
tem că m-aţi confundat cu sora mea; cu geamăna mea 
identică, Kristine. 


Capitolul 17 


După un moment de uimire, Lucien izbucni în râs. 

— Mă bucur să văd că imaginaţia ta a rămas la fel de vie, 
dar sunt sigur că poţi găsi ceva mai bun decât o geamănă 
inexistentă. Asta e o intrigă de roman gotic. 

— Kristine nu e inexistentă, e o actriţă care joacă sub 
numele de Cassie James. E clar că o cunoşti, însă cu 
siguranţă nu mă cunoşti pe mine. Înghiţi nodul din gât. Aşa 
că, pentru numele lui Dumnezeu, nu mă învinovăţi pe mine 
pentru ceea ce crezi că ţi-a făcut sora mea. 

Lucien şovăi. La naiba, fata chiar era convingătoare, îi 
studie trăsăturile sincere. Fiecare linie a chipului său era 
exact aşa cum şi-o amintea. Părul castaniu şi moale care 
bătea în auriu şi silueta zveltă şi graţioasă îi erau la fel de 
familiare. Nu rămăsese nici urmă din vitalitatea 
îndrăzneață a lui Sally sau Cassie James, însă purtarea ei 
era asemănătoare cu cea a lui, „Jane" care pretindea că 
este o tânără doamnă ce voia să-şi ajute fratele. 

Judecând după experienţa ei, era foarte capabilă să joace 
rolul timidei Lady Kathryn Travers, ruda săracă. De 
asemenea, răspunsese scurt îmbrăţişării lui, natural, ca şi 
când l-ar fi cunoscut. Şi totuşi, ceva din vocea ei îl făcu să 
se întrebe dacă nu cumva spusese adevărul. 

Exista o singură cale să afle; chiar şi o actriţă versată ar 
fi avut necazuri să-şi ascundă identitatea într-un sărut. O 
trase spre el şi îşi plecă fruntea. 

Inainte ca buzele lor să se atingă, se retrase şi îl pălmui 
cu putere pe obraz. 

— Domnule, cum îndrăzniţi? 

Da, era puternică. Însă ceea ce îl făcu să-i dea drumul fu 
nu forţa, ci tonul de virtute înfuriată din vocea ei. 

Era greu de crezut că până şi cea mai talentată actriţă 
putea să joace atât de bine rolul unei virgine ofensate. 

Cu obrazul usturându-l, privi din nou chipul lui Kathryn, 
dar, cu toate că îşi folosi întreaga putere de observaţie pe 


care şi-o călise în timp, tot arăta precum vulpea duplicitară 
care adusese un adevărat haos în viaţa lui ordonată. 
Singura excepţie era, probabil, faptul că în acei ochi cenușii 
adânci era mai multă vulnerabilitate decât văzuse până 
atunci. 

— Nu există gemeni identici, spuse el încet. Mereu există 
diferenţe subtile, însă în cazul de faţă nu văd niciuna. Şi 
crede-mă, vorbesc ca un om care te-a studiat cu mare 
concentrare. 

Ea roşi şi întoarse capul, ca şi când ar fi fost stânjenită de 
căldura din ochii lui. 

— “Toată viaţa, ceilalţi au spus că eu şi Kristine suntem 
gemenele cele mai identice pe care le-au văzut vreodată, 
murmură ea. Insă crede-mă, dacă Kristine ar fi aici, ne-ai 
deosebi imediat. N-ai observa niciodată că sunt şi eu în 
camera asta, pentru că ea are genul de vitalitate care 
atrage toate privirile. 

— Mulţi actori şi actriţe au acea abilitate şi pot să 
renunţe la ea când vor, spuse el, fără să rămână 
impresionat, îşi îngustă privirea. Când ne-a prezentat Lady 
Graham, m-ai recunoscut, dar ai încercat să-ţi ascunzi 
reacţia. 

— Nu a fost recunoaştere, ci spaimă, îl dojeni ea. Te uitai 
atât de urât la mine, de parcă aş fi fost un gândac. 

— Nu chiar un gândac, răspunse el cu un zâmbet 
involuntar. 

— Expresia ta ar fi înspăimântat-o pe orice femeie 
nevinovată. Se duse lângă foc, cu capul plecat. Nu ştiu ce e 
între tine şi Kristine şi, sincer, nici nu vreau să ştiu. Singura 
mea dorinţă e să fiu lăsată în pace. . 

— Incă nu sunt pe deplin convins că ai o soră. Işi 
încrucişă braţele şi se rezemă de perete, privind-o gânditor. 
Din moment ce ştiu din experienţă că eşti o mare 
mincinoasă, am nevoie de dovezi mai puternice decât 
cuvântul tău şi atât. 

Ea ridică mâna şi îi aruncă o privire de gheaţă. 


— Nu văd de ce povara îndoielii trebuie să cadă pe 
umerii mei. Eu îmi vedeam de treabă când m-ai asaltat. 

Dumnezeule, dacă avea în faţa ochilor o străină 
nevinovată care nu-l văzuse în viaţa ei? Un gând înfiorător. 

— Dacă spui adevărul despre sora ta, atunci meriţi să-mi 
cer scuze în genunchi. 

În ochii ei licări un zâmbet, ca şi când ideea ar fi 
încântat-o. 

— Atunci pregăteşte-te să fii umilit, lord Strathmore, căci 
Kristine e la fel de reală ca tine. 

Paradoxal, după ce se mai relaxă, Kathryn părea în egală 
măsură mai mult şi mai puţin femeia pe care o cunoştea el. 
Avea aceeaşi inteligenţă sclipitoare, însă asociată cu o 
rezervă rece pe care nu o mai văzuse la ea. Desigur, o 
actriţă putea să joace şi asta. 

Era mai probabil să obţină informaţii dacă se purta 
împăciuitor. 

— Lady Kathryn, ştiu că e o impertinenţă din partea mea, 
însă vrei să-mi explici de ce dumneata şi sora dumitale 
aveţi vieţi atât de diferite? 

La gândul că el poate îi acceptase povestea, se relaxă şi 
mai mult şi se aşeză lângă foc. 

— E destul de simplu. Tatăl meu a fost al patrulea conte 
de Markland. Membrii neamului Travers nu aveau altă 
distincţie în afară de farmec, nechibzuinţă şi tendinţa de a 
produce gemeni identici. Reşedinţa familiei noastre, 
Langdale Court, era în Westmoreland. 

Contele se aşeză pe scaunul din faţa ei. 

— Era? 

— Tatăl meu a moştenit multe datorii, oftă ea, şi în scurtă 
vreme a mai acumulat încă pe-atâtea. Casa aproape se 
dărâma pe noi. Mama a murit când aveam zece ani, apoi 
ne-am sălbăticit. Dacă n-ar fi avut grijă de noi nişte doamne 
din vecinătate, am fi fost complet păgâne. Tata a reuşit să-i 
ţină departe pe executori cât a trăit, însă cu cinci ani în 
urmă, după moartea lui, moşia a fost scoasă la licitaţie, iar 


titlul s-a dus la un văr de-al doilea în America, în timp ce eu 
şi Kristine am rămas fără niciun sfanţ. 

— Tatăl vostru a fost atât de iresponsabil încât nu v-a 
asigurat viitorul? 

— Nu era în natura lui să se gândească la viitor, spuse ea 
sec. Presupun că se gândea că o să ne dea ca zestre 
câştigurile de la vreun joc de cărţi, însă n-a reuşit. Mama 
era fiica unui vicar care a fost dezmoştenită după ce a fugit 
cu tatăl meu, aşa că nici din partea familiei ei nu am primit 
vreun ajutor. Eu şi Kristine eram în postura unor tinere 
doamne de condiţie bună, însă fără avere. 

— Adică deloc într-o postură bună. 

— Exact. Poţi să te măriţi, să-ţi găseşti de lucru sau să 
devii ruda săracă susţinută din milă. 

— Căsătoria pare alegerea logică. Amândouă sunteţi 
femei foarte atrăgătoare. 

— E nevoie de o mare frumuseţe ca să depăşească lipsa 
zestrei, observă ea cu cinism. Şi mai erau şi alte motive. 

Se întrebă care ar fi putut fi acele motive, însă nu dorea 
să se lase distras. 

— Atunci ai hotărât să vii să locuieşti cu Lady Jane? 

Dădu afirmativ din cap. 

— Din fericire, mătuşa Jane moştenise de la bunica ei o 
avere modestă, suficientă cât să-şi ţină o casă aici, în 
Londra. Am acceptat bucuroasă când ne-a oferit un cămin, 
din moment ce nu cred că m-aş fi descurcat prea bine ca 
guvernantă şi, cu siguranţă, nu eram calificată să fac nimic 
altceva. 

— Şi Kristine? o îndemnă el după ce tăcu vreo câteva 
clipe. 

— Sora mea e cu zece minute mai mare decât mine, 
răspunse ea, privind dansul flăcărilor. Ea a moştenit şi 
partea mea de farmec şi de nechibzuinţă din familia 
Travers. 

E prea încăpăţânată şi prea independentă ca să se 
mulţumească doar cu o viaţă liniştită în compania unei 
măâtuşi intelectuale. Mereu a iubit actoria şi spectacolul şi 


organiza de multe ori piese de teatru şi concerte. Prin 
urmare, s-a hotărât să lase deoparte eticheta şi să încerce o 
carieră în teatru. 

— Aşa că voi două aţi devenit un exemplu clasic de 
geamăna bună şi geamăna rea. 

— Kristine nu e rea, ripostă ea pe un ton ascuţit, fără să-i 
simtă ironia din voce. Pur şi simplu e mai curajoasă decât 
mulţi. Nu ar alege niciodată calea laşităţii. 

Aşa îşi vedea oare Kathryn propria viaţă? Ca pe o cale a 
laşităţii? 

— Poate că teatrul nu e rău, răspunse el blând, însă este 
o alegere neobişnuită pentru o fată de condiţie bună. O să- 
şi distrugă reputaţia. 

— Kristine spune că nu reputaţia îţi aduce pâinea pe 
masă. Dacă tot era săracă, măcar să se distreze. A vrut să 
folosească un nume de scenă ca să nu facă familia de 
ruşine, nu că ar mai fi cine ştie ce neamuri care să se 
ruşineze. A avut nevoie de câţiva ani buni, însă, după cum 
ştii şi dumneata, acum se descurcă de minune. 

— Ții legătura cu ea? 

Cu o expresie tulburată, Kathryn întoarse din nou 
privirea către foc. 

— Cu toate că mătuşa Jane are vederi politice radicale, 
standardele ei morale personale sunt foarte ridicate. Nu a 
fost deloc de acord cu decizia ei şi i-a interzis să-i mai calce 
pragul. lar asta face ca... o întâlnire cu sora mea să fie 
dificilă. 

— Cu alte cuvinte, ai avut de ales între sora geamănă şi 
un acoperiş deasupra capului, presupuse contele. O alegere 
dificilă. 

— Deloc. Kristine pur şi simplu a ales în numele 
amândurora, aşa cum şi în trecut tot ea lua deciziile. 

Durerea din vocea ei îl afectă mult pe Lucien. 

— Cu siguranţă şi ea îţi duce dorul la fel de mult. 

Chipul lui Kathryn se crispă. 

— Am încheiat, lord Strathmore. Aţi dorit să aflaţi de ce 
eu şi sora mea ducem vieţi foarte diferite, iar acum ştiţi. O 


să vă rog să nu răspândiţi informaţia. Jane nu ar vrea să se 
ştie că actriţa Cassie James e, de fapt, oaia neagră a 
familiei Travers. 

— Mătugşa ta pare o tirană. 

— Cu mine a fost foarte bună, răspunse Kathryn cu o 
răceală şi mai mare. Nu o să aprob critici la adresa ei. 

li admira loialitatea şi spera că avea să-i fie răsplătită, în 
ciuda caracterului ei ferm, Kathryn avea o vulnerabilitate 
care îi stârnea dorinţa de a o proteja, chiar dacă o mai 
bănuia încă de impostură. 

— Cu toate că actrițele pot proveni chiar şi din rândurile 
celor mai bine văzute familii, înţeleg de ce Lady Jane 
preferă să nu facă public acest lucru. Însă, din moment ce 
sunteţi gemene identice, mi se pare inutil să încerce să 
ascundă legătura dintre voi. 

— Nu chiar, răspunse ea, ridicând din umeri. Chiar dacă 
suntem considerate atrăgătoare, nu avem nicio trăsătură 
distinctă, cum ar fi părul roşu sau o înălţime neobişnuită. 
Când Kristine e pe scenă, poartă costume şi machiaje, aşa 
că nu prea seamănă nici măcar cu ea însăşi, cu atât mai 
puţin cu mine. Şi, pentru că cercul meu de cunoştinţe e 
Mic, foarte puţini sunt cei care ar putea observa 
asemănarea. Nimeni nu şi-a dat seama încă. 

— Înţeleg, zâmbi el, dar cred că afirmaţiile dumitale sunt 
nedrepte. Chiar dacă nu aveţi trăsături care ies în evidenţă, 
efectul de ansamblu e... memorabil. Privirea lui cobori pe 
cocul gros de pe gâtul ei. Dacă îl slăbea, ar fi căzut până la 
talie. De exemplu, părul dumitale poate fi trecut cu 
vederea, fiind de un castaniu obişnuit, însă e fermecător. 
Des, strălucitor şi cu reflexe aurii. 

Ea îşi atinse părul, apoi se opri brusc. 

— Ar fi trebuit să-mi dau seama mai devreme; părul 
nostru este diferenţa evidentă dintre mine şi sora mea. Al 
meu nu a fost tăiat niciodată, însă Kristine l-a scurtat pe al 
ei ca să-i fie mai simplu să poarte perucă. În ochii ei apăru 
un zâmbet triumfător. Nici celei mai isteţe actriţe nu putea 
să-i crească atât de mult păr în intervalul de când aţi văzut- 


o ultima dată pe sora mea, Lord Strathmore. Sunteţi, în 
sfârşit, convins, că suntem două femei diferite? 

Prin mintea lui trecu imaginea vie a părului moale care îi 
mângâia umerii lui Cassie James. Înjură în gând. La naiba, 
creierul lui nu mai judeca. Ar fi trebuit să-şi dea seama 
singur. Părul cu lungime diferită nu era chiar dovada 
absolută că avea de-a face cu două femei diferite, dar 
constituia un element important. 

— Ai putea avea o meşă. 

— Eşti un bărbat bănuitor, zise ea, dând ochii peste cap, 
însă chiar şi dumneata trebuie să recunoşti că dacă 
folosesc meşă, atunci are exact culoarea părului meu 
natural. 

Din nou avea dreptate; pletele ei castanii calde, cu 
reflexe subtile de auriu, aveau în întregime aceeaşi nuanţă. 

— Ca să fiu complet sigur, spuse el, pe jumătate glumind, 
ar trebui să-ţi scot agrafele şi să-ţi las părul liber. 

Ea îşi îngustă privirea ca o felină ofensată. 

— Lord Strathmore, ajunge. Până la un punct, te pot ierta 
pentru că m-ai confundat cu sora mea, însă nu permit alte 
asalturi asupra persoanei mele. Sigur, chiar şi desfrânaţii 
ştiu că regulile sunt unele pentru actriţe şi altele pentru 
doamne. 

— M-ai dezarmat complet, Lady Kathryn, râse el. O 
ultimă întrebare şi plec. In afară de actorie, sora dumitale 
scrie cumva eseuri politice sub numele de L.J. Knight? 

— Bineînţeles că nu, răspunse Kathryn, cu sprâncenele 
încruntate. E o actriţă excelentă, dar sigur nu e şi 
scriitoare. De unde ai venit cu o idee atât de prostească? 

— De la Kristine. 

— Probabil a jucat excepţional dacă a reuşit să te 
convingă că o fată de douăzeci şi patru de ani poate scrie 
cu puterea de percepţie a lui L.J. Knight. 

— Este o tânără foarte convingătoare. Bănuind ceva după 
tonul vocii ei, continuă: dumneata îl cunoşti pe domnul 
Knight? 


— Nu personal, însă mătuşa Jane da. Din ce spune ea,e 
un invalid în vârstă, cu limbă ascuţită şi răbdare puţină 
pentru metehnele umane. Se înţeleg foarte bine. 

Dacă Kathryn ştia acele lucruri despre Knight, cu 
siguranţă le ştia şi Kristine, ceea ce explica de ce îşi putuse 
asuma identitatea lui. Totul avea o logică. 

— Mi-aţi fost de mare folos, Lady Kathryn, rosti Lucien 
protocolar, ridicându-se în picioare. Imi pare rău dacă v-am 
tulburat mai devreme. 

— Asta nu este chiar o scuză în genunchi, însă o accept 
oricum. Îl privi. Nu o vei răni pe Kristine când o vei găsi, 
nu? _ 

— Nu. Zâmbi obosit. În plus, n-am nici cea mai vagă idee 
unde se află. Asta dacă nu cumva îmi spui dumneata? 

— Chiar dacă aş şti, tot nu ţi-aş spune, Lord Strathmore. 
Nu sunt de acord cu viaţa pe care a ales-o Kristine, însă 
rămâne sora mea. 

— Prea bine, răspunse el, primind exact replica la care se 
aşteptase. Pe data viitoare, Lady Kathryn. 

— Sincer, sper să nu mai existe o dată viitoare, replică 
ea, întorcându-se la acreala ei de mai devreme. Şi pentru 
că a trecut ceva timp de când stăm închişi aici împreună, 
cel mai bine este să ieşim pe rând. O să mai aştept eu 
câteva minute. 

El şovăi, ca şi când s-ar fi pregătit să mai spună ceva, 
apoi făcu o plecăciune şi îşi luă rămas-bun. 

După ce uşa biroului se închise, Kit se rezemă de un 
scaun tremurând. Oare Strathmore o crezuse? Aşa părea, 
însă nu era sigură; era un om greu de citit. Se întrebă cum 
avea să utilizeze informaţiile pe care le storsese de la ea. 
Chiar dacă poate nu îi era duşman, asta nu însemna că nu 
reprezenta un pericol. 

Pericol... 

Tremură la amintirea tulburător de vie a senzaţiilor pe 
care le încercase în braţele lui. Dumnezeule mare, ar fi 
trebuit să-l pălmuiască mai devreme în loc să se agaţe de el 
ca iedera! Nu se purtase deloc precum Kathryn Travers cea 


manierată şi mofturoasă, care moştenise o cantitate dublă 
de decenţă. Insă se simţise atât de bine, atât de în 
siguranţă, încât paralizase pe moment. Partea Travers din 
ea era fără ruşine. 

Se trezi frecându-şi pata de pe coapsă şi brusc îşi cobori 
braţul. Slavă cerului că nu văzuse tatuajul. Dacă l-ar fi 
văzut, chiar ar fi dat de necaz. 


Capitolul 18 


Lucien adormi cu greu după ce se întoarse de la salon. 
lar când adormi, avu vise tulburătoare. Se găsea prins în 
capcană, într-o ceaţă groasă şi nedefinită care ascundea 
orice punct de reper. Şi, în timp ce îşi croia drum înainte, 
ştiind că avea de îndeplinit o misiune vitală, în faţa lui 
apăru brusc adversara cea fermecătoare şi înşelătoare, cu 
trupul zvelt acoperit doar de ceaţă. Frumuseţea ei îi 
străpungea sufletul. 

Ea zâmbi şi întinse mâna. El făcu bucuros un pas spre ea, 
dar înainte să apuce să o atingă, expresia ei se schimbă 
într-una de groază. Se întoarse şi fugi. Ignorând formele 
amenințătoare care îi înconjurau, alergă după ea, hotărât 
să o prindă. Ea îl duse la un castel de piatră, întunecat ca 
moartea. Simţind că era mult prea periculos să intre, strigă 
să o avertizeze, însă tânăra trecu fără să se mai gândească 
pe sub bolta întunecată. 

El o urmă cu îndârjire. Ajunse într-o cameră luminoasă, 
plină de oglinzi, fiecare reflectând o altă imagine a ei. Era o 
cameristă  înspăimântată, o actriță provocatoare, o 
intelectuală raţională - toate deghizările în care o văzuse şi 
multe altele inedite. 

lar pe coridor se auzea ecoul dezolant al unei femei 
nefericite care plângea. 

Disperat să o ajute, întinse mâna spre un chip trist - 
Kristine? Kathryn? — şi se lovi de suprafaţa rece şi 
impenetrabilă a unei oglinzi. 

In spatele lui se auzi şoptind o voce răguşită: „Ajută-mă, 
Lucien; în numele lui Dumnezeu, te rog, ajută-mă.” 

Se întoarse, dar nu îşi dădu seama care dintre reflexiile 
strălucitoare era reală. Din ce în ce mai înnebunit, căută 
coridorul până când îşi simţi plămânii arzând, iar mâinile îi 
sângerau de la infinitatea de oglinzi sparte. Însă nu reuşi să 
găsească realitatea caldă, în carne şi oase, a femeii pe care 


o căuta; doar oglinzi şi imagini ce îşi băteau joc de el cu 
cruzime. 

Se trezi tremurând şi cuprins de un sentiment de spaimă, 
însă nu era sigur dacă spaima era a lui sau a ei. Poate că 
era a amândurora. Se chinui să se întindă din nou pe perne 
şi să se relaxeze, muşchi cu muşchi. 

După ce respiraţia îi reveni la normal, se gândi că măcar 
nu-l mai chinuia acea pustietate paralizantă pe care o 
cunoscuse după întâlnirea sordidă cu Lola. Cu adversara 
lui, problema nu era lipsa emoţiei, ci abundenta ei, din care 
cea mai mare parte era frustrare. 

Cu toate că era convins în proporţie de nouăzeci la sută 
că femeia pe care o urmărea era Kristine Travers, o actriţă 
volatilă cu o soră foarte manierată, Lucien era prea păţit ca 
să accepte povestea lui Kathryn fără alte confirmaări. 
Mătugşa lui de-a doua, Josephine, contesa văduvă de Steed, 
ar fi putut să-i spună tot ce dorea să afle. Avea o ureche 
foarte bine formată pentru bârfe; era o trăsătură de familie. 

Din fericire, mătuşa lui fu bucuroasă să-l primească şi la 
o oră nepotrivit de matinală. Micuţă şi căruntă, stătea 
lângă foc înfăşurată în şaluri când Lucien fu condus în 
salonaşul ei. 

— Sună să ni se aducă ceaiul, băiete, spuse ea. Apoi vino 
încoace şi dă-i bătrânei tale mătuşi un sărut. 

El se supuse, apoi contesa îi feu un semn către fotoliul 
din faţa ei. 

— Ai venit să-mi spui că te însori? N 

— Răspunsul e acelaşi ca de obicei: nu, râse el. Îţi promit 
că dacă mă voi răzgândi vreodată, tu vei fi prima care află; 
însă deocamdată trebuie să te mulţumeşti cu mlădiţe de pe 
alte crengi ale arborelui de familie. 

Lady Steed dădu din cap, deloc surprinsă. 

— Atunci ai venit probabil ca să vânezi prostii ale 
creierului meu senil. 

— Tu senilă? Mintea şi memoria ta sunt la fel de ascuţite 
ca un pumnal. 


Ea încercă să-i arunce o încruntătură plină de reproş, 
însă nu-şi putu ascunde zâmbetul. 

— Ce vrei să afli de data asta? 

— Ai prieteni în Westmoreland, nu-i aşa? 

— Familia Milton, lângă Kendal. Eu şi văduva bătrânului 
viconte suntem prietene de aproape şaizeci de ani. li vizitez 
câte două săptămâni în fiecare vară în drum spre Scoţia. 
Actualul viconte e finul meu de botez. Privi mâhnită peste 
ochelarii cu ramă de aur. Lordul Milton s-a căsătorit la 
douăzeci şi doi de ani şi are deja trei fii. Un bărbat care îşi 
cunoaşte îndatoririle de familie. 

Ignorându-i înţepătura cu abilitatea conferită de practica 
îndelungată, întrebă: 

— L-ai cunoscut vreodată acolo pe lordul Markland? 

— O, da, un bărbat fermecător, însă fără avere. Moşia lui 
se găsea la doar câţiva kilometri de Milton Hall. Pufni. Tot 
ce a reuşit să producă a fost o pereche de gemene. După 
moartea lui, titlul s-a dus la un văr din America, deci 
practic a dispărut. Din câte înţeleg, americanilor nu prea le 
pasă de titluri. 

Inainte să-şi înceapă tirada despre virtuțile aristocrației 
ereditare, Lucien o întrerupse: 

— Spune-mi despre gemene. Le-ai văzut vreodată? 

— Aproape ori de câte ori i-am vizitat pe Miltoni. Erau o 
pereche fermecătoare de fete, Kristine şi Kathryn, 
amândouă cu K. Familia Travers a fost cunoscută mereu 
pentru ciudăţenii. Scutură din cap. Markland şi-a neglijat 
ruşinos fetele. Anne Milton le plăcea, aşa că a făcut tot 
posibilul să le înveţe cum să se poarte în societate. 

— Gemenele erau identice? 

— Ca două boabe într-o păstaie, încuviinţă bătrâna 
doamnă. N-am văzut niciodată aşa o asemănare. De câte ori 
le vedeam, nu le deosebeam una de cealaltă. Insă aveau 
temperamente foarte diferite. Lady Kristine era mai mare şi 
de o nechibzuinţă rară, la fel ca tatăl ei. 

Sosi tava cu ceai, iar contesa turnă pentru amândoi. 


__— Drăcoveniile lui Kristine erau cunoscute în tot ţinutul. 
Inota goală în râu în toiul nopţii, se căţăra pe stânci, purta 
pantaloni la călărie, se certa cu vicarul pe teme de logică 
până când bietul om nu mai ştia ce era cu el. Ar fi trebuit să 
se nască băiat. 

Asta explica de unde dezvoltase talentul pentru spargeri 
şi alergături pe acoperiş. 

— Şi Lady Kathryn? 

— Seamănă cu mama ei, fiică de preot, şi e o domnişoară 
foarte cuminte. Întotdeauna stătea în umbra surorii ei, să o 
ferească de necazuri. Un copil dulce, dar uşor de trecut cu 
vederea - Kristine vorbea pentru amândouă. Lady Steed 
ridică cleştele de argint şi aruncă o bucată de zahăr în 
ceaşcă. Oamenii au avut grijă de ele pentru felul în care 
fuseseră crescute. Nu erau fete rele, însă Kristine căuta 
necazurile cu lumânarea. Probabil a fugit cu primul bărbat 
care i-a cerut asta sau a ales o carieră pe scenă sau a făcut 
ceva nedemn. 

— Chiar crezi că s-ar fi făcut actriţă? întrebă Lucien, 
încruntând sprâncenele. 

— Mă îndoiesc că până şi Kristine ar fi atât de indecentă 
încât să facă asta, chicoti ea, însă era foarte bună la teatru. 
Ea şi Kathryn puneau mereu în scenă piese, împreună cu 
alţi tineri din vecinătate. Au avut un mare succes cu A 
douăsprezecea noapte şi Comedia erorilor. 

— Rar vezi acele piese jucate de gemeni autentici, nu 
falşi, spuse Lucien, zâmbind la acel gând. Presupun că 
Kristine era Sebastian pentru Viola lui Kathryn? 

— Da şi reuşea să fie un domnişor foarte chipeş. Nu o 
puteai învinui pe Olivia că şi-a pierdut inima. Contesa sorbi 
gânditoare din ceai. Oriunde ar fi acum Kristine, sunt 
sigură că e băgată într-un necaz. Fata asta are nevoie de un 
bărbat puternic în viaţa ei. Şi în pat, adăugă ea, după un 
moment de reflecţie. 

— Să nu crezi că mă surprinzi cu îndrăzneala ta, mătuşă 
Josie, rânji Lucien; sunt călit deja. Ai idee unde sunt 
gemenele acum? 


— Au plecat din Westmoreland imediat după ce tatăl lor a 
murit, iar proprietatea lor a fost vândută. Probabil au 
trecut vreo cinci ani de atunci. S-au dus la Londra să 
locuiască cu mătuşa lor. Lady Steed îşi ţuguie buzele. 
Markland le-a lăsat fără niciun sfanţ. Oricât de 
fermecătoare ar fi, asta nu compensează pentru o lipsă de 
responsabilitate atât de uimitoare. 

— Pe vreuna dintre ele o cheamă şi Jane? 

— Pe amândouă chiar. Kathryn Jane Anne şi Kristine Jane 
Alice, mi se pare. Markland îşi rugase sora să-i fie naşă 
primului său copil şi n-a mai schimbat asta după ce soţia lui 
l-a anunţat că aveau gemene. Ridică din umeri. Sau poate 
că părinţii s-au gândit că fetele ar trebui să aibă şi iniţiale 
identice. El şi-o aminti pe „Cassie James” jurând că Jane 
chiar era numele ei. Deci măcar de data aceea nu minţea. 
Micuța vrăjitoare avea o minte ticăloasă. Da, ştia deja asta. 
Gemenii sunt un fenomen interesant, adăugă Lady Steed, în 
timp ce el rumega informaţia. Incă de când sunt mici, 
dezvoltă propriul lor limbaj secret. Văzând expresia lui 
Lucien, cobori privirea. Sigur, tu ştii deja asta. Oricum, 
fetele Travers aveau porecle private una pentru alta. Am 
observat asta când le-am auzit odată vorbind. 

— Şi mai ştii care erau poreclele? 

— Mi se pare că una era Kit şi alta era Kara. Contesa îşi 
muşcă buzele. Nu, nu e bine. Kira, asta e. Kit şi Kira. 

— Care era care? întrebă Lucien, din ce în ce mai 
interesat. Sunetele sunt atât de asemănătoare, încât 
numele adevărate şi poreclele pot fi combinate oricum. 

— Kit e de obicei prescurtarea pentru Kathryn. Mătuşa 
lui îşi încruntă fruntea. Nu, nu e bine; Kit vorbea aproape 
tot timpul, deci probabil era Kristine. 

— Kit e şi porecla pentru Kristine, spuse Lucien. Prima 
dată când o întâlnise, la partida de vânătoare a lui Raft, se 
prezentase drept Kitty. Probabil fusese răspunsul automat 
al unei fete care se considera Kit. De fapt, răspunsul ei 
exact fusese „Kit... Kitty”, ca şi când încerca prea târziu să 


schimbe într-un bâguit prefăcut adevărul care îi scăpase 
din gură. Deci Kathryn e Kira. 

După ce rezolvă problema numelor, trecu la o întrebare 
mai importantă. 

— Vreuna dintre ele avea peţitori? 

— Nu la modul serios. Toată lumea din Westmoreland ştia 
că n-aveau niciun sfant, deci nu erau chiar eligibile. Sigur, o 
mulţime de tineri au flirtat cu Kristine, iar vulpiţa le 
răspundea imediat. La un moment dat, Anne Milton vorbea 
despre un văduv care se gândea că Kathryn ar fi fost o 
mamă potrivită pentru cei cinci copii ai săi, însă n-am mai 
auzit nimic semnificativ după aceea. 

— Dacă tu nu ai auzit, înseamnă că nu există, spuse el, 
aruncându-i un zâmbet plin de afecţiune. Niciodată nu 
încetezi să mă uimeşti; ştii atât de multe! 

Ea îşi lăsă capul într-o parte ca o vrăbiuţă. 

— Eu ţi-am răspuns la toate întrebările, însă presupun că 
tu nu-mi vei răspunde dacă te întreb ce mai pui la cale de 
data asta. 

— Ajunge să ştii că mă întrebam dacă am de-a face cu o 
femeie sau cu două. Se ridică în picioare. Mulţumesc că mi- 
ai confirmat că fetele Travers chiar sunt gemene. Îţi rămân 
dator. 

— Te absolv de datorie dacă le transmiţi să mă viziteze 
dacă sunt la Londra, spuse ea prompt. Separat sau 
împreună. Mi-ar plăcea să reiau legătura cu ele. 

— Voi face asta, promise el, apoi se pregăti să plece. 
Invitaţia mătuşii lui îi dădea un motiv să o viziteze pe 
Kathryn. Poate că nu ţinea să-l revadă, însă era cea mai 
bună pistă în căutarea lui Kristine. 

Pentru că dorea să-şi mai întindă picioarele, îşi trimise 
trăsura şi se îndreptă pe jos spre casă. Se purta foarte 
ciudat în povestea cu Kristine - Kit. Pronunţă de mai multe 
ori numele în minte, gândindu-se că se potrivea. Un nume 
cu muchii ascuţite, la fel ca personalitatea ei. Se ruga lui 
Dumnezeu să nu mai afle că avea alte nume noi; deja era 
încurcat peste măsură. 


Cu toate că făcea progrese, avea o senzaţie puternică de 
tulburare şi nu înţelegea de ce. Bănuia că n-o să-i treacă 
înainte să o găsească Kit o dată pentru totdeauna. 


Capitolul 19 


Pasul următor era să îi facă o vizită lui Lady Kathryn 
Travers cea cuminte. Aflase adresa lui Lady Jane de la Lady 
Graham, aşa că în acea după-amiază se duse la ele. Casa 
Travers se afla între Mayfair şi Soho şi era respectabilă, 
însă modestă. li deschise o cameristă cochetă. Ridică 
sprânceana când îi dădu cartea de vizită. 

— Oho, un domn înfloritor. 

— Puţine lucruri înfloresc în decembrie, rosti el grav. Cu 
atât mai puţin domnii. Lady Kathryn e acasă? 

— Ar fi o proastă să nu fie acasă pentru dumneavoastră, 
răspunse nepoliticos servitoarea, apoi îl conduse în salon. 

După câteva minute intră Kathryn, cu o expresie ostilă. 

— Speram să nu te mai văd, lord Strathmore. Nu-l invită 
să se aşeze. Mai avem şi altceva să ne spunem? 

— Îţi datorez nişte scuze sincere pentru felul în care m- 
am purtat cu dumneata. Să îngenunchez? 

Dădu să se aşeze în genunchi, însă ea îl opri cu un gest al 
mâinii. 

— Nu fi prostuţ, spuse ea iritată. Asta n-ar face altceva 
decât să distrugă un costum croit minunat, care valorează 
vreo cincizeci de lire. Presupun că reflecţia matură te-a 
convins că am spus adevărul. 

— Asta şi vizita la mătuşa mea, Lady Steed. 

Expresia ei deveni şi mai îngrijorată. 

— Nu ştiam că Lady Steed e mătuşa dumitale. 

— Măâtuşa mea de-a doua, mai exact. Vă trimite o 
invitaţie să o vizitaţi. Vrea să vă revadă pe dumneata şi pe 
sora dumitale. 

Inainte ca tânăra să apuce să răspundă, un motan mare 
intră în salon şi începu să se frece de gleznele musafirului, 
lăsând în urmă peri din blană. Lucien cobori privirea şi zări 
o gheară de pisică înfigându-se în cizmele lui lustruite. 

— Cred că aş fi putut foarte bine să îngenunchez. Când o 
să termine cu mine felina, acest costum scump o să fie 


distrus oricum. 

Kathryn uită câteva clipe de demnitate şi sări să ia 
patrupedul. Il alungă certându-l din cameră, apoi spuse: 

— Imi pare rău, domnule. Ca toate pisicile, Sebastian are 
instinctul de a se duce exact unde e dorit mai puţin. 

— lar Kristine are o pisică pe nume Viola? 

— Cum de ştii asta? întrebă ea, devenind rigidă. 

— Nu ştiam. E doar o glumă pornită din spusele mătuşii 
Josephine, că dumneata şi sora dumitale puneaţi în scenă 
piese de Shakespeare cu gemeni. 

— Aveam un avantaj natural pentru asta, răspunse ea, 
destinzându-se uşor. Cât despre pisici, am primit pisoiaşi 
din aceeaşi mamă. Şi pentru că ea şi-a numit pisica Viola, 
eu mi-am numit motanul Sebastian. 

Lucien se bucura să vadă că începea să se relaxeze, însă 
pisica merita mai mult decât farmecul său de poveste. 

— Principalul motiv pentru care am venit are legătură cu 
sora ta. Mă tem că poate da de necaz. 

— Explică-mi, spuse ea, îngustând privirea. Avea un 
număr remarcabil de expresii bănuitoare. 

— Când am cunoscut-o pe Kristine, începu el, alegându-şi 
cu grijă cuvintele, era implicată în... activităţi frauduloase 
şi ilegale. Nu cred că e o criminală în sensul propriu, însă 
mă tem că e implicată în ceva periculos. 

— Probabil aşa este, oftă Kathryn, însă ce aş putea să fac 
eu? 

— Înţeleg de ce nu vrei să-mi spui unde se află, însă te 
rog, trimite-i un mesaj, imploră el. Oricare ar fi necazul, eu 
pot să o ajut. 

— Eşti unul dintre iubiții lui Kristine? întrebă Kathryn cu 
ochii cenuşii reci ca gheaţa. 

Deci Kathryn putea fi la fel de îndrăzneață precum sora 
ei. 

— Nu, nu sunt, replică Lucien sec. Recunosc că mi-aş fi 
dorit să fi fost, însă grija mea principală e siguranţa ei. 
Cred că se aventurează în ape mai adânci decât îşi dă 
seama. 


— Mi-aş fi dorit să te pot ajuta, lord Strathmore, spuse 
Kathryn, cu trăsăturile brusc îmbătrânite, însă habar nu am 
unde se află Kristine. Mi-aş fi dorit enorm să fi ştiut. 

Cuvintele ei chiar erau foarte convingătoare, iar Lucien 
simţi că şi ea era la fel de îngrijorată pentru sora ei ca şi el. 

— Vino cu mine la o plimbare cu trăsura. Afară e mai 
mult o zi de octombrie decât de decembrie, iar aerul 
proaspăt o să-ţi facă bine. Văzându-i ezitarea, adăugă: Ce 
necazuri aş putea să-ţi fac într-o cabrioletă deschisă şi cu 
mâinile ocupate de frâie? 

— Un argument convingător, răspunse ea, cu o urmă de 
zâmbet în ochi. Prea bine, numai să-mi iau pelerina şi 
pălăria. După cum se aşteptase, ambele veşminte erau de 
culoare închisă, sobre şi practice. Cu toate că Lady Kathryn 
nu simţea că ar fi fost o guvernantă bună, se îmbrăca în 
stilul acelei profesii. Lucien era fascinat de cât de bine 
semăna cu sora ei, totuşi era rezervată până în punctul de a 
deveni aproape invizibilă. Kristine ar putea să poarte 
aceeaşi pelerină, spuse ea, parcă citindu-i mintea, şi să 
arate atât de strălucitor şi la modă încât să întoarcă toţi 
privirea după ea. Cândva mi-a spus că o actriţă bună 
trebuie să fie în stare să meargă pe stradă şi să fie văzută 
sau să meargă pe aceeaşi stradă şi să nu fie văzută. Ea 
putea să le facă pe ambele. Kathryn zâmbi ironic. Când 
sora mea nu vrea să fie văzută, pretinde că sunt eu. Şi 
nimeni nu o observă. 

— Şi, desigur, şi inversul e adevărat, spuse Lucien în timp 
ce o ajuta să urce în cabrioleta lui. Dacă vrei să fii văzută, 
tot ce trebuie să faci este să mergi pe stradă prefăcându-te 
că eşti ea. 

Ea îşi aranjă afectată fustele peste glezne. 

— Nu aş vrea vreodată să atrag o asemenea atenţie 
vulgară. 

El o studie cu coada ochiului, pe măsură ce parcurgeau 
străzile aglomerate ale Londrei. Ea rămase tăcută, fără să 
simtă nevoia să umple aerul cu vorbe goale. Cu toate că era 
mult mai reţinută decât sora ei, avea acelaşi profil minunat, 


care-i strângea inima. Iar priveliştea îl făcea să-i fie dor de 
Kit. 

Când ajunseră în liniştea relativă a parcului, o întrebă: 

— Ai fost vreodată geloasă pe farmecul surorii dumitale? 

— Cum ai putea să fii gelos pe soare pentru că 
străluceşte? În plus, lui Kristine îi place să fie în centrul 
atenţiei, iar mie nu, aşa că nu a existat competiţie între noi. 

— Niciodată? se interesă el sceptic. 

— Niciodată. Il privi chiorâş. Nu sunt sigură că cineva 
care nu are un frate geamăn poate înţelege asta. Pentru că 
suntem atât de asemănătoare în atâtea privinţe, un 
compliment adus ei mă încântă ca şi când mi-ar fi fost adus 
mie. Mereu m-am bucurat de realizările ei. Părea sinceră, 
însă contele avea totuşi senzaţia că nu-i spunea tot 
adevărul. Sigur existaseră momente în care Kathryn tânjise 
după atenţie. Şi inversul este adevărat, continuă ea. Odată, 
un văduv înţepat care se gândea că aş putea să devin 
următoarea lui soţie a spus că eu sunt mult mai drăguță 
decât Kristine. Chiar dacă acea idee n-ar fi fost o prostie, 
tot aş fi fost furioasă. Cum putea să creadă că o să-mi placă 
un compliment făcut pe seama surorii mele? i 

— Foarte stângaci, într-adevăr, aprobă Lucien. Insă nu e 
chiar imposibil ca acel om chiar să te fi crezut mai 
atrăgătoare. Gloria soarelui nu ştirbeşte din farmecul lunii. 

li aruncă o privire rapidă, uimită. Apoi se uită din nou 
spre mâinile înmănuşate. 

— Ai darul cuvintelor. 

— Aşa e, recunoscu el, însă asta nu înseamnă că din când 
în când nu spun şi adevărul, iar acum tocmai am făcut-o. 

Chipul ei se lumină cu un hohot de râs, iar o clipă i se 
păru că lângă el se afla Kit, cu tot farmecul ei ademenitor şi 
volatil. Mâinile lui Lucien se strânseră pe frâie, iar el îşi 
aminti că nu aceea era sora pe care şi-o dorea. 

Şi totuşi, chiar dacă nu avea senzualitatea radiantă a 
surorii ei, în Kathryn se simţea o undă tulburătoare de 
pasiune sub masca decenţei. Ce bine că era o femeie 
respectabilă pe care un domn putea doar să o curteze, nu 


să o şi seducă. Altfel ar fi fost tentat să îşi adâncească 
relaţia, iar viaţa lui era deja destul de confuză. 

In cazul lui Kit era altă poveste. Alesese să renunţe la 
moralitatea convenţională, deci cu ea era un joc cinstit. 
Dacă - atunci când - aveau să devină iubiţi, totul s-ar fi 
desfăşurat într-o egalitate deplină. 

Şi totuşi era dureros de conştient de prezenţa femeii de 
lângă el. Cu un zâmbet interior aprecie faptul că tânăra 
avea un braţ drept puternic şi era hotărâtă să-l folosească. 
Ba nu, îl lovise în obrazul drept, deci probabil era stângace. 

— Kira, sunteţi amândouă stângace? Fu el să ştie. 

— De ce mi-ai spus aşa? întrebă ea, revenind la precauţia 
de mai devreme. 

— Mătuşa mea mi-a spus că vă strigaţi una pe alta Kit şi 
Kira. le-am strigat pe poreclă pentru că mi-a plăcut. 

— Lady Steed observă multe. Acele nume sunt intime, 
doar pentru mine şi sora mea. Mi se pare ciudat să aud 
„Kira” din gura unui străin. 

— Imi pare rău, murmură el. O să te strig Kathryn dacă 
preferi aşa. 

— Lady Kathryn, te rog. Nu suntem în termeni familiari 
unul cu celălalt. 

— Incă. 

— Lord Strathmore, nu sunt Kristine, spuse ea, privindu-l 
în ochi, şi nu îmi place să fiu folosită ca un instrument care 
să te ajute să o găseşti. 

Rămase surprins de cât de mult îi displăcea această 
postură. Opri caii pe marginea unei străzi, ca să-i acorde 
întreaga lui atenţie. 

— Este adevărat că vreau să o găsesc pe sora dumitale, 
atât din motive egoiste, cât şi dezinteresate. Insă şi 
dumneata eşti o femeie interesantă. Cred că putem fi 
prieteni dacă ai vrea şi tu asta şi n-ai mai mârâi ca o pisică 
sălbatică încolţită. 

— Imi pare rău că am fost nepoliticoasă, spuse ea, 
îndepărtându-şi privirea de la el. Faptul că tatăl meu era un 


bărbat în care nu puteai avea încredere m-a făcut să fiu 
bănuitoare în privinţa intenţiilor masculine. 

— Nu am intenţii dezonorante în privinţa dumitale şi mi- 
ar fi plăcut oricum să stăm de vorbă, chiar dacă n-ai fi avut 
o soră geamănă. Oare asta poate fi considerată o bază 
pentru prietenie? D 

— Poate... poate că da, răspunse ea stânjenită. Însă nu 
ştiu dacă vreau să ne împrietenim. 

— Eşti o femeie dificilă, Lady Kathryn. 

— Prefer aşa. Apoi, ca şi când ar fi avut nevoie să 
schimbe subiectul, adăugă: Ai fraţi? 

— Nu. Era rândul lui Lucien să se simtă stânjenit. Porni 
din nou cabrioleta, poate cu prea multă concentrare asupra 
cailor. Am avut o soră, însă a murit când era mică. 

— Imi pare rău, spuse ea cu o compasiune sinceră. Un 
frate este cel mai bun aliat al unui om într-o lume dificilă, 
căci nimeni nu înţelege la fel de bine forţele care ne 
formează pe viaţă. 

— Am adoptat trei fraţi la Eton şi avem o relaţie 
minunată, se învioră el. 

— O familie pe care ţi-o alegi poate fi mai satisfăcătoare 
decât una pe care o moşteneşti, oftă ea. 

— De obicei aşa este, însă când există probleme, suni la 
fel de dureroase precum cele ale rudelor de sânge, răs 
punse el, gândindu-se la necazurile pe care le provocase 
Michael cu o primăvară în urmă. Şi pentru că o cunoşti pe 
Kristine mai bine ca oricine, sunt sigur că ai o idee pe unde 
aş putea să o caut. Am motive să cred că locuieşte în Soho. 

— A avut un apartament acolo, însă nu-l mai are. Nu cred 
că joacă în următoarele două săptămâni, deci e probabil să 
fi plecat din Londra. Ii aruncă o privire imposibil de citit. 
Dacă afli ceva, îmi spui? 

— Voiam să-ţi cer acelaşi lucru. E mai probabil să 
comunice cu dumneata decât cu mine. 

Kathryn îşi privi lung mâinile împreunate în poală. 

— Nu mai suntem atât de apropiate ca pe vremuri. Cu 
toate că mi-ar plăcea să am veşti de la ea, nu mă aştept la 


asta. 

El se gândi la legăturile complexe dintre gemeni şi 
singurătatea lui Kathryn îl duru. Probabil îi era greu să 
trăiască la mila unei mătuşi încăpăţânate, despărțită de 
sora ei, care-i fusese cea mai apropiată prietenă. Şi ar fi 
fost şi mai rău să simtă că surorii nu-i mai păsa de ea. 

Hotărând că-şi supărase suficient însoţitoarea pentru o 
singură zi, schimbă subiectul şi pe drumul de întoarcere 
spre casa lui Lady Jane începu să vorbească despre 
literatură. Când Kathryn era relaxată şi discuta despre un 
subiect abstract, inteligenţa ei îl făcea să se simtă bine. 

După ce o conduse acasă, rămase gânditor. În felul ei, 
Kathryn era la fel de enigmatică precum sora ei. Şi, îşi 
dădu seama cu tristeţe, era la fel de atrăgătoare. Şi-ar fi 
dorit să aprindă scânteia aceea ascunsă de pasiune şi să o 
transforme într-o flacără. Şi-ar fi dorit să o sărute şi să-i 
alunge precauţia şi să o facă să râdă liber. Şi-ar fi dorit... 

La naiba! Nu ştia ce şi-ar fi dorit. Nu, nu era adevărat. O 
dorea pe Kit, iar în frustrarea lui transfera acea dorinţă 
asupra surorii gemene a lui Kit. Da, asemănările dintre ele 
erau tulburătoare, însă diferenţele erau mult prea mari. 
Ambele femei aveau o personalitate aparte, fiecare cu 
propriile ei vise şi temeri. Să le confunde în gândurile lui 
însemna să le nege umanitatea esenţială. 

In plus, Kathryn era mult prea rigidă pentru gusturile lui 
Lucien. Îşi repetă în gând acest lucru - de multe ori. 

Când ajunse acasă, era deja în toane proaste. Trebuia să 
o găsească pe Kristine înainte să turbeze. Din nefericire, 
progresul pe care îşi imaginase că-l făcuse se dovedise de 
fapt o iluzie. Nu era deloc mai aproape să-şi găsească 
adversara ca înainte să o cunoască pe Kathryn. 


Interludiu 


Fa îl aşteptă lângă uşă, iar în clipa în care el păşi în 
anticameră il lovi cu biciul peste umeri. Bărbatul se 
întoarse, surprins şi excitat. In seara aceea era îmbrăcată 
în alb feciorelnic, ca o fată inocentă ce nu era, iar un văl alb 
îi acoperea buclele moi şi blonde, false. Însă rochia ei de 
satin era lungă doar până la coapse, iar picioarele ei lungi 
erau înfăşurate în piele şi dantelă neagră. 

— Stăpână, în seara asta eşti minunata, spuse el 
răsuflând din greu. 

— Tăcere! Se întinse într-un gest senzual, făcând ca 
materialul alb de satin să-i scoată sânii în relief. Bineînţeles 
că sunt minunată, dar nu sunt pentru cei ca tine, sclavule. 
Nu ai voie să mă atingi. Nu ai voie să mă priveşti. Nu ai 
voie nici măcar să te gândeşti la mine. 

— Stăpână, eşti crudă, scânci el. Nu pot să nu mă 
gândesc la tine şi la extazul pe care îl găsesc în a te sluji. 

Fa înghiți nodul pe care îl simţi în gât la cuvintele lui. 
După ce îşi drese glasul, strigă: 

— Porc nevolnic! Trebuie să fii pedepsit pentru 
îndrăzneala ta. Vino în beciurile mele. 

Cu toate că se supuse bucuros, se opri o clipă lângă 
dispozitivul mecanic monstruos. Ea il pocni cu biciul peste 
mâini ca să îl facă să meargă mai departe. 

În centrul încăperii de piatră cioplită brut se afla un 
cadru mare de lemn. Atingându-l cât mai puţin posibil, îi 
legă încheieturile şi gleznele de lanţurile ataşate de ramă. 

Apoi ridică biciul cel mai dur pe care îl avea şi îl folosi ca 
să-l dezbrace. Orele nenumărate de practică o făcuseră 
expertă, iar controlul pe care îl avea era admirabil. Ştia 
exact ce presiune era necesară ca să sfâşie materialul şi 
câtă ca să-i lase urme în carne - cum să-i lase o crestătură 
şi cum să facă să-i curgă sânge. 


Curând, hainele sfâşiate scoaseră la iveală pielea 
acoperită de sudoare de dedesubt, iar petele roşii 
murdăriră albul rămas din cămaşa lui. 

Fa işi măsura progresul urmărindu-i organul umflându-se 
prin materialul zdrenţuit al pantalonilor. Cu cât hainele se 
sfâşiau mai mult, cu atât se contorsiona şi gemea mai tare. 

Abia când rămase complet gol aplică lovitura finală, 
vicioasă, peste fese, care ştia că avea să-l aducă la orgasm. 
Scoase un geamăt prelung de animal în nevoie, dând 
sălbatic din coapse, iar sămânţa lui ţâşni într-un arc 
argintiu. Apoi întregul său trup rămase nemişcat, atârnat 
de lanţuri, şi doar mişcările pieptului dădeau de înţeles că 
era încă viu. 

Fa işi trecu biciul printre degetele tremurânde şi se 
întrebă cât ar fi durat până să moară dacă i-ar fi strâns 
gâtul cu pielea biciului. Impulsul criminal era atât de 
intens, încât îi simţea gustul. Chipul lui s-ar fi învinețit, apoi 
el s-ar fi contorsionat plin de groază când şi-ar fi dat seama 
că nu mai avea scăpare, că era neajutorat în faţa furiei ei 
letale. 

Repede, înainte să facă exact ce işi dorea, se întoarse şi 
ieşi în grabă din închisoarea subterană. 


Capitolul 20 


Kit se trezi cu un țipăt înăbuşit, cu degetele încleştate de 
la felul în care înnodase pielea biciului. Îngrozită, îşi privi 
mâinile în lumina răsăritului. Aproape că se aştepta să vadă 
bucăţi de bici lipite de carne, însă erau goale. Nu ucisese 
pe nimeni. Fusese doar alt coşmar înfiorător. 

Iar acele vise se înteţeau, unul mai urât şi mai tulburător 
decât altul, însă aceea era prima dată când visase o crimă. 
Incercă să-şi amintească, însă totul era prea distorsionat - 
de furie? de frică? — să-şi mai dea seama. 

Se ridică şi se îndreptă nesigură spre lavoar, apoi crăpă 
suprafaţa fină de gheaţă care acoperea apa din urcior. Apoi 
îşi spălă faţa şi mâinile, simțindu-se precum Lady Macbeth 
în dorinţa frenetică de a se curăța. 

În timp ce îşi usca faţa, încercă să-şi amintească visul 
mai clar, însă vedea doar fragmente, fără nimic specific pe 
care să-l recunoască. Se îmbrăcase şi tocmai îşi pieptăna 
părul când brusc îi apăru în minte o imagine vie. O femeie 
îmbrăcată indecent, care lovea cu biciul trupul gol al unui 
bărbat. 

Intr-o clipă îşi dădu seama că personajele pe care le 
vedea erau nu oameni adevăraţi, ci mecanisme foarte 
detaliate, până la dungile roşii pictate manual pe spatele 
bărbatului. O melodie barocă însoțea mişcările ritmice, în 
sus şi în jos, ale biciului. Vedea o cutie muzicală - o cutie 
muzicală obscenă, bine lucrată, care o îngreţoşa. 

Strathmore crea dispozitive mecanice. Oare un om care 
făcea pinguini ce săreau pe spate putea construi şi un 
asemenea ansamblu de o perversitate dezgustătoare? îşi 
spuse că sigur existau şi alţi bărbaţi cu asemenea talente, 
însă Lucien era singurul pe care-l cunoştea şi mai era şi 
Diavol, ceea ce îl făcea suspect. 

Nu o dată fusese tentată să-i spună adevarul şi să-i ceară 
ajutorul, căci ar fi fost mult mai capabil decât ea să atingă 
acel obiectiv. Viziunea aceea îi amintea într-un fel dur că nu 


trebuia să aibă încredere în el, indiferent cât şi-ar fi dorit 
asta. 

Se simţi uşurată când auzi o bătaie în uşă. Musafirul 
trebuia să fie Henry Jones, care trimisese un bilet cu o zi în 
urmă, ca să ceară o întâlnire la prima oră. Cu părul încă 
desfăcut, deschise uşa cu nerăbdare. 

— Aţi aflat ceva? 

— Ai noroc, fetiţo. Cei mai mulţi dintre prietenii tăi 
Diavoli vor petrece curând câteva zile pe proprietatea lui 
Mace, Blackwell Abbey. 

Ea îi luă pelerina. 

— Este vorba de una dintre întâlnirile lor rezervate doar 
domnilor? 

— De data asta nu. Tradiţia familiei Harford este ca în 
fiecare an să organizeze un bal mascat cu puţin înainte de 
Crăciun. Presupun că le dă ocazia să arate cât de bogaţi 
sunt comparativ cu vecinii lor. O să fie invitată aproape 
toată lumea din ţinut. Blackwell Abbey e un loc imens, aşa 
că o să fie zeci de invitaţi şi chiar şi mai mulţi servitori. Se 
aşeză cu un oftat şi luă o ceaşcă aburindă de la gazda sa. 
Mulţumesc fetiţo. Nimic nu se compară cu un ceai după o 
noapte de cutreierat prin lumea interlopă a Londrei. 

După ce îşi turnă şi ea o ceaşcă, se aşeză în faţa 
oaspetelui ei, cu o expresie gânditoare. 

— Cu atâţia invitaţi, o să-mi fie foarte simplu să trec 
neobservată. 

— Îmi spui ce-ţi trece prin cap? întrebă el încruntat. 

— Există o mare posibilitate ca Roderick Harford să fie 
bărbatul pe care îl caut. Dacă îl văd din nou, o să ştiu sigur. 

— De ce nu te duci pur şi simplu la uşa lui Harford să-l 
întrebi în faţă dacă el e ticălosul? o chestionă sarcastic 
Henry. 

— M-am gândit şi la asta, însă nu cred că e o idee bună, 
răspunse ea serios. Dacă-l alertez cu bănuielile aş risca 
mult, şi nu aş fi singura în primejdie. 

Jones începu să se joace cu toarta cănii. 


— Au trecut deja câteva săptămâni. Te-ai gândit că poate 
e... prea târziu? 

— Nu e prea târziu! replică ea apăsat. Sunt la fel de 
sigură de asta cum sunt că stau aici. 

Şi totuşi, când se gândi la acel vis, ştiu cu o certitudine 
rece şi terifiantă că timpul se scurgea cu repeziciune. 


Cu toate că devenise expertă în a se infiltra în casele 
celor bogaţi şi faimoşi, Kit nu avu nevoie de data aceea de 
abilităţile ei ilicite. Ascunsă într-un chioşc micuţ, urmărea 
siluetele care se învârteau în sala de bal de la Blackwell 
Abbey. Era un eveniment minunat pentru toată vecinătatea. 

În ciuda răcorii de sfârşit de toamnă, cuplurile încinse de 
la dans şi din alte motive ieşeau frecvent pe terasa de 
piatră de lângă sala de bal. Toţi purtau măşti şi dominouri, 
pelerinele voluminoase derivate din rasele călugărilor 
medievali. 

Măştile confereau o senzaţie de anonimat, iar râsetele şi 
remarcile pline de aluzii care pluteau în noapte se 
împleteau cu vârtejurile de emoţii excitate. Cei mai mulţi 
dintre invitaţi se întorceau după câteva minute şi câteva 
sărutări, însă cei cu sânge mai fierbinte părăseau terasa ca 
să caute intimitate în grădinile umbrite. Kit spera că 
plăcerea pe care urmau să o primească merita riscul unei 
boli de plămâni. 

Mai târziu, când şampania şi dansul îşi făcuseră efectul 
magic asupra oaspeţilor, îşi trase pătura care-i acoperea 
umerii şi o lăsă să cadă pe podeaua chioşcului. Oricine ar fi 
găsit bucata aspră de lână s-ar fi gândit că fusese folosită 
pentru împerechere de vreun cuplu de la bal. 

După ce îşi scutură faldurile dominoului ei albastru- 
închis şi se asigură că masca stătea la locul ei, se concentră 
asupra personalităţii pe care urma să şi-o ia cu acea ocazie 
- încrezătoare, experimentată, îndrăzneață. Apoi traversă 
grădina spre terasă, în vreme ce o briză uşoară îi flutura 
dominoul de mătase. 


Ştia că arăta exact la fel ca orice altă invitată. Totuşi, 
când intră în sala de bal, se simţi precum Daniel care intra 
în cuşca leilor. Făcu câţiva paşi, apoi se opri şi începu să-şi 
mişte apatic evantaiul de dantelă, ca şi când ar fi studiat 
împrejurimile. 

Totul era aşa cum se aşteptase: căldură şi transpiraţie, 
un amestec de muzică şi voci, un carnaval mereu în 
mişcare de mătăsuri care se învârteau. Culoarea cea mai 
răspândită a dominourilor era negru, însă erau destule 
nuanţe deschise, cât să creeze efectul unui curcubeu. 
Centrul încăperii era ocupat de cuplurile care dansau, în 
vreme ce alţi oaspeţi vorbeau şi flirtau pe margine. 
Gustările erau aduse într-un salon alăturat şi prin apropiere 
era, probabil, şi o sală de jocuri pentru pasionaţi. 

Din fericire, nu atrăgea atenţia. Privi în mulţime 
căutându-l pe lordul Strathmore, care se afla cu siguranţă 
acolo. Nu-i fu greu să-l găsească, pentru că înălţimea şi 
părul lui blond erau prea distincte ca să fie ascunse deo 
pelerină şi o mască. Dansa cu o femeie al cărei domino era 
dat pe spate, dezvelind o rochie roşie spectaculoasă şi o 
siluetă de vis. 

Exact genul de femeiuşcă în faţa căreia nu putea rezista 
nici un bărbat, îşi spuse Kit cu acreală. Dominoul, masca şi 
veşmintele minunat croite ale contelui erau negre, 
simplitatea lor fiind întreruptă doar de albul cămăşii şi de 
blondul său natural. Un portret perfect al lui Lucifer ieşit la 
vânătoare. Îndată ce îl văzu, Kit se întoarse şi o luă în 
direcţia opusă. 

Se chinuise mult să-şi ia un aspect pe care el nu i-l mai 
văzuse. Nu putea să-şi ascundă înălţimea, însă îşi vârâse 
pietricele în pantofii de piele ca să-i modifice mersul şi 
postura. Părul ei era de un blond moale şi cenuşiu, iar 
rochia albastră cu decolteu generos îmbrăca un trup la care 
adăugase cu grijă pernuţe ca să pară voluptuos, însă nu 
chiar ca barmaniţa Sally. 

Alesese acea nuanţă deoarece conferea ochilor săi 
cenuşii o tentă de verde-albăstrui. Dincolo de mască, 


machiajul subtil îi schimbase conturul gurii şi obrajilor. Îşi 
mai desenase şi riduri, apoi se pudrase din belşug, ca şi 
când ar fi încercat să le ascundă. Rezultatul era o femeie 
matură care încerca să pară cu cincisprezece ani mai 
tânără. Chiar şi pe Strathmore l-ar fi păcălit. Însă nu dorea 
să rişte. 

Mai greu era să dea de Roderick Harford, al cărui aspect 
era mai puţin distinct decât al lui Strathmore. În timp ce se 
plimba încolo şi încoace în căutarea lui, un domn corpolent 
se apropie de ea şi o întrebă: 

Doamnă de miez de noapte, dansaţi cu mine? Dacă 
refuza ar fi atras atenţia şi nu-şi dorea asta, astfel că 
acceptă cu un zâmbet afectat. Era un ritm vesel, de care 
profită pentru a-şi roti partenerul până la epuizare. La 
sfârşit, printre răsuflări grele, o rugă să-l însoţească în sala 
de cină. Primi, însă după un pahar de şampanie dispăru cu 
un surâs. 

Acceptă încă un dans cu cineva care arăta ca şi când ar fi 
putut să fie Harford. Nu era. Apoi încă un bărbat pe care 
chiar ea îl invită, însă tot o pistă falsă. 

Incă patru dansuri şi două pahare de şampanie şi era la 
fel de departe de cel pe care-l căuta. Incepea deja să se 
simtă neliniştită, căci mulţimea începea să se împuţineze pe 
măsură ce oaspeţii din partea locului plecau să ajungă 
acasă înainte de apusul lunii. Dacă nu-l găsea, avea să 
irosească o ocazie perfectă. 

Chiar când se pregătea să-şi continue căutarea în sala de 
jocuri, auzi vocea lui Harford. Se întoarse rapid şi îl zări 
luându-şi rămas-bun de la un grup de prieteni. Îndată ce 
rămase singur, se apropie de el şi începu să toarcă: 

— Caut un cavaler viteaz cu o lance puternică. Am 
nimerit unde trebuie? 

După un moment de surprindere, îi aruncă o căutătură 
încântată. 

— Domniţă, nu veţi găsi un războinic mai viteaz în 
dormitor ca mine. 

Ea îşi mişcă provocator evantaiul. 


—Atunci dansează cu mine, cavalere. 

—Cu plăcere. O duse pe ring, iar muzicienii începură un 
vals. Judecând după felul în care respira, era clar că băuse 
mult. Încercând să nu se gândească la momentul în care o 
agresase când se dăduse drept cameristă, începu să 
gângurească: 

— Sunt foarte fericită că tinerele fecioare au fost duse 
acasă de mămica. Toată acea inocenţă devine apăsătoare. 

— Sunt perfect de acord, răspunse Harford. Fratele meu, 
Mace, crede că e de datoria familiei să-i distrăm anual pe 
vecini, aşa că am petrecut prima jumătate de seară 
dansând cu toate fetişcanele din ţinut. Însă acum m-am 
eliberat de datorie, porumbiţele au dispărut şi putem să ne 
facem de cap. Tot restul serii vor fi doar valsuri foarte 
lungi. Numai bine ca să ne cunoaştem, nu crezi? 

— Într-adevăr. li mângâie umărul drept cu vârful 
degetelor. Mereu ador să cunosc un cavaler nou. 

În semn de răspuns, o trase lângă el mult mai aproape 
decât cei treizeci de centimetri consideraţi potriviţi în orice 
sală de bal. Conversaţia lor plină de aluzii continuă tot 
timpul valsului, iar Kit se purtă pe cât de îndrăzneţ, era în 
stare, Harford răspunzându-i pe măsură. Însă, aşa cum se 
temuse, sala de bal îi distrăgea prea mult atenţia ca să-şi 
dea seama dacă într-adevăr era cel pe care-l căuta. Trebuia 
să rişte să rămână singură cu el. 

Muzica se sfârşi. Apăsându-i mâna, spuse: 

— Mai târziu îmi arăţi lancea ta? 

El îi privi apreciativ decolteul. 

— Haidem în grădină şi ţi-o arăt chiar acum. 

— E prea frig, protestă ea, cu o grimasă de dezgust. 

— Putem găsi un separeu pe-aici pe undeva, însă unele 
sunt deja ocupate. Ar putea fi stânjenitor. 

— De ce un separeu? Un cavaler adevărat ştie să tragă 
de timp - în asta constă, de fapt, cavalerismul. Mişcă din 
gene, sperând că masca nu distrugea efectul. Nu putem 
merge în camera ta să o facem cum trebuie? 


— Sunt gazdă, şovăi el, aşa că e cam devreme să mă 
retrag. 

Ea îi atinse bărbia cu evantaiul strâns. 

— Ce-ar fi să ne vedem în camera ta într-o oră? 

— Bună idee. Scoase o cheie dintr-un buzunar interior. 
Camerele mele sunt în aripa de vest, ultima uşă pe stânga. 
Nu există bilet la uşă, însă nu ai cum să o ratezi. Ce-ar fi să 
mergi acolo şi să mă aştepţi? 

Era un noroc nesperat. Scoase cheia şi, într-un adevărat 
spectacol, o strecură în corset. 

— Când vii sus putem să ne jucăm de-a găseşte-cheia. 
Apoi îl lovi uşor cu evantaiul peste degete. Numai să nu uiţi 
şi să vii cu altă doamnă, căci va trebui să ucizi un balaur. 

El râse şi o plesni peste şezut când se întoarse. Cu o 
uşurare enormă, traversă ringul de dans. Cu puţin noroc 
avea să afle tot ce o interesa doar prin simpla prezenţă în 
camera lui. Asta era cu siguranţă mai simplu decât să 
aştepte să se întoarcă el, apoi să se gândească la o metodă 
să scape din ghearele lui. Cu toate că jurase să facă tot ce 
era necesar, gândul să se culce cu duşmanul îi provoca 
greață. 

Aproape că ieşise din sala de bal când muzicienii 
începură să cânte alt vals. In spate, auzi o voce profundă şi 
familiară: 

— Imi acordaţi acest dans? 

Şi, înainte să se poată împotrivi, se trezi în braţele 
contelui de Strathmore. 


Capitolul 21 


Bineînţeles că Strathmore o găsise, îşi spuse Kit cu o 
exasperare furioasă. Şi dacă ar fi fost lăsaţi în nemărginirea 
Saharei tot ar fi fost atraşi unul către altul precum polii 
opuşi ai unul magnet. Insă nu dădu semne că ar fi 
recunoscut-o, iar asta era tot ce conta. Cu doar câţiva 
centimetri din chip la vedere, şi aceia modificaţi de 
machiaj, deghizarea ei era una pe care nici măcar 
Strathmore n-ar fi fost în stare să o recunoască. _ 

Asta nu însemna că trebuia să-i dea ocazia să încerce. Îşi 
strânse gura cât să imite strâmbătura delicată a 
franţuzoaicelor, apoi răspunse cu accent parizian: 

— Domnule, i-am promis acest dans altui bărbat. 

— Când o să ne găsească, o să-i cedez locul, rosti 
Strathmore într-o franceză fluentă. Insă până atunci ar fi 
păcat să irosim muzica. 

Şi pentru că nu-i dădea drumul, se văzu nevoită să-l 
urmeze în dans - valsul tulburător, scandalos, condamnat 
de cetăţenii cu concepţii morale înalte deoarece stimula 
gândurile impure. Şi pentru că Strathmore avea tot timpul 
acel efect asupra ei, numai Dumnezeu ştia ce ar fi putut 
face un vals. 

Avea senzaţia că o privea cu o intensitate neobişnuită. 
Oare bănuia ceva? încercă să-i citească expresia, însă 
masca lui neagră o împiedică. 

Paşii lor se potriveau perfect. Din nou, nu rămase 
surprinsă; încă de când se cunoscuseră, fuseseră prinşi 
într-un fel de dans, mereu diferit. Alunecau în tăcere pe 
Ting. 

Conversaţia era esenţială, căci tăcerea o făcea să fie 
foarte conştientă de apropierea dintre ei. Fără să-şi mişte 
mâna stângă de pe umărul partenerului, îşi desfăcu 
evantaiul şi începu să-şi răcorească faţa, gândindu-se la o 
replică inofensivă. N-ar fi trebuit să bea şi al treilea pahar 


de şampanie, căci inventivitatea obişnuită părea că o 
părăsise. 

El rezolvă problema cu o întrebare: 

— Când tinerele franceze învaţă să danseze, învaţă şi 
cum să folosească evantaiul fără să greşească paşii? E un 
truc şiret. 

Ea râse subţire, complet diferit de râsul ei obişnuit. 

— Franţuzoaicele sunt pline de trucuri şirete, domnule. 
Dar îşi dădu seama prea târziu că replica ei era din 
categoria flirturilor îndrăzneţe pe care le folosise cu 
Roderick Harford. 

— Splendid. Femeile şirete mi se par irezistibile, spuse 
Strathmore. 

O trase şi mai mult spre el, astfel încât trupurile lor se 
atinseră foarte uşor. Fiecare mişcare a dansului deveni o 
mângâiere - o atingere abia simțită a sânilor ei pe pieptul 
lui, prea plat, după cum remarcase deja; şoapta respirației 
lui pe tâmpla ei; presiunea genunchiului lui care abia îi 
trecuse pe lângă picior; o atingere a pelvisurilor care îi 
trimitea căldură în tot trupul. 

Cu toate că fiecare astfel de atingere era trecătoare, 
efectul general era de un erotism puternic. Şi-ar fi dorit să 
se încolăcească în jurul lui, să transforme acele atingeri 
într-o îmbrăţişare sălbatică. Amintirile clare şi fizice ale 
cinei lor de la hotelul Clarendon o făcură să roşească. 
Aplecă fruntea, recunoscătoare că Strathmore nu-i putea 
citi gândurile. 

— Dansaţi foarte bine, doamnă, îi murmură el în ureche. 

— Şi dumneavoastră la fel, domnule, dar suntem mai 
apropiaţi decât se cade, îi reproşă ea cu blândeţe. 

Incercă să se îndepărteze de el, însă strânsoarea lui pe 
mâna şi pe talia ei o împiedică. 

— Doamnă, decenţa în timpul unui bal mascat, la miezul 
nopţii, e o chestiune foarte diferită de decenţa ziua în 
amiaza mare într-un salon. Priviţi în jur. 

Într-adevăr, multe cupluri erau mai apropiate decât ea şi 
partenerul ei. Insă, era sigură, niciunul dintre ceilalţi 


bărbaţi nu avea abilitatea lui Strathmore de a înmuia inima 
femeilor... 

— Imi amintiţi de cineva, spuse el gânditor. Alarma 
mentală porni din nou, smulgând-o din starea apatică. 

— E o amintire plăcută sau neplăcută, domnule? 

—Ambele. O femeie delicioasă, dar înnebunitor de 
înşelătoare. Are aproximativ aceeaşi înălţime - obrazul lui îi 
mângâie părul - şi e la fel de plăcut de strâns în braţe ca 
dumneavoastră - o trase şi mai aproape pentru 
demonstraţie - şi tot atât de graţioasă. O privi în ochi cu o 
agerime care o înspăimântă. Mă întreb dacă sărutările 
dumneavoastră sunt ca ale ei. 

Inainte ca Strathmore să acţioneze conform ultimului său 
comentariu, ea se retrase şi rosti cu răceală: 

— Doar un bărbat foarte prost încearcă să-i facă un 
compliment unei femei comparând-o cu alta. 

— Aveţi dreptate. Am fost de multe ori un prost în 
privinţa femeilor. li ridică mâna şi îi sărută degetele 
înmănuşate. lertaţi-mă. Voi încerca să fiu mai înţelept. 

Alte vorbe cu dublu sens. Era clar că îi bănuia 
identitatea, însă nu era sigur. Slavă Cerului pentru mască şi 
pentru deghizarea atentă. Insă atracţia intensă dintre ei nu 
putea fi ascunsă şi cu cât erau mai mult împreună, cu atât 
avea să devină mai bănuitor. 

— Nu cred că e înţelept să continui să dansez cu 
dumneavoastră, domnule. 

— Şi de ce-ar trebui să fim înţelepţi? Braţul său drept 
alunecă în jurul taliei ei, iar dominoul lui o înfăşură ca o 
pereche de aripi protectoare când o atrase din nou în vals. 
Tinerei femei i se tăie răsuflarea în îmbrăţişarea lui dulce. 
Avusese dreptate să aibă grijă cu tăcerea, căci fără cuvinte 
care să o protejeze era complet lipsită de apărare în faţa 
lui. 

Sfâşiată între dorinţa de a rămâne şi raţiunea care îi 
recomanda contrariul, făcu un compromis şi jură să plece 
îndată ce se sfârşea dansul. Însă muzica curgea necontenit, 
mult mai mult decât într-un vals normal, ţesând o pânză de 


sunet şi dorinţă. Treptat, ritmul nebunesc al fricii care o 
călăuzise săptămâni întregi începu să se domolească, alinat 
de căldura apropierii lui. Ochii ei se închiseră, iar obrazul i 
se sprijini pe umăr. 

Ştia în adâncul său că dansul lor era un act de 
împerechere la fel de explicit ca şi când ar fi stat întinşi goi 
pe cearşafuri de satin, însă nu se putea desprinde de el. 
Alunecau în piruetele valsului, cu dominourile fluturând în 
jurul lor la fel de diafane precum ceața, negru şi albastru- 
închis învolburându-se împreună. 

In sfârşit, totuşi prea repede, muzica încetă. Se opriră 
sub un candelabru, cu privirile pironite unul la celălalt ca şi 
când s-ar fi aflat sub o vrajă. În spatele măştii văzu că 
dorinţa conferise ochilor săi o nuanţă aurie, ca a monedelor 
proaspăt bătute. 

Se întreba ce anume arătau ochii ei şi ştiu că trebuia să 
plece atunci. 

— Noapte bună, domnule, spuse ea, cu gâtul uscat. 

Se întoarse să plece, însă el o prinse de încheietura 
mâinii. 

— Nu plecaţi încă, răspunse el. Sau, mai degrabă, haideţi 
să plecăm împreună. 

— Îmi pare rău, însă deja am planuri pentru restul serii, 
murmură ea desprinzându-se din îmbrăţişare 

O picătură de ceară fierbinte căzu dintr-o lumânare de 
deasupra. Ea ridică mâna, însă degetele lui fură mai rapide, 
frecând cu blândeţe bucăţile de ceară răcită. 

— Acum veniţi cu mine. Sunt sigur că „celelalte planuri” 
pot aştepta o oră. 

Vorbea cu încrederea calmă a unui om care nu se îndoia 
că într-o oră ar fi putut s-o facă să-şi uite celelalte obligaţii. 
Insă obligaţiile ei erau mai importante decât simpla 
împerechere, oricât de tentantă ar fi fost. Scutură din cap. 

— Îmi pare rău, domnule, însă onoarea mi-o interzice. 
Poate altă dată. _ 

Ea îi simţi degetele chiar la timp. Inainte să apuce să-i 
scoată masca, îl lovi peste mână cu evantaiul, rupând 


armăturile de fildeş şi sfâşiind dantela delicată. 

— Nu încercaţi să schimbaţi regulile, domnule, se răsti 
ea. Intimitatea pe care am împărţit-o a fost posibilă doar 
pentru că am purtat măşti. Dacă asta nu vă este de ajuns, 
duceţi-vă să o căutaţi pe doamna cu care credeţi că semăn. 
Poate că ea o să vă facă pe plac. 

— Nu pot să nu mă întreb dacă nu cumva am găsit-o. 
Chiar dacă aspectul exterior e diferit, spiritul e acelaşi. 
Oare există mai multe femei în care străluceşte o asemenea 
flacără şi care trezesc asemenea dorinţă? 

La naiba. In ciuda eforturilor pe care le depusese, 
Strathmore era pe trei sferturi convins de identitatea ei. 
Insă nu era foarte sigur; dacă ar fi fost, ar fi scos-o deja de 
pe ringul de dans şi ar fi dus-o într-un loc mai intim. 

Atacul era mai sigur decât apărarea. Rosti o înjurătură 
foarte franţuzească pe care o învățase de la fata pariziană 
care-i fusese bonă, apoi se întoarse, cu dominoul fluturând. 

— Deveniţi obositor, domnule. Nu mă mai deranjati. 

Pe măsură ce se îndepărta, dând din şolduri languros, 
într-un fel complet diferit de mersul ei obişnuit, îi simţea 
privirea înfiptă în spatele ei. Avu nevoie de toată puterea 
voinţei ei ca să n-o ia la goană. Doar faptul că fuga i-ar fi 
confirmat bănuielile îi păstra paşii lenți şi siguri. Se alătură 
celui mai mare grup de oameni, pentru a-i scăpa din vedere 
contelui, apoi ieşi pe furiş din sala de bal. Când se găsi în 
siguranţă în foaier, se rezemă de un perete, tremurând. 
Cum de fusese atât de proastă încât să lase să se întâmple 
aşa ceva? Ar fi trebuit să plece îndată ce o acostase. Şi cât 
timp fusese cu el? Harford intenţionase să se întoarcă în 
cameră într-o oră şi deja trecuse jumătate. Nu avea timp de 
pierdut. 

Işi scoase rapid pietricelele din pantofi, căci erau prea 
incomode şi nu mai avea nevoie să-şi modifice mersul. Apoi 
urcă scările aproape alergând. Văzu în câteva rânduri alte 
cupluri prin colţuri sau intrând în vreun dormitor, însă toţi 
erau mult prea concentrați asupra mângâierilor ca să-i dea 
atenţie. 


Blackwell Abbey avea formă de U, cu o secţiune centrală 
încadrată de două aripi mai scurte. Zeci de uşi identice 
dădeau în coridoarele slab luminate. Ca să-i împiedice pe 
oaspeţi să facă greşeli stânjenitoare, numele fiecărui 
ocupant al camerei era trecut pe bileţele scrise elegant. 
Privi cu precauţie uşa marcată cu numele lui Strathmore, 
chiar dacă ştia că el rămăsese la parter. 

Ajunse la capătul coridorului şi scoase cheia, apoi 
petrecu două minute enervante încercând să deschidă uşa 
nemarcată. Poate că Harford o antrenase într-un joc stupid. 

Oare nimerise în locul greşit? se gândi la asta şi îşi dădu 
seama că inversase instrucţiunile şi ajunsese în aripa de est 
în loc de cea de vest. Înjurându-se în gând, se întoarse, 
ocolind cât putea de mult, din instinct, uşa lui Strathmore. 
Chiar după colţ, de-a lungul coridorului principal, apoi 
dreapta din nou. Ultima uşă pe stânga. 

De data asta cheia se răsuci imediat, iar uşa se deschise 
într-un salon. Intră cu un sentiment de uşurare, apoi încuie 
uşa în urma ei, ca să fie avertizată de întoarcerea lui 
Harford în caz că nu pleca înainte să urce el. 

Camera era luminată de o singură lumânare. Studie 
împrejurimile, întrebându-se ce anume să caute. Mai 
scotocise o dată printr-o cameră de-a lui Harford, însă 
atunci fusese oaspete în casa altcuiva. Apartamentul 
compus dintr-un salon şi dormitorul de alături constituia 
locuinţa lui câteva luni pe an, astfel că îşi pusese foarte 
bine amprenta asupra lor. 

Incepu să caute. In bibliotecă se afla o colecţie 
impresionantă de cărţi erotice, care i se păreau 
dezgustătoare şi fără valoare. Deschise şifonierul şi îşi 
trecu mâinile printre haine, încercând să găsească ceva 
nedefinit. Apoi se întoarse la biroul său şi începu să-i 
scotocească prin hârtii cu o grabă frenetică, rugându-se ca 
el să rămână la bal mai mult decât îşi propusese. 

Biroul conţinea două sertare pline de facturi, niciuna 
plătită. In alt sertar se aflau scrisori de dragoste foarte 
explicite, scrise de femei diferite. Trecu rapid prin ele, însă 


toate erau porcării. Chiar şi versurile despre „Măciuca 
remarcabilă a lui Roderick” erau proaste. Se părea că 
Harford nu prefera femeile inteligente. 

In sertarul central se afla un jurnal cu note foarte 
concise. Le studie câteva minute şi îşi dădu seama cu 
dezgust că era un dosar în care ţinea evidenţa femeilor cu 
care se culcase, completată cu evaluarea abilității lor şi a 
dorinţei de a-i face pe plac în gusturile uneori ciudate. Dacă 
chiar era desfrânata care se prefăcea a fi, era predestinată 
să ajungă în acele pagini. Şi ar fi scris şi despre tatuajul ei. 

Citi toate intrările din ultimele câteva luni, însă nu găsi 
nimic care să-i confirme bănuielile. Se apleca să tragă şi 
ultimul sertar, când auzi o voce furioasă: 

—Ce dracului faci? 

Sări în sus, cu inima bătându-i să-i spargă pieptul, şi îl 
văzu pe Harford  încruntându-se din pragul uşii. 
Dumnezeule, cum de nu-i trecuse prin cap că ar fi putut 
avea o cheie de rezervă? îi ieşise complet din minte. 

— Mă uitam prin biroul tāu, răspunse ea pe un ton 
nevinovat. Mă plictiseam aşteptând, aşa că m-am hotărât să 
explorez. 

— Data viitoare nu mai explora biroul unui bărbat, o 
dojeni el, în timp ce iritarea i se disipa în stilul tipic 
beţivilor. Eşti franţuzoaică? Nu mi-am dat seama de asta 
mai devreme. 

La naiba, vorbise ca personajul pe care îl crease pentru 
Strathmore! 

— In dormitor sunt mereu franţuzoaică, spuse ea pe un 
ton gutural. Or fi francezii duşmanii noştri, dar sunt 
maeştri în arta iubirii. 

— Ei, nu ştiu cât de duşmani ne sunt. Napoleon este un 
tip al naibii de inteligent, mult peste familia noastră regală. 
O să mai auzim de el. Harford îşi scoase masca, apoi îşi 
descheie dominoul şi îl lăsă pe un scaun. Dezbracă-te. 
Vreau să văd dacă faţa ta e la fel de arătoasă precum 
pieptul. 


Era exact momentul pe care îl aşteptase ea. Păşi în 
lumina lumânării şi duse mâna la mască. Cu toate că părul 
ei avea altă culoare, cu siguranţă avea s-o recunoască dacă 
el era bărbatul pe care îl căuta. Işi descoperi faţa, 
urmărindu-l cu intensitatea unui uliu şi aşteptând reacţia 
care urma să-i spună tot ce trebuia să ştie. 

Nimic! Niciun clipit, nicio holbare a ochilor; doar un 
comentariu indiferent: 

— Ai dinţii cam mari, dar eşti bună pentru o noapte. Am 
aflat că femeile mai în vârstă sunt partenere minunate de 
pat pentru că sunt recunoscătoare. 

Kit simţi un nod rece în stomac. Nu era el. Nu era el! Nu- 
şi putea explica de unde ştia asta, însă era sigură. Poate era 
implicat cumva, dar nu era vinovatul principal. 

Aflase ceea ce dorise. Acum trebuia să găsească o 
metodă să scape fără să fie violară. 

— Nu e frumos din partea ta să-mi vorbeşti de vârstă, se 
plânse ea, îndreptându-se spre uşă. Un cavaler adevărat n- 
ar spune aşa ceva. _ 

— Lasă palavrele cu cavalerii. Işi scoase haina şi îşi 
dezlegă lavaliera. Ai venit aici ca să ţi-o tragi. Eu chiar mă 
bucur să mă supun, dar nu-mi irosi timpul cu tâmpenii 
femeieşti. 

— Nu ştii deloc să te porţi. Cu o mişcare bruscă, apucă 
clanţa uşii. Nu cred că te mai plac. 

Cu o viteză care-i depăşi beţia, îi prinse umerii şi o 
întoarse cu faţa spre el. 

— Nu pleci nicăieri, urlă el. E prea târziu să-mi găsesc 
acum altă femeie, aşa că o să rămâi aici să primeşti exact 
ceea ce-ai cerut. 

Gura lui fierbinte şi acră de la vin se lipi de a ei. Era 
oribil, la fel ca incidentul de la castelul Bourne, când el o 
crezuse cameristă. Stăpânindu-şi dezgustul, scoase un 
sunet din adâncul gâtului, ca şi când îmbrăţişarea lui 
brutală ar fi excitat-o, apoi îl cuprinse în braţe. 

El scoase un geamăt când o simţi frecându-şi coapsele de 
el, apoi începu să-şi descheie cu nerăbdare pantalonii. 


Tânăra femeie aşteptă până îl văzu scoţându-şi pantalonii şi 
dezechilibrându-se, după care îl lovi cu violenţă în piept. 
Căzu pe spate lovindu-se de birou, apoi se lăţi pe podea. 

Fără să se mai oprească să vadă dacă era rănit, ieşi pe 
uşă. Aripa de vest se termina la stânga, aşa că o luă la 
dreapta spre coridorul principal. Tocmai când lua colţul, 
auzi un urlet de furie urmat de paşi greoi. Se bucura că nu-l 
omorâse, însă îi părea rău că nu-l lăsase fără simtire. 

— O să plăteşti pentru asta, târfă! strigă el pe coridor, 
acoperind sunetele din sala de bal. In mod normal, o 
asemenea zarvă ar fi adus acolo ceva oameni, însă ea se 
gândi că oaspeţii erau mult prea ocupati cu dansul, băutura 
sau împerecherea ca să observe. 

Ştiind că avea s-o vadă imediat ce cotea pe culoar, 
încetini şi încercă prima clanţă. Încuiată! începu din nou să 
alerge, îndreptându-se spre scări ca să coboare la parter. 
Dacă ajungea în sala de bal, apoi în grădină, Harford nu 
mai avea cum să o găsească. 

Planurile i se schimbară când îi văzu pe lordul Mace şi 
alţi doi bărbaţi vorbind în capătul scărilor. Poate că avea să 
fie în siguranţă dacă mergea la ei, însă nu-i inspirau prea 
multă încredere. 

Se întoarse din nou şi îşi continuă drumul de-a lungul 
coridorului cu viteza pe care o deprinsese alergând în 
Westmoreland. La doar câteva secunde după ce intrase pe 
culoarul ce dădea în aripa de est, paşii urmăritorului se 
opriră. 

— Mace, strigă Harford, cumva a coborât o femeie pe 
scările astea? 

— Nu, răspunse fratele lui. Ce dracu' pui la cale? 

— Urmăresc o ticăloasă mică şi vicleană, spuse Harford 
cu răutate. O s-o fac să-i pară rău că m-a cunoscut 
vreodată. 

— Urmăreşte-o mai în linişte, Roderick, bolborosi Mace. 
Poate unii oaspeţi încearcă să doarmă. 

Abia respirând, Kit folosi pauza ca să încerce uşile din 
aripa de vest. Una era a lui Strathmore, iar celelalte două 


erau încuiate. Cea de-a patra se deschise, iar ea răsuflă 
uşurată, însă doar până când auzi sunetele înfierbântate ale 
unui cuplu pe culmile pasiunii. Se retrase în grabă şi 
închise uşa în urma ei. _ 

Paşii lui Harford se apropiau cu repeziciune. În câteva 
clipe avea să dea colţul şi s-o vadă. Privi speriată coridorul. 
Incă un punct mort. Probabil că una dintre uşi dădea spre o 
scară de serviciu, însă nu ştia exact care, şi timpul se 
scurgea. 

Fără să-şi fi îndeplinit obiectivul, ar fi fost un adevărat 
dezastru dacă Harford ar fi prins-o. Avea să fie cel puţin 
bătută şi violată. lar la ce era mai rău nici nu se putea 
gândi. 

li rămăsese o singură speranţă. „Doamne, se rugă ea, fă 
să fie înăuntru şi să vrea să mă ajute în ciuda a tot ce i-am 
făcut!” 

Cu sentimentul inevitabilului, se întoarse şi intră direct 
pe uşa lui Strathmore. 


Capitolul 22 


După întâlnirea cu doamna în domino albastru, Lucien se 
întoarse în camera lui, scrâşnind de frustrare fizică şi 
mentală. li spusese valetului să nu-l aştepte, aşa că, după 
ce îşi scoase costumul şi masca, făcu focul şi îşi turnă un 
păhărel de coniac, apoi se aşeză să se gândească. 

Nu exista vreun motiv raţional care să-i confirme 
bănuiala că doamna în albastru fusese Kristine Travers; în 
afară de înălţime, nu era vreo asemănare între cele două 
femei. Cu toate astea, nu reuşea să scape de senzaţia 
persistentă că fusese ea şi că râsese de el din spatele acelei 
măşti. Poate că de vină era obsesia lui care îl făcea să o 
vadă peste tot; asta şi faptul că era o maestră a 
deghizărilor. 

Şi totuşi supravieţuise treizeci şi doi de ani fără să fie 
atras de vreo femeie atât de intens pe cât era atras de Kit. 
Era firesc să o găsească atrăgătoare şi pe sora ei geamănă, 
însă era greu de crezut că o femeie complet străină îl putea 
tulbura în exact acelaşi fel. Dacă nu s-ar fi făcut de râs deja 
cu Kathryn Travers, i-ar fi scos cu forţa masca doamnei 
misterioase. Ce bine că dispăruse în mulţime înainte să 
cedeze tentaţiei! 

Cu un zâmbet obosit, îşi termină coniacul. Era greu să fie 
raţional când valsul din sala de bal umplea atmosfera. 
Fiecare măsură unduitoare îi amintea de cum îşi simţise în 
braţe ultima parteneră. Poate că doamna în albastru fusese 
o nenorocită de verişoară Travers şi de asta îl tulburase aşa 
cum o făcuseră Kristine şi Kathryn. De dimineaţă avea să 
pună câteva întrebări şi să afle cine anume fusese doamna, 
însă atunci venise vremea să se culce. 

După ce îşi scoase haina şi cizmele, îşi aminti că uitase să 
încuie uşa. Traversă camera, dar, tocmai când întindea 
mâna spre cheie, uşa se deschise violent, aproape să-l 
lovească în cap. Şi imediat apăru eterna lui adversară 


îmbrăcată în dominoul albastru, cu buclele blonde şi 
ridurile false ale ultimei sale partenere de dans. 

— Harford e pe urmele mele, spuse ea în grabă, cu ochii 
mari. Te rog... 

Explicaţiile mai puteau aştepta. Contele închise imediat 
uşa şi răsuci cheia în broască. 

— Du-te în pat şi trage-ţi cuverturile peste cap. Apoi stai 
nemişcată şi nu scoate un sunet. 

În vreme ce ea se vâri iute sub aşternuturi, el îşi scoase 
lavaliera şi o aruncă într-o parte, apoi îşi trase cămaşa 
peste pantaloni. Chiar când descheia şi gulerul, se auzi un 
pumn în uşă, urmat de vocea lui Harford: 

— Deschide! 

— Pleacă, se răsti Lucien, cu iritare în glas. Sunt ocupat, 
în timp ce vorbea, îşi ciufuli părul cu o mână şi îşi ciupi 
pielea de pe gât cu cealaltă, lăsându-şi un semn roşu care 
arăta ca O muşcătură. 

— La dracu', Strathmore, lasă-mă imediat să intru! urlă 
Hartford. 

— Bine, bine, răspunse Lucien morocănos. Vin imediat. 
Privi patul, unde Kit era o formă alungită şi curbată sub 
pături. Era acoperită; se mai vedea doar un fald de mătase 
albastră care atârna pe o parte a patului. Băgă materialul 
denunţător sub părură, apoi traversă foarte încet camera. 

După ce lăsă doar o lumânare aprinsă şi îşi luă o expresie 
de enervare intensă, deschise uşa. 

— A luat foc casa? Nu văd altceva atât de important încât 
să nu poată aştepta până dimineaţă. 

Pe coridor se afla Roderick Harford, cu privirea furioasă 
şi hainele răvăşite. 

— O vreau pe femeia care e cu tine! 

— Nu pot să ţi-o dau, spuse Lucien, încruntând 
sprâncenele. E a mea şi sunt nerăbdător să mă întorc la ce 
făceam cu ea. 

— Târfa a încercat să mă jefuiască! Am prins-o căutâdu- 
mi prin sertare. 


— Poftim? Lucien încrucişă braţele şi se rezemă de 
cadrul uşii. Asta nu cred să se fi întâmplat de curând, 
pentru că am ţinut-o eu ocupată în ultima jumătate de oră. 

— Tocmai am văzut-o intrând în camera asta! 

— Nu aici, răspunse contele sigur pe el. Probabil domniţa 
ta a intrat pe altă uşă. Toate arată la fel. 

Harford încercă să treacă pe lângă el, cu o expresie 
războinică. 

— Vreau să văd cine este în patul tău şi nu plec până nu 
aflu. 

Braţul lui Lucien se fixă de cadrul uşii, încercând să 
oprească înaintarea. 

— Nu pot permite aşa ceva, rosti el pe un ton periculos 
de blând. 

— Nu îţi ceream permisiunea, Strathmore! Harford 
încercă din nou să treacă cu forţa. 

Lucien îi prinse braţul drept şi i-l imobiliză la spate. Când 
Harford începu să se zbată violent, contele îi răsuci 
încheietura, provocându-i o durere îngrozitoare. 

— Dacă insişti, mă tem că voi fi nevoit să te provoc duel, 
spuse el cu răceală. Ar fi regretabil, căci nu e de plăcut să-l 
ucid pe fratele gazdei. 

Adus la realitate, Harford încetă să se mai zbată. Lucien 
îi dădu drumul, însă bărbatul nu terminase. 

— Tu şi târfa aceea lucraţi împreună, nu? întrebă furios. 

— Roderick, începi să mă iriţi, răspunse Lucien, 
îngustând privirea. Respect intimitatea doamnei din motive 
care nu au vreo legătură cu tine. 

— De ce? 

Lucien dădu exasperat ochii peste cap. 

— Dincolo de comportamentul normal al unui gentleman, 
există şi faptul regretabil că nu toţi soţii tolerează 
distracţiile soțiilor lor. 

După alt moment de tăcere, Harford scoase un râs 
stânjenit. 

— O femeie măritată. Ar fi trebuit să-mi dau seama. 


— Da, ar fi trebuit. Acum te rog să-ţi cauţi ticăloasa în 
altă parte. Uşa următoare pe stânga dă la scara servitorilor, 
nu? Poate că a luat-o pe acolo. 

— Probabil că da, zise Harford, încreţindu-şi fruntea, în 
lumina slabă şi de la distanţă e greu de spus ce uşă a 
deschis. Imi pare rău că am sărit calul, adăugă el, 
întorcându-se să plece. . 

— Îţi accept scuzele. Însă nu mă mai deranja în noaptea 
asta. Lucien închise uşa şi o încuie, apoi strecură cheia pe 
sub perna fotoliului de alături. 

„Pentru numele lui Dumnezeu, de data asta n-o să mai 
fugă”, îşi spuse el. 

Ascultă sunetul tot mai slab al paşilor lui Harford, apoi 
auzi scârţâitul uşii care dădea spre scara servitorilor. Dând 
frâu liber curiozităţii sale înnăscute, Lucien explorase scara 
curând după ce sosise. Harford urma să cutreiere prin 
labirintul de coridoare până când, frustrat, avea să renunţe. 

— Acum poţi să ieşi, spuse el, întorcându-se spre pat. 

Kit dădu cuverturile la o parte cu precauţie şi se ridică în 
capul oaselor, înconjurată de valuri de cearşafuri şi mătase 
albastră. Atmosfera vibra cu emoţii complicate: furie, 
minciună, disperare şi dorinţă. Mai mult decât orice, 
dorinţă. 

Insă pentru Lucien furia era destul de aproape pe locul 
doi. 

— Deci mai devreme chiar ai fost tu, mormăi el cu 
asprime. Mă bucur să aflu că instinctele mele sunt încă 
bune. De data asta ce mai ai de spus în apărarea ta? 

— Ca să dau cu ochii de tine în asemenea circumstanţe e 
din anumite puncte de vedere mult mai rău decât să am de- 
a face cu Roderick Harford, se strâmbă ea. Dovedind o 
lipsă totală de respect faţă de mătasea scumpă, îşi şterse 
aproape tot machiajul cu tivul dominoului. Cu un aspect 
uşor murdar şi mult mai tânăr, adăugă: Pe el l-am provocat 
doar o dată. 

Gluma ei îi mai ridică nivelul furiei. 


— Poate ar fi trebuit să rişti o nouă întâlnire. Mi-ai cerut 
ajutorul, însă ţi l-am oferit cu un preţ. Iar de data asta, 
doamna mea cea mincinoasă, nu mă mai las dus de nas. 

— La ce ai avut de îndurat din cauza mea, e firesc, 
răspunse ea, cu o expresie gravă. 

În momentul lung de tăcere care urmă, Lucien îi văzu 
ochii strălucind cu emoţii diverse: regret, îndoială, dor şi, 
într-un final, hotărâre. Îşi uni mâinile în poală. Ştiu că ar fi 
trebuit să plătesc de mult preţul, murmură ea. Cândva m-ai 
vrut în patul tău. Dacă încă mă mai vrei, aici sunt. 

Il uimi şi atunci, de data aceea prin caracterul ei direct 
ca o săgeată. Contele trase adânc aer în piept. Deşi nu-i 
plăcea că oferta ei se întemeia mai degrabă pe obligaţie 
decât pe dorinţă, nici nu-i trecea prin cap să refuze. 
Remuşcările de gentleman erau un considerent mult prea 
slab comparativ cu patima care-i ardea în vene. 

— Ai face bine să vorbeşti serios, rosti el pe un ton 
gâtuit, pentru că de data asta nu te mai las să te 
răzgândeşti ori să implori milă. 

— Dacă vreunul dintre noi o să implore milă, nu eu voi fi 
aceea, Lucien. ÎIntinse un braţ suplu şi puternic. M-am 
săturat de minciuni. E vremea adevărului. 

El ştiu cu o cenitudine absolută că de data aceea nu avea 
să mai fugă. Şi totuşi părea fragilă, cu privirea încă 
îngrozită după întâlnirea cu Harford. 

Lucien se încruntă. Teama nu era de vreun ajutor în pat. 
Dorea să fie la fel de flămândă şi de vulnerabilă ca el. Asta 
însemna că trebuia să se controleze până o aducea la o 
fervoare la fel de mare ca a lui. Dar nu avea să-i fie deloc 
uşor să se stăpânească. 

In tăcerea încordată care se lăsase între ei, muzica 
ritmată de jos se auzea perfect. Bineînţeles, îşi spuse el 
uşurat; dansul avea să creeze iarăşi acea vrajă care îi 
legase mai devreme. Se întinse şi îi prinse mâna. 

— Dansaţi cu mine, doamnă. 

Clipi uimită, apoi îşi cobori picioarele lungi şi frumoase 
peste marginea patului şi îşi scoase pantofii. Ii dădu drumul 


la mână, apoi făcu o plecăciune graţioasă, ca şi când abia 
făcuseră cunoştinţă. 

— Va fi plăcerea mea, lord Strathmore. 

— Nu am fost prezentaţi corespunzător, răspunse el la fel 
de protocolar, însă presupun că sunteţi Lady Kit Travers? 

Ea îşi îndreptă spatele, iar în ochi îi apăru un zâmbet. 
__— Ştiam că e doar o chestiune de timp să afli cine sunt. 
Insă Jane e numele meu mijlociu. 

— Ţi-am dat o mulţime de nume - Lady Jane, Doamna 
Inamic, Doamna Argint-Viu. Insă Kit e cel mai potrivit, 
aspru şi lipsit de convenţii, la fel ca tine. li scoase peruca 
blondă, apoi îi eliberă părul strâns într-un nor mătăsos; 
fiecare dintre mişcările blânde şi circulare ale degetelor lui 
era o mângâiere. 

— Mmmm. Zâmbi uşor. Ce senzaţie minunată. Nu mă mir 
că pisicilor le place să le scarpini pe cap. 

Incă purta mănuşile lungi, aşa că el îi ridică mâna stângă 
şi îi scoase mănuşa. Apoi îi sărută pielea fragilă din 
interiorul încheieturii. Kit îşi strânse degetele, iar sângele 
ei din ce în ce mai rapid pulsă cald pe buzele lui. 

Când el făcu acelaşi lucru cu mâna ei dreaptă, degetele 
ei îi mângâiată obrazul. 

— Lucifer, mesagerul luminii, murmură ea. Soarele 
strălucitor al dimineţii. i 

— Mă tem că a fost alungat din Rai. Işi puse o mână pe 
talia ei. Şira spinării îi vibra cu o putere suplă. Impletindu- 
şi degetele mâinii libere cu ale ei, o învârti în ritmul 
valsului. Însă acum în faţa mea zăresc paradisul. 

Ea roşi şi cobori privirea. In lumina lumânării, părul ei 
era ca o aureolă de nuanţa scorţişoarei. Cu mai mult spaţiu 
la dispoziţie decât pe un ring de dans aglomerat, se puteau 
mişca liber pe ritmul muzicii, trupurile lor vot bind direct 
unul cu celălalt. Covorul cu model roşiatic le mângâia 
senzual picioarele desculţe în timp ce alunecau prin 
încăpere. 

Cu toate că ea dansa foarte bine, ca o profesionistă, la 
început mişcările îi erau rigide, ca şi când mintea şi trupul 


ei nu se potriveau cu muzica. Însă pe măsură ce se 
învârteau în spaţiul deschis al camerei, muzica îşi făcu 
efectul magic, iar muşchii şi chipul ei se relaxară. 

Uniunea lor se transformă într-o armonie fluidă. Contele 
era foarte conştient de trupul zvelt şi feminin de sub 
dominoul albastru. La fel şi ea, căci toate mişcările lui 
produceau acelaşi răspuns, un echilibru dinamic, într-o 
continuă schimbare, între bărbat şi femeie. 

Când ajunseră în capătul camerei, îi dezlegă panglicile 
dominoului cu o singură mână. Mătasea se învolbură şi 
pluti în jos, până când formă o grămadă în unghiul dintre 
zid şi pereche. Umerii ei goi erau ca de fildeş. Lucien simţi 
cum i se usucă gura. Nu încă. Nu... încă. 

Ea închisese ochii, aşa că îl urma doar prin atingere şi 
mişcare. In braţele lui era uşoară ca ttestia. Iar lui i se păru 
ciudat de emoţionant că se lăsa în întregime în mâinile lui, 
cel puţin pe moment. 

Acum că o ajutase să se mai relaxeze, venise vremea să o 
facă să se încordeze din nou. Se aplecă şi îi sărută unghiul 
neted dintre gât şi maxilar, apoi urcă spre curba elegantă a 
urechii. Ea îşi ţinu respiraţia şi întredeschise buzele, în 
timp ce el o învârti într-un cerc fluid. 

Ce trebuia să facă pentru a-i deschide ochii? Cu o piruetă 
extravagantă, o lăsă pe spate peste braţul său, susţinându-i 
întreaga greutate. Simultan, îşi strecură un picior între ale 
ei, aşa că erau apropiaţi într-un fel şi mai intim. Ea 
deschise ochii uimită, iar în adâncimile lor cenuşii şi 
limpezi bărbatul zări pasiunea pe care dorise să i-o 
stârnească. 

Îşi reveni într-o clipă din surpriză. 

— Domnule, spuse ea cu o sfială prefăcută, cred că 
suntem mai apropiaţi decât se cade. 

Pe când vorbea, îşi strânse uşor coapsele în jurul lui. El 
simţi cum căldura i se adună în stomac şi răspunse cu 
răsuflarea tăiată: 

— Aşa este. O ridică din nou şi o învârti prin toată 
încăperea. Şi o să fim şi mai apropiaţi. 


Începu să improvizeze paşi mult prea erotici ca să fie 
executaţi în public. Trupul ei flexibil de dansatoare îl urma 
fără efort, ca şi când ar fi fost o extensie a lui. Trupurile lor 
se întâlniră într-o mângâiere, apoi se separară, doar ca să 
se unească iarăşi într-un foc şi mai mare. Deveniră parte a 
muzicii, ritmul ei bătând în sângele lor în vreme ce-şi 
continuau dansul arzător ca o împerechere. 

Când muzica de jos se opri, se uniră într-o îmbrăţişare, 
plutind împreună în centrul camerei. Se sărutară pătimaş, 
iar ea îşi frecă pelvisul de al lui într-o provocare lascivă. El 
scoase un geamăt, simțind cum se întăreşte lângă culcuşul 
supus al coapselor ei. 

Vremea să se stăpânească trecuse. Desfăcu panglicile 
care îi legau rochia la spate, iar veşmântul îi căzu de pe 
trup. Cu ochii tulburi de dorinţă, se scutură seducător. 
Rochia se undui în jos peste braţe şi coapse, formând o 
grămadă la picioarele ei, lăsând-o doar în cămaşă şi în 
corsetul cu perniţe care îi ascundea trupul zvelt. 

Cu ochii într-ai ei, Lucien îi dezlegă şireturile din faţă ale 
corsetului. Acesta se deschise şi îi dădu la iveală sânii, două 
umbre arcuite uşor pe sub materialul subţire al cămăşii. Ii 
cuprinse sânii în mâini, apoi îi frecă uşor sfârcurile între 
degetul mare şi cel arătător. Ea făcu ochii mari şi îşi trecu 
limba peste buze, simțind cum mugurii sensibili se întăresc. 

Fiecare mişcare a trupului ei vădea dorinţă. Insă acea 
privelişte îl făcu să-şi dea seama că dorinţa nu era de ajuns. 
Mai mult decât simpla patimă, îşi dorea intimitatea 
emoţională care să-i permită atingerea tuturor cotloanelor 
singuratice din adâncul sufletului. 

În timp ce îi scoase corsetul, încercă să-i surprindă 
privirea, dorindu-şi cu ardoare ca ea să se uite la el, să-i 
împărtăşească misterele spiritului ei înşelător. 

In schimb, ea făcu un pas înainte şi îşi strecură braţele 
pe sub cămaşa lui, strângându-le în jurul taliei lui dezgolite, 
ascunzându-şi chipul în triunghiul pieptului său gol. Sânii ei 
se lipiră de pieptul lui, iar palmele i se plimbară peste 
muşchii contractaţi ai spatelui puternic. 


Admirând agilitatea cu care îi evitase privirea, el îi 
scoase cămaşa peste cap şi o aruncă. 

— Ai prea multe pe tine. 

— Şi tu, ripostă ea. li scoase la rândul său cămaşa peste 
cap, apoi o azvârli pe jos. „Avea o formă plăcută şi 
fermecătoare”, recită ea pe un ton gâtuit. 

Lucien râse în faţa imaginaţiei ei extraordinar de bogate. 

— Din câte ţin eu minte, Lucifer avea forma unui şarpe 
când a scris Milton acele versuri. 

— Şi nu e un şarpe aici aproape? Profită de faptul că era 
fără cămaşă ca să-i sărute pieptul gol. 

Mâinile îi alunecară pe sub brâul pantalonilor. Bărbatul 
scoase un geamăt, iar degetele lui se prinseră convulsiv de 
fesele ei. Formele pline se potriveau perfect în palmele lui. 
Pe jumătate ridicând-o de la podea, îi potrivi carnea moale 
pe unghiurile tari ale trupului său. 

Ea îi muşcă umărul şi ultima picătură de control i se 
destrămă. După ce îşi scoase pantalonii şi lenjeria, o duse 
în braţe până la pat. Căzură împreună pe saltea, cu un 
impact care făcu patul să scârțâie din toate încheieturile. O 
rezemă pe spate de perne, dornic să o absoarbă în el însuşi, 
să se desfete cu feminitatea ei tulburătoare. Gura ei o 
întâlni pe a lui, deschisă şi flămândă. Se răsuciră împreună 
ca pisicile sălbatice, coapsele ei frecându-se de ale lui. 

Lucien îşi îngropă faţa în golul parfumat dintre sânii ei, 
dulce-înţepător, sărat şi mirosind a garoafe. Nu se putea 
sătura de ea. 

Când îi supse sfârcul între buze, întregul ei trup tremură; 
îşi lăsă capul pe spate, în timp ce pieptul îi palpita în 
căutare de aer. Nu mai avea pe ea decât ciorapii de mătase. 

Incapabil să reziste în faţa formei delicioase a 
abdomenului ei, îl umplu cu sărutări, răsuflarea lui trecând 
peste pielea ei sensibilă. Ea scoase un geamăt şi îi prinse 
capul între mâini, apăsându-i faţa în stomac. Căldura ei de 
satin îl înnebunea. 

Se ridică şi trecu între picioarele ei, desfăcându-i larg 
genunchii ca să-l primească. Insă chiar atunci zări fluturele 


tatuat care îi făcea semne ademenitoare de deasupra 
jartierei. Se aplecă şi îşi lipi buzele de el, simțind pe limbă 
întreaga ei forţă vitală. Kit ţipă scurt şi apucă spasmodic 
cearşaful în pumni. 

Degetele lui alunecară prin buclele moi şi încurcate până 
la cutele fierbinţi şi umede de dedesubt. Ea scânci ca în 
delir în timp ce degetele lui mângâiau, încercau şi 
pregăteau. Tremurând de nerăbdare, se aşeză într-o poziţie 
care îi permitea să apese în căldura ei intimă. 

Işi arcui spatele pregătită, iar gleznele ei acoperite în 
mătase se înfăsurară în jurai lui, în vreme ce el se apleca 
deasupra ei. Apoi, cu o singură mişcare înfocată, intră în 
ea. 

Ea scoase un țipăt - un strigăt de spaimă, nu de plăcere 
-, iar unghiile ei îi sfâşiară spatele în timp ce tremura de 
durere. 

El încremeni, cu muşchii braţelor şi ai umerilor tari 
precum granitul, apoi o privi nevenindu-i să creadă. 

— Dumnezeule mare! explodă el, privirea lui trecând de 
la auriul strălucitor al pasiunii la verdele furiei. De ce nu 
mi-ai spus? 

Kit închise ochii tremurând. Poate că şi acum era doar un 
coşmar şi avea să se trezească în curând. Însă greutatea 
masculină şi textura trupului care o ţintuia de pat, 
disconfortul ascuţit şi intim erau cât se poate de reale. 

Deschise ochii. Lucien stătea deasupra ei, încordat şi 
periculos, iar lăţimea impresionantă a umerilor săi era 
scoasă în evidenţă de flacăra lumânării. 

— Nu... n-am crezut că era nevoie să ştii, murmură ea. 
Nu mi-am dat seama cât de rău o să doară. 

Bărbatul îşi rezemă fruntea de clavicula ei, simțind un 
fior în tot corpul. După un moment lung, oftă şi îşi ridică 
din nou capul. 

— Ar fi durut mult mai puţin dacă aş fi ştiut înainte. Nici 
măcar cele mai pricepute actriţe nu sunt în stare să 
mimeze chiar tot, pisoiaş. Şocul său furios lăsă loc unei 
blândeţi pline de tristeţe. Se aplecă spre ea şi îi atinse 
foarte uşor buzele. Imi pare rău. Ar fi trebuit să-mi dau 
seama că nimic nu e simplu în ceea ce te priveşte. Acum 
încearcă să te relaxezi. Ce e mai rău a trecut. 

Avea dreptate. Durerea sfâşietoare durase doar o clipă, 
iar senzaţia stânjenitoare că era întinsă la maximum 
dispărea şi ea. El nu se mişcă, se mulţumi să o aline cu 
sărutări mici şi delicate pe faţă şi pe gât. Nevoia lui se 
transformase în răbdare, însă transpiraţia care îi acoperea 
torsul dovedea că înfrânarea lui nu era deloc uşoară. 

Trupul ei începu să accepte prezenţa lui străină drept 
ceva natural şi, treptat, pofta senzuală care dispăruse la 
prima lor împreunare apăru din nou. Cu grijă, îşi arcui 
coapsele în sus. Nu mai simţea durere, ci doar un fel nou 
de presiune care era... interesantă. 

Se mişcă din nou, cu mai multă forţă. El scoase un icnet, 
iar ea îi simţi lungimea catifelată de oţel pulsând în 
interiorul ei. 


— Ai grijă, spuse el greoi, căci sunt aproape să-mi pierd 
minţile. 

— Pierde-ţi-le, Lucien, răspunse ea pe un ton răguşit, 
însă va trebui să-mi explici ce trebuie să fac. 

— Doar... doar mişcă-te în ritmul meu. 

El se apăsă şi mai adânc în ea. Kit făcu aceeaşi mişcare, 
simțind punctul în care erau uniţi. O plăcere ascuţită îi 
străbătu trupul în locuri nou-descoperite. 

— Aşa? întrebă ea, aproape fără suflare. 

— Dumnezeule, da, gemu el. Exact aşa. 

Lucien împinse din nou, iar de data aceasta trupul ei 
răspunse instinctiv, deja înțelegând ceea ce mintea ei încă 
nu pricepuse complet. Ritmul făcea parte din ea la fel de 
mult ca măduva spinării. O durere ciudată. Frecare 
puternică şi căldură lichidă. Dorinţă. Nevoie. 

Scoase un sunet înăbuşit şi începu să se mişte în ea, 
trupul său musculos şi puterea lui ţintuind-o cu o finalitate 
care era în acelaşi timp o eliberare. Nu mai era iubitul 
grijuliu de la Clarendon, care o adusese încet la împlinire, 
ci un bărbat care îşi cerea drepturile. li umplea braţele şi 
simţurile, gustul şi atingerea şi căldura. Nu mai era 
singură... 

Cu o spaimă bruscă, îşi dădu seama că îi pătrundea în 
suflet la fel de profund ca în corp, dărâmându-i zidurile de 
apărare atât de solid construite. Încercă să se retragă în 
siguranţa rolului de observator, dar îi era imposibil. Era cât 
se poate de vulnerabilă, avea nevoie de căldura şi de 
puterea lui cu o disperare care îi distrugea voinţa. 

El îşi strecură mâna între ei şi o atinse foarte intim, 
producându-i o plăcere violentă care o aruncă într-un 
uragan. Scoase un țipăt, iar el îşi îngropă faţa în unghiul 
dintre capul şi umărul ei. Îşi simţi brusc plămânii plini cu 
aer şi trupul zguduit de un tremur sălbatic. Dintr-odată 
explodă, îşi pierdu controlul, distrusă în egală măsura de 
forţa culminantă a spiritului său şi de tumultul eliberării 
fizice. 


Furtuna trecu, lăsând-o tremurând de uimire. 
Dumnezeule mare, dacă ar fi ştiut, mai degrabă ar fi sărit 
pe geam decât să-l lase să o atingă. Ar fi trebuit să-şi dea 
seama că ajutorul lui avea să transforme irevocabil 
echilibrul relaţiei lor. Iată însă că de bunăvoie - ba chiar cu 
înflăcărare - îi încredinţase trupul ei, crezând că avea să fie 
în continuare stăpână pe sufletul şi pe secretele ei. 

Fusese nebună să creadă că putea să mai exercite vreun 
control după ce deveneau intimi. Recunoscu, plină de 
teamă, că i-ar fi dat orice i-ar fi cerut el. Şi Dumnezeu să-l 
aibă în pază dacă se dovedea nedemn de încrederea ei. 

În timp ce ea încerca să-şi stăpânească lacrimile, Lucien 
se rostogoli într-o parte şi o strânse în braţe. Mâinile lui o 
atingeau uşor, la fel de blând pe cât fuseseră de flămânde 
mai devreme. 

— De fiecare dată ai fost tu, nu-i aşa? murmură el. 

Ea dădu din cap, cu faţa apăsată pe clavicula lui. 

— Şi tu eşti Kathryn, nu Kristine. Era o afirmaţie, nu o 
întrebare. 

Încercând din reflex să-l ţină la distanţă, îl întrebă: 

— De ce spui asta? 

— Mintea mea accepta că sunteţi două femei diferite, 
însă instinctul meu nu. Cămaşa ei aterizase din întâmplare 
pe pat, astfel că el o folosi să-i şteargă delicat cantitateu 
mică de sânge dintre picioare. Ai făcut o treabă excelentă 
în rolul de actriţă, însă, chiar şi când erai foarte 
îndrăzneață, rămânea o umbră de timiditate. Şi mi-a ridicat 
anumite semne de întrebare. 

— După cum ai spus mai devreme, şi în actorie există o 
limită. Pot să o imit foarte bine pe Kira, dar nu-mi place 
întotdeauna. 

— lar dovada supremă a fost virginitatea ta. Oricum ar fi, 
e greu de crezut că sora ta mai e virgină. Zâmbi. Dacă aş fi 
ascultat de intuiţie şi nu de logică, nu te-aş fi rănit atât de 
mult. 

—  Virginitatea e gluma proastă a naturii la adresa 
femeilor, spuse ea cu tristeţe. 


El rânji, apoi se întinse lângă ea şi îşi sprijini capul într-o 
mână. 

— Mi s-a spus că mereu ai fost în umbra surorii tale. Asta 
însemna că tu eşti doar o biată imitație a ei, însă nu era 
aşa, nu? Tot ce făcea Kira făceai şi tu la fel de bine. Când 
ea îl juca pe Sebastian, geamănul din A douăsprezecea 
noapte, tu erai Viola, care de fapt e rolul mai important şi 
mai vital. Când s-a dus să înoate goală în râu ori să 
galopeze în pantaloni, tu erai lângă ea, la fel de curajoasă şi 
de atletică. Şi, dată fiind natura gemenilor identici, sunt 
sigur că şi tu ai făcut destule năzbâtii. 

Ea îl privi, profund uimită. 

— Cum de ştii asta? Nimeni nu şi-a dat seama vreodată, 
nici măcar mătuşa Jane. In opinia tuturor, Kira a fost 
întotdeauna liderul. 

— Pentru că gemenii identici sunt în acelaşi timp la fel şi 
diferiţi, mulţi oameni nu reuşesc să-i înţeleagă, răspunse el 
pieziş. E mai simplu şi mai convenabil să le pui etichete. 
Geamăna îndrăzneață, geamăna timidă. Sora bună, sora 
rea. Ochii îi străluceau de amuzament. După părerea mea, 
Kira nu e atât de sălbatică pe cât crede toată lumea, iar tu 
eşti mai puţin respectabilă, în ciuda spectacolului superb 
pe care l-ai dat ca Lady Kathryn. 

— Ai dreptate că mulţi preferă să ne creadă mai degrabă 
opuse decât variaţiuni pe aceeaşi temă, aprobă Kit. Mai 
sunt şi ceea ce eu şi Kira numeam „oamenii aceia” - cei 
care vorbeau doar cu una şi o ignorau pe cealaltă ca şi 
când n-ar fi existat. Făceam glume pe tema asta. 

— Probabil că vă jucaţi şi cu asemănarea dintre voi şi v- 
aţi distrat copios gândindu-vă cum îi duceaţi de nas pe 
ceilalţi. 

— Când cineva spunea „Panglica lui Kristine e roş iar a 
lui Kathryn e albastră”, zâmbi ea, făceam schimb panglici şi 
de gesturi imediat ce persoana respectivă întorcea cu 
spatele. Insă din multe puncte de vedere chiar suntem 
diferite. Cum ţi-am spus şi la Jane, Kira are farmecul şi 
vitalitatea care pot pune pe jar un teatru întreg. Mereu a 


fost îndrăzneață şi mult mai dornică decât mine să încerce 
lucruri noi. Eu sunt cea cuminte şi decentă. 

El îşi arcui sprâncenele cu o neîncredere exagerată. 

— Tu, cuminte? Decentă? Vorbeşti despre femeia care m- 
a făcut să dansez pe acoperişurile şi prin dormitoarele 
Londrei? 

— A fost o necesitate, nu o dorinţă, mărturisi ea 
amărăciune. 

Amuzamentul lui pieri. 

— E vorba de Kira, nu? I s-a întâmplat ceva. 

Teama care o mai părăsise în timpul conversaţiei se înteţi 
din nou, strângându-i stomacul precum o ghes de gheaţă. 

— Sora mea nu e treaba ta. 

— Spune-mi, continuă el pe un ton calm şi implacabil. 

Ea se desprinse de el şi se ridică în capul oaselor, 
înfăşurându-şi strâns cearşaful în jurul trupului. 

— Ce vrei să ştii? 

— Nu ai fi riscat să vii la balul acesta şi să pleci cu 
Roderick Harford dacă nu ai fi fost disperată. Kit, ai nevoie 
de ajutor. De ce nu-l accepţi pe al meu? Fata îşi îndepărtă 
privirea, ştiind că se temea de el şi nedorind să explice 
motivul. De ce nu ai încredere în mine? întrebă el, ca şi 
când i-ar fi citit gândurile. 

— Nu-mi permit greşeli, spuse ea gâtuit. Sunt prea multe 
la mijloc. 

— Nu v-aş face rău niciodată, ţie sau surorii tale, în 
sufletul tău ştii asta. 

Da, ştia, însă acel fapt nu-i alunga de tot griji se mulţumi 
să-i spună doar o parte de adevăr. 

— Bărbaţii nu mi s-au părut niciodată demni de 
încredere. Tatăl meu putea să farmece chiar şi un şarpe, 
însă Dumnezeu să-l aibă în pază pe cel care îndrăznea să se 
bazeze pe el. & 

— Eu nu sunt tatăl tău. li luă mâna îngheţată, 
cuprinzându-i degetele într-o strânsoare caldă. Incerc din 
greu mă ţin de cuvânt şi de obicei sunt considerat chiar 


bun la rezolvat probleme. De ce nu mă laşi să încerc săo 
rezolv şi pe a ta? 

Impotriva voinţei ei, se trezi spunând ceea ce ar fi 
preferat să păstreze secret. 

— Nu în tine nu am încredere, ci în mine. Lucien, nu mă 
pricep să fiu singură. In primii optsprezece ani ai vieţii 
mele, Kira a fost mereu lângă mine. Eram mai degrabă 
două jumătăţi ale unui întreg decât persoane separate. 
Ştiam că trebuia să ne despărţim şi să avem fiecare viaţa 
proprie, însă nu am ştiut să devin independentă. Mă simt 
incompletă, ca o... plantă agăţătoare care caută un suport 
în jurul căruia să se înfăşoare. Nu cred că ti-ar plăcea asta. 
Nu îmi place lucrul ăsta la mine. 

— Îţi subestimezi puterea, Kit. Poate nu se va întâmpla 
niciodată lucrul de care te temi. Degetul lui mare trasa 
cercuri line în palma ei. Nu lăsa frica să stea în calea 
ajutorului pe care vrei să i-l dai Kirei. 

Rezistenţa ei dispăru complet. Işi îngropă faţa în mâini, 
gândindu-se că el nimerise fix în inima problemei. 
Siguranţa Kirei era mult mai importantă decât posibilitatea 
ca ea însăşi să se facă de râs îndrăgostindu-se de 
puternicul, bogatul şi libertinul conte de Strathmore. 

In plus, avea sentimentul tulburător că dacă nu-i spunea 
şi lui ce se întâmplase, el ar fi fost în stare să-i înfigă mâna 
în minte şi să extragă adevărul direct de acolo. Şi chiar nu 
putea îndura să îl lase să-i invadeze gândurile mai mult 
decât o făcuse deja. 

— E o poveste lungă, răspunse ea cu precauţie, ridicând 
fruntea. 

— Atunci hai să ne facem comozi. Se ridică din pat şi 
scoase o cămaşă din şifonier. Pune asta pe tine. E mai uşor 
pentru un bărbat şi o femeie să vorbească raţional când 
sunt îmbrăcaţi şi stau vertical. 

Ea ieşi de sub cearşaf şi îl ascultă. Faldurile voluminoase 
ale cămăşii lui îi acopereau trupul până aproape de 
genunchi; era absurd că încă purta ciorapi, aşa că îi scoase 


şi-i aruncă peste celelalte haine împrăştiate prin cameră. 
Apoi se aşeză turceşte pe pat. 

Lucien îmbrăcă un halat luxos de lână care, într-o nuanţă 
de albastru, îi făcea părul să strălucească precum aurul. 
După ce făcu focul, scoase un flacon de argint din bagaj, 
turnă puţin din conţinutul chihlimbariu în două pahare şi îi 
întinse şi ei unul. 

— Bea asta. 

Se supuse. Coniacul nu îi ajunse până în nodul rece din 
stomac, însă măcar îi îndepărtă tremurul mâinilor. 

Contele se aşeză lângă ea şi se rezemă uşor de capul 
patului. 

— Ce s-a întâmplat cu Kira? 

— Nu ştiu şi nu sunt sigură de unde să încep, răspunse 
ea, privind paharul. 

— De unde vrei. Putem să stăm toată noaptea dacă e 
nevoie, iar nopţile sunt foarte lungi în perioada asta a 
anului. 

— Aproape tot ce ţi-am spus la Jane e adevărat. Însă am 
pătat numele mătuşii mele. Nu e o tirană, aşa cum te-am 
făcut eu să crezi. Fără ajutorul ei nu aş fi ajuns până aici. 

— Nu a dat-o pe Kira afară din casă? 

— Nu, însă e adevărat că nu o mulţumeşte defel cariera 
pe care şi-a ales-o sora mea. Mă rog, nici pe mine nu mă 
încânta, dar Kira era foarte hotărâtă să fie în luminile 
rampei, aşa că am acceptat. Am păstrat o legătură destul 
de strânsă, ne scriam săptămânal când lucra în teatrele de 
provincie. Când a ajuns la Londra, ne vedeam o dată la o 
săptămână sau două, de obicei când mergeam la piaţă. 

Kit şovăi, întrebându-se dacă cineva care nu avea un 
frate geamăn ar fi putut înţelege. Nu neapărat să vorbim, 
ci... să ne vedem. Nu plănuiam niciodată. Pur şi simplu... 
ştiam când era probabil să ne întâlnim. 

Privi chipul lui Lucien, însă el acceptase adevărul 
spuselor ei. 

— Kira locuieşte în Soho? 

Kit dădu din cap. 


— Are o căsuţă şi foloseşte parterul pentru ea. 
Apartamentul de la etaj e închiriat unei prietene de-a ei, 
altă actriţă, pe nume Cleo Farnsworth. 

— Şi când ai descoperit că era ceva în neregulă? se 
interesă el după ce ea tăcu. 

— De ziua noastră, pe douăzeci şi unu octombrie. Mereu 
sărbătorim împreună. Mereu. Când lucra în provincie, 
venea la Londra. Odată, când n-a putut să plece ea, am luat 
diligenţa până în Yorkshire ca să fim împreună. Anul acesta 
plănuiserăm să ne vedem pe seară, la ea acasă. Îşi înghiţi 
spaima care însoțea acea amintire. Cu o noapte în urmă 
avusesem un coşmar şi mă trezisem îngrozitor de 
neliniştită, însă nu am făcut vreo legătură cu Kira. Şi totuşi, 
în clipa în care am intrat în apartamentul ei am ştiut că se 
întâmplase ceva teribil. 

— Erau semne de luptă fizică? 

— Nu, doar... pustietate. O pustietate oribilă, rezonantă, 
deşi toate erau la locul lor. Mâinile lui Kit se încleştară pe 
paharul de coniac. Singurul lucru în neregulă era pisica ei, 
Viola, care era atât de înfometată ca şi când n-ar fi mâncat 
nimic toată ziua. După ce am hrănit-o, am urcat să vorbesc 
cu Cleo, pe care o întâlnisem de câteva ori. La început Cleo 
a crezut că eram Kira şi m-a certat că nu am venit la 
repetiţie. Când i-am explicat că eram Kathryn, Cleo s-a 
îngrijorat şi ea. A spus că sora mea plecase de la Marlowe 
ca de obicei, după ce jucase în spectacol cu o noapte în 
urmă, iar Cleo nu o mai văzuse de atunci. 

Insă Kira nu lipseşte niciodată de la repetiţii. Probabil a 
fost răpită în drum spre casă. 

— Îmi închipui că te-ai gândit deja la posibilitatea de a fi 
fost ucisă de tâlhari care să-i fi aruncat trupul în râu după 
aceea, spuse el după un moment scurt de şovăială. 

— Crezi că e moartă, nu? Ei bine, nu e, îl contrazise Kit 
cu înflăcărare. Nu cred că poţi înţelege asta, dar să ai un 
frate geamăn e ca şi când ai fi legat de altă persoană cu o 
sfoară invizibilă. Cumva mereu conştientizez prezenţa 


Kirei. Dacă ar fi murit, aş fi ştiut imediat. E nefericită, 
uneori foarte speriată, însă la fel de vie ca mine. 

Se aştepta la scepticism din partea lui, însă el se mulţumi 
să spună: 

— In cazul ăsta, răpirea e varianta cea mai probabilă. Ştii 
cine ar fi putut să o răpească şi de ce? 

Chiar o credea! Aproape ameţită de uşurare, răspunse: 

—Ultima dată când am luat cina cu Kira, cu o lună şi ceva 
înainte, mi-a spus în treacăt că are un admirator hotărât să 
o facă amanta lui. Ea glumea pe tema asta, însă atunci m- 
am gândit că n-ar fi pomenit de bărbatul acela dacă n-ar fi 
fost un pic speriată de el. 

— Deci crezi că respectivul şi-a spus că dacă nu-l accepta 
de bunăvoie avea s-o ia cu forţa, conchise Lucien 
încruntându-se. 

— E singura explicaţie logică. Pentru el riscul era minim; 
nimeni nu ar rămâne prea surprins de dispariţia unei tinere 
actriţe, spuse ea cu o urmă de ironie. Din moment ce toate 
actrițele sunt considerate femei uşoare, toţi ar fi crezut că 
a fugit cu vreun bărbat care i-a făcut o ofertă irezistibilă. 

— Când Kira a vorbit despre acel bărbat, a spus şi 
altceva care să te ajute să-l identifici? 

— Nu, însă folosea întotdeauna o agendă mică în care 
nota lucruri pe care trebuia să le ţină minte. După cea 
dispărut, am căutat prin apartament până am găsit-o. Cea 
mai mare parte a conţinutului era irelevant, însă erau mai 
multe comentarii exasperate despre un bărbat care nu 
accepta refuzuri. Chipul lui Kit se crispă. 

— Kira îl numea Lordul Diavol. Mai făcuse şi alte remarci 
critice la adresa Clubului Diavolilor. 

— Nu este de mirare că urmăreai grupul, spuse Lucien 
cu o încruntătură. Însă de ce ţi-ai asumat asemenea riscuri 
îngrozitoare? Ai fi putut angaja un expert, un detectiv 
particular. 

— Exact asta am şi făcut, spuse ea cu un zâmbet lipsit de 
umor. Domnul Jones a făcut tot posibilul. L-a găsit pe un 
beţiv căruia i s-a părut că văzuse o femeie obligată să urce 


într-o trăsură în apropierea Teatrului Marlowe în noaptea 
în care a dispărut Kira. Insă ploua, iar bărbatul nu a putut 
da nici un detaliu despre femeie sau răpitori. Domnul Jones 
nu a reuşit să afle nimic în plus, cu toate că are informatori 
în toată Londra. E ca şi când Kira ar fi dispărut de pe faţa 
pământului. 

— Aşa că te-ai hotărât să iei taurul de coarne şi să-ţi rişti 
viaţa şi libertatea. 

— Cea mai bună cale să aflu lucruri despre viaţa Kirei era 
să intru în ea, să devin Cassie James şi să-i cunosc pe 
oamenii din preajma ei, răspunse Kit defensiv. Şi pentru că 
singura de la Marlowe care ştia de existenţa unei surori 
gemene era Cleo, nimănui nu i-a trecut prin cap că nu eram 
Cassie James cea adevărată. O văzusem de multe ori pe 
Kira pe scenă, aşa că nu mi-a fost greu să intru în pielea ei. 

— Să spui că nu ţi-a fost greu să te prefaci că eşti cea 
mai interesantă actriţă care a apărut în Londra în ultimii 
ani, murmură Lucien. Te subevaluezi. 

— N-aş fi putut să o fac fără ajutorul lui Cleo. Mi-a spus 
tot ce trebuia să ştiu despre ceilalţi angajaţi de la Marlowe 
şi cum să mă port în culise. Cât despre actoria propriu-zisă, 
ai avut mare dreptate când ai spus că dacă sora mea se 
dădea drept Kit când dorea să fie ignorată, tot aşa şi eu 
puteam să mă prefac că eram ea când doream să fiu 
remarcată. Tânăra femeie zâmbi trist. Pot să menţin iluzia 
că sunt Kira timp de câteva ore bune, însă la un moment 
dat devine obositor. 

El îşi schimbă poziţia, făcând ca halatul să i se deschidă 
la piept. 

— Şi faimosul tatuaj? 

Kit se forţă să-şi îndepărteze privirea de la priveliştea 
fascinantă a părului auriu de pe pieptul lui musculos. 

— M-am dus la acelaşi bărbat care i l-a făcut Kirei. Frecă 
locul cu pricina. Încă mă mănâncă. 

Lucien dădu la o parte tivul cămăşii lui Kit şi studie 
fluturele care dansa în interiorul coapsei. 


— Ar fi trebuit să-mi dau seama când ţi-am sărutat 
tatuajul şi am văzut că era uşor în relief. Cineva mi-a spus 
odată că un tatuaj nou pare în relief, însă uitasem. Urmări 
cu vârful degetului conturul fluturelui. Când sunt în 
preajma ta, mintea mea nu prea mai funcţionează. 

Era valabil şi în cazul ei. Atingerea lui îi ardea 
măruntaiele şi o făcea să tremure. Se îndepărtă de el şi 
trase din nou cămaşa peste tatuaj. Încercând să ignore 
puterea cu care conştientiza prezenţa celui de lângă ea, 
continuă: 

— Când Kira a ales scena, şi-a tăiat părul până la umeri 
ca să-i fie mai uşor să poarte perucă, aşa că i-am spus lui 
Jane să mi-l taie şi mie la fel. Cu părul tăiat am făcut o 
meşă pe care o port când sunt Kathryn. 

— Deci dacă ţi-aş fi verificat conciul, spuse el rânjind, aş 
fi aflat adevărul. Acum nu mă mai mir de ce erai atât de 
rece în ziua aceea. 

— Kathryn este de obicei rece, spuse ea pe tonul ei cel 
mai de Kathryn. Apoi adăugă pe un ton normal: A 
funcţionat, nu. 

— Într-adevăr, aprobă el. Kira chiar e stângace? 

— Nu, e dreptace. Suntem imagini în oglindă - chiar şi 
cărarea noastră merge în direcţii diferite. A trebuit să mint 
din moment ce m-ai văzut stângace când eram Kira. Nimeni 
altcineva nu a sesizat diferenţa. 

— Să duci o viaţă dublă trebuie să fie obositor. 

— E puţin spus. Işi dădu părul din ochi. După şocul iniţial 
pe care îl resimţise când pierduse părul pe care-l lăsase să 
crească toată viaţa, îşi simţise capul mai uşor şi asta îi 
plăcea. Nu m-aş fi descurcat fără ajutorul lui Jane, al lui 
Cleo şi al domnului Jones. Treceam de la Kathryn la 
Kristine şi locuiam în casa cea mai convenabilă. 

— Şi încercările tale au dat vreun rezultat? 

— Nu chiar, oftă ea. l-am studiat pe toţi bărbaţii care s-au 
apropiat de Cassie James, mai ales în culise, după 
spectacol. Speram să văd expresia uimită a unui om care 


ştia că nu aveam cum să fiu Cassie James cea adevărată, 
însă nu am avut norocul ăsta. 

— Poate că bărbatul care a răpit-o nu a fost în ultima 
vreme la Marlowe şi deci nu ştie de prezenţa lui Cassie 
James pe afiş. 

— Asta cred şi eu, răspunse ea cu o urmă de cinism în 
voce. Dacă acel om mă vedea şi bănuia că eram geamăna 
Kirei, probabil m-ar fi răpit şi pe mine. Eu şi sora mea am 
auzit că unii sunt fascinaţi de ideea de a face amor cu 
gemene. După moartea tatălui nostru, unul dintre creditorii 
lui ne-a oferit o mie de lire să ne culcâăm cu el. 

— Spune-mi numele lui, zise Lucien îngustând privirea, şi 
îl provoc la duel pe ticălos. Ţintesc destul de bine. 

— Chiar vorbeşti serios, nu? Nu e nevoie. Kira i-a turnat 
un ibric de ceai în poală. Ni s-a părut un răspuns potrivit 
pentru o asemenea insultă. 

— Ar fi trebuit să-mi dau seama că sunteţi în stare să vă 
purtaţi singure de grijă. i 

— In trecut da, însă nu şi acum. Îşi privi paharul şi învârti 
coniacul din el. Era prea puţin probabil să-l găsesc pe 
ticălos doar făcând pe Cassie James. De-asta am început să 
mă infiltrez în casele şi la adunările Diavolilor. 

— Şi ce anume cãutai? Cumva Kira ţi-a lăsat vreun 
indiciu în jurnal? 

— Din păcate, nu. Kit se strecură jos din pat, ştiind că el 
nu avea cum să-i înţeleagă explicaţia. Domnul Jones şi Cleo 
nu reuşiseră; nici chiar Jane nu înţelegea pe deplin, şi ea le 
cunoscuse pe gemenele Travers încă de când se născuseră. 
La început nu am fost nici eu sigură, însă treptat mi-am dat 
seama că sunt în căutarea unei... urme psihice, senzaţia 
unui bărbat care a fost foarte aproape de Kira. Mă simt ca 
un câine de vânătoare care aleargă după un miros, numai 
că lucrul pe care-l caut eu nu e fizic. 

— Poţi să explici mai bine? întrebă Lucien nedumerit. 

— Cred că este vorba de o recunoaştere a prezenţei 
Kirei, răspunse ea şovăind. Mereu am fost în stare să intru 


într-o casă sau într-un magazin şi să ştiu dacă a fost recent 
pe-acolo. 

— Fascinant. Şi Kira poate la fel cu tine? _ 

— Până la un punct, însă nu la fel de bine. li aruncă un 
zâmbet pieziş. Este ciudat, când eram mici şi citeam prea 
multe povestiri gotice, eu şi Kira plănuiam ce să facem 
dacă vreuna dintre noi va fi răpită de un prinţ hain. Când 
mă gândesc acum mi se pare puţin profetic, însă chiar era 
doar un joc al imaginaţiei. Juram să ne gândim atent la 
ticălos, pentru ca geamăna să-l poată identifica. Atunci 
când ieşeam să călărim, una dintre noi alegea în gând o 
ascunzătoare pentru un mesaj, iar cealaltă trebuia să 
ghicească locul. Amândouă am învăţat să ştim ce făcea 
cealaltă. 

Lucien îşi termină coniacul şi lăsă paharul din mână. 

— Investigația ta ţi-a adus vreun rezultat? 

— Nu pe cât aş fi vrut, mărturisi ea cu amărăciune. Am 
reuşit să-i elimin din ecuaţie pe cei mai mulţi dintre Diavolii 
mai tineri. E mai greu cu cei mai în vârstă, Discipolii. Am 
sentimentul că sora mea îi cunoştea pe toţi şi nu-l plăcea pe 
niciunul. Incepu să facă paşi prin cameră. Am venit la 
Blackwell Abbey deoarece credeam că ticălosul era 
Harford. Nu mi-am dat seama prea bine în sala de bal, aşa 
că am acceptat să-l întâlnesc în camera lui. Atunci mi-am 
dat seama că nu era el. Sunt sigură că a cunoscut-o pe Kira, 
dar sunt la fel de sigură că nu o ţine prizonieră, căci ar fi 
reacţionat când mi-am scos masca. 

— Dar lordul Mace? 

— El e alt suspect principal. Sperasem că găsesc aici 
urme de-ale Kirei, însă pot să jur că nu a pus piciorul la 
Blackwell Abbey. Şi nici pe moşia lui Chiswick. 

— Bărbatul care a răpit-o nu trebuia neapărat să o aducă 
în propria casă. 

— Foarte adevărat. Kit îşi frecă tâmpla, încercând să 
scape de durerea pe care o simţea de câte ori se gândea la 
dispariţia surorii ei. Sunt mult prea multe posibilităţi, însă 
nu ştiu ce să mai fac. Nişte bărbaţi atât de puternici 


precum Discipolii nu pot fi acuzaţi fără dovezi solide, iar eu 
nu am niciuna. Am doar propriile mele instincte. Şi sunt 
îngrozită, deoarece am sentimentul că timpul rămas e 
limitat. 

— Legătura cu sora ta geamănă e cel mai bun instrument 
de care dispui, spuse Lucien gânditor. Trebuie să găsim o 
metodă să ne folosim de el. 

Ea simţi o senzaţie de uşurare enormă când văzu cât de 
firesc îi acceptase problema. Lucien ar fi fost un aliat 
formidabil. Şi mai avea şi o înţelegere remarcabilă a 
legăturii ei cu Kira. _ 

De fapt, chiar prea ciudată. Il privi cu ochii mijiţi. 

— De unde ştii atâtea despre gemeni? 

El îşi îndepărtă privirea. După o pauză scurtă, aproape 
imperceptibilă, răspunse: 

— Să ştii că mereu mi s-au părut un fenomen interesant, 
aşa că stau de vorbă cu gemeni de câte ori am ocazia să-i 
întâlnesc. 

Acum că nu se mai gândea la Kira, îşi dădu seama că acel 
curent dintre ea şi Lucien mergea în ambele direcţii; aşa 
cum el părea capabil să simtă emoţiile ei, şi ea le înţelegea 
pe ale lui. Şi aici era şi altceva, ceva important... 

— E mai mult decât atât. Spune-mi, Lucien. 

El închise ochii, iar chipul i se contractă. Apoi, ca şi când 
n-ar fi fost în stare să se opună întrebărilor ei, aşa cum nici 
ea nu fusese în stare să le respingă pe ale lui, răspunse 
îndurerat: 

— Ţi-am mai spus că am avut o soră care a murit. Elinor 
era mai mult decât o soră. Era geamăna mea. 


Capitolul 24 


Kit îl privi înspăimântată. 

— Dumnezeule mare, ai avut o soră geamănă care a 
murit? Cum ai îndurat asta? 

— Foarte rău. Calmul său obişnuit dispăruse, iar chipul îi 
devenise vulnerabil. A fost ca şi când... aş fi fost sfâşiat în 
jumătate. 

Ea îşi tinu răsuflarea, apoi traversă patul fără să scoată o 
vorbă şi îl îmbrăţişă. 

Braţele lui o cuprinseră, iar el îşi îngropă capul între 
sânii ei, tremurând din tot corpul. Nu plângea. Ar fi fost 
mai puţin înspăimântător dacă ar fi făcut-o. 

Ea îl mângâie necontenit pe cap şi pe ceafa înţepenită, îşi 
dădu seama că foarte rar - poate niciodată - vorbea despre 
pierderea pe care o suferise. Şi mai avea senzaţia foarte 
stăruitoare că venise timpul să o facă. 

— Povesteşte-mi despre Elinor, îl îndemnă după ce el 
slăbi strânsoarea. 

Incet, contele se desprinse de ea şi cobori din pat. 

— Linnie era cu jumătate de oră mai mică decât mine. 
Din ce mi s-a povestit, doctorul era de părere că nu va 
apuca răsăritul, însă a înşelat aşteptările tuturor. Sigur, nu 
eram identici, dar semănăm foarte mult, mai puţin faptul că 
ea era atât de micuță, încât toţi o credeau cu un an sau doi 
mai mică. Mergea prin cameră, fără ca picioarele sale goale 
să scoată vreun sunet pe covorul gros. Primele mele 
amintiri sunt cu ea. Mereu acolo, mereu zâmbind. Era 
tăcută şi părea atât de diafană, încât parcă nici nu era din 
lumea asta, însă era inteligentă şi foarte perceptivă. Când 
aveam patru sau cinci ani, am auzit-o pe bona ei spunând 
că Lady Elinor era destinată îngerilor şi nu va rezista mult 
timp pe lumea asta. Am jurat să-i dovedesc bonei că se 
înşela şi să nu o las pe Linnie să moară. În privinţa ei 
aveam un al şaselea simţ; dacă era în pericol, ştiam 
imediat. Când era bolnavă, îi... împrumutam puterea mea. 


Odată am sărit de pe căluţul meu de jucărie şi m-am repezit 
pe coridor; am prins-o chiar înainte să cadă pe geam. 
Devenise neatentă încercând să atragă o pasăre în casă. Şi 
ea ştia mereu ce făceam eu, continuă el, zâmbind uşor. O 
dată, când am fost aruncat de pe ponei şi mi-am pierdut 
cunoştinţa, l-a condus pe tata direct la mine. Ceilalţi 
credeau că eu sunt geamănul „dominant”, însă nu era chiar 
aşa. Cu toate că era taciturnă, ştia ce avea de făcut. Mie 
îmi era aproape întotdeauna imposibil să-i refuz ceva. Şi ea 
făcea pozne, dar când dădeam de necaz eu insistam 
întotdeauna că fusese vina mea şi, pentru că eram mai 
mare, pedeapsa îmi revenea mie. Ei nu-i plăcea asta, însă 
nu puteam îndura să o văd pedepsită, aşa că luam totul 
asupra mea. Am crezut că o pot proteja întotdeauna. Se 
opri lângă fereastră şi trase draperiile cu o mână, ca să 
privească în noaptea fără formă. Însă m-am înşelat. 

— Câţi ani aveai când ai pierdut-o? 

— Unsprezece. Se lăsă un moment lung de tăcere înainte 
să continue. Părinţii mei erau destul de indulgenti, însă au 
insistat să mă trimită la şcoală când am împlinit nouă ani, 
cu toate că i-am implorat să primesc lecţii acasă la 
Ashdown împreună cu Linnie. Să mă despart de ea a fost 
experienţa cea mai sfâşietoare a vieţii mele. Am fost smulşi 
la propriu unul din braţele altuia, amândoi plângeam 
isteric. A fost tulburător pentru părinţii noştri, mai ales 
pentru mama, însă eu urma să devin următorul conte de 
Strathmore, iar conții de Strathmore au studiat întotdeauna 
la Eton şi cu asta, basta. Am petrecut primele săptămâni de 
şcoală plângând în fiecare noapte, în timp ce Linnie făcea 
acelaşi lucru la Ashdown. Ne scriam zilnic. Trăiam pentru 
scrisorile ei. 

Gândul la cei doi copii despărțiți o făcu pe Kit să se 
înfioare. Deşi destul de greu, ea şi Kira erau mature când 
se despărţiseră. 

— Fiind gemeni, eraţi obişnuiţi să fiţi apropiaţi şi să 
împărţiţi totul. Poate că de aceea ai reuşit să legi prietenii 
profunde şi de durată la Eton. 


— Nu m-am gândit niciodată la asta, răspunse el 
încruntându-se, însă poate că aşa e. Sigur, am avut noroc 
cu prietenii mei. Întâi l-am cunoscut pe Michael, la vreo 
două săptămâni după ce am început şcoala. M-a găsit 
plângând într-un colţ al capelei. Ceilalţi băieţi ar fi râs de 
mine, însă Michael doar m-a întrebat ce mi se întâmplase, 
iar eu i-am spus că mi-era dor de sora mea geamănă. S-a 
gândit la asta, apoi mi-a spus că fratele lui mai mare era o 
bestie şi m-a întrebat dacă mi-ar plăcea să devenim fraţi 
vitregi. Lucien zâmbi uşor la acea amintire. După aceea, 
Eton a devenit mai suportabil. Eu şi Linnie ne-am obişnuit 
cu distanţa, cu toate că nu ne plăcea nici unuia dintre noi. 
Despărțirea cred că i-a picat mai rău ei, pentru că ea nu 
avea prieteni şi activităţi care să-i distragă atenţia. Când 
veneam de la şcoală în vacanțe, era atât de fragilă, încât 
părea aproape transparentă. Insă spiritul ei rămăsese 
acelaşi. Era ca o flacără prea puternică să ardă într-o 
lampă. 

— A murit de boală? întrebă încet Kit. 

— Într-un accident. Un accident îngrozitor şi prostesc. 
Lucien îşi încleştă degetele pe perdeaua de catifea. Era 
aproape de sfârşitul vacanței de Crăciun, venise vremea să 
mă întorc la Eton. Făcuserăm o vizită de familie la nişte 
veri şi ne întorceam la Ashdown într-o trăsură mare şi grea, 
de călătorie. In apropiere de şosea erau nişte ruine romane. 
Linnie dorea să le vadă, aşa că l-am bătut pe tatăl meu la 
cap să ne ducă acolo. Intr-un final, a acceptat - puteam să 
fiu foarte convingător. Dacă n-aş fi fost... Vocea i se pierdu, 
iar chipul îi deveni alb ca varul. 

— Accident de trăsură? 

— Plouase de zile întregi, răspunse el, înghițind nodul din 
gât, iar pământul era foarte moale. Mergeam pe o potecă 
abruptă pe lângă un lac când pământul a cedat sub 
greutatea trăsurii. Ne-am rostogolit pe pantă, iar caii 
nechezau şi se zbăteau în hamuri. Vizitiul şi paznicul au 
fost aruncaţi şi au supravieţuit, însă amândoi au fost răniţi. 


În interiorul trăsurii era un adevărat haos, toţi patru ne 
izbeam unul de celălalt. 

Lăsă perdeaua şi se întoarse spre cameră. 

— Trăsura a ajuns în lac. Una dintre ferestre s-a spart şi 
începuse să intre apa. Nu m-am gândit deloc la părinţii 
noştri. Cred că amândoi îşi pierduseră cunoştinţa în timpul 
căderii. N-au avut nici o şansă să supravieţuiască Am 
înşfăcat-o pe Linnie şi am tras-o afară prin fereastra spartă. 
Apa era rece ca gheaţa, iar eu am amorţit câteva secunde. 
Unul dintre cai m-a lovit cu potcoava în gleznă, dar nu am 
simţit nimic. Am reuşit să înot la țărm cu Linnie, însă 
hainele noastre ude erau atât de grele, încât mă temeam că 
ne vor trage la fund. Vântul era foarte, foarte rece. Ea încă 
respira, însă ştiam că va muri dacă nu-i găsesc rapid un 
adăpost. Nu de mult trecuserăm pe lângă o casă, aşa că am 
încercat să o duc până acolo. Eram furios că glezna lovită 
îmi încetinea mersul. Abia mai târziu am aflat că mi se 
rupsese un os. Mi-am neglijat atât de mult glezna, încât 
uneori îmi face necazuri chiar şi acum Tocmai când zăream 
casa, Linnie a ridicat mâna şi mi-a atins faţa. Mi-a oferit 
zâmbetul cel mai dulce şi mai trist, iar eu am ştiut că îşi lua 
rămas-bun. Apoi... apoi... Vocea i se frânse, iar între ei se 
lăsă o tăcere lungă, înainte ca Lucien să adauge într-o 
şoaptă abia auzită: Am simţit momentul în care spiritul ei a 
plecat. 

Din nou, Kit se duse lângă el şi îl îmbrăţişă, cu durere în 
suflet. 

— Nu a fost vina ta, spuse ea răspicat. Dacă n-ar fi fost 
grija ta, Linnie poate că nici n-ar fi apucat să împlinească 
unsprezece ani. Ai făcut tot ce era omeneşte posibil. 

— Însă nu a fost suficient, răspunse el cu mâhnire. Este 
absurd, nu-i aşa? Un bărbat în toată firea care jeleşte un 
copil mort cu peste douăzeci de ani în urmă. In aceeaşi zi 
mi-am pierdut părinţii şi copilăria. A fost îngrozitor, dar am 
supravieţuit şi, în timp, cea mai mare parte a durerii a 
trecut. Totuşi, suferinţa pentru sora mea a rămas. 


— Linnie era geamăna ta, cealaltă parte a sufletului tău, 
murmură ea cu lacrimi în ochi. Cândva, o ţigancă ne-a spus 
mie şi Kirei că gemenii sunt cei care au fost foarte apropiaţi 
într-o viaţă anterioară. E o legătură care se întinde dincolo 
de moarte. 

— Înţelegi, spuse el tremurând. Cred că doar alt geamăn 
ar putea înţelege. Din acest motiv n-am vorbit despre asta 
cu nimeni. Of, Kit, Kit... 

Gura lui cobori pe a ei, sărutând-o cu un fel de disperare. 
Emoţiile puternice pe care le simţiseră amândoi se 
aprinseră în pasiune, halatul lui căzu, cămaşa ei se ridică 
peste cap. Câţiva paşi spre pat şi greutatea lui o ţintui pe a 
ei de saltea. Mâinile ei se mişcau pe trupul lui, învățând 
gesturile care-i aduceau plăcere. Gura lui încinsă găsi 
locuri secrete şi sensibile, stârnindu-i o foame care ar fi 
ruşinat-o dacă nu s-ar fi aflat atunci dincolo de orice ruşine. 

Apoi uniunea dintre ei, la fel de naturală ca o răsuflare. O 
rană intimă înecată în excitaţia ei, mărind plăcerea până în 
punctul durerii. Confortul reciproc. In cele din urmă, 
nebunia brută şi orbitoare o învălui complet, până simţi 
cum se dezintegrează. Se prinse strâns de el, iar trupul ei 
tremură convulsiv în timp cel se scufunda în ea din nou şi 
din nou. 

Rămaseră unul în braţele altuia, secătuiţi de puteri. Ea 
nu mai simţea altceva decât o senzaţie blândă de mirare şi 
o mulţumire profundă care îi umplea fiecare celulă a 
trupului şi fiecare colţ bântuit al minţii ei. Pentru prima 
dată de când se despărţise de Kira se simţea întreagă. 

Era un gând periculos, pe care şi-l îndepărtă imediat. 
Mulţumirea îi aducea mai multă siguranţă. li mângâie 
spatele cu blândeţe. Nu ştiuse că trupul unui bărbat putea 
fi atât de frumos, aşa cum nu înţelesese până atunci cum 
putea o femeie să-şi calce în picioare reputaţia şi viitorul de 
dragul pasiunii. Tot era ceva prostesc, însă acum înţelegea. 

Lucien se rostogoli lângă ea şi spuse răguşit: 

— Asta ar putea crea dependenţă. 


Kit zâmbi uşor, înțelegând nevoia de a glumi pe seama 
unui lucru atât de uriaş. 

El îi răsuci absent părul pe degetul arătător. 

— Va trebui să ne căsătorim. 

Cuvintele lui fură ca un şuvoi de apă rece direct în faţă. 

— Poftim? Ar fi sărit imediat din pat dacă braţul lui n-ar fi 
tinut-o. Eşti nebun! 

— Nici vorbă, răspunse el calm. Ştii regulile la fel de bine 
ca mine. Când un gentleman compromite o doamnă, doar 
numele său poate repara stricăciunea. Aşa că îţi ofer 
numele meu. 

— Ai fi spus acelaşi lucruri dacă eram Kristine? întrebă 
ea, străduindu-se să-şi adune gândurile haotice. 

— Situaţia ar fi stat altfel. Sora ta a ales să întoarcă 
spatele convențiilor. Tu nu; tu ai dus o viaţă cât se poate de 
respectabilă cu mătuşa ta. Zâmbi şi îi mângâie marginea 
urechii cu vârful degetului. Chiar tu ai spus că un 
gentleman nu trebuie să se poarte cu o doamnă aşa cum se 
poartă cu o actriţă. In ciuda activităţilor noastre ilicite, cu 
siguranţă eşti o doamnă, iar eu, teoretic, sunt un 
gentleman. Aşa că trebuie să ne căsătorim. 

In ciuda veseliei lui, ştia că era sincer. Simţea că avea 
nevoie să-i protejeze pe ceilalţi, mai ales pe femei, iar acea 
nevoie se trăgea din neputinţa de a-şi salva sora. lar asta, 
în mintea ei, nu era o bază potrivită pentru căsnicie. 

Lumina lumânării se juca pe trupul lui musculos şi forma 
o aureolă de argint în părul lui. Era minunat, un înger gol, 
indecent de masculin, care abandonase raiul pentru a 
deveni stăpânul artelor pământeşti ale senzualităţii, cum ar 
fi să devină soţia lui şi să încerce o asemenea pasiune şi 
intimitate tot timpul? 

Era o viziune periculos de seducătoare. Căutând în ea o 
urmă de rațiune, răspunse: 

— Nu eşti un avocat foarte convingător al moralității 
convenţionale, Lucien. Nu crezi în regulile societăţii şi, cu 
siguranţă, nici nu le respecţi întotdeauna. 


— Poate că nu respect întotdeauna regulile, recunoscu el, 
însă cred în ele. Condamnarea societăţii e cât se poate de 
reală, iar vieţile celor care încalcă regulile sunt în general 
distruse. Nu o să te las să te ruinezi doar pentru că ţi-am 
luat virginitatea fără să mă gândesc la nimic. 

— În adâncul sufletului sunt la fel de neconvenţională 
precum Kira, doar că nu am avut curajul şi oportunităţile 
ei, replică ea aspru. Ce s-a întâmplat în seara asta e în 
egală măsură vina mea, aşa că nu e nevoie să te sacrifici pe 
altarul onoarei de gentleman. 

— N-ar fi cine ştie ce sacrificiu, zise el ridicând din 
umeri. După cum nu uită să-mi amintească doamnele din 
familia mea, a cam venit vremea să mă însor, iar tu eşti o 
mireasă cât se poate de potrivită. Işi trecu mâna peste 
pântecele ei, oprindu-şi palma caldă pe buclele mă- lăsoase 
dintre coapse. În plus, există şi posibilitatea unui copil. lar 
aceea e o consecinţă care nu poate fi ascunsă prea uşor. 

Să-i poarte copilul... O idee atât de alarmant de 
atrăgătoare, încât era aproape irezistibilă. 

— Şansele să se întâmple după o singură noapte sunt 
foarte mici, rosti ea apăsat. E destul timp să ne îngrijorăm 
dacă se întâmplă. 

Când el deschidea gura ca să riposteze, ea o chemă în 
gând pe Kira, căutând puterea de a-l refuza din nou pe 
Lucien. 

Kira nu era însă acolo. 

— Kira! strigă ea plină de groază, înţepenind. 

— Ce s-a întâmplat? 

— Nu o găsesc pe Kira! ţipă ea, simțind că se sufocă. Am 
chemat-o şi nu mi-a răspuns. 

Cu ochii aproape topiţi de intensitate, Lucien îi surprinse 
privirea şi îşi lipi palmele de tâmplele ei, lăsându-şi puterea 
profundă să curgă prin ea. 

— Inchide ochii, relaxează-te şi respiră adânc. Unu. Doi. 
Trei. Respiră, la naiba! Unu, doi, trei, patru, cinci... Ea se 
chinui să-i urmeze ritmul. După ce îşi recăpătă suflarea, el 
o îndemnă cu blândeţe: încearcă din nou. 

Se adânci în propria-i minte, căutând acea esenţă vitală 
care îi era la fel de familiară ca a ei. Cu o uşurare la fel de 
dezarmantă precum teama ei de dinainte, găsi firul de 
borangic ce o lega de sora ei geamănă. Pulsa puternic şi 
stabil. 

— E bine, şopti Kit gâtuit. Nu i s-a întâmplat nimic. 

— Slavă Cerului. Lucien trase cuverturile peste trupul ei 
tremurând, apoi o strânse la căldura pieptului său. 

Ea deschise ochii şi văzu pe chipul lui cât fusese de 
îngrijorat. Ca nimeni altcineva, el era capabil să înţeleagă 
teroarea prin care tocmai trecuse. 

— Cred că ar trebui să ne căsătorim cât mai curând, 
declară el cu gravitate. Aşa o să fie mai uşor să o căutăm pe 
Kira. 

— Nu, Lucien, răspunse ea pe un ton pe care sora ei l-ar 
fi recunoscut drept de neclintit. Nu vezi? Ceea ce tocmai s- 
a întâmplat e din cauză că pasiunea mi-a întunecat minţile. 
Nu pot risca să se întâmple din nou. Chiar tu ai spus că 
legătura mea cu Kira e esenţială ca să o găsesc. Dacă 
devenim iubiţi, e posibil să pierd asta. 

— Vorbeam de căsătorie, nu de o aventură, replică el cu o 
expresie imposibil de citit. 


— Căsnicia ar fi şi mai rea. Închise ochii, neîndrăznind 
să-l privească. Lucien, nu pot să mă mai culc cu tine din 
nou sau să mă gândesc la viitor atâta timp cât viaţa Kirei e 
în pericol. Vocea i se frânse. lar dacă moare, e posibil să 
nici nu am un viitor, pentru că nu îmi pot imagina viaţa într- 
o lume fără ea. 

— Înveţi să înduri, spuse el pe un ton care nu era 
suficient de detaşat cât să-i ascundă durerea. Dar îţi înţeleg 
punctul de vedere. Foarte bine, amânăm planurile de 
căsătorie până după ce o găsim pe sora ta. Însă te avertizez 
că după aceea nu am de gând să accept refuzuri. 

— După ce vei fi avut timp să te gândeşti mai bine, 
surâse ea cu tristeţe, sunt sigură că-ţi vei reveni din 
accesul de  bună-cuviinţă. Ştii, sunt o intelectuală 
excentrică deloc potrivită să fiu contesa unui bărbat atât de 
sclipitor ca tine. 

— Cu alte cuvinte, te temi că sunt prea frivol ca să-ţi 
tolerez cariera de scriitoare pe teme politice şi sociale. De 
fapt asta face parte din farmecul tău, remarcă el. Să mă 
însor cu o femeie care are atâtea fațete ca tine este ca şi 
când aş avea un harem întreg într-o singură soţie. Nu aş 
avea timp să mă plictisesc. Şi sunt de acord cu majoritatea 
opiniilor tale, mai puţin atunci când vrei, intenţionat, să 
provoci. 

— Ce vrei să spui? întrebă ea privindu-l lung, luată din 
nou prin surprindere. 

— Nu am crezut deloc că Kristine era L.J. Knight, însă o 
asemenea activitate i se potriveşte mânuşă lui Kathryn. Işi 
ţuguie buzele. Mă înşel? 

— Nu. Tot ce-am spus despre cariera mea de jurnalist e 
adevărat. Knight era numele de fată al mamei. Incep să 
cred că nu te înşeli niciodată. 

— Şi asta îmi spune femeia care m-a ţinut pe jar 
săptmâni întregi. 

Ea îi studie chipul, simțind din nou curentul dintre ei. 
Crezuse întotdeauna că exista o discrepanţă între ceea ce 


vedea publicul şi sufletul lui adevărat, iar acum era sigură 
de asta. 

— Nu eşti un gentleman obişnuit, aşa cum pretinzi, am 
dreptate? Ar fi trebuit să-mi dau seama mai devreme că 
felul în care observi şi analizezi nu e unul comun. Care e 
scopul tău, de fapt? 

Era rândul lui să fie luat prin surprindere. 

— Aveam speranţa deşartă că n-o să intuieşti asta, spuse 
el după o pauză scurtă. Ajunge să spun că războiul cu 
Franţa a făcut ca informaţiile să fie de preţ, aşa că am 
învăţat să fiu atent şi să dau mai departe materiale care ar 
putea fi de interes pentru guvern. 

— Cum zici, murmură ea cu scepticism. Mă gândeam mai 
degrabă că eşti un fel de maestru al spionajului care se 
ascunde sub masca frivolităţii. Ochii lui deveniră şi mai 
verzi. Probabil altcineva n-ar fi remarcat, însă pentru Kit fu 
dovada că ghicise corect. Deci de-aia ai vrut să devii Diavol, 
exclamă ea triumfător. Asta explică multe. 

— Uşor, femeie. Scoase un oftat teatral de înfrângere 
Trebuie să-ţi spun adevărul, nu? 

— Cred că aşa ar fi cinstit. La urma urmei, în seara asta 
mi s-a examinat viaţa în cele mai mici detalii. 

— Nu există un nume oficial pentru poziţia mea, însă am 
fost implicat, pe ascuns, în serviciile secrete încă de când 
am absolvit la Oxford. Cândva, un prieten mi-a spus că sunt 
ca un păianjen în mijlocul unei pânze întinse, clefăind 
rapoarte care vin din toată Europa. 

— Nu arăţi ca un păianjen. Nu ai atât de multe picioare. 

— Uneori cercetez afaceri interne când sunt implicaţii 
internaţionale, urmă el. In cazul ăsta, am motiv să cred că 
unul dintre Diavoli e de ani buni spionul francezilor cu 
zvonurile astea cum că Napoleon ar încerca să preia din 
nou puterea, e foarte important să-l opresc pe individ. Insă 
deocamdată n-am prea avut succes. Se încruntă şi îşi 
strecură mâna pe sub pătură ca să-i poată mângâia sânul. 
Cea mai mare parte a atenţiei mele a fost captivată de o 
femeie care m-a înnebunit. 


Ea râse, apoi îşi ţinu respiraţia când el îi frecă sfârcul 
între degetul mare şi cel arătător. Deloc bucuroasă, îi 
prinse mâna şi i-o scoase de sub pătură. 

— Lucien, nu. Pasiunea e un lux pe care acum nu mi-l 
permit. Legătura dintre mine şi Kira nu mai e la fel de 
strânsă ca atunci când eram mai mici, iar eu nu îndrăznesc 
să fac ceva ce ar putea s-o slăbească şi mai mult. 

El îi puse din nou mâna pe bust, însă de data aceasta 
uşor, peste pătură. 

— Legătura pare destul de puternică dacă ne gândim că 
de ani de zile trăiţi separat şi aveţi interese diferite. 

— Nu geografia a slăbit legătura, ci faptul că, după ce ne- 
am despărţit una de alta, Kira a început să-mi ascundă 
unele lucruri. Kit zâmbi trist. Se gândea, probabil, că eram 
prea inocentă ca să aud realitatea dură a vieţii unei actriţe. 
Era frustrant, simţeam vag urcuşurile şi coborâşurile ei 
emoţionale, însă nu ştiam cum să le interpretez. 

— Asta poate fi util, zise el încreţindu-şi fruntea. Ai simţit 
în anii aceştia ceva ce i s-ar fi putut întâmpla şi să fie 
relevant pentru dispariţia ei? 

— Evenimentul cel mai semnificativ a fost o perioadă în 
care era fericită. S-a terminat foarte brusc, şi după aceea a 
suferit mult timp. Cred că s-a îndrăgostit şi s-a sfârşit prost, 
oftă Kit. A refuzat să vorbească despre asta ori să 
recunoască faptul că era vorba de un bărbat, însă de atunci 
nu mai e aceeaşi; şi-a pierdut din strălucire. 

— Probabil a durut-o să fie părăsită, spuse el încet. Kit nu 
răspunse. In acea clipă şi-ar fi dorit ca Lucien să fie mai 
puţin sensibil. Ii fusese greu să ştie că geamăna ei suferea; 
fusese şi mai greu să nu-i se permită să o ajute. Am 
presupus că acel „L.ord Diavol” e ticălosul Kirei, însă poate 
nu este aşa, continuă el. Oare nu se poate să aibă legăturii 
cu această aventură a ei? 

Ea se gândi, apoi scutură din cap. 

— Nu cred; s-a întâmplat cu doi sau trei ani în urmă în 
plus, simt că el a părăsit-o pe ea, nu invers, deci nu e 
posibil să o fi răpit din pasiune neîmpărtăşită. 


— Ai observat momente în care era speriată? 

— Doar când urma să iasă pe scenă pentru un spectacol 
nou, iar teama aceea avea un gust diferit de teama pentru 
siguranţa cuiva. Am învăţat ce înseamnă tracul atunci când 
am început să joc în locul Kirei. 

— ţi place să joci? Te descurci minunat, cu acelaşi talent 
de a vrăji publicul pe care îl are şi Kira. 

— Acela nu e talentul meu; l-am împrumutat de la Kira. 
Rămase pe gânduri. Îmi plac aplauzele şi mă bucur că am 
avut ocazia să le primesc. Mă ajută să o înţeleg mai bine pe 
Kira. Insă ca să joci bine trebuie să-ţi dezvălui viaţa 

interioară, iar asta nu-mi place. Sunt mult mai fericită în 
culise. 

— E clar că te-ai născut să fii scriitoare, aşa cum Kira s-ai 
născut să fie actriţă. O mângâie uşor pe sub bărbie. 
Gemenii sunt mai interesanţi prin deosebiri decât prin 
asemănările dintre ei. Dacă îţi mai vine în minte ceva 
relevant, scrie şi spune-mi mai târziu. Poate că eu o să 
observ ceva ce tu eşti prea apropiată ca să vezi. 

Rămaseră întinşi încă puţin, în tăcere. Kit se întrebă cu 
tristeţe dacă aveau să mai stea aşa vreodată. Intr-un final 
se ridică în capul oaselor şi îşi cobori picioarele pe podea. 

— A venit timpul să plec. Se apropie răsăritul. 

Se ridică şi el, cu o expresie gravă. 

— Nu prea-mi vine să te las să-mi scapi din ochi. 

— Nu e de mirare, având în vedere experienţele din 
trecut. Se ridică în picioare şi îşi îmbrăcă veşmintele 
mototolite. Insă nu îţi face griji. Mai devreme aveai 
dreptate, am nevoie de orice fel de ajutor, aşa că promit să 
nu mai dispar. 

— Unde e casa Kirei? 

Era un test, iar ea răspunse fără să ezite. 

— Marshall Street, la numărul 7. Imi împart timpul între 
casa aceea şi cea a lui Jane. Mereu stau la Kira când am 
spectacol. 

— Când plec de aici, spuse el uşurat, o să fac o călătorie 
scurtă la Ashdown, însă mă întorc la Londra marţi seara. 


—În noaptea aceea joc din nou în Țigdncuşa. Ce-ar fi să 
ne vedem în cabina mea după aceea? Clipi din ochi. De 
data asta ies de bunăvoie cu tine la cină. N-o să mai fie 
nevoie de răpiri. 

— In condiţiile date, să te răpesc chiar a fost un gest 
deplasat. Nu e de mirare că erai atât de furioasă. O privi 
gânditor. M-ai bănuit că aş fi cel care a răpit-o pe sora ta? 

— Nu chiar. Ştiam că ar fi trebuit - informaţiile despre 
tine nu erau deloc bune - însă nu credeam că un tip care m- 
a salvat în mai multe rânduri de Diavolii beţi e un ticălos. 
Işi ţuguie buzele. In plus, dacă tu şi Kira v-aţi fi cunoscut, v- 
aţi fi înţeles de minune. N-ar fi fost nevoie să o răpeşti. 

— Mă bucur să aflu că impresionantele mele calităţi au 
ieşit la iveală. Se ridică şi începu să se îmbrace. Ne vedem 
marţi seara dacă nu cumva drumurile sunt într-o condiţie 
mult prea proastă. Dacă nu ajung într-o jumătate de oră 
după piesă, înseamnă că am fost reţinut. Şi o să vin acasă 
la Kira în dimineaţa următoare. Chicoti. ţi dai seama cât de 
rar ne-am văzut la lumina zilei? E ca şi când s-ar curta două 
bufniţe. 

Ea înclină capul şi legă panglica dominoului şifonat. 

— E vorba de curte aici? 

— Trebuie, din moment ce în curând o să fim în faţa 
altarului. 

Contele traversă încăperea şi întinse braţele spre ea. Ea 
îl evită uşor agitată. 

— Lucien, nu ar trebui să te sărut. Cum am spus mai 
devreme, pasiunea mă distrage prea mult. 

El se opri. 

— Am crezut că interdicţia este pentru activităţi mai 
intime. 

Kit roşi şi întoarse privirea. 

— Cu tine şi un sărut e suficient să-mi ia minţile. 

— Măgulitor, însă frustrant, oftă el. O să-mi fie greu să fiu 
lângă tine fără să te ating, pisoiaş. 

— Sunt prea înaltă şi prea serioasă ca să fiu un pisoiaş. 


— Prostii, rânji el. Ai o dimensiune convenabilă şi cred că 
ai un simţ minunat al umorului. Inainte ca ea să-l 
contrazică, o îmbrăţişă. Seara asta deja e pierdută dacă 
vorbim de păstrarea integrităţii minţilor, draga mea, îi şopti 
el în păr. Un sărut poate fi mult mai rău decât ce am făcut 
deja? 

Probabil ştia că nu-i putea rezista când se aflau atât de 
aproape. 

— Poate că... un sărut ar merge, spuse ea şovâind. Ridică 
fruntea şi îşi apăsă buzele de ale lui. Gura lui o întâmpină 
pe a ei, caldă şi profundă. Bărbatul acela era o întreagă 
lume, puternic şi esenţial precum pământul. Se agăţă de el, 
tremurând mult timp după ce sărutul se încheiase. 

— O s-o găsim pe Kira, spuse el respirând greoi, apoi o să 
te căsătoreşti cu mine. Acceptă asta, tigrişorul meu, căci 
am mers prea departe ca să mai dăm înapoi. O sărută din 
nou, de data asta uşor. Abia aştept data următoare când pot 
să te compromit. 

Ea zâmbi puţin trist şi se desprinse din îmbrăţişarea lui. 
Ar fi vrut să creadă că aveau un viitor împreună, dar nu 
putea. 

Nimeni nu-i văzu când Lucien o însoţi pe Kit prin casa 
tăcută spre o ieşire discretă. lInsistase că avea să se 
descurce, însă îi fu greu să o lase să plece şi imposibil să 
adoarmă când se întoarse în camera lui. Neliniştea şi dorul 
îi măcinau venele. Totuşi, cu toate că erau departe de a fi 
confortabile, acele emoţii erau o îmbunătăţire importantă 
comparativ cu melancolia neagră care urmase după 
împreunările din trecut. 

Ea îi umplea mintea; Kit cea înnebunitoare, ca argintul 
viu, cu loialitatea şi curajul ei, cu inteligenţa ascuţită şi 
senzualitatea ei înfloritoare. Exista posibilitatea tentantă să 
găsească alături de ea intimitatea emoţională care lipsise 
din viaţa lui după moartea lui Elinor. 

Incă nu simţea acea apropiere şi poate nici nu avea să o 
mai simtă vreodată. Kit îi era dedicată în primul rând 
surorii ei gemene şi, moartă sau vie, Kira putea să stea 


pentru totdeauna între el şi Kit. Însă cel puţin avea 
speranţă. Merita să se căsătorească cu Kit pentru asta, 
dincolo de faptul că însurătoarea era lucrul cel mai onorabil 
pe care îl putea face. 

Avea să-i fie foarte greu să nu se atingă de ea în timp ce 
o căutau pe Kira. 

Zâmbi în beznă. Kit nu i-ar fi putut aduce un motiv mai 
bun ca s-o ajute să o găsească rapid pe geamăna ei. 


Interludiu 


Mai rea decât teama, aproape la fel de îngrozitoare 
precum degradarea, era plictiseala. Era ciudat felul în care 
până şi groaza putea deveni banală. Uneori se gândea că va 
înnebuni de la izolare. Bănuia că ar trebui să fie 
recunoscătoare că închisoarea ei era atât de confortabilă, 
însă rămânea închisoare. 

De cât timp stătea încuiată în camera ei fără lumină? 
Sigur de săptămâni întregi, poate chiar luni. Fra greu să 
aibă noţiunea timpului. Tânjea să vadă soarele sau cerul 
înecat de ploaie. 

Singura ei distracţie era un mic raft de cărți, dintre care 
ea personal nu ar fi cumpărat niciuna, însă nu avea de ales. 
Volumele greţoase fuseseră esenţiale ca să înțeleagă 
mintea perversă a răpitorului său. Le studiase în amănunt 
şi ca să-i vină idei ce să-i facă. li plăcea noutatea, iar ea ştia 
că în ziua în care se va plictisi de ea era moartă. 

Păşea neliniştită prin salon când sosi servitoarea cu chip 
dur. Gardianul înarmat până-n dinţi care stătea afară abia 
se zări când se deschise uşa cu balamale de fier. Faptul că 
ştiu de existenţa acelui gardian era singurul lucru care o 
împiedica să facă o încercare disperată să scape. Insă nu 
îndurase atâtea ca să renunţe aşa la viaţă. Dacă aştepta, 
poate avea să se ivească o ocazie mai bună. 

— O să ajungă într-0 oră, spuse servitoarea. Vrea să te 
îmbraci în blănuri. 

Ea dădu obosită din cap. Răpitorului ei îi plăcea mai ales 
acel costum. Se imbrăcă, ajutată de slujnică. Întâi un 
veșmânt strâns de satin roşu care părea un corset 
franțuzesc complicat. Apoi inevitabilele cizme negre şi 
ciorapii de dantelă. In sfârşit, o pelerină de samur care se 
răsucea dramatic când lovea cu biciul. 

Când... dacă... avea să scape din acel loc, ar fi fost 
fericită să poarte muselină albă simplă tot restul vieții. 


Tocmai işi potrivea peruca de un blond-argintiu când 
servitoarea pufni: 

— Crezi că eşti în siguranţă pentru că îi place ce-i faci, 
însă vezi tu, în două săptămâni o să sfârşeşti asemenea 
celorlalte. Ea se răsuci pe călcâie şi o privi lung. 

—Care celelalte? Şi ce s-a întâmplat cu ele? 

-—Crezi că eşti prima pe care a adus-o aici? spuse 
servitoarea cu un zâmbet urât. Cât despre ce o să ţi se 
întâmple, o să vezi tu, târfă împutită. 

Femeia bătu în uşă, iar gardianul o lăsă să iasă. Degetele 
ei reci se încleştară pe mânerul biciului. Ştiuse întotdeauna 
că acea captivitate nu avea cum să se sfârșească bine, însă 
timpul trecea mai repede decât işi dăduse ea seama. Două 
săptămâni. Işi jură în gând să nu se lase dusă precum 
mielul la tăiere. 


Capitolul 26 


Țigăncuşa fu pusă în scenă perfect, în ciuda coşmarurilor 
care îi tulburaseră din nou somnul lui Kit cu o noapte în 
urmă. În timp ce dansa, se întrebă dacă Lucien ajunseşi 
suficient de devreme cât să fie în public. Bănui că era 
acolo, căci simţea că cineva o urmărea cu o intensitate 
ieşită din comun. Spera că se bucură să-i vadă tatuajul. 

Spectacolul o lăsă extenuată şi transpirată, aşa că trecu 
pe lângă sala de primire. Cabina ei era micuță, însă era 
toată a ei, din moment ce atunci era atracţia principală 
companiei. Îşi scoase peruca neagră, îşi şterse machiajul de 
pe faţă, apoi îşi schimbă costumul cu o rochie de-a Kirei, 
care era mult mai frumoasă decât ce avea ea în şifonier. Cu 
toate că nu mai risca să devină iar intimă cu Lucien, dorea 
să-l facă să tânjească după ea. Descoperea că sfioasa 
Kathryn avea şi o latură neruşinată. 

Zâmbi în timp ce-şi pieptăna părul. Cele trei zile de când 
nu-l mai văzuse i se păruseră o eternitate. Nu se puteau 
atinge - sau doar foarte puţin - însă ar fi fost minunat pur 
şi simplu să petreacă puţin timp cu el. In prezenţa Iul era 
capabilă să creadă că totul avea să fie bine. 

Cugetările ei fură întrerupte de o bătaie în uşă. Sări de la 
masa de toaletă. Dumnezeule, se purta ca o fetiţa ameţită! 
Dar pe Lucien nu l-ar fi deranjat. 

Salutul îi îngheţă pe buze când deschise larg uşa. Nu era 
Lucien, ci un tânăr înalt şi brunet, care stătea pe coridor, în 
umbră. Ca primă reacţie, simţi o oarecare familiaritate, 
însă când îl privi mai atent îşi dădu seama că era un străin. 

Nu ar fi fost primul admirator al lui Cassie James care 
ajunsese în cabina ei şi cu siguranţă nu avea să fie nici 
ultimul. Îşi ascunse cu greu dezamăgirea şi îi aruncă un 
zâmbet prietenos, aşa cum ar fi făcut şi Kira. 

— Bună seara. V-a plăcut piesa? 

—Dacă mi-a plăcut piesa? îşi strâmbă gura. Abia dacă am 
remarcat-o. Nu te-am văzut decât pe tine. Fără să mai 


aştepte permisiunea ei, trecu pe lângă ea şi intră în cabină. 

Era clar că o cunoştea bine pe Kira. In lumina mai 
puternică, Kit văzu că trăsăturile lui erau frumoase, însă 
era foarte slab, iar o cicatrice urâtă se curba de pe tâmplă 
până în părul lui prea lung. Era îmbrăcat sărăcăcios, 
veşmintele ponosite nu i se potriveau, însă, paradoxal, avea 
postura unui om important. Încercă să facă legătura între 
aspectul său fizic şi una dintre descrierile sumare pe care i 
le dăduse Cleo, însă în zadar. Desigur, Cleo nu avea cum să- 
i ştie pe toţi bărbaţii pe care îi cunoscuse Kira. 

Se hotărî că era de preferat să-i vorbească prietenos. 

—A trecut ceva timp, zise Kit. 

— A trecut o eternitate. Bărbatul întoarse palmele. Ai 
câştigat, draga mea. Mă predau cu totul. Era mai rău decât 
se temea, pentru că se vedea că o cunoscuse pe Kira foarte 
bine. Când o văzu şovăind, întrebându-se care ar fi fost cel 
mai potrivit răspuns, el îi spuse cu un umor îndurerat: Ştiu 
că arăt ca un gunoi, dar sper că nu ai uitat ce mi-ai zis când 
ne-am văzut ultima dată. Sau poate că ai nevoie să-ţi aduc 
aminte. 

Inainte ca ea să-şi dea seama de intenţia lui, el făcu un 
pas înainte şi o prinse într-o îmbrăţişare zdrobitoare, în 
sărutul lui era o foame profundă, o posesivitate aproape 
înspăimântătoare. 

Kit îl împinse mustrându-l pe un ton frivol: 

—Nu te pripi. După cum am spus, a trecut ceva timp. 
Spune-mi unde ai fost şi ce ai făcut. Se retrase în celălalt 
colţ al camerei, întrebându-se cât trecuse de la finalul 
spectacolului şi dacă încă mai era vreo şansă ca Lucien să- 
şi facă apariţia. Vrei un pahar de vin de Xeres? 

El o privi, cu ochii căprui în flăcări. 

— Nu-ţi pasă că mi-am riscat viaţa să vin aici? Te porţi de 
parcă ăsta ar fi nenorocitul de salon de primire. 

Dacă ar fi fost Kathryn, ar fi încercat să-l liniştească însă 
în acea noapte era Kira. 

— Iar tu te porţi ca şi când aş fi proprietatea ta, ripostă 
ea. Ei bine, nu sunt, iar dacă nu te porţi civilizat o să te rog 


să pleci. _ 

Se lăsă un moment lung de tăcere. In cele din urmă 
necunoscutul murmură: 

— Deci vrei să fiu civilizat. Ridică scaunul de la masa ei 
de toaletă. Ea se gândi că avea să-i ceară politicos să aşeze, 
însă îl ridică deasupra capului, apoi îl izbi cu el de perete. 
Aşchiile săriră în toate direcţiile, ricoşând nebuneşte şi 
spărgându-i oglinda. Îmi pare rău, Kira, dar n-am chef să 
fiu civilizat, i se adresă el, pe un ton reţinut mai 
înspăimântător. În aceşti doi ani n-aş fi supravieţuit dacă n- 
aş fi devenit un sălbatic, iar sălbăticia nu e ceva ce poţi 
înlătura precum o cămaşă veche. 

Ea se lipi cu spatele de perete, cu inima bătându-i să-i 
spargă pieptul în timp ce se gândea să strige după ajutor. 
Nu, nu ar fi auzit-o nimeni în zarva din salon de primire. 

Apoi îşi ţinu răsuflarea. Îndurase sălbăticia timp doi ani... 

Piesele începeau să se aşeze cap la cap. Acela era, 
probabil, bărbatul de care se îndrăgostise Kira, de aceea i 
se păruse că îl recunoaşte, cu toate că nu-l văzuse 
niciodată. Poate că nu o părăsise de bunăvoie pe sora ei, ci 
fusese trimis la închisoare. Judecând după furia lui, era 
uşor decăzut că era un criminal sau poate un nebun. 
Oricare din acele posibilităţi ar fi explicat suferinţa Kirei şi 
refuzul de a discuta despre inima ei frântă. 

— Îmi pare rău că a trebuit să treci prin atâtea, spuse ea, 
încercând un ton împăciuitor. Povesteşte-mi. 

— N-am venit aici să vorbesc despre ghinionul meu, 
mârâi el. Am venit pentru tine. 

Ea şovăi. Dacă sora ei îl iubea pe acel bărbat, Kit nu-l 
putea alunga. Trebuia să-i spună cine era şi să spere că 
putea avea încredere în el. Poate chiar ştia ceva care să o 
ajute la găsirea Kirei. 

Reflecţia ei durase prea mult. 

— Acum încerci să găseşti un mod diplomatic de a mă 
informa că sentimentele se schimbă în doi ani, nu? spuse el, 
cu trăsăturile pline de tristeţe. Ei bine, ale mele nu s-au 
chimbat şi nu se vor schimba vreodată. 


Era indecent să îl lase pe acel străin să-şi dezvăluie 
sufletul în faţa altei femei. Ridică mâna să-l întrerupă. 

— Te rog, opreşte-te. Nu sunt cine crezi tu că sunt. 

Inainte ca ea să poată continua, expresia i se schimbă. 

— Nu, nu eşti, rosti el cu amărăciune. Am crezut că eşti 
iubitoare şi sinceră, chiar dacă erai actriţă, însă eşti la fel 
de târfă ca celelalte din tagma ta. Prea bine, o să mă port 
cu tine ca atare. Mă tem că nu am la mine preţul unei 
nopţi, dar sper că mai merit câte ceva pentru darurile pe 
care ţi le-am făcut înainte. 

O ţintui de perete şi o sărută din nou, de data asta cu o 
forţă brutală. Cu toate că încerca să se împotrivească, 
trupul lui slab ascundea o vigoare nebănuită. Coapsele lui 
se lipiră de ale ei, iar el îi prinse sânul cu mâna. Kit îi 
muşcă limba. 

Bărbatul sări înapoi, mârâind. 

— 'Ticâloasă ce eşti! 

Ea încercă să fugă, însă el o prinse şi o pironi din nou de 
perete. Se priviră lung. In ochii lui arzători văzu lupta 
dintre furie şi rațiune. 

Uşa se deschise larg cu un scârţâit aspru. Kit şi agresorul 
ei ridicară privirea şi îl văzură pe Lucien în haine de 
călătorie. Acesta îşi dădu seama îndată cum stăteau 
lucrurile şi intră în cameră cu o privire feroce. 

— Las-o în pace, acum! 

— Deci de-asta te joci de-a Domnişoara cea Cuminte! 
explodă brunetul. Te-am învăţat prea bine. Ar fi trebuit să- 
mi dau seama că după ce descoperi plăcerile împreunării n- 
o să mai fi în stare să-ţi ţii picioarele unite. Câţi iubiţi ai 
avut în ultimii doi ani? Sau le-ai pierdut numărul? 

Inainte ca ea să poată răspunde, îi dădu drumul şi ţâşni 
în cealaltă parte a cămăruţei, încercând să-l lovească pe 
Lucien. Kit scoase un țipăt, însă contele reacţionase deja. 

Dintr-o singură mişcare fluidă se feri de lovitură şi îl lovi 
puternic pe agresor cu pumnul în falcă. Bărbatul scoase un 
bolborosit şi se prăbuşi greoi la pământ. 

Lucien trecu peste el şi o îmbrăţişă pe Kit. 


— Te-a rănit? : 

— Nu... nu chiar. Işi îngropă faţa în umărul lui, dorindu-şi 
să-i atingă fiecare părticică a trupului. Mirosea a noroi şi a 
cal şi a siguranţă. 

Lucien îi sărută fruntea şi îi mângâie spatele şi umerii, 
îndepărtându-i teama din muşchi. 

— Cine e? 

— Nu am făcut cunoştinţă, râse ea şovăielnic, însă cred 
că e bărbatul de care s-a îndrăgostit Kira acum câţiva ani. 
Dacă n-ar fi avut intenţii serioase cu el, nu l-ar fi lăsat să-i 
folosească porecla. 

Lucien îl studie pe bărbatul cel brunet, a cărui stupoare 
de moment trecuse. 

— Manierele lui mai au nevoie de îmbunătăţiri. 

— Era foarte supărat. Tremură. Insă îmi pare foarte bine 
că ai apărut la timp. 

Necunoscutul încerca din răsputeri să stea în capul 
oaselor. Pe falca lui se forma rapid o vânătaie. 

— Haideţi, spuse el obosit. Chemaţi garda sau 
magistratul sau ce nume folosiţi pentru poliţie la Londra. 
Nu prea îmi pasă. 

Lucien îl cântări din priviri. 

— După accent eşti american sau canadian. 

— American. Străinul îi aruncă lui Kit o privire ironică. 
Desigur, eşti prea deşteaptă ca să-i povesteşti iubitului tău 
de-acum despre foştii tăi. 

— Dacă vei continua să o insulţi, îţi rup falca, replică 
Lucien pe un ton binevoitor. Se desprinse de Kit, se aplecă 
şi îl ridică pe intrus. Kit, ai ceva de băut? Cred că acestui 
domn i-ar prinde bine să se mai răcorească. 

Se duse la dulapul în care avea vin de Xeres. Lucien 
fusese capabil să observe accentul uşor neenglezesc. 
Gândindu-se că şi lui i-ar fi prins bine după călătoria lungă 
pe care o făcuse, turnă în două pahare şi îi dădu unul lui şi 
pe celălalt strâinului, care acum stătea pe fotoliu, cu capul 
plecat. 


— Pregăteşte-te, îl avertiză ea. Nu sunt Kira, ci sora ei 
geamănă, Kit. Se pare că nu ţi-a vorbit niciodată de mine. 

Ridică brusc fruntea şi o privi uimit. Apoi ridică mâna 
liberă şi îi atinse uşor faţa cu degetele. 

—Dumnezeule, şopti el. Aşa e, nu eşti Kira. Chipul lui 
deveni palid. Imi pare rău, foarte râu. Dacă aş fi ştiut, nu 
m-aş fi purtat niciodată aşa. 

— Nu aş vrea să cred că ţi s-ar părea un comportament 
acceptabil faţă de sora mea, îl dojeni ea. Sigur, dacă aş fi 
fost Kira, m-aş fi purtat altfel. 

El nu o putea privi în ochi. 

— Timp de doi ani nesfârşiţi, doar gândul la Kira m-a 
ţinut în viaţă. Am crezut că tu... ea... o să mi se arunce în 
braţe. Iar când te-ai purtat cu mine de parcă aş fi fost o 
simplă cunoştinţă, am... am luat-o puţin razna. Sper că mă 
poţi ierta. 

Kit îi studie chipul palid. Bietul de el. 

— 'Toate-s iertate şi uitate. Insă cine eşti? 

— Jason Travers. Işi strâmbă gura. Destul de târziu, la 
dispoziţia dumneavoastră. 

— O rudă? se interesă Lucien. 

Fata făcu ochii mari. 

— Cred că e vărul de-al doilea, american, de care ţi-am 
vorbit; cel care acum e al cincilea conte de Markland. 

— Interesant, comentă Lucien, fluierând uşor. Faptul că e 
nobil poate fi de folos dacă îl găsesc autorităţile. Apoi i se 
adresă americanului: Cumva tocmai ai fugit de la galere? 

— Acele corăbii-închisori ancorate în Tamisa? exclami 
Kit. Sigur că nu! 

— Din păcate, da, răspunse Jason, cu un zâmbet lipsit de 
umor. Infernul pe apă. leri am avut ocazia să mă arunc 
peste bord şi asta am făcut. Aproape am îngheţat, am fost 
dus de curent în apa împuţită şi era cât pe ce să nu ajung la 
țărm. Il privi pe Lucien cu precauţie. Cum de ţi-ai dat 
seama? Şi cine eşti tu? 

— Lucien Fairchild, viitorul soţ al domnişoarei pe care o 
molestai. Lucien ridică mâna. Arăţi ca un om hrănit cu 


porţii de închisoare. Şi pentru că la galere sunt câţiva 
prizonieri de război americani, mi se părea plauzibil. 

Jason strânse mâna întinsă, apoi luă o gură de vin. 
Tremura şi părea gata să se prăbuşească. 

— Ar trebui să-l ducem la mine acasă, îi sugeră Lucien lui 
Kit. Are nevoie de hrană, haine şi odihnă. 

Ea dădu aprobator din cap. Vărul ei îi privi nedumerit. 

— N-o să mă trimiteţi înapoi la galere? Din câte ştiu, 
ţările noastre sunt în război. 

— Cu ajutorul lui Dumnezeu, nu pentru multă vreme. 
Oricum, a fost un război prostesc. Şi sincer, n-aş trimite nici 
un câine turbat la galere. Lucien îl ajută pe american să se 
ridice. Poţi să mergi? Perfect; dacă te-aş fi cărat eu, am fi 
dat de bănuit. Işi trecu braţul pe după talia lui Kit apoi 
ieşiră toţi trei. Trăsura îi aştepta chiar lângă intrarea 
actorilor. 

Jumătate de oră mai târziu se aflau cu toţii în bucătăria 
casei Strathmore. Kit observă că Lucien era surprinzător de 
obişnuit cu acel loc, pentru un nobil; raidurile în miez de 
noapte la cămara cu provizii erau, probabil, ceva frecvent. 
Găsi chiar o oală cu supă. Kit o încălzi în timp ce el căută 
pâine, brânză, friptură şi plăcintă cu rinichi. 

In ciuda foamei sale evidente, Jason Travers nu reuşi să 
mănânce prea mult. După ce împinse castronul cu supă, o 
studie pe Kit. Ea deveni conştientă de privirea lui şi îl privi 
la rândul ei întrebător. 

—lImi pare rău, se scuză el. Ştiu că nu eşti Kira. Dacă nu 
aş fi fost sigur că urma să o văd pe ea, mi-aş fi dat seama 
din clipa în care te-aş fi văzut. Însă asemănarea este 
uluitoare. 

—Nu eşti primul care e încurcat, remarcă ea. Nici măcar 
tatăl nostru nu ne deosebea. 

— Înseamnă că nu a fost atent la voi. Mâinile sale se 
încleştară pe cana cu bere. Unde e Kira? Presupun că a dat 
de vreun necaz. 

Kit îi explică pe scurt despre dispariţia surorii ei şi 
despre rolul pe care şi-l asuma ea. Chipul lui Jason se 


întuneca pe măsură ce vorbea ea. Când termină, răspunse 
cu o violenţă abia stăpânită: 

—La dracu’, de săptămâni întregi simt că ceva e în 
neregulă, dar am presupus că e una dintre acele senzaţii 
ciudate pe care le ai în închisoare. Îşi frecă cicatricea de pe 
tâmplă, care îi pulsa vizibil. Cred că de-asta am riscat totul 
ca să fug; ştiam că trebuie să o găsesc. 

Recunoscând o îngrijorare care aproape că o egala pe a 
ei, Kit spuse pe un ton liniştitor: 

— Oriunde ar fi, e sănătoasă; dacă nu ar fi fost, aş fi ştiut. 
lar noi facem tot ce putem ca să o aducem înapoi. 

— Spuneti-mi cu ce pot să vă ajut, ceru el, cu o expresie 
dură precum granitul. 

— Nu-ţi face griji, spuse Lucien, turnând din nou bere 
pentru toţi. Dacă e nevoie, te anunţăm. Întâi trebuie să o 
găsim. Însă acum e rândul tău să vorbeşti. 

— Da, sunt curioasă să aflu cum ai cunoscut-o pe Kira 
mea. 

Jason închise ochii o clipă, adunându-şi gândurile. 

— Cu patru ani în urmă, avocatul familiei voastre m-a 
anunţat că eram noul conte. Din cauza nechibzuinţei 
răposatului conte, nu aveam vreo moştenire financiară , aşa 
că nu am dat prea mare atenţie scrisorii. Bunicul meu 
fusese fiul mai tânăr care emigrase în America şi nu prea 
menţinuse legătura cu familia lui. Pentru că eram american 
nu puteam avea titlul, aşa că întregul subiect avea pentru 
mine un interes pur intelectual. Însă, când am venit cu 
afaceri în Marea Britanie, am constatat că eram destul de 
curios să aflu câte ceva despre familia din care proveneam. 
După ce am terminat treaba în Liverpool, am călătorit în 
Kendal. Proprietarul curent al moşiei mi-a arătat 
împrejurimile şi m-a invitat la el. Am văzut biserica 
parohială cu toate pietrele funerare ale morţilor din familia 
Travers şi am călărit pe dealuri în general, a fost o excursie 
interesantă. Chipul său se umbri. Insă înţeleg de ce a 
plecat bunicul meu; a fost cel mai umed şi mai cenuşiu loc 
pe care l-am văzut vreodată. 


—Westmoreland e umed chiar şi după standardele 
britanice, zâmbi Kit, însă te obişnuieşti. Zona rurală este 
foarte frumoasă. 

— Intr-un fel cenuşiu, aprobă el. Mă pregăteam să plec . 
Când hangiul mi-a spus că una dintre fiicele răposatului 
conte tocmai sosise la han. A spus că Lady Kristine venise 
în vizită pentru că ea şi sora ei plăteau încetul cu încetul 
datoriile tatălui lor şi că probabil sosise să aducă ultima 
rată şi să le mulţumească creditorilor pentru răbdare. 
Lucien ridică sprânceana către Kit. 

—Nu datoriile de la jocuri ale tatei, explică ea. Ticăloşii 
lui de prieteni cartofori pot să ardă în focurile iadului din 
partea noastră. Insă ne-am simţit obligate să le plătim 
comercianților. Am fi trăit în zdrenţe şi cu terci dacă 
vânzătorii din Kendal nu ar fi extins creditul familiei 
noastre 

Ochii lui străluciră cu o blândeţe care le dădu o nuanţă 
aurie. 

— Ce fete de onoare sunteţi. 

Ea trasă un opt în berea vărsată pe masă. 

—Kira a făcut mai multe decât mine; actrițele de succes 
câştigă mai mult decât scriitoarele. N 

—Cu atât mai mândră trebuie să fii. Ii prinse mâna pe 
sub masă, împletindu-şi degetele cu ale ei. 

— Hangiul a vorbit foarte frumos de amândouă, continuă 
Jason. Şi pentru că eram curios să o văd pe verişoara mea 
englezoaică, am cerut să îi fiu prezentat lui Lady Kristine. 
Era... complet altfel față de ce aşteptam. Pe buzele lui 
apăru un zâmbet de amintire. 

— Să înţelegem că stelele au îngheţat pe cer şi corul de 
îngeri a început să cânte? întrebă Lucien când liniştea 
deveni prea apăsătoare. 

Jason reveni în prezent. 

— E o descriere perfectă. M-am dus după ea la York, 
unde avea spectacol. In următoarele săptămâni... Vocea i se 
îngroşă, apoi se opri. 


— Kira a vrut să se mărite, însă tu nu te puteai însura cu 
o actriţă? se interesă Kit cu severitate. 

— Nu! îi aruncă o privire aspră. Am cerut-o. Ba chiar am 
căzut în genunchi şi am implorat-o, însă a refuzat să se 
mărite cu mine dacă nu mă stabilesc în Anglia. Nu ştiu dacă 
voia să fie contesă sau dacă îşi iubea cariera prea mult ca 
să plece, însă eu nu am putut renunţa la căminul şi la ţara 
mea. 

— O alegere grea, aprobă Lucien. 

— Am avut o ceartă înfiorătoare. l-am spus că dacă se 
răzgândea, ştia unde să mă găsească în Boston. Ea mi-a 
răspuns că dacă eu mă răzgândeam, avea să mă primească 
înapoi cu braţele deschise, însă altfel să nu mai apar 
vreodată la uşa ei. 

— Nu e de mirare de ce te-ai înfuriat aşa când ai apărut 
şi braţele mele n-au fost deschise, surâse Kit. 

El îşi trecu mâna prin părul negru. 

— N-am avut nici o clipă de pace de când am plecat de la 
York. După ce mi-am văzut de drum blestemând-o pe Kira, 
mi-a fost îngrozitor de dor de ea. Aşa că am început să mă 
gândesc serios să mă mut în vechea patrie chiar dacă, la fel 
ca orice bun american, dispreţuiam guvernul britanic. E 
putred până la rădăcină. 

Kit îi aruncă o privire lui Lucien, care îşi petrecuse o 
mare parte a vieţii apărând guvernul. 

— Sunt mulţi care îţi dau dreptate, spuse el, însă un 
guvern nu înseamnă o naţiune. 

Jason zâmbi în colţul gurii. 

— Adevărat, iar când m-am gândit la asta mi-am dat 
seama că îmi plac englezii ca persoane individuale şi 
pentru că nu mai aveam familie în America, iar afacerea 
mea, care e una de transport maritim, putea la fel de bine 
să fie coordonată din Marea Britanie ca şi din Boston, m-am 
hotărât să mă întorc la Kira şi să-i propun să mă stabilesc 
aici. Apoi a început războiul. M-am înrolat dar după câteva 
luni am fost luat prizonier şi dus într-o închisoare 


plutitoare, unde am trăit cu lături, rugându-mă să nu mor 
acolo. 

— Galerele sunt cele mai cumplite închisori din Marea 
Britanie, declară Kit pe un ton grav. Scrisese mai multe 
articole pline de furie despre cât de inumane erau. Ai noroc 
că trăieşti încă. 

— Crede-mă că ştiu, spuse Jason cu un tremur în glas. 

— Ai fost căpitan de corsari? vru Lucien să ştie. 

Americanul îl privi lung. 

— Probabil eşti un om foarte incomod. Cum de ţi-ai dat 
seama? 

— Doar cineva prins pe mare ar sfârşi într-o închisoare 
britanică, nu în Canada, explică Lucien. Ai menţionat că ai 
o afacere de transport maritim şi pari genul care preferă să 
dea ordine, nu să le primească. Aşa că cel mai probabil era 
să fii căpitan de corsari. Şi totuşi sunt surprins că un ofiţer 
a fost trimis în temniţa plutitoare. 

— Căpitanul fregatei care a capturat Bonnie Lady avea 
ceva personal cu mine şi şi-a folosit influenţa să se asigure 
sunt azvârlit în cea mai cumplită închisoare existentă. 

—Ai spus că ai fugit sărind peste bord şi înotând la țărm, 
zise Kit. Cum ai reuşit să faci rost de bani şi de haine? 

—Am spart un magazin de haine de mâna a doua de 
lângă faleză şi m-am îmbrăcat cu ce am găsit mai acătării, 
mărturisi americanul  stânjenit. Din întâmplare, am 
descoperit şi nişte bani ascunşi sub un teanc de cămăşi. 

—Dacă îţi aminteşti numele şi locul în care se află 
magazinul, o să-l despăgubesc eu pe proprietar, se oferi 
Lucien. 

Jason îi aruncă o privire. 

—Aş rămâne recunoscător. Jur că o să-ţi dau banii înapoi. 

Contele făcu un gest dezaprobator. 

—După tratatul de pace. Ce s-a întâmplat apoi? 

— Voiam să iau diligenţa de York, în speranţa că Kira va 
juca în nord, însă la staţia pentru diligenţe am văzut afiş 
pentru Țigâăncuşa, cu Cassie James, aşa că m-am dus la 
teatru. Zâmbi, tras la faţă. Am crezut că am un noroc chior. 


Şi când colo... Par nerecunoscător, murmură el după altă 
clipă de tăcere. Credeţi-mă, ştiu prea bine cât de norocos 
sunt că nu mă trimiteţi înapoi în iadul acela. 

—Din moment ce practic suntem înrudiţi prin alianţă, 
zâmbi Lucien, nu mi-ar sta bine să te las să mori de foame 
într-o ambarcaţiune uitată de Dumnezeu pe râu. Se ridică 
picioare. Arăţi îngrozitor. Ai nevoie de odihnă. Vorbim din 
nou mâine-dimineaţă. Kit luă mâna subţire a americanului 
într-ale ei. 

—O vom găsi, Jason, sau vom muri încercând. 

—Să sperăm că nu se va ajunge la asta, adăugă Lucien 
încet. 


Kit deretică prin bucătărie în timp ce Lucien îl conduse 
pe Jason în camera de oaspeţi. Când se întoarse, o cuprinse 
în braţe ca şi când ar fi fost un gest la fel de firesc precum 
respiraţia. Ea se rezemă de el, oboseala şi tensiunea căzând 
ca petalele unui trandafir. 

— Ţi-e ciudă pe apropierea lui de Kira? întrebă el. 

— Vărul meu avea dreptate, ştii prea multe. Şovăi, 
încercând să găsească vorbele potrivite. Imi place Jason 
pare un om onorabil şi cu siguranţă o iubeşte mult pe Kira. 
Dacă i-am citit sentimentele corect, şi ea îl iubeşte la fel de 
mult. Dumnezeu mi-e martor că îmi doresc din suflet să fie 
fericită. Scoase un oftat uşor şi mâhnit, continuând pe de 
altă parte, îmi este ciudă că a intervenit între noi. După ce 
l-a cunoscut, a început să mă îndepărteze. A avut tot 
dreptul să facă asta. Şi totuşi... Kit îşi ascunse faţa în 
umărul lui şi continuă cu glasul gâtuit: Nici măcar nu i-a 
spus că eram gemene! Pentru mine a fost cel mai important 
lucru din viaţă, însă ea nu m-a considerat suficient de 
importantă cât să-i pomenească de asta. 

El îi mângâie capul cu blândeţe. Se pricepea să o aline, 
se gândi ea cu o anume disperare. 

— Poate că omisiunea nu a fost din cauză că relaţia 
voastră i se părea neimportantă, ci poate tocmai pentru că 
era prea importantă, sugeră el. Bănuiesc că unul din 


motivele pentru care gemenilor identici le place să-i 
încurce pe ceilalţi este ca să-i ţină pe străini la distanţă şi 
protejeze unicitatea legăturii lor. Eşti un element atât de 
special în viaţa Kirei, încât nu a îndrăznit să i-l 
împărtăşească înainte să fie sigură de el. Din cauza 
naţionalităţii lor diferite, probabil a şovăit încă de la 
început în privinţa relaţiei dintre ei, aşa că nu i-a spus. 

Strânsoarea din gâtul lui Kit slăbi. 

— Nu ştiu dacă chiar aşa o fi, însă e o explicaţie 
frumoasă. Îmi place. Ridică privirea spre el. Unde ai învăţat 
să fii atât de blând? 

Cu toate că întrebarea era retorică, el răspunse: 

— De la Linnie. Avea un suflet bun şi, în plus, m-a învăţat 
câte ceva despre cum funcţionează mintea femeilor. Vocea 
lui deveni autoironică. Şi mai ştiu că dacă ar fi crescut, s-ar 
fi îndrăgostit şi s-ar fi căsătorit, mi-ar fi fost ciudă pe soţul 
ei. Nu dintr-o gelozie fizică şi perversă pentru sora mea, ci 
pentru că m-aş fi temut că aş pierde apropierea specială 
dintre noi. 

Insă pierduse acea apropiere pentru totdeauna când era 
doar un copil. Gândul o făcu pe Kit să se ruşineze de 
plângerile ei. Il îmbrăţişă şi mai strâns, dorindu-şi să poată 
schimba trecutul şi ca Elinor să fi supravieţuit. 

—Ai fi trecut peste gelozie şi i-ai fi dorit binele din tot 
sufletul. _ 

—La fel se va întâmpla şi cu tine. Işi vâri nasul în părul 
ei. E foarte târziu. Ce-ar fi să îţi petreci cu mine aici restul 
nopţii? Doar să dormi, Kit, completă el când o văzu şovăind. 
Jur, nu vreau să fac nimic care să pună în pericol legătura 
pe care o ai cu Kira. Insă a fost o zi lungă şi obositoare şi 
m-aş odihni mult mai bine dacă ai fi lângă mine. 

— Mai bine nu. Ce-o să creadă servitorii? 

—Au fost aleşi cu toţii în primul rând pentru discreţia lor, 
o asigură el. Şi le-ar prinde bine să se înveţe cu tine, din 
moment ce vei fi stăpâna lor. Probabil o simţise încordată, 
căci îşi lăsă mâinile pe umerii ei şi îi examină chipul. Am 
observat că atunci când pomenesc de căsătorie reacţionezi 


ca un iepure încolţit de un copoi. Ideea de a-mi fi soţie ţi se 
pare chiar atât de dezgustătoare? 

l-ar fi fost mai simplu să aibă de-a face cu Lucien dacă n- 
ar fi fost atât de perspicace. Din nou îşi alese vorbele cu 
grijă când răspunse: 

—Nu e dezgustătoare, doar că pare nerealistă. Nu pot să 
văd dincolo de dispariţia Kirei un moment în care totul să 
revină la normal. 

— Şi doar atât ai de spus, nu-i aşa? replică el sec. Prea 
bine, n-o să te mai bat la cap. Insă n-am să mă răzgândesc, 
şi pot să fiu al naibii de insistent. 

— Ştiu asta pe propria-mi piele. Işi lipi fruntea de obrazul 
lui. Eşti uimitor din multe puncte de vedere. 

— Rămâi cu mine, murmură el. Te rog. Era greu să-l 
refuze, aşa cum îi era greu să nu o aprobe pe Kira. Iar 
adevărul era că şi ea dorea la fel de mult să fie cu el. 

— Bine, şopti ea. Rămân. 


Capitolul 27 


Din respect pentru împrejurări, Lucien scoase două 
dintre cămăşile lui de noapte rar folosite. Cea pe care o 
îmbrăcă tânăra femeie o învăluia de la bărbie până după 
degetele de la picioare, făcând-o să arate minunat cuibărită 
lângă el. În câteva clipe, Kit adormi. Cu toate că era obosit 
după o zi lungă pe drumuri noroioase, contele mai rămase o 
vreme treaz, savurând dulceaţa simplului fapt că se afla 
lângă el. 

Oare ezitarea ei se referea la căsătorie în general sau la 
perspectiva de a-l lua pe el de soţ? Poate un pic din 
amândouă. Trebuia să o convingă de faptul că nu avea de 
gând să-i taie aripile şi să o transforme într-o vrabie 
domestică, sub acoperişul lui putea rămâne acea 
gânditoare radicală care fusese sub cel al verişoarei ei. 
Aţipi, dar se trezi brusc când Kit scoase un urlet înăbuşit şi 
lovi cu pumnul stâng, cât pe ce să-i nimerească ochiul. El îi 
prinse încheietura ca să o împiedice să se mai zbată. 

— Kit, trezeşte-te! Ai un coşmar. 

Deschise ochii, însă fata continuă să se agite. 

—Kit, sunt eu, Lucien; eşti în siguranţă, insistă el. Eşti 
siguranţă. 

Convulsiile ei încetară. 

—Lucien? şopti ea nedumerită. 

—Sunt aici, Kit. li eliberă încheieturile şi aprinse o 
lumânare de pe noptieră. Descrie coşmarul. 

—A fost înfiorător. Purtam... purtam un costum ciudat 
indecent şi biciuiam un bărbat. Era agăţat în lanţuri se 
smucea în timp ce eu îl loveam necontenit. Scoase un oftat, 
tremurând. Cu toate că eram furioasă pe mine însămi, mă 
bucuram de fiecare lovitură. Cel mai ciudat lucru era că 
aveam senzaţia că lui îi plăcea. Işi acoperi faţa cu mâinile 
reci. Oare visele scot la iveală natura interioară a cuiva? 
Căci dacă da, a mea e oribilă. 


— Uneori visele ne spun câte ceva despre noi înşine. Dar 
ne mai spun şi alte lucruri. Lucien aşeză câteva perne lângă 
tăblia patului ca să se rezeme de ele, apoi o strânse la 
piept. Mai spune-mi şi alte detalii până nu le uiţi. 

— Un spaţiu închis - era sufocant. Căldură înăbuşitoare. 
Decorul e elaborat şi foarte vulgar. Işi descheie agitată 
nasturele care îi prindea cămaşa de noapte la gât. Port 
cizme negre cu tocuri extrem de lungi şi un veşmânt ciudat 
care seamănă cu... o piele de şarpe din satin negru. Şi o 
perucă lungă. Cred că e roşie. 

— Şi cum arăta bărbatul? 

Îşi frecă tâmpla, apoi scutură din cap frustrată. 

— Dispare imaginea. Imi pare rău. Am nevoie de apă. Se 
ridică în şezut şi se dădu jos din pat, însă se prăbuşi pe 
Covor. 

— Kit! Lucien sări din pat şi o luă în braţe, apoi o lăsă pe 
pat şi o înveli. 

Era albă la faţă şi tremura din tot corpul, însă reuşi 
zâmbească. N 

— Sunt bine, serios. S-a mai întâmplat. Imi revin în 
câteva minute. 

El se opri brusc, în drum spre lavabou. 

— Cât de des treci prin aşa ceva? 

— Intr-o formă mai blândă, chestia asta mi s-a întâmplat 
tot timpul. Răsuflă obosită. In ultima vreme e mult mai rău. 
Acum nu sunt doar obosită, ci şi atât de secătuită de 
energie, încât, după cum ai văzut, abia stau în picioare şi 
coşmarurile sunt noi. Cred că ambele au legătură cu 
îngrijorarea mea pentru Kira. 

— Poate. Turnă un pahar cu apă şi i-l aduse la pat în 
toate coşmarurile biciuiai pe cineva? 

—Da... Cred că da, răspunse ea după un moment de 
gândire. 

El o susţinu să bea, apoi o întinse cu blândeţe înapoi pe 
perne. Se duse să facă focul şi întrebă: 

—Oare nu cumva, în loc să visezi, de fapt simţi gândurile 
şi experienţele din prezent ale Kirei? 


—N-ar trebui, spuse ea cu îndoială. Să-i simt emoţiile e la 
mare distanţă de capacitatea de a-i citi gândurile. 

— Mai gândeşte-te. Biciul pe care îl foloseai... îl ţineai tu 
dreapta sau în stânga? 

Îşi privi mâinile şi păli. 

—În dreapta... era mâna Kirei, nu a mea. Ridică fruntea 
spre Lucien, perplexă. Însă imaginile sunt îngrozitoare, 
ireale. Kira nu ar tortura niciodată de bunăvoie pe cineva. 

—Ai spus că ţi se părea că bărbatului îi plăcea, spuse el 
sobru. Probabil el dorea ca ea să-l biciuiască. 

—Nimănui nu ar putea să-i placă o asemenea durere! 

—Nu neapărat. Se aşeză pe marginea patului şi îi luă 
mâna într-ale sale. Rădăcinile dorinţei sunt complexe şi 
misterioase, Kit. Pentru unii, plăcerea şi durerea sunt atât 
de strâns legate, încât li se pare că durerea e excitantă. 
Văzându-i neîncrederea, continuă: Ştiu că pare imposibil, 
însă chiar aici, în Londra, sunt bordeluri specializate în 
biciuit. Cunosc o femeie care are unul şi trăieşte foarte bine 
de pe urma lui. 

Kit îşi muşcă buza, curiozitatea de jurnalist întrecându-i 
sentimentele personale. 

— Ţi-a explicat vreodată de ce vin bărbaţii la ea? Dolly 
spune că mulţi dintre clienţii ei sunt bărbaţi foarte 
puternici, cu influenţă, cu responsabilităţi mari. Şi îi excită 
să fie într-o situaţie în care se simt neajutoraţi şi singurul 
scop e sexul. La fel, există femei cărora le place să 
folosească biciul pentru că e singura dată când îi pot 
domina în întregime pe bărbaţi şi mai primesc şi mulţumiri 
pentru asta. 

— Intr-un fel ciudat, are logică. 

— Nu te aştepta la prea multă logică; nu e un subiect 
raţional. Există atât bărbaţi, cât şi femei cu astfel de 
gusturi aparte, iar unii fac cu rândul la ambele capete ale 
biciului şi nu e doar biciuitul. Dolly are clienţi care vorbesc 
cu mare plăcere despre cum au fost bătuţi la fund de bone 
sau de directorii de şcoală când erau copii şi de atunci ei 


caută aceeaşi plăcere în durere. Alţii... Se opri. Nu mai 
contează. Sunt sigur că ai înţeles ideea generală. 

Mâna lui Kit se încleştă pe a lui. 

— Crezi că Kira a fost răpită şi obligată să lucreze într 
asemenea bordel? 

— Puțin probabil; asemenea locuri nu au nevoie să 
răpească angajate. Există femei de societate care vin 
uneori la Dolly şi lucrează gratis. Se răsuci stânjenit, 
dorindu-şi să nu fi fost nevoit să-i explice lui Kit asemenea 
lucruri. Cred că ideea ta iniţială a fost corectă. Kira a fost 
răpită de un bărbat obsedat de ea. Însă, în loc să o violeze, 
are gusturi mai... neobişnuite. După ce a răpit-o, a putut să 
explice ce anume îi producea plăcere şi i-a spus clar că e în 
interesul ei să-i facă pe plac. 

— Vai, Dumnezeule! Kit îşi duse palma la gură, cu o 
expresie îngreţoşată. E revoltător. 

— I s-ar fi putut întâmpla lucruri mult mai rele, rosti grav. 
Asta explică de ce simţi că fizic e bine, chiar dacă 
emoţional e tulburată. 

— Dacă un asemenea bărbat se excită simțindu-se 
neajutorat, se încruntă Kit, atunci de ce o ţine captivă? Tot 
stăpâneşte situaţia, chiar dacă biciul e în mâinile ei. 

— Poate că e incapabil să se lase complet neajutorat 
spuse Lucien, ridicând din umeri. Aşa că nu-i rămâne decât 
să creeze iluzia de supunere, rămânând însă deţinătorul 
controlului absolut. 

— Lucien, tu ai făcut vreodată asemenea lucruri? întrebă 
ea, nepărând prea sigură că voia să ştie răspunsul. 

El zâmbi şi scutură din cap. 

— Dolly s-a oferit să-mi demonstreze plăcerea 
extraordinară de a fi dominat de o artistă ca ea, însă am 
refuzat. Singura plăcere pe care am găsit-o vreodată în 
durere e uşurarea pe care o simt când dispare. Apoi, pentru 
că Kit încă părea nedumerită, adăugă: Multe lucruri 
considerate perverse sunt doar extensii ale unui 
comportament acceptat drept normal. Cei mai mulţi iubiţi 
se amuză în feluri care le produc plăcere amândurora: 


tachinarea sau luptele în joacă sau seducţia prefăcută, de 
exemplu. Unii pur şi simplu merg mai departe. _ 

— Mult mai departe, comentă ea, strâmbându-se. Insă, 
aşa cum explici tu, înţeleg ceva mai bine. Crezi că Dolly ți- 
ar dezvălui numele clienţilor ei? 

— Mă îndoiesc că mi le-ar spune direct, însă poate să 
confirme nume pe care i le sugerez. Nu uita însă: nu ştim 
cu certitudine că ticălosul a trecut pe la ea. 

— E un început. Întreab-o de Mace, Chiswick, Nunfield, 
Westley şi Harford. Deşi nu cred că Harford e răpitorul, e 
posibil să fie implicat direct. Părând că-şi mai revenise, se 
ridică în capul oaselor. Ce te-a făcut să bănuieşti că visele 
urâte vin de la Kira? 

— Eu şi Linnie obişnuiam uneori să avem aceleaşi 
coşmaruri, dar nu ne-am dat seama de asta decât la vârsta 
de nouă ani, când ne-am comparat însemnările după o 
noapte grea. De asemenea, mai este şi ideea de a-i da 
putere celuilalt. Ți-am povestit că făceam asta cu ea, îţi 
aminteşti? 

— Da, însă nu ştiam sigur ce voiai să spui. 

— E greu de explicat, zise el, privind în altă direcţie. 
Când eram mici şi ea era bolnavă, eu stăteam pe patul ei şi, 
ţinând-o de mână, îi spuneam să ia din energia mea. Era un 
fel de joc, însă părea să funcţioneze. Se făcea bine mai 
repede, în timp ce eu oboseam mai repede. Legătura aceea 
a durat până am plecat eu la şcoală. Uneori mă trezeam 
neliniştit şi apoi aflam că Linnie fusese bolnavă. Lucien se 
opri înainte ca amintirea aceea să devină prea dureroasă. 
La fel era şi cu tine şi Kira? 

— Poate că da, fără ca vreuna să-şi fi dat seama. Când 
sunt într-o situaţie dificilă, o chem conştient pe Kira. 
Cumva caut sprijin emoţional, însă probabil iau şi energia 
fizică, fără să vreau neapărat asta. 

— Iar acum e invers, întrucât sora ta are necazuri, astfel 
că ia din puterea ta ca să poată să îndure. Făcu brusc o 
grimasă. Îţi dai seama cât de ciudată ar fi conversaţia asta 
pentru cineva care nu are un frate geamăn? 


— Mie mi se pare cât se poate de logică. Kit tăcu, cu o 
expresie concentrată. Părea slabă şi fragilă între faldurile 
voluminoase ale cămăşii. Cu gulerul descheiat, veşmântul 
se deschidea până la un punct mult sub ce arătau şi cele 
mai îndrăzneţe cămăşi de noapte. Privirea lui se opri pe 
crăpătura întunecată care se întrezărea ademenitor. Era 

mult prea conştient de trupul de sub pânzeturile albe. 
Pentru că fuseseră iubiţi, îi ştia linia adorabilă a taliei şi 
forma sânilor moi liberi, căldura blândă a coapselor ei. 

I se uscă gura. Cu toate că mereu se pricepuse să fie 
răbdător pentru a obţine ceea ce dorea, acea abilitate 
părea să-l fi părăsit. Pasiunea era ca o febră, iar singurul 
medicament era Kit. Mai mult decât orice pe lume îşi dorea 
să facă dragoste cu ea, nu doar ca să-şi satisfacă dorinţa, ci 
şi ca să adâncească apropierea după care tânjise. 

Nu-l ajuta să ştie că avea puterea să o seducă şi să o 
convingă să renunţe la hotărârea de a evita intimitatea 
fizică până nu o găseau pe Kira. Ar fi fost uşor; un sărut 
delicat, o mângâiere pe spatele ei grațios, o mână pe 
genunchi. Fiecare atingere ar fi stârnit o alta. Curând 
pasiunea ei ar fi egalat-o pe a lui şi l-ar fi întâmpinat cu un 
foc inocent. 

Apoi l-ar fi disprețuit pentru egoismul său meschin. 
Rostind în gând toate înjurăturile pe care le cunoştea, 
forţă să-şi ridice privirea şi să rostească pe un ton neutru 

— La ce te gândeşti? Ai o lucire meditativă în ochi. 

— La Marlowe se va juca vineri pentru prima dată Strada 
cu scandal, răspunse ea. E o piesă care a fost populară în 
provincie, iar asta va fi prima reprezentaţie la Londra. 
Rolul meu e de rangul al doilea, aşadar Cassie James nu 
apare pe afişe. Crezi că ai putea să-i inviţi pe principalii 
suspecți la teatru? Ai putea să te uiţi când apar pentru 
prima dată pe scenă şi să remarci dacă vreunul dintre ei 
pare surprins. 

— O idee bună, doar că... Se încruntă. Dacă te vede 
răpitorul, va şti că eşti geamăna Kirei. După cum ai spus tu, 


unii bărbaţi sunt stimulaţi de ideea de a se culca cu 
gemene identice. Iar asta te-ar putea pune în pericol. 

— Chiar dacă voi fi răpită şi eu, măcar o găsesc pe Kira. 

—Nu mai glumi cu asta, Kit, o certă el. Dacă ţi se 
întâmplă ceva... Văzu pe chipul lui ceva ce o făcu să îşi 
coboare privirea. O clipă, emoţii fierbinţi umplură aerul, 
într-un acord tacit, se retraseră amândoi. Mâine o să încerc 
să aranjez o ieşire la teatru, acceptă contele într-un final. 
De acum înainte, nu vreau să te mai duci singură pe 
undeva. Detectivul tău poate să facă pe escorta când nu 
sunt eu cu tine? 

— Cred că da, încuviinţă Kit. Mă protejează aşa cum face 
un câine ciobănesc cu un miel rătăcit. 

—Un om cu capul pe umeri. Lucien o privi gânditor. Mă 
tot întreb. Crezi că ai putea comunica în mod conştient cu 
Kira? Dacă da, probabil ai putea afla ceva despre răpitorul 
ei şi despre locul în care e sechestrată. 

—Vrei să spui că data viitoare când am un coşmar ar 
trebui să încerc să-i pun întrebări Kirei? Se încruntă. Nu 
cred că sunt în stare să-mi controlez aşa visele. Chiar dacă 
aş putea, mă îndoiesc că rezultatele ar fi de vreun folos. 
Coşmarurile sunt doar imagini înceţoşate şi transpunerea 
emoţiilor ei. 

El îi studie expresia, întrebându-se dacă era într-o stare 
de spirit aventuroasă. 

— Decât să aştepţi încă un coşmar şi să speri, am putea 
încerca hipnoza. 

— Am crezut că asta e o escrocherie, spuse ea, făcând 
ochii mari. 

— Nu sunt foarte convins de existenţa magnetismului 
animal despre care vorbeşte doctorul Mesmer, recunoscu 
el, însă tehnicile lui le pot induce o stare de somnolenţă 
oamenilor sensibili. Dacă ai putea stabili un asemenea 
contact cu sora ta, i-aş putea pune întrebări prin tine. 

— Ştii să hipnotizezi? El dădu afirmativ din cap, iar ea 
începu să râdă. Lucien, unde ai învăţat asemenea lucruri? 


—În acest caz, de la un doctor care a studiat cu Mesmer 
şi a continuat să dezvolte metode proprii. Mi s-a părut 
interesant, aşa că i-am cerut să mă înveţe şi pe mine. Nu 
ştiu dacă hipnoza te va ajuta să ajungi la Kira, dar sunt 
destul de sigur că încercarea moarte n-are. 

— In regulă. Işi frecă palmele cu nervozitate de coapse. 
Ce trebuie să fac? 

— Probabil eşti frântă de oboseală, se încruntă el. Poate 
ar trebui să aşteptăm până mâine, după ce te odihneşti. 

— Oboseala scade barierele mentale ale unei persoane. 
Cred că şansele cele mai mari sunt atunci când şi eu şi Kira 
suntem obosite. Kit îl privi cu tristeţe. Ştiu sigur că eu sunt, 
iar dacă ea tocmai a avut de îndurat o întâlnire cu răpitorul 
ei, atunci şi ea este. Merită încercat. 

— Prea bine. Fă-te comodă. Kit se rezemă pe perne, 
astfel încât bustul îi era uşor ridicat, iar Lucien luă o 
lumânare din suportul de pe noptieră şi o ţinu la 
aproximativ un metru distanţă de ea, la un nivel la care o 
vedea fără să se chinuie prea mult. Eşti gata? 

Ea dădu din cap şi netezi păturile peste şolduri, însă în 
ochii ei se citea neliniştea. 

— Nu e mare lucru. E posibil să nu observi absolut nimic 
spuse el pe un ton cât se poate de firesc. Tot ce trebuie să 
faci e să te relaxezi şi să priveşti flacăra. Dreaptă, 
strălucitoare care îţi arde grijile şi oboseala şi te lasă 
liniştită şi calmă. Eşti obosită, foarte obosită, şi acum poţi 
să te relaxezi. Te simţi foarte uşoară şi foarte liniştită, ca 
un fulg care pluteşte în vânt. Continuă într-un registru 
similar, iar tonul vocii lui devenea tot mai blând şi mai fluid, 
ca melasa caldă şi netedă. 

După cum bănuise şi el, Kit era un subiect foarte bun. 
Tensiunea îi părăsi muşchii unul câte unul, iar chipul ei 
rămase liniştit şi privirea fixată pe flacără. Când consideră 
că era pregătită, rosti: 

— Braţul tău stâng e foarte uşor, atât de uşor, încât vrea 
să plutească în aer. Lasă-l să plutească liber. Ea ridică încet 
braţul, până la vreo treizeci de centimetri deasupra păturii. 


Bine, foarte bine, Kit, o lăudă el. Acum mâna ta e mai grea. 
Coboar-o din nou. Braţul ei moale se lăsă pe cuvertură. In 
timp ce se pregătea pentru următorul pas, trezi cu dorinţa 
ciudată de a o întreba dacă îl iubea. Îşi înăbuşi acel gând. 
Nu era timpul sau locul pentru aşa ceva nu ştia sigur dacă 
dorea să audă adevărul. Găseşte-o pe Kira, murmură el. E 
obosită şi singură şi se va simţi mai bine dacă ştie că eşti 
acolo. O simţi? Ochii cenuşii ai lui Kit se aprinseră. 
—Da. Kira, Kira, draga mea... 


Interludiu 


Fra înfiorător de obosită după plecarea lui, însă găsi 
puterea să-şi scoată costumul acela pe care il ura. Apoi se 
frecă pe tot corpul cu un prosop aspru, căci, cu toate că nu 
o folosise niciodată în scopuri sexuale, mereu se simţise 
murdară după asemenea şedinţe. In seara aceea fusese mai 
rău ca de obicei, căci făcuse aluzii la soarta ei şi îi fusese 
greu să nu se lase pradă terorii. 

Işi puse cea mai lungă şi mai cenuşie cămaşă pe care o 
avea în şifonier şi se intinse să adoarmă. Mai devreme îşi 
jurase să nu-şi plângă de milă, dar îi era greu să-şi înfrângă 
disperarea. 

Ca întotdeauna, folosi drept scut gândul la sora ei. Ştiu 
că nu era singură şi asta o alina cu adevărat. 

Mintea ei aluneca spre somn când simţi o prezenţă caldă 
şi blândă, întrebătoare: 

—Kira? 

— Kit! rămase atât de uimită încât sări din pat complet 
trează, încercând să-şi atingă sora. Senzaţia de legătură 
dintre ele dispăru. 

Spaimă, pierdere, singurătate. 

După o perioadă de zbucium mintal disperat, îşi dădu 
seama că trebuia să se relaxeze ca să poată restabili 
contactul cu determinarea care o ţinuse cu mintea întreagă 
până atunci, se linişti din nou. Apoi îşi deschise mintea 
către geamăna ei. 


Capitolul 28 


—A dispărut! strigă Kit, cu chipul contorsionat. 

—Relaxează-te, stai liniştită, spuse Lucien pe un ton 
alinător. Probabil Kira s-a speriat. Lasă-i ceva timp să te 
găsească. 

Trecură câteva minute încordate, apoi Kit răsuflă încet, 
uşurată. Intrase din nou în legătură cu sora ei. 

— Kira e în Londra sau la ţară? întrebă Lucien. 

— La... ţară, răspunse Kit, încreţindu-şi fruntea. 

— Ştie unde e? 

Când Kit păru confuză, el îi propuse: 

— Vizualizează o hartă a Marii Britanii cu o cruce în 
dreptul Londrei. Are idee unde se află faţă de Londra? 
După un minut de tăcere, sugeră din nou: La nord? Vest? 
Sud? Est? 

—Nu ştiu, zise Kit agitată. După o pauză lungă, continuă: 
însă... nu e departe de oraş. Probabil vreo două ore. 

Dacă într-adevăr era adevărat, asta le restrângea foarte 
mult posibilităţile. 

— Cum arată închisoarea ei? 

— Întuneric. Mereu întuneric, doar lămpi. Linişte. 
Paznici. Cearşaful de pe sânii ei se ridica şi cobora, în 
vreme respiraţia îi devenea tot mai greoaie. Are condiţii, 
însă e îngrozitor să nu vezi soarele. 

— Ştie cine e răpitorul ei? 

Kit ţipă îngrozită. 

— Nu! Nu! 

— E în regulă, Kit, eşti în siguranţă, spuse el rapid. 
Spune-i Kirei că o vom găsi şi va fi şi ea în siguranţă. 

În loc să o aline, vorbele lui îi stârniră o nelinişte şi mai 
mare. 

— Nu mai e timp! Soarele... soarele moare şi nu va mai 
vedea următorul an. Lacrimile îi curgeau pe obraji. Şopti 
dezolată: Nu plânge, Kira, te rog, nu plânge, nu pot îndura. 


Durerea ei era sfâşietoare. Lucien lăsă lumânarea şi îi luă 
mâna. 

— Te căutăm, Kira, spuse el apăsat. Când te vom găsi, te 
vom aduce imediat acasă. 

Chipul lui Kit se schimonosi. 

— Vreau să vin acasă acum. 

— Cu cât ne spui mai multe despre situaţia în care te afli 
cu atât te vom găsi mai repede, Kira. Ne poţi spune despre 
răpitorul tău ceva ce ne-ar ajuta să-l recunoaştem? 

— Un... un diavol lung din focurile iadului. Kit dădu 
agitată din cap. Vreau să plec! 

Era vremea să-i pună capăt, înainte ca unul dintre ei trei 
să se prăbuşească de tot. Lucien trase adânc aer în piept, 
apoi rosti pe un ton neutru: 

— Spune-i Kirei că o iubeşti, Kit. Că o iubeşti şi că nu 
trebuie să dispere. 

Exasperarea lui Kit începu să se risipească. 

— Te iubesc, Kira. Mereu. 

— O să număr de la unu la zece, iar când ajung la zece 
te vei trezi şi îţi vei aminti ce s-a întâmplat. Unu... doi.. 

Când ajunse la zece, spuse aspru: 

— Trezeşte-te, Kit. 

Ea clipi, iar ochii ei deveniră din nou atenţi. _ 

— A mers, îngăimă ea pe o voce abia auzită. Işi frecă 
fruntea cu dosul palmei. Însă, Doamne sfinte, în viaţa mea 
nu am fost atât de obosită. A fost mai epuizant decât 
coşmarurile. 

El se întinse şi o îmbrăţişă, dorind să-i încălzească trupul 
tremurând. _ 

— Te-ai descurcat minunat. ţi aminteşti? 

— Da. A fost ciudat. Kit se opri şi respiră de câteva ori. 
Ştia că doream informaţii, însă parcă nu puteam să 
comunicăm prin cuvinte, oricât de mult am fi încercat. In 
mare parte erau emoţii cu câteva imagini. Frustrant. 

— Presupun că „un diavol lung” înseamnă că răpitorul e 
înalt şi probabil slab. Aşa ţi se pare şi ţie? 


—Da, se potriveşte cu amintirea vagă a bărbatului din 
coşmarul meu. Uitasem până acum. Îşi frecă tâmpla. Am 
spus ceva despre flăcările iadului? 

— Da. Bănuiala mea e că aşa a tradus mintea ta ideea de 
Diavol. Asta e ceea ce presupuneam şi noi, însă e bine să 
avem confirmarea. De asemenea, am mai aflat că sora ta se 
află în afara Londrei, însă nu prea departe, şi e ţinută într-o 
structură închisă şi izolată. Se încruntă. Asta poate aproape 
orice, de la o căsuţă cu ferestrele acoperite până la o 
închisoare subterană. Ai mai avut şi alte impresii cărora nu 
le-ai dat glas? 

—Doar că se teme că în curând i se va întâmpla ceva 
grozitor. Kit se cutremură. Timpul se scurge mult prea 
repede. _ 

—Aminteşte-ţi că totuşi facem un pas înainte. Incepând 
de mâine o să-i pun sub urmărire pe toţi suspecţii tăi. Poate 
că răpitorul ne va duce direct la sora ta. O să mai încerc 
aflu şi ce proprietăţi deţin aceşti bărbaţi la distanţă de două 
ore de Londra, din moment ce ea se poate afla într-una 
dintre ele. Rămase pe gânduri, mângâindu-i uşor braţul cu 
degetele. O să cercetez dosarele despre Diavoli pe care le- 
am strâns în timp ce căutam spionul. Nu cred că e nimic 
relevant în ele, însă nu se ştie niciodată. 

—Ar prinde bine, aprobă Kit. Cercetările mele au fost 
uitate pentru că nu aveam resurse, însă nu exclud 
posibilitatea ca cel pe care îl caut să fie cineva la care nu 
m-aş fi gândit. Se cutremură din nou. Chiar dacă 
identificăm vinovatul, cum o vom putea găsi pe Kira? 

— Te vom folosi pe tine ca beţişor fermecat. Din câte 
spui, dacă ne apropiem de locul în care este ţinută, sigur 
vei găsi. 

Kit îşi muşcă buza. 

— Dacă distanţa nu e prea mare; însă cred că o pot simţi 
de la un kilometru şi ceva. 

— Am putea scotoci moşia în timpul nopţii, parcurgând-o 
în lung şi în lat după un model care să acoperi întreaga 
proprietate. O trase lângă el, gândindu-se cât de obosită şi 


fragilă se simţea. Îl durea să ştie că nu o putea proteja de 
ceea ce se temea mai mult. |i se cere mult, pisoiaş, 
murmură el. 

__— Fac tot ceea ce trebuie, spuse ea, cu umbre sub ochi. 
Insă când o vom găsi, cum o vom scoate de acolo? Cred că 
e păzită bine. 

— O să intrăm şi o să o eliberăm. Vărul tău Jason va dori 
să ne însoţească, şi mi se pare un bărbat destul de capabil. 
O să-l mai chem şi pe cel mai periculos dintre prietenii mei. 
Cu aşa o echipă, o putem scoate pe Kira chiar şi din Turnul 
Londrei. Începu să-i maseze spatele, ca să-i înlăture 
oboseala. Incearcă să te relaxezi, Kit. Vom face tot ce e 
omeneşte posibil să o aducem în siguranţă. 

— Mă linişteşti. Închise ochii şi îşi îngropă faţa în spaţiul 
dintre gâtul şi umărul lui. Curând, Lucien îi simţi pe gât 
respiraţia regulată. E 

Privi tavanul învăluit în umbră, cu chipul sumbru. In 

ciuda încrederii pe care i-o arătase, era foarte îngrijorat. 
Erau prea multe posibilităţi şi, dacă mesajul de la Kira era 
corect, rămăsese prea puţin timp. Monstrul care o răpise ar 
fi fost în stare să se sature de jucăria lui şi să o ucidă ca să- 
şi găsească altă femeie pe care să o tortureze. 

Depindeau multe de legătura fragilă pe care o avea Kit 
cu sora ei. Pentru ea era o greutate devastatoare; dacă nu o 
găseau pe Kira la timp, Kit nu avea să şi-o ierte niciodată. 
Ar fi fost condamnată la vinovăţie şi singurătate, la senzaţia 
de pustietate care îl bântuise pe Lucien aproape toată 
viaţa. Nu dorea asta nimănui, cu atât mai puţin lui Kit. Şi, 
într-un fel egoist, se temea că dacă sora ei murea, Kit nu 
avea să-l mai accepte vreodată pe Lucien în preajma ei 
deoarece nu reuşise să o salveze pe Kira. Chiar şi gândul 
acela îi încorda muşchii. 

Când se asigură că ea dormea, se desprinse cu grijă din 
braţele ei, cobori din pat şi se duse la birou. Apoi scrise un 
bilet succint: Michael, am nevoie de ajutorul tău. Poţi veni 
imediat la Londra? Lucien. 


În exterior scrise „Lord Michael Kenyon, Conacul Bryn, 
Penreith, Caermarthenshire, ara Galilor”. Apoi scurse 
ceară să sigileze plicul şi apăsă sigiliul Strathmore de pe 
inelul său. La prima oră a dimineţii avea să trimită biletul 
prin curier special. Dacă era nevoie de un raid în stil 
militar, Michael era nepreţuit. Dar întâi trebuiau să afle 
unde era Kira. 

Se strecură din nou în pat lângă Kit, dorindu-şi din tot 
sufletul să nu-i înşele încrederea. 


Lucien se opri în prag. 

-—Bună dimineaţa, Dolly. Lacheul tău mi-a spus să urc 
direct. 

Blonda strălucitoare care stătea aplecată deasupra unui 
registru contabil ridică privirea cu un zâmbet pe chip. 

—Strathmore, ce surpriză neaşteptată. Ai venit să-ţi mai 
condimentezi viaţa nesărată? 

El zâmbi la rândul său şi închise uşa în urma lui. 

—Hai, hai, aminteşte-ţi de târgul nostru. Eu nu-ţi zic că 
eşti o perversă dezgustătoare, iar tu nu-mi zici că sunt un 
puritan lipsit de imaginaţie care ar plictisi-o la culme pe 
orice femeie normală. 

Ea se rezemă în fotoliu, râzând. 

— Mereu mi-au plăcut glumele tale despre afacerea mea. 
Cei mai mulţi bărbaţi fie consideră că sunt cea mai 
ticăloasă fiinţă de la Eva încoace, fie mă iau pe mine şi 
munca mea atât de în serios, încât uită că ar trebui să se 
distreze. 

—Ai câteva minute? 

— Aştept un domn dintr-o clipă în alta, spuse ea făcând 
un semn nepăsător cu mâna, însă lasă-l să aştepte. 
Frustrarea o să-l stârnească şi mai mult. Luă un evantai 
enorm din pene de struţ de pe birou, apoi se ridică făcu o 
piruetă cu o mână în şold. Este o rochie nouă. Ce zici o să-i 
înnebunească pe drăguţi? 

Lucien îi inspectă solemn spectaculoasa rochie roşie de 
catifea. Probabil purta un corset feroce, căci trupul prea 


voluptuos era foarte bine scos în evidenţă ca să i se vadă 
cât se putea de mult din formele uluitoare, afişate printr-un 
decolteu care l-ar fi făcut până şi pe un sfânt să roşească. 
lar când se întoarse, văzu că fusta avea tăietura până la 
coapsă, care dezvăluiau cizme de călărie, pinteni de argint 
şi ciorapi de dantelă neagră. 

— Nu e cam conservatoare? întrebă el. Acum câteva 
săptămâni am văzut o ducesă într-o rochie asemănătoare 
numai că a ei era mai îndrăzneață. 

— Bestie ce eşti! Il lovi uşor cu evantaiul. Acesta îi înţepă 
dosul palmei, iar el văzu că penele moi ascundeau bice 
subţiri de piele care provocau durere dacă erau aplicate cu 
mai multă forţă. Frumuseţea şi durerea împletite laolaltă o 
metaforă perfectă a abilităţilor speciale ale lui Dolly. 

— Recunosc că nu e întotdeauna uşor să fii mai vulgar 
decât unele dintre doamnele de societate, însă eu sunt 
femeia care reuşeşte şi asta. Se aşeză şi îşi încrucişă 
picioarele, iar crăpătura fustei scoase la iveală picioarele 
frumoase, acoperite în dantelă neagră până la jumătatea 
coapsei. Stai jos. Imi imaginez că nu e o vizită de curtoazie. 

— Mă tem că nu. Se aşeză şi el, cu o expresie serioasă 

apoi scoase o foaie de hârtie şi i-o întinse. Vreunul din 
aceşti bărbaţi e client de-al tău? 

— Strathmore, ştii că nu discut despre astfel de lucruri 
replică ea dezaprobator. Domnii care vin la mine se 
aşteaptă la discreţie. 

— Inţeleg şi respect acest lucru, dar sper că de data asta 
te vei abate de la regulă. E foarte posibil ca unul din aceşti 
bărbaţi să fi răpit o actriţă tânără de condiţie bună 
obligând-o să participe la genul de activităţi care le plac 
clienţilor tăi. 

—Asta nu e bine, se posomori Dolly. Jocurile sunt bune 
numai dacă fiecare participă de bunăvoie şi respectă 
limitele impuse de celălalt. Cel mai bine iese când chiar îi 
pasă. Citi lista. Sigur nu e primul, Harford. Il ştiu din 
auzite, însă nu a fost niciodată aici. Mai trece pe la bordelul 


unei prietene. Cred că e un individ cu gusturi clasice, ca 
tine. 

— Aş prefera să nu mă compari cu Harford, ripostă 
Lucien lovit în amorul-propriu. Ea zâmbi şi privi din nou 
lista. 

— Ceilalţi au trecut toţi pe aici, dar niciunul nu e chiar un 
obişnuit de-al casei. Vin mai mult pentru diversitate. Mace 
e un dominator, se pricepe destul de bine să disciplineze. 
Chiswick e şi aşa şi aşa, uneori e stăpânul, alteori sclavul. 
Westley e strict pasiv - îi plac cătuşele şi o ia razna când e 
gâdilat la tălpi. Nunfield. Bătu pe hârtie cu unghia lungă şi 
ascuţită. Merge prea departe. După ultima lui vizită i-am 
spus să nu se mai întoarcă. 

—După cum îi cunoşti tu pe aceşti bărbaţi, pe cine ai 
băinui că ar fi capabil de o răpire? 

—Poate Nunfield, decise ea după un moment de şovâială, 
însă e greu de spus. Toţi sunt oameni deprinşi să facă doar 
ce vor. Aici ar intra şi răpirea şi biciuirea unei fete care nu 
s-a supus. 

—De fapt, am motive să cred că tânăra e obligată să facă 
pe stăpâna. 

— Ciudat, răspunse Dolly, ţuguind buzele. Nu m-aş 
aştepta ca un bărbat căruia îi place să fie dominat să 
încerce ceva atât de agresiv precum răpirea. Şi totuşi, nu 
se ştie niciodată. li întinse din nou lista. Sper că ţi-am fost 
ajutor. 

— Da. Se ridică în picioare. Mulţumesc, Dolly. Chiar 
apreciez. 

— Spune-mi dacă o găseşti pe fată, îi ceru ea pe un ton 
sumbru. Un nenorocit care ar răpi o tânără ca să o oblige 
să facă ceva împotriva voinţei ei e capabil de orice. 

— De asta mi-e teamă, răspunse Lucien încet. 


Lucien lucra în biroul său când apăru Jason Travel după o 
odihnă îndelungată. Îmbăiat, ras şi îmbrăcat cu hainele 
gazdei sale arăta chiar prezentabil, cu toate că veşmintele 


îi atârnau pe trupul prea slab. Contele îi făcu semn să intre 
în birou. 

— Bună ziua. Cum te simţi? 

Americanul intră şi începu să păşească agitat prin 
cameră. 

— Ceva mai întreg la minte decât cu o noapte în urmă 
însă nu exclud posibilitatea să fi făcut febră în închisoare şi 
toate astea să fie o halucinație de fapt. 

— Servitorii mei s-au purtat frumos cu tine? 

— Da. Ochii lui negri luciră amuzaţi. Toţi mă strigă Lord 
Markland. Mi-e greu să ţin minte că la mine se referă. 

Lucien se rezemă de scaunul lui de stejar. 

— Mi s-a părut o precauţie rezonabilă. Cu toate că eşti 
căutat de autorităţi, nu vor face legătura între un conte şi 
un prizonier de război evadat. 

— Cu siguranţă mie chiar mi-e greu să fac legătura. 
Privirea americanului se plimbă peste rafturile pline de 
cărţi legate în piele, peste mobila frumoasă lustruită cu 
ceară, peste covorul gros de sub picioarele sale. Tot ce văd 
aici este un adevărat ospăț al simţurilor. După cenuşiul 
galerelor e mai degrabă copleşitor. La micul dejun am băut 
cafea, am mâncat un ou fiert moale şi pâine prăjită. 
Ambrozie. Atinse petalele unui buchet de flori proaspete 
care parfumau încăperea, mângâind cu reverență suprafaţa 
mătăsoasă. Am înţeles de la servitori că şi tu eşti lord. 

Lucien înclină protocolar capul. 

— Al nouălea conte de Strathmore, ultimul dintr-o linie 
lungă de bărbaţi care au ştiut ce spate să apere într-o luptă 
pentru putere şi să plece de la un joc de cărţi când erau 
câştigători. Nu sunt cele mai eroice trăsături, însă ele au 
asigurat longevitatea familiei. 

—Să fii lord nu înseamnă că trebuie să fii complet lipsit 
de merite, comentă Jason după ce îşi studie gazda. 

— Caracterul direct al americanilor e înviorător, remarcă 
Lucien zâmbind. 

—lImi pare rău, răspunse celălalt roşind. Nu am vrut să 
sune chiar aşa. Am uitat cum să mă port într-o societate 


normală. Ridică o clepsidră veche care stătea pe bibliotecă 
şi mângâie lemnul de nuc lustruit, apoi o întoarse şi urmări 
nisipul alb scurgându-se din globul de deasupra în cel de 
dedesubt. Am pierdut doi ani din viaţă absolut degeaba. 

— Cu timpul, toate amintirile neplăcute se vor şterge, îl 
încurajă Lucien. Cel puţin aşa îmi spune un prieten care a 
trecut câţiva ani îngrozitori luptându-se cu francezii în 
Spania. Eşti binevenit să stai aici cât vrei; după cum vezi, e 
loc destul. Sau, dacă preferi, te pot ajuta să mergi pe 
continent, de unde poţi să iei un vas spre America sau să 
aştepţi în siguranţă sfârşitul războiului. Există şanse mari 
până la finalul anului să se semneze un tratat de pace. 

—Aşa să fie. Insă nu plec din Anglia fără să aflu ce e cu 
Kira. Aşeză clepsidra din nou pe raft, apoi continuă: Aşa că 
mă voi bucura de ospitalitatea ta, însă te rog să îmi ţii şirul 
cheltuielilor. Işi trecu degetul peste lâna fină a hainei 
albastre. Am transportat în corăbiile mele suficiente 
materiale cât să recunosc o țesătură de calitate când o văd. 

—O să ţin seama de fiecare monedă şi o să-ţi percep şi o 
mică dobândă, îl asigură Lucien calm. 

—[Iţi mulţumesc că mă amuzi. Expresia lui Jason se 
întunecă. Acum spune-mi tot ce ştii despre dispariţia Kirei. 
l.ucien îi povesti tot ce ştiau sau bănuiau. Termină cu 
descrierea coşmarului lui Kit şi cu informaţiile fragmentare 
obţinute prin hipnoză, repetând cuvintele cât de exact 
putea. 

Chipul americanului deveni rigid, doar ochii îi trădau 
emoția. La finalul povestirii spuse cu o precizie letală: 

— Când îl vom găsi pe cel care a răpit-o pe Kira, o să-l tai 
în bucăţi foarte mici cu un cuţit foarte bont. 

— S-ar putea să stai la coadă pentru acest privilegiu, 
replică Lucien. 

— Partea aceea în care ea nu apucă anul următor... cred 
că a vrut să spună la propriu? Dumnezeule, mai sunt doar 
vreo două săptămâni până în ianuarie! 

— În câteva zile vom avea suficiente informaţii cât să 
acţionăm. Cu toate că vorbele lui erau liniştitoare, privirea 


lui Lucien se opri pe clepsidră. Nu putea să scape de 
gândul înfiorător că orele de viaţă ale Kirei se scurgeau la 
fel de inevitabil precum nisipul. Iar dacă ea murea, ar fi 
putut-o pierde pe Kit pentru totdeauna din cauza durerii. 


Capitolul 29 


Lordul Chiswick privi atent peste balustrada lojii. 

— De câte ori merg la teatru, am o dorinţă aproape 
irezistibilă să arunc cu fructe putrezite în fiinţele mărunte 
de jos. 

— Actorii nu ţi-ar mulţumi pentru asta, remarcă Lucien. 
Fructele ar sfârşi aproape sigur aruncate în ei. 

— Doar dacă actorii merită asta, sunt sigur, comentă 
lordul Mace în timp ce priza tutun. 

— Poate că ar trebui să o chemăm aici pe o fată care 
vinde portocale şi să-i cumpărăm tot stocul în caz că e 
nevoie, opină Nunfield. 

— Nu cred că se va azvârli cu fructe putrede în seara 
asta, adăugă Ives vesel. Am auzit că piesa e amuzantă. 

— Sper şi eu, mârâi Nunfield. Altfel o să fiu nevoit să plec 
la jumătate, Strathmore. S-a deschis un nou club de locuri 
în Pall Mall şi se spune că e destul de special, aşa că aş 
vrea să dau pe-acolo în seara asta. 

— Dacă piesa e plictisitoare, vin cu tine, spuse Lucien pe 
un ton firesc. Avea noroc că toţi suspecţii lui, mai puţin 
Harford, îi acceptaseră invitaţia la teatru. Ca să nu dea de 
bănuit, îl invitase şi pe lordul Ives, care era întotdeauna 
dornic să meargă la Marlowe ca să o admire pe Cleo a lui. 

Cea mai mare parte a lumii mondene plecase din oraş ca 
să-şi petreacă sărbătorile la moşie, aşa că multe loji erau 
goale. Insă galeria şi sala erau pline de londonezi 
nerăbdători să vadă prima reprezentaţie a Străzii cu 
scandal. 

Ca să înşele vigilenţa autorităţilor, programul se deschise 
cu un concerto grosso interpretat de o orchestră mică, faţă 
de care publicul nu manifestă nici un entuziasm. 

Se lăsă tăcerea abia după ce muzica se sfârşi şi începu 
primul act. Povestea era despre încercările infame ale unul 
negustor corupt de a-l discredita pe un oficial cinstit al 


guvernului, Sir Digby Upright (Însăşi ideea de oficial 
cinstit al guvernului stârni un hohot de râs.) 

Dialogul era isteţ şi foarte la obiect, inspirat din 
problemele curente, de la extravaganţele prințului regent 
până la negocierile de pace de la Viena şi Ghent. Tot 
publicul se distra pe cinste, chiar şi sofisticații din loja lui 
Lucien. 

Scena culminantă a primului act era un bal dat de Sir 
Digby ca să anunţe logodna fiicei sale. Insă, fără ca el să 
ştie, duşmanul său intenţiona să-l facă de râs în faţa 
oaspeţilor, printre care se numărau membri importanţi ai 
guvernului. Scena începu când Sir Digby se opri din dansat 
ca să-i prezinte pe fiica lui cea timidă, jucată de Cleo 
Farnsworth foarte cuviincioasă, şi pe frumosul ei logodnic. 

Indată ce făcu anunţul, doi actori intrară pe scenă cu un 
covor enorm făcut sul pe care-l desfăşurară în mijlocul sălii 
de bal. Unduitoare ca un şarpe, Kit ieşi din covor cu o 
perucă blondă şi o rochie de satin roşie aproape la fel de 
îndrăzneață ca aceea pe care o purtase Dolly. Avea un 
decolteu foarte generos şi, pe deasupra, spatele era tăiat 
până aproape de talie, dezvăluind o porţiune ademenitoare 
de piele albă. 

Lucien se poziţionase într-un capăt al lojii ca să-i poată 
observa pe tovarăşii săi fără să fie băgat de seamă. La 
apariţia lui Kit, Ives şi Westley se mulţumiră să râdă 
împreună cu restul publicului. Chiswick se aplecă şi îşi 
sprijini mâinile pe balustradă, cu o expresie concentrată 
părând foarte natural, Nunfield se lăsă pe spate şi bătu cu 
degetele pe genunchi, menţinându-şi privirea fixată asupra 
scenei. Mace nu avu nicio reacţie, doar o mică strângere a 
gurii. 

Lucien blestemă umbrele care acopereau nuanțele 
expresiilor. Cu toate că nu se aşteptase ca ticălosul să sară 
şi să strige „Eu sunt vinovatul!”, sperase să remarce o 
aluzie, un semn de uimire sau de disconfort la vederea lui 
„Cassie James”. Oricum, lipsa de reacţie nu dovedea nimic; 


toţi discipolii erau experţi în jocuri de noroc, obişnuiţi să-şi 
controleze perfect mimica. 

Spre oroarea lui Sir Digby, Kit îl sărută dând de înţeles că 
erau familiari, le insultă pe soţia şi pe fiica lui, flirtă cu 
logodnicul vrăjit şi le spuse vesel oaspeţilor că „Diggy” 
întreținea în stil mare pentru că făcea mulţi bani din mită. 
Când Sir Digby încercă să protesteze, îi făcu semn să tacă 
printr-o mişcare languroasă a mâinii - o femeie splendidă 
care se bucura de puterea ei asupra bărbaţilor. 

Kit se întoarse spre public, iar privirea ei se opri preţ de 
o clipă asupra lojii lui Lucien. Apoi, în sunet de tobe, se 
învârti într-un dans de fuste plutitoare şi picioare subţiri şi 
frumoase. Lucien încercă să-şi urmărească tovarăşii, însă 
privirea lui era atrasă irezistibil de Kit. Vitalitatea şi 
prezenţa ei scenică atrăgeau atenţia întregului public. 

Mişcările ei aveau o senzualitate nouă. In figăncuşa 
picase foarte bine pasiunea. Acum, pasiunea devenise parte 
din ea. Fiecare mişcare a mâinii, fiecare unduire graţioasă 
a gâtului, fiecare privire ademenitoare erau promisiune de 
plăcere lumească. Trupul i se încordă de dorinţă. Cele două 
zile de când n-o mai văzuse i se păruseră o veşnicie. 

Un ropot brusc de aplauze izbucni când fustele ei se 
ridicară suficient de mult cât să-i dezvăluie fluturele tatuat. 
Era sfâşiat între dorinţa de a-i tortura pe toţi bărbaţii în 
public care tânjeau după ea şi mândria masculină primitivă 
că el era singurul care sărutase acel fluture ademenitor, 
singurul care îi ştia secretele trupului şi limpezi- mea 
sufletului. 

Şi ştia că era cât pe ce să înnebunească de-a binelea. Şi 
să nu-şi mai revină decât dacă fata se căsătorea cu el. 

La finalul dansului, Kit îşi luă o postură graţioasă de 
slugărnicie la picioarele unui Sir Digby împietrit. Soţia şi 
fiica lui ieşiră furioase din scenă, tânăra trăgându-l după ea 
pe logodnicul şovăielnic. Lor le urmară oaspeţii mânioşi, 
lăsându-l pe Sir Digby singur cu amanta lui închipuită. Kit 
sări în picioare, îi aruncă un sărut din vârful degetelor şi 


ieşi ţopăind, lăsând-l pe bietul oficial singur printre ruinele 
vieţii lui. 

Actul se sfârşi cu un ropot de aplauze. Lordul Chiswick 
exclamă cu un entuziasm neobişnuit: 

— Ce actriţă delicioasă! 

— Aşa e, aprobă Sir James. Ştie cineva cum o cheamă 

— Cassie James. Nunfield inhală tutun, apoi îi întinse 
cutia lui Mace, care făcu la fel. l-am oferit fetei protecţia 
mea, însă m-a refuzat, din păcate. Poate ar trebui să încerc 
din nou cu termeni mai generoşi. Privirea lui se opri asupra 
lui Lucien. Sigur, e posibil să aibă deja un protector. 
Amuzamentul ironic din ochii lui dovedea că auzise cum 
Lucien o luase în braţe pe Kit din camera de primire, însă 
nu era nici urmă de gelozie în expresia lui. Oare toleranța 
lui era autentică, sau prefăcută? Imposibil de spus. 

— M-am săturat de actriţe, bolborosi Mace. O specie 
lacomă şi obsedată de propria persoană. Prefer nevestele 
plictisite. Sunt mult mai ieftine şi mai recunoscătoare că le 
dai atenţie. Se ridică în picioare. Mă duc să-mi întind un pic 
picioarele înainte de următorul act. 

Ceilalţi bărbaţi se ridicară şi ei să bea ceva sau să 
viziteze celelalte loji, lăsându-l pe Lucien singur să-şi pună 
în ordine observaţiile. Se pregătea să coboare şi el, când un 
al şaselea simţ îl făcu să ridice privirea chiar când Kit intra 
în loja lui. Purta o mantie închisă la culoare, cu gluga trasă 
peste păr; părea pură şi modestă ca o măicuţă medievală. 

O clipă pur şi simplu se priviră. Apoi erau unul în braţele 
celuilalt. Trupul ei era cald şi flexibil de la mişcările de 
dans, iar sărutul ei era la fel de flămând ca al lui. Se 
îmbrăţişară timp de câteva momente nebune, până când ea 
întoarse capul cu un zâmbet trist. 

—De fapt venisem să te întreb dacă ai aflat ceva. 

— Nu ar trebui să vorbim aici, spuse el, amintindu-şi 
unde se aflau. Se pot întoarce dintr-un moment în altul. 

— Ştiu. Inainte de spectacol m-am interesat şi am aflat că 
loja de la capătul acestui rând e goală. Putem vorbi acolo. 


Trase cu ochiul pe coridor, apoi îl luă de mână şi îl conduse 
rapid spre locul respectiv. 

Kit făcuse o alegere bună, căci loja avea o formă ciudată, 
adâncă, iar interiorul era atât de întunecat, încât era 
aproape sigur că nu-i vedea nimeni. Totuşi, de dragul 
discreţiei, o luă în braţe în spatele lojii. Dacă îi vedea 
cineva, ar fi presupus că erau doi iubiţi care se sărutau pe 
ascuns, îi şopti la ureche tot ceea ce-i spusese Dolly şi 
propriile ale observaţii despre tovarăşii lui de la teatru. 

După ce termină de vorbit, fata rămase tăcută, vizibil 
dezamăgită. 

—lmi pare rău, pisoiaş, încheie el trist. Poate că mi-a 
scăpat ceva, însă când ai început să dansezi n-am mai putut 
să-mi întorc privirea de la tine. Şi nici ceilalţi. Ai fost 
superbă. 

—Am dansat pentru tine, spuse ea atât de încet, încât 
abia o auzi. _ 

—Asta sperasem şi eu. Işi strecură mâinile pe sub 
pelerina ei. Incă purta rochia cu spatele aproape gol, aşa că 
începu să îi mângâie umerii catifelaţi. Să o atingă pe sub 
rochie îi dădea senzaţia delicioasă a unui act interzis. 

Ea tremură uşor, iar ochii cenuşii i se întunecară, cu 
tonul foarte coborât, ca şi când ar fi făcut un efort să-şi 
amintească subiectul, întrebă: 

— Dacă ar fi să presupui, din pură intuiţie, pe care dintre 
ei patru l-ai suspecta de răpire? 

— Pe Mace. Cu toate că replica lui venise aproape 
imediat, îi luă mai mult să-şi analizeze motivele. A avut 
reacţia cel mai puţin vizibilă, până într-acolo încât dădea de 
bănuit, căci toţi bărbaţii din teatru erau vrâăjiţi de jocul tău. 
Şi, fără îndoială, e capabil de cruzime şi e nemilos 

— Prietena ta Dolly spune că e genul căruia îi place să 
ţină biciul în mână, îi aminti Kit. De ce ar obliga o femeie 
să-l maltrateze? 

— Nu ştiu. Lucien îi dădu uşor gluga pe spate. Şuviţele 
lungi şi blonde cădeau în inele încâlcite. Abia vizibilă de 
sub perucă, urechea ei era mică şi delicată, la fel de 


frumoasă ca un mugur de primăvară. Îi urmă cu limba 
forma pavilionului. Un gust dulce-sărat, un parfum 
amestecat de condimente şi femeie. Spunându-şi din nou că 
trebuie să-şi vadă de treabă, adăugă: însă Dolly a mai 
subliniat şi că e imposibil să îţi dai seama de ce e în stare 
un asemenea om. 

Kit respira greu, mâinile ei deschizându-se şi închizându- 
se pe spatele lui. 

— Dar... dar Nunfield? El a recunoscut că a vrut să o facă 
pe Kira amanta lui. 

Mâinile lui coborâră pe sub mantie, peste pielea netedă 
ca satinul, apoi peste rochia strânsă cu şireturi. In cele din 
urmă îi prinse fesele tari. Strânse uşor, modelând în palmă 
formele rotunde ademenitoare. 

— Nu arăta deloc ca un pretendent atât de obsedat încât 
să fi recurs la răpire. Sigur, Nunfield poate să fie un actor 
perfect care se bucură în secret că o are pe Kira ascunsă 
undeva. 

— Şi Chiswick? 

— S-a purtat ca şi când nu ar fi văzut-o niciodată pe 
Cassie James. Poate chiar n-a văzut-o; nu cred că merge 
prea des la teatru. Deşi Lucien ştia că trebuia să se 
desprindă de Kit, mâinile lui refuzau să-i dea drumul din 
strânsoare. Pe jumătate amuzat şi pe jumătate furios pe el 
însuşi, adăugă: e greu să fiu raţional când eşti în braţele 
mele. 

Înţeleg exact ce vrei să spui. Se aplecă timid şi îşi trecu 
vârful limbii peste obrazul lui. Căldura îl invadă. Îşi ţinu 
răsuflarea, sperând să nu se oprească. 

Kit îi făcu în tăcere pe plac, buzele ei moi găsind spaţiul 
de sub urechea lui. Il cuprinseră mici frisoane de plăcere, o 
furtună care deja se înteţea cu fulgere când ea îi muşcă 
uşor lobul urechii. Intoarse capul şi se sărutară cu un 
abandon complet. Era în egală măsură Kathryn cea 
rezervată şi Cassie cea strălucitoare şi Kit cu privirea lim- 
pede. Lucien îşi înteţi strânsoarea, iar pântecele ei îi simţi 
carnea întărită. 


Undeva departe, foarte departe de îmbrăţişarea lor 
fierbinte, spectatorii se întoarseră la locurile lor, tuşind şi 
făcând zgomot. Ştiind că trebuia să se oprească, el spuse 
cu răsuflarea tăiată: 

— Presupun că trebuie să cobori acum pentru actul 
următor. 

—Nu... nu mai urc pe scenă decât la finalul celui de-al 
treilea act, răspunse ea după o pauză nesigură. Răsuflarea 
accelerată îi tachina pielea sensibilă de sub ureche. El îi 
înţelegea teama de a nu-şi pune în pericol legătura cu Kira 
şi îi accepta nevoia de a evita furtuna emoţională a pasiunii. 
Totuşi, mâna lui cea ticăloasă şi egoistă alune- că pe după 
şold până între picioare, mângâind prin satinul roşu 
despicătura misterioasă dintre coapsele ei. 

Tânăra femeie scoase un geamăt înăbuşit, degetele ei 
prinzându-se în talia lui ca nişte gheare. 

—N... n-ar trebui să facem asta. 

—Ştiu, aprobă el, apăsând şi mai adânc. Chiar şi prin 
straturile de material simţea căldura aceea dulce. Insă... 
mi-e greu să mă opresc. 

Pelvisul ei se împinse în mâna lui, iar ea scoase un 
scâncet abia auzit, sunetul cel mai ispititor pe care-l auzise. 
li sărută gura ca să-i înghită acel sunet. Un schimb ironic 
de replici pe scenă stârni un hohot râs în jurul lor. El abia 
observă, căci, uimitor, mâna ei începuse să se mişte în jurul 
taliei lui până mai jos de abdomen, într-o mângâiere 
ezitantă, de încercare. Coapsele lui se arcuiră în faţă, iar el 
se împinse în palma ei. Deja sigure, degetele lui Kit se 
strânseră în jurul bărbăţiei lui. El rămase împietrit, cu tot 
trupul atât de rigid încât era sigur că orice mişcare l-ar fi 
spart în bucăţi. N 

Şi totuşi era imposibil să rămână nemişcat. li prinse fusta 
şi jupa şi le ridică. Sub materialul diafan, ciorapii ei erau 
legați de corset cu jartiere delicate. Ignorându-le, îşi 
strecură degetele între coapsele ei acoperite în mătase şi îi 
găsi buclele. In ele era ascunsă carnea fierbinte, umedă şi 
dulce de femeie. 


Ea îşi ascunse chipul în umărul lui ca să nu ţipe când o 
atinse prima dată. 

— Nu trebuie, susură ea, fără să-şi dea seama dacă îşi 
dorea sau nu ca el să se oprească. Dacă... dacă cineva se 
uită în lojă? 

— E prea beznă... să ne vadă cineva, spuse el răguşit, cu 
vorbele înceţoşate, ca şi când i-ar fi fost mult prea greu să 
pună cap la cap o propoziţie simplă. 

Se simţea ameţită, nu-şi mai amintea de ce nu ar fi 
trebuit să continue. Căldura pulsa în palma ei, puterea 
bărbătească era vizibilă chiar şi printre straturile de 
țesătură dintre ei. Mâna i se strânse şi mai mult în timp ce 
îşi amintea cum se simţise când el fusese în ea. Acel gând o 
făcu să se topească de dorinţă. Fără să-şi mai dea seama ce 
făcea, mâna ei urca şi cobora pe bucata încordată de carne. 

El gemu şi duse mâna la nasturii pantalonilor, 
deschizându-i nerăbdător. Apoi făcu un pas în spate, ținând- 
o cu o mână, în timp ce cu cealaltă pipăi locul. Găsi un 
scaun şi se aşeză pe el, apoi o trase în poala lui astfel încât 
ea să-l încalece cu picioarele larg desfăcute şi o ajută să se 
înfigă în el. 

Alunecarea lui înăuntrul ei o surprinse. Era o intimitate 
indecentă în felul în care se împreunau trupurile lor pe sub 
faldurile unduitoare şi respectabile ale fustei şi pelerinei. 
Indecent şi incredibil de erotic, Lucien se mişcă uşor în sus, 
iar ea simţi o dorinţă arzătoare. Se aplecă spre el, lipindu-şi 
bustul de pieptul lui, cu obrazul apăsat pe al lui. Elo 
îmbrăţişă atât de strâns, încât nu mai putea să respire. 
Incepură să se legene împreună mişcări de mică 
amplitudine, dar energice. Picioarele scaunului scârţâiau 
pe podea, însă sunetul era înghiţit de hohotele de râs. 

Kit simţea cum sângele îi pulsa în tâmple precum tobele, 
într-un ritm  nebunesc. Greutatea şi presiunea se 
concentrau într-un loc intern şi fără nume care ardea cu o 
văpaie dogoritoare până când, brusc, se simţi cuprinsă de 
spasme violente. Dinţii i se înfipseră în umerii lui, simțind 
pe buze asprimea materialului. 


— Dumnezeule mare, Kit... Degetele bărbatului se înfipse 
în coapsele ei, unindu-i în timp ce el se împingea în sus, cu 
un sunet brut, fără cuvinte, bubuindu-i în piept. 

O pulsaţie puternică în adâncul ei, apoi clipe de 
nemişcare, în care amândoi îşi ţinură răsuflarea. Incet, 
muşchii încordaţi se relaxară, iar plămânii încinşi cerură 
aer. _ 

—Dumnezeule... mare, gemu el. Imi pare foarte râu, Kit. 
N-am vrut să se întâmple asta. Işi lipi fruntea de a ei, 
chinuindu-se să respire. O mai simţi pe sora ta? 

—A fost în egală măsură şi vina mea, şopti ea cu 
sinceritate. Însă cum putuse să o uite aşa pe Kira? Cât de 
egoistă trebuia să fie o femeie ca să se bucure de un 
comportament lasciv care îi putea dăuna surorii sale 
gemene? 

O chemă în gând pe Kira, temându-se că legătura lor 
emoţională nu supravieţuise după o asemenea pasiune. De 

data asta ştia că nu trebuia să se sperie dacă nu o găsea 

imediat. Se concentră răbdătoare, blocând satisfacția 
senzuală a trupului ei. În sfârşit, recunoscu pulsul subtil al 
sufletului surorii ei gemene. _ 

—E în ordine, spuse ea uşurată. Incă o simt pe Kira. 

— In cazul ăsta, chicoti el, nu-mi pare rău că am uitat de 
noi. 

— Nu e deloc amuzant, se răsti Kit. Pasiunea îmi ia 
minţile. N-ar fi trebuit să las să se întâmple asta. 

— E firesc să te simţi aşa după ce faci dragoste, 
răspunse el. De obicei, efectul e temporar. Nu fi prea dură 
cu tine, până acum, pasiunea nu ţi-a stricat legătura cu 
sora ta; pe deasupra, amândurora ne-a plăcut nespus. 

Acela era alt motiv pentru care se simţea atât de 
vinovată. 

— Iar tu nu vrei să renunţi la plăcere, pufni ea, din 
dorinţa de a-şi descărca furia. Supunerea mea în faţa 
avansurilor tale e preţul pe care trebuie să-l plătesc pentru 
ajutorul tău în căutarea Kirei? 


Mâinile lui îi strânseră dureros braţele, făcând-o să simtă 
furia oarbă care pusese stăpânire pe el. Încă erau uniţi şi se 
simţea vulnerabilă, înconjurată şi invadată de puterea lui. 
Şi totuşi, când deschise gura, vocea lui era ucigător de 
domoală: 

— Am făcut sau spus vreodată ceva care să-ţi dea de 
înţeles că pretind vreo recompensă în schimbul ajutorului 
meu? 

— Nu. Cobori privirea. Dar nu pot să nu simt că sunt la 
mila ta. 

Incă o tăcere explozivă. Apoi el întrebă pe un ton ciudat: 

— Cumva încerci să mă provoci ca să ţin distanţa? 

Ea împietri, întrebându-se cum de-i cunoştea mintea mai 
bine decât ea însăşi. 

— Poate... poate că da. Lucien, mă simt copleşită, 
înspăimântată pentru Kira, obosită de efortul de a-i trăi 
viaţa, iar acum de tine. Sunt ca o frunză în vânt, fără 
control asupra propriei mele existenţe. Nu este o situaţie 
prea plăcută. A 

—lmi dau seama, o asigură el. Îşi mai slăbi strânsoarea şi 
o trase din nou la piept. Insă lucrurile nu vor mai rămâne 
multă vreme aşa. Curând îţi vei recăpăta viaţa, în liniştea 
care se lăsase, vocea lui Sir Digby Upright se răspândea în 
tot teatrul, în timp ce el ţinea un monolog spre ce urma să 
facă pentru a-şi recăpăta poziţia şi a-şi pedepsi duşmanii. 
Avea timp să se mai bucure o vreme de acea mulţumire 
seducătoare. 

Nu se despărţiseră şi, pe când stătea în braţele lui, îşi 
dădu seama că începea să se întărească din nou în ea. Dacă 
făceau iar dragoste, avea să fie mai lent şi mai blând ca 
înainte. Ar fi avut şi mai mult timp să savureze acumularea 
dorinţei şi splendoarea bogată a împlinirii... 

Ultimul lucru de care avea nevoie era să devină şi mai 
dependentă de un bărbat care îi transforma mintea şi 
trupul în unt. Adunându-şi întreaga voinţă, se desprinse din 
el şi se ridică în picioare. 


Când se retrase, simţi clar un tremur de protest în 
muşchii lui, urmat aproape imediat de acceptare. li întinse 
în tăcere batista ca să se şteargă, apoi se ridică să îşi 
aranjeze hainele. 

— Ca şi când n-ar fi existat deja destule motive să mă 
port cum ttebuie, mai e şi riscul unei sarcini, spuse ea, 
încercând să pară mai nonşalantă decât era de fapt. Asta e 
o posibilă complicaţie atât de dezastruoasă, că nici măcar 
nu vreau să mă gândesc la ea. E 

— Nu e chiar atât de dezastruoasă. Işi netezi cutele 
hainei. Chiar dacă ai rămas însărcinată, când se va vedea 
vom fi deja căsătoriţi. 

Mâinile ei se încleştară pe tivul mantiei şi spuse fără să 
vrea: 

— Aş vrea să nu mai vorbeşti despre asta. 


Capitolul 30 


Îndată ce îi ieşiră acele cuvinte pe gură, Kit împietri, 
dorindu-şi să le poată retrage. 

Era prea mult să spere că remarca ei avea să treacă 
neobservată. El îşi fixă privirea atotvăzătoare pe ea, 
trăsăturile imposibil de citit în lumina slabă. 

— Ce te deranjează, ideea că poţi avea un copil sau 
căsătoria? 

Ştiind că singurul mod de a-i distrage atenţia era să 
mărturisească doar pe jumătate adevărul, răspunse: 

— Nu-mi place ideea de a fi dusă la altar ca să-ţi linişteşti 
onoarea. E o bază slabă pentru căsnicie. 

— Deci asta este problema, conchise el întorcând uşor 
capul. O rază de lumină îi surprinse ochii cu o lucire verde 
ca de felină. Ar fi trebuit să-mi dau seama. 

li luă mâna, fără să o tragă spre el, pur şi simplu 
împletindu-şi degetele cu ale ei. 

— Nu am spus adevărul. Cu toate că am vorbit de 
căsnicie ca fiind singurul lucru corect, onorabil şi moral de 
făcut, nu te-aş fi cerut dacă nu aş fi vrut să mă însor cu 
tine. Ridică mâinile lor împreunate şi îi sărută vârful 
degetelor. Deja sunt multe între noi. Şi sper că în timp vor 
fi şi mai multe. 

— Insă nu cred că vreau să mă căsătoresc, insistă ea, 
încercând să-şi retragă mâna. 

Degetele lui le ţinură strâns pe ale ei, încercând să o 
împiedice. 

— Nu îţi cer toată inima. Mă mulţumesc şi cu o bucăţică. 
Jur că nu o să mă amestec în treburile tale sau între tine şi 
sora ta. 

— Nu face promisiuni pe care o să le regreţi, îl sfătui ea 
cu amărăciune. Cu cât spui mai puţine acum, cu atât mai 
uşoară va fi despărţirea mai târziu. 

—Nu am de gând să mă despart de tine, draga mea, rosti 
el calm. Doar dacă mă urăşti atât de mult încât nu suporţi 


să stai în aceeaşi cameră cu mine, şi nu mi se pare căe 
cazul. 

—Acum mă vrei pe mine, spuse ea pe un ton gâtuit, însă 
nu ai cunoscut-o pe Kira. După aceea o să-ţi pierzi interesul 
pentru mine. 

Mâna lui o strânse pe a ei, transmiţându-i pe de-a-ntregul 
şocul şi furia pe care le resimţise. F 

Teatrul răsună de un ropot de aplauze. In curând se 
sfârşea al doilea act. După ce aplauzele se domoliră, Lucien 
spuse cu o ironie usturătoare: 

—Cândva am cunoscut un bărbat care spunea că femeia 
e ca un covor - amândouă au nevoie de bătăi regulate ca să 
le mentii în condiție bună. Nu am fost niciodată de acord cu 
aşa ceva, însă poate că avea dreptate. De unde ţi-a venit 
ideea complet lipsită de sens că o să mă îndrăgostesc 
nebuneşte de Kira îndată ce o voi cunoaşte? 

—Pentru că aşa se întâmplă cu toată lumea! izbucni Kit. 
Ea e ceea ce-ţi place la mine şi mult mai mult de-atât. 

— Chiar şi dacă ai avea dreptate, inima ei e deja dată. Sau 

cel puţin aşa crede Jason Travers. Aşa că va trebui să mă 
mulţumesc cu tine. 

Cu toate că ştia că rostise în glumă acele vorbe, erau 
prea dureroase să fie amuzante. 

— Căsnicia e un subiect în care nu mă mulţumesc să ama 
doua cea mai bună opţiune după Kira. Mai degrabă rămân 
fată bătrână. De fapt asta am avut de gând toată viaţa. Îşi 
trase mâna dintr-a lui. Când va veni vremea, pregăteşte-te 
să lupţi pentru Kira. Jason e un bărbat bun, dar îl poţi 
întrece. Dacă o vrei, eşti în stare să o câştigi, se întoarse şi 
se îndreptă spre uşă. Acum o să plec. Trebuie să îmi schimb 
costumul pentru actul al treilea. 

El traversă loja cu agilitatea unei pantere şi blocă ieşirea. 

— E mult mai simplu să ai geamăn de sex opus. Mai 
puţină competiţie, explică el, cu atâta compasiune în glas 
încât aproape că o făcu să plângă. Nu ai o părere foarte 
bună despre dragoste, nu? Nu e un concurs pe care să-l 
câştigi; e o legătură între două suflete. Faptul că tu şi Kira 


sunteţi aproape identice la aspectul fizic nu înseamnă că 
puteţi fi schimbate între cei care ţin la voi. Şi chiar dacă mă 
simt onorat că mă consideri mai atrăgător decât Travers, 
mă îndoiesc că sora ta îţi împărtăşeşte opinia. 

— Crezi că vorbesc prostii, spuse ea cu precauţie, încă nu 
o cunoşti pe Kira. Nu ştii ce impact va avea asupra ta. 

— Nici nu trebuie; deja ştiu ce impact ai tu asupra mea. 
O prinse de talie şi o sărută cu putere, dovedindu-şi furia şi 
hotărârea cu o intensitate care o zgudui. lţi acord 
circumstanţe atenuante pentru că dispariţia surorii tale ţi-a 
luat minţile, urmă el, ridicând fruntea. Dar să nu crezi i 
această discuţie s-a sfârşit. Când Kira va fi în siguranţa o 
vom relua, iar la final o să mă crezi. Îţi jur. E 

Din fericire o eliberă, căci nu era în stare să răspundă. Işi 
trase gluga peste păr şi îşi strânse mantia în jurul ei, apoi 
se îndepărtă. Abia ajunse la timp. Aplauzele din teatru 
indicau faptul că actul se sfârşea şi în câteva clipe 
coridoarele aveau să se umple de oameni. 

O scară îngustă o duse la un coridor de serviciu de la 
parter. În drum spre culise, ar fi trebuit să se gândească la 
următoarea scenă, însă nu putea. Mintea ei era prea plină 
de bărbatul care nu pleca nici dacă era împins. 


Ştiind că nu era pregătit să-şi întâmpine oaspeţii, Lucien 
rămase în loja goală când începu partea a doua a piesei. 
Era greu de crezut că doar cu câteva minute în urmă el şi 
Kit se împreunaseră cu o intensitate ameţitoare în mijlocul 
unui teatru! Işi pierdea minţile. De ce nu se încurcase cu o 
femeie mai simplă? 

Pentru că femeile simple nu-l interesau; nu-l provocau; 
nu-l înnebuneau atât de mult de dorinţă încât să îl facă să 
uite de mintea lui neliniştită şi mereu la pândă. Şi, 
bineînţeles, intimitatea cu o femeie mai simplă se dovedise 
întotdeauna mai dureroasă decât ar fi meritat. Kit îl lăsa 
furios, însă cel puţin nu era deprimat. 

Ar fi fost mai simplu să-i fi înlăturat imediat neliniştile, 
însă nu putuse face asta. Sufletul lui nu credea că putea să 


dorească o femeie mai mult decât o dorea pe ea. Însă 
mintea lui prea raţională îi spunea că nu o întâlnise 
niciodată pe Lady Kristine Travers. Oare putea să fie altă 
Kit, doar că... mai proaspătă, mai stimulantă, mai 
ispititoare? 

Prostii! însă, atâta timp cât credea că el avea s-o prefere 
cu siguranţă pe sora ei geamănă, Kit nu dorea să-şi ofere 
inima. Incă un motiv să o găsească mai repede pe Kira. 

Se aplecă pe balustradă şi privi în sală, fără să-i vadă pe 
spectatorii de dedesubt. Cearta cu Kit îl adusese faţă în faţă 
cu un motiv ascuns care îi marcase viaţa. In trecut fusese 
foarte atent să nu devină tată. Iar statutul său aproape de 
celibatar din ultimii ani simplificase mult lucrurile. 

Şi totuşi, cu Kit nu fusese deloc atent. Explicaţia simplă 
era că îl excita până la o febră în care reținerea era 
imposibilă. Dar se cunoştea suficient de bine cât să 
recunoască faptul că îşi dorea să o lase însărcinată ca să fie 
nevoită să se mărite cu el. In loc să o protejeze pe femeia 
pe care o iubea, încerca să o oblige, să o prindă într-o 
capcană atât de strânsă, încât să nu mai poată scăpa din 
ea. Mai rău, comportamentul lui egoist putea pune în 
pericol legătura crucială dintre Kit şi sora ei. 

Nu era ceva de care să fie mândru. Şi totuşi, dacă ar fi 
avut încă o ocazie să facă dragoste cu ea, bănuia că s-ar fi 
comportat exact la fel. 

Işi aminti de o întâmplare din perioada studenţiei. Un 
aristocrat răutăcios de la Christ Church College îl 
provocase pe un alt student, un tânăr blând pe nume 
Whitman, care avusese îndrăzneala să-l contrazică. Deşi 
Whitman nu avea experienţă în duel, onoarea îi cerea să 
accepte provocarea chiar dacă rezultatul cel mai probabil 
era rănirea sau moartea lui. 

Vestea  duelului se răspândi şi în rândul celorlalţi 
studenţi. Toţi se plângeau că forţele erau mult prea inegale, 
însă, din cauza codului de onoare, nimeni nu interveni cu 
excepţia lui Lucien. După o mică investigaţie află că 
ticălosul avea orientări sexuale care l-ar fi distrus pentru 


totdeauna în societate. Lucien se folosise fără milă de 
acele informaţii ca să îl şantajeze pe ticălos să renunţe la 
provocare şi să îi ceară scuze lui Whitman. 

Din întâmplare, Rafe aflase de rolul lui Lucien în 
prevenirea acelui duel. Cu ochii cenuşii reci şi gânditori îi 
spusese: 

— Chiar eşti lipsit de moralitate, nu-i aşa? 

Remarca nu fusese spusă ca o jignire - Rafe se bucurase 
că duelul fusese oprit - ci ca o evaluare obiectivă. Cu toate 
acestea, cuvintele îl duruseră. Faptul că relaţia lor 
rămăsese neatinsă era pur şi simplu o mărturie a puterii 
prieteniei. 

Şi, bineînţeles, Rafe avusese dreptate. Cu toate că Lucien 
nu se considera lipsit de onoare, nu ezitase niciodată să 
lase onoarea deoparte dacă i se părea că motivul e 
întemeiat. Acea trăsătură îl făcuse un spion excelent, însă 
era o dovadă clară că posedarea unui arbore genealogic 
având rădăcinile în vremea cuceririi normande nu-l făcea 
pe un bărbat un gentleman în toată puterea cuvântului. 

Cu un zâmbet trist, ieşi pe culoar şi se îndreptă către loja 
lui. Kit avea un temperament de reformator; şi avea să-i 
dea prilejul de a-şi încerca talentele. 

Lucien intră în loja lui chiar când spectatorii se aşezau 
pentru actul final. Doar Ives, Chiswick şi Westley erau 
acolo. Chiswick îl privi amuzat. 

— Arăţi ca şi când ai fi găsit o distracţie mai bună decât 
actul al doilea al piesei. 

Nu numai că era adevărat, însă faptul că ei îşi dăduseră 
seama de asta îi sporea reputaţia de desfrânat. 

—Am dat nas în nas cu o prietenă care dorea să discute 
politică, replică Lucien. O conversaţie foarte captivantă. 

—Judecând după cât de mototolită e lavaliera ta, 
presupun că ai intrat în discuţie plin de entuziasm, 
continuă Sir James cu viclenie. 

—Aşa e. Politica e mereu un subiect captivant. Lucien se 
aşeză pe locul său. Mace şi Nunfield şi-au pierdut interesul 
şi au plecat? 


—Da, m-au rugat să-ţi transmit regretele lor că pleacă, îl 
informă Ives. Nunfield spunea că simte cum îl pândeşte 
norocul şi trebuie să meargă la o masă de joc până nu 
dispare. 

Lucien se întrebă dacă acele plecări aveau vreun sens 
special. Probabil că nu, din moment ce domnii cu pricina 
erau căutători de plăceri care se plictiseau repede. Ridică 
din umeri în sinea lui, apoi îşi îndreptă atenţia către 
răzbunarea isteaţă pusă la cale de Sir Digby Upright. 

În punctul culminant al piesei, Kit intră într-o rochie 
decentă şi mărturisi cu lacrimi în ochi că ticălosul o 
obligase să apară la bal şi să-i murdărească numele lui Sir 
Digby ameninţând-o că o va trimite pe bunica ei cea dragă 
la închisoarea datornicilor. Mărturia ei pecetlui soarta 
ticălosului. Societatea aplaudă felul sever în care îşi 
distrusese Sir Digby duşmanul; soţia lui cea frumoasă îl 
întâmpină cu braţele deschise; iar prim-ministrul îl numi 
într-o poziţie cu şi mai multă autoritate, prestigiu şi bogăţie 
decât cea pe care o avea. Un triumf al dreptăţii şi o 
producţie de mare succes pentru teatru. Strada cu scandal 
urma să rămână probabil, ani buni în repertoriul teatrului 
Marlowe. Kit primi ovaţii speciale din partea publicului, cu 
toate că rolul ei fusese mic. Păruse atât de convingătoare 
când plânsese în ultima scenă, încât Lucien se simţi 
vinovat. Nu-i plăcea să fie certat cu ea, nu-i plăcea să îi 
sporească durerea pe care o îndura deja. De dimineaţă 
avea să meargă la ea şi să-i prezinte ultimele informaţii pe 
care le aflase. 

Sigur, dacă se străduia îndeajuns, putea să-şi ţină mâinile 
departe de ea cât să aibă o discuţie raţională. 


În loc să stea pentru farsa scurtă care se juca după piesa 
principală, Lucien şi tovarăşii lui se hotărâră să meargă la 
Watier's, un club cu jocuri bune şi mâncare şi mai bună pe 
când străbăteau Piccadilly în trăsură, Lucien aduse discuţia 
la Cassie James. 


Chiswick făcu o serie de comentarii admirative, exact ca 
un bărbat care tocmai o văzuse pentru prima dată. Westley 
rămăsese şi el impresionat, însă atitudinea lui era mai 
firească. Nici măcar un ascultător cu auzul atât de rafinat 
precum Lucien nu simţi vreun indiciu cum că vreunul 
dintre ei ar putea fi răpitorul. 

Lucien încercă să se concentreze asupra interogatoriului 
său subtil, dar se trezi din ce în ce mai neliniştit pentru Kit. 
Cu toate că aranjase să fie dusă acasă în siguranţă nu-şi 
putea înlătura sentimentul că ar fi trebuit să o însoţească el 
însuşi, cu atât mai mult cu cât conversaţia cu Diavolii 
rămaşi se dovedea inutilă. 

Neliniştea lui continua să crească pe măsură ce înaintau 
prin zona aglomerată din Piccadilly. Aproape ajunseseră la 
Watier's când vocea lui Westley îl scosese din reverie. 

— Strathmore, mai eşti atent? 

Gândurile lui Lucien se îndreptară din nou spre prezent 
şi îşi dădu seama că i se pusese o întrebare. Nu-i păsa 
absolut deloc. Trebuia să meargă la Kit în acea clipă. 

Bătu în tavan ca să-l facă pe birjar să se oprească. 

— Tocmai mi-am dat seama că mai aveam o întâlnire, 
spuse el când trăsura încetini. Va trebui să sar peste 
Watier's. Imi pare râu. 

Inainte ca vreunul dintre ei să apuce să comenteze, sări 
din trăsură şi traversă în goană ca să prindă o birjă din 
care tocmai coborau pasageri. 

—La Teatrul Marlowe, te rog, spuse el. Şi îţi mai dau încă 
cinci lire dacă reuşeşti să ajungi acolo în mai puţin de zece 
minute. 

—S-a făcut, şefule, promise vizitiul cu entuziasm. 

Trăsura porni atât de rapid, încât Lucien fu nevoit să se 
prindă de cureaua ponosită ca să nu fie aruncat pejos. In 

timp ce se ţinea, se întrebă de ce naiba era atât de 
îngrijorat. 


Kit se opri în salonul de primire, privind chipuri şi 
urmărind reacţii, ca să se asigure. Însă nu se întâmplă 


nimic semnificativ, aşa că în scurt timp se îndreptă spre 
cabina ei. Era obosită până în măduva oaselor, şi nu doar 
de la efortul de pe scenă. Pasiunea era obositoare, iar 
cearta cu Lucien şi mai obositoare. Când se schimbă în 
hainele ei normale, sosi şi Henry Jones. 

—Bună seara, domnişoară, spuse el, dând respectuos din 
cap. Sunteţi gata să mergeţi acasă? 

—Să fii sigur. 

Henry îşi privi ceasul de buzunar. 

—Trăsura lordului Strathmore ar trebui să ajungă în 
cincisprezece-douăzeci de minute. 

—Nu vreau să aştept atâta, spuse ea, trăgându-şi 
pelerina. Hai să ne plimbăm. E aproape şi mi-ar prinde bine 
nişte aer curat. Trecu pe lângă detectiv şi se îndreptă spre 
ieşirea din teatru. 

-—lnălţimea Sa a menţionat foarte clar că trebuie să 
plecaţi cu trăsura Domniei Sale. Trimite şi doi lachei 
înarmaţi cu ea, insistă Henry, urmând-o pe coridor. Aţi 
putea fi în pericol. 

—Dacă ar fi fost mâine-seară aş fi fost de acord, însă sunt 
sigură că nici cel mai eficient ticălos n-ar fi în stare să 
organizeze o răpire chiar sub nasul lordului Strathmore. 

Când Henry încercă din nou să protesteze. Kit adăugă: În 
caz că ai uitat, eu sunt cea care te plăteşte, iar acum eu 
vrea să mă plimb. 

Detectivul se încruntă. 

— Domnia Sa nu e genul de persoană pe care aş vrea să 
o supăr. E un bărbat foarte periculos. 

Ea îşi luă expresia cea mai feroce de care era în stare, 
cea pe care o perfecţionase împreună cu Kira când erau 
mici şi doreau să-i sperie pe spiriduşii de sub pat. 

— Iar eu pot fi la rândul meu o femeie periculoasă, 
domnule Jones. Vii cu mine sau nu? 

El chicoti, acceptând tacit înfrângerea. 

— O să-i zic portarului că am plecat, ca să-i transmită 
vizitiului lui Strathmore. 


Aerul rece de pe Strand îi mai luă din oboseală, însă nu-i 
alungă deprimarea. Fusese o proastă să-i spună lui Lucien 
că se va îndrăgosti de Kira când, cu voia lui Dumnnezeu, se 
vor întâlni. Bineînţeles că se înfuriase; nici un bărbat de 
onoare nu ar fi acceptat afirmaţia lui Kit. Insă el nu ştia. Nu 
ştia. 

Kit nu fusese niciodată geloasă pe abilitatea surorii ei de 
a-l fermeca fără efort pe orice bărbat cu vârsta cuprinsă 
între doi şi nouăzeci şi cinci de ani, în primul rând pentru 
că nu existase nici un bărbat pe care să-l fi dorit pentru ea 
însăşi. Cu excepţia lui Philip Burke, care îşi vizitase 
prietenii din Westmoreland în vara în care gemenele aveau 
şaisprezece ani. Era un student frumos şi isteţ, de douazeci 
de ani. Pentru prima dată în viaţă, Kit îşi dorise cu 
disperare ca un bărbat să o considere specială. 

In ciuda eforturilor ei, Philip fusese atras de Kira. Se 

alăturase grupului de admiratori care o înconjurau şi 
aproape că nici nu observase existenţa lui Kit. Asta duruse 
puţin - de fapt mai mult -, însă Kit nu o învinuise pe sora ei. 
Nu era ca şi când Kira ar fi încercat anume să-i atragă 
atenţia lui Philip; pur şi simplu fusese fermecătoare, ca de 
obicei. 

Cu Lucien era mult mai greu. Exista posibilitatea ca 
pasionala Kira să-l aleagă pe Jason din cauza a ceea ce era 
deja între ei. In acel caz, Lucien s-ar fi simţit, fără îndoială, 
obligat să se ţină de cuvânt în faţa lui Kit. Insă ea nu s-ar fi 
putut căsători vreodată cu el ştiind că de fapt o dorea pe 
sora ei; şi, oricât de inteligent era, Lucien nu fi fost în stare 
să o înşele în privinţa surorii pe care prefera. 

Era una dintre puţinele dăţi din viaţa ei când Kit şi-ar 
dorit să nu fi avut o soră geamănă. Însă gândul dispăru la 
fel de rapid precum venise, căci îi era imposibil să-şi 
imagineze cum i-ar fi arătat viaţa fără sora ei. Când erau 
foarte mici, se hotărâseră să nu se căsătorească decât dacă 
găseau fraţi gemeni potriviţi. După ce mai crescuseră 
discutaseră cât de groaznic avea să fie pentru 
supraviețuitoare dacă una dintre ele murea. Se hotărâseră 


solemn ca atunci când aveau să ajungă bătrâne şi slabe să 
se ţină de mână şi să sară împreună de pe o stâncă, pentru 
a muri în acelaşi timp. 

„Of, Kira, Kira...” 

Tremură şi îşi strânse şi mai mult pelerina la gât, simțind 
brusc un fior rece. Dacă sora ei murea, Kit ştia că exista 
posibilitatea foarte reală să sară singură de pe acea stâncă. 


Capitolul 31 


La cât de cenuşii îi erau gândurile, Kit era 
recunoscătoare că Henry nu avea chef de pălăvrăgit. 
Intrară de pe Strand pe o străduţă lăturalnică mai liniştită. 

După ce o traversară pe jumătate, în spatele lor se auzi 
ropot de copite şi sunet de roţi. O birjă ponosită trecu pe 
lângă ei, apoi se opri. Kit observă că bidiviii erau neobişnuit 
de buni pentru un vehicul de închiriat. Apoi uşa se deschise 
şi trei bărbaţi mascaţi coborâră, îndreptându-se glonţ către 
Kit şi însoţitorul ei. 

— Domnişoară, fugiţi! strigă Henry. 

O împinse din spate către Strand, apoi scoase un pistol 
din haină şi se aşeză între ea şi nou-veniţi. Doi tâlhari se 
năpustiră asupra detectivului, unul dintre ei aruncându-i 
pistolul din mână înainte să poată trage. Al treilea şi mai 
mare dintre ei ocoli încăierarea şi alergă spre Kit. 

Ea o luă la fugă, însă nici nu apucă să facă zece paşi că 
urmăritorul îi prinse braţul şi o opri brusc. Incercă să strige 
după ajutor, dar înainte să scoată vreun sunet el duse mâna 
la gură. 

Strânsoarea lui puternică o făcu să-şi lase capul pe spate. 
Ochii din spatele măştii erau la fel de lipsiţi de expresie ca 
două pietre, ochii unui om care ar fi omorât pe cineva la fel 
de simplu ca pe un păianjen. Oare el ajutase la răpirea 
Kirei? Furioasă, Kit îşi înfipse dinţii în degetele lui aspre. 

— Ticăloaso! O lovi în tâmplă cu palma, atât de puternic 
încât i se înceţoşă vederea. Mai încearcă o dată şi vezi ce-o 
să păţeşti. 

Peste umărul atacatorului ei văzu că Henry se lupta cu 
unul dintre bărbaţi pe când celălalt stătea lângă ei cu un 
pistol, fără să tragă de teamă să nu-şi nimerească acolitul. 

Apoi îl pierdu din vedere, căci individul care o ţinea 
începuse să o târască spre trăsură. Se luptă cu el tot 
drumul, lovind cu picioarele şi zgâriind, însă era mult prea 
puternic pentru ea. 


Pe străduţă intră altă trăsură, îndreptându-se chiar spre 
ei. Cu un efort suprem, Kit îşi lovi atacatorul în gât cu dosul 
palmei. Acesta scoase un mârâit şi îşi slăbi strânsoarea. Ea 
izbuti să se desprindă, lăsându-şi pelerina în mâinile lui. 
Rugându-se ca birjarul sau pasagerii să o ajute în loc să se 
întoarcă şi să fugă, alergă spre vehiculul apărut, strigând 
după ajutor. Auzea în spatele ei paşii grei ai urmăritorului. 

Birja se opri. Chiar înainte să se oprească de tot, uşa se 
deschise larg şi Lucien sări afară, cu o expresie la fel de 
fioroasă precum a îngerului căzut al cărui nume îl avea 
drept poreclă. 

— Kit, treci în spatele meu! se răsti el. 

Ea îl ascultă, iar celălalt bărbat rânji. 

— Ce domn galant, mârâi el. Mănânc de-ăştia ca tine la 
micul dejun. 

Fără a-l mai lăsa să continue, Lucien îşi învârti bastonul 
în aer. Capătul greu de aur se lovi de capul tâlharului cu un 
sunet urât şi înfundat, iar bărbatul se prăbuşi la pământ. 

Cu mişcări de dansator, Lucien se întoarse şi se duse să-l 
ajute pe detectiv. Henry era culcat pe jos, iar bărbatul cu 
pistolul îl ţintea, când Lucien lovi butoiul armei cu 
bastonul. Arma căzu în rigolă. Imediat, al treilea bărbat sări 
la Lucien cu o putere care-i aruncă pe amândoi la pământ. 

Atacatorul ateriză deasupra lui. În loc să lupte, sări în 
picioare şi strigă: î 

— Băieți, e timpul să mergem! Il înşfăcă de un braţ pe 
camaradul prăbuşit şi îl trase la trăsură. 

Lucien se ridică şi porni după ei, însă glezna îi cedă. 
Căzu , iar cei trei atacatori urcară în vehicul. Vizitiul lovi 
caii cu biciul şi birja dispăru în noapte, îndepărtându-se de 
Strand. 

Lucien se ridică înjurând. Apoi se întoarse şi şchiopătă 
către Kit. 

— Eşti bine? 

— Da, îngăimă ea tremurând. Făcu un pas spre el, apoi 
încă unul mai rapid. O clipă mai târziu era în braţele lui iar 
el o strânse cu putere. 


Acum că pericolul trecuse, genunchii ei se înmuiară. Îşi 
ascunse chipul în umărul lui, simțind cum bătăile inimii lui 
se întorc treptat la ritmul normal. 

— Incercau să te răpească? 

— Cred că da, răspunse ea după ce îşi înăbuși dorinţa de 
a izbucni într-un plâns isteric. Nu a fost un jaf ca oricare 
altul. 

El îi mângâie părul moale. 

— L-ai recunoscut pe vreunul dintre ei? 

— Sunt sigură că niciunul nu era Diavol. Am senzaţia că 
sunt angajaţi de ei. Incercă să-şi amintească acele 
momente de haos. Când cel mare mă târa spre trăsură, m- 
am întrebat dacă nu cumva făcuse la fel şi cu Kira. 
Probabil că a luat parte şi la răpirea ei, am simţit asta vag. 

— Mace şi Nunfield au plecat de la teatru în timpul celui 
de-al doilea act. E posibil ca unul dintre ei să fi pus la cale o 
ambuscadă într-o perioadă de timp atât de scurt dacă ştiau 
exact unde să se ducă. Lucien îşi înteţi strânsoarea. Însă 
mai e posibil ca acest atac să nu aibă legătură cu faptul că 
în seara asta ai jucat în faţa suspecţilor tăi principali. Pur şi 
simplu nu avem destule dovezi. 

Ea ridică fruntea şi îi privi chipul. 

— Cum ai aflat că urma să fim atacați? 

— Nu am aflat, zise el după o clipă de şovăială. Pur şi 
simplu... am simţit că trebuie să vin la tine. 

Spusese că avea un al şaselea simţ când venea vorba de 
siguranţa surorii lui. Se părea că acea abilitate funcţiona şi 
cu alte femei aflate în necaz. Şi ştiuse exact unde să vină. 
Işi scutură capul uimită. 

—Nu e de mirare că ţi se spune Lucifer; instinctele tale 
sunt neobişnuite. Mă bucur că eşti alături de mine. 

— Întotdeauna, Kit, murmură el. Să nu te îndoieşti 
niciodată de asta. 

Iubitul ei, protectorul ei. Cu o dorinţă dureros de 
puternică, ar fi vrut să se topească în el, să-şi găsească 
adăpost pentru totdeauna în puterea şi în bunătatea lui. 
Simţi un fel de fior, ca şi când zidurile invizibile care îi 


separau începeau să se topească. Dacă s-ar fi întâmplat 
asta, s-ar fi scufundat în el atât de adânc, încât n-ar mai fi 
niciodată liberă pe de-a-ntregul. 

Cu durere în suflet, îşi spuse că, în mod evident, cu cât 
ţinea acum mai strâns de el, cu atât mai dificilă avea să fie 
despărţirea. Trebuia să păstreze distanţa, nu doar ca să o 
găsească pe Kira, ci şi ca să rămână cu mintea întreagă. 
Făcu un pas înapoi. 

— Te doare rău glezna? întrebă ea. 

Când rosti acele cuvinte, făcu greşeala să-l privească. 
Rămăsese împietrit, iar lumina felinarului arăta cum lumina 
caldă şi aurie dispărea din ochii lui, lăsându-i de un verde 
dur. Recunoscuse respingerea în retragerea ei subtilă, iar 
acum Kit era conştientă de cât de mult îl rănise. 

Fără ca vreunul să mai rostească vreun cuvânt, se 
petrecu un fenomen semnificativ: zidul dintre ei se ridică 
iarăşi sub influenţa precauţiei tot mai puternice. Lucien 
devenise vulnerabil în faţa ei, însă ea îl respinsese, iar 
mândria nu avea să-i mai îngăduie să facă asta din nou. 

—Glezna mea e doar scrântită, o informă el cu răceală. 
Până mâine se vindecă. 

Ea îşi luă pelerina pe care atacatorul o lăsase pe jos şi îşi 
înfăşură trupul tremurând, apoi ridică pălăria şi bastonul 
lui şi i le întinse fără să spună nimic. De data asta nu-l privi 
în ochi. 

La câţiva metri distanţă, Henry Jones se ridicase şi se 
ştergea de praf. Pe falcă îi apăruse o vânătaie, iar buza îi 
era spartă şi sângera, însă nu părea rănit grav. 

— Aţi apărut la ţanc, domnule, spuse el, fără să-şi dea 
seama ce se petrecea între Kit şi Lucien. Aproape că a 
meritat să-mi distrug haina ca să vă văd în acţiune. Lucien 
întoarse privirea spre el. 

—Aş vrea să îmi spui de ce nu ai aşteptat să vină trăsura 
mea ca să vă ducă acasă pe tine şi pe Lady Kathryn, i se 
adresă el pe un ton care ar fi putut topi chiar şi granitul 

Dându-şi seama că furia pe care o simţea faţă de ea se 
transfera asupra lui Henry, Kit interveni rapid: 


— Lucien, a fost vina mea. N-am crezut că eram în 
pericol şi am insistat să mergem pe jos. 

O ignoră, privindu-l pe detectiv cu ochi tăioşi. 

—Nu am scuză, domnule, răspunse Henry cu o expresie 
sobră. Doamna nu a înţeles riscul, însă eu ar fi trebuit. 

— Da, ar fi trebuit. Dacă vei fi la fel de neatent cu Lady 
Kathryn încă o dată, vei avea motive să te temi mai mult de 
mine decât de o bandă întreagă de tâlhari. Tonul lui Lucien 
încă era caustic, însă expresia lui se mai relaxă în faţa 
sincerităţii cu care detectivul îşi recunoscuse greşeala. 
Făcu un semn spre birjă. Vrei să te ducă acasă după ce ne 
lasă pe mine şi pe Lady Kathryn la casa Strathmore? După 
ce bătaie ai încasat, presupun că ai avea nevoie. 

— Vă mulţumesc pentru propunere, domnule, însă mersul 
pe jos o să mă ajute să-mi revin. Henry făcu o grimasă şi se 
aplecă să-şi culeagă pălăria mototolită. Am trecut prin 
destule bătăi şi am aflat că asta e cea mai bună metodă 
pentru oasele bătrâne. 

După ce îi ură noapte bună lui Kit, detectivul se 
îndepărtă. Îndată ce nu-i mai auzea nimeni, Kit spuse: 

— Dacă tu crezi că nu voi fi în siguranţă la Kira, du-mă 
acasă la mătuşa Jane. Ticălosul acela nu are de unde să ştie 
unde locuiesc. 

— Nu mai spune prostii, răspunse el aspru. O să locuieşti 
la mine. N-ar fi trebuit să te scap din ochi. Deschise uşa să 
urce Kit, apoi îi spuse vizitiului care asistase fascinat la 
toată scena: In Hanover Square, te rog. 

Când o ajută să urce, ea deschise gura din nou să 
protesteze, însă Lucien nu o lăsă. 

— Nu te obosi să-mi spui despre cum ţi-ar strica asta 
reputaţia. Parcă ziceai că nu-ţi pasă de asemenea lucruri. 
Urcă şi el după ea şi trânti uşa în urma lui. Dacă eşti atât 
de îngrijorată în privinţa decenţei, Lady Jane poate veni şi 
ea să stea la casa Strathmore. Dacă ai de gând să spui că 
motanul shakespearian al surorii tale are nevoie de hrană, 
atunci adu şi animalul. Se aşeză pe bancheta din faţa ei şi 


se ţinu când porni trăsura. lar până ajungem în Hanover 
Square poţi să-mi comunici cât de bestie sunt. 

Probabil chiar asta ar fi făcut, însă acea ultimă propoziţie 
a lui o dezarmă. Recunoscătoare că folosise un ton firesc cu 
care să înlocuiască intimitatea dispărută, Kit mărturisi: 

— Să fiu sinceră, am rămas fără argumente. O să aştept 
până mâine ca să-ţi spun cât de bestie eşti. 

— Mâine o să ai lucruri mai bune de făcut. Am identificat 
şapte proprietăţi deţinute de suspecți, care se află la vreo 
două ore distanţă de Londra. Scoase un oftat de 
exasperare. Este un început, însă asemenea informaţii nu 
sunt suficiente. Pot exista şi alte locuri de care eu să nu 
ştiu. 

— Sunt sigură că ai descoperit mai multe decât ar fi 
făcut-o altcineva. Işi muşcă buza, din nou cu acea senzaţie 
că timpul se scurgea prea repede. Ar trebui să joc şi mâine 
în Strada cu scandal, însă dacă mergem să o căutăm pe 
Kira, pot să las o ucenică să-mi ia rolul. 

— Nu va fi nevoie. Cele două proprietăţi cele mai 
apropiate de Londra pot fi vizitate în timpul zilei. Ambele 
sunt mici, aşa că nu e nevoie să intrăm ilegal ca să simţi 
dacă Kira e într-una dintre ele. 

— Slavă Cerului, oftă ea. O să fie bine să şi facem ceva. 

În câteva minute ajunseră la casa Strathmore, iar Lucien 
o însoţi înăuntru după ce îl plăti bine pe birjar. Nici nu se 
puse problema ca ea să doarmă în acelaşi pat cu el, cu un 
formalism impecabil, o lăsă în grija unei servitoare, fără 
nici măcar un sărut de noapte bună. 

În vreme ce se făcea comodă într-o cameră de oaspeţi, îşi 
spuse că era mult mai înţelept să doarmă singură Nu avea 
să se gândească dacă să facă dragoste sau nu şi nu avea să 
mai simtă vina care urma dacă ar fi cedat, ceea ce probabil 
s-ar fi şi întâmplat dacă Lucien ar fi încercat serios să o 
convingă. 

Ce păcat că raţiunea era atât de rece şi de solitară. 

Din cauza oboselii, Kit dormi buştean şi se trezi doar 
după bătăi repetate în uşă. Privi ameţită în jur, fără să 


recunoască de la bun început decorul luxos în care se afla. 
Când îşi aminti unde era, uşa se deschise şi mătuşa ei îşi 
făcu apariţia urmată de doi motani şi o servitoare care 
ducea o tavă cu ceai. Pisicile săriră pe pat de o parte şi de 
alta a lui Kit, de unde îşi puteau arunca priviri 
amenințătoare peste genunchii ei. Se părea că Viola şi 
Sebastian uitaseră că erau fraţi. 

— Bună dimineaţa Kathryn, spuse Jane vesel, ignorând 
intriga felinelor. Arăţi groaznic. Bea nişte ceai şi mănâcă o 
brioşă cu agrişe. li făcu semn servitoarei să plece şi turnă 
două ceşti de ceai, adăugând zahăr în amândouă. 

Kit îşi înăbuşi un geamăt; mătuşa ei fusese întotdeauna 
una dintre acele fiinţe enervante cunoscute drept Persoane 
Matinale. 

— Ce faci aici, Jane? întrebă ea, luând ceaşca de ceai şi 
sorbind recunoscătoare o gură de lichid cald. 

— Contele acela al tău m-a chemat la prima oră a 
dimineţii şi ne-a adus aici pe mine şi pe Sebastian din 
motive de decenţă. Jane se aşeză într-un fotoliu. Deşi, după 
cum bănuiesc eu, încercarea de a-ţi păstra reputaţia 
nepătată e mai degrabă ca şi când ai închide un grajd după 
ce calul a dispărut deja la orizont. Nu e nevoie să 
comentezi, adăugă Jane când o văzu pe Kit roşind. 

—Nici nu intenţionez s-o fac. Cu toate că îi spusese lui 
Jane totul despre căutarea ei, nu-i spusese mare lucru 
despre relaţia ei cu Lucien. Şi nu e contele meu. 

—El aşa pare să creadă, rânji Jane. Din moment ce nu 
sunt tutorele tău legal, nu s-a obosit să-mi ceară mâna ta, 
însă m-a informat că vă veţi căsători. 

—Asta nu s-a stabilit, i-o reteză Kit. 

—Îşi bate joc de tine, Kathryn? întrebă mătuşa ei 
încruntându-se. Bărbaţii pot fi nişte bestii. 

Kit privi în ceaşca aburindă. 

—Lordul Strathmore nu e o bestie. Pur şi simplu simte că 
m-a compromis şi că trebuie să ne căsătorim. Insă nu cred 
că va ieşi ceva din asta. 


—Dacă spui tu, draga mea, răspunse Jane sceptică. Pare 
un bărbat hotărât. Insă îmi place. Ţi-ai fi putut găsi un 
bărbat mult mai rău. 

De teamă să nu-şi spulbere speranţele fragile dacă 
vorbea tare despre ele, Kit murmură: 

—Nu ştiu dacă îmi doresc un soţ şi nu sunt convinsă că îţi 
doreşte o soţie. După ce o găsim pe Kira mă aştept ca eu şi 
Strathmore să mergem pe cărări separate. Ştiind pericolul 
favoritismului, Kit lăsă ceaşca jos şi mângâie în acelaşi timp 
ambele pisici. Cum a luat-o pe Viola din casa Kirei? 

—Probabil a trezit-o pe Cleo Farnsworth şi a rugat-o să 
descuie apartamentul. Jane clipi din ochi. Sau poate a forţat 
încuietoarea. Il cred în stare. 

— Şi eu. Astfel de lucruri îl fac util într-o misiune. Kit 
rupse o brioşă în două, ţinând-o departe de labele pisicilor. 
Nu-mi pasă dacă e spărgător de case profesionist, ceea ce 
contează e că mă ajută să o caut pe Kira. Expresia lui Jane 
deveni sumbră. Dispariţia Kirei era pentru ea aproape la fel 
de grea ca pentru Kit. 

— Ai noutăţi? 

Kit îi povesti ce se întâmplase de când o văzuse ultima 
dată pe mătuşa ei, încheind cu planul de a vizita în acea zi 
două dintre proprietăţile deţinute de Diavoli. 

— Chiar crezi că poţi simţi prezenţa Kirei dacă te apropii 
de ea? întrebă Jane cu îndoială. 

— Eu aşa sper. Degetele lui Kit se strânseră pe brioşă. 
Aceasta se fărâmiţă pe cuvertură, iar pisicile săriră pe ea. 
Dacă nu, nu ştiu ce o să ne facem. 

Kit consideră că dădea mai puţin de bănuit dacă urca în 
şa îmbrăcată în haine bărbăteşti, aşa că după ce mâncă, se 
apucă să caute prin hainele pe care i le adusese Jane de 
acasă. Mătugşa ei inclusese şi veşmintele ei de tâlhar, aşa 
că, îmbrăcată cu pantaloni şi cizme, ea, Lucien şi Jason 
Travers porniră în sud, spre Surrey. 

Prima lor destinaţie era o proprietate mică deţinută de 
lordul Chiswick şi închiriată unui negustor bogat din oraş. 
Cu escortele de o parte şi de alta a ei, Kit ocoli proprietatea 


urmând cărări şi străduţe care se apropiau cât mai mult de 
perimetrul respectiv. Apoi legară caii în crâng şi se 
plimbară pe drumul public. 

In tot acest timp se chinui să simtă prezenţa Kirei. Chiar 
în centrul moşiei, se opri şi închise ochii. Apoi se întoarse 
într-un cerc lent, ca un câine care adulmecă vântul, în 
vreme ce bărbaţii o priviră tăcuţi. Spaţiul telepatic era gol 
precum câmpurile pustii de iarnă, fără vreo urmă a căldurii 
şi strălucirii Kirei. 

— Nimic, spuse ea cu amărăciune după ce deschise ochii. 

— Era prea mult să sperăm că o vom găsi în primul loc în 
care căutăm, zise Jason cu expresia la fel de îndurerată ca 
a ei. 

— Şi acesta este un loc puţin probabil. Lucien îşi lăsă 
mâna pe umărul lui Kit. Hai la proprietatea următoare. E a 
lui Nunfield şi acolo locuiesc câteva rude în vârstă ale sale. 
Avem şanse mai mari acolo. Kit nu răspunse. Era 
dezamăgită de lipsa rezultatului din acel loc, însă, la un 
nivel mai profund, era îngrozită. Dacă se înşela şi nu putea 
de fapt să simtă prezenţa Kirei chiar dacă sora ei era 
aproape? Dacă abilitatea pe care o avea cândva dispăruse 
sub presiunea disperării? 

Dacă aşa stăteau lucrurile, sora ei era pierdută. 


Interludiu 


Nu se aşteptase ca el să vină atât de curând la altă 
şedinţă, şi fusese anunţată cu prea putin timp înainte de 
sosirea lui. Abia avu timp să-şi pună peruca neagră, cizmele 
şi o cămăşuţă de catifea roşie lungă doar până la jumătatea 
coapsei. Insă îmbrăcatul era simplu în comparaţie cu 
atitudinea. Nu era niciodată uşor să devină ticăloasa 
dominatoare după care tânjea el; avea nevoie de o 
concentrare feroce, de tot talentul ei actoricesc şi de o 
sensibilitate acută la dorinţele lui şi pentru că nu avusese 
suficient timp să pregătească, rolul era slab, lăsând să se 
vadă frica. 

Aşa că il prinse în cătuşe şi strânse bine lanţurile de 
cârligul suspendat de tavanul beciului. Mârâind o 
înjurătură, îl biciui cu toată precizia talentului ei. Era 
schimbul obişnuit, în care ea era dispreţuitoare, iar el se 
târa în fața ei. Insă dură mai mult ca de obicei să-l 
satisfacă, iar în ochii lui era o lumină întunecată care o 
îngrijoră. Poate că nu mai reprezenta pentru el o noutate 
suficient de mare cât să-l excite. lar când se sătura de ea... 

Temerile ei se confirmară după ce Íl eliberă din lanţuri. În 
trecut, ea se retrăsese întotdeauna în camera cealaltă, iar 
el pleca atunci când era gata. De data aceea îi prinse 
încheieturile şi o trase lângă el. 

— In timp, Sclavul devine stăpân, iar stăpâna devine 
sclavă spuse el cu o voce amenințătoare, de gheaţă. lar 
asta se va întâmpla curând, doamna mea cu biciul. 

Ca un animal sălbatic, trebuia ţinut la locul lui. Ridică un 
genunchi şi îl lovi în piept, desprinzându-se din strânsoarea 
lui. 

—Insă o potaie rămâne o potaie, mârâi ea. Ca un câine 
care se teme de stăpânul său, ai nevoie de ceea ce îți dau 
eu aşa că vei accepta orice umilinţă. 


El îi prinse umerii şi o lipi de zid, țintuind-o cu trupul său 
înecat în sudoare. Ea se sperie brusc, căci până atunci nu o 
agresase niciodată fizic. 

— Curând vei cunoaşte ce înseamnă cu adevărat frica, iar 
eu voi savura asta din plin. Respira greoi de nerăbdare. 
Ultimul şi cel mai glorios spectacol al vieţii tale va avea loc 
când rolurile vor fi inversate. Dar nu-ţi face griji; nu vei fi 
singură când vei ieşi la rampă pentru ultima oară. 

Sesiunea se incheie la fel de brusc pe cât începuse. 
Ridică roba pe care o aruncase şi şi-o puse pe umerii loviți 
de bici. Apoi plecă, întorcând cheia în broască. 

Ea căzu în genunchi, tremurând. Cât timp îi mai 
rămăsese? încercă să nu facă presupuneri legate de aluziile 
îngrozitoare pe care i le făcuse, dar îi era imposibil să nu se 
întrebe, chiar dacă singura întrebare adevărată era cât de 
îndelungată şi de oribilă avea să-i fie suferinţa înainte să se 
îndure de ea şi să o ucidă. 

Și la ce se referise când spusese că nu va fi singură? 

I se strânse stomacul când un gând de nerostit îi trecu 
prin minte. Nu, era imposibil. Kit era prea inteligentă şi ştia 
cu ce pericol se confrunta. 

Insă ce putea să facă în fața răului întruchipat? 

„Of Kit, Kit, se gândi ea cu disperare. Pentru numele lui 
Dumnezeu, ai grijă.” 


După ce ieşi din beciuri, se duse la servitoarea care avea 
grijă de prizoniera lui. 

— Să mai faci un costum din acela cu crăpături şi curele 
de piele, ordonă el. 

— Da, domnule, răspunse ea pe un ton lipsit de 
curiozitate. Cât de mare să fie? 

— Aceeaşi dimensiune ca acela pe care îl poartă stăpâna 
acum. Se opri o clipă, în timp ce mintea i se umplu cu 
fantezia înnebunitoare care avea să-i fie îndeplinită curând. 
Costumul trebuie să fie exact la fel. 


Capitolul 32 


Era târziu, aproape miezul nopţii. După ce o conduse pe 
Kit acasă de la teatru şi o trimise la culcare, Lucien îşi 
concentră atenţia asupra lucrului pe care îl neglijase în 
favoarea căutării Kirei. Când auzi un ciocănit uşor la uşă, 
răspunse absent, cu mintea plină de cifrele pe care le 
analizase. 

Îndată ce îl recunoscu pe bărbatul înalt, cu hainele 
ponosite de călătorie, reveni brusc în prezent. Sări în 
picioare şi ocoli biroul, cu mâna întinsă. 

— Dumnezeule, Michael, tu eşti sau am vedenii? 

Lordul Michael Kenyon zâmbi şi îi strânse mâna. 

— Nu ai vedenii. Am ciocănit, dar servitorii tăi s-au culcat 
toţi, aşa că am folosit cheia pe care mi-ai dat-o tu anul 
trecut. 

— Vrei ceva de mâncare? N 

— Nu, mulţumesc, am mâncat bine în Berkshire. Insă n- 
aş refuza ceva de băut. 

Lucien îi făcu semn prietenului său să se aşeze. 

— Nu credeam că ai putea să ajungi la Londra decât 
după cel puţin încă două zile. Ce-ai făcut, ai prins un uliu şi 
ai zburat pe el? 

Michael se întinse obosit pe canapeaua căptuşită cu 
piele, pantalonii şi cizmele lui murdare de noroi fiind 
mărturia mută a drumului lung din [ara Galilor. 

— Mesajul tău m-a neliniştit şi am hotărât să vin cât am 
putut de repede. Ce s-a întâmplat? 

Gândindu-se ce noroc avea cu prieteni care să vină 
îndată, fără alte întrebări, la chemarea lui, Lucien deschise 
un dulap şi scoase o sticlă de whisky scoţian din care 
prefera Michael. 

— O răpire, şi suntem în criză de timp. După ce turnă 
pentru amândoi câte o măsură generoasă de whisky, se 
aşeză şi îi spuse pe scurt povestea Kirei şi a lui Kit. 


Michael ascultă fără să comenteze, cu trupul zvelt 
relaxat, însă cu ochii verzi încordaţi şi tăioşi. 

— Presupun că te-ai gândit deja să-l încolţeşti pe fiecare 
suspect şi să-l baţi până ce spune adevărul, zise el la 
sfârşitul poveştii. 

Era de aşteptat din partea lui Michael să vină cu soluţii 
pragmatice. 

—Crede-mă, m-am gândit la asta, recunoscu Lucien, însă 
avem prea mulţi suspecți şi există şi posibilitatea ca 
adevăratul ticălos să nu fie printre ei. Mă tem că nu prea 
am cum să brutalizez nişte bărbaţi bogaţi şi puternici fără 
dovezi solide. 

— Un lucru care mi-a plăcut întotdeauna la tine, rânji 
Michael, este că nu pierzi vremea cu principii în timpul 
unei crize. 

—O trăsătură pe care o avem în comun, spuse Lucien. Şi 
de obicei nu e considerată o virtute. 

—Uneori principiile sunt un lux pe care nu ni-l permitem, 
continuă Michael, privindu-şi ironic gazda. N-ai spus prea 
multe, însă am impresia că nu doar noblețea te motivează, 
ci şi dorinţa să o ajuţi pe Lady Kathryn. 

— Ai ghicit corect. Am de gând să o iau de soţie după ce 
o găsim pe sora ei. 

— Arăţi cam sumbru pentru un viitor ginere, observă 
Michael ridicând din sprâncene. 

— Sunt anumite... complicaţii. Lucien privi în pahar. De 
la încercarea de răpire, el şi Kit îşi dădeau târcoale cu 
precauţia pisicilor ei. Ştia că ea trecea printr-o suferinţă 
teribilă şi îi accepta dorinţa de a evita intimitatea fizică în 
timpul căutărilor. 

Simţea însă că, treptat, se îndepărta de el şi habar nu 
avea cum să oprească asta. La început fusese încrezător că 
îi putea câştiga inima, dar începea să se teamă că atunci 
când... dacă... avea s-o găsească pe Kira, avea s-o piardă 
complet pe Kit, căci ea n-ar mai fi avut nevoie de el. 

— Michael, de ce bărbaţii şi femeile se distrag unii pe 
ceilalţi? Şi de ce totuşi continuă să fie atraşi unii de alţii? 


Michael se aplecă şi îşi rezemă coatele pe genunchi, cu 
paharul de whisky între mâini. 

— Sunt ultima persoană căreia să-i ceri sfatul în privinţa 
femeilor, Luce, spuse el trist. Nu am prea multă experienţă 
în domeniu. Însă cred că femeile au ceva de care un nevoie 
bărbaţii - şi nu mă refer la chestia evidentă. 

— Atunci la ce te referi? întrebă Lucien ridicând privirea. 

— Bărbaţii şi femeile, răspunse prietenul său după în 
moment de ezitare, sunt complementari. De obicei asta 
înseamnă că suntem opuşi, cu tot conflictul pe care îl 
implică această chestie, dar înseamnă că ne şi completăm 
unul pe celălalt. O femeie are căldură, o calitate care cu o 
adevărată uşurare în faţa obstacolelor pe care ţi le 
pregăteşte viaţa. Zâmbi. Gândeşte-te la soţia lui Nicholas. 

— Dacă or mai fi vreo zece mii cum e Clare. 

— Beau pentru asta. Michael ridică paharul să 
cinstească, apoi dădu pe gât ce mai rămăsese în el. Însă 
presupun că drumul lor spre fericirea casnică a fost 
presărat cu multe pietre. Nicholas şi Clare au câştigat 
singuri ceea ce au. 

Lucien îşi aminti de o discuţie pe care o avusese înainte 
de nuntă cu o Clare îngrijorată. 

— Uitasem asta. Îţi mulţumesc pentru cuvintele cele mai 
încurajatoare pe care le-am auzit în ultimele zile. 

— Inţelepciune pe gratis cu o valoare foarte mare. 

Lucien râse, cu sufletul mai uşor. Cu Michael alături de 
ei, cu siguranţă aveau să o găsească pe Kira. Apoi urma s-o 
convingă pe Kit că avea nevoie de el la fel de mult pe cât 
avea el nevoie de ea. 


Rolul de însoţitoare al lui Lady Jane se rezumă doar la a- 
şi petrece noaptea la reşedinţa Strathmore. In timpul zilei 
se întorcea acasă şi îşi vedea de treburile ei. Din acest 
motiv, Kit lua micul dejun în cameră, ca să nu rişte să 
rămână singură cu Lucien. Reuşiseră să se înţeleagă bine 
în timpul expedițiilor pe proprietăţile Diavolilor, iar ea nu 
voia să strice asta. Şi se mai temea de ceea ce ar fi putut 


spune sau face dacă petrecea prea mult timp cu el. Cu 
toate astea, prezenţa lui îi lipsea teribil. 

După micul dejun, se îmbrăcă şi încercă să lucreze la un 
articol despre Legea Cerealelor care tocmai fusese 
propusă, dar îi fu imposibil să se concentreze asupra 
politicilor comerciale protecţioniste. Nu mai scrisese nici 
un articol bun după răpirea Kirei. 

Părăsi neliniştită încăperea şi se duse la galeria de 
portrete de la etajul al treilea, pe care avusese de gând să o 
viziteze. Avea să fie interesant să verifice dacă rudele lui 
Lucien erau la fel de frumoase ca el. Se îndoia că aşa ceva 
era posibil. 

Când intră în galerie, văzu o siluetă înaltă, cu păr şaten- 
închis, în capătul celălalt. Fericită să aibă compania vărului 
ei, strigă: 

— Bună dimineaţa, Jason. 

Bărbatul se întoarse, iar ea îşi dădu seama că era un 
străin, mai înalt decât Jason şi nu atât de slab. Părul lui era 
uşor mai deschis, cu o urmă de roşcat vizibilă în soarele de 
iarnă. 

— Îmi pare rău, nu am fost prezentaţi, spuse el zâmbind, 
când ajunse la ea. Sunt Michael Kenyon, un prieten de-al 
lui Lucien. Dumneavoastră trebuie să fiţi Lady Kathryn 
Travers. 

— Chiar eu sunt. Făcu un pas spre el şi îi întinse mâna. 
Sunt încântată să vă cunosc. Sunteţi lord Michael, nu? 
Lucien a vorbit de dumneavoastră. 

— Pentru prietenii lui Lucien, doar Michael ajunge. Se 
aplecă peste mâna ei. Când se îndreptă din nou, văzu că 
ochii lui aveau o nuanţă remarcabilă de verde, nu verde- 
auriu schimbătoare ca ai lui Lucien, ci precum smaraldul. 

— Atunci poţi să îmi spui Kit. Ii studie chipul. Chiar dacă 
n-ar fi ştiut deja că Michael fusese soldat, tot ar fi ghicit 
asta din puterea lui reţinută, ca de oţel. Lucien spunea că 
urma să-l cheme pe cel mai periculos prieten al lui. Să 
înţeleg că era vorba de dumneata? 


— Presupun că da, însă dacă Luce vrea un om periculos, 
tot ce trebuie să facă e să se uite în oglindă. Eu sunt un biet 
soldat retras la mama naibii, ca un cal bătrân de cavalerie. 

Ea zâmbi; îi aprecia simţul umorului. 

— Şi totuşi eşti gata să vii de la pensie pentru sora mea. 
Ai recunoştinţa mea cea mai profundă. 

— Sper să vă fiu de folos. li aruncă o privire lungă şi 
admirativă, de bărbat. Chiar mai există cineva ca 
dumneata? 

— Încă şi mai şi. Sper să o vezi curând. Şi pentru că 
gândul la sora ei o neliniştea, continuă: Am venit să văd 
tablourile. Ii cunoşti pe cei din familia lui Lucien? 

— Da, iar ce nu ştiu pot inventa. Făcu semn cu capul 
către portretul unui tânăr domn blond, în costum de 
cavaler. Acela e Gareth, al treilea conte, parcă. I-a susţinut 
pe regalişti în timpul Războiului Civil, însă şi-a luat măsuri 
de precauţie şi l-a pus pe fratele lui să devină puritan. Când 
regaliştii au fost exilați, fratele a preluat proprietăţile 
familiei şi i-a jurat supunere lui Cromwell. După 
Restauraţie, Gareth s-a întors, şi-a cerut pământurile înapoi 
şi s-a asigurat că fratele său a primit o recompensă grasă 
pentru felul în care a apărat interesele familiei Fairchild. 

Kit examină chipul rece şi ironic. 

— Lucien spunea cândva că se trage dintr-o linie lungă 
de pragmatici. 

— De asta familia Fairchild a supravieţuit multor 
vicisitudini din istoria britanică. Michael arătă spre alt 
portret, de data aceasta al unui domn elegant, în veşminte 
elaborate, la modă cu o sută de ani în urmă. Lângă el se 
afla o doamnă frumoasă, îmbrăcată în mătase verde 
diafană. 

Acela este al cincilea conte, Charles, cu soţia lui, Maria. 
Era destul de desfrânat şi un împătimit al jocurilor noroc. 
Fiul lui a moştenit averea la vârsta de şase ani, după ce 
Charles a murit în circumstanţe ciudate. 

—Este adevărat sau inventezi? se interesă ea, privindu-l 
pieziş. 


—Asta e povestea pe care mi-a spus-o Lucien, chicoti el. 
Se pare că Maria s-ar fi hotărât să protejeze averea fiului ei 
cu preţul vieţii soţului. Poate că povestea este adevărată 
sau e doar simţul lugubru al umorului al lui Lucien. Nu îşi 
ia prea în serios strămoşii. 

—E mai bine decât să ti-i iei prea în serios. 

Din păcate aici a greşit familia Kenyon, murmură el, 
veselia dispărându-i de pe chip. 

Kenyon... Kit ar fi trebuit să-şi dea seama mai curând. 

-— Tatăl tău e ducele de Ashburton? 

—Da, răspunse Michael pe un ton care făcea ca alte 
întrebări să fie imposibile. Făcu apoi un semn către 
portretul de la capătul peretelui. 

—Ai văzut vreodată acest tablou? E cu Lucien şi familia 
lui când avea nouă sau zece ani. 

li fu suficient să privească tabloul ca să-şi dea seama că 
aceea fusese o familie adevărată, nu o simplă uniune 
dinastică. Dovada era în felul intim în care mâna contesei 
se curba peste braţul soţului ei; în dragostea din ochii cu 
care contele îşi privea soţia şi copiii; din zâmbetul lui 
Lucien şi al fetei ca un mic elf, cu părul lung şi argintiu 
care i se revărsa peste umerii zvelţi. Kit simţi o strângere 
de inimă în faţa acelei privelişti. Lucien pierduse atât de 
mult, atât de tânăr. Insă ceea ce l-ar fi putut distruge îl 
întărise. 

— I-ai cunoscut bine familia? întrebă ea încet. 

— Destul de bine. Privi lung pânza, cu o expresie distantă. 
Nu-mi plăcea să-mi petrec vacanţa cu propria mea familie, 
aşa că prietenii mei mă luau de obicei ca pe un câăţeluş 
rătăcit. Ashdown era locul meu preferat pentr că părinţii lui 
Lucien erau atât de fericiţi împreună. lar ăsta e un lucru 
rar în rândul nobilimii. 

Privirea lui Kit se opri asupra fetiţei blonde al cărei 
zâmbet radios se păstrase peste ani. 

— Şi Lady Elinor? 

— Era fermecătoare, răspunse el simplu. Inteligentă 
dulce şi ageră. Ea şi Lucien aveau o relaţie remarcabilă. 


Din câte ştiu, nu toţi gemenii sunt atât de apropiaţi, însă 
cred că pe ei i-a apropiat sănătatea ei fragilă. El o proteja 
foarte mult. Moartea ei l-a devastat. 

In glasul lui detectă o nuanţă care o făcu să-i privească 
chipul. 

— Şi pe dumneata? 

— Îmi lipseau toţi, răspunse el după o tăcere lungă, însă 
mai ales Elinor. Cu toate că părea un îngeraş pogorât din 
rai, era o domnişoară foarte hotărâtă. La prima mea vizită 
la Ashdown, a decis că ne potrivim şi m-a informat că ne 
vom căsători când vom avea vârsta potrivită. l-am acceptat 
bucuros propunerea. După altă tăcere lungă adăugă: Dacă 
ar fi trăit... Se întoarse brusc cu spatele la portret. 
Bineînţeles, erau doar fantezii copilăreşti. 

Insă era clar că pentru el însemna mult mai mult, chiar şi 
după atâţia ani. Povestea aceea o înviase pe Lady Elinor în 
ochii lui Kit. Probabil fusese la fel de isteaţă precum fratele 
ei, dacă la o vârstă atât de fragedă fusese în stare să 
identifice un băieţel care avea să se transforme într-un 
bărbat admirabil. 

— Îţi mulţumesc că mi-ai povestit atâta, Michael. Vreau 
să aflu cât mai mult despre trecutul lui Lucien. 

— Acele informaţii au un preţ, spuse el, aruncându-i o 
privire aspră. Kit, încearcă să nu-l răneşti. Luce merită mai 
mult de-atât. 

Ea îşi ţinu răsuflarea în faţa acelei remarci neaşteptate. 

— Crede-mă, ultimul lucru pe care-l doresc este să-i fac 
Tău. 

Văzu pe chipul ei ceva care-l mai linişti. Revenind la 
tonul firesc, adăugă: _ 

— Acolo este un portret cu cel de-al şaptelea conte. In 
ochii societăţii s-a degradat căci a devenit negustor, dar s-a 
ridicat din nou după ce a făcut grămezi de bani din asta. 

Rudele excentrice erau un subiect mult mai vesel decât 
fericirea pierdută. 


În noaptea aceea, cu escorta crescută la trei oameni, Kit 
se duse la Blackwell Abbey, proprietatea lui Mace. Fusese 
lăsată la urmă pentru că mai fusese acolo şi nu găsise nici 
urmă de Kira, însă proprietatea era atât de mare, încât 
rămăseseră zone pe care nu le-ar fi putut simţi din casă. 

La fel ca în cazul celorlalte moşii, Lucien obținuse o hartă 
detaliată. Fusese desenată de un localnic care lucrase 
cândva acolo. Pe ea se aflau toate casele, câmpurile, 
potecile şi zidul de piatră care înconjura domeniul. 

Inainte să pornească, studiară harta pe rând, ca să poată 
găsi drumul nevăzuţi chiar şi în beznă. Chiar şi aşa, 
cercetarea ar fi fost imposibilă fără Michael. Avea vederea 
nocturnă a unei pisici şi, în plus, părea să fi reţinut pe 
dinafară toate amănuntele. Ca un cercetaş pe un teren 
ostil, îi conduse pe un traseu şerpuitor calculat atent, 
pentru a o aduce pe Kit într-o rază de câteva sute de metri 
de fiecare secţiune a proprietăţii. 

Lucien mergea alături de ea, asigurându-se că nu se 
împiedică din moment ce atenţia ei era concentrată în 
interior, nu la terenul aspru. În spatele lor, mişcându-se cu 
graţia tăcută a unui vânător, venea Jason Travers. În 
hainele lor întunecate, toţi păreau umbre într-o noapte fără 
lună. _ 

Blackwell Abbey o tulbura în multe feluri. În timp ce 
descriau un cerc larg în jurul conacului, se opri şi îi privi 
silueta întunecată şi rău-prevestitoare. Bărbaţii se opriră şi 
ei. 

— Simti ceva? întrebă Lucien, atât de încet încât abia îl 
auziră. 

Ea era foarte conştientă de faptul că în acea casă ea cu 
Lucien deveniseră iubiţi şi avea certitudinea neliniştitoare 
că şi el se gândea la acelaşi lucru. Însă nu asta o făcu să se 
oprească. 

— E ceva cu locul ăsta. Kira nu e aici acum. Nu cred să fi 
fost vreodată. Dar simt că... are o oarecare legătură cu ea. 

— Poate că cineva de la Blackwell Abbey a fost cu ea. 


— Poate. Îşi muşcă buza, cât pe ce să urle de frustrare. E 
ca şi când ai fi legat la ochi şi lăsat în mijlocul unei mulţimi 
şi obligat să recunoşti pe cineva după miros. 

— Nu te îngrijora, Kit, spuse Lucien, atingându-i cotul cu 
degetele. Poţi s-o faci. Trebuie doar să ne apropiem 
suficient de mult de Kira. 

li citea din nou mintea. Răsuflă adânc, apoi se concentră 
din nou, căutând esenţa inefabilă a surorii ei. Işi reluară 
drumul lent pe proprietate. 

În cercetările anterioare nu avuseseră probleme, însă de 
data aceea se părea că norocul îi părăsise. Când treceau pe 
lângă un şir de case închiriate, câţiva câini începură să 
latre furioşi. In loc să presupună că atenţia acestora fusese 
atrasă de vreo căprioară sau vreun iepure, din mai multe 
case ieşiră bărbaţi care îşi îmbrăcau hainele de iarnă. 

— Probabil nu e nimic, mârâi o voce groasă. 

— Nu noi trebuie să judecăm asta, spuse altul apăsat. 
Poate sunt braconieri. Dă drumul la câini. 

Lui Kit îi sări inima de spaimă. 

— În faţă e un pârâu, şopti Michael. Voi trei mergeţi prin 
el de-a lungul curentului, iar eu le distrag atenţia. 

Lucien îi prinse braţul şi se îndepărtară rapid către apă, 
pe o pantă de deal acoperită cu arbuşti. In spatele lor, 
lătratul câinilor se înteţi după ce li se dădu drumul din 
lanţuri. 

Pe mal, Kit se împiedică de o piatră alunecoasă, însă 
Lucien o ţinu să nu cadă. Mergeau împreună prin apă, iar 
Jason îi însoțea pe cealaltă parte. 

Încercând să se mişte cât mai tăcut prin curentul rapid, 
merseră în sus până la un cot al pârâului unde găsiră un 
ochi acoperit cu crengi golaşe. Lucien îi duse în zona cea 
mai întunecată şi se opri. Apa rece ca gheaţa îi ajungea 
fetei până la coapse. 

La câteva sute de metri distanţă de locul în care 
intraseră în râu, lătratul devenise aproape isteric. 

— Pe aici! strigă unul dintre urmăritori. 


Zgomotul începea să se piardă. Cu o senzaţie de greață, 
Kit îşi dădu seama că Michael îi momea în direcţia opusă, 
lăsând urme pe țărm. Începu să tremure atât de rău, încât 
îi clănţăneau dinţii. 

Fără să scoată o vorbă, Lucien o strânse în braţe, căldura 
trupului său împiedicând apa rece să o pătrundă. 

— Nu-ţi face griji, Michael nu va păţi nimic, o asigură el 
pe un ton mai coborât decât o şoaptă. 

Dar dacă păţea, era vina ei. Işi strânse braţele în jurul 
taliei lui Lucien. După noaptea atacului în stradă, el îşi 
ascunsese sufletul în spatele unui zid al rezervei, însă la un 
nivel mai superficial îşi oferise întotdeauna ajutorul. Dacă 
n-ar fi fost el, ar fi înnebunit. 

El o tinu strâns, mângâindu-i uşor spatele. Chiar şi acolo, 
în prezenţa frigului, a spaimei şi a pericolului, dorinţa îi 
tremura în vene, amintindu-i de pasiunea pe care o 
împărtăşiseră. Se întrebă dacă aveau să mai fie vreodată 
intimi. Era greu să-şi imagineze asemenea fericire. 

Când lătratul câinilor devenise doar un ecou îndepărtat, 
urcară pe țărm pe malul celălalt al pârâului şi îşi 
continuară traseul. 

— Dacă mergem câteva sute de metri spre vest, spuse 
Lucien când ajunseră la zidul exterior, apoi tăiem încă o 
dată moşia, putem acoperi şi ce a mai rămas. Crezi că 
rezişti, Kit? 

— Pot s-o fac, răspunse ea cu hotărâre, cu toate că 
picioarele ude îi îngheţaseră de frig. 

— Kit cea invincibilă, adăugă el zâmbind uşor. Dacă o să 
fiu răpit vreodată, sper să vii să mă cauţi. 

Votul lui de încredere îi mai ridică moralul. Cu Jason în 
frunte, începură ultimul traseu pe proprietate. I se păru că 
dura o veşnicie, iar lui Kit îi era atât de frig, încât nu era 
sigură cât de mult se putea baza pe simţuri, însă ajunseră 
în cele din urmă la celălalt zid. 

Lucien sări şi se prinse de marginea lui, apoi se urcă pe 
el şi întinse mâna să o ajute. Jason sări aşa cum sărise şi 


Lucien. Mâncarea bună şi exerciţiile regulate îl ajutaseră 
să-şi recapete din puterea pe care o pierduse în închisoare. 

După ce ajunseră de partea cealaltă, se duseră la caii 
Michael îi aştepta acolo. 

— Eşti bine? întrebă Kit. 

— Minunat, o linişti el. Cel mai bun sport după ce am 
plecat din armată. 

Tremurând toată, încălecă obosită. Dacă să fii urmărit 
prin beznă de o haită de câini era conceptul lui de sport 
atunci avusese parte din plin de el. 

Grupul călări în tăcere până la Londra. Misiunea 
decursese bine şi scăpaseră nevătămaţi. Dar exista o 
singură problemă. 

Kit tot nu găsise vreo urmă a surorii ei. 


Capitolul 33 


Era aproape trei dimineaţa când se întoarseră la casa 
Strathmore, iar Kit era ameţită de oboseală şi de frig. Avea 
de gând să se ducă direct în pat, când Lucien spuse: 

—E vremea unui consiliu de război. Expresia lui era 
sumbră, iar farmecul îi dispăruse, dând la iveală oţelul de 
dedesubt. Privirea lui se opri asupra lui Michael şi Jason, 
apoi asupra ei. 

—Putem să o facem acum sau sunteţi prea obosiţi? 

—Acum, răspunse Jason aspru. N-avem timp de pierdut. 
Michael aprobă cu un semn din cap. Ştiind că ei erau, 
probabil, la fel de obosiţi ca ea, Kit îndreptă umerii. 

—Dacă voi puteţi, atunci pot şi eu. 

— Perfect. Lucien îi aruncă un zâmbet care îi mai domoli 
frigul din oase. Schimbaţi-vă în haine uscate. Ne vedem în 
bucătărie. 

Cincisprezece minute mai târziu stăteau cu toţii la masă. 
Bucătăria era o cameră plăcută, cu mănunchiuri parfumate 
de ierburi uscate atârnate de grinzi şi cu lumina focului 
reflectată pe oalele de cupru. Lucien lăsase vorbă să li se 
pregătească mâncare şi băutură pentru când se întorceau. 
Kit bău prima ceaşcă de ceai din două înghiţituri Pâinea, 
brânza, şunca feliată şi un castron de supă groasă de linte o 
făcură să se simtă din nou om. După ce-şi mai potoliră 
foamea, Lucien îşi trase scaunul de lângă masă şi se duse la 
şemineu. Aruncă o lopată de cărbuni în foc, apoi se întoarse 
către ceilalţi, în timp ce flăcările se înălţau în spatele lui. 
Probabil aşa arătase şi Lucifer când vorbise cu cetele sale. 

— Suntem într-un punct mort, declară el fără 
menajamente. Are cineva vreo sugestie despre ce am putea 
face în continuare? 

— Doar metoda despre care am discutat noi doi, spuse 
Michael, după o tăcere îndelungată. Să alegem suspecţii 
cei mai probabili şi să-i facem să vorbească. 

— Te referi la tortură? întrebă Kit înspăimântată. 


— Dacă e necesar ca să o găsim pe sora ta, da, spuse 
Lucien, privind-o. A 

Ea îşi dădu seama că vorbea serios. Înclină capul şi îşi 
apăsă degetele pe frunte. Doar pe baza vorbelor ei fără 
dovezi, aceşti bărbaţi puternici şi competenţi erau dispuşi 
să facă rău cuiva care putea fi nevinovat. Gândul era 
înfiorător. 

— E o idee urâtă, Kit, însă poate fi singura noastră 
speranţă, murmură Lucien. Pe cine ai considera suspect 
principal? Pe Nunfield, sau pe Mace? 

Intotdeauna se considerase o femeie civilizată, dar părea 
că nu era chiar aşa, căci se trezi gândindu-se serios la 
sugestia lui Lucien. La urma urmei, la mijloc era viaţa 
Kirei. Îşi aminti de chipul suspecţilor. După ce îl analiză 
atent pe fiecare, ridică privirea. F 

— Sincer, nu-l pot alege pe vreunul dintre ei. Imi pare 
rău. Dacă aş putea, aş face-o. 

— Căutăm acul în carul cu fân, bombăni Michael 
exasperat. Singurul lucru pe care îl ştim cu siguranţă e că 
Lady Kristine a fost răpită de pe stradă după un spectacol 
de teatru. Pentru asta avem un martor. Restul sunt 
speculaţii pornite din intuiţia lui Kit. 

— Te îndoieşti de ea? întrebă Lucien pe un ton neutru. 
__— Nu. Când e bună, intuiţia poate depăşi logica. 
Intrebarea este cum putem folosi abilitatea lui Kit pentru a- 
i găsi sora. 

Era aceeaşi întrebare pe care şi-o pusese şi Lucien 
înainte, însă de data aceea răspunsul fu neaşteptat. 

— Există o metodă de ghicit care merită încercată în 
cazul ăsta, interveni Jason Travers şovăind. Implică 
folosirea unui pendul şi a unei hărţi ca să găseşti un obiect 
pierdut. Poate că şi Kit ar putea găsi urma Kirei aşa. Ştiu că 
pare o cacealma, adăugă el când văzu că ceilalţi se holbau 
el, însă e ca şi când încerci să găseşti apă cu crenguţa de 
ghicit. 

— Am văzut unele încercări reuşite, spuse Lucien. Chiar 
dacă nu are logică, de obicei funcţionează. Kit? 


—Nu are ce rău să-mi facă, răspunse ea, ridicând din 
umeri. Ce ar trebui să folosesc drept pendul? 

—Nu ştiu dacă are vreo importanţă. Jason rămase clipă 
pe gânduri. Poate o bijuterie de-a Kirei, dacă ai aşa ceva. 

— Sus e cutia ei cu bijuterii. Se ridică în picioare. O să 
văd dacă găsesc ceva potrivit. 

—O să aduc cele mai detaliate hărţi ale Angliei pe care 
le am. Lucien aprinse două lumânări şi îi dădu una lui Kit, 
apoi îi deschise uşa, în vreme ce Jason curăţă masa. Urcară 
scările, cu Kit în frunte. Când ajunseră la primul etaj, se 
întoarse spre el. 

—Ţi-am spus vreodată cât de recunoscătoare sunt pentru 
ceea ce faci? M-ai crezut când toţi ceilalţi m-au trimis la 
nebuni şi ţi-ai folosit abilităţile speciale ca să o ajuţi pe Kira 
cu o minuţie de neegalat. 

— Poţi să-mi mulţumeşti după ce o găsesc, răspunse el cu 
un zâmbet obosit. i 

Cuvintele lui o făcură să-şi schimbe expresia. Insă 
Lucien, de data aceea, o înțelese greşit. 

-Lasă-mă să repet că asta nu e ochi pentru ochi, 
libertatea ta pentru ajutorul pe care ţi-l dau să-ţi găseşti 
sora. Te ajut indiferent de ce ai vrea să faci după aceea. Pe 
chipul lui se citea tristeţe. Chiar dacă sunt nemilos, am 
anumite limite. Găsirea Kirei e o problemă separată de 
hotărârea mea de a te convinge să te măriţi cu mine. 

— Ştiu asta. Işi puse mâna cu blândeţe pe obrazul lui. 
Puful prea auriu ca să fie vizibil îi înţepă palma. Nu este 
momentul să ne facem griji pentru viitor. Aşteaptă până 
trece criza ca să vezi ce vrei cu adevărat. lţi dau de 
bunăvoie tot ce îmi stă în putinţă. Chiar dacă asta însemna 
adio, căci nu la libertatea ei să gândise, ci la a lui. Işi lăsă 
mâna în jos. După ce avea s-o cunoască pe Kira, nu avea să 
mai fie atât de hotărât să se însoare cu geamăna ştearsă şi 
tăcută. 

— O să-ţi aduc aminte de asta, spuse el încet, reţinându-i 
cuvintele. Pentru prima dată după zile întregi o sărută, 
cuprinzându-i bărbia în mână; uşor, rapid, însă tot o afectă 


până în măduva oaselor. Reţinerea care fusese zile întregi 
între ei dispăruse, lăsându-i împăcaţi. Apoi se întoarse 
către biroul său, în vreme ce Kit îşi continuă drumul spre 
dormitorul ei, cu genunchii tremurând. 

Kirei îi plăceau bijuteriile, iar caseta căptuşită cu catifea 
în care îşi ţinea colecţia era o amestecătură de mărgele şi 
fleacuri. Kit şovăi în faţa cutiei deschise, întrebându-se ce 
să aleagă. Chiar dacă încercarea lor era absurdă, trebuia 
să-şi dea toată silinţa. 

Nu o brățară sau un colier complicat sau vreo broşă căci 
nu se mişcau uşor. Privirea îi căzu pe o pereche de cercei 
lungi de safir. Unul dintre ei s-ar fi potrivit de minune 
scopului. 

Intinse mâna să ia cercelul, dar se opri brusc. Simţi o 
căldură ciudată în palmă. Nu, nu căldură, nicio mâncărime, 
ci pur şi simplu... ceva. 

Dând ascultare instinctului, vâri mâna în grămada de 
bijuterii şi găsi un medalion în formă de inimă pe fundul 
casetei. Era un fleac minunat, cu un model trasat cu 
delicateţe pe o suprafaţă aurită şi un lănţişor subţire, 
perfect pentru un pendul. 

Mai mult decât atât, simțea că era alegerea corectă. 
Oboseala şi neliniştea o făceau să se poarte ciudat. Inchise 
cutia cu bijuterii şi se întoarse în bucătărie. 

Jason străbătea neliniştit lespezile încăperii lungi. Spre 
deosebire de el, Michael era tolănit în scaun, picior peste 
picior, cu calmul unui bărbat care învățase pe câmpul de 
luptă ce era răbdarea. Fără îndoială, un motiv era şi faptul 
că el avea cel mai puţin de pierdut; abia o cunoscuse pe Kit, 
iar pe Kira, deloc. Insă fusese de admirat că acceptase se 
îmbarce într-o misiune care se putea dovedi dezastruoasă. 
Se întrebă cum era să ai asemenea curaj. Era obosită să se 
tot teamă. 

Lucien se întorsese înaintea ei şi deschidea pe masă o 
carte enormă. Când se apropie, văzu că era un volum 
desenat şi colorat superb cu hărţile comitatelor britanice. 


Ea admira calitatea tipăriturii, când el rupse pagina în care 
era reprezentat Surrey. 

Ridică privirea când Kit încercă să protesteze. 

—Nu ştiu cum funcţionează pendulul, dar s-ar putea să 
avem probleme cu o hartă legată alături de alte hărţi. 

— Da, are logică, aprobă ea. Deschise mâna şi le arătă 
medalionul. Jason, ăsta e bun? 

Chipul i se strânse când văzu ce ţinea. 

—Eu i l-am dăruit Kirei. L-a... l-a purtat vreodată? Cu 
toate că şi-ar fi dorit să spună da, Kit scutură din cap. 

— Nu, dar nu uita că noi ne-am văzut foarte rar în ultimii 
ani. A 

El luă medalionul şi îl deschise cu unghia. Inăuntru era o 
şuviţă de păr negru, exact ca al lui. 

— Cel puţin a păstrat-o. Asta înseamnă ceva. O durea 
sufletul pentru el. Se temea pentru viaţa Kirei şi, în plus, nu 
putea fi sigur de dragostea acesteia. 

— Crede-mă, dacă sora mea ar fi vrut să te uite, ar fi 
aruncat asta. Kit luă din nou medalionul şi îl întoarse spre 
lumină ca să citească inițialele gravate înăuntru. K.T+ JT 
Dedesubt era imaginea unei clepsidre pe orizontală, 
simbolul matematic pentru infinit. Kira şi Jason, pentru 
totdeauna. Se pare că am ales pendulul corect, constată 
ea, stăpânindu-şi cu greu emoția. 

— Să sperăm, răspunse Jason cu o expresie încordată. 

— Cum se face? întrebă ea după ce închise medalionul. 
Tocmai mi-am dat seama că habar nu am. 

-—la un scaun şi fă-te comodă. O să dureze. Ea se aşeză 
ascultătoare pe un scaun. 

—Sprijină-ţi cotul de masă, continuă Jason, şi lasă 
pendulul să se învârtă liber în mâna ta dreaptă. 

— Are vreo importanţă că este stângace? Se interesă 
Lucien. 

— Atunci ţine-l în stânga. Lasă medalionul să atârne până 
rămâne complet nemişcat. În timp ce Kit aştepta să se 
oprească medalionul, Jason le explică: In general pendulul 
se foloseşte pentru întrebări la care se poate răspunde cu 


da sau nu. Însă mişcările diferă de la o persoană la alta. Ca 
să vezi cum funcţionează pentru tine, pune întrebări la care 
ştii deja răspunsul. 

—Eşti în Londra? întrebă Lucien. 

Medalionul se mişcă. Apoi, spre uimirea lui Kit începu să 
se rotească în direcţia opusă a acelor de ceasornic, cu 
toate că ea putea să jure că nu făcuse nimic. 

—Direcţia aceea înseamnă da, spuse Jason 

— Kit, ai fost vreodată în India? urmă Lucien cu interes. 

Pendulul se opri şi începu să se mişte în sensul acelor de 
ceasornic. 

— Deci asta înseamnă nu, deduse americanul. 

—Congresul de la Viena îi va permite lui Napoleon să 
păstreze tronul Franţei? interveni Michael. 

Medalionul se răsuci brusc şi se opri. 

—Pendulul nu e bun ca să ghicească viitorul îi lămuri 
Jason. Se pare că scopul lui e să găsească lucruri pierdute 
sau să îi ajute pe oameni să descopere ce îşi doresc cu 
adevărat în situaţii încurcate. 

Lucien îi puse lui Kit o serie de întrebări cu răspunsuri 
simple. Deveni clar că direcţia contrară acelor de ceasornic 
însemna mereu da, iar direcţia inversă însemna 
întotdeauna nu. 

— Unde ai învăţat asta? întrebă Kit impresionată, în 
ciuda îndoielilor pe care le avea. 

— De la mama mea, care era o irlandeză neimblânzită. 
Jason zâmbi cu o afecţiune evidentă. După cum spunea ea, 
femeile O'Hanlon au fost generaţii întregi înţeleptele 
satului, trecând cunoştinţele din bătrâni de la mamă la 
fiică. Tatăl meu a murit când eram mic, iar mama nu s-a 
mai căsătorit, aşa că m-a învăţat pe mine tradiţia familiei, 
cu ordinul strict de a o învăţa la rândul meu pe fiica mea. 
Zâmbetul îi pieri. Dacă voi avea vreodată una. 

Era evident că fusese foarte apropiat de mama lui. Poate 
că faptul că fusese crescut de o „irlandeză neîmblânzită” îl 
făcuse pe Jason să se îndrăgostească de o femeie puternică 
şi neconvenţională, care îndrăznise să devină actriţă. Cu 


cât îl cunoştea mai bine pe vărul ei, cu atât înţelegea mai 
bine de ce sora ei îl iubea la rândul său. 

Concentrându-şi din nou mintea obosită, Kit întrebă: 

— Acum că am stabilit cum sunt răspunsurile pentru 
mine, ce trebuie să fac? 

— Să te gândeşti foarte atent la găsirea Kirei, îi explică 
el. După ce îţi stabileşti obiectivul foarte clar în minte, 
păstrează pendulul în mâna stângă, iar pe cealaltă o mişti 
uşor pe hartă. Dacă totul e în regulă, pendulul va reacţiona 
foarte puternic când mâna ta dreaptă va trece peste locul 
unde e ţinută ea. 

— Aşteptaţi o clipă să pun hărţile în ordine, spuse Lucien. 
Să începem cu Londra? 

Ceilalţi fură de acord, aşa că el smulse harta oraşului din 
carte. În timp ce aştepta, Kit îşi aminti ce spusese Jason 
despre cum putea ajuta pendulul la descoperirea 
sentimentelor adevărate într-o situaţie încurcată. Întrebă în 
gând: „Sunt îndrăgostită de Lucien?” 

Pendulul începu să se răsucească nebuneşte în mâna ei, 
în direcţia contrară acelor de ceasornic. „Da, da, da.” 

Privi mohorâtă medalionul care se învârtea. Fusese 
proastă să întrebe. Bineînţeles că îl iubea; cum să nu-l 
iubească? însă mintea ei laşă dorise să fugă de adevăr 
pentru că prefera să nu conştientizeze cât de dureros ar fi 
fost să-l piardă. De fapt simţea o oarecare uşurare să 
accepte că îl iubea; negarea acelui lucru nu o făcuse să se 
simtă mai bine. 

Inainte să se oprească, în mintea ei se formară 
următoarele cuvinte: „Oare încă va crede că mă iubeşte şi 
după ce se vor termina toate astea?” 

Medalionul încetini şi se opri complet, atârnând nemişcat 
de lănţişorul de aur. Ei bine, Jason spusese că pendulul nu 
putea ghici viitorul. Şi nici ea nu voia nepărat să afle ce 
avea să se întâmple după aceea; deja o durea prea mult 
doar gândul la asta. 

— Eşti gata? întrebă Jason. 


Lucien aşeză harta Londrei în faţa ei. Ea închise ochii şi 
se gândi la sora ei geamănă, la celălalt suflet al ei, mai bun. 
„Kira, unde eşti? Spune-mi unde eşti, draga mea.” Repetă 
acele propoziţii ca pe o rugăciune, până când conştiinţa îi 
fu plină de esenţa surorii ei. 

Apoi începu să-şi mişte mâna dreaptă încet peste harta 
oraşului. Tensiunea din încăpere era înăbuşitoare. In mod 
surprinzător, nu o deranja prezenţa celorlalţi, căci cei trei 
bărbaţi îi dădeau senzația de protecţie împotriva 
necunoscutului pe care încerca să-l pătrundă. 

Ghicitul se dovedi o treabă lentă şi dureroasă. După cum 
se aşteptaseră, Londra nu stârni vreo reacţie, cu toate că 
simţi o mâncărime în palmă. Poate pentru că Kira 
petrecuse mult timp în oraş. 

Apoi Surrey, apoi Kent. Lucien întindea hărţii în sensul 
invers acelor de ceasornic, în jurul oraşului. Urmă Essex. 
Kit nu privea hărţile de aproape. Făcea tot posibilul să îşi 
ţină mintea liberă, aşa că era doar un instrument pentru 
puterea misterioasă care mişca pendulul. 

Medalionul începu brusc să se răsucească şi toţi deveniră 
atenţi. 

Kira e în sau aproape de Romford? întrebă Jason pe un 
ton tremurând de speranţă. 

Pendulul începu să se mişte în direcţia acelor de 
ceasornic. Nu. Kit îşi ţinu răsuflarea. 

— Kira mergea des în vizită la prietenii ei din Romford. 
De aceea a reacţionat. 

— Însă e o dovadă că tehnica e bună. Nici măcar nu te 
uitai la hartă, deci nu aveai cum să ştii că erai la Romford. 
Lucien îi studie chipul şi se încruntă. Vrei să te odihneşti? 

Ştiind că era palidă de oboseală, închise ochii şi se 
rezemă de spătarul scaunului, cu mâinile în poală. Lucien 
îşi lăsă o mână pe umărul ei, dându-i o parte din puterea şi 
încrederea lui. Când se simţi mai bine, ridică medalionul şi 
continuă. După Essex, Hertford. 

Apoi Middlesex. Tot nimic. Simţi cum i se strânge gâtul. 
Nu mergea; acoperise toate comitatele din jurul Londrei în 


zadar. 

Incet, Lucien îi trecu altă hartă pe sub mână. Recunoscu 
dintr-o privire că era vorba de Berkshire, aflat chiar la vest 
de Middlesex. Incepea al doilea şir de comitate din jurul 
Londrei. 

Işi trecu mâna peste Windsor, apoi la nord peste 
Maidenhead. „Kira, unde eşti?” Din nou sud, spre 
Bracknell. 

Pendulul sări precum un peşte în undiţă, apoi se răsuci în 
direcţia contrară acelor de ceasornic. În acelaşi timp, în 
palma dreaptă avu o senzaţie ascuţită, aproape dureroasă. 
Kit se trezi, cu tot corpul încordat. Simţea puternic 
prezenţa surorii ei, nu pulsul abia sesizabil care nu 
dispărea niciodată, ci legătura intensă pe care o simţise 
când o hipnotizase Lucien. 

— Kira este lângă Basildon? întrebă Jason cu vocea 
înecată. 

Medalionul încetini puţin, însă continuă să facă cercuri în 
aceeaşi direcţie. Kit îl simţi pe Lucien în spatele ei. 

— E mai aproape de Hycombe? vru el să ştie. 

Pendulul se mişcă şi mai rapid. Kit era doar pe jumătate 
conştientă de acest lucru, căci aluneca în mintea şi în 
emoţiile ei atât de adânc, încât nu ştia sigur unde se 
termina una şi unde începea cealaltă. 

— Eşti deasupra unui sătuc, West Hycombe, spuse Lucien 
cu o voce distantă. E în zona aceea? 

Kit dădea din cap, prea puţin conştientă că medalionul 
începuse din nou să se învârtă cu putere. Se învârte, se 
învârte, vârful biciului muşcă din carnea lucioasă. Un sunet 
gutural, ca de animal, de durere împletită cu extaz. Ochi 
înnebuniţi plini de dorinţă şi ameninţare... 

Departe, foarte departe, Lucien întrebă: 

— Kira se află într-un loc sau lângă un loc numit castelul 
Raine? 

Realitatea se transformă într-un vârtej de spaimă. 
Soră...sine... cealaltă... duşman... pericol... pericol... 
pericol! 


Intrată complet în acel vârtej, începu să urle. 


Capitolul 34 


Îndată ce Lucien rostise cuvintele „castelul Raine”, Kit 
scoase un țipăt de teroare care îi îngheţă sângele. Michael 
sări de pe scaun şi traversă încăperea din doi paşi. 

— Ce naiba s-a întâmplat? 

Jason spuse şi el ceva, însă Lucien îi ignoră pe amândoi. 
Trecu în faţa lui Kit şi văzu că nu ştia unde se află, ochii ei 
erau goi, mâinile încleştate, iar vocea torturată era doar un 
vaiet prelung de spaimă. Arăta ca o nebună sau ca o femeie 
prinsă în capcana nebuniei. 

li prinse mâinile şi spuse repede: 

—Trezeşte-te, Kit, ai reuşit. S-a terminat. 

Ea se zbătea frenetic, încercând să-şi elibereze mâinile. 

—Urăsc asta, urăsc, îl urăsc, îl urăsc, IL URASC! 

—Ce crezi că se întâmplă? întrebă Jason, devenit palid. 

—Cred că e prinsă în teroarea Kirei, spuse Lucien pe un 
ton sumbru. Ascuţindu-şi şi mai mult vocea, adăugă: 
Intoarce-te, Kit! Pentru numele lui Dumnezeu, întoarce-te! 
Urletele se opriră, însă ochii ei încă erau tulburi, iar răsufla 
din greu, ca o căprioară ce fusese fugărită până prăbugşise. 
Se aplecă şi o luă în braţe. Tremura şi era fel de rece ca 
atunci când se ascunseseră în râu să se ferească de câini. 
Cât de mult mai putea rezista înainte să cedeze complet? E 
în regulă, Kit, murmură el cu blândeţe. Eşti aici, cu mine, 
în siguranţă. _ 

—Te rog... te rog, Lucien, ţine-mă în braţe. Incepu să 
plângă, însă vocea era din nou a ei. Mulţumindu-i lui 
Dumnezeu că îşi revenise, o ridică în braţe, apoi se întoarse 
şi se aşeză în fotoliu. Strângând-o la piept, întrebă: 

— Ghicitul cu pendulul e întotdeauna aşa? 

— N-am văzut în viaţa mea aşa ceva, răspunse 
americanul, palid la faţă. 

— Pentru că probabil nu ai lucrat vreodată cu o femeie 
care îşi căuta geamăna pierdută. Mângâie umerii 
tremurători ai lui Kit. Părea dureros de fragilă. 


Urând că trebuia să se asigure, o iscodi: 

— Să înţeleg că te-ai conectat la emoţiile Kirei? 

— Da, spuse Kit, înghițind nodul din gât. Era la finalul 
unei şedinţe de biciuit. A fost înfiorător, ca un coşmar în 
timp ce eram trează. Puteam să aud şi să văd totul şi să 
simt emoţiile Kirei, însă nu puteam să fac nimic. Mă 
simţeam paralizată, ca o muscă prinsă într-o pânză de un 
păianjen care se apropie. 

— Kira e bine? 

Kit se încruntă, apoi se relaxă. 

— Da. Acum el a plecat. Ea ştia că eram acolo şi cred că 
asta i-a fost de ajutor. 

— Crezi că e ţinută într-un loc numit castelul Raine? 

Kit se cutremură şi îşi ascunse din nou chipul. 

— Cred că da. 

Lucien întinse un braţ, ţinându-l pe celălalt în jurul lui 
Kit. 

— Michael, dă-mi harta. Prietenul lui îi întinse hârtia în 
tacere. După ce studie zona, contele spuse: Castelul Raine 
e o fortăreață medievală în ruină şi probabil nu este o 
coincidenţă faptul că se află undeva la jumătatea distanţei 
dintre proprietatea lui Mace şi cea a lui Nunfield. 

— Poate că nu. Michael îi aruncă o privire lui Kit. 
Temniţa subterană a unui castel se potriveşte cu senzaţia ta 
de închisoare fără lumină. 

— Aşa e, spuse ea cu o grimasă. Chiar dacă locul e 
amenajat cât să fie confortabil, atmosfera nu se schimbă. 

Lucien privea încruntat harta. Deloc surprinzător pentru 
un castel medieval, în preajma lui curgea un râu. Ceea ce îi 
atrăgea însă atenţia era o senzaţie de familiaritate. Brusc, 
în minte îi apăru o imagine: el pe un deal printre ziduri 
vechi de piatră, privind în jos la un râu ce şerpuia în lumina 
lunii. Ziduri de piatră şi lumina lunii... 

— La naiba, cred că am fost acolo! exclamă el. Castelul 
Raine trebuie să fie locul în care îşi ţin Diavolii ritualurile. 

— Ai participat la vreuna dintre orgiile lor infame? 
întrebă Michael, cu sprâncenele arcuite. 


Kit ridică şi ea fruntea, cu ochii cenuşii îngustaţi în 
aşteptarea răspunsului lui Lucien. El îşi aminti tulburat de 
prostituata machiată strident şi de dezolarea oribilă pe care 
o simţise după ce îi permisese să-şi facă datoria. Braţul lui 
se strânse pe umerii lui Kit. 

— Strict în interes profesional, nu de plăcere. 

Ea se linişti din nou. Era bine că era atât de obosită, 
altfel şi-ar fi dat seama că răspunsul lui nu conţinea tot 
adevărul. Lucien ar fi preferat să uite de acea noapte. 

— Ştii dacă acel castel are şi închisori subterane? întrebă 
Jason. 

— Nu am văzut aşa ceva, însă e foarte posibil. 
Proprietatea e destul de întinsă. Aproape orice sau oricine 
ar putea fi ascuns acolo. 

În încăpere se lăsă tăcerea, până când Michael rosti pe 
un ton ameninţător: 

— Presupun că în noaptea aceasta mergem la castelul 
Raine să o căutăm pe Lady Kristine. 

— Vom merge, spuse Lucien. Dar întâi avem nevoie de 
somn. De dimineaţă mă duc cu Kit să îl văd pe lordul Ives, 
un Diavol în care putem avea încredere. Ar trebui să ne 
poată spune mai multe despre castel. 

— Nu poţi avea niciodată informaţii suficiente despre 
ţinta unui raid. Michael îşi trecu mâna obosită prin părul 
castaniu. Cu cât ajungem mai repede în Berkshire, cu atât 
mai bine. Se anunţă o furtună urâtă. Cred că o să fie ploaie 
rece sau lapoviţă. 

— Înseamnă că avem nevoie de un loc de cazare în 
apropiere de castel. O casă privată ar fi mai potrivită decât 
un han. Lucien bătu cu degetele pe hartă. Rafe are un 
conac micuţ în apropiere de Basildon. Chiriaşul a murit de 
curând şi încă e liber. Sunt sigur că o să ne lase să-l 
folosim. După-amiază putem ajunge călare la faţa locului. 
După raid putem petrece noaptea acolo fără să fim nevoiţi 
să călărim tot drumul înapoi la Londra. 

In ciuda oboselii ei, lui Kit i se trezi curiozitatea. 


— Poţi prezice atât de bine vremea, încât Lucien să te 
creadă pe cuvânt fără să clipească? îl întrebă ea pe 
Michael. 

— Mi se spunea vrăjitorul vremii. Chiar şi când eram 
copil ştiam întotdeauna când se apropia furtuna şi cât de 
gravă urma să fie. Michael îndoi un braţ. După ce mi-am 
luat un glonţ în umăr, prezicerile mele au devenit şi mai 
bune. Se ridică în picioare şi adăugă: Somn uşor pentru cât 
a mai rămas din noapte. 

Jason îşi acoperi un căscat. 

— Din moment ce mâine e solstițiul de iarnă, încă mai 
avem câteva ore de întuneric la dispoziţie. 

Lucien se ridică, încă ţinând-o în braţe pe Kit. 

— Noapte bună. 

— Pot să merg, protestă ea, când se îndreptară împreună 
spre scări. _ 

— Mă îndoiesc, replică el. Îţi aminteşti cât de stoarsă erai 
în celelalte dăţi în care ai intrat în mintea Kirei? 

— Mda. Acceptând argumentul, închise ochii şi îşi 
rezemă capul pe umărul lui. 

Din nou fu uimit de cât de fragilă părea. Bietul pisoiaş 
obosit. Probabil doar voinţa o mai ţinea trează. 

O duse în camera ei şi o aşeză pe marginea patului, apoi 
îi scoase rochia. Ea se lăsă în voia lui, aproape moţăind. 
Când rămase în cămaşă, contele trase cuvertura. Înainte să 
o învelească, ea întinse mâna şi îşi prinse braţele pe după 
gâtul lui. 

— Lucien, rămâi, spuse ea, cu ochi cenuşii. Te rog. 

El şovăi, dureros de tentat. Insă... 

— Mi-ar plăcea să rămân, însă nu pot să jur că o să mă 
port cu decenţa necesară, răspunse el, încercând să 
rămână vesel. Cu toate că înţeleg perfect de ce trebuie să 
eviţi ameţeala pasiunii, când sunt lângă tine raţiunea mea 
zboară pe fereastră. In seara asta te protejează oboseala, 
dar nu garantez nimic pentru mâine-dimineaţă. 

— Sunt pregătită să accept consecinţele, îl informă ea cu 
un zâmbet şters. Acum că am aflat unde e Kira, nu mai simt 


că e esenţial să evit intimitatea. Îşi lăsă capul pe pieptul lui, 
apoi adăugă într-o şoaptă exasperată: Iar în noaptea asta 
nu vreau să fiu singură. 

— Câtă vreme trăiesc eu, Kit, nu vei fi singură, o linişti el, 
sărutând-o pe frunte. 

Chipul i se strânse, dar nu spuse nimic. El se întrebă 
dacă avea să-l creadă vreodată sau dacă nu cumva tatăl ei îi 
distrusese pentru totdeauna capacitatea de a crede un 
bărbat pe cuvânt. Lucien putea să aibă toată răbdarea de 
care era nevoie. Se dezbrăcă, apoi stinse lumânările şi se 
băgă lângă ea sub pilota de puf. 

Kit se rezemă de el cu un oftat uşor. Cearşafurile erau 
reci, la fel ca ea, însă căldura înflorea uşor în locul în care 
li se atingeau trupurile. El zâmbi când un picior subţire i se 
strecură între genunchi, urmat de o talpă rece sub gleznă. 
Nu putea înţelege de ce unii preferau să doarmă singuri. 

Cu toate că oboseala reuşise să-i ucidă dorinţa, tot i se 
părea plăcut să o mângâie de la umăr până la şold. Formele 
ei netede şi suple se încălziră treptat. Când mâna lui 
alunecă şi rămase pe sânul ei, îi atinse uşor sfârcul cu 
degetul mare. Acesta se întări într-un mugure micuţ şi ferm 
pe sub cămaşa subţire. 

Lucien se aplecă şi îşi apăsă buzele pe ale ei. Gurile lor 
se încleştară, a ei moale şi primitoare. Limba lui o întâlni 
pe a ei cu o plăcere catifelată, iar ea scoase un sunet 
înăbuşit, ca un tors de pisică. După un sărut lung, el îşi 
îndepărtă capul. 

— E o prostie, spuse el răguşit. Avem nevoie de odihnă. 

Ea murmură aprobator, însă mâna îi alunecă pe după 
talia lui şi începu să traseze cerculeţe cu un erotism blând. 
Bărbatul simţi pulsaţia distinctă a dorinţei. Aplecând şi mai 
mult fruntea îi sărută sânul, simțind textura pietroasă a 
sfârcului prin cămaşă. După felul în care se schimbase şi 
respiraţia ei se părea că era la fel de vulnerabilă ca el în 
faţa dorinţei. 

Mângâierile lui deveniră mai lungi, palma alunecându-i 
până pe coapsă, apoi spre genunchiul ei. În călătoria de 


întoarcere, tivul cămăşii ei se prinse de degetul lui mare şi 
se ridică. Nu o făcuse intenţionat, însă nu se putu stăpâni 
să nu îşi vâre capul în bezna parfumată de sub cuvertură şi 
să îi sărute rotunjimea de satin a pântecului. Degetele ei 
subţiri ajunseră pe gâtul lui şi începură să se joace cu 
pielea lui sensibilă. Delicios, cu adevărat delicios. 

Se mişcară în ritmurile împerecherii cu o uşurinţă de vis, 
fiecare pas lipsit de inocenţă urmat de altul, chiar mai puţin 
inocent - pielea goală frecându-se de smocul de păr 
ondulat, ciupituri delicate pe un gât dureros; ciocnirea 
dintre feminitatea flexibilă şi bărbăţia ascuţită, parfumurile 
subtile ale trupurilor transformate în adevărate ispite. 

Când mâna ei căută şi găsi bărbăţia încordată, el 
răspunse printr-o explorare intimă a adâncimilor ei secrete. 
Coapsele ei se desfăcură invitându-l. Chiar şi când se ridică 
deasupra ei, nu simțeau deloc grabă. Pasiune da, şi sângele 
care bătea cu o căldură ce se transforma într-o flacără 
pură. Insă fără disperare, căci uniunea lor părea firească, o 
împărtăşire a sentimentelor ce îi întărea pe amândoi 

Căzură unul în braţele altuia, într-un somn profund şi 
fără vise. 


Kit deschise ochii în lumina alburie a răsăritului. Iarna 
făcea ca soarele să răsară destul de târziu, însă chiar şi 

aşa, sigur nu avea cum să fi dormit mai mult de patru ore. 
Şi totuşi se simţea uimitor de odihnită, iar meritul era în 
întregime al lui Lucien. Intimitatea unui pat comun părea 
atât de firească, încât era greu să-şi imagineze că nu avea 
să se mai întâmple niciodată. 

Insă nu avea să regrete niciodată faptul că îl iubea, 
indiferent câtă durere avea să-i aducă asta în viitor. Şi nici 
nu avea să uite că el o dorise. 

li privi lung chipul adormit, încadrat de părul auriu în 
dezordine. Era splendid şi mai relaxat decât îl văzuse 
vreodată când era treaz. 

Un gând mic şi rebel i se strecură în minte. Lucien era 
bărbatul cel mai inteligent pe care îl cunoscuse vreodată şi 


nu era deloc înclinat spre autoamăgire. Poate că ar fi 
trebuit să îl creadă când spunea că o iubea cu adevărat; 
poate chiar avea s-o prefere pe ea şi nu pe sora ei. 

Oftă încet. Nimeni nu o preferase vreodată pe ea. Kira 
era mai plină de viaţă, mai fermecătoare, dar şi mai 
puternică. Inflorise în viaţa ei independentă, spre deosebire 
de Kit, care abia reuşise să funcţioneze când încetase să 
mai fie jumătatea unui întreg mai mare. Lucien avea să 
admire puterea Kirei şi să rămână vrăjit de vitalitatea ei. 

Ce ironie a sorții! Dacă sora ei murea, Kit ar fi rămas atât 
de schilodită emoţional, încât nu avea să se mai poată face 
utilă cuiva vreodată; pe de altă parte, salvarea surorii ei 
gemene putea să-i distrugă speranţa la dragoste. 

Totuşi, în acea clipă dureroasă şi trecătoare, Lucien era 
al ei. Kit se întinse şi îl sărută foarte uşor pe gură. El 
întredeschise pleoapele, dezvăluind o lucire aurie de 
mulţumire. 

-— Te-am avertizat că e posibil să nu mă pot purta cum 
trebuie dacă rămân, spuse el cu un zâmbet ştrengăresc. 
Deşi mi se pare că am crezut că mă pot înfrâna mai mult 
decât am făcut-o de fapt. 

— Prostii, răspunse ea, zâmbind la rândul ei. Te porţi 
frumos doar atunci când e în interesul tău. 

— Iar acum nu e în interesul meu. O luă în braţe o trase 
deasupra lui. 

Ea scoase un țipăt scurt de surprindere, apoi se relaxă, 
cu sânii lipiţi de pieptul lui. 

— Trebuie să ne dăm jos din pat curând, observă ea cu 

regret. O să fie o zi lungă. 
__— Ceea ce înseamnă că trebuie să înceapă cum trebuie. 
li închise gura cu un sărut, iar mâinile i se strecurără sub 
cămaşă şi îi prinseră fesele, înfigându-şi degetele în 
muşchii ei. 

În timp ce se sărutau, îl simţi întărindu-se. Se întinse cu 
supleţea unei pisici, bucurându-se de senzaţia corpului său 
musculos şi de felul în care se potriveau trupurile lor. Pe 


măsură ce sărutul lor devenea mai profund, prin venele ei 
începu să curgă o căldură lichidă. 

Tocmai când ea se pregătea să se rostogolească pe spate 
ca să poată face dragoste, el îi prinse şoldurile şi cu o 
mişcare bruscă intră în ea. Kit trase aer în piept. 

— Aha. Acum înţeleg de ce m-ai aşezat peste tine. 

— Educaţia este un lucru minunat, zâmbi el, apoi făcu o 
mişcare în sus. 

— Sigur că este, aprobă ea cu răsuflarea tăiată. L.J. 
Knight a scris câteva articole provocatoare despre acest 
subiect. 

— La fel de provocatoare ca activitatea noastră acum? 

— Asta nu e provocare, îl contrazise ea chicotind. E 
dezfrâu pe faţă. 

— Mmmm, desfrâul, păcatul meu preferat. Se împinse 
din nou în sus. Ea se cutremură, cu trupul cuprins de 
căldură. 

Se ridică cu grijă în şezut, rămânând călare pe el, apoi îşi 
scoase cămaşa cu un gest intenţionat seducător şi o aruncă 
peste umăr. În semn de răspuns, Lucien se întinse şi îi 
prinse sânul stâng în gură. În timp ce i-l sugea, ea gemea şi 
se mişca înainte şi înapoi, stârnindu-l din ce în ce mai mult, 
până căzu pe perne, abia răsuflând. 

Kit se aplecă deasupra lui şi îi prinse încheieturile, 
ţintuindu-l de pat. Felul în care îi privea de sus chipul îi 
dădea iluzia plăcută că era tot atât de puternică. Din 
dorinţa de a-l vedea neajutorat şi tânjind, îşi frecă încet 
pelvisul de el. Lucien icni, cu o expresie foarte vizibilă, 
fiecare nuanţă a dorinţei descoperită în timp ce îi 
răspundea. 

Era o intimitate profundă în dragostea la lumina zilei, cu 
privirile ţintuite una în alta. Ea descoperi un set nou de 
feluri delicioase în care se puteau mişca împreună un 
bărbat şi o femeie. Fiecare mişcare a unuia se reflecta 
imediat pe chipul celuilalt, ca şi când ar fi fost un singur 
trup. 


Îşi plecă fruntea şi îl sărută, cu limba fierbinte de 
ardoare. Erau uniţi de două ori, fiecare în interiorul 
celuilalt. Kit îşi dorea cu o intensitate dureroasă să se 
unească şi emoţional la fel de profund pe cât se uniseră 
fizic, să-i împlinească sufletul rupt cu spiritul său puternic. 

Îndată ce se formă acel gând, un fior de teamă o readuse 
în siguranţa umorului. Întrerupse sărutul şi zise pe un ton 
vesel: 

— Acum înţeleg gluma pe care am auzit-o la teatru 
despre femeile care îi călăresc pe bărbaţi. 

Zări o umbră - oare dezamăgire? — în ochii lui şi simţi 
retragerea lui emoţională subtilă. Recunoscu plină de 
tristeţe că din nevoia de a se proteja pe ea însăşi îl 
dezamăgise din nou. 

Mascându-şi rapid reacţia, iubitul ei răspunse cu altă 
glumă: 

— Ar trebui să te poţi gândi acum şi la o interpretare cu 
totul nouă a vechiului cântecel de copii despre cum să 
călăreşti un căluţ până la Banbury Cross. 

— Lucien! exclamă ea, râzând cu toate că obrajii i se 
înroşiseră. E indecent. Acolo e vorba de un căluţ de lemn. 

— Asta li se spune fetiţelor, însă băieţeii ştiu mai bine, 
replică el pe un ton serios. Din moment ce eşti scriitoare, 
poate ar fi cazul să revezi expresiile pe care le-ai folosit 
fără să te gândeşti şi care conţin cuvinte interpretabile. 
Limba e plină de cuvinte cu dublu sens. 

— Să nu uităm totuşi de povestea supei de cocoş cu 
praz, spuse ea pe un ton cuminte, în care o pasăre bătrână 
e fiartă cu un mănunchi de praz. Şi cocoşul are şi un gust 
foarte bun. Ă 

Inţelese sensul dublu abia când îl auzi pe el râzând. In 
faţa ei se deschideau noi tărâmuri ale îndrăznelii. Roşie ca 
sfecla, îi închise gura cu un sărut. Din fericire, i se făcu 
milă de modestia ei lezată şi încetă s-o mai tachineze 

Kit nu ştiuse că pasiunea putea fi atât de jucăuşă. Deja 

era expertă în arta de a-l stârni, mişcându-şi şoldurile, 
apoi rămânând complet nemişcată ca să-l pună pe jar. Află 


că se putea purta ca o depravată, iar lui îi plăcea abandonul 
ei. Şi aproape că se înecă de râs când el spuse: 

— Nu simţi că arde ceva? Cred că au luat foc 
cearşafurile. _ 

Insă veselia îi pieri imediat. In următoarele douăzeci şi 
patru de ore totul avea să se schimbe. Cu voia lui 
Dumnezeu, sora ei avea să fie liberă, însă drept urmare 
risca să nu mai cunoască vreodată o asemenea intimitate 
cu Lucien. Şi exisă şi senzaţia foarte reală de pericol; îl 
simţea plutind asupra Kirei precum ceața întunecată de 
peste Londra. 

Cu o frenezie bruscă, îşi folosi talentele nou-descoperite 
ca să-i aducă pe amândoi în punctul culminant. In violenţa 
împlinirii nu mai era loc pentru teamă sau regret. 

Leacul era unul trecător. După aceea, în timp ce stătea 
întinsă gâfâind în braţele lui, era greu să ascundă 
melancolia care îi bătea în sânge ca o tobă. „Niciodată, 
niciodată, niciodată”, se gândi ea. 


Lucien se holbă la tavan, simțind bătaia inimii lui Kit la 
fel de puternică precum a sa. Era lipită de el, flexibilă şi 
ademenitoare şi tocmai făcuseră dragoste cu o intensitate 
debordantă. Şi totuşi de ce simţea că îşi luase în tăcere 
rămas-bun de la el? 

Cu cât se apropiau mai mult de Kira, cu atât se detaşa Kit 
mai mult de el emoţional; fusese extrem de clar când 
făcuseră dragoste, iar zidul care stătea de obicei între ei 
dispăruse. Rezultatul logic era că salvarea Kirei avea să 
coincidă cu pierderea lui Kit. 

La început fusese sigur că intimitatea fizică îi va apropia 
şi mai mult, însă nu mai era adevărat. Cu toate că, fără 
îndoială, ar fi putut-o convinge să se mărite cu el - 
recunoştinţa era o forţă puternică, iar el era un maestru al 
manipulării subtile - nu mai era sigur că acea căsnicie i-ar 
fi dat ceea ce dorea. 

Nu mai era sigur de nimic. 

Se simţi uşurat când Kit vorbi prima. 


— Am sentimentul oribil că salvarea ei va fi o treabă mai 
grea decât îţi imaginezi, rosti ea pe un ton sumbru. Kira a 
spus că are paznici, îţi aminteşti? Lucien, e periculos. 

— Şi câţi paznici pot să fie? întrebă el, fericit că 
reveniseră la atmosfera obişnuită. Nu vorbim de un asediu 
asupra unui oraş-stat. Răpitorul e doar un bărbat bogat şi 
pervers. E posibil să fie un singur paznic, cel mult doi. Dacă 
ticălosul e şi el acolo, asta ar însemna trei oameni. Ridică 
din umeri. Şi şase să fie, ceea ce nu prea cred, tot vom 
învinge, pentru că îl avem pe Michael. 

— Sunt uimită că e gata să-şi rişte viaţa când nu are 
nimic de câştigat din asta. Eu şi Jason o iubim pe Kira, iar 
tu faci asta de dragul meu - Kit îi dădu un sărut rapid -, şi 
pentru asta îţi sunt foarte recunoscătoare; însă Michael 
acţionează din prietenie pentru tine şi din bunătatea 
sufletului său. Acelea sunt mai degrabă motive abstracte. 

— Presupun că este fericit să-şi folosească talentele de 
războinic pentru o cauză nobilă. Ar fi fost un cavaler 
medieval minunat. 

— Care ar fi ucis balauri şi ar fi salvat prințese? 

— Exact. Lucien îşi trecu braţul pe după talia ei ca să o 
mai reţină, însă nu mai aveau timp. Kit se ridică. 

— Dacă ne grăbim, îl mai prindem pe lordul Ives în 
apartamentul lui Cleo. 

— Locuiesc împreună? 

— Aproape. Zâmbi uşor. El vrea să o mute într-o casă mai 
mare şi mai luxoasă, însă ea îl refuză mereu. Spune că 
preferă să fie propria ei stăpână decât amanta unui lord. E 
ironic; chiar vorbeşte serios, însă e posibil ca el să o ceară 
de nevastă ca să o păstreze lângă el. 

— N-ar fi prima dată când un lord o alege o doamnă de la 
teatru, remarcă Lucien. Am văzut cum vorbeşte ea. S-ar 
potrivi foarte bine. Apoi, pierzându-şi interesul pentru acel 
subiect, îi prinse încheietura lui Kit şi îi sărută palma. În 
douăzeci şi patru de ore de acum vom sărbători libertatea 
Kirei. Apoi ne putem gândi la o dată pentru nuntă. Eu unul 
aş vrea o dispensă şi o căsătorie imediată. Ai fi de acord? 


Ar fi vrut să o vadă reacţionând ca şi când şi ea şi a dorit 
asta la fel de mult ca el- sau dacă nu la fel de mult cel puţin 
să arate că voia. Insă ea îi aruncă un zâmbet blând care nu- 
i putea ascunde tristeţea din ochi. 

— După cum ţi-am promis azi-noapte, voi accepta tot ce 
îmi ceri tu. 

Dacă asta era victorie, atunci victoria avea gust de 
cenuşă. 


După plecarea ei se simţi atât de sfârşită, încât abia se 
putea misca. Se cufundă într-un somn binelăcător şi fără 
vise, apoi se trezi tresărind. Cât timp trecuse? li rămăsese 
prea puţin timp ca să-l irosească. După ce il satisfăcuse, îi 
spusese cu o voioşie crudă care avea să-i fie soarta. Data 
următoare avea să-i ia viața. 

Și totuşi ce ar fi putut ea să facă altceva decât să 
păşească frenetic prin închisoarea ei de pluş? Mai căutase 
şi înainte arme, însă răpitorul ei avusese grijă să nu lase în 
cameră obiecte ce ar fi putut fi periculoase. Mobila masivă 
era prinsă de podea; tacâmurile erau făcute din cositor 
moale, uşor de îndoit; iar farfuriile şi ceştile erau din aliaj şi 
nu se puteau sparge. 

Ar fi putut folosi cureaua unuia dintre bicele mai groase 
ca să încerce să-şi sugrume adversarul, dar se îndoia că 
avea puterea de a dobori un bărbat. Chiar dacă ar fi făcut- 
o, nu ar fi putut trece de paznicul care aştepta afară. 
Evident, ar fi incercat, căci nu avea de gând să se lase ucisă 
prea uşor însă nu-şi făcea prea mari iluzii de reuşită. 

Privirea îi căzu pe jucăria perversă cu biciul. Cu o furie 
bruscă, o ridică deasupra capului şi o pocni de podea. Apoi 
zdrobi siluetele sub cizme. Dacă ar fi putut face la fel şi cu 
el... 

li trecu un gând prin minte şi îngenunche să studieze 
dispozitivele. Mai multe roți de metal ieşiseră în afară. O 
luă pe cea mai mare şi testă marginea cu zimţi ascuțiți. Era 
din oțel dur. Dacă o folosea cu grijă, putea să taie lemnul 
cu ea. 

Îşi cercetă cu atenţie cele trei camere. Ah, masa de lângă 
pat. Dacă avea suficient timp, putea să-i taie un picior. Și 
când l-ar fi slăbit ar fi avut putere să-l scoată din cuiul care 
îl ţintuia de podea. Dacă nu, avea să taie piciorul la câţiva 
centimetri deasupra podelei. 


Se aşeză turceşte lângă masă şi se puse pe treabă. Când 
termină, avea deja o bâtă cu care putea zdrobi ţeasta cuiva. 
Asta nu ajungea ca să-şi recapete libertatea, însă dacă avea 
să moară, să fie a naibii dacă nu-l târa şi pe el după ea. 


Capitolul 35 


Cleo răspunse cu greu la uşă. lar când o făcu râdea, cu 
părul blond lăsat liber pe umeri. Când îl văzu şi pe Lucien 
lângă Kit, îşi strânse în grabă halatul de catifea verde. 

— Cassie, draga mea, te-ai trezit devreme azi, spuse ea 
pe o voce piţigăiată, care să ajungă până în capătul celălalt 
al apartamentului. Privirea ei spunea că avea companie. Mă 
tem că nu e un moment prea potrivit pentru o ceaşcă de 
ceai. Să cobor eu mai târziu la o bârfă? 

— Am venit să vorbim cu lordul Ives, răspunse Kit. E aici? 
Credem că am aflat unde e ţinută sora mea şi el ne poate 
ajuta. 

— Slavă Cerului, exclamă Cleo, făcând ochii mari. John, 
adăugă ea, ridicând din nou tonul, ai musafiri. 

Ives apăru din dormitor, fără haină, uşor surprins. Când 
văzu cine îl aştepta, zâmbi şi se înclină politicos în faţa lui 
Kit. 

— Strathmore, domnişoară James, ce surpriză plăcută. 
Sper că sunteţi bine. 

— Nu sunt Cassie James, ci sora ei geamănă. A fost 
răpită, iar eu mă prefac de câteva săptămâni că sunt ea, 
răspunse Kit direct. Sper că ne veţi ajuta să o găsim. 

— Există două persoane care pot juca aşa? întrebă el, 
nevenindu-i să creadă. li privi îndelung chipul cu atenţie, 
apoi dădu uşor din cap. Înţeleg. Intraţi şi aşezaţi-vă. 
Presupun că e o poveste lungă. 

De fapt, Kit povesti pe scurt despre dispariţia Kirei şi 
despre rolul ei, căci lăsă la o parte detaliile cele mai 
interesante, cum ar fi felul în care îi urmărise pe Diavoli şi 
faptul că sora ei fusese găsită cu ajutorul pendulului. Nici 
măcar nu pomeni de spectacolul pe care îl dăduse ca 
barmaniţă, când îl lovise pe Ives cu sânii falşi. Din moment 
ce nu o recunoscuse, era mai bine să nu menţionez 
întâmplarea, de dragul demnităţii lui. 

După ce ea termină de povestit, începu Lucien. 


— Credem că o ţin pe Cassie la castelul Raine din 
Berkshire. Presupun bine că e locul în care se ţin adunările 
Diavolilor? 

— Da. Ives îşi muşcă trist buza. Chiar credeţi că unul 
dintre Discipoli a răpit-o? Sunt sigur că niciunul dintre ei n- 
ar fi avut nevoie să facă aşa ceva. Toţi îşi permit câte femei 
vor. 

— Unii bărbaţi preferă tocmai femeile care nu-i vor, 
răspunse Lucien scurt. Iar alţii nu acceptă refuzuri. 

Chipul lui Ives deveni grav. Kit bănui că îşi amintea 
remarci care confirmau spusele lui Lucien. Ridică privirea 
şi spuse simplu: 

— Cu ce vă pot fi de folos? 

— Trebuie să ştim cât mai multe despre castelul Raine. 
De exemplu, dacă are închisori subterane. 

— Cred că da, însă eu nu le-am văzut vreodată, zise Ives. 
Discipolii au un sanctuar privat pentru ritualurile lor 
secrete. Diavolilor de rang inferior ca mine nu li se permite 
să asiste la ele, însă cred că intrarea trebuie să fie pe unde 
va prin spatele capelei. 

— Ştii ceva despre ceremoniile lor? 

— Nu chiar. Insă alt Diavol tânăr s-a oprit într-o noapte 
lângă castel ca să admire ruinele în lumina lunii şi s-a 
speriat când a auzit o femeie ţipând. Ives îşi trecu neliniştit 
degetele prin păr. A crezut că fusese imaginaţia lui. Băuse, 
iar locul acela predispune la închipuiri ciudate. Insă e 
posibil să nu i se fi părut. 

— Când se întâmpla asta? 

— Vara trecută. Cred că pe la sfârşitul lui iunie. i 

„Inainte de răpirea Kirei”, îşi spuse Lucien uşurat. Insă 
asta ridica posibilitatea foarte urâtă ca alte femei să fi fost 
victimele lor în trecut. Şi din moment ce niciuna nu-i 
acuzase făţiş pe Diavoli, exista probabilitatea să nu fi 
supravieţuit acelei experienţe. 

— Cum se ajunge la castel? După ce Ives le descrise 
drumurile şi cotiturile, Lucien mai puse câteva întrebări, 
dar, în afară de unele detalii privind configuraţia 


proprietăţii, nu află nimic nou faţă de ce observase el 
însuşi. La sfârşit, vru să ştie: Ai idee dacă sunt paznici 
acolo? 

— Cred că stă un om de pază când nu sunt oaspeţi, 
răspunse Ives. De asemenea, poate nu ai observat atunci 
când ai fost acolo, dar la banchetele Diavolilor există mereu 
servitori îmbrăcaţi precum paznicii haremurilor turceşti. 
Aceia se numesc eunuci, deşi ăştia precis nu sunt. De fapt 
arată ca nişte boxeri retraşi din ring. Ar fi perfecţi pentru 
rolul de paznici, însă, din câte presupun eu, îşi fac apariţia 
doar la ceremonii. 

— Sper să ai dreptate. Lucien se ridică. Mulţumesc de 
ajutor. Nu e nevoie să spun că nu trebuie să povesteşti 
nimănui despre discuţia asta. 

— N-o voi face. Ives se ridică şi el. Presupun că mergeţi 
la castelul Raine s-o căutaţi pe Cassie James cea adevărată. 
Aveţi nevoie de încă un voluntar? 

— Nu, mulţumesc. Am chemat deja mai mulţi prieteni. 

Ives îi aruncă o privire lui Kit. 

— Există posibilitatea ca dumneata şi sora dumitale să 
jucaţi împreună? se interesă el. Ar fi o reprezentaţie de 
neuitat. 

— În momentul în care o eliberăm, mă retrag definitiv de 
pe scenă. 

Işi luară rămas-bun, apoi părăsiră apartamentul şi 
coborâră la trăsură. Inăuntru, Lucien mârâi: 

— Aş fi vrut să nu fie nevoie să ne însoţeşti la castelul 
Raine. 

— Trebuie să fiu acolo să o găsesc pe Kira, spuse ea. 
Dacă ruinele ocupă o suprafaţă prea mare, nu o veţi putea 
dibui fără mine. 

— Ştiu. Însă asta nu înseamnă că trebuie să-mi placă. 

Cu toate că expresia ei era tulburată, Kit spuse cu 
veselie: 

— De ce îţi faci griji? Nu uita că îl avem de partea 
noastră pe Michael, îngerul războinic, comandantul oştilor 
dreptăţii. 


Lucien îi aruncă un zâmbet pieziş. 

— Aşa e, şi nu avem de ce să ne aşteptăm la necazuri. Ar 
trebui să putem pătrunde cu uşurinţă şi să o luăm pe sora 
ta, însă nu se ştie niciodată. Nu-mi place ideea de a te 
expune la pericole posibile. 

— Nu eu am fost cât pe ce să cad de pe un acoperiş din 
neatenţie, pufni ea. E 

— Accept mustrarea, zâmbi. În seara asta am nevoie de 
tine acolo ca să mă păzesc de mine însumi. 

În ciuda glumei, îngrijorarea lui nu dispăru. Pe drumul de 
întoarcere către Strathmore, repetă în gând câteva versuri 
din Shakespeare: „O mâncărime-n mâini îmi zice/ Că ceva 


rău soseen. 

Bărbatul care pândise casa de pe Marshall Street de zile 
întregi înjură când văzu că actrița urcă în trăsură alături de 
Strathmore şi se îndepărtă. Angajatorul lui fusese furios că 
încercarea de răpire eşuase şi insistase ca fata să fie luată 
în acea zi. Însă pur şi simplu nu fusese posibil. Fetişcana nu 
fusese acasă de zile bune. Şi când, în sfârşit, îşi arătase 
faţa, doar un prost ar fi încercat să o ia de lângă acel conte 
care se dovedise mult mai puternic decât păruse. 

Urmăritorul ridică din umeri şi se ascunse din nou în 
camera pe care o închiriase vizavi de casa prăzii sale. Era 

plătit pentru timpul pierdut, aşa că putea să rămână la 
pândă până când venea vremea să-i dea raportul 
angajatorului său. 

Căscă. Dacă ar fi fost după el, ar fi răpit o fetişcană cu 
mai multă carne pe oase. 


x 


Porţile masive de fier ale castelului Raine erau încuiate, 
fără să se zărească vreun paznic. Dacă era vreunul, 
probabil stătea înăuntru, la căldură. 

Michael avusese dreptate cu furtuna; în timp ce aştepta 
lângă poartă, Kit tremura de la ploaia rece. Dacă 


temperatura scădea şi mai mult, solul avea să îngheţe. Cu 
voia lui Dumnezeu, până atunci toţi, inclusiv Kira, se vor fi 
aflat în siguranţă. 

Cu un zăngănit uşor de metal, Lucien se aplecă peste 
încuietoarea uşii tăiate în poarta mai mare. Kit nu vedea 
exact ce făcea el, însă părea să lucreze cu un fel de inel pe 
care erau mai multe chei şi ace de metal de diverse modele. 
Nu rămase deloc surprinsă când uşa se deschise cu un 
scârţâit slab, înăbuşit rapid de sunetul vântului şi al ploii. 

— Va trebui să învăţ şi eu să fac asta dacă vreau să devin 
conte? râse Jason Travers din spatele ei. 

— Adevărata frumuseţe a vieţii nobililor britanici este că 
pot fi cât de excentrici au chef, îl lămuri Lucien făcându-le 
semn celorlalţi să intre, apoi închizând uşa în urma lui. 

— Problema nu e excentricitatea ta, Luce, ci tendinţele 
tale nefericite către infracţiuni, spuse Michael cu blândeţe. 
Celălalt bărbat chicoti. 

Cu nervii întinşi la maximum, Kit ar fi vrut să-i 
plesnească pentru uşurătatea de care dădeau dovadă. Se 
stăpâni deoarece bănuia că veselia era felul bărbaţilor de a 
trece prin situaţii tensionate. Era mai simplu să fie femeie 
şi să aibă voie să-şi arate spaima. Lucien îi ghicise probabil 
gândurile, căci îşi ţinea mâna pe talia ei în timp ce înaintau 
fără zgomot de-a lungul aleii către clădirile principale. 

Partea obiectivă, de scriitor, din ea lua notițe, căci acel 
raid îi dădea o vagă idee despre cum trebuia să fie războiul. 
Toţi patru purtau haine întunecate, iar Kit era îmbrăcată 
din nou în costumul ei de spărgător. Chiar şi caii priponiţi 
într-un crâng din apropiere erau invizibili, căci Michael 
acoperise cu negru petele albe care ar fi putut atrage 
atenţia noaptea. 

Ea nu s-ar fi gândit niciodată la asta; era o dovadă mică 
şi liniştitoare a experienţei lui Michael în misiuni în 
acoperire. Cu expresia lui dură, cu ochi cărora nu le scăpa 
nimic şi cu o carabină mult prea folosită atârnată de umăr 
era o privelişte formidabilă. Inarmaţi cu pistoale, Lucien şi 
Jason păreau la fel de periculoşi. Cu toate că Kit se ruga să 


nu fie nevoie de violenţă, erau pregătiţi pentru orice 
eventualitate. 

Lucien o întrebase dacă dorea şi ea un pistol, dar îl 
refuzase înfiorându-se. Acela era unul dintre lucrurile care 
o deosebeau de sora ei; Kira era o ţintaşă excelentă în 
vreme ce Kit refuzase întotdeauna să pună mâna pe o armă, 
iar în acel moment era prea târziu să înveţe. 

Capela era doar o siluetă ce se profila vag, un morman 
întunecat pe un cer de furtună. La jumătatea drumului 
tânăra femeie se opri şi scoase un icnet, apăsându-şi 
tâmplele cu degetele. 

— Ce e? întrebă Lucien pe un ton coborât. 

— E aici. Vocea lui Kit tremura la confirmarea că intuţia 
ei fusese corectă. Chiar e aici! 

Jason scoase un sunet care demonstra cât de forţată era 
veselia lui. Pe un ton mai rece, Michael îi ceru: 

— Ai putea să ne spui direcţia? 

Kit se concentră cu un efort care îi făcea tâmplele să 
pulseze. 

— Drept în faţă, în apropierea capelei. Cred că sub ea. 

Cu inima bătându-i cu putere, o luă la goană spre clădire, 
aproape fără să perceapă împrejurimile sau ploaia care îi 
bătea în faţă. Ajunse la capelă şi bâjbâi după clanţă când 
Lucien se răsti: 

— Nu deschide uşile! Dedesubt se vede lumină. 

Ea privi în jos şi văzu că avea dreptate. 

— Probabil e doar paznicul, opină Jason, la fel de 
nerăbdător precum Kit. Putem să doborâm un singur om. 

— Fără îndoială, răspunse Lucien. Însă mai bine găsim, 
altă intrare. Cred că după colţ, la dreapta, e o uşă laterală 
care duce la sala de banchete. 

Merseră de-a lungul clădirii până o găsiră. Lucien lucră 
la încuietoare cu mişcări atât de atente, încât Kit nu auzi 
nimic, chiar dacă era foarte aproape de el. Se auzi un clic 
slab. Contele deschise uşa, apoi se strecură înăuntru. 

După ce ascultă o clipă, le făcu semn şi celorlalţi să-l 
urmeze. Sala de banchete era o încăpere mare, în care 


formele meselor şi ale scaunelor abia se zăreau în lumina 
slabă care venea din colţul îndepărtat din stânga. Fără să 
scoată o vorbă, porni către acea lumină, lipindu-se de 
perete ca să ocolească mobila. 

La intrarea în sală apăsă umărul fetei, dându-i ordinul 
tacit să se oprească. Lăsându-l pe Jason cu ea, Lucien şi 
Michael înaintară pe coridorul care ducea la capelă. 

Aşteptarea era fără sfârşit. Kit îşi încleştă pumnii şi se 
chinui să rămână nemişcată. Apoi, aproape pierdut în 
sunetele picăturilor de ploaie care se izbeau de ferestre, 
auzi un strigăt înăbuşit, urmat de o izbitură. După câteva 
minute, cei doi bărbaţi se întoarseră, Michael ducând o 
lumânare cu care aprinse cele două lămpi pe care le purta 
Jason. Abajururile opace, prevăzute cu o mică fantă, lăsau 
să iasă doar două raze, suficiente însă pentru a le arăta 
calea. 

— Drumul e liber, spuse Lucien. Era un singur paznic. 

— Doar nu... murmură Kit neliniştită. 

— N-am făcut decât să-l lăsăm fără cunoştinţă şi să-l 
legăm, o asigură Michael. Nu ucid pe nimeni fără motiv. 

Se întrebă dacă nonşalanţa lui era doar umor sec, însă îşi 
dădu seama că se înşela. Trăise într-o lume complet diferită 
de a ei. Când bărbaţii începură să scotocească prin 
cămăruţele şi coridoarele de sub capelă, ea îşi aplecă 
fruntea şi încercă să îşi găsească sora în gând. 

Când reuşi, scoase un icnet. Energia Kirei o ardea; era 
aproape şi, mai mult, era îngrozită. Cu toate că încercă să-i 
transmită un mesaj liniştitor, nu reuşi; Kira era prea 
speriată ca să mai simtă prezenţa surorii ei. 

Kit ridică din nou fruntea, conştientă de huruitul puternic 
pe care îl auzea în depărtare. Nu reuşi să-l identifice, aşa 
că îl întrebă pe Lucien: 

— Ce e zgomotul acela ciudat? 

El îşi înclină capul şi ascultă. După expresia lui, îşi dădu 
seama că nu-l remarcase până atunci. 

— O maşinărie, răspunse el încruntându-se. Ceva ca un 
cazan cu aburi, cred. Unul foarte mare. Dacă mergeau 


maşinăriile, înseamnă că mai erau şi alţi oameni acolo. Kit 
avusese dreptate; era mai greu decât bănuiseră. 

— Aici, îi chemă Jason încet de după colţ. 

Când ajunseră şi ceilalţi lângă el, Jason deschise uşa pe 
care o descoperise. Scările duceau la un coridor luminat, 
iar sunetul vocilor umplea aerul. 

Lucien închise uşa. 

— La naiba, Discipolii au un ritual în noaptea asta. 

— Astăzi e solstițiul de iarnă, explică Jason încordat. 
Probabil se joacă de-a păgânismul şi sărbătoresc 
schimbarea anotimpului. 

— Foarte probabil, încuviinţă Lucien. Prietenul lui lven a 
auzit strigătul aici de Sânziene. 

— Nu-i aşa că druizii practicau sacrificiul uman? întrebă 
Michael. 

Kit scoase un țipăt de groază şi se duse să deschidă uşa, 
gata să se arunce în jos pe scări. Lucien o opri. 

— Aşteaptă, o mustră el prinzând-o de braţ. Stai lângă 
mine. Ea îl privea cu ochi goi, ceea ce însemna că intrase 
din nou în mintea surorii ei. O scutură uşor. Kit, dacă vrei 
să o salvăm pe Kira, trebuie să rămâi cu noi şi mental, nu 
doar fizic. 

Ea trase aer în piept, apoi dădu din cap, cu ochii limpezi. 

— Înţeleg. 

Michael deschise din nou uşa, apoi o luă pe scări. Ceilalţi 
îl urmară, întâi Jason, apoi Kit, iar Lucien închidea şirul. 
Treptele tocite şi pereţii mohorâţi erau din piatra aspră 
folosită în construcţiile medievale. Pe măsură ce coborau, 
glasurile monotone deveneau tot mai puternice. O voce 
groasă intona o frază, căreia i se răspundea în cor. Limba 
era de neînțeles, probabil o formă maltratată de latină. 

Huruitul se intensifica şi el, vibrând prin piatră. Odată cu 
fiecare pas, senzaţia de ameninţare creştea, până când 
Lucien simţi că-şi ieşea din minţi. 

Bănuia că neliniştea lui era mai puţin o premoniţie a 
dezastrului şi mai mult îngrijorare pentru Kit. Cu toate că 
mai fusese în pericol de moarte, în trecut îşi riscase doar 


viaţa proprie. Acum îşi făcea mult mai multe griji pentru 
siguranţa lui Kit decât îşi făcuse vreodată pentru a lui. 

Nu îl ajuta deloc faptul că iubita lui părea foarte aproape 
să cedeze nervos. Legătura dintre ei nu era atât de 
puternică pe cât şi-ar fi dorit el, însă era suficient de 
strânsă cât să se lase afectat de emoţiile ei. Profunzimea 
fricii ei trezea ecourile tulburătoare ale spaimei pe care o 
simţite el însuşi când încercase să o salveze pe Elinor. Se 
crispă. O dezamăgise pe sora lui, însă nu va da greş din 
nou. 

Coridorul de la capătul treptelor se întindea în ambele 
direcţii, în vreme ce scara cotea şi continua să coboare. La 
dreapta se continua zidul vechi de piatră, însă incantaţiile 
şi lumina veneau din stânga, unde pasajul părea să fi fost 
săpat direct în miezul de calcar al dealului. 

Lucien atinse întrebător umărul fetei. Ea făcu o grimasă 
şi arătă spre peretele sterp. Din câte se părea, Kira era în 
faţa lor, însă nu se întrezărea limpede o cale de a ajunge la 
ea. 

Cu paşi uşori ca fulgul, Michael se duse să cerceteze 
lumina şi dispăru după un colţ. După câteva clipe reveni în 
raza lor vizuală, cu o expresie surprinsă pe chip, apoi făcu 
un gest care însemna în acelaşi timp precauţie şi tăcere. 
Ceilalţi trei îl urmară. 

Ceea ce găsiră îi uimi. Coridorul ducea la o galerie în 
tunecată din lemn care se întindea în jurul tuturor celui 
patru pereţi ai unei încăperi imense. Părea să fie o peştere 
naturală săpată într-un spaţiu aproximativ cubic. Umezeala 
strălucea pe pereţi de la ploaia care satura dealul. Mult sub 
ei, în centrul încăperii, se aflau Discipolii, în veşmântaţi în 
robe roşii cu glugi care aminteau de cele bisericeşti. Lucien 
rămase surprins să vadă că erau doar treisprezece. 
Ecourile stranii ale incantaţiei îi lăsaseră impresia că 
grupul era mult mai mare. 

În fiecare colţ al sălii se afla câte un bărbat masiv, cu 
haine negre şi turban, ţinând o sabie lată dreaptă în faţa 


lui. Ives avusese dreptate; paznicii arătau precum pugiliştii 
pensionati. 

Elementele cele mai uluitoare erau statuile, care formau 
un cerc dublu în interiorul pătratului încăperii. Erau vreo 
treizeci, toate uriaşe, înalte de vreo doi metri. Fiecare 
înfăţişa un războinic ce ţinea o armă, şi niciuna nu semăna 
cu alta. Un gladiator roman cu o sabie scurtă şi scut rotund 
era aşezat în faţa unui african fioros, cu un cuţit gata de 
atac. In partea opusă, un viking bărbos cu o bardă de luptă 
se încrunta la un turc ameninţător care ţinea un iatagan, în 
vreme ce un infanterist cu halebardă se uita urât la un 
cavaler medieval care avea în mână o măciucă. 

Erau din metal şi pictate cât să pară reale, iar efectul era 
tulburător. Lucien avu viziunea de coşmar a acelor statui 
trezindu-se la viaţă şi folosindu-şi armele ca să-i distrugă pe 
toţi cei care încercau să treacă prin cercuri ca să ajungă la 
Discipoli. 

Chiar în centrul încăperii, între două torţe, se afla liderul, 
singurul care stătea cu faţa la intruşi. Era Mace, cu braţele 
ridicate deasupra capului. Deasupra lui atârna un 
candelabru uriaş, iar în spate se afla un altar mare din 
lespezi de piatră. Lui Lucien i se strânse stomacul; altarul. 
Arăta ca şi când fusese pregătit pentru un sacrificiu uman. 

Kit probabil îi ghici gândul, căci se cutremură. Din 
fericire, nu era nici urmă de Kira. Dacă era programată să 
fie victima sacrificiului vreunui rit barbar, încă nu se 
întâmplase asta. 

Tânăra făcu un pas înapoi şi arătă în spate, la cărarea pe 
unde veniseră. Kira era probabil pe acelaşi palier cu 
ceremonia. După ce mai aruncă o ultimă privire la scena 
bizară, Lucien îi urmă pe ceilalţi şi se întoarseră la scări, 
apoi coborâră din nou. 

Scările se terminau la următorul nivel. De data aceea, 
coridorul se desfăcea nu doar în faţă, ci şi în dreapta şi în 
stânga. Kit se îndreptă încrezătoare către cel din mijloc. 
Lumânările ardeau în suporturile montate în pereţi, 
luminând măştile diavoleşti sculptate în zidul moale. 


Păreau vii, iar chipurile lor străluceau ca şi când ar fi fost 
transpirate de la umezeala ce se prelingea din piatră. 

În timp ce o urma pe Kit, Lucien începu să creadă că 
puteau să o scoată pe Kira fără să-i alerteze pe Discipoli. Ar 
fi fost cea mai sigură metodă, însă contele ar fi regretat 
pierderea ocaziei de a-l pedepsi pe ticălosul arogant care 
organizase acea răpire. Se alină cu gândul că dreptatea 
avea să triumfe, chiar şi cu întârziere. Urma să se asigure 
de asta. 

Kit era la câţiva metri în faţa lui şi îşi continua drumul 
fără să privească nici în stânga, nici în dreapta. Ceilalţi doi 
erau în spate, cercetând atent împrejurimile. La un moment 
dat, Lucien văzu o bandă de pietre mai închise la culoare 
care traversa podeaua coridorului. In ele erau ascunse 
găuri de câţiva centimetri pătraţi. Fâşia întunecată traversa 
pereţii şi se continua pe tavan. Chiar când se întreba ce ar 
putea fi, Kit călcă pe una dintre acele lespezi. 

Piatra se mişcă şi se dezlănţui iadul. 


Capitolul 36 


Clopote grele începură să bată, răsunând în pasaj cu o 
putere care spărgea urechile. Kit rămase locului, întorcând 
capul să vadă ce se întâmplase. 

Lucien auzi un sunet greoi şi ridică privirea. O poartă 
culisantă grea din fier începuse să coboare dintr-un suport 
ascuns din tavan, iar Kit stătea chiar dedesubt. El o strigă 
şi se aruncă înainte, îndepărtând-o de vârfurile ascuţite ale 
porţii care cobora. Fata căzu la podea, iar el se prăbuşi 
peste ea. 

Poarta culisantă se izbi de pardoseală cu un bubuit a 
cărui ecou răsună în întreg pasajul, rupând bucăţi de calcar 
din tavan. Ceva îi atinse glezna dreaptă, iar când privi în 
urmă constată că nu se îndepărtase suficient de mult de 
capcană. 

Printr-un noroc chior, piciorul îi alunecase între doi ţepi 
ascuţiţi. Dacă ar fi fost doar cu câţiva centimetri în lături, i 
s-ar fi înfipt în gleznă şi l-ar fi țintuit la podea. Insă piciorul 
îi rămăsese prins în spaţiul îngust dintre lespezi şi bara de 
jos a porţii. Clopotele încă băteau, iar o voce furioasă se 
auzi mugind din peşteră: 

— Avem nişte intruşi. Găsiţi-i! 

Pe toţi dracii! Lucien îşi eliberă piciorul, apoi sări în 
picioare. Dacă poarta nu putea fi ridicată, Michael şi Jason 
rămâneau blocaţi între ea şi Discipolii furioşi. 

Michael prevăzuse deja pericolul. Incercă să mişte poarta 
de fier, apoi scutură din cap. 

— N-o să reuşim să mutăm chestia asta. Luce, tu şi Kit 
luaţi-o înainte. Îşi scoase calm carabina şi trase cocoşul. Eu 
şi Travers o să ne ocupăm de ei. 

Kit se ridicase şi îi privea stupefiată pe cei doi bărbaţi. 
Lucien îi prinse braţul. 

— Nu avem ce să facem. Stai liniştită, sunt înarmaţi. 
Treaba noastră e să o găsim pe Kira. 


Kit înghiţi nodul din gât şi dădu din cap, apoi se întoarse 
şi îşi continuă drumul pe coridor. 

— Acum e foarte aproape. 

Pasajul cotea la stânga. La cincizeci de metri după aceea 
se despărţea în patru tuneluri mai înguste, care şerpuiau 
precum buclele Meduzei. Kit se opri şi privi noul obstacol. 

— Ai idee pe care dintre aceste culoare trebuie să 
mergem? întrebă Lucien. 

Inainte să apuce să răspundă, în spatele lor se auziră un 
schimb de focuri de armă şi un strigăt de durere. Kit îi 
prinse braţul, cu chipul în agonie. 

— Dumnezeule, părea vocea lui Jason. Trebuie să ne 
întoarcem să-i ajutăm. 

— Nu sunt sigur că era el. Se încruntă. Şi să fiu al naibii 
dacă te duc într-un tunel în care zboară gloanţele. 

— Atunci du-te doar tu, imploră ea. Eu rămân aici. Chiar 
dacă nu poţi trece de poartă, poţi trage cu pistolul prin ea. 

Alte împuşcături, alt strigăt. Lucien clipi. 

— Prea bine, mă duc să văd. Stai aici şi nici măcar să nu 
te gândeşti să te mişti decât dacă cineva te atacă de pe 
unul dintre coridoarele astea. Dacă se întâmplă aşa ceva, 
vii după mine. 

Indată ce ea aprobă din cap, el alergă pe coridor, apoi se 
ascunse după colţ să arunce o privire. Incăierarea 
produsese nori înţepători de fum caustic, însă după ce clipi 
văzu că Michael şi Jason nu păţiseră nimic. Amândoi erau 
ghemuiţi lângă zid, cu armele pregătite, în vreme ce în 
depărtare se vedeau câteva siluete în retragere. Un paznic 
cu turban negru zăcea nemişcat pe podea, iar o dâră de 
sânge dovedea că cel puţin unul dintre fugari fusese rănit. 

După ce se convinse că prietenii săi se descurcau de 
minune, se întoarse spre locul unde rămăsese Kit. Îndată ce 
ajunse în tunelul respectiv, scoase o înjurătură atât de 
puternică, încât aproape că făcu să cadă bucăţi de calcar. 

Dispăruse. 


După ce plecă Lucien, Kit se rezemă de zid, fericită că 
are un moment să-şi tragă răsuflarea. Însă când se mai 
relaxă simţi din plin bătaia oribilă a clopotelor. O 
străpungea, declanşându-i o spaimă mai reală decât lumea 
de afară. 

Dumnezeule, clopotele astea anunță că vine după mine! 
A spus că se va întâmpla în noaptea asta. Trebuie neapărat 
să fiu pregătită. 

Kit îşi apăsă mâinile pe tâmple, ştiind că era în mintea 
Kirei, simțind teama Kirei. Gâfâind, se chinui să scape de 
frica surorii ei gemene, căci nu-şi permitea să se piardă în 
ea acum. 

Se gândi la Lucien şi reuşi să se despartă de sora ei. 
Când redeveni lucidă, trimise un mesaj mental. Unde eşti? 
Suntem foarte aproape. Spune-mi unde te găsesc, draga 
mea 

Insă nu putea stabili contactul. Suferinţa gemenei ei era 
la fel de arzătoare şi de nepătruns precum o casă în flăcări 
şi ameninţa să o târască pe Kit din nou în ea. Din nou se 
strădui să-şi păstreze luciditatea, dar înainte să se poată 
elibera, spaima o cuprinse din nou. De data aceea venea 
din altă sursă. Intr-un fel de neexplicat, simţea cum 
agresorul se îndrepta spre sora ei. 

Ultima urmă de rațiune o părăsi. Orbeşte, fără să se 
gândească, Kit se dezlipi de perete şi ţâşni în tunelul cel 
mai din stânga. Avea în minte o hartă în care sora ei era o 
lumină albă şi imobilă, iar atacatorul acesteia - o masă 
lichidă de întuneric ce se apropia din stânga. 

Tunelul se termina într-un coridor mai mare şi mai 
luminos. Intră şi o luă la stânga, dar se trezi nas în nas cu 
lordul Mace. Înalt şi îmbrăcat în roşu aprins, cu lanţuri de 
barbar peste piept şi arme la brâu, alcătuia o privelişte 
înfiorătoare. Rămase nemişcat când o văzu, uimirea citindu- 
i-se pe faţă. 

— N-o să te las să mai pui mâna pe ea din nou, 
monstrule! strigă ea, gâfâind de la alergătură. 


— Binecuvântat fie sufletul meu păcătos, este cealaltă, 
Cassie a Doua, spuse el, cu ochii scânteind. Se pare că raiul 
îmi zâmbeşte. Se îndreptă spre ea. Se pare că la urma 
urmei o să-mi pot duce la îndeplinire fantezia. 

Abia atunci se trezi Kit din ceața instinctului care o 
adusese acolo. Dumnezeule mare, fusese nebună să plece 
de lângă Lucien. Acum era nevoită să se confrunte 
neînarmată cu un ticălos. Nu avea nimic cu care să-l 
înfrângă. 

Insă îl putea încetini. Cu cât îl întârzia mai mult, cu atât 
avea Lucien mai multe şanse să le găsească ori pe ea, ori 
pe Kira. 

Ştiind că Mace nu se aştepta să-l atace, se năpusti asupra 
lui. Asaltul ei brusc îl dezechilibră şi amândoi se prăbuşiră 
la pământ. Inainte ca fata să se poastă ridica, Mace îi 
prinse umerii şi o întoarse, încercând să o ţintuiască sub el. 

— Ce fiinţă rapidă eşti, spuse el pe un ton ciudat de calm, 
care-i îngheţa oasele. Exact la fel ca geamăna ta. 

Ea îl scuipă în faţă. 

Urmă o încăierare sălbatică, în care ea dădea din 
picioare, lovea cu pumnul, zgâria şi izbea cu genunchii. 
Rânindu-l, găsi o plăcere sălbatică, diferită de durerea care 
îl excita pe el. Însă cele mai mari eforturi ale ei nu puteau 
decât să întârzie inevitabilul. Când bărbatul îi dădu un 
pumn în plexul solar, ea rămase împietrită, astfel că nu se 
putu împotrivi atunci când el îi legă încheieturile la spate 
cu o batistă. 

O ridică în picioare şi rosti pe un ton firesc: 

— Chiar vă pregătisem camere private aşteptând să fii şi 
tu răpită. Din păcate, indivizii pe care i-am angajat nu s-au 
ridicat la înălţimea misiunii. Ar fi trebuit să particip eu 
însumi, aşa cum am făcut în cazul surorii tale. Însă nu mai 
contează, din moment ce ai venit. 

Intre faldurile robei sale erau ascunse pe jumătate o 
teacă într-o parte şi un pistol în toc în cealaltă. Deşi bănuia 
că purta armele în scop ceremonial, ştia că cum cât se 


poate de adevărate şi de letale. Mace scoase pistolul din 
toc şi îi atinse gâtul cu ţeava rece. 

— Haide, Cassie a Doua. După ce te schimbi în costumul 
pe care ţi l-am pregătit, vine vremea ceremoniei. Acolo îţi 
vei vedea din nou sora. Sper să aprecieze galanteria cu 
care ai renunţat la viaţă ca să o găseşti. Fontii emoţionant. 
Mă întreb dacă fratele meu Roderick , s-ar sacrifica de 
dragul meu. Cumva mă îndoiesc, deşi mereu m-a susţinut 
cu plăcere. 

— Ar trebui să renunţi şi să fugi cât mai poţi, Mace, se 
răsti Kit. Prietenii mei nu se vor lăsa prinşi atât de uşor ca 
mine, iar dacă mă râneşti o să se răzbune crunt. 

El se opri şi încercă să descuie o uşă de pe partea stângă 
a pasajului. 

— Dacă nu sunt morţi până acum, vor fi curând. Sunt 
depăşiţi ca număr şi ca arme şi nu cunosc capcanele pe 
care le-am pus peste tot în micul meu regat subteran. 

Luă o lumânare dintr-un sfeşnic, apoi o împinse cu 
pistolul în cameră. Când aprinse lampa, văzu că încăperea 
era mobilată ca un dormitor. Bărbatul deschise un dulap şi 
scoase mai multe veşminte negre. Kit le recunoscu, pentru 
că văzuse aceleaşi costume decadente şi în visele ei cu 
Kira. 

Scoase din teacă un cuţit curbat, care strălucea 
ameninţător, şi apoi tăie legăturile de la mâini. 

— Imbracă-te cu astea, porunci el. 

— Nu, răspunse ea scurt. 

El flutură cuțitul, iar lama luci râu prevestitor. 

— Chiar mi-ar plăcea să îţi tai eu hainele şi să te îmbrac 
cu forţa. 

Gândul că ar fi putut să o atingă intim o făcu să se 
abţină. Apelând la talentul ei actoricesc, rosti calm: 

— Asta ar lua prea mult timp. Prietenii tăi cei perverşi nu 
s-ar plictisi să aştepte? 

— Aşa e, se încruntă el, nu ar trebui să-mi neglijez 
musafirii. Insă insist să porţi acel costum. Trebuie să arâţi 
exact ca sora ta când mergeţi la altar. 


Făcu un pas spre ea, iar Kit trebui să-şi înfrâneze 
instinctul de a o lua la goană. 

— O să mă îmbrac de bunăvoie dacă mă aştepţi afară, 
spuse ea resemnată. 

— Un compromis rezonabil. Mai târziu o să mă lupt cu 
tine cât o să am eu chef. Asigură-te că strângi bine 
costumul. Îşi linse buzele. Efectul e foarte excitant. 

După ce el părăsi încăperea şi închise uşa, Kit se prăbuşi 
pe un scaun, tremurând. Ca întotdeauna când era în necaz, 
căută ajutor. Insă de data aceea nu o chemă pe Kira, care şi 
ea era aproape să se frângă, ci pe Lucien. Gândul la 
puterea şi la tăria lui o linişti. 

Se ridică în picioare şi cercetă camera în căutarea unei 
arme potenţiale, însă în zadar. lar uşa nu se putea încuia 
sau baricada pe interior. Cu buzele strânse, începu să se 
imbrace cât de încet putea. 


Constatând dispariţia lui Kit, Lucien se blestemă cu cele 
mai aprige înjurături. Ar fi trebuit să-şi dea seama că în 
clipele de primejdie nu trebuia să-i îngăduie să intre în 
transă şi în gândurile surorii ei. 

Sigur intrase într-unul dintre cele patru tuneluri, însă în 
care? Urându-şi baftă în gând, o luă pe cel de-al doilea de 
la stânga. Şerpuia printre zidurile cu nişe înfiorătoare, 
asemănătoare unor catacombe, pline cu oase de animale. 

Unde naiba era Kit? 

Trecu de o cotitură şi se lovi de cineva care venea din 
direcţia opusă. Din nefericire nu era Kit, ci un paznic 
voluminos cu pistol, care se ducea probabil să cerceteze 
coridoarele. Impactul îi dezechilibră pe amândoi. Câtul 
paznicul îşi reveni suficient cât să ridice arma, era deja 
prea târziu. Lucien îi aruncă pistolul din mână, apoi îl lovi 
puternic în maxilar cu dreapta şi încă şi mai puternic cu 
stânga. 

Adversarul căzu la pământ fără cunoştinţă. După ce îi luă 
pistolul şi muniţia, Lucien îl legă cu lavaliera ponosită, apoi 
se ridică şi cercetă împrejurimile. Se afla într-o încăpere 


mică, iar din stânga se deschidea alt pasaj. O masă, două 
scaune şi o lampă erau aşezate în mijloc, iar pe masă erau 
răspândite cărţi de joc sugerând o pasienţă întreruptă. 

Nici urmă de Kit, însă pe zidul din faţa lui văzu o uşă 
masivă, cu cadru de fier. Il cotrobăi pe paznic şi găsi o 
cheie mare de aramă. Se potrivea perfect în broască. 
Intoarse cheia şi se rugă să o găsească pe Kira înăuntru. 
Dacă ea era acolo, puteau să se retragă îndată ce dădeau 
din nou de Kit. Nu avea cum să fie prea departe. 

Uşa se deschise, iar el păşi cu precauţie înăuntru, cu 
pistolul în mână. Se trezi într-o cameră mobilată frumos, 
care ar fi putut trece drept una obişnuită dacă n-ar fi lipsit 
ferestrele. O uşă ducea la dormitor, iar cealaltă se deschise 
într-un beci cu ziduri de piatră. Se potrivea perfect cu 
descrierea lui Kit. 

Făcu un pas în faţă şi văzu cu coada ochiului o mişcare 
într-un colţ. Se întoarse şi o zări pe Lady Kristine Travers. 
Preţ de o clipă, uimirea îl lăsă fără cuvinte. Faptul că cele 
două fete erau gemene identice stătuse la baza acelei 
misiuni, însă i se părea foarte tulburător să vadă o femeie 
care arăta exact ca iubita lui, însă, în acelaşi timp, era 
complet străină. 

În timp ce el se holba, ea încercă să-i zdrobească ţeasta. 

Lucien sări din reflex într-o parte, aşa că bâta ei doar îi 
atinse braţul drept, aruncându-i pistolul din mână. 

Cu agilitatea unei pisici, se pregăti să încerce din nou, cu 
o privire sălbatică în ochii cenuşii. 

El făcu câţiva paşi în spate prin cameră, apoi spuse 
repede: 

— Kira, lasă chestia aia jos. Sunt un prieten de-al lui Kit. 
Ea rămase nemişcată, ezitând între dorinţa de a-l crede şi 
impulsul violenţei letale. Mă numesc Lucien Fairchild. 
Vorbea pe un ton blând, ca şi când ar fi avut în faţă un copil 
speriat. Kit e şi ea în apropiere. S-a pierdut căutându-te pe 
tine. Hai să o găsim. 

— Kit e aici! îngăimă Kira cu vocea tremurând. 


— Am lăsat-o într-un labirint de tuneluri, confirmă el 
dând din cap, însă nu poate fi prea departe. Făcu un pas în 
faţă şi îi luă bâta din mână. 

O clipă îşi frecă tâmplele aşa cum făcuse şi Kit. 

— Îmi... îmi pare rău că te-am lovit, spuse ea, cu un glas 
pierdut. Am crezut că era lordul Mace. 

— Mace e cel care te-a răpit? 

Ea dădu afirmativ din cap. 

— M-a văzut pe scenă şi a devenit obsedat de mine. Am 
refuzat să-i devin amantă şi m-a răpit după un spectacol. De 
atunci mă obligă să... să... 

El o opri înainte să se frângă din nou. Cu toate că fizic 
părea sănătoasă, lunile de captivitate îi fragilizaseră 
spiritul până aproape de limită. 

— Nu trebuie să explici, o întrerupse el. Kit şi-a dat 
seama cum stă treaba din visele pe care le-a avut cu tine. 

— Da, fie binecuvântată, spuse ea cu o urmă de zâmbet. 

Contele studie chipul Kirei. Asemănarea dintre gemene 
era cu adevărat uimitoare. Aceeaşi siluetă zveltă, acelaşi 
păr castaniu şi mătăsos, aceiaşi ochi cenuşii şi acelaşi profil 
pur, izbitor, care îi permisese să o recunoască de fiecare 
dată pe Kit. Insă erau şi diferenţe. Chipul şi buzele Kirei 
erau ceva mai pline, iar faptul că era dreptace îi dăduse un 
set de trăsături uşor diferite. Şi, bineînţeles, personalitatea 
era doara ei. 

Pe deasupra, nu o văzuse vreodată pe Kit îmbrăcată în 
cămaşă neagră şi scurtă de satin, împletită cu curele de 
piele care lăsau să se vadă fâşii de piele albă sau cu cizme 
până la genunchi şi ciorapi de dantelă. Insă ştia că şi Kit ar 
fi arătat la fel de ademenitor ca sora ei geamănă. Văzând 
direcţia privirii lui, Kira murmură cu tristeţe: 

—Am jurat că dacă ies vie de aici o să fiu fericită să port 
tot restul vieţii doar muselină albă. 

El zâmbi. Se vedea că începea să-şi revină. 

—Ai nişte haine mai groase? Vremea e cumplită şi 
trebuie să călărim câţiva kilometri după ce plecăm. 


Kira se duse în grabă în cealaltă cameră şi se întoarse cu 
o capă din blană de samur, potrivită pentru o prinţesă Şi-o 
aruncă pe umeri şi îl examină la rândul ei pe Lucien, la fel 
de amănunţit pe cât o studiase şi el pe ea. 

— Tu eşti motivul pentru care Kit se simte fericită în 
ultima vreme? _ 

— Aş vrea să cred asta, răspunse el surprins. li poţi simţi 
emoţiile aşa cum ţi le simte şi ea ţie? 

— Nu la fel de bine ca ea, dar îmi cam dau seama cum 
stă treaba. In ultima vreme a fost foarte neliniştită din 
cauza mea, însă am simţit şi momente de fericire intensă. 

Interesant, foarte interesant. Lăsând asta pentru un 
moment mai potrivit, întrebă: 

— Mai ai ceva de luat de aici? Cu cât ieşim mai repede să 
o găsim pe Kit, cu atât mai bine. Din păcate, Discipolii ţin 
un ritual în noaptea asta şi au descoperit mica noastră 
operaţiune de salvare. 

Chipul Kirei deveni palid, iar el văzu că spaima încă nu o 
părăsise complet. 

— Ultima dată când a fost aici, Mace mi-a spus că urma 
să fiu atracţia principală pentru un viol în grup de către toţi 
Discipolii, spuse ea pe un ton gâtuit. După aceea urma să 
aibă loc o ceremonie privată pentru el şi prietenii lui cei 
mai apropiaţi. În tot timpul cât am fost captivă, s-a pregătit 
pentru noaptea asta. Cu toate că-i plăcea mult rolul de 
sclav sexual, scopul său ultim era să mor de mâna lui. 

Lucien o ţintui cu privirea. 

— Mai rezistă puţin, Kira, rosti el apăsat. Nu te poţi 
prâbuşi chiar acum. i 

Ea închise ochii, părând dureros de fragilă. li deschise 
din nou şi răspunse: 

— O să mă descurc. Zâmbi chinuit şi îşi atinse părul cu 
podul palmei într-un gest care îi aparţinea în întregime. De 
aici nu mai vreau nimic. Doar... Traversă camera şi 
deschise un dulap. Inăuntru se aflau bice de diverse 
greutăţi şi materiale. Il luă pe cel mai greu şi explică: în caz 
că am nevoie de armă pe drum. 


El îşi ridică pistolul, apoi ieşiră pe uşă. 

— Am venit din direcţia aceea, zise el când intrară în 
camera paznicului, însă nu sunt sigur dacă putem pleca tot 
pe acolo, deoarece poarta de fier blochează coridorul 
principal care se întinde dincolo de ea. Iar Kit e tot pe 
partea asta. Ştii cumva unde duce celălalt pasaj? 

— Nu am nici cea mai vagă idee, răspunse ea, ridicând 
din umeri, însă putem afla. 

Intrară în culoarul mai lat. Lucien se rugă să o găsească 
rapid pe Kit, pentru că neliniştea lui creştea de la o clipă la 
alta. 

Era un lucru bun că inamicul se retrăgea, deoarece fumul 
îl înecă atât de rău pe Michael, încât o vreme nu fu în stare 
să tragă. 

— Spațiile închise sunt un chin pentru împuşcături, spuse 
el când îşi recăpătă glasul. Dă-mi un câmp deschis şi mă 
descurc oricând. 

— Şi eu prefer să trag cu tunul de pe o navă. Jason îşi 
încărcă din nou pistolul. Aer curat, iar inamicul stă la 
distanţă. Hai să ieşim de pe coridorul ăsta înainte să se 
întoarcă. 

— O idee excelentă. După un alt acces de tuse, Michael 
adăugă: înapoi sus în galerie. În capăt era o uşă care ne 
poate duce de cealaltă parte a porţii. 

Se întoarseră cu paşi rapizi pe coridor. Erau cât pe ce să 
ajungă la scări când auziră voci furioase din acea direcţie. 
Gărzile plănuiau alt atac. Din moment ce sanctuarul în care 
erau  Discipolii se afla în cealaltă parte, traversară 
intersecţia şi intrară pe coridorul care îl continua pe cel din 
care veniseră. 

Când ajunseră în siguranţă în partea cealaltă şi dispărură 
din raza lor vizuală, se opriră să se gândească la pasul 
următor. 

— Să încercăm totuşi scările? întrebă Jason. Bănuiesc că 
îi putem învinge oricum. 

— Probabil, aprobă Michael, însă am venit aici să salvăm 
pe cineva, nu să pornim un război. Hai întâi să vedem unde 
duce pasajul ăsta. Intră aer, deci nu e o fundătură. Cu puţin 
noroc o să găsim alt drum pe sus sau pe aici spre locul în 
care se află Luce şi doamnele. O fi locul ăsta un labirint 
nenorocit, însă nu are cum să acopere o suprafaţă prea 
mare. 

Jason dădu din cap şi o luară înainte cu felinarul care 
supravieţuise atacului. Aşa cum sperase Michael, pasajul 
cotea şi se întorcea. Pe peretele moale din acea zonă erau 


fixate proptele de lemn. Fiind proprietar de mină, 
recunoscu tehnica. Probabil piatra era foarte proastă, căci 
solul fusese pardosit cu scânduri. 

Se încruntă. Propteaua din faţa lor avea ceva ciudat... 

Pentru că era atent în acea direcţie, văzu o sclipire şi 
ceva îndreptându-se spre el la nivelul capului. Se aruncă pe 
jos. 

— La pământ! 

Americanul îl ascultă chiar la timp cât să evite să fie 
decapitat de o lamă care ţâşnise din zid paralel cu podeaua. 
Părea o coasă uriaşă, cu o lamă suficient de ascuţită cât să 
taie în jumătate un intrus. 

— lisuse! exclamă Jason aproape fără suflare. Locul ăsta 
e plin de capcane. Cum o dezactivăm pe asta? 

Michael privi lama care se legănă şi dispăru într-o fantă 
din perete. Probabil era acționată de un arc uriaş ascuns în 
spatele stâlpului de lemn. 

— Plăcile astea nu sunt aşezate pe jos ca să astupe găuri, 
ci ca să ascundă cursele. Cred că scândura asta mai 
deschisă la culoare s-a mişcat când am călcat pe ea. Apăsă 
din nou pe ea cu podul palmei. Lama veni din nou spre 
capul lor, cu un hârşâit înfiorător. După ce se retrase iarăşi 
în teacă, Michael spuse: Piedicile sunt evidente pentru ca 
inventatorul mecanismelor să nu cadă în propria capcană. 
Dacă suntem atenţi, ar trebui să le recunoaştem. 

— Aş vrea să-ţi împărtăşesc încrederea. Jason se ridică în 
picioare cu precauţie şi sări peste scândură. Alergatul 
peste baricade nu se compară cu aşa ceva. 

— Unul dintre lucrurile care îmi plac la Lucien este că în 
preajma lui nu te plictiseşti niciodată. Michael se ridică şi 
înălţă felinarul, pe care reuşise să-l păstreze întreg. Vedem 
ce ne aşteaptă în faţă? 

Travers imită un salut de militărie. 

„Macduff, hai loveşte/ Si blestemat acel ce-o zice: 


«opreşte!» „l2 


Kit încercă să tragă de timp, însă Mace o obligă să se 
grăbească, deschizând uşa înainte ca ea să fi terminat să se 
îmbrace. Expresia lui furioasă o făcu să îşi tragă în grăbă 
cizmele negre înalte peste ciorapii de dantelă. Nu 
îndrăznea să întindă prea mult coarda. Cu toate că lui Mace 
îi plăcuse să fie biciuit, în seara aceea părea gata de viol. 

— Intoarce-te, porunci el, când ea se ridică în picioare. 

Ea îl ascultă şi se răsuci lent, temându-se să se mişte 
prea repede în acel costum, care era veşmântul cel mai 
indecent pe care şi-l putea imagina. In faţă era despicat 
până la buric, cu fâşii de piele încrucişate peste pielea 
goală ca să ţină materialul. Acel aranjament îi lăsa sânii şi 
abdomenul pe jumătate expuse. Despicături asemănă- toare 
scoteau în evidenţă porţiuni provocatoare de piele de pe 
spatele ei. Se simţea mai goală decât dacă ar fi fost complet 
dezbrăcată. 

Mace se holbă la fluturele care se vedea prin ciorapul de 
dantelă neagră. _ 

— Minunat! Chiar şi tatuajul e identic. Insă curelele sunt 
prea largi. O să le strâng chiar eu. 

Ea încercă să se retragă când îl văzu apropiindu-se, însă 
bărbatul scoase cuțitul din teacă şi îi atinse gâtul cu vârful. 

— Nu te mişca, mârâi el. 

Cuţitul, cu abilitatea lui de a spinteca şi mutila, era mai 
înspăimântător decât pistolul. Rămase nemişcată, iar el vâri 
din nou lama în teacă, apoi se ocupă de curelele care îi 
prindeau cămaşa peste sâni. Le strânse atât de rău, încât 
sfârcurile îi ieşeau clar în evidenţă prin satinul negru. Kit 
abia putea să respire, iar curelele sigur aveau să-i lase 
urme roşii pe piele dacă supravieţuia. E 

— Şi totuşi e clar că nu sunteţi chiar identice. li legă 
şiretul, dar în loc să se îndepărteze de ea începu să îşi 
plimbe mâinile peste formele ei. Căldura palmelor lui pe 
sâni îi provoca silă. Inainte să termin, o să observ 
diferenţele, spuse el pe un ton răguşit. Din moment ce sora 
ta e geamăna rea, presupun că tu eşti cea bună. Li ciupi 


brutal sfârcurile. Din anumite puncte de vedere, asta este 
şi mai excitant. 

Ea îşi muşcă buza ca să nu plângă. Nu avea de gând să-i 
dea satisfacția de a-i arăta dezgustul ei, căci simţea că 
spaima femeilor îl făcea să se simtă bine. 

Se îndepărtă de ea cu un regret vizibil. 

— Mai târziu. Acum trebuie să o luăm pe Cassie Numărul 
Unu. 

li legă încheieturile la spate cu o panglică lată şi roşie, 
exact de culoarea sângelui proaspăt. Apoi îi făcu semn cu 
pistolul să treacă în faţa lui. 

Locul era un adevărat labirint de tuneluri. După mai 
multe cotituri încurcate, ajunseră într-o cameră de gardă 
unde se afla o uşă masivă. Pe podea zăcea un bărbat legat. 

— Prostule! se oţări Mace, cu chipul întunecat. Păstrând- 
o pe Kit lângă el, deschise uşa şi îi făcu semn să intre 
prima. Ea îşi dădu seama imediat că aceea fusese 
închisoarea Kirei; aerul era saturat cu esenţa surorii ei 
gemene. Însă acum nu mai era acolo; probabil Lucien o 
găsise. Kit ar fi scos un sunet de uşurare dacă nu s-ar fi 
temut că asta ar fi declanşat violenţa lui Mace. Acesta 
înjură foarte urât, apoi urlă: O să te duc pe tine la sanctuar. 
Prietenii mei se pot juca după placul inimii cu tine în timp 
ce eu o găsesc pe sora ta. Acum mișcă-te. li împinse pistolul 
în coaste. 

In timpul acelei călătorii de coşmar nu-i dădu nici o 
ocazie să scape. Când se apropiară de sala mare, auzi un 
murmur de voci agitate. In clipa în care pătrunse în 
sanctuar, se lăsă brusc tăcerea. Toţi bărbaţii o priviră Kit. 
Ar fi vrut să se ghemuiască şi se acopere cu mâinile însă, 
din moment ce asta era imposibil, se gândi la o piesă 
despre Anne Boleyn, care se dusese la eşafod cu o 
demnitate de neclintit. 

Se retrase în ea însăşi cât de adânc putu, ca şi câini ar fi 
fost pe scenă. Nu era real, doar juca rolul principul într-o 
piesă. Se îndreptă cu fruntea sus spre altar. Două focuri 
mari încălzeau aerul, lucru bine-venit pentru cât de sumar 


era îmbrăcată. Nu găsea alt punct pozitiv în situaţia în care 
se afla. 

Drumul o duse prin cercurile de statui cu războinici. De 
aproape păreau chiar mai mari decât de sus. Trecu printre 
un indian cu suliță şi un cruciat în armură, fără să ridice 
privirea. Insă nu putea să ignore mulţimea de bărbaţi 
îmbrăcaţi în robe roşii, cu ochi flămânzi şi comentarii 
obscene. Şi mai rău, unii dintre ei o pipâiră cu o intimitate 
revoltătoare când trecu printre ei. Merse mai departe, cu 
ochii fixaţi în faţă, până ajunse la altar. 

Toţi suspecţii ei principali se aflau în primele rânduri ale 
grupului. Bărbaţii din spate erau alţi Diavoli, dar în timpul 
investigaţiei ei niciunul nu i se păruse important, şi la fel şi 
acum; erau simpli adepţi. Aici răul venea de la conducători; 
le stătea scris pe chip. 

Lordul Nunfield şi Roderick Harford o studiară cu o poftă 
făţişă. Mai detaşat, Chiswick bolborosi: 

— Deci ai reuşit să o convingi pe Cassie James. Excelent, 
Mace. E suficient cât să stârnească pofta şi celei mai 
pretenţioase bolți palatine. 

— Eu unul le prefer ceva mai cărnoase, spuse Sir James 
Westley vesel, însă nu am sacrificat niciodată o femeie cu 
un asemenea talent. O să se descurce splendid. 

— E chiar mai bine decât vă imaginati, domnilor, declară 
Mace pe un ton plin de sine. Nu e Cassie James, ci sora ei 
geamănă identică. Sigur, ați visat cu toții să aveţi două 
gemene, la fel de frumoase şi neajutorate. Ochii lui opaci 
scânteiară ameninţător. Cassie cea adevărată s-a pierdut 
prin tuneluri, aşa că mă duc să o caut. Asta stârni alt val de 
comentarii. Kit observă cu detaşare că toţi bărbaţii purtau 
tecile şi tocurile ceremoniale. Se întrebă ce fel de cuțite 
aveau să folosească. Mace îi făcu semn fratelui său să se 
apropie. Ai grijă de asta până o găsesc pe cealaltă, spuse el 
pe un ton coborât. 

— Am mai văzut-o, se încruntă Harford. Apoi pocni din 
degete. E târfa care a încercat să mă jefuiască la bal! 


— Serios? Mace o privi pe Kit cu respect. Deci ai intrat în 
Blackwell Abbey ca să îţi cauţi sora. Eşti o fetişcană 
îndrăzneață. Apoi se întoarse din nou spre fratele lui şi 
adăugă: Strathmore a venit cu ea şi se pare că a eliberat-o 
pe soră-sa. I-ai eliminat pe ceilalţi doi bărbaţi? 

— Din păcate, nu, răspunse Harford posomorât. Paznicii 
s-au speriat de focul de puşcă şi în timp ce îşi reveneau ei, 
acoliţii lui Strathmore au fugit. Sunt urmăriţi, dar cred că o 
să mai dureze ceva până-i încolţim. 

— O să fiu atent când îi caut pe Strathmore şi pe 
geamănă, spuse Mace încreţindu-şi fruntea. Din moment ce 
nu cunosc pasajele, n-ar trebui să ne ia mult să-i găsim. 
Apoi o să am grijă de el şi o aduc pe ea aici să începem 
ceremonia. 

Kit mulţumi în gând că Mace părea să fie unul dintre cei 
care îl subestimau pe Lucien. Însă, din păcate, era adevărat 
că Mace avea un avantaj enorm prin faptul că ştia terenul. 
Işi deschise mintea să o caute pe sora ei. Îndată ce făcu 
asta, inima îi tresăltă de spaimă. 

Lucien şi Kira erau aproape, periculos de aproape. _ 

Coridoarele întortocheate nu păreau să ducă nicăieri. În 
timp ce căutau drumul, Lucien devenea tot mai neliniştit. 
Apoi Kira rămase nemişcată, cu faţa de o paloare 
cadaverică. 

— Dumnezeule mare, a prins-o pe Kit! 

Cuvintele ei îi confirmară lui Lucien cele mai reli temeri. 

— Eşti sigură? 

— Absolut. Kira făcu un semn înainte şi la dreapta. E 
acolo. Chipul îi era tras, iar ochii i se umpluseră de lacrimi. 
E speriată de moarte. 

Aceeaşi expresie înceţoşată pe care o vă?use de atâtea 
ori pe faţa lui Kit apăruse acum la Kira. Ştiind că trebui să- 
i oprească alunecarea în transă, o întrebă: 

— A fost agresată fizic? 

— Nu cred. Kira expiră, cu chipul mai liniştit. E vina mea 
că Kit e în pericol. Dacă n-aş fi ales să fiu actriţă, nu s-ar fi 


întâmplat aşa ceva. Kit a avut dreptate să se împotrivească; 
mereu are dreptate. 

El îi prinse cotul şi rosti apăsat: 

— Te poţi simţi vinovată mai târziu. Acum trebuie să o 
găsim pe Kit şi să o luăm de lângă Mace. 

Cu un efort suprem, Kira se concentră şi porni înainte. 
Din păcate, cunoaşterea direcţiei în care se afla Kit nu-l 
ajuta prea mult să găsească drumul. Coridoarele şerpuiau 
enervant, ducând la fundături, la altare ridicate în cinstea 
unor zeități în formă de gargui şi la şi mai multe oase. 
Niciunul dintre ei nu spunea nimic, căci Kira avea nevoie 
de concentrare maximă pentru a-şi găsi sora. 

Intr-un final, după o cotitură, văzură două draperii 
brodate din spatele cărora se zărea o lumină puternică şi se 
auzeau voci. Lucien se opri. 

— Cred că am găsit sanctuarul lui Mace şi al prietenilot 
săi diabolici. Aşteaptă aici să mă uit mai de aproape. 

Kira îşi muşcă buza. 

— Kit e acolo. 

— Da, însă poate că nu e chiar în sanctuar, răspunse el 
conducând-o înapoi după colţ. Dacă nu e acolo, e mai sigur 
să ocolim. Aşteaptă aici şi nu te mişca. Ura să o lase 
singură, însă dacă îl vedeau şi îl prindeau pe el, cel puţin ei 
îi rămânea şansa să fugă prin tuneluri. 

Amintindu-şi de la Kit că sora ei era o ţintaşă bună, 
scoase pistolul pe care îl luase de la paznic. 

— Ar trebui să fii în siguranţă cele câteva clipe de care 
am nevoie ca să cercetez, însă n-ar fi mai bine să iei asta 
pentru orice eventualitate? 

Ea dădu din cap şi vâri biciul sub braţ, luând arma cu o 
uşurare vizibilă. În timp ce deschise cu îndemânare pistolul 
să verifice dacă era în condiţie bună, remarcă: 

— Este bine să ai o armă în mână după luni întregi de 
neajutorare. 

Simţindu-se mai liniştit, contele traversă în tăcere pasajul 
până la draperii. Le feri uşor şi privi înăuntru. Aşa cum 
ghicise, acolo era sanctuarul, cu statuile de războinici, 


torţele şi Discipolii îmbrăcaţi în roşu. Privirea lui căzu 
imediat asupra lui Mace, care se îndepărta cu aroganță de 
centrul cercului. 

Dacă Mace era acolo, atunci era şi Kit. Privi în cerc şi o 
zări în picioare în faţa altarului, cu lama cuţitului lui 
Roderick Harford la sân. Deşi era îmbrăcată exact ca sora 
ei, arăta la fel de demnă precum Maria Antoaneta 
înconjurată de ţărani. 

Priveliştea îi trezi o furie oarbă. Ar fi dorit să se 
năpustească în încăpere şi să-i desfigureze pe toţi bărbaţii 
de acolo. Spunându-şi că un impuls nebunesc n-ar fi putut 
să o salveze, îşi stăpâni furia şi cântări posibilităţile pe care 
le avea. 

Acolo se aflau cel puţin doisprezece bărbaţi, toţi cu cuțite 
şi pistoale. Chiar dacă poate nu erau cu toţii la fel de rāi 
precum Mace, nu putea să-l considere aliat pe niciunul 
dintre ei. In doar câteva secunde ajunse la concluzia 
dureroasă că orice gest de-al lui ar fi pus-o în pericol pe Kit. 

După cum îi şoptea intuiţia, cu cât fata rămânea mai mult 
în mâinile lui Mace şi Harford, cu atât riscul era mai mare. 
Aşa că trebuia să acţioneze imediat. Păcat că Michael şi 
Jason nu erau acolo, dar nu îndrăznea să-l aştepte. 

Exista o şansă, mică, însă mai bună decât nimic, să o 
elibereze pe Kit dacă-i aborda pur şi simplu făţiş cu pistolul 
în mână, dădu draperia la o parte şi păşi în lumină. 
Ridicând tonul ca să se facă auzit în toată încăperea, strigă: 

— Harford, dă-i drumul. 

Toţi se întoarseră şi îl priviră surprinşi. Privirea lui Kit o 
întâlni pe a lui, plină de uşurare. Spera din tot sufletul să 
nu-i înşele încrederea. 

Revenindu-şi imediat din şoc, Mace spuse jovial: 

— Ah, Lucifer. Ai venit să ni te alături. Mi-era teamă că 
din cauza vremii nu vei putea ajunge la timp să-ţi joci rolul. 
În timp ce vorbea, se îndreptă din nou spre altar. 

— Gata cu prefăcătoria, îl repezi Lucien. Asta nu e joc, ci 
nebunie criminală. Dacă nu-i dai drumul, ori tu, ori fratele 
tāu muriţi. Inaintă spre cercul de statui. 


— A venit timpul să sigilăm cercul! anunţă Mace cu ochii 
scânteind răutăcios. Se aplecă şi trase de un levier lung 
care ieşea din podea lângă altar. 

Statuile se treziră la viaţă. 


Capitolul 38 


Când Mace mişcă levierul, camera se umplu de huruitul 
roţilor şi de fâsâitul aburului. Imediat, războinicii mecanici 
se transformară într-o oaste de uriaşi antici care mişcau 
armele cu o putere înfiorătoare. 

Gladiatorul lovea în jos cu sabia, vikingul despica aerul 
cu barda, cavalerul, la doar doi metri distanţă, îşi îndreptă 
spada spre Lucien. Dacă mecanismul n-ar fi avut nevoie de 
câteva clipe ca să se pună în mişcare, ar fi murit pe loc. 
Insă îşi dădu seama de pericol şi se feri la timp. 

Mace râdea în hohote, ca şi când moartea ar fi fost o 
glumă măreaţă. 

— Lucifer, strigă el, dintre toţi, tu ar trebui să-i apreciezi 
cel mai bine pe soldaţii mei care merg cu puterea aburului. 
N-a mai existat aşa ceva în istoria lumii! 

Lucien înjură în gând şi se retrase. Maşinăria huruitoare 
şi căldura neobişnuită ofereau o explicaţie, căci sigur erau 
cazane uriaşe în apropiere, cu ţevi pe sub podea ca să pună 
în mişcare statuile. 

Toate armele se mişcau rapid înainte şi înapoi într-un 
singur arc. Lamele individuale puteau fi evitate, însă 
cercurile cu statui fuseseră aşezate astfel încât zonele de 
pericol să se suprapună, unele mai slabe, altele mai 
puternice. 

Aranjamentul bloca în întregime intrarea în cerc. Dacă 
ocolea sabia, intra în raza bardei într-o parte sau a 
iataganului în cealaltă. Era ingenios, iar Lucien îşi blestema 
inamicul pentru că realizase aşa ceva. 

— Foarte inteligent, Mace. Insă tot pot să trag printre 
statui. Dă-i drumul! 

— Vrei sânge, Lucifer? Dacă nu cooperezi, o să-l vezi pe 
al fetei. Mace ridică o mână puternică spre fratele său. 

Cu o expresie de excitare răutăcioasă, Hartford trasă o 
linie delicată cu vârful lamei pe clavicula lui Kit. Picături 


roşii apărură de-a lungul tăieturii. Ea scoase un sunet 
disperat, pe care şi-l înăbugşi instantaneu. 

Lucien simţi cum se albeşte la faţă. Stralucirea din ochii 
lui Mace confirma povestea Kirei; era pregătit de 
eliberarea explozivă a violenţei sexuale pe care o plănuise 
pentru noaptea aceea. Probabil fratele lui îi împărtăşeşte 
nebunia, căci atmosfera avea aura volatilă a pericolului pe 
care îl simţi de obicei înainte de o furtună. Orice provocare 
ar fi fost o scuză ca să-i spintece gâtul lui Kit. 

— Suntem într-un punct mort, nu crezi? Vocea lui Mace 
avea un aer de o plăcere sinistră. Dacă vrei să rămână în 
viaţă, lasă pistolul. 

Ingreţoşat, Lucien îşi dădu seama că nu avea de ales. Ar 
fi putut să tragă în Mace sau în Harford, dar nu în amândoi 
deodată. Dacă unul rămânea în viaţă, asta însemna 
condamnarea la moarte a lui Kit, căci ambii fraţi erau 
capabili să o ucidă fără ezitare. 

Deşi nu avea deloc încredere în Mace, probabil prezenţa 
atâtor martori avea să-l facă să-şi stăpânească pornirile 
cele mai grave. Din ceea ce spusese Kira, nu toţi erau 
ucigaşi. Cu trăsăturile împietrite, lăsă arma să cadă pe 
podea. 

Atunci zări o urmă de mişcare în galeria din faţa lui. 
Ridică ochii fără să se clintească şi îi văzu pe Michael şi 
Jason intrând dintr-un pasaj lateral. Dându-şi seama dintr-o 
privire cum stăteau lucrurile, Michael ridică puşca şi îl ţinti 
pe Harford. Apoi se uită în jos către Lucien aşteptând 
semnalul. A 

Dacă trăgea Michael, Harford era mort. Insă Lucien 
trebuia să-şi recupereze arma şi să se ocupe el însuşi de 
Mace, căci Jason era mult prea departe ca să nimerească 
ţinta cu pistolul. Ar fi fost riscant, însă mai puţin riscant 
decât să o lase pe Kit în mâinile a doi nebuni. 

Când începeau împuşcăturile, se putea întâmpla orice. 
Slavă Cerului că Kit avea inteligenţa şi curajul de a acţiona 
rapid. Concentrându-şi mintea cu o intensitate furioasă, 
Lucien încercă să-i trimită un mesaj mental să fie atentă. 


Ea îl privi lung, cu chipul cadaveric, însă ochii ei goi părură 
să transmită că pricepuse mesajul. Rugându-se ca Michael 
să ţintească bine, Lucien ridică privirea şi dădu uşor din 
cap. 

Carabina mugi, zgomotul rezonând în peşteră cu o forţă 
ameţitoare. În acel moment, Lucien se aplecă după pistol. 
Roderick Harford urlă şi se răsuci de la impactul cu glonţul 
lui Michael, apoi se prăbuşi. Când căzu, Kit se desprinse de 
el înainte ca lama cuţitului să-i sfâşie gâtul. 

Fără să se ridice, Lucien îl ochi pe Mace, dar în clipa de 
care avusese nevoie ca să ducă mâna la armă, celălalt 
bărbat izbuti să se adăpostească. Mace sări în spatele 
altarului de piatră, care îl proteja de gloanţele ambilor 
atacatori. In timp ce-şi reîncărca pistolul, Lucien o auzi pe 
Kira ţipând: Kit! 

Preocupat numai de Kit, uitase de sora ei. Atrasă de 
zgomotul împuşcăturilor, Kira se năpusti în încăpere. El 
ridică privirea şi o văzu doar la câţiva metri distanţă, în 
culmea tulburării, privindu-şi sora geamănă. 

Kit se apropie fixând ochii surorii sale, celălalt suflet al 
ei. 

— Kira! 

Din ceea ce ştia şi el despre legătura dintre gemeni, îşi 
dădu seama că, dacă fuseseră despărțite cu forţa, aveau 
atunci o nevoie de regăsire atât de puternică, încât aproape 
că devenise palpabilă. Pentru ele, restul lumii dispăruse. 

Chiar şi aşa, îl luă pe nepregătite să le vadă alergând 
una spre alta. Kira aruncă biciul şi mantia de samur, apoi se 
năpusti în mijlocul războinicilor mecanici letali. Se feri de 
sabie, însă Lucien scoase un țipăt când o văzu intrând în 
raza toporului. Fata căzu la pământ şi se strecură pe sub el. 
O clipă crezu că avea să-i despice spatele, însă era suficient 
de slabă cât să treacă neatinsă. 

Toate bune şi frumoase, însă nu avea cum să evite 
iataganul. Contele ridică biciul pe care îl lăsase ea să cadă, 
apoi lovi cu el în turcul mecanic. Cureaua se încolăci pe 
braţul statuii. Mecanismul cu aburi aproape că îl dobori pe 


Lucien, însă el rezistă. Braţul se răsuci în încheietura lui de 
fier cu un scârţâit metalic, încetinind suficient cât să-i 
permită Kirei să treacă pe lângă el. 

Pe când Kira îşi continua cursa înfiorătoare, Kit trecu 
ferindu-se pe lângă Nunfield, care încercase să o prindă, în 
acelaşi timp, se chinuia să-şi desfacă legăturile. Işi eliberă 
mâinile şi se duse să-şi îmbrăţişeze sora. Se strânseră cu 
putere, alinându-se reciproc în mijlocul acelui haos. 

Nunfield ridică pistolul şi îl îndreptă spre cele două 
femei, cu chipul distorsionat de furie şi răutate. Lucien 
reîncărcă frenetic arma, rugându-se ca Nunfield să nu 
nimerească din prima. 

Privirea lui fu atrasă de mişcarea de deasupra. Ridică 
ochii şi îl văzu pe Jason Travers prinzând funia care ducea 
de la galerie la candelabru prin intermediul unui scripete. 
Frânghia avea rolul de a cobori candelabrul ca să fie 
curăţat şi să i se schimbe lumânările, însă Jason îi găsi o 
utilizare nouă şi letală. Sări pe balustradă, apoi pe podeaua 
încăperii ca un uliu răzbunător. 

Din cauza greutăţii lui, candelabrul se ridică şi se izbi de 
tavan. Lumânările aprinse începură să cadă peste Discipolii 
care urlau dedesubt. Apoi candelabrul însuşi se prăbuşi 
după ce Jason dădu drumul funiei, aproape lovindu-l pe 
Mace, care se retrăsese şi mai mult în spatele altarului. 
Majoritatea lumânărilor se stinseră când atinseră podeaua, 
lăsând caverna luminată doar de câteva torţe. 

Când ateriză, Jason îşi scoase pistolul şi trase în Nunfield 
cu o ţintă perfectă. Chiar înainte ca acesta să se 
prăbuşească, americanul prinse levierul care controla 
statuile. Il trase, iar mecanismele se opriră, redevenind 
inofensive. 

In tăcerea ciudată care se lăsă, Jason strigă răguşit: 

— Kira? 

Ea ridică privirea şi scoase un țipăt de uimire, cu chipul 
alb ca varul. Incet, nevenindu-i să creadă, se desprinse de 
Kit şi se îndreptă spre Jason, şoptindu-i numele. Ridică 
şovăind mâna să-l atingă, ca şi când nu putea crede că era 


adevărat. El i-o prinse şi o trase în braţele lui, cu un dor 
disperat pe chip. Actriţa îşi îngropă faţa în pieptul lui, cu 
umerii tremurând. 

Lucien văzu regăsirea în timp ce se îndrepta spre centrul 
cercului, însă grija lui cea mai mare o constituia Mace, care 
încă era liber, înarmat şi mai periculos ca oricând. Cu 
pistolul pregătit în mână, contele se pregăti să înconjoare 
altarul. După un sfert de drum, se trezi faţă în faţă cu cel 
pe care-l căuta. 

— Imi plăceai, Strathmore, spuse Mace cu o linişte 
fatalistă, ţintind arma spre inima lui. Aproape că eşti la fel 
de inteligent ca mine. Păcat că eşti un nenorocit de puritan 
mic-burghez. 

Mai experimentat decât adversarul său, Lucien nu pierdu 
vremea cu vorbitul. Apăsă pe trăgaci şi în acelaşi timp se 
dădu în lateral. Pistolul său rată ţinta, spre deosebire de 
arma lui Mace, însă o eschivă de ultim moment îl salvă. 
Glonţul celuilalt trecu pe lângă urechea lui dreaptă, 
asurzitor, dar fără să-l atingă. 

Injurând aprig, Mace duse mâna la cuţit. Lucien încercă 
să-şi recapete echilibrul, însă constată că-şi scrântise din 
nou glezna când se ferise de lovitura precedentă. Căzu în 
genunchi, iar adversarul înaintă spre el, lama lui lucind 
înfiorător în lumina lugubră a torţelor. 

O văzu cu colţul ochiului pe Kira desprinzându-se de 
Jason. Tânăra femeie ridică pistolul pe care i-l dăduse 
Lucien - unde naiba îl ţinuse în costumul acela sumar? — şi 
îl îndreptă spre Mace, cu o privire sălbatică. 

Şi totuşi mâinile nu i se clintiră când apăsă pe trăgaci şi 
nimeri ţinta. 

Glonţul îl nimeri pe Mace fix în piept. Scoase un țipăt 
uimit, apoi căzu la podea, cu privirea spre Kira. Intr-o 
ultimă şoaptă răguşită, bolborosi: 

— Ai fost cea mai bună, stăpână. Ce păcat... Apoi închise 
ochii şi îşi dădu sufletul. intreaga altercaţie sângeroasă în 
care muriseră trei bărbaţi avusese loc în mai puţin de două 
minute. 


Kira se holbă în jos la Mace preţ de o clipă nesfârşită. Pe 
chipul ei se citeau în acelaşi timp furie şi triumful femeii 
care avea, în sfârşit, putere după un iad lung al 
neajutorării. Treptat, expresia ei se schimbă într-unu de 
groază. Dându-şi seama de sentimentele ei, Lucien se duse 
şchiopătând spre ea şi îi puse un braţ pe după umeri, într-o 
îmbrăţişare frăţească. 

— Mulţumesc, Kira, murmură el. Eşti întocmai cum te-a 
descris Kit. Cu toate că nu trecuse nici o jumătate de oră de 
când o cunoscuse, o simţea ca pe o prietenă veche. 

Privi în jur să o găsească pe Kit, când pericolul apăru din 
nou. Cei mai mulţi dintre Discipolii supraviețuitori se 
holbau la acel carnagiu, şocaţi şi nedumeriţi. Toţi, cu 
excepţia lordului Chiswick. In momentele de după moartea 
lui Mace, se repezi în spatele altarului şi scoase şi el 
pistolul. Privind precaut cu coada ochiului spre galeria 
unde se afla încă Michael, îndreptă arma spre Lucien. 

— Ai înnebunit, Strathmore, se oţări el. Crezi că o să 
stăm cu mâinile în sân aşteptând să fim măcelăriți? 

— Pleacă de lângă mine, Kira, spuse Lucien încet, în timp 
ce ea se îndepărta de linia de foc, el îşi aruncă pistolul şi 
ridică puţin mâinile, pentru ca Chiswick să vadă că erau 
goale. 

Sus, Michael începu să alerge în jurul galeriei ca să 
găsească o poziţie în care să nu-l mai blocheze altarul. Însă 
ceva din vocea lui Chiswick îi sugeră contelui că bătălia era 
aproape de final. 

— Crezi că acesta e un masacru inutil? întrebă el. 

Cu pistolul tremurându-i în mâini, Chiswick răspunse pe 
un ton nonşalant, dar neconvingător: 

— Dumnezeule, aveam o mică orgie când tu şi prietenii 
tăi aţi intrat şi aţi început să trageţi în tot ce prindeţi. 

Michael ajunse într-o poziţie în care Chiswick era în 
bătaia puştii lui, însă Lucien ridică mâna şi îi făcu semn să 
aştepte. Apoi îi spuse aspru lui Chiswick: 

— Cumva pretinzi că nu ştii că Mace a răpit-o pe Cassie 
James cu două luni în urmă şi a ţinut-o captivă aici? Sau că 


a făcut tot posibilul să o răpească şi pe sora ei? Astea sunt 
lucruri perfect reale, şi chiar el se lăuda în faţa captivei lui 
că a răpit, brutalizat şi ucis şi alte femei în trecut. 

Lui Chiswick îi pică falca. În partea cealaltă a camerei, 
Sir James Westley exclamă: 

— Ai înţeles greşit! Fetelor pe care Mace le-a angajat 
pentru ritualurile de solstiţiu li s-a spus să se lupte şi să 
strige şi să pretindă că sunt captive. Era parte din 
distracţia noastră. Ştii tu, răpirea Sabinelor. Apoi adăugă 
tremurând: Am crezut că şi tu ai rolul tău în spectacol până 
când ai început să ucizi oameni. 

Lucien îşi îndreptă privirea dură spre baron. 

— Ai fi făcut deosebirea între o captivă adevărată şi una 
prefăcută? 

— Vrei să spui că nu erau...? Pielea lui Westley căpătă o 
nuanţă verzuie. Am crezut că Mace a angajat-o pe Cassie 
James să ne distreze în seara asta. Nu ar fi fost prima 
actriţă care s-ar fi vândut dacă-i ofereai preţul potrivit. 

Kira se retrăsese în braţele lui Kit, însă auzind afirmaţia 
lui Westley ridică fruntea. 

— Nu numai că mi-a spus de crimele sale, dar a şi 
menţionat că eu şi sora mea vom fi următoarele victime, 
spuse ea cu amărăciune. După violul în grup, el şi acoliţii 
lui cei mai apropiaţi urmau să aibă o mică orgie privată 
care s-ar fi sfârşit cu moartea noastră. 

Mărturia ei îi făcu pe Discipolii rămaşi să tremure. 
Privirea lui Chiswick trecu de la Harford la Mace şi apoi la 
Nunfield, iar şocul din ochii lui era clar autentic. 

— Nu ştiam, murmură el îngrozit. Jur pe Dumnezeu că n- 
am ştiut. 

— Poate că nu conştient, continuă Kira, cu un chip ca de 
piatră, însă cruzimea şi megalomania de care a dat dovadă 
întregul vostru grup putred au determinat comportamentul 
lui Mace. 

Expresia lui Chiswick era cadaverică. 

— Gândeşte-te la ce s-a întâmplat înainte şi îţi va fi mai 
uşor să crezi, spuse Lucien. 


După o şovăială dureroasă, Chiswick dădu din cap. 

— Mereu am ştiut că se întâmplau lucruri ciudate cu cei 
trei, însă am crezut că e vorba doar de excentricitate de 
familie între cei doi fraţi şi vărul lor. Îşi îndreptă spatele, 
apoi îşi lăsă arma pe podea. Cu toate că uneori îmi puneam 
întrebări... 

Fragmente din propria lui investigaţie se puneau cap la 
cap în mintea lui Lucien, aproape de certitudine. 

— Ţi-a trecut vreodată prin cap că unul dintre ei ar fi 
putut fi spion pentru francezi? 

Chiswick păru uimit. 

— E ciudat că spui asta. Odată am auzit din întâmplare, 
ceva care mi-a dat de gândit. Nunfield avea acces la 
informaţii, lui Mace îi plăcea să încurce autorităţile, iar 
Roderick avea întotdeauna nevoie de bani. Insă erau 
prietenii mei şi nu-mi venea să îi acuz. Apoi războiul s-a 
încheiat, iar problema nu mai merita readusă în discuţie. 
Nu... nu mi-a trecut prin cap că ar putea fi criminali. 

Avea logică. Lucien avea de gând să-l interogheze mai 
târziu pe Chiswick în legătură cu dovezile de spionaj, însă 
intuiţia îi confirma bănuiala celuilalt: Fantoma nu era un 
singur om, ci trei, iar acum erau morţi cu toţii. 

— Cred că aveau mult mai multe vicii, răspunse el. Nu 
asta aveam în plan, însă ce s-a întâmplat în noaptea asta a 
fost dreptate, nu măcel. 

Chiswick îşi privi pistolul, apoi îl vâri în teacă. 

— Nu era încărcat, să ştii. Era doar parte din costum. 

Ceea ce explica de ce nu trăsese în Lucien. Şi mai era şi 
o dovadă că Chiswick nu făcuse parte din cercul violent al 
lui Mace. 

Michael coborâse din galerie, vigilent, dar calm. 

— S-a rezolvat totul după cum îţi doreai? întrebă el. 

Lucien îşi puse mâna pe braţul lui. 

— Da. Mulţumesc, Michael. Dumnezeu ştie ce s-ar fi 
întâmplat fără talentul tău. 

— Nu te gândi la asta, răspunse prietenul său zâmbind. 
Mereu caut o ocazie să-mi ispăşesc păcatele. Se duse să 


privească mai atent statuile cu războinicii. 

Acum că pericolul trecuse, Lucien era secătuit atât fizic, 
cât şi emoţional. Il durea umărul acolo unde îl lovise Kira, îl 
durea şi glezna ca naiba, iar succesiunea nebunească a 
evenimentelor îşi spunea cuvântul. Se întoarse din instinct 
spre Kit, căci simţea nevoia să o strângă în braţe. 

Era cu sora ei, iar chipurile lor identice păreau o imagine 
privită în oglindă. Cu toate că gemenele nu se ţineau în 
braţe cu disperarea de mai devreme, era clar că între ele 
exista o legătură de o intimitate emoţională în care nu avea 
loc nimeni altcineva. 

— Kit, eşti bine? întrebă el şovăind. Mace ţi-a făcut ceva? 

Ea îl privi cu ochi opaci şi imposibil de citit. 

— Sunt bine, mulţumesc. N-a avut timp să facă nimic. 

Mai gravă decât răceala cuvintelor ei era certitudinea că 
tânăra femeie tăiase intenţionat legăturile tăcute care se 
formaseră între ei. Nu-şi dăduse seama cât de puternice 
deveniseră ele decât atunci când dispăruseră şi lăsaseră în 
urmă un gol de gheaţă. 

Lucrul de care se temea cel mai mult se transformase în 
realitate. Ea devenise centrul vieţii lui, în vreme ce pentru 
Kit el abia dacă mai exista. Nu mai avea nevoie de el acum 
că îşi regăsise sora geamănă. 

Se întrebă unde avea să încapă Jason în acea ecuaţie. 
Probabil el nu dorea de la Kira atât de multe pe cât avea 
nevoie Lucien de la Kit; în cazul acela avea să fie cât se 
poate de fericit, căci nu ştia ce pierde. Insă Lucien voia mai 
mult şi avea certitudinea amară că dorinţa nu avea să-i fie 
satisfăcută niciodată. Dacă insista, Kit ar fi acceptat să se 
mărite cu el măcar din recunoştinţă. Insă din celelalte 
puncte de vedere importante dispăruse, căci nu fusese 
niciodată a lui cu adevărat. 

Injurând durerea înainte să se lase copleşit de ea, Lucien 
privi din nou spre Chiswick. 

— Noi plecăm. Te ocupi tu de dezordinea asta? Ai jucat 
un rol în producerea ei, aşa că tu şi ceilalţi aveţi cel mai 
mult de pierdut dacă se lasă cu scandal public. 


Chiswick păru uimit, apoi căzu pe gânduri. 

— Dacă vom anunţa că Nunfield, Mace şi Harford au 
murit într-un accident de trăsură din cauza poleiului ar fi 
trist, însă n-ar isca vreun scandal. Îşi privi prietenii. Sunteţi 
de acord? se auziră murmure de uşurare. Judecând după 
chipul celorlalţi Discipoli, evenimentele acelei nopţi îi 
convinseseră pe membrii grupului să se limiteze la vicii mai 
convenţionale pe viitor. Că tot vorbeam de trăsuri, continuă 
Chiswick, a mea are roţi speciale şi merge foarte bine pe 
gheaţă şi prin zăpadă. Dacă vreţi, o puteţi împrumuta 
pentru doamne. Le privi pe Kit şi Kira. Cred că au îndurat 
destule pentru o singură noapte. 

Lucien acceptă oferta, iar după un sfert de oră plecaseră 
deja. Kit nu îl privi nici măcar când o ajută să urce în 
trăsură. Se purta atât de rezervat, încât ar fi zis că abia 
făcuseră cunoştinţă. 

Michael se suise pe capră, iar Lucien şi Jason veneau 
călare în urma lor. Lapoviţa şi ploaia rece se opriseră, iar 
temperatura scăzuse, transformând peisajul într-un ţinut 
fantastic de gheaţă. 

Lucien se bucura de frigul muşcător, căci se potrivea de 
minune cu răceala din sufletul lui. Se gândi la noaptea de la 
Eton în care se hotărâse să devină Lucifer - rece, ironic, 
detaşat, dincolo de durere, ca norii care plutesc pe cer. 
Atunci funcţionase şi avea să funcţioneze şi acum, căci avea 
ani de experienţă în spate. 

După ce îşi închise complet durerea, descoperi un soi de 
pace greoaie. Deşi Kit plecase de lângă el, luând cu ea şi 
visurile lui, în noaptea aceea îşi găsise în sfârşit iertarea că 
nu reuşise să-şi salveze propria soră. 

La început, Kit şi Kira nu-şi vorbiră, mulţumindu-se să se 
țină de mână, în timp ce trăsura se hurduca pe drumul 
îngheţat. In loc să-şi caute hainele pierdute în labirintul de 
tuneluri, Kit rămăsese îmbrăcată în costumul acela 
revoltător, sub o pelerină călduroasă pe care i-o dăduse 
Chiswick. Obişnuita lui detaşare cinică se evaporase; ea 
bănuia că încerca să se revanşeze pentru incapacitatea lui 
de a-şi da seama cât de depravaţi erau de fapt prietenii lui 
Diavoli. 

Işi suprimă fără milă amintirea momentului în care 
Lucien o îmbrăţişase pe Kira şi îi spusese că era aşa cum o 
descrisese sora ei. La urma urmei, se aşteptase la aşa ceva. 
Dacă se lăsa în voia durerii s-ar fi dezintegrat; iar pentru 
asta prefera să fie singură. Acum dorea să se bucure de 
faptul că îşi regăsise sufletul pereche. Avea destul timp şi 
pentru suferinţă. 

Tăcerea se sparse când Kira spuse pe un ton tremurat: 

— Tocmai am ucis un om. Încă îi mai văd sângele şi 
chipul... 

— Mare pagubă! o întrerupse Kit aspru. Dincolo de 
celelalte păcate ale lui, Mace tocmai era pe cale să înfigă 
un cuţit în Lucien. E bine să ne iertăm duşmanii, dar numai 
după ce sunt spânzurați. 

Zâmbetul vag al surorii ei se şterse rapid. 

—Nu m-a violat, nici măcar nu m-a sărutat. Presupun că 
se păstra pentru marele final. Dar să mă oblige să iau parte 
la jocurile lui scârboase a fost aproape la fel de rău. Mă 
simt neajutorată şi murdară. 

— Şi totuşi ai supravieţuit şi ţi-ai păstrat şi mintea 
întreagă, murmură Kit. Puţine femei ar fi fost atât de 
puternice. 

— N-aş fi reuşit fără tine. Indiferent de cât de groaznice 
erau lucrurile, ştiam că, într-un fel, tu eşti mereu lângă 
mine. Când devenea de nesuportat, căutam putere în tine. 


Şi mai ştiam că dacă rămâneam în viaţă suficient de mult tu 
mă vei găsi. Kira îşi întări strânsoarea. Şi m-ai găsit. 

— Am avut ajutoare. Kit îşi privi sora, văzând profilul ei 
familiar conturat pe fereastră. Cu toate că din principiu nu 
credea în răzbunare, în acel caz o aplauda. Cu siguranţă, 
actul de justiţie al Kirei îi readusese o parte din ceea ce îi 
luase Mace. 

— Şi ce ajutor impresionant, observă Kira, părând că 
revenise la normal. Povesteşte-mi tot ce s-a întâmplat. 

Kit îi istorisi totul, mai puţin relaţia ei cu Lucien. Era un 
subiect prea dureros. 

Kira înjură când auzi că Jason fusese în închisoare şi 
fugise, dar nu o întrerupse. La sfârşit exclamă: 

— Sora mea cea timidă şi cuminte a jucat în figăncuşa! 

— Şi mi-am tăiat părul şi m-am tatuat cu nenorocitul 
acela de fluture ca să nu observe nimeni diferenţa, 
completă Kit cu înflăcărare. 

— Şi cum au fost criticile? se interesă Kira chicotind. 

— Criticii au spus că am fost în formă bună. Kit ridică din 
umeri. N-am făcut decât să mă pun în pielea ta. Publicul a 
văzut ceea ce aştepta de la Cassie James. 

— Poate ar trebui să-mi iei locul permanent, sugeră Kira. 
Nu am de gând să continui să joc, însă ar fi păcat s-o retrag 
pe Cassie chiar când e pe culmile succesului. 

— Ai de gând să renunţi la scenă? întrebă Kit uimită. 

— M-am săturat. Uneori a fost minunat - nimic nu se 
compară cu senzaţia pe care o încerci când ştii că ai tot 
publicul la picioarele tale. Însă lumea teatrului e îngustă şi 
megalomană şi se ia prea în serios. De multe ori m-a 
enervat asta. 

— Nici n-ai pomenit de aşa ceva. 

Degetele Kirei se mişcau între cele ale surorii ei. 

— Nu am vrut să recunosc că a fost o greşeală să aleg 
actoria. Şi nici măcar n-a fost în întregime o greşeală Am 
făcut ce am vrut şi acum pot să mă retrag fără regrete, în 
glasul ei îşi făcu loc un ton mai cald. E bine că m-am 
săturat, pentru că dacă aş fi continuat să joc nu ar fi fost 


corect faţă de Jason. Oamenii de teatru trebuie să se 
căsătorească doar cu alţi oameni de teatru. 

— Deci ai de gând să te măriţi cu el? 

— Nimic nu-mi doresc mai mult. După ce l-am cunoscut, 
a naibii să-i fie pielea de american încăpățânat, nu mi-a 
trebuit altcineva. Presupun că şi el simte la fel, altfel n-ar fi 
venit după mine. Părea neliniştită. Iţi place de el, da? Ar fi 
cumplit dacă nu. 

— Imi place foarte mult. Mi se pare că vă potriviţi de 
minune. 

— Are o capacitate enormă de intimitate emoţională. E 
un dar greu de găsit la un bărbat. Probabil din cauză că a 
fost crescut de mama lui; ia femeile foarte în serios. Kira 
chicoti. Probabil nu a spus asta, dar s-a descurcat foarte 
bine şi în afacerea lui de transport maritim. lţi vine să 
crezi? Un bărbat Travers care ştie cum să facă bani, nu să-l 
cheltuiască! Tata l-ar fi considerat eretic. 

— Desigur, două generaţii în America au îmbunătăţit 
specia, aprobă Kit. Dar de ce l-ai refuzat cu trei ani în 
urmă? El spune că n-ai vrut să pleci din Anglia, însă din 
moment ce îl iubeai atât de mult... 

— Nu puteam îndura să fiu atât de departe de tine, 
bineînţeles. Kira îi strânse din nou mâna cu putere. Era 
destul de rău că eram despărțite când ne aflam amândouă 
în Anglia, nu puteam să las un ocean întreg între noi... Ori 
cât de mult l-aş fi iubit pe Jason, pur şi simplu n-aş fi putut 
să plec cu el. 

Kit era atât de emoţionată, încât, la început, nu putu 
răspunde nimic. 

— Aşa m-aş fi simţit şi eu, mărturisi ea într-un târziu, dar 
nu ştiam că vezi lucrurile la fel. Şovăi, gândindu-se dacă ar 
fi trebuit să-i pună întrebarea care o chinuia de când îl 
cunoscuse pe Jason. 

Insă Kira îşi dădu seama. 

— Ce îmi ascunzi? 

— De ce nu i-ai povestit despre mine? întrebă Kit, 
încercând să nu pară rănită. Ştia de existenţa mea, însă nu 


şi că eram gemene, cu atât mai puţin ce însemna asta. Ti- 
era ruşine cu mine? 

— Kit, nu! Cum poţi să spui aşa ceva? 

— Atunci de ce ai păstrat secret? 

— Nu-mi place să vorbesc despre asta, răspunse Kira 
greoi, după o tăcere prelungită, pentru că sună îngrozitor 
de meschin. Însă... mi-era teamă că te va prefera pe tine în 
locul meu. 

Kit îşi îndreptă spatele brusc. 

— Ai înnebunit? Nici un bărbat nu m-a preferat pe mine 
în locul tău! 

— Nu e de glumă. Urăsc falsa ta modestie. Este destul de 
rău că gândeşti mai mult ca mine şi vorbeşti mai frumos ca 
mine; nu trebuie să te dai şi mai umilă ca mine. 

Kit pufni în faţa acelei remarci nedrepte. 

— Dacă sunt umilă, asta e pentru că am o grămadă de 
motive să fiu, răspunse ea, cu vocea tremurând şi 
gândindu-se la Lucien. Mi-am petrecut întreaga viaţă 
târându-mă în umbra ta. Geamăna cea tăcută. Geamăna 
cea ştearsă. Geamăna care nu e Kristine, care arată exact 
ca ea, însă care dintr-un anumit motiv nu e la fel de 
frumoasă. Nu m-a deranjat asta niciodată, însă nu ai 
dreptul să mă acuzi de ipocrizie! 

Kira îşi muşcă buza. 

— O, Kit, iartă-mă. Sunt cu nervii la pământ, dar nu 
trebuia să mă descarc tocmai pe tine. 

Se îmbrăţişară din nou, aproape să plângă. Kit se gândi 
la copilăria lor, când se strecurau în acelaşi pat şi dormeau 
împreună ca pisicuţele. Era imposibil să-şi imagineze viaţa 
fără sora ei geamănă. 

In cele din urmă, Kit se desprinse de ea. 

— Ai observat vreodată că atunci când suntem despărțite 
avem o ceartă stupidă de câte ori ne revedem? 

Kira se lăsă pe spate şi îi luă din nou mâna. 

— Ai dreptate, mereu se întâmplă asta. Care crezi că e 
motivul? 


— Pentru că ne e foarte dor una de cealaltă. După o clipă 
de tăcere, Kit adăugă: Tot nu-mi vine să cred că te-ai gândit 
că aş fi putut fi rivala ta pentru Jason. Inainte de toate, 
niciodată nu ţi-aş face aşa ceva, ca să nu mai zic că omul 
acela adoră pământul pe care calci. 

— Ştiam că n-o să încerci să mi-l iei intenţionat, însă 
bărbaţii sunt întotdeauna fascinaţi de tine, răspunse Kira 
cu tristeţe. Eu sunt o fiinţă atât de frivolă! Tu eşti mai 
înţeleaptă, mai puternică şi ai un anumit mister feminin 
care-i înnebuneşte pe bărbaţi. Nu mă îndoiesc nici de tine, 
nici de Jason, însă pentru că amândoi sunteţi importanţi 
pentru mine, n-am putut să nu-mi fac, totuşi, griji. 

— Vorbim despre aceeaşi persoană? întrebă Kit 
nedumerită. Eu, o creatură fermecătoare şi misterioasă? Ai 
înnebunit, surioară! în Kendal tu erai mereu cea 
înconjurată de admiratori. 

Kira ridică din umeri. 

— Aceia erau băieţi, nu bărbaţi, şi li se părea mai simplu 
să discute cu o moară neferecată ca mine. Sigur, unii chiar 
mă plăceau, însă jumătate dintre ei stăteau pe lângă mine 
ca să se apropie de tine. Inteligența ta îi intimida pe toţi, să 
ştii. Mereu am fost de părere că o să-ţi impui personalitatea 
după ce mai creşteai şi întâlneai bărbaţi maturi şi 
încrezători. 

— Şi Philip Burke? îi aminti Kit, simțind chiar şi atunci o 
uşoară strângere de inimă. Mi-am dorit cu disperare să mă 
observe, însă nu ştia nici că exist. 

— El? A, era unul dintre acei oameni care nu ştiu cum să 
se poarte cu gemenii identici, spuse Kira dispreţuitor. Ca să 
nu se plictisească în Kendal, se hotărâse să se ţină după 
mine. Asta a şi făcut, ceea ce a însemnat că tu ai devenit 
invizibilă pentru el. Imi pare rău dacă asta te-a supărat, 
dar, sincer, nu merita. Oamenii aceia nu merită. 

— Şi când mă gândesc că am tânjit după el o vară 
întreagă fără să-mi dau seama de ceva atât de evident! oftă 
Kit. Mi-ai supraestimat inteligenţa. 


— Nu, nu e aşa. Kira oftă şi ea. Kit, eu nu sunt la fel de 
puternică. Ştiam că Jane avea dreptate când a insistat să ne 
despărţim şi să învăţăm să trăim independent după 
moartea tatei. Mi-am dat toată silinţa, însă nu am reuşit să 
mă descurc la fel de bine ca tine. Tu ai devenit o scriitoare 
importantă, citită şi respectată de cei mai proeminenţi 
bărbaţi din regat. Mai mult, tu mereu eşti atât de calmă, de 
încrezătoare şi de sigură pe tine. Eu nu sunt deloc aşa. 

— Insă tu ai avut un succes mult mai mare! o contrazise 
Kit. Ai făcut de zece ori mai mulţi bani decât mine. Tu ai 
fost cea care a plătit cea mai mare parte din datoriile tatei 
şi ai atâţia prieteni şi admiratori. 

— Ca actriţă m-am descurcat bine, spuse Kira ridicând 
din umeri. Insă ca persoană am fost un eşec, m-am simţit 
neîmplinită. Mi-am dorit cu disperare să găsesc pe cineva 
care să mă iubească şi să aibă grijă de mine. De asta mă 
îngrozea ideea că mă îndrăgosteam de un american. Mi se 
părea de neconceput să plec din Anglia, dar să-l alung pe 
Jason a fost la fel de rău. 

Din nou, Kit avu senzaţia că vorbea despre două 
persoane diferite. 

— Chiar ai crezut că mă descurc minunat de una 
singură? O iubesc pe Jane, iar traiul cu ea a fost foarte 
confortabil, însă i-aş fi acceptat oferta de găzduire chiar 
dacă ar fi fost Caligula. Când am plecat din Westmoreland 
nu puteam îndura gândul să trăiesc singură sau să mă duc 
printre străini. Am avut un respect enorm pentru curajul 
tău de a intra într-o lume cu totul nouă. Eu am petrecut 
patru ani ascunsă în camera mea scriind eseuri, şi cam la 
asta s-a redus viaţa mea. 

— lar eu aveam nevoie să fiu tot timpul ocupată, 
mărturisi Kira. Mă simţeam îngrozitor fără tine, însă 
activitatea şi noutatea mă ajutau. 

Amândouă înţeleseră brusc. Se priviră prin beznă. 

— Jane spunea tot timpul cât de bine îţi este pe picioarele 
tale, spuse Kit. Când îţi scria îţi pomenea despre succesul 
meu? 


— Da! exclamă Kira. Presupun că voia doar să ne 
încurajeze, însă faptul că îi povestea uneia cât de bine îi 
mergea celeilalte ne-a făcut de fapt să ne simţim ca nişte 
ratate! 

— Intenţiile ei au fost bune, însă rezultatele nu, conchise 
Kit pe jumătate amuzată, pe jumătate supărată. Patru ani 
m-am învinuit pentru cât de slabă eram. 

— Şi eu la fel, până l-am întâlnit pe Jason. Atunci mi-am 
dat seama că nu e în firea mea să fiu atât de independentă 
ca Jane. Acum ştiu că mă pot descurca de una singură, dar 
sunt mult mai fericită alături de cineva iubit. 

Cuvintele surorii ei îi treziră anumite gânduri lui Kit. I se 
împotrivise lui Lucien din toate puterile, pe de o parte din 
cauza unei temeri sincere că avea s-o prefere pe Kira, însă 
şi din convingerea că n-ar fi trebuit să se bazeze atât de 
mult pe el. Experienţa îi arătase că nu era sigur să se 
bazeze prea mult pe bărbaţi, iar Jane îi amintea tot timpul 
de asta, ea însăşi descurcându-se perfect de una singură. 

Insă Lucien nu era un Travers, iar Kit nu ar fi trebuit să 
se îndoiască de el din cauza eşecurilor tatălui ei. Şi nici n- 
ar fi trebuit să dea atâta atenţie felului în care o 
îmbrăţişase pe Kira după ce ea îl împuşcase pe Mace. Kit 
fusese gata să se aştepte la ce era mai rău, dar se părea că 
ea şi sora ei se judecaseră greşit ani întregi. lar dacă i se 
întâmplase asta cu sora ei geamănă, cu siguranţă se putea 
înşela şi în privinţa lui Lucien. 

De asemenea, venise vremea să accepte că nici ea nu era 
genul de persoană care să-şi înăbuşe emoţiile. 

— Kira, n-am mai vorbit aşa de patru ani, spuse ea 
gânditoare. Îţi mulţumesc că mi-ai oferit o perspectivă nouă 
asupra vieţii şi dragostei. 

— Că tot vorbim de dragoste, te măriţi cu Lucien 
Fairchild? E splendid. 

— Aşa este. Cât despre căsătorie... Kit şovăi, căci nu 
dorea să discute despre un subiect care rămăsese 
nerezolvat. Asta rămâne de văzut. El crede că trebuie să ne 
căsătorim, însă asta în primul rând pentru că se simte 


vinovat pentru toate situaţiile compromiţătoare în care ne- 
am aflat. Şi pentru că a fost vina mea, nu a lui, mi se pare 
stupid să se însoare cu mine de dragul reputației mele. 

— Asta e doar o scuză; adevărul e că a căzut şi el victimă 
farmecului tău fatal. După o pauză scurtă, Kira trase aer în 
piept surprinsă. Kit, fată vicleană ce eşti, ai rămas 
însărcinată? 

— Poftim? strigă Kit. E imposibil! 

— Oare? întrebă Kira cu interes. 

Kit simţi că roşeşte atât de puternic, încât interiorul 
trăsurii trebuie să se fi încălzit cu câteva grade bune. 

— Mă rog, nu chiar imposibil. Insă e cu siguranţă 
improbabil. 

Kira chicoti. 

— Oricum, dacă e adevărat, mă voi pregăti să devin 
mătuşă. 

Poate că avea dreptate; era genul de lucruri pe care o 
geamănă le ştia despre cealaltă. Kit se gândi la 
posibilitatea de a purta în pântece copilul lui Lucien. 
Căldura îi cuprinse sufletul şi i se răspândi în tot trupul. 
Era o perspectivă minunată, care însă îi complica enorm 
situaţia. 

Continuară să  pălăvrăgească tot restul drumului, 
comparând păreri, terminându-şi propoziţiile una alteia, 
ştergând patru ani de înstrăinare într-un fluviu de cuvinte. 
Apoi Kira privi pe fereastră şi văzu conacul conturat pe 
cerul nocturn. 

— Şi totuşi unde mergem? Nu m-am gândit să întreb. 

— Pe o mică proprietate a unui prieten de-al lui Lucien. 
Acum casa e goală, aşa că ne-am cazat aici temporar. 
Câţiva dintre servitorii lui Lucien au venit să ne ajute. 

— Ai adus nişte haine decente? îndată ce intrăm vreau să 
mă ajuţi să scot costumul ăsta înfiorător ca să-l ard. 

— Am luat mai multe rochii de-ale tale, o asigură Kit. Din 
cele călduroase şi mai conservatoare, căci ştiam că aşa 
ceva vei vrea. 

Kira îşi privi ţinuta. 


— De fapt, lui Jason i-ar plăcea să mă vadă în asta, însă 
nu mai suport să am pe mine ceva din ce m-a obligat Mace 
să port. Că tot veni vorba, nu vrei să facem schimb de 
pelerine? îţi dau capa mea de samur; nu vreau să o mai 
văd. 

În spaţiul acela îngust îşi schimbară pelerinele. Când îşi 
strânse pe trup blana somptuoasă, Kit remarcă: 

— Din moment ce Mace nu se numără chiar printre 
preferaţii mei, nici eu nu vreau să-i păstrez haina. Poate ar 
trebui să i-o dăm lui Cleo. A fost de mare ajutor şi cred că i- 
ar plăcea. 

— O idee bună. Cu o urmă de sfidare în voce, Kira 
continuă: După ce mă schimb mă duc după Jason şi-l duc 
târâş în cameră în noaptea asta. Avem multe de recuperat. 

Kit îşi dădu seama că sora ei se aştepta să fie 
muştruluită. In trecut, Lady Kathryn cea decentă ar fi fost 
scandalizată de un asemenea comportament imoral, însă nu 
şi acum. Nu de când aflase câte ceva despre pasiune şi 
despre legătura pe care aceasta o forma între un bărbat şi 
o femeie. 

— Aşa este. Din moment ce amândoi aţi supravieţuit 
după o captivitate îngrozitoare, veţi fi mai apropiaţi ca 
niciodată. 

— Nu m-am gândit la asta, însă ai dreptate. După o 
uşoară ezitare, Kira adăugă: nu trebuie să fii geloasă pe 
Jason. Legătura dintre noi două s-a schimbat şi a evoluat 
de-a lungul anilor, însă va rămâne pentru totdeauna. Pentru 
totdeauna. 

Bineînţeles, Kira ştia şi înţelegea. 

— Şi tu zici de mine că sunt isteaţă, răspunse Kit cu 
sufletul plin de dragoste. Când vine vorba de lucrurile cele 
mai importante din viaţă, mereu mi-ai luat-o înainte. 

— Doar cu zece minute. Trăsura se opri în faţa conacului. 
Deja lăsând în urmă experienţa prin care trecuse, Kira 
continuă vesel: Acum hai şi ajută-mă să scap de veşmântul 
ăsta odios! 


Capitolul 40 


Lucien nu rămase deloc surprins să le vadă pe Kit şi pe 
Kira intrând în conac, apoi luând-o împreună la goană pe 
scări. Bănuia că în următoarele câteva zile nu avea să le 
poată despărţi nici cu ranga. De înţeles, având în vedere 
situaţia. 

Preferă să se ţină deoparte, căci nu avea încredere în el 
când se afla aproape de Kit. Una era să accepte raţional că 
povestea lor se sfârşise şi alta era să înceteze s-o mai 
dorească. Insă, desigur, cu timpul avea să treacă şi asta. 

După ce bău jumătate din paharul de coniac, se ridică şi 
se plimbă agitat prin camera lui. Ceilalţi doi bărbaţi se 
relaxau la masă, însă el nu li se alăturase. Nu avea poftă de 
mâncare şi nici o dispoziţie festivă. Michael se încruntase 
când îi primise refuzul, însă ştia că nu trebuia să 
comenteze. Prietenia însemna şi să ştii când să nu vorbeşti. 

Deschise uşile vitrate şi ieşi pe un mic balcon. Vântul era 
înfiorător de rece, însă furtuna se domolise, iar luna se 
înălţase pe cer. Lumina ei rece se reflecta strălucitor în 
gheaţa care sclipea pe fiecare crenguţă şi ramură. Gheaţă 
peste tot, mai ales în inima lui. 

Se rezemă de balustradă şi privi în noaptea de cristal, 
bându-şi încet coniacul. Poate că după ce-l termina avea să 
poată adormi. 

Kit îşi ajută sora să se schimbe din costumul acela 
indecent într-o rochie albastră simplă. Cu părul pieptănat şi 
lăsat peste umeri, Kira era frumoasă, cu strălucirea aceea 
specială care era doar a ei. Arăta exact aşa cum trebuia să 
arate o femeie care merge la iubitul ei, cu sufletul în sfârşit 
împăcat. 

Şi ea dorea să se schimbe în hainele ei, dar îndată ce 
sora ei părăsi camera se simţi cuprinsă de o nelinişte 
puternică. Ceva era foarte în neregulă cu Lucien. 

Abia când încercă să ajungă la el şi fu întâmpinată de un 
zid îşi dădu seama că se obişnuise să îl simtă undeva în 


gândurile ei, aşa cum făcea şi cu sora ei. Tăcerea lui de 
acum era diferită de momentul în care se temuse că Kira 
era moartă. Era ca şi când el ar fi închis o uşă pe care o 
deschisese până atunci treptat pentru ea. 

Ingrijorată brusc, luă pelerina şi traversă coridorul 
îngheţat către camera lui Lucien. Poate că era furios că 
plecase de una singură şi se lăsase prinsă. In momentul 
acela avusese voinţa unui somnambul, însă 
comportamentul ei complicase îngrozitor lucrurile. Dacă ea 
şi Lucien ar fi stat unul lângă celălalt, poate că ar fi reuşit 
să o salveze pe Kira fără vărsare de sânge - nu că Mace şi 
ceilalţi doi ar fi fost o pierdere prea mare pentru societate. 

Incetini pasul când se apropie de camera lui. Dacă totuşi 
chiar nu o dorea pe ea? Dacă...? 

Inainte să-şi piardă cumpătul, bătu apăsat la uşă. Nici un 
răspuns. Răsuci încet clanţa şi intră. 

Lampa era aprinsă şi patul desfăcut, însă contele nu era 
acolo. Prin uşile vitrate deschise intra un aer rece. Privi în 
acea direcţie şi îl văzu pe Lucien pe balcon, cu spatele la 
ea. 

Probabil auzise bătaia în uşă, căci spuse fără să se 
întoarcă: 

— Michael, nu e nevoie să mă verifici. Nu am vreo durere 
pe care să n-o vindece un somn bun. 

— Nu te simţi bine, Lucien? întrebă ea nesigură. 

Umerii lui laţi devenită rigizi. După o tăcere lungă, se 
întoarse şi se sprijini de balustrada balconului. Părea rece 
şi elegant, de parcă luptele de mai devreme îi dispăruseră 
din minte. 

— Sunt doar epuizat, Kit. A fost o noapte agitată. 

Se îndreptă spre el, strângând şi mai mult pelerina în 
jurul ei să se protejeze de frigul năprasnic. Atunci îşi dădu 
seama că era îmbrăcată exact cum fusese sora ei mai 
devreme. Simţind nevoia să afle dacă el chiar le putea 
deosebi, arboră zâmbetul Kirei şi strălucirea acesteia. 

— Eşti sigur că sunt Kit? 

Dându-şi seama că îl punea la încercare, răspunse ironic: 


— Bineînţeles, chiar dacă încă joci rolul lui Cassie James. 
Privirea lui se opri asupra pelerinei. Presupun că tu şi Kira 
aţi schimbat pelerinele pentru că nu dorea să poarte nimic 
care venea de la Mace. 

Era o uşurare că le putea deosebi imediat. La fel de clar 
era că el încă ştia cum îi funcţiona mintea. Însă expresia lui 
era la fel de îndepărtată şi de inabordabilă precum cea a 
arhanghelului căzut de la care îşi luase porecla. 
Comunicarea tăcută care se construise între ei dispăruse ca 
şi când n-ar fi existat niciodată. 

Preţ de o clipă simţi o certitudine bolnavă că Kira chiar îl 
orbise până într-acolo încât spera că Kit va dispărea tăcut 
din viaţa lui. Desigur, dacă i-ar fi spus că era însărcinată, s- 
ar fi căsătorit cu ea, fără îndoială. Insă nu dorea o 
asemenea căsnicie. 

I se strânse inima. Nu renunţase niciodată să o caute pe 
Kira şi nu avea de gând să renunţe nici la Lucien decât 
după ce era absolut sigură că nu o dorea pe ea. 

Cu mantia de samur fluturându-i în jurul gleznelor, se 
duse lângă el pe balcon. Casa avea formă de L, cu o 
grădină în unghiul dintre cele două aripi. Pentru că nu 
îndrăznea să-l privească direct, studie fântâna îngheţată, pe 
care lumina lunii o transformase într-o sculptură 
opalescentă. 

— Am spus că după ce se termină criza voi fi fericită să-ţi 
ofer tot ce-ţi doreşti şi îţi pot oferi. Te-ai hotărât ce vrei? 

Se lăsă o tăcere atât de profundă, încât putea auzi 
scârţâitul crengilor acoperite de gheaţă care se ciocneau în 
vânt. 

— Ceea ce vreau eu e ceva ce nu mi se poate da, 
răspunse el într-un târziu. Kit, nu ai vreo obligaţie faţă de 
mine. Sunt bucuros că te-am putut ajuta să o găseşti pe 
Kira. l-am găsit astfel şi pe spionii pe care îi căutam, deci 
suntem chit. Du-te şi fii fericită. 

Era o respingere pe faţă. Ea îşi ţinu răsuflarea, aerul rece 
spintecându-i plămânii. 

— Te-ai răzgândit în privinţa căsătoriei? 


— De când a murit Linnie, am căutat în zadar cealaltă 
jumătate a mea, spuse el pe un ton mohorât precum 
noaptea aceea de iarnă. De câte ori o căutam într-o femeie, 
nu găseam altceva decât singurătate. Am sperat că voi găsi 
în tine acea intimitate emoţională după care tânjeam. Eşti 
geamănă, ştii cum să dăruieşti, cum să fii vulnerabilă şi 
cum să iubeşti fără rezervă. Doream toate astea. Işi prinse 
mâinile de balustradă şi ridică privirea spre cer. Lumina 
lunii îi dădea o lucire aurie pe chip, făcându-l să arate 
irezistibil. Astrul strălucitor al dimineţii, cel mai frumos 
dintre oştenii lui Dumnezeu. Dar am fost un prost să cred 
că era posibil să am o asemenea apropiere cu altcineva, 
continuă el. Eu şi Elinor am fost născuţi la aceeaşi oră, din 
acelaşi sânge. Împreună am învăţat să ne jucăm, să vorbim, 
să râdem, să ne împărtăşim toate gândurile şi emoţiile. Însă 
chiar şi cu Linnie, legătura asta s-ar fi diminuat când 
creşteam. Probabil să ai fraţi gemeni e şi un blestem, nu 
doar o binecuvântare, căci îţi deschide pofta pentru ceva ce 
nu mai poţi avea vreodată. După o pauză lungă, adăugă pe 
un ton şoptit: Ce voiam de fapt era să retrăiesc zilele de aur 
ale copilăriei mele, de dinainte să aflu ce loc dureros e 
lumea în care trăim. Insă tu nu îmi poţi da înapoi acel timp. 
Nimeni nu poate, aşa cum nici eu nu aş fi putut-o înlocui pe 
Kira în sufletul tău dacă ar fi murit. Pentru tine ea e prima. 
Aşa va fi mereu. In noaptea asta mi-am dat seama că nu mă 
mulţumesc cu firimituri şi e mai bine să nu încerc. Atunci o 
privi, cu ochii de un verde palid, lucind în razele lunii. A 
fost o plăcere să vă cunosc, Lady Kathryn. Am învăţat multe 
lucruri utile despre mine însumi. Ea se înfioră; răceala 
acelei îndepărtări era mult mai rea decât vântul aspru. Ar 
trebui să intri, spuse el, văzând-o tremurând. După ce ai 
supravieţuit unei asemenea încercări e prostesc să rişti o 
pneumonie. 

Inainte să apuce să răspundă, se aprinse o lumină în 
dormitorul din aripa perpendiculară pe secţiunea în care se 
aflau ei. Se vedea silueta Kirei, care se ducea la fereastră 
să tragă perdelele. Însă Jason veni din spate şi îi cuprinse 


talia. Tânăra se rezemă de el, cu capul pe umărul lui, într-o 
încredere totală. 

Lucien văzuse şi el scena, iar mâinile i se strânseră pe 
balustradă. Când Kira se răsuci în braţele lui Jason şi cei 
doi se sărutară cu o intensitate care ardea în noapte, 
Lucien se întoarse şi o conduse pe Kit în cameră. Ea nu 
protestă; tabloul acela era prea personal ca să fie văzut de 
oricine altcineva, fie chiar şi soră geamănă. 

— Imi pare rău că a trebuit să vezi aşa ceva, Kit. Probabil 
că te doare să fii exclusă. O privi din nou, verdele din ochii 
lui devenind mai intens. Cumva ai venit la mine pentru că 
te-ai simţit respinsă şi ai dorit companie cât Kira e cu 
iubitul ei? 

— Dumnezeule mare, nu! Trase adânc aer în piept, ştiind 
că, pentru a trece de bariera ridicată de Lucien, trebuia să 
fie la fel de atentă pe cât fusese el când o construise. Aşa e, 
să ai fraţi gemeni îţi impune un standard foarte înalt pentru 
apropiere, însă cred că te înşeli când spui că doar o 
legătură de sânge şi o copilărie împărtăşită pot crea o 
intimitate adevărată. E minunat să ai fraţi gemeni, iar eu şi 
Kira suntem foarte apropiate. Bineînţeles, tu şi Elinor 
împărtăşeaţi o dragoste la fel de specială. Însă gemenii 
sunt fraţi, cu toate avantajele şi limitările implicate. Sper şi 
cred că pasiunea poate crea un alt gen de legătură, care 
poate fi chiar mai profundă. Lucien, şi eu vreau apropiere 
la fel de mult ca tine. Am presupus că nu mă voi căsători 
vreodată pentru că nu credeam că aş putea găsi acel tip de 
legătură emoţională cu un bărbat şi nu doream să mă 
mulţumesc cu mai puţin. Vocea i se frânse. Nu... nu mi-am 
imaginat niciodată că există un bărbat ca tine. In ultimele 
săptămâni am descoperit acea intimitate pe care femeia o 
găseşte doar cu un bărbat. 

In ochii lui se citea o suferinţă acută. O dorea. Era sigură 
de asta, pentru că se citea în toate liniile trupului său. Insă 
intuia că deja renunţase la speranţă în favoarea liniştii 
negre a înfrângerii. Ca s-o primească în sufletul lui ar fi 
trebuit să se deschidă iar în faţa pierderii. Deoarece lăsase 


teama şi confuzia să intervină între ei, transformase 
dragostea lor într-un risc pe care nu mai era dispus să şi-l 
asume. 

Pentru că gândurile şi temerile ridicaseră o barieră de 
netrecut, venise timpul să invoce puterea minunată a 
pasiunii. Îşi duse mâna la gât şi descheie pelerina, lăsând-o 
să-i alunece de pe umeri într-o cascadă de blană întunecată 
şi lucioasă. Pe dedesubt încă purta costumul de satin, piele 
şi dantelă pe care i-l dăduse Mace. 

Lucien se încordă, iar tensiunea sexuală care existase 
întotdeauna între ei se transformă într-un foc. 

— Kit, nu face asta, spuse el gâtuit. Sexul creează o iluzie 
de apropiere, însă dispare îndată, ca gheaţa topită de 
soare. Am aflat cu ani în urmă că împerecherea fără 
posibilitatea unei legături mai profunde e un drum sigur 
spre suferinţă. 

— Ştii asta mai bine ca mine, însă, cu siguranţă, 
împlinirea fizică e o parte din ceea ce dorim amândoi. 

— Dacă îţi doreşti un partener de pat, caută în altă parte, 
rosti el sever. Nu ai nevoie de mine. 

— Greşeşti, răspunse ea tremurând. Toată viaţa mea, 
Kira a fost persoana esenţială. Da, le-am iubit pe mama şi 
pe Jane şi pe ceilalţi, însă am putut supravieţui pierderii lor. 
Doar moartea Kirei m-ar fi lăsat atât de distrusă încât să nu 
mai pot fiu ceea ce eram înainte. Il ţintui cu privirea. Acum, 
în viaţa mea există două persoane esenţiale. Am nevoie de 
tine la fel de mult cum am de Kira, însă altfel. Niciodată nu 
vei fi pe locul al doilea în sufletul meu, Lucien. E spaţiu 
destul pentru amândoi. 

El scutură din cap, cu ochii pustii. 

— Chiar dacă amândoi dorim acelaşi lucru, dorinţa nu 
ajunge ca să se întâmple. 

— Ai dreptate, nu ajunge doar să ne dorim. Trebuie să 
facem să se întâmple. Se strădui să-şi adune toată 
senzualitatea pe care o învățase când fusese Cassie James. 
Apoi se îndreptă spre el, fiecare pas reprezentând un 
adevărat exerciţiu al provocării în cizmele cu tocuri înalte. 


Satinul negru sclipea peste formele trupului ei, iar sânii i se 
mişcau în plasa de curele de piele. Putem măcar să mai 
încercăm o dată? 

— Nu ştiu dacă o să mai îndur un eşec. O privi lung, iar 
pieptul îi urca şi cobora ca şi când ar fi alergat. 

Ochii lui erau plini de dorinţă, însă când ea întinse mâna, 
el nu o acceptă. Preţ de o clipă se simţi disperată. Apoi îşi 
dădu seama ce lipsea. Işi deschise inima, apoi întinse din 
nou mâna. De data aceea îşi oferea tăcut dragostea. 

Mai târziu nu reuşi să-şi aducă aminte cine făcuse prima 
mişcare, însă se îmbrăţişară cu o dăruire sălbatică. Gura lui 
se ciocni cu putere de a ei, într-un țipăt tăcut de dorinţă, 
singurătate şi speranţă. Ea îi recunoscu emoţiile chinuite, 
căci aveau ecou în adâncul sufletului ei. Când îl sărută la 
rândul ei, era un semn de rugăciune şi o făgăduinţă. 

Treptat, disperarea li se mai domoli, lăsând loc focului 
primordial al pasiunii. 

— Dumnezeule mare, Kit spuse el răguşit, în vreme ce 
degetele lui agile desfăceau curelele împletite, eliberându-i 
sânii. Nici un muritor nu-ţi poate rezista. 

— Atunci... nu rezista. 

Materialul se sfâşie, nasturii se rupseră, iar veşmintele 
căzură pe podea în timp ce ei încercau instinctiv să-şi 
golească trupurile şi mintea. Patul scârţâi de puterea cu 
care se lăsară pe saltea. Apoi carne lipită de carne, parfum 
de mosc şi căldură lichidă, muşchi încordaţi şi respiraţie 
accelerată. Pasiunea era instrumentul, iar intimitatea 
scopul. 

Când făcuseră dragoste în trecut, ea se retrăsese de 
teamă să nu se piardă fără scăpare în el. De data aceea nu 
mai dădu înapoi. Lăsă să cadă toate barierele, fără să mai 
ascundă nimic din ea însăşi. lar în acea predare completă 
găsi împlinirea. Kira era cealaltă jumătate din ea, însă 
Lucien era sufletul ei. 

El se temuse de acea împreunare arzătoare la fel de mult 
precum tânjise după ea, îngrozit că avea să fie doar una 
trupească, iar sufletul avea să-i rămână nesatisfăcut. Însă 


de data aceea ea era acolo, iar dragostea lui Kit îi aprindea 
colţurile întunecate ale minţii, blândeţea ei fiind un 
adevărat balsam pentru inima lui îndurerată. Ea îi cunoştea 
punctele tari şi slăbiciunile, temerile şi speranţele, la fel de 
bine cum şi el le cunoştea pe ale ei. Iar dragostea care îi 
unea era limpede ca lumina zilei. 

Implinirea fizică fu devastatoare, un simbol grăitor al 
sufletelor lor topite. Rămaseră unul în braţele altuia, 
fruntea ei lipită de obrazul lui, răsuflarea ei agitată 
mişcându-i şuviţele de păr. Contelui îi era aproape teamă să 
se mişte, ca nu cumva să fie vis şi să se trezească. 

Insă era mai adevărată decât în orice vis când îşi lăsă 
capul pe spate şi observă leneş: 

— Ştii că ochii tăi sunt de un auriu transparent când eşti 
fericit? 

El zâmbi uşor, ştiind că doar Kit putea spune aşa ceva. 

—Cred că sunt de un căprui obişnuit. 

—Nimic la tine nu este obişnuit, rosti ea plină de 
convingere. 

Lucien îşi trecu mâna peste forma dezgolită a spatelui ei; 
îi iubea forţa zveltă. 

— Cu toate că m-ai bănuit de desfrâu, ani de zile am fost 
aproape celibatar, căci satisfacţiile împerecherii erau mult 
prea scurte comparativ cu singurătatea pe care o simţeam 
după aceea. Dar să fac dragoste cu tine e în acelaşi timp 
liniştitor şi sufocant. Işi aplecă fruntea şi o sărută uşor. 
Acum mă simt atât de mulţumit, încât mi-e greu să cred că 
mai avem nevoie să comunicăm vreodată prin cuvinte. Pur 
şi simplu ne putem citi gândurile. 

— Poate că nu trebuie să vorbim, însă vom vrea să o 
facem. Ador să vorbesc cu tine. li mângâie obrazul cu dosul 
palmei. Ador să te privesc. Ador să fac dragoste cu tine. [i- 
am mai spus până acum că pur şi simplu te ador, trup şi 
suflet? 

— Nu, însă după felul în care am făcut dragoste nu 
trebuie să-mi spui. li ridică mâna şi i-o sărută. Cred că ştii 
că sentimentul e reciproc. 


— Da, răspunse ea mulţumită. Ştiu. 

O sărută foarte uşor pe frunte. 

— Noi doi ne potrivim perfect, tigrişorul meu. Amândoi 
preferăm să bântuim prin culise decât să fim în mijlocul 
scenei. 

— Nu-i aşa? râse ea. Kira şi Jason sunt sociabili. 

El îşi răsuci pe deget o şuviţă din părul ei. 

— Proprietatea de lângă Ashdown va fi scoasă curând la 
vânzare. Intenţionasem să o cumpăr eu şi să lucrez 
pământul, apoi să închiriez casa, însă poate locul îl va 
interesa pe Jason. E o proprietate frumoasă şi aproape de 
Bristol, de unde şi-ar putea coordona afacerea de transport 
maritim. 

— Iar eu şi Kira putem fi vecine pentru tot restul vieţii, 
murmură ea. Ce gând minunat şi generos. 

— Sunt complet egoist. Cu cât eşti tu mai fericită, cu atât 
o să fiu şi eu mai fericit. 

Zâmbetul ei se stinse. 

— Încă sunt uimită că mă iubeşti. Şi... cred că o să fii 
cam dezamăgit când mă vei vedea în contexte mai fireşti. 
Mult din ceea ce ai văzut a fost când mă prefăceam că 
eram Kira, nu eu însămi. 

— Prostii, ripostă el. Nu doar restul lumii încearcă să 
definească gemenii identici în termeni de opoziţie; gemenii 
înşişi fac şi ei asta. Nu ai fi putut niciodată să-i iei locul 
Kirei atât de bine dacă nu ai fi avut şi tu aceleaşi calităţi, în 
ultimele săptămâni nu ai jucat un rol, ci ţi-ai descoperit 
propria natură. 

— Chiar crezi asta? întrebă ea clipind din ochi. 

— Ştiu asta. li sărută vârful nasului. Mă bucur că te 
retragi din rolul de Cassie James, dar sper că o să mai 
dansezi pentru mine. Poţi fi o ţigăncuşă delicios de 
ispititoare. 

— Poţi avea parte de spectacole private de câte ori 
doreşti. 

— Încă mă gândesc la ideea unei reprezentații speciale. 
Ne putem căsători înainte de Crăciun. 


— Un plan excelent; cel mai frumos cadou posibil. Se 
întinse languros, apoi se apropie şi mai mult de el. Şi foarte 
practic. Kira pretinde că aş fi însărcinată. Işi duse mâna la 
pântece. Este posibil ca încă o persoană să fie pe drum. 

Asta îl trezi imediat din lâncezeală. N 

— Da? Dacă e adevărat, atunci sunt veşti minunate. Işi 
sprijini capul în mână şi îi studie chipul. De ce nu mi-ai 
spus mai devreme? 

— Am vrut să te căsătoreşti cu mine pentru că mă 
iubeşti, nu pentru că trebuie. 

— Kit, eşti mai onorabilă decât mine, spuse el zâmbind 
trist. În ceea ce într-un fel foarte amuzant putem numi 
perioada în care ţi-am făcut curte, am avut dorinţa egoistă 
să te las însărcinată ca să n-ai de ales şi să îmi accepţi 
oferta. Îşi lăsă mâna pe abdomenul ei. Nu am un caracter 
prea admirabil. 

— Eu da, zise ea pe tonul cel mai cuviincios de Kathryn. 
Am intenţia să-mi dedic tot restul vieţii ridicării tale fizice şi 
spirituale. 

— Că tot vorbim de ridicare fizică... 

Kit râse, iar el o rostogoli deasupra lui, unde decoperi că 
partea fizică se ridica într-adevăr. După ce se aşeză pe el cu 
o mişcare provocatoare a coapselor, îl întrebă cu o voce 
răguşită de dragoste: 

—Crezi că o să avem gemeni? 

